
Prologas 


v 

Čiakas kalbėjo, kad tinkamesnės dienos savižudybei pa- 
sirinkti neįmanoma. Tą sekmadienio popietę tikrai nesinorėjo 
gyventi, dauguma organizmų vos įstengė pakrutėti, oras pri- 
minė tirštą ir karštą avižinių kruopų košę, siurbiančią energiją 
tiek iš augalų, tiek iš gyvūnų. 

Alinanti saulės kaitra išgarino debesis, ir išėjęs iš patalpos į 
lauką pasijusdavai lyg liepsnojančios krosnies pakuroje - kaip 
Hoilų liejykloje. „Upelio giraitėje“, jų šeimos žvejybos poil- 
siavietėje, taip pavadintoje dėl kiparisų, augančių salelėje lėtai 
tekančioje srovėje, kiemo kaitroje tysojo aligatoriaus iškamša, 
įsmeigusi stiklines akis į įkaitusį dangų. Ant stiebo karojo Lui- 
zianos valstijos vėliava. 

Apsnūdusios cikados tingėjo čirkšti, ir tik viena atkakliau- 
sia retkarčiais nedrąsiai pamėgindavo sudrumsti mieguistą 
atmosferą. Žuvys tūnojo gelmėje, pasislėpusios po sodria plū- 
denų žaluma. Jos kiūtojo tamsioje, dumblinoje gilumoje ir tik 
retkarčiais iškylantys burbuliukai rodė, kad jos dar gyvos. Pa- 
krantėje gulėjo susiraičiusi skydasnukė gyvatė - bauginanti, 
bet nejudri. 

Pelkės buvo sparnuočių karalija, tačiau šiandien visi paukš- 
čiai snaudė savo lizduose, išskyrus vienišą vanagą, tupintį prieš 

kelis dešimtmečius žaibo nuskelto medžio viršūnėje. Bežievės 
medžio šakos styrojo nuogos ir baltos, lyg švariai apgraužti 
kaulai. 

Sparnuotasis medžiotojas nužvelgė namelį apačioje. Galbūt 
o gal gyvūnams būdingas instinktas įspėjo jį apie gresiantį pa- 
vojų. 

Pokštelėjęs šūvis nuskambėjo ne taip šaižiai, kaip būtų gali- 
ma tikėtis, - garso bangas nuslopino tirštas, lyg žąsų pūkų pri- 
kimšta pagalvė oras. 

Šūvis nesukėlė beveik jokios reakcijos. Vėliava ir toliau liko 
karoti, aligatoriaus iškamša nesukrutėjo, skydasnukė gyvatė ty- 
liai nuvingiavo į vandenį, neišsigandusi, tik suirzusi, kad kažkas 
jai sutrikdė sekmadienio snaudulį. 

Vanagas pakilo į orą ir nusklendė spiralėmis, grakščiai sū- 
puodamas ant oro bangų ir ieškodamas patrauklesnio grobio 
už zujančią tarp polių pelytę. 

Paukščiui buvo nė motais mirusysis namelyje. 


Pirmas skyrius 


- A, pameni Atlėpausį Votkinsą? 

— Ką? 

- Tą vyruką, kuris andai gražbyliavo bare. 

— Ar negali pasakyti tiksliau? Kokiame bare? Kada? 

— Tą vakarą, kai tu atvykai į miestą. 

— Tai buvo prieš trejus metus. 

— Aha, bet turėtum prisiminti, - Krisas Hoilas palinko į prie- 
kį, mėgindamas sužadinti draugo atmintį. - Tą rėksnį, sukėlu- 
sį muštynes. Vien nuo jo snukio gali kristi negyvas. Didelėmis 
ausimis. 

— Ak šitą. Aišku. Tokiomis... - Bekas pridėjo plaštakas prie 
galvos, rodydamas dideles ausis. 

— Todėl jis ir gavo tą pravardę - Atlėpausis, - paaiškino Krisas. 

Bekas kilstelėjo antakius. 

- Vėjui papūtus jo ausys... 

- Lapsi į galvą, - užbaigė Bekas. 

- Lyg langinės per audrą, - Krisas šypsodamasis kilstelėjo 
butelį alaus, be žodžių sveikindamas draugą. 

Hoilų kabineto žaliuzės buvo užtrauktos, kad sulaikytų 
skvarbią vėlyvos popietės saulės kaitrą. Tokioje prieblandoje 
buvo geriau žiūrėti televizorių, rodantį „Narsuolių“ beisbolo 

komandos varžybas. Devinto kėlinio pabaiga, ir Atlantą išgel- 
bėtų tik stebuklas. Rezultatas nepalankus, tačiau būna ir blo- 
gesnių būdų praleisti troškią sekmadienio popietę, negu sėdint 
apytamsiame kambaryje, įsijungus oro kondicionierių ir siurb- 
čiojant alų. 

Krisas Hoilas ir Bekas Merčantas daug valandų praleisdavo 
šiame kambaryje, puikiai tinkančiame vyrų laisvalaikiui - pen- 
kiasdešimties colių televizoriaus ekranas, stereogarso sistema, 
pilnas gėrimų baras su ledo šaldymo įranga, šaldytuvas, prista- 
tytas limonado ir alaus butelių, biliardo stalas, smiginio lenta, 
apskritas kortų stalas su šešiomis odinėmis kėdėmis, tokiomis 
minkštomis ir putniomis kaip merginos „Maksimo“ žurnalo 
viršelyje krūtinė. Kambarys buvo išmuštas tamsiomis kaštono 
medienos lentelėmis, apstatytas solidžiais, lengvai prižiūrimais 
baldais, kvepėjo tabaku ir testosteronu. 

Bekas atsikimšo dar vieną butelį alaus. 

— Tai ką tas Atlėpausis iškrėtė? 

- Jis sugrįžo. 

- Aš nežinojau, kad jis buvo išvykęs. Apskritai nemanau, kad 
mačiau jį po to vakaro, bet ir tada žiūrėjau į jį aptinusiomis 
akimis. 

Krisas prisiminęs nusišypsojo. 

— Palyginti su kitomis baro peštynėmis, tos buvo šaunios. 
Tau teko keli taiklūs Atlėpausio smūgiai. Jis visad buvo pasi- 
ruošęs muštis. Privalėjo būti, nes nelaikė liežuvio už dantų. 

— Tikriausiai gindamasis nuo patyčių dėl savo ausų. 

— Be abejo. Tačiau dėl savo liežuvio jam tekdavo kovoti su 
visais. Netrukus po mūsų ginčo jis susipyko ir su buvusiu sesers 
vyru. Rodos, dėl žoliapjovės. Vėlų vakarą, verdant vėžius, ginčas 
pasiekė kulminaciją, ir Atlėpausis puolė buvusį svainį peiliu. 

— Užmušė? 

- Tik sužeidė. Bet tiesiai į pilvą, buvo daug kraujo, jį apkaltino 
pasikėsinimu, mirtinai pavojingo ginklo naudojimu ir galbūt 
ketinimu nužudyti. Atlėpausio sesuo liudijo prieš jį. Pastaruo- 
sius trejus metus jis praleido Angoloje, dabar paleistas lygtinai. 

— Mums pasisekė. 

Krisas susiraukė. 

— Ne visai, Atlėpausis griežia ant mūsų dantį. Bent jau taip 
sakė prieš trejus metus, kai jį išvežė policijos patrulio automo- 
bilis. Jis manė, kad neteisinga, jog jį suėmė, o mūsų - ne. Jis 
svaidėsi tokiais grasinimais, kad man net kraujas gyslose su- 
stingo. 

— Aš to neatmenu. 

— Galbūt tuo metu vyrų tualete ploveisi žaizdas. Kad ir kaip 
ten būtų, - toliau kalbėjo Krisas, - Atlėpausis nestabilus ir ne- 
patikimas, niekam tikęs šiukšlininkas, sugebantis tik pykti. 
Čia jam nėra lygių. Tą vakarą mes jį pažeminom. Kad ir koks 
girtas buvo, abejoju, ar mums atleido ir pamiršo. Būk su juo 
atsargus. 

- Ačiū už įspėjimą, - Bekas per petį pažvelgė į virtuvę. - Ar 
mane kvietė vakarienės? 

- Tu turi nuolatinį kvietimą. 

Bekas dar patogiau įsitaisė ant sofos. 

- Tai gerai, nes man seilės renkasi nuo tų kvapų. 

- Kokoso pieno pyragas. Niekas neiškepa geresnio pyrago 
už Selmą. 

— Dėl to tikrai nesiginčysiu, Krisai. 

Į kambarį įžengė Kriso tėvas, Hafas Hoilas, šiaudine skrybėle 
vėdindamasis išraudusį veidą. 

— Duokit man vieną ilgakaklį. Aš velniškai ištroškęs, net nu- 
sispjauti nepajėgčiau, jei anas galas užsidegtų. 

Jis pakabino skrybėlę ant stovo, sudribo krėsle ir nusišluostė 
kaktą rankove. 

— Velnias, na ir svilina šiandien, - atsiduso jis, atsirėmęs į 
odinę atlošo pagalvę. - Ačiū, sūnau, - jis paėmė Kriso atkimštą 
šaltą butelį alaus ir mostelėjo juo į televizoriaus ekraną. 

— Kas laimi? 

- Tik ne „Narsuoliai“. Rungtynės jau baigėsi, - Bekas pritildė 
garsą, kai komentatorius pradėjo savo nekrologą: „Mes nenori- 
me girdėti, kodėl jie pralaimėjo. Rezultatas viską pasako“. 

Hafas pritariamai sumurmėjo: 

- Jų sezonas baigėsi tą minutę, kai leido tiems milžinišką at- 
lyginimą gaunantiems ir angliškai nekalbantiems legionieriams 
nurodinėti savininkams, kaip žaisti. Didelė klaida. Reikėjo jiems 
tai pasakyti. - Hoilas vienu mauku beveik ištuštino butelį. 

- Ar visą popietę žaidei golfą? - paklausė Krisas. 

- Per karšta, - degdamasis cigaretę pasakė Hafas. - Sužai- 
dėm iki trijų skylučių, o paskui nusprendėm - velniop visa tai. 
Ir nuėjom į klubą Žaisti džino su romu. 

— Kiek šiandien nulupai? 

Jis nė neklausė, ar Hafas laimėjo, ar pralošė. Jis visada lai- 
mėdavo. 

— Porą šimtų. 

- Neblogai, - pagyrė Krisas. 

— Neverta žaisti, jei nelaimi, - Hafas mirktelėjo sūnui, o pa- 
skui Bekui ir vienu gurkšniu baigė alų. - Ar šiandien matėt 
Denį? 

- Jis tuoj pasirodys, - patikino Krisas, - jei tik sugebės rasti 
mums laiko tarp rytinių sekmadienio mišių ir vakarinių miš- 
parų. 

Hafas susiraukė. 

- Nedrumsk man nuotaikos tokiomis kalbomis. Nenoriu su- 
sigadinti vakarienės. 

Šventu Hafo įsitikinimu, pamokslai, maldos ir giesmės esą 
skirtos tik moterims ir moteriškiems vyrams. Organizuota re- 
ligija jam prilygo organizuotam nusikalstamumui, tik bažnyčia 
naudojosi nebaudžiamumo ir mokesčių privilegijomis, todėl 
dvasininkų jis nekentė kaip ir homoseksualų ar profsąjungos 
narių. 

Krisas taktiškai nukreipė pokalbį nuo jaunesnio brolio ir jo 
polinkio į religiją. 

— Ką tik pasakojau Bekui, kad Atlėpausis Votkinsas paleistas 
lygtinai. 

- Šiukšlė, - sumurmėjo Hafas, nusispirdamas batus. - Visi 
jie tokie, pradedant Atlėpausio seneliu, didžiausiu ištvirkėliu, 

kokį tik žemė yra kada nors nešiojusi. Rado jį negyvą griovy- 
je su sudaužytu viskio buteliu, įgrūstu į gerklę. Kažkam trūko 
kantrybė. Toje šeimoje - vieni išsigimėliai; šlykštūs kaip nuo- 
dėmė ir buki kaip kelmai. 

— Gal. Bet aš skolingas Atlėpausiui, - nusijuokė Bekas. - Jei 
ne jis, nevakarieniaučiau čia su jumis sekmadieniais. 

Hafas pažvelgė į jį taip pat meiliai kaip ir į sūnų. 

— Ne, Bekai, tau buvo lemta tapti mūsų giminės nariu. Buvo 
verta ištverti visą tą Džinio Aiversono nesąmonę, kad surastu- 
me tave. Tu buvai vienintelis spindulėlis toje istorijoje. 

— Ir Bekas, ir lygiai pasidaliję prisiekusiųjų balsai, - pataisė 
tėvą Krisas. - Nepamirškim tų dvylikos. Jei ne jie, užuot vaka- 
rieniavęs kartu su jumis, dabar sėdėčiau vienoje kameroje kartu 
su panašiais į Atlėpausį Votkinsą. 

Krisas dažnai prisimindavo, kad jam buvo iškelta byla už 
Džinio Aiversono nužudymą. Bekas visados jausdavosi nejau- 
kiai juokaujant ta tema. Jis nukreipė šneką: 

— Labai nemėgstu kalbėti apie darbo reikalus nedarbo dieną, 
bet reikia. 

— Mano kalendoriuje visos dienos darbo, - tarė Hafas. 

— Bet mano kalendoriuje - ne, - suaimanavo Krisas. - Ar 
blogos naujienos, Bekai? 

— Visko gali būti. 

— Tai gal palaukim, kol pavalgysim? 

- Žinoma, jei tik norit. 

— Ne, - paprieštaravo Hafas. - Žinot mano taisyklę: verčiau 
jau išgirsiu blogas naujienas anksčiau negu vėliau. Aš tikrai 
nenoriu laukti, kol pavakarieniausim. Taigi kas atsitiko, Be- 
kai? Tik jau nesakyk, kad Aplinkos apsaugos agentūra užvelėjo 
mums dar vieną baudą dėl aušinimo tvenkinių... 

— Ne, ne tai. Netiesiogiai. 

— Tai kas tada? 

— Luktelėkit, aš įsipilsiu ko nors išgerti, - pertraukė Krisas 
Hafą. - Tau patinka išklausyti blogas naujienas kuo anksčiau, o 
man - su stikline burbono rankoje. Gal ir jūs norit? 

— Daug ledo, be vandens. 

— O tu, Bekai? 

— Ačiū, ne. 

Krisas nuėjo prie baro, pasiėmė grafiną ir dvi stiklines, pa- 
skui pasilenkęs prie lango pažvelgė pro žaliuzes, net lazdelę pa- 
suko, kad geriau matytų. 

— Kas atsitiko? - paklausė Hafas. 

- Sustojo šerifo automobilis. 

— Ir kaip manai, ko jis nori? Ar šiandien atlyginimo diena? 

Vis dar žvelgdamas pro žaliuzes Krisas atsakė: 

— Nemanau, Hafai. Jis ne vienas. 

— O su kuo? 

— Nepažįstu. Niekad nesu matęs. 

Krisas pripylė stiklines ir vieną padavė tėvui. Visi trys nu- 
tilo, klausėsi, kaip suskambus varpeliui Selma iš virtuvės namo 
gilumoje eina prie paradinių durų. 

Ekonomė sutiko svečius, bet jie tyliai persimetė tik keliais 
žodžiais, kurių nebuvo įmanoma suprasti. Pasigirdo žingsniai 
ir kabineto duryse pasirodžiusi Selma pranešė: 

— Pone Hoilai, šerifas nori su jumis pasikalbėti. 

Hafas linktelėjo ekonomei, kad ši įleistų šerifą. Redas Har- 
peris buvo išrinktas į šias pareigas prieš trisdešimt metų. Hafas 
dosniai finansavo jo rinkimų kampaniją ir taip padėjo laimėti. 

Ugniniai šerifo plaukai jau buvo išblukę, tarsi surūdiję ant 
galvos. Šerifo ūgis siekė per metrą aštuoniasdešimt, bet jis buvo 
toks liesas, kad jo profesijos atributai, kuriuos prilaikė storas 
odinis diržas, karojo lyg lašelinės vamzdeliai. 

Šerifas atrodė išsekęs, bet ne vien dėl kaitros. Jo pailgą, išblyš- 
kusį veidą ženklino kaltė, įsispaudusi per tris dešimtmečius, o 
visa išvaizda rodė šį Žmogų per pigiai pardavus sielą velniui. Jis 
niekada nesišypsojo, todėl įėjęs į kambarį ir nusiėmęs skrybėlę 
priminė gipso statulą. 

Priešingai nei šerifas, su juo atėjęs jaunesnis jiems nepažįsta- 
mas pareigūnas atrodė taip, lyg būtų su visa uniforma pamir- 
kytas krakmole. Jis buvo taip švariai nusiskutęs, kad nubrūžinti 

skruostai tiesiog degė. Jis buvo įsitempęs ir budrus, lyg sprinte- 
ris, laukiantis starterio šūvio. 

Redas Harperis sveikindamasis linktelėjo Bekui, po to pa- 
žvelgė į Krisą, stovintį šalia Hafo krėslo, galiausiai jo blyškios 
akys nukrypo į vis tebesėdintį Hafą. 

— Labas vakaras, Redai. 
nį į savo skrybėlės kraštą, kurį čiupinėjo pirštais. 

— Ar ko nors išgersi? 

- Ačiū, ne. 

Hafas niekada neatsistodavo kalbėdamasis su žmonėmis - 
tokį pagarbos ženklą tik kiti privalėjo rodyti Hafui Hoilui, ir 
visi aplinkiniai tai žinojo. Tačiau nebeištverdamas įtampos jis 
pastūmė savo krėslo suolelį kojoms ir atsistojo. 

— Kas čia darosi? Kas jis? - Hafas nužvelgė šerifo palydovą. 

Redas atsikrenkštė, nuleido skrybėlę, nervingai padaužė ją į 
šlaunį ir ilgokai padelsė, prieš pažvelgdamas Hafui į akis. Bekas 
suprato, kad šerifo misija kur kas nemalonesnė, negu atsiimti 
mėnesinę duoklę. 

— Tai dėl Denio... - pagaliau ryžosi jis. 


Antras skyrius 


+ vos galėjai atpažinti. Seira Linč nesuskaičiuoja- 
mą daugybę kartų yra važiavusi šiuo keliu iš Naujojo Orleano 
tarptautinio oro uosto į Destinį. Tačiau šiandieninė kelionė at- 
rodė lyg pirmoji. Pažangos paveiktos krašto įžymybės priblėso 
ar visai išnyko. Didžioji komercija prarijo kaimiškosios Luizia- 
nos žavesį, išliko tik keletas šioms vietovėms būdingų dalykų. 
Dabar jos nesiskyrė nuo kitų valstijų. Buvusias jaukias „mamos 
ir tėčio kavinukes išstūmė greito maisto restoranai, naminius 
mėsos plokštainius, itališkus sumuštinius su dešra ar kumpiu 
pakeitė viščiukų sparnelių kibirėliai ir pusgaminiai, ranka pieš- 
tus plakatus - neono reklama, kasdienius kreida rašytus valgia- 
raščius - nematomų žmonių balsai pro „apsitarnauk neišlipęs 
iš mašinos“ užkandinių garsiakalbius. 

Per dešimtį metų, kai Seira buvo išvykusi, buldozeriai išvertė 
samanotus medžius ir atsirado dar viena greitkelio juosta. Šalia 
plytinčios pelkės susitraukė ir prarado paslaptingumą. Tankius 
krūmynus kirto įvažiavimo ir išvažiavimo ruožai, pilni auto- 
mobilių ir mikroautobusų. 

Iki šiol Seira nesuvokė, kaip pasiilgo namų, tačiau tokie 
ryškūs kraštovaizdžio pokyčiai pažadino nostalgiją. Ji ilgėjosi 

raudonųjų pipirų ir nugarinės kepsnio aromato, troško vėl iš- 
girsti entuziastingus žmonių balsus, siūlančius prancūzų ko- 
lonistų patiekalų, kuriuos pagaminti užtrunka ilgiau negu tris 
minutes. 

Nors greitkeliai paspartina kelionę, Seira ilgėjosi senojo 
plento, apsodinto medžiais; jie augo taip arti kelkraščio, kad 
susilietusios šakos sudarydavo pavėsinę, metančią ant asfalto 
ornamentuotus šešėlius. 

Ji ilgėjosi tų laikų, kai važiuodavo atsidariusi langus ir, užuot 
dususi nuo automobilių išmetamų dujų, galėjo įkvėpti gaivaus 
oro, persunkto iš brūzgynų sklindančiais sausmedžių ir mag- 
nolijų kvapais. 

Per dešimtmetį įvykę pokyčiai žeidė jos jausmus ir vaikystės 
prisiminimus, kita vertus, ji ir pati labai pasikeitė, nors tai gal 
ne taip pastebima. 

Pastarąjį kartą šiuo keliu ji važiavo priešinga kryptimi, to- 
lyn nuo Destinio. Tą dieną kuo labiau ji tolo nuo namų, tuo 
geriau jautėsi, lyg pakeliui būtų numetusi ją raizgiusius nuo- 
dingus sluoksnius. Šiandien ji važiuoja atgal, ir baimė vėl slegia 
lyg geležiniai šarvai. 

Gimtųjų vietų ilgesys, kad ir koks skausmingas, niekada jos 
nebūtų paskatinęs grįžti. Parvažiuoti privertė tik brolio Denio 
mirtis. Matyt, jis kentė Hafo ir Kriso tironiją tol, kol pajėgė, 
o paskui pabėgo vieninteliu jam prieinamu būdu. Artėdama 
prie Destinio priemiesčių, Seira pirmiausia pastebėjo rūkstan- 
čius kaminus. Jie karingai styrojo virš miesto - dideli, juodi, 
bjaurūs. Iš jų, kaip ir kiekvieną metų dieną, virto dūmų ka- 
muoliai. Būtų per daug brangu ir nenaudinga išjungti krosnis 
net per Denio laidotuves. Kiek Seira pažįsta Hafą, šiam nė į 
galvą nebūtų šovę padaryti tokią nuolaidą savo jauniausiam 
vaikui. 

Reklaminis skydas prie miesto ribos skelbė: „Sveiki atvykę į 
Destinį, į Hoilų bendrovės gimtinę“. Lyg tuo vertėtų girtis, pa- 
manė Seira. Kaip tik priešingai. Metalinių vamzdžių liejykla su- 
krovė Hafui turtus, bet šie turtai. paženklinti.krauiu. 

Seira važiavo miesto gatvėmis, kurias vaikystėje tyrinėjo dvi- 
račiu, kuriomis vėliau mokėsi vairuoti automobilį, o būdama 
paauglė vaikštinėjo su draugėmis, ieškodama nuotykių, vaikinų 
ir pramogų. 

Priartėjusi per kvartalą prie Pirmosios metodistų bažnyčios, 
ji išgirdo vargonų muziką. Vamzdinius vargonus bažnyčiai 
dovanojo jos motina Lorelė Linč Hoil. Ant jų prikalta maža 
varinė plokštelė jai atminti. Šie vargonai - mažos parapijos 
džiaugsmas ir pasididžiavimas, nes Destinyje vieninteliai. Nė 
viena katalikų bažnyčia jų neturėjo, o Destinyje vyravo katali- 
kai. Motinos dovana buvo dosni ir nuoširdi, bet vargonai - tik 
dar vienas simbolis, nes Hoilai, valdantys miestą ir visus jo gy- 
ventojus, nenorėjo leisti, kad kas nors juos pranoktų. 

Širdį drasko girdint, kaip šie vargonai groja gedulingą me- 
lodiją vienam iš Lorelės Hoil vaikų, mirusiam penkiasdešimt 
metų per anksti ir nuo savo paties rankos. 

Seira gavo šią liūdną žinią sekmadienį po pietų, grįžusi į savo 
biurą iš susitikimo su klientu. Paprastai sekmadieniais ji ne- 
dirbdavo, bet tai buvo vienintelė diena, kai klientas galėjo su- 
sitikti. Džulija Miler neseniai atšventė penktąsias metines, kai 
dirba Seiros asistente. Ji nesutikdavo ilsėtis, jei Seira dirbdavo 
savaitgalį, todėl, kol Seira kalbėjosi su klientu, Džulija tvarkė 
susikaupusius dokumentus. 

Kai Seira grįžo, Džulija padavė jai rožinį priminimo lapelį. 

— Ponia Linč, šis žmogus skambino tris kartus. Aš jam neda- 
viau jūsų mobiliojo telefono numerio, nors jis reikalavo. 

Seira pažvelgė į miesto kodą, paskui sulamdė lapelį ir sviedė 
jį į šiukšliadėžę. 

— Aš nenoriu kalbėtis su jokiu giminaičiu. 

- Jis ne giminaitis, o-jūsų šeimos darbuotojas. Sakė, jog labai 
svarbu, kad jis kuo greičiau su jumis susisiektų. 

— Aš nekalbėsiu su jokiu savo šeimos darbuotoju. Ar daugiau 
jokių Žinučių? Gal kartais skambino ponas Teiloras? Jis žadėjo 
padaryti tas lovos užuolaidėles iki rytojaus. 

— Tai dėl jūsų brolio, - išpyškino Džulija. - Jis mirė. 

Seira staiga sustojo prie pat savo kabineto ir pro stiklinę sie- 
ną įsižiūrėjo į Auksinių Vartų tiltą. Pro tirštą rūko skraistę buvo 
matyti tik kelios oranžinės tilto atramos. Vanduo įlankoje at- 
rodė pilkas, šaltas ir niūrus - lemiantis nelaimę. 

Neatsigręždama Seira paklausė: 

— Kuris? 

— Kuris? 

— Katras brolis? 

— Denis. 

Per pastarąsias kelias dienas Denis jai du kartus skambino, 
bet ji atsisakė su juo kalbėtis. 

Seira atsigręžė į padėjėją, kuri žvelgė į ją užjaučiamai. Džulija 
švelniai tarė: | 

- Jūsų brolis mirė šiandien, Seira. Maniau, kad tokią žinią bus 
geriau pranešti jums asmeniškai, o ne mobiliuoju telefonu. 

Seira giliai iškvėpė. 

— Kas jam atsitiko? 

— Manau, turėtumėt pakalbėti su ponu Merčantu. 

— Džulija, būk gera. Kaip Denis mirė? 

— Regis, nusižudė, - tyliai atsakė ji. - Užjaučiu, - dar išleme- 
no ir po akimirkos pridūrė: - Daugiau ponas Merčantas man 
nieko nepasakė. 

Seira įžengė į kabinetą ir užsidarė duris. Ji girdėjo, kaip ke- 
lis kartus sučirškė telefonas, bet Džulija neperjungė skambučių 
Seirai, manydama, kad jai reikia pabūti vienai ir susitaikyti su 
liūdna žinia. 

Ar Denis jai skambino ketindamas atsisveikinti? Jei taip, ar ji 
išgyvens kaltę, kad atsisakė su juo kalbėti? 

Maždaug po valandos Džulija tyliai pabeldė į duris. 

- Užeik, — pakvietė Seira. 

Kai Džulija įėjo, Seira pasakė: 

— Tau neverta čia sėdėti, Džulija. Eik namo. Aš ištversiu. 

Padėjėja padėjo popieriaus lapą ant rašomojo stalo. 

— Aš vis tiek turiu darbo. Spustelkit mygtuką, jei manęs rei- 
kės. Gal ką nors atnešti? 

Seira papurtė galvą, Džulija išėjo ir uždarė duris. Jos atneš- 
tame lapelyje buvo užrašytas laidotuvių laikas ir vieta: antra- 
dienio rytą, vienuoliktą valandą. 

Seira nenustebo, kad viskas vyks taip greit. Hafas nemėgo 
delsti. Jie su Krisu nekantravo kuo greičiau palaidoti Denį ir 
grįžti į įprastą gyvenimą. 

Tačiau tokios skubios laidotuvės tikriausiai jai naudingos - ne- 
reikėjo ilgai svarstyti - dalyvauti ar ne? Ji negalėjo ilgai delsti - 
buvo priversta apsispręsti greit. Vakar rytą ji susižvejojo bilietą į 
Naująjį Orleaną per Dalaso ir Fortvorto oro uostą ir vėlyvą po- 
pietę jau žingsniavo Prancūzų kvartalu, pavakarieniavo gumbo* 
kavinukėje, paskui nakvojo „Vindzoro dvaro“ viešbutyje. Vieš- 
butis buvo ištaigingas, bet Seira visą naktį nesudėjo akių. Ji neno- 
ri grįžti į Destinį. Tikrai nenori. Kad ir kaip kvailai atrodo, ji bijo 
pakliūti į spąstus, amžiams įkalinsiančius ją Hafo gniaužtuose. 

Išaušusi diena neišsklaidė baimės. Seira atsikėlė, apsirengė 
laidotuvėms ir išsiruošė į Destinį, ketino nuvykti kaip tik į mi- 
šias ir išvykti joms pasibaigus. 

Automobiliai netilpo bažnyčios aikštelėje ir užtvindė ar- 
timiausias gatves. Seira turėjo sustoti už kelių kvartalų nuo 
bažnyčios, nužengusios lyg iš atviruko, su vitražiniais langais 
ir aukšta balta smaile. Vos Seira įžengė į priebažnytį, laikrodis 
išmušė vienuoliktą valandą. 

Prieangyje buvo vėsiau negu lauke, tačiau viduje daugelis 
mojavo popierinėmis vėduoklėmis - oro kondicionieriai veikė 
prastai. Kai Seira įsispraudė į galinį klauptą, choras baigė įžan- 
ginę giesmę, ir kunigas atsistojo prie sakyklos. 

Visi nulenkė galvas maldai, o Seira pažvelgė į karstą bažny- 
čios priekyje - kuklų, sidabro spalvos, uždengtą. Dėl to ji apsi- 
džiaugė - nenorėjo paskutinį kartą pamatyti Denio, kaip vaš- 
kinė lėlė gulinčio satinu išmuštame karste. Stengdamasi nuvyti 


* Gumbo - Naujojo Orleano apylinkėse pagal kreolų receptus gaminama 
tiršta sriuba su mėsa, žuvimi ir žaliomis atogrąžų augalo gumbo ankštimis 
(vert. past.). 

liūdnas mintis, ji sutelkė dėmesį į elegantiškai baltomis kalijo- 
mis papuoštą karsto antvožą. Seira minioje nematė nei Hafo, 
nei Kriso, bet manė, kad jie sėdi pirmame klaupte ir atrodo de- 
ramai nuliūdę. Ją net supykino tokia veidmainystė. 

Kunigas paminėjo jos vardą tarp likusių gyvų šeimos narių: 
„Sesuo Seira Hoil iš San Francisko“. Seira norėjo atsistoti ir su- 
rikti, kad jos pavardė nebe Hoil. Po antrųjų skyrybų ji ėmė pri- 
sistatinėti savo antruoju vardu - mergautine motinos pavarde, 
o vėliau ir oficialiai pakeitė pavardę į Linč. Tokia pavardė buvo 
jos diplome, verslo liudijime, Kalifornijos valstijos vairuotojo 
pažymėjime ir pase. Ji nebebuvo Hoil, tačiau neabejojo, kad tas, 
kas pateikė dvasininkui informaciją, tyčia pasakė ne tą pavardę. 
Skaisčiaveidis kunigas, sprendžiant iš išvaizdos dar per jaunas 
balsuoti, sakė pamokslą nenukrypdamas nuo teksto knygoje. Jo 
pastabos buvo skirtos visai žmonijai. Jis beveik nekalbėjo apie 
Denį kaip apie asmenybę, nepasakė nieko ypatinga ar asmeniš- 
ka, ir tai atrodė ypač liūdna, nes net tikra Denio sesuo atsisakė 
kalbėtis su juo telefonu. Kai nuskambėjo baigiamoji mišių gies- 
mė „Stulbinama malonė“, parapijiečiai ėmė šniurkščioti. 

Karstą nešė Krisas, Seirai nematytas šviesiaplaukis ir keturi 
pažįstami Hoilų bendrovės vadovai. Jie ėjo centriniu bažnyčios 
taku. 

Procesija slinko lėtai, ir Seira turėjo laiko apžiūrėti Krisą. 
Brolis, kaip ir anksčiau, atrodė pasitempęs ir gražus, priminė 
dabitišką ketvirtojo dešimtmečio dieninių spektaklių publikos 
numylėtinio tipą. Trūko tik plonyčių ūsiukų. Jo plaukai vis dar 
buvo juodi kaip varno sparnas, bet jau trumpesni. Sutepti geliu 
jie styrojo sruogelėmis viršugalvyje - pakankamai vėjavaikiš- 
ka šukuosena žmogui, kuriam jau netoli keturiasdešimties, bet 
Krisui šis stilius tiko. Jo akys trikdė, nes vyzdžiai neišsiskyrė iš 
tamsių rainelių. 

Hafas ėjo paskui karstą. Net šią valandą jo laikysena rodė, 
kad jis laiko save aukštesniu už kitus: pečiai buvo atlošti, galva 
aukštai pakelta, Žingsniai aidėjo tvirtai, lyg nugalėtojo, turinčio 
valdovo teisę reikalauti žemės po kojomis. 

Hafo lūpos buvo kietai sučiauptos į ploną ryžtingą liniją, 
kurią Seira gerai prisiminė, o akys blizgėjo lyg juodi minkšto 
žaisliuko akių karoliukai. Jos buvo sausos ir skaidrios - Ha- 
fas neverkė Denio. Nuo to laiko, kai Seira pastarąjį kartą matė 
tėvą, jo žilstelėję plaukai tapo visai balti, tačiau šukuosena 
buvo nepriekaištinga lyg karininko. Nors tėvas ir priaugo ke- 
lis kilogramus aplink juosmenį, atrodė toks pat tvirtas, kokį jį 
prisiminė. 

Laimei, nei Krisas, nei Hafas jos nepastebėjo. 

Norėdama išvengti minios ir rizikos būti atpažinta, Seira 
išsmuko pro šonines duris. Jos automobilis buvo paskutinis 
procesijoje į kapines. Ji pasistatė jį pakankamai toli nuo pa- 
lapinės, ištemptos virš neseniai iškastos kapo duobės. Žmonės 
grupelėmis ir po vieną lipo ant nedidelės pakylos, skirtos ka- 
pinių apeigoms. Dauguma jų vilkėjo geriausius šventadienio 
drabužius, tačiau pažastys ir skrybėlių kraštai buvo permirkę 
prakaitu, o retai dėvimi batai spaudė kojas. Seira pažino dau- 
gumą šių Žmonių, net atsiminė jų vardus. Šie miestelėnai visą 
gyvenimą praleido Destinyje. Kai kurie turėjo savo nedidelį 
verslą, bet dauguma ėjo įvairias pareigas Hoilų bendrovėje. Ji 
atpažino kelis valstybinių mokyklų darbuotojus. Didžiausias 
Seiros motinos troškimas buvo išsiųsti vaikus į geriausias pri- 
vačias pietinių valstijų mokyklas, bet Hafas tam ryžtingai prie- 
šinosi. Jis norėjo, kad vaikai augtų užsigrūdinę, griežtai jo pri- 
žiūrimi. Iškilus ginčui jis kartodavo: „Privati mokykla skirta 
skystablauzdžiams, tai ne vieta mokytis kumščiais skintis kelią 
per gyvenimą . Kaip ir visuose jų ginčuose, motina padūsavusi 
pasidavė. 

Seira neišjungė variklio ir liko automobilyje. Laimei, apeigos 
buvo trumpos. Vos jos.baigėsi, žmonės grįžo prie savo mašinų 
nė nesistengdami slėpti skubos. 

Hafas ir Krisas paspaudė ranką kunigui ir paskutiniai paliko 
palapinę. Seira stebėjo, kaip jie eina į Veiro laidojimo namų li- 
muziną. Senis Veiras vis dar neatsisakė verslo, nors jam pačiam 
artėjo laikas ruoštis į amžinojo poilsio vietą. 

Jis atvėrė limuzino duris Hafui ir Krisui ir diskretiškai pasi- 
traukė į šalį, kol jie šnekėjosi su šviesiaplaukiu, nešusiu karstą. 
Baigę pokalbį jie įlipo į limuziną, vyras mostelėjo jiems ranka, 
ponas Veiras sėdo prie vairo ir jie pajudėjo. Seira apsidžiaugė, 
kad jie nuvažiavo. 

Ji palaukė dar dešimt minučių, kol pasitraukė paskutiniai lai- 
dotuvių dalyviai, tada išjungė variklį ir išlipo iš automobilio. 

- Jūsų giminės prašė palydėti jus namo gedulingų pietų. 

Seira krūptelėjo ir taip staigiai apsisuko, kad net sukėlė dul- 
kių debesį. 

Atsirėmęs į jos automobilį stovėjo vyriškis. Jis buvo nusivil- 
kęs švarką ir persimetęs jį ant rankos, kaklaraištis atlaisvintas, 
viršutinė marškinių sagutė atsegta, rankovės paraitotos. Dėvėjo 
tamsius saulės akinius. 

- Aš - Bekas Merčantas. 

— Taip ir maniau. 

Ji buvo mačiusi tą pavardę atspausdintą ir svarstė, ar jis ją 
taria prancūziškai. Pasirodo, ne. Visa jo išvaizda buvo ameri- 
kietiška, lyg obuolių pyragas - nuo smėlio spalvos plaukų, už- 
krečiamos šypsenos, lygių dantų iki kelnių, sukirptų Ralfo Lo- 
reno stiliumi. 

Nekreipdamas dėmesio į jos nedraugišką intonaciją, jis tarė: 

— Malonu susipažinti, panele Hoil. 

- Linč. 

— Turėsime omeny, - mandagiai pasakė jis, tačiau šypsena 
buvo pašaipi. 

- Ar įjūsų pareigas įeina ir žinučių perdavimas? Maniau, jūs 
teisininkas. 

- Teisininkas, pasiuntinukas... 

— Statytinis. 

Jis pridėjo ranką prie širdies ir apakino ją dar platesne 
šypsena. 

- Jūs man suteikiate per daug garbės. 

— Abejoju, - ji užtrenkė automobilio dureles. - Taigi jūs per- 
davėt kvietimą. Praneškit jiems, kad aš atsisakiau, o dabar būtų 

malonu, jei leistumėt man atsisveikinti su Deniu, - ji nusigręžė 
ir nuėjo pakylos link. 

— Neskubėkit, aš jūsų palauksiu. 

Seira vėl atsisuko. 

— Aš nevažiuosiu į tuos prakeiktus gedulingus pietus. Baigusi 
reikalus, aš iš karto išvykstu į Naująjį Orleaną, o iš ten skrendu 
į San Franciską. 

- Žinoma, jūs galite taip pasielgti, bet galite išlaikyti padoru- 
mą ir dalyvauti gedulinguose pietuose broliui atminti. Vakare 
Hoilų bendrovės lėktuvas jus nuskraidintų į San Franciską ir 
išvengtute komercinio skrydžio skubos. 

- Aš pati galiu užsisakyti lėktuvą. 

— Juo geriau. 

Ji. pati pakliuvo į spąstus ir nekentė savęs už tai. Dar nė va- 
landos nepraleido Destinyje, o jau prisiminė senus įpročius. 
Bet ji išmoko atpažinti spąstus ir jų vengti. 

- Ačiū, ne. Sudie, pone Merčantai, - ji vėl pasuko kapo link. 

- Arjūs tikit, kad Denis nusižudė? 

Ko ko, bet šito ji nesitikėjo. Seira vėl atsigręžė į jį. Jis pakeitė 
tingią pozą ir paėjėjo kelis žingsnius jos pusėn, lyg norėdamas 
ne tik atsakymą išgirsti, bet ir pamatyti jos reakciją į tą pritren- 
kiamą klausimą. | 

— Ojūs? - paklausė ji. 

— Nesvarbu, ką manau aš, - pasakė jis. - Bet policijos nuo- 
vada abejoja savižudybe. 


Trečias skyrius 


Nd 


- C. jums užkandžio, pone Krisai, - pasakė Selma, siūly- 
dama jam lėkštę su maistu. 

- Ačiū. 

- O kojjums, pone Hoilai? - ekonomei šiandien buvo laisva 
diena, tačiau ji užsijuosė prijuostę ant juodos suknelės. Prijuos- 
tė visiškai nederėjo prie laidotuvių skrybėlaitės. 

— Aš dar palauksiu, Selma. 

- Jūs nealkanas? 

— Per karšta valgyt. 

Balkonas virš visos verandos metė šešėlį, tačiau to neužteko 
pasislėpti nuo kaitros. Palubėje sukosi ventiliatoriai, bet jie viso 
labo tik maišė karštą orą. Hafas dažnai šluostėsi nosine prakai- 
tuotą veidą. Name veikė kondicionieriai ir buvo pakankamai 
vėsu, tačiau Hafas manė, kad juodu su Krisu patys turėtų sutikti 
atvykstančiuosius ir priimti jų užuojautą. 

— Jei ko nors reikės, sere, tik pašaukit, ir aš atnešiu, - Selma 
šluostydamasi ašarotas akis įėjo į namą pro plačias paradines 
duris, virš kurių buvo ištiesusi juodo krepo audeklą. 

Selma priešinosi, kad samdytų virėją gedulingiems pietums 
paruošti, nes nemėgo pašalinių žmonių virtuvėje, bet Hafas ne- 
nusileido. 

Selma būtų nepajėgusi deramai pasiruošti, nes nuo tada, kai 
sužinojo apie Denio mirtį, vis pratrūkdavo rauda, puldavo ant 
kelių ir sudėjusi rankas maldavo Jėzų pasigailėti. 

Selma tarnavo Hoilams nuo to laiko, kai beveik prieš keturias- 
dešimt metų Hafas pernešė per slenkstį savo jauną žmoną Lore- 
lę. Kadangi Lorelė užaugo apsupta tarnų, jai atrodė natūralu visą 
namų ūkį perduoti į rankas Selmai. Juodaodė moteris jau tada 
atrodė vidutinio amžiaus ir motiniška, o dabar niekas negalėjo 
įspėti jos metų. Tikriausiai ji nesvėrė daugiau nei penkiasdešimt 
kilogramų, tačiau buvo stipri ir lanksti lyg žilvičio vytelė. 

Kai gimė Hoilų vaikai, Selma tapo jų aukle. Lorelei mirus, 
jauniausiajam Deniui labiausiai trūko globos, todėl Selma at- 
stojo jam motiną ir ilgainiui tarp jų užsimezgė ypatingas ryšys. 
Ji labai išgyveno dėl jo mirties. 

— Mačiau stalą valgomajame, - tarė Krisas ir Selmos atneštą 
lėkštę pastatė nepaliestą ant pinto staliuko verandos šone. - 
Ten nepadoriai daug maisto ir gėrimų, ar tau taip neatrodo? 

— Kadangi tu niekad nebadavai, spėju, net nežinai, kiek mais- 
to yra per daug. 

Ir pats Hafas manė, kad tikriausiai šiek tiek persistengta, bet 
jis velniškai daug dirbo, siekdamas duoti vaikams viską, kas ge- 
riausia, todėl neketino šykštauti per jauniausiojo sūnaus gedu- 
lingus pietus. 

- Ar ketini priminti, kad esu nedėkingas ir nežinau, ką reiškia 
apsieiti be būtiniausių gyvenimo daiktų, kurių tu neturėjai? 

- Aš džiaugiuosi jų neturėjęs, nes tai privertė pasiryžti, kad 
tai niekada nepasikartotų. Dėl to aš ir tapau tuo, kuo esu, o 
tu - tuo, kuo tu esi. 

— Ramiau, Hafai, - Krisas atsisėdo į supamąją kėdę verando- 
je. - Seniai atmintinai Žinau visas tas pamokas. Jos man atstojo 
motinos pieną. Todėl šiandien nereikia jų kartoti. 

Hafas pajuto, kad kraujospūdis sumažėjo. 

- Taip, nereikia. Atsistok, ateina daugiau žmonių. 

Krisas vėl atsistojo šalia tėvo. Sutuoktinių pora užlipo veran- 
dos laipteliais ir priėjo prie jų. 

— Sveikas, Džordžai, sveika, Laila. Ačiū, kad atvykot, - pasakė 
Hafas. 

Džordžas Robsonas paspaudė Hafui dešinę ranką. Jo delnai 
buvo drėgni, putlūs, blyškūs. Kaip ir visas Džordžas, pasibjau- 
rėjo Hafas. 

- Denis buvo puikus jaunuolis, Hafai. Sunku buvo rasti ge- 
resnį. 

— Tu teisus, Džordžai, - Hafas patraukė ranką ir vos atsispy- 
rė pagundai nusivalyti ją į kelnių klešnę. - Malonu, kad šitaip 
pasakei. 

- Tikra tragedija. 

— Taip. 

Daug jaunesnė Džordžo antroji žmona nieko nepasakė, bet 
Hafas pastebėjo šelmišką žvilgsnį, mestą į Krisą. Šis jai nusi- 
šypsojo ir tarė: 

— Veskis šią gražią moterį į vidų, toliau nuo šios kaitros, 
Džordžai, nes ji tuoj ištirps. Eikit pasivaišinti. 

- Ten yra daug džino, Džordžai, - pridūrė Hafas. - Paprašyk 
barmeno, kad tau įpiltų didelę taurę ir šlakelį toniko. 

Vyriškiui buvo malonu, kad Hafas prisiminė, kokį gėrimą jis 
mėgsta, ir jis skubiai nusivedė žmoną vidun. Kai jie negalėjo 
išgirsti, Hafas atsigręžė į Krisą ir paklausė: 

— Kiek laiko Laila viena iš tavo meilužių? 

— Nuo praeito šeštadienio popietės, kai Džordžas žvejojo su 
sūnumi iš pirmosios santuokos, - nusišypsojo Krisas. - Ant- 
rosios žmonos turi pranašumų. Paprastai jų vyrai turi vaikų, su 
kuriais susitinka bent jau du savaitgalius per mėnesį. 

Hafas susiraukė. 

— Beje, kalbant apie žmonas... Ar tarp pasidulkinimų su Lai- 
la Robson nesikalbėjai su Mere Bete? 

— Maždaug penkias sekundes. 

— Pasakei jai apie Denį? 

— Vos ji su manim pasisveikino, pranešiau: „Mere Bete, De- 
nis nusižudė ,o ji atsakė: „Tai dabar mano dalis bus didesnė . 

Hafo kraujospūdis vėl šoktelėjo. 

- Jos dalis! Matys kaip savo ausis. Ta mergiščia negaus nė 
cento mano pinigų, kol nesusiprotės ir nesutiks skirtis su ta- 
vim. Ir aš turiu galvoje ne jai tinkamu laiku, o tučtuojau. Ar 
klausei jos apie tuos skyrybų dokumentus, kuriuos mes jai nu- 
siuntėm? 

- Netiesiogiai. Bet Merė Betė neketina pasirašyti skyrybų do- 
kumentų. 

— Tai grįžk pas ją ir apvaisink. 

— Negaliu. 

— Gal nenori. 

- Negaliu. Ė 

Taikydamasis prie niūrios Kriso intonacijos Hafas prisimerkė. 

- Kodėl? Ar mėgini pasakyti man kai ką, ko nežinau? 

— Pasikalbėsim apie tai vėliau. 

— Pakalbėkim dabar! 

— Dabar netinkamas laikas, Hafai, - pasakė Krisas. - Be 
to, tavo veidas rausta, o mes žinom, ką tai reiškia - tau kyla 
kraujospūdis, - jis žengė paradinių durų link. - Einu įsipilsiu 
išgerti. 

- Palauk. Pažvelk štai ten. 

Hafas nukreipė Kriso žvilgsnį į takelį priešais namą, Bekas 
ėjo prie ką tik privažiavusio automobilio. Jis atidarė vairuotojo 
dureles ir ištiesė ranką. Seira išlipo iš automobilio, nepriimda- 
ma Beko pagalbos. Atrodė, kad ji suriks, jei jis ją palies. 

— Po velnių! - apstulbo Krisas. 

Jie su Hafu stebėjo, kaip porelė perėjo kiemą ir pasuko laip- 
tų link. 

Pusiaukelėje Seira atlošė galvą ir pažvelgė iš po juodos šiau- 
dinės skrybėlaitės į viršų. Pamačiusi verandoje Hafą ir Krisą 
ji pakeitė kryptį ir nuėjo šoniniu takeliu, vedančiu prie užpa- 
kalinių durų. 

Hafas stebėjo dukterį, kol ji dingo už kampo. Jis nežinojo, ko 
tikėjosi, išvydęs ją po dešimties metų, bet didžiavosi tuo, ką pa- 
matė. Seira Hoil, velniop tą pakeistą pavardę, buvo graži mote- 
ris. Perkūniškai graži. Jo nuomone, ji negalėjo atrodyti geriau. 

Bekas užlipo laiptais ir priėjo prie jų. 

— Aš pritrenktas, - tarė Krisas. - Maniau, ji pasiųs tave po 
velnių. 

— Beveik pasiuntė. 

— Kaip viskas vyko? 

— Kaip jūs ir manėt, Hafai, ji ketino išvykti nesusitikusi su 
jumis. 

— Tai kaip tu ją atsitempei? 

— Apeliavau į jos ištikimybę šeimai ir padorumą. 

Krisas paniekinamai prunkštelėjo. 

- Arji visada buvo tokia pasipūtusi? - paklausė Bekas. 

Krisas atsakė tėigiamai, o Hafas tuo pačiu metu ištarė: 

— Ji visad buvo labai nervinga. 

- Švelniai pasakyta, ji buvo rakštis užpakalyje, - Krisas nu- 
žvelgė kiemą. - Manau, kad visi, kas ketino ateiti, jau čia. Eikim 
vidun ir pagerbkim Denį. 


Name šurmuliavo minia ir tai Beko nenustebino. Mirusįjį žmo- 
nės gerbė, net mažai susiję su Hoilais. Aukščiausios ir vidurinės 
grandies gamyklos vadovai atėjo su žmonomis. Atokiau nuo 
kitų būriavosi darbininkai, kurie, kiek Bekui žinoma, jų gamyk- 
loje pluša nuo tada, kai sulaukė įsidarbinti leidžiančio amžiaus. 
Jų kaklaraiščiai buvo prisegami, marškiniai trumpomis ranko- 
vėmis. Matyti, kad jie nesmagiai jaučiasi Hafo Hoilo namuose: 
nerangiai laiko lėkštes su maistu, bijodami jį išdrėbti. Čia mai- 
šėsi ir keliolika palaižūnų, visada pasirengusių palaikyti Hoilus, 
nes nuo to priklausė jų gyvenimas. Visi vietos politikai, banki- 
ninkai, mokytojai, prekybininkai ir gydytojai gyveno iš Hafo 
dosnumo. Jei kas nors išdrįsdavo stoti jam skersai kelio, greit 
netekdavo savo verslo. Visi žinojo šį nerašytą, bet galvon įkaltą 
įstatymą. Visi stengėsi pasirašyti svečių knygoje, kad, jei kartais 
nepavyktų asmeniškai pasikalbėti su Hafu, jis bent žinotų, kad 
jie atliko savo pareigą. 

Mažiausią grupelę sudarė tie, kurie čia atėjo vien dėl De- 
nio - jų veiduose atsispindėjo nuoširdus sielvartas. Jie būriavo- 

si, liūdnai šnekučiavosi, bet beveik neturėjo ko pasakyti Bekui, 
Krisui ar Hafui, nes buvo jiems abejingi ar jų prisibijojo. Pabu- 
vę tiek, kiek dera, jie tykiai išėjo. 

Bekas bendravo su žmonėmis ir priėmė užuojautas kaip vi- 
sateisis šeimos narys. 

Seira taip pat kalbėjosi, bet tik su svečiais, vengdama Beko, 
Kriso ir Hafo, ignoruodama juos, lyg jų čia visai nebūtų. Bekas 
pastebėjo, kad, jei pati neprieidavo, žmonės irgi laikėsi atokiau 
nuo jos. Jie buvo paprasti mažo miestelio gyventojai, ir Seira 
labai skyrėsi nuo jų. Ji rodė prielankumą, tačiau jie drovėjosi 
jos rafinuotumo. 

Beko ir Seiros žvilgsniai susitiko tik kartą, kai ji susikabinusi 
su Selma už rankų ėjo per didįjį koridorių. Seira ramino eko- 
nomę, kuri raudojo įsikniaubusi jai į petį. Seira pastebėjo, kad 
Bekas į jas žiūri, bet žvelgė pro jį lyg pro tuščią vietą. 

Po dviejų valandų minia ėmė retėti. Bekas sustojo prie Kriso, 
kuris nuo stalo rinkosi ką užvalgyti. 

— Kur Hafas? 

— Rūko kabinete. Geras kumpis. Ar ragavai? 

— Pavalgysiu vėliau. Kaip Hafas laikosi? 

- Manau, pavargęs. Dvi paskutinės dienos buvo labai įtemptos. 

— O kaip tu? 

Krisas gūžtelėjo pečiais. 

— Mes su Deniu dėl daug ko nesutardavom, bet vis tiek jis 
buvo mano brolis. 

— Pažiūrėsiu, kaip ten Hafas, o tave palieku šeimininkauti. 

— Manęs tai nežavi, - sumurmėjo Krisas. 

— Nebus taip blogai. Matau Lailą Robson. - Krisas buvo pa- 
sigyręs draugui savo naujausia pergale ir patvirtinęs tai, ką Be- 
kas visados įtarė - Lailos vyras kvailys. - Atrodo, ji vieniša ir 
norėtų draugijos. 

- Ne, ji pyksta. 

— Kodėl? 

— Mano, kad ji man reikalinga tik dėl sekso. 

— Ir kas jai šovė į galvą? - sarkastiškai paklausė Bekas. 

— Pribaigė mane. Vos pačiulpusi man viršutiniame vonios 
kambaryje, iš karto pradėjo verkšlenti. - Krisas pažvelgė į laik- 
rodį. - Maždaug prieš dešimt minučių. 

— Juokauji? - nužvelgė jį Bekas. 

Krisas gūžtelėjo pečiais nei tvirtindamas, nei neigdamas. 

- Eik, pažiūrėk, kaip ten Hafas. O aš pamėginsiu pasekti, kad 
šie galvijai neišsineštų šeimos brangenybių. 

Bekas rado Hafą rūkantį savo krėsle. Jis įėjo ir uždarė paskui 
save duris. 

— Ar neprieštarausit, jei pasėdėsiu su jumis? 

— Kas tave atsiuntė? Krisas ar Selma? Žinau, kad ne Seira. Jai 
aš visai nerūpiu. 

- Nežinau, kaip jai, - tarė Bekas, sėsdamas ant sofos. - Bet 
man jūs rūpit. 

- Jaučiuosi gerai, - Hafas išpūtė dūmų kamuolį į lubas. 

- Stengiatės apsimesti, kad viskas gerai. Bet jūs ką tik netekot 
sūnaus ir, žinoma, jums sunku. 

Vyresnysis vyras pasėdėjo tylėdamas, o paskui tarė: 

- Žinai, Denis būtų buvęs mylimiausias Lorelės vaikas. 

Bekas pasilenkė į priekį ir atsirėmė alkūnėmis į kelius. 

- Nes... 

— Nes buvo į ją panašus, - Hafas pažvelgė į Beką. - Ar esu tau 
pasakojęs apie Lorelę? 

— Esu šį bei tą girdėjęs. 

— Ji buvo tokia, kokios man reikėjo, Bekai. Nelabai protinga, 
bet, po velnių, kam to reikia? Ji buvo švelni, miela ir graži. 

Bekas linktelėjo. Laiptų aikštelėje kabančiame portrete nuta- 
pyta moteris tikrai buvo švelni, miela ir graži. Tačiau Bekas su- 
prato, kad dalį Lorelės patrauklumo sudarė jos tėvo vamzdžių 
liejykla, kurioje dirbo Hafas. 

— Aš buvau šiurkštus, neišauklėtas, keikiausi, o ji buvo išsi- 
lavinusi dama, žinojo, kuria šakute ką valgyti. 

— Tai kaip jums pavyko ją įtikinti už jūsų tekėti? 

- Ašją pritrenkiau. Pasakiau: „Lorele, tu būsi mano žmona“, 
ir ji sutiko. Lorelę merginę vyrai vaikščiojo aplink ją pirštų ga- 
lais. Manau, jai patiko mano įžūlumas. 

Hafas įsižiūrėjo į dūmus, kylančius nuo cigaretės galo. 

— Tu nepatikėsi, Bekai, bet aš buvau jai ištikimas. Niekad ne- 
nukrypau į šoną. Nė karto. Neturėjau kitų moterų, kol nepra- 
ėjo pakankamai daug laiko nuo jos mirties. Manau, ji to nusi- 
pelnė, - jis šiek tiek patylėjo ir kalbėjo toliau: - Kai ji pastojo, aš 
išdidžiai išpūčiau krūtinę: žinojau, bus berniukas. Taip turėjo 
būti. Krisas tapo mano dalimi nuo tos minutės, kai jį ištraukė 
iš Lorelės ir padavė man. Tada tėvai negalėjo įeiti į gimdyklą, 
bet aš skyriau daug pinigų labdarai, ir personalas greit sutiko 
mane įleisti. Norėjau, kad atėjęs į šį pasaulį sūnus pirmiausia 
pamatytų mano veidą. Aš nuo pat pradžių pasiėmiau Krisą ir 
nuo tada jis visada buvo manasis. Už tai aš paskui atidaviau 
Lorelei mergaitę. Seira buvo jos lėlytė, kurią puošė pūstomis 
suknelėmis, rengė jai arbatėles, mokė angliško jodinėjimo būdo 
ir kitokių nesąmonių. Jei Lorelė nebūtų mirusi, ji su Seira būtų 
kovojusi dantimis ir nagais. Seira nelabai panaši į arbatėlių da- 
lyvę, ar ne? 

Bekas tuo taip pat abejojo. 

— Seirai būtų visiškai nerūpėję tai, kas svarbu Lorelei, - to- 
liau kalbėjo Hafas. - Bet Denis kitoks. Lorelė būtų jį bepro- 
tiškai mylėjusi. Jis yra... buvo džentelmenas. Kaip ir Lorelė, jis 
gimė šimtu metų pavėlavęs. Jam reikėjo ateiti į šį pasaulį tada, 
kai visi rengėsi baltais drabužiais, stumdė kroketo kamuoliu- 
kus, vaikščiojo švariomis panagėmis, per vakarėlius galerijoje 
gurkšnojo šampano kokteilius. Tada, kai laisvalaikio leidimas 
buvo menas, - Hafas pažvelgė į Beką ir prisiminimų sukelta 
švelni veido išraiška dingo. - Denis nebuvo sukurtas verslui, 
ypač mūsų verslui, kuris per daug purvinas - nepakankamai 
švarus tokiems kaip Denis. 

- Jis gerai atliko savo darbą, Hafai. Žmonės jį mylėjo. 

- Darbininkai turi mus ne mylėti, o mūsų bijoti. Pamačius 
mus, jiems turi pradėti virpėti keliai. 

— Taip, bet Denis buvo lyg amortizatorius, įrodymas darbi- 
ninkams, kad ir mes žmonės. Bent jau iki tam tikro lygio. 

Hafas papurtė galvą. 

- Ne, Denis buvo pernelyg minkštaširdis, kad taptų geru ver- 
slininku. Neturėjo savo nuomonės. Visada pritardavo paskuti- 
niam kalbėtojui, jį buvo galima lengvai palenkti. 

— Šį bruožą jūs dažnai išnaudodavote, - priminė Bekas. 

Hafas pritariamai šniurkštelėjo. 

- Velnias, pripažįstu tai. Jis norėjo, kad visi būtų laimingi. 
Aš tai žinojau ir naudojausi. Denis taip ir nesuprato, kad ne- 
įmanoma visų padaryti laimingų. Jei mėginsi, tave sumuš dar 
nespėjus pradėti. Deja, aš nebuvau vienintelis, kurio jis neklau- 
sė. Nenoriu kalbėti apie jį blogai, bet visada vadinau daiktus 
tikraisiais vardais. Galiu sąžiningai pasakyti, koks mano vaikų 
charakteris. Denis buvo silpnas. 

Bekas nesiginčijo, tačiau apibūdindamas Denio charakterį 
jis nebūtų parinkęs būdvardžio silpnas. Tiesa, jis niekada nuo- 
žmiai nepuldavo, kaip jo tėvas, brolis ar pats Bekas. 

Žinoma, švelnumas turi savų pranašumų. Švelnus žmogus - 
nebūtinai silpnas. Denis laikėsi labai tvirtos nuomonės, kur nu- 
brėžti liniją tarp to, kas teisinga ir neteisinga. 

Bekas svarstė, ar šis griežtas moralinis kodeksas ir buvo prie- 
žastis, nulėmusi Denio mirtį. 

Hafas dar kartą užsitraukė cigaretę ir ją užgesino. 

- Reikia grįžti pas kitus. 

Kai jie atsistojo, Bekas tarė: 

— Vakar jūsų miegamajame, ant rašomojo stalo, padėjau ap- 

— Ne. Kas jame yra? 

- Aš tik norėjau atkreipti jūsų dėmesį. Pakalbėsim vėliau. 

— Nors užsimink. 

Bekas žinojo, kad Hafo mintys niekada nenuklysta toli nuo 
verslo, net sūnaus laidotuvių dieną. 

- Ar teko girdėti apie tokį Čarlzą Nilsoną? 

— Nemanau. Kas jis? 

— Darbininkų atstovas. 

— Šunsnukis. 

- Tai jau tikrai, - pašaipiai šypsodamasis pritarė Bekas. - Jis 
mums parašė laišką, kurio kopija yra aplanke. Noriu žinoti jūsų 
nuomonę, ką jam atsakyti. Tai neskubu, bet reikia atkreipti dė- 
mesį, todėl ilgai nelaukęs peržiūrėkit. 

Jie abu nuėjo durų link. 

— Ar šis Nilsonas pavojingas? 

Bekas neskubėjo atsakyti, ir kai Hafas sunerimo, mostelėjo 
ranka lyg sakydamas: „Palikit tai man“. Po to jis tarė: 

— Nilsonas gerai žinomas ir kitose šalies vietose. Bet mes su 
juo susitvarkysim. 

Hafas paplekšnojo jam per nugarą. 

- Aš visiškai pasitikiu tavimi. Kad ir kas būtų tas kalės vaikas 
ar kas įsivaizduotų esąs, jei tu tam skirsi dėmesio, iš jo liks tik 
šlapia vieta. 

Hafas atidarė kabineto duris. Už plataus koridoriaus galėjai 
matyti neoficialią svetainę, kurią Lorelė pavertė oranžerija, nes 
kambario langai buvo gana dideli. Ji čia prisodino paparčių, 
orchidėjų, sanpaulijų ir kitokių atogrąžų augalų. Lorelė labai 
didžiavosi šiuo savo kūriniu, kaip ir Destinio sodo klubu, kurio 
prezidentė ji buvo kelerius metus iš eilės. 

Kai Lorelė mirė, Hafas pasamdė Naujojo Orleano kambari- 
nių augalų tarnybą, kad kartą per savaitę atvažiuotų į Destinį 
tačiau pagrasino teismu, jei augalai žūtų. Šis kambarys buvo 
pats gražiausias, bet rečiausiai lankomas. Vyrai čia bemaž ne- 
užeidavo. 

Dabar jame prie rojalio nugara į juos sėdėjo Seira, palenkusi 
galvą virš klaviatūros. 

- Bekai, paprašyk, kad ji su manim pasikalbėtų. 

— Aš pats vos įstengiau ją prakalbinti. 

Hafas stumtelėjo jį pirmyn. 

— Panaudok savo sugebėjimą įtikinti. 


Ketvirtas skyrius 


- A, mokate skambinti? 

Seira atsigręžė. Į kambarį įžengė Bekas, susikišęs rankas į kel- 
nių kišenes. Priėjęs prie rojalio suolelio jis sustojo, lyg tikėda- 
masis, kad Seira pasislinks ir padarys jam vietos. Ji nereagavo į 
užuominą ir liko sėdėti toje pačioje vietoje. 

— Man smalsu, pone Merčantai. 

— Ir man. Man smalsu, kodėl nevadinat manęs Beku? 

— Kaip Hafas sužinojo, kad aš buvau laidotuvėse? Ar kas nors 
jį įspėjo, kad atvyksiu? 

- Jis vylėsi, kad jūs atvažiuosit, bet nebuvo įsitikinęs. Mes visi 
dairėmės jūsų. 

- Bažnyčioje nei jis, nei Krisas neparodė žiną, jog aš čia. 

- Jie žinojo. 

— Pajuto? 

- Kažkas panašaus. Kraujo ryšio virpesiai, - Bekas nutilo, lyg 
tikėdamasis, kad Seira nusijuoks. Kai ji to nepadarė, jis tarė: 

— Negi iš tikrųjų manėt, kad skrybėlaitė ir juodi akiniai padės 
jums pasislėpti? 

— Per laidotuves būna daug žmonių, ir tikėjausi likti nepa- 
stebima minioje. 

Bekas vėl patylėjo ir ramiai pasakė: 

— Jums nepavyktų pasislėpti jokioje minioje, Seira. 

Komplimentas buvo subtilus, kupinas užuominų ir įtaigus. 
Seira nei prašė flirto, nei jį priėmė, todėl jei Bekas tikėjosi pa- 
dėkos už komplimentą, turėjo nusivilti. 

- Jei būtumėt buvusi be skrybėlaitės, Krisas ir Hafas būtų jus 
iš karto pastebėję. Ir aš būčiau, nors jūsų net nepažinojau. 

Nuo skrybėlaitės Seirai jau įsiskaudėjo galvą, todėl nusiėmė 
ją, išrišo plaukus ir paleido juos kristi laisvai. Plaukai, kuriuos ji 
kiekvieną rytą kruopščiai ištepdavo specialiu tiesinančiu skys- 
čiu ir ištempdavo džiovintuvu, paveikti drėgmės susigarbanojo. 
Pažvelgusi į savo atvaizdą koridoriaus veidrodyje Seira pamatė, 
kad šukuosena virto nepaklusnia kupeta, kaip jaunystėje. 

Saulės spinduliai, įsiskverbę pro motinos oranžerijos lan- 
gus, žaižaravo Seiros plaukų sruogose. Pastebėjusi, kaip Bekas 
Merčantas žiūri į saulės žaismą garbanose, ji panoro atsidurti 
šešėlyje. 

Seirai nepatiko ir tai, kad norėdama pažvelgti į Beką turėjo 
atvejais ji buvo nepatogioje padėtyje. Ketindama išeiti Seira pa- 
sislinko į suoliuko kraštą ir tarė: 

— Atsiprašau. 

— Įdomus vardas. 

Ji susilaikė ir per petį pažvelgė į Beką. 

— Nesupratau. 

— Seira. Kas jus taip pavadino? 

- Motina. 

- Šeimos tradicija? 

— Tai mamos močiutės iš tėvo pusės vardas. 

— Man jis patinka. 

— Ačiū. Man taip pat. 

- Pradėjęs dirbti jūsų šeimai ilgai nežinojau, kaip jį tarti. 

— Taip, kaip parašyta. 

- Ar neturėtų būti s-a-ra, o ne s-e-i-ra? 

— Arjums tai svarbu? 

— Ne. 

Seira vėl mėgino eiti, bet jis ją vėl sustabdė. 

- Jūs neatsakėt į mano pirmą klausimą, Seira, ne Sara. 

Šįkart ji pasisuko, kad galėtų pažvelgti jam į akis. 

— Bandote būti šmaikštus? 

- Ne, tik mėginu palaikyti pokalbį. Bet neįstengiu suregzti nė 
sakinio, kad ir nereikšmingo, jog jūsų nesuerzinčiau. Kodėl? 

Seira giliai atsiduso ir sukryžiavo rankas ant krūtinės. 

— Aš neatsimenu klausimo. 

- Ar mokate skambinti? 

- Deja, ne. Motina užrašė mane į muzikos pamokas, kai 
man buvo aštuoneri, ir liepė kasdien groti po valandą, nes vi- 
sos panelės turi mokėti skambinti, sakė ji. - Seira nusišypsojo, 
prisiminusi priekaištus už tai, kad neprisėda prie instrumen- 
to. - Mama mėgino įveikti mano pašėlusį būdą, bet galiausiai 
pasidavė nusprendusi, kad aš beviltiška. Fortepijono pamokos 
reikalavo muzikinio talento ir drausmės, 0 aš neturėjau nei to, 
nei ano. 

- Tikrai? - Bekas atsisėdo šalia nugara į klaviatūrą, todėl da- 
bar jie atsidūrė vienas prieš kitą ir beveik lietėsi šlaunimis. - Jūs 
stokojat savidrausmės? 

— Kai buvo aštuoneri, stokojau, - šaižiai pasakė ji. - Nuo to 
laiko, regis, išsiugdžiau. 

- Tikiuosi, ne pašėlusio būdo sąskaita. Mėginti sutramdyti 
rudaplaukę - tai tas pats, kas slopinti jos prigimtį. 

Seira neleido jam pasidžiaugti greita reakcija, ji atšovė: 

- Jūs pateisinate mano išankstinę nuomonę apie jus. Taip ir 
maniau, kad jums patinka įžeidinėti žmones. 

- Įžeidinėti? Aš mėginau pasakyti jums komplimentą. 

— Galbūt jums reikėtų pasižiūrėti į žodyną. 

— Kodėl? 

— Kad sužinotumėte, ką reiškia žodis „komplimentas'. 

Seira nuslinko nuo suolelio ir perėjo kambarį, tačiau pasie- 
kė tik užuolaidą, skiriančią oranžeriją nuo vestibiulio. Grupelė 
žmonių jau ketino išeiti. Keletas jų sustojo ir tyliai pareiškė jai 
užuojautą. 

Tarp jų buvo šerifas Redas Harperis. Per pastaruosius de- 
šimtį metų jo veidas ištįso ir suliesėjo, tačiau Seira būtų jį pa- 
žinusi bet kur. Prieš išeidamas šerifas paspaudė rankas Hafui ir 
Krisui ir jie pašnibždomis apsikeitė keliais žodžiais. Tapusi šio 
tylaus pokalbio liudytoja, Seira prisiminė, kodėl ji parvažiavo į 
šiuos namus, nors buvo prisiekusi niekada negrįžti. 

Bekas Merčantas sujudėjo užpakalyje. Seira pajuto, kad jis 
stovi visai šalia. Ji tyliai paklausė: 

— Ar Redas Harperis abejoja, kad Denis nusižudė? 

- Išeikim į lauką. 

Bekas suėmė jai už alkūnės, bet atsigręžusi Seira išsilaisvino. 

- Likim čia. 

Jį suerzino, kad Seira atsisakė, bet jis tyliai pasakė: 

--Ar tikrai norit kalbėtis čia, juk kas nors gali išgirsti? 

Jie ilgai žvelgė vienas kitam į akis, stengdamiesi palaužti 
vienas kito valią, tačiau galiausiai Seira nuėjo į namo gilumą, 
tikėdamasi, kad Bekas seks iš paskos. Kai jie ėjo per virtuvę, 
kraudama indus į plautuvę Selma paklausė, ar jie pavalgę. 

— Užkąsiu vėliau, - pasakė Seira. 

- Ir aš, - pritarė Bekas. 

Jiems pravėrus užpakalines duris, Selma šūktelėjo: 

- Privalote užvalgyti. Jums reikės jėgų. 

Negalvodama, kur eina, Seira kirto kruopščiai nupjautą 
veją upelio link. Dumblina pakrantė už namo teikė jai slaptą 
prieglobstį dar tada, kai buvo maža mergaitė. Čia ji ateidavo, 
kai reikalai klostydavosi ne taip, kaip ji norėdavo; trokšda- 
ma pasprukti iš įkaitusių namų Hafui įpykus ar bėgdama nuo 
Kriso, kuris jausdavo didžiausią malonumą kamuoti ir erzinti 
seserį. 

Ji ištisas valandas gulėdavo po kiparisų ir ąžuolų šakomis, 
nagrinėdama ją užplūdusias emocijas, įsivaizduodama ateitį. 
Kartais ji regzdavo planus, kaip atkeršys už patirtą pažemini- 
mą, net išdrįsdavo pasvajoti apie šeimą, kurios nariai dažniau 
juokiasi ir rečiau barasi, kurioje daugiau švelnumo negu prie- 
šiškumo, o tėvai ir vaikai nuoširdžiai vienas kitą myli. 

Dabar, priėjusi pažįstamą vietą, Seira nusivylė - vietoj tan- 
kių krūmų, po kuriais ji slėpdavosi, atsirado begonijų gėlynas. 
Žiedai gražūs, bet nepaguostų mažos mergaitės, ieškančios vie- 
numos. 

Tačiau medinės sūpuoklės vis dar kabojo ant tvirtos seno 
ąžuolo šakos. Jas laikė storos lyg Seiros riešai virvės. Niekas ne- 
nuėmė suskeldėjusių sūpuoklių ir Seira dėl to apsidžiaugė. Ji 
perbėgo pirštais šiurkščią virvę. 

- Negaliu patikėti, kad jos dar čia. 

— Ar čia jūsų sūpuoklės? - Bekas perėjo į priešingą pusę. 

— Senasis Mičelas... tai vienintelis jo vardas, kurį aš Žinau... 
buvo mūsų sodininkas. Tai jis man įrengė sūpuokles. Sakė, kad 
šios virvės iš vaiduoklių laivo, kuris nuskendo prie Terebono 
krantų. Tai buvo piratų laivas, kurį sudaužė pats baisiausias 
kada nors praūžęs uraganas. Žuvo visi, kas buvo laive. Bet pi- 
ratų sieloms taip patiko Luiziana, kad jos nusprendė likti čia, 
užuot keliavusios į dausas. Tikriausiai danguje piratai nebūtų 
gavę geros vietos dėl blogų darbų žemėje, pasakojo senasis Mi- 
čelas. Todėl jie nusprendė kartą per mėnesį, per pilnatį, rinktis 
čia. Vaiduokliai pasirodo ir derasi su tuo, kas išdrįsta su jais 
bendradarbiauti. 

— Ar senis Mičelas išdrįso? 

- Jei tikėsime jo žodžiais, už litrą romo jis gavęs auksinę apy- 
rankę, kurią išlydęs susidėjo dantis, - Seira nusijuokė. - Aš jam 
pavydėjau tų dantų ir pati norėjau tokius turėti. Aš net užsi- 
ožiavau ir jų pareikalavau. Hafas ir Krisas iš manęs kvatojosi, 
o mama nuliūdo. 

- Laimė, jie nepatenkino jūsų užgaidos. 

- Laimė. Beje, už romą senis Mičelas gavo apyrankę ir riti- 
nį virvės. Jis teigė pasakęs laivo kapitonui, pačiam baisiausiam 
piratui, kad ketina panaudoti virvę panelės Seiros sūpuoklėms. 
Ir kadangi sūpuoklės buvo skirtos man, kapitonas dar įmetė 
lentgalį, iš kurio Mičelas pagamino sėdynę. 

Seira švelniai stumtelėjo sūpuokles. 

- Jis jums papasakojo įspūdingą istoriją. 

— Aš tikėjau kiekvienu jo žodžiu. Mičelas įtikino mane tu- 
rįs magiškų galių. Sakė jas sužadinusi vienaakė vudu šamanė, 
kuri gyveno pelkėse su pantera. Mičelas nešiojo odinį antkak- 
lį, ant kurio kabojo amuletas. Jis niekada man jo nerodė, o 
Selma grasino gerai jį prilupti, jei parodytų. Mičelas siusdavo 
ant manęs, kai žvejodavo, liepdavo užsičiaupti, kad neišbai- 
dyčiau žuvų. Kartą jis mane užtiko aname medyje, - parodė 
Seira, - ir liepė kuo greičiau kabarotis žemyn, kol neiškritau 
ir nenusisukau sprando, kad nereikėtų likusio gyvenimo pra- 
leisti invalido vežimėlyje. Nors jis mane ir bardavo, laikiau jį 
geriausiu draugu. Mano mama tuo baisėjosi, o Selma pikti- 
nosi. Kartais, baigęs dienos darbą, Mičelas paveždavo mane 
karučiu, stumdamas jį į sandėliuką. Keista, - staiga Seira atsi- 
tokėjo, - kad nepastebėjau senio Mičelo per laidotuves. Ma- 
niau, jis ten bus. 

— Sėskit, aš jus pasupsiu. 

Beko Merčanto pasiūlymas galutinai sugrąžino Seirą iš nos- 
talgiškų prisiminimų ir privertė pasijusti kvailai, kad jam išsi- 
pasakojo. 

- Ačiū, nereikia. 

— Gerai, tai jūs mane pasupkit. 

Bekas atsisėdo ant sūpynių ir įsitvėrė už virvių. Jis nusišyp- 
sojo Seirai, prisimerkęs nuo saulės. Ji pastebėjo, kad jo akys 
tamsiai žalios ir ne tik patrauklios, bet protingos ir skvarbios. 
Seira nesuprato, kuri iš šių savybių ją labiau erzina. 

Ignoruodama ir jį, ir jo besišypsančias akis, Seira pasuko pro 
sūpuokles prie vandens kanalo, kuris lėtai nesustodamas tekė- 
jo į įlanką. Dumblina tėkmė skleidė sūrų kvapą. Priešingame 
krante plasnodamas sparnais pakilo pelikanas. 

Lengvas vėjelis šiureno plunksniškas kiparisų šakeles, glos- 
tė samanas ant kamienų, bet nepajėgė įveikti tankesnės ąžuolų 
lapijos. 

Seiros batelių kulnai smigo į minkštą žemę, todėl juos nusi- 
avė ir nešėsi už siaurų dirželių. Drėgna žemė maloniai vėsino 
padus. Jei ji čia būtų viena, tikriausiai atsigultų ant žemės. 

— Ar ką nors pasakiau ne taip? - paklausė jis. 

Seira atsigręžė į jį. 

— Liaukitės vaidinti Žavų, gerai? Manęs tai neveikia. Aš užau- 
gau su žaviais vyrais. Iš karto perprantu, kokie jie apsimetėliai. 
Kad ir kaip ten būtų, pone Merčantai, tai manęs jau seniai ne- 
bevilioja. 

— Vadinkit mane Beku. Būtent kas jums nepatinka - žavesys 
ar vyrai? 

Sūpuoklės suposi neaukštai, bet Seirą nervino tai, kad jis iš 
viso supasi. 

— Man nepatinkat jūs. 

— Jūs manęs nepažįstat. 

Ji karčiai nusijuokė. 

— Ašjus pažįstu! Pažįstu, nes jūs toks pat kaip jie, - ji moste- 
lėjo į namą. 

— Kodėl? 

- Jūs neturit sąžinės, nežinot, kas yra moralu, esat godus ir 
įžūlus. Ar ką nors pamiršau? 

- Nemanau, kad mano savigarba pajėgtų ištverti daugiau, — 
sausai nukirto jis. - Tik norėčiau žinoti, kaip jūs taip greit susi- 
darėt tokią blogą nuomonę apie mane? Mes ką tik susitikom. 

— Aš ją susidariau skaitydama bendrovės pranešimus, ku- 
riuos man nuolat siuntėt, nors kelis kartus prašiau išbraukti 
mane iš gavėjų sąrašų. 

— Tai kodėl juos skaitėt? 

— Nes buvo įdomu, ar toli mano šeima nueis, stengdamasi 
pralobti iš Hoilų bendrovės. 

— Jūs esat Hoilų bendrovės dalininkė. 

— Aš to nenoriu! - pakėlė balsą ji. - Praleidau ištisus metus, 
sukišau tūkstančius dolerių advokatams, mėgindama atsikraty- 
ti tokios garbės, tačiau dėl jūsų gudrybių ir intrigų nepavyko. 

- Tos intrigos buvo teisėtos. 

— Tik iš dalies. 

- Vis šis tas. 

Bekas paliko sūpuokles linguoti ant virvių ir priėjo prie Seiros. 

— Aš dirbu Hafui. Jis norėjo, kad jūs liktumėt šeimos verslo 
dalininkė, ir liepė man imtis visų priemonių, kad taip būtų. Aš 
dariau tai, už ką gaunu pinigus. 

— Tada mes žinom, kas jūs esat, ar ne? 

— Vadinat mane prostitute? - plykstelėjo jis ir jau tyliau pri- 
dūrė: - Nemanau, Seira, kad jūs tikrai norit toliau kalbėti šia 
tema? 

Užuomina įgėlė, bet greičiau įsiutino Seirą, negu įskaudino. 
Ji jau seniai niekam nesuteikia progos ją skaudinti. 

- Jūs kovojat tokiais pat nešvariais metodais kaip ir jie. 

- Aš kovoju iki pergalės. 

- Žinoma. 

— O dėl ko jūs kovojat? 

- Kad išgyvenčiau, - atkirto ji. 

Stengdamasi susivaldyti ji giliai įkvėpė. Suvokusi, kad spau- 
džia prie šonų sugniaužtus kumščius, ji atsipalaidavo, atmetė 
atgal plaukus ir apsilaižė lūpas. Susitvardžiusi Seira tarė: 

- Kovojau, kad atsilaikyčiau prieš juos, ir man pavyko. 
Vienintelis dalykas, galėjęs priversti mane grįžti, - palaidoti 
brolį Denį. Nors aš gedžiu dėl jo mirties ir visada... - ji nu- 
tilo, kad neprasitartų, jog visada gailėsis, kad neatsiliepė į 
tuos du telefono skambučius. - Bet džiaugiuosi, kad jis pa- 
galiau nuo jų pabėgo ir, tikiuosi, surado ramybę. Tik norė- 
čiau žinoti... 

Ji staiga nutilo, nes Bekas kilstelėjo ranką prie jos skruosto 
ir pirštais jį perbraukė. Nepajėgdama ištarti nė žodžio ji įsi- 
stebeilijo į jį. 

- Nuvijau uodą. 

— A,- Seira palietė skruostą, kurį jis ką tik braukė. - Ačiū. 

— Nėra už ką. 

Po akimirkos Seira vėl grįžo prie nutrauktos temos. 

— Norėčiau išgirsti, kaip Denis mirė. Papasakokit, ką žinote. 

— Būčiau viską papasakojęs sekmadienį. Kelis kartus skambi- 
nau jums į biurą. Jūs atsisakėt su manim kalbėti. 

— Tada nebuvau pasiruošusi klausytis. 

Ji atsisakė kalbėtis ne dėl to, ir Bekas tai žinojo, tačiau nesi- 
ginčijo ir ramiai tarė: 

— Jis Žuvo nuo šūvio į galvą. Nebuvo... Na, jis nieko nepa- 
juto. Mirė iš karto. 

Ji nenorėjo daugiau klausytis, jau ir taip pakankamai baisu. 

— Kas jį rado? 

- Žvejai. Jų motorinės valties variklis ėmė rūkti ir jie sustojo 
prie Žvejų namelio pasiskolinti tepalo. Denio automobilis sto- 
vėjo kieme, todėl jie tikėjosi rasti kokį nors žmogų. Įėję vidun, 
pamatė jį. | 

Seira pasistengė negalvoti apie vaizdą, kurį išvydo Žvejai. 

— Buvo nutarta, kad tai savižudybė. 

- Iš pradžių. 

— Bet Redas Harperis ėmė abejoti? 

- Ne Redas. Skyriuje yra naujas jaunas detektyvas, Veinas 
Skotas. Redas paskyrė jį ištirti nusikaltimą. Manė, kad tai tik 
formalus dalykas, nes reikia užpildyti pranešimo formą, už- 
antspauduoti ir įsegti. Byla baigta, ir Denis įtraukiamas į savi- 
žudžių statistiką. Bet Skotas grįžo iš Žvejų namelio turėdamas 
daugiau klausimų negu atsakymų. 

— Kokių? Ar jis mano, kad tai nelaimingas atsitikimas? 

— Jis nėra tikras. Kaip jau minėjau, klausimų daugiau... 

—- Nedumkit akių, pone Merčantai, - suirzusi tarė Seira. - Aš 
suaugusi. Sakykit tiesą. 

— Šerifo pavaduotojas Skotas man neatskleidė faktų. Prisie- 
kiu, - patikino Bekas, kai Seira skeptiškai į jį pažvelgė. - Aš tik 
jaučiu, kad jis nėra šimtu procentų tikras, jog teismo medicinos 
eksperto išvada teisinga. 

Bekas atsirėmė į medžio kamieną, sulenkė koją ir prispau- 
dė pėdą prie žievės, paskui nusisuko nuo Seiros, pažvelgė į 
kitą kanalo krantą ir nusibraukė smilkiniu tekančią prakaito 
srovelę. 

- Kol supratau, kad baudžiamoji teisė - ne mano sritis, aš 
šiek tiek dirbau prokuratūroje. Ten suvokiau, kaip mąsto po- 
licininkai. Iš pradžių jie mano, kad tai, kas visiems akivaizdu, 

yra apgavystė ir pirmą versiją atmeta. Aš nepažįstu Veino Sko- 
to ir nežinau, kas jam kelia įtarimą. Nežinau, kaip jam sekasi 
tirti kriminalines bylas, kokią patirtį ir išsilavinimą jis turi. Aš 
pirmą kartą jį pamačiau sekmadienio popietę, kai jie su Redu 
atėjo pas Hafus pranešti apie Denį. Jis panašus į pienburnį, bet 
atrodo energingas ir agresyvus. Gal jis tik vaidina labai svar- 
bų ar nori padaryti įspūdį naujam šefui? Gal ieško įrodymų, 
paremiančių hipotezę, jog Denis nenusižudė, norėdamas, kad 
tyrimas intriguotų. 

Seira atidžiai klausėsi Beko, stebėjo jo kūno kalbą ir suvokė, 
kur veda jo žodžių lavina. Ji taip pat suprato, kad jis nenori to 
sakyti tiesiai, nes savižudybės ar nelaimingo atsitikimo alterna- 
tyva tiesiog neįsivaizduojama. 

— Ar norit pasakyti, kad detektyvas mano, jog Denis buvo 
nužudytas? 

Bekas vėl pažvelgė į Seirą. 

- Jis to tiesiai nepasakė. 

— O kodėl jis ieško įkalčių ir klausinėja? 

Bekas gūžtelėjo pečiais. 

— Jis - naujas žmogus mieste. Dirba tik kelias savaites. Jis 
nežino... 

- Jis nežino, kad jo šefas gauna pinigus iš mano šeimos ir už- 
simerkia, kai jie pažeidžia įstatymus. 

— Hafas kompensuoja nedidelį Redo atlyginimą. 

— Duoda kyšį. 

— Hafo subsidijos padeda bendruomenei, - nesutiko Be- 
kas. - Dėl to jiems nereikia mokėti didesnių mokesčių. 

- Ak, iš tiesų! Mokesčių mokėtojai laimi iš to, kad Hafas pa- 
perka vietos teisėsaugos pareigūnus. 

- Visi gauna naudos įš jo dosnumo, Seira. 

- Ir jūs pats. 

- Ir jūs, - Bekas atsitraukė nuo medžio kamieno ir žengė 
prie jos. - Sakykit, ar verčiau būtumėt praleidusi naktį kalėjime 
tada, kai Redas sugavo jus vairuojančią girtą? Ar besimaudan- 
čią nuogą? Ar besiglamonėjančią ant iškylų stalo miesto par- 


BALTASIS KARŠTIS 45 


ke? Ar dideliu greičiu lekiančią Evangelinos gatve? Ar tais at- 
vejais, - o aš paliečiau tik paviršių to, ką esu girdėjęs apie jūsų 
audringą jaunystę, - nebuvo gerai, kad Hafas kiekvieną mėnesį 
pakišdavo šerifui kelis banknotus ir šis pro pirštus žiūrėdavo į 
jūsų netinkamą elgesį ir nenubausdavo? Nesivarginkit atsaky- 
dama. Viskas akivaizdu. Pamėginkit pažvelgti į visą paveikslą ir 
pamatysit... 

- Aš tematau, pone Merčantai, kad jūs labai vykusiai pagrin- 
dėte savo nesąžiningumą. Dėl to veikiausiai daug ramiau mie- 
gate naktį? 

Bekas priėjo taip arti, kad kelnių klešnės prisilietė prie Seiros 
blauzdos. Kaip ir ant suolelio prie rojalio jis ir vėl užstojo jai 
kelią. Seira turėjo atlošti galvą, kad pažvelgtų jam į akis, arba 
atsitraukti kelis žingsnius atgal, bet to jau tikrai neketino dary- 
ti. Ji nesitrauks nė centimetro. 

Bekas šiurkščiai sušnabždėjo: 

- Paskutinį kartą prašau, Seira, vadinkit mane Beku. O jei 
norit sužinoti, kaip aš miegu naktį, tai maloniai kviečiu pažiū- 
rėti. Bet kada. 

Kad nepasiduotų užvaldžiusiam norui kirsti jam antausį, 
Seira nusigręžė ir žengė namo link. 

- Beje, jis miręs. 

Ji sustojo ir atsigręžė. 

— Senasis Mičelas, - paaiškino Bekas. - Prieš dvejus metus 
žmonės jį rado namie. Buvo miręs prieš keletą dienų. 


Išlydėjęs paskutinius svečius, Hafas nuėjo į miegamąjį antra- 
me aukšte persirengti tamsaus kostiumo ir marškinių į pato- 
gesnius drabužius. Eidamas koridoriumi pro Denio kambarį 
jis sustojo, bet durų neatvėrė. Selma uždarė kambarį, paliko jį 
tokį, kaip Deniui išėjus į bažnyčią sekmadienio rytą. Ji tikriau- 
siai lauks, kol Hafas lieps sutvarkyti Denio daiktus - jis pačiai 
patikės nuspręsti, ką palikti, ką atiduoti labdarai. 

Šį darbą turės atlikti Selma, nes Hafas nemanė įstengsiąs pa- 
žvelgti ar paliesti bet ką, kas priklausė Deniui. 

Žinoma, jis sielvartavo, bet kas įvyko - įvyko. Galvoti apie 
tai - vadinasi, eikvoti savo laiką ir energiją, o Hafas niekada 
nedarė nei to, nei kito. 

Grįždamas apačion jis pažvelgė į stiklines duris, pro jas buvo 
matyti Lorelės portretas laiptų aikštelėje. Durys vedė į antro 
aukšto balkoną. Hafas pamatė Seirą ir Beką, stovinčius prie 
upės medžių paūksmėje. 

Pralinksmėjęs jis suspaudė lūpomis cigaretę, įsisprendė į 
klubus ir stovėjo juos stebėdamas. Bekas vykdė gautą užduotį 
ir kaip visada darė tai su jam būdingu žavesiu. Galbūt Sei- 
ra sutiko savęs vertą varžovą. Jo duktė karštakošė, greit pra- 
randanti savitvardą, neieškanti žodžio kišenėje, tačiau Bekas 
atkaklus lyg pitbulis. Jis dar nepasidavė, o silpnesnis žmogus 
būtų iškėlęs baltą vėliavą, išgirdęs bent vieną pagiežingą Seiros 
pastabą. 

Visą gyvenimą ko nors imdamasi mergiotė pirmiausia 
puldavo ginčytis. Net jos gimimas buvo didelis mūšis. Lore- 
lė kamavosi dvylika valandų - dvigubai ilgiau negu su ber- 
niukais. 

Seira, kurios temperamentą pabrėžia net raudona plaukų 
spalva, išsiveržė iš motinos kūno išraudusi iš pykčio ir garsiai 
rėkdama: gal dėl to, kad gimė, o gal dėl to, kad taip vėlavo gimti. 
Nuo to laiko ji šokdina visus aplinkinius. 

Be abejo, ji kovoja su Beku, nors įdomu, ką Bekas jai sako, 
kad tiek ilgai sugebėjo išlaikyti vienoje vietoje. Ne Seiros būdui 
stovėti ir klausytis, kai kitas šneka tai, ko ji nenori girdėti. 

Bet jie stovi vienas prieš kitą, kone liesdamiesi kojų pirštais, 
ir atrodo labai įsitraukę į pokalbį, arba... labai susidomėję vie- 
nas kitu. 

Ši mintis privertė Hafą stabtelėti. Jis pažvelgė į juos nauju 
žvilgsniu ir nusprendė, kad jie puiki pora. 

Seira mokėjo atsikirsti. Ji į viską puldavo beatodairiškai ais- 
tringai. Hafas manė, kad jos karštas būdas padarys vyrą ypač 
laimingą ar bent jau pakankamai patenkintą, kad taikstytųsi su 
kitais, ne tokiais patraukliais jos būdo bruožais. 

O Bekas... Kas jaunai moteriai galėtų jame nepatikti? 

Hafas stebėjo pro duris, kaip Bekas priėjo dar arčiau. Seira 
buvo aukštesnė nei vidutinio ūgio moteris, net be aukštakulnių 
batelių, tačiau Bekas visa galva ją lenkė. Jie stovėjo labai arti 
vienas kito, lyg surišti batraiščiai, vos valdydamiesi, kad nepra- 
dėtų skaldytis antausiais. Vieną akimirką Hafui net pasirodė, 
kad Bekas sugriebs Seirą ir iš tikrųjų smogs. 

Tačiau Seira staiga nusigręžė ir pasuko namo link. Ji nespė- 
jo toli nueiti, nes Bekas jai kažką pasakė ir ji vėl atsigręžė į jį. 
Jo žodžiai, matyt, ją labai įsiutino, nes ji kone bėgte leidosi į 
namą. 

— Turėtų būti linksma, - kikendamas Hafas lipo laiptais Že- 
myn ir atsidūrė prieš Seirą vestibiulyje, kai ji piktai įžengė pro 
virtuvės duris. Selma sekė iš paskos, įtikinėdama ją atsisėsti 
ir pavalgyti. Tačiau Seira nepasidavė jos įkalbinėjimams. Pa- 
mačiusi Hafą, ji sustingo. Selma, kuri per ilgus savo tarnybos 
metus buvo puikiai perpratusi šeimos narių santykius, greitai 
dingo virtuvėje. Nužvelgdamas dukterį nuo galvos ligi kojų, 
Hafas nutaisė grėsmingą išraišką. Apsitempusi juoda suknelė 
rodė, kad per dešimt metų Seiros figūra nepasikeitė. Jos veidas 
šiek tiek sulyso ir ji dabar atrodė subrendusi. 

Per laidotuves, slėpdamasi po plačiakrašte skrybėle ir tam- 
siais akiniais, ji priminė sielvartaujančią kino žvaigždę ar vyro 
netekusią valstybės vadovo našlę. Seira dabar švytėjo eleganci- 
ja, kurios jai visada linkėjo Lorelė, tačiau išlaikė įgimtą maištin- 
gą dvasią. Tai ir provokavo Hafą, ir linksmino. 

— Labas, Seira. 

— Labas, Hafai. 

— Tu visada mane vadinai Hafu, ar ne? 

— Ir taip, ir dar bjauriau. 

Hafas išsiėmė iš burnos cigaretę ir nusijuokė. 

— Atvykai su sena nuoskauda, kaip ir maniau. Ar ketinai iš- 
važiuoti nė nepasikalbėjusi su manim? 

— Viską, ką norėjau tau pasakyti, pasakiau prieš palikdama 
namus. Per dešimt metų aš dėl nieko nepersigalvojau. 

— Iš pagarbos Deniui galėjai nors iš mandagumo paklausti, 
kaip aš laikausi, kaip ištveriu sielvartą. 

- Neprivalau mandagiai su tavimi elgtis. Aš tavęs negerbiu. 
O dėl sielvarto... Tu net liejyklos nesustabdei. Denio mirtis 
buvo tragiška, bet tai nekeičia šios šeimos būdo. 

- Tavo šeimos. 

— Aš atsisakiau savo šeimos. Nenoriu turėti nieko bendro nei 
su tavim, nei su Krisu, nei su tavo gamykla. Atvykau į Destinį 
atsisveikinti su Deniu prie jo kapo. Tačiau tavo atsiųstas lioka- 
jus sutrukdė man tai padaryti. 

— Bekas nepersimetė tavęs per petį, kad čia atneštų. 

— Ne, bet jis gudriai įviliojo mane, pasakydamas tai, į ką ne- 
galėjau nekreipti dėmesio. Aš kaip kvailelė ir užkibau. Bet da- 
bar atlikau savo pareigą. Einu į kapines, o paskui grįžtu namo. 

- Tu esi namie, Seira. 

Ji nusijuokė, bet nelinksmai. 

- Tu niekad nepasiduodi Hafai, ar ne? 

- Ne. Niekada. 

— Na, tai nors kartą padaryk sau paslaugą. Pažvelk į realybę, 
nebeturi man jokios įtakos. - Ji nykščiu ir smiliumi parodė ra- 
tuką. - Nulį. Aš nieko nedarysiu, ką man liepsi. Ir nevark gra- 
sindamas. Blogiau man jau nepadarysi, nei esi padaręs. Aš tavęs 
nebebijau. 

- Tai tiesa? 

— Taip. 

Hafas nuėjo prie kabineto durų ir jas atidarė. 

— Tai įrodyk. 


Penktas skyrius 


H afas, kaip ir Bekas Merčantas, metė Seirai iššūkį, nuo ku- 
rio ji negalėjo pabėgti. Ji nepratusi trauktis. Patinka jai tai ar ne, 
bet ji paveldėjo kai kuriuos tėvo bruožus. 

Pripažindama, kad tikriausiai pakliuvo jam tiesiai į rankas, 
Seira nusekė paskui tėvą į kabinetą. Sakė, kad nebebijo jo. Vargu 
arjis tuo patikėjo, bet nesvarbu. Svarbu tai, kad ji pati tuo tiki. Jai 
nereikia įrodinėti tėvui savo drąsos, tačiau sau pačiai - reikia. 

Už dviejų tūkstančių kilometrų lengva tvirtinti, kad esi abe- 
jinga. Tačiau vienintelis būdas patikrinti savo tvirtumą - akis į 
akį susidurti su priešu, kirtusiu tau kone mirtiną smūgį. Seira 
privalėjo įsitikinti, kad baimė Hafui liko praeityje ir jis nebeturi 
jai jokios įtakos. 

Taigi ji nusekė tėvą į kabinetą, kuris buvo nė kiek nepasikei- 
tęs, tik televizorius didžiuliu ekranu atsirado. Apsidairiusi Sei- 
ra mėgino prisiminti bent vieną malonų įvykį, susijusį su šiuo 
kambariu, tačiau neįstengė. Hafo kabinetas kėlė vien skaus- 
mingus prisiminimus. 

Seirą ištrėmė iš kabineto dar tada, kai ji buvo maža mergaitė, 
kovojanti dėl tėvo dėmesio. Krisui ir Deniui leisdavo būti šioje 
šventovėje, net kviesdavo užeiti, tačiau jai - beveik niekada, ir 


vien todėl, kad ji buvo mergaitė. 

Šiame kambaryje Hafas paaiškino jai ir broliams, kaip sun- 
kiai serga jų mama. Kalbėdama visų vardu Seira paklausė, ar 
mama mirs. Kai tėvas atsakė teigiamai, Seira ir Denis pravirko. 
Hafas nekentė ašarų. Jis liepė jiems nusiraminti ir elgtis kaip 
pridera Hoilams, o Hoilai niekada neverkia. Tėvas liepė imti 
pavyzdį iš Kriso. Juk jūs nematote jo verkiančio, ar ne? 

Seirai šiame kambaryje teko verkti ir dar kartą. Ji raudojo is- 
teriškai maldaudama Hafo nedaryti to, ką jis galiausiai padarė. 
To vakaro ji jam niekada neatleis. Tą vakarą ji ėmė jo nekęsti. 

Tėvo žingsniai garsiai nuaidėjo ant ąžuolinių grindų, kai jis 
nuėjo prie baro ir pasiūlė Seirai išgerti. 

— Ačiū, ne. 

Jis įsipylė viskio. 

— Ar paprašyti Selmos, kad atneštų tau ko nors pavalgyti? Ji 
nenustygsta vietoje trokšdama tave pamaitinti. 

- Aš nealkana. 

— Bet net badaudama neprarytum nė kąsnio Hoilų maisto, 
argi ne tiesa? - Hafas atsisėdo į savo krėslą, pažvelgė į ją per 
akinių viršų ir gurkštelėjo burbono. 

— Ar tai pirmoji salvė, Hafai? Nori pažiūrėti, kuris iš mūsų 
laimės daugiau taškų? Plieksimės žodžiais, kol vienas pasiduos? 
Jei toks tavo planas, aš nenoriu žaisti. Aš daugiau niekada ne- 
žaisiu tavo Žaidimų. 

- Tavo motinai būtų nepatikusi tokia kalba. 

Seira smerkiamai pažvelgė į jį. 

— Mano motinai daug kas būtų nepatikę. Ar nori apie tai 
pakalbėti? 

- Vis dar pyksti ant manęs. Nepasakyčiau, kad tai mane ste- 
bina. Tiesą sakant, būčiau nusivylęs, jei nebepyktum, - Hafas 
atsilošė krėsle, pasiėmė degtukų dėžutę nuo stalo krašto ir pri- 
sidegė cigaretę. 

— Sėsk. Papasakok man apie savo darbą. 

Seira atsisėdo ant vienos iš dviejų sofų, stovinčių abipus ka- 
vos staliuko, ir pasakė: | 

— Viskas gerai. 

— Vienas dalykas, kurio negaliu pakęsti - apsimestas kuklu- 
mas. Jei ko nors pasiekei, turi teisę pasigirti. Skaičiau apie tave 
straipsnį „Kronikoje“. Didelis straipsnis, gražios nuotraukos ir 
panašiai. Parašyta, kad tu - San Francisko turtuolių ir elito de- 
koratorė. 

Seira neklausė, iš ko jis išgirdo apie šį straipsnį. Tėvas sugeba 
viską, net šnipinėti. Tikriausiai apie jos gyvenimą Kalifornijoje 
jis Žino daugiau, negu ji mano. Matyt, Bekas Merčantas renka 
jam informaciją. 

— Kiek sumokėjai tam nusenusiam gėjui, pirkdama jo ver- 
slą? - paklausė jis. - Lažinuosi, kad per brangiai. 

- Tas nusenęs gėjus buvo mano mokytojas ir geras draugas. 

Studijuodama Seira atliko praktiką pas gerai žinomą dekora- 
torių. Kai baigė universitetą, jis įdarbino ją savo firmoje. Tačiau 
Seira buvo daugiau negu darbuotoja, gaunanti komisinius nuo 
pardavimo iš jo namų dizaino studijos. Nuo pat pradžių jis ją 
ruošė perimti jo verslą. 

Jis siųsdavo ją pirkti audinių į Honkongą, antikvarinių ver- 
tybių į Prancūziją, visiškai pasitikėjo jos nuojauta, verslumu ir 
skoniu. Jis turėjo keturiasdešimties metų darbo patirtį ir ver- 
tingų kontraktų Žinyną, o Seira pasiūlė naujų gaivių idėjų. Jie 
puikiai papildė vienas kitą. 

— Nusprendęs išeiti į pensiją, - toliau kabėjo ji, - jis pardavė 
man verslą labai priimtinomis sąlygomis. 

Seirai vadovaujant verslas suklestėjo. Ji išsimokėjo skolas per 
trejus metus - per pusę numatyto laiko. Tačiau šito nesakė Ha- 
fui, manė, kad jos finansiniai reikalai - visiškai ne jo reikalas. 

— Kabindama užuolaidas tu labai pasikeitei. 

Jis tyčia stengėsi sumenkinti jos darbą, bet ji neprarijo šio 
jauko. 

— Aš mėgstu savo darbą. Daryčiau tai ir už mažesnį atlygini- 
mą. Laimei, jis ir pelningas, ir malonus. 

— Investicijos jau atsipirko kelis kartus, - Hafas teliūskavo 
stiklinėje ledo kubelius. - Taigi tavo vedybos nebuvo tokios 
baisios, ar ne? Jei ne piniginės sutartys, kurias aš reikalavau su- 

daryti, nebūtum galėjusi nusipirkti verslo iš to žydrojo ir dirbti 
mėgstamo darbo. 

Norėdama atsikirsti Seira prisivertė atsipalaiduoti. 

— Aš užsidirbau tuos pinigus, Hafai. 

- Ir tai nebuvo pats blogiausias būdas užsidirbti gyvenimui, - 
pasakė į kambarį įėjęs Krisas. - Darydama karjerą iš skyrybų su 
turtingais vyrais buvai premijuota. - Jis atsisėdo ant sofos prieš 
ją ir nusišypsojo. - Visai nebloga karjera. 

Seira ketino atsistoti ir su trenksmu išeiti, tačiau žinojo, kad 
tai tik pralinksmintų vyresnįjį brolį. O suteikti jam tokį pasi- 
tenkinimą daug blogiau, negu kęsti jo pašaipą. 

— Tu, kaip visada, nepakenčiamas, Krisai. Bet esi teisus dėl 
premijų, kurios duodamos skiriantis su turtingais vyrais. Esu 
tikra, kad tavo žmona mane palaikytų. 

Kriso pašaipi šypsena priblėso, bet jis ramiai pasakė: 

— Tu blogai informuota, Seira. Merė Betė nesutinka su ma- 
nim skirtis. 

Seira manė, kad jei Kriso žmonos nėra kartu su šeima, tai 
rodo, kad audringai brolio santuokai atėjo galas. 

— Tai kodėl jos čia nėra? 

- Ji gyvena Meksikoje, name, iš kurio atsiveria vaizdas į 
žydrą vandenyną. Mes ten važiuodavom atostogauti. Vieną 
dieną aš išgėriau per daug kokteilių, o Merė Betė moka gud- 
riai pasinaudoti mano silpnybėmis. Pabudęs kitą rytą buvau 
pagiringas namo savininkas. Viskas pagal jos planą. Iš pradžių 
ji gavo namą su visais tarnais, o paskui pareiškė norinti pagy- 
venti atskirai. Neapibrėžtą laiką, - pridūrė jis, metęs žvilgsnį 
į Hafą. 

Seira nepažinojo savo svainės, nes Krisas vedė, kai jau buvo 
išvykusi, bet manė, kad jei žmona šitiek laiko ištvėrė su Krisu, 
ji tikrai nusipelnė namo ir krūvos tarnų Ramiojo vandenyno 
pakrantėje. Seira abejojo, ar santuoka nutraukė nesuskaičiuo- 
jamus brolio meilės romanus. 

Kol Krisas aiškino, kodėl nėra jo žmonos, Hafas sėdėjo savo 
krėsle ir rūkė, tačiau atrodė veikiau įsitempęs, nei atsipalaida- 

vęs. Jis taip spaudė rankoje taurę, kad net krumpliai pabalo. 
Matyt, Hafui nepatiko Kriso vedybinė padėtis, ir staiga Seira 
suvokė jo nepasitenkinimo priežastį. 

- Jūs neturit vaikų. 

Hafas kilstelėjo galvą lyg pelėda ir perkėlė tulžingą žvilgsnį 
nuo Kriso į ją. 

— Ne, bet dar ne viskas prarasta. 

Įtampą Kriso veide pakeitė šypsena, kai jis pažvelgė pro Seirą. 

— Užeik, Bekai. 

— Nenorėjau trukdyti, - pasakė Bekas, stovėdamas prie durų 
Seirai už nugaros. 

Ji neatsigręžė. 

- Užeik! - pakvietė Krisas. - Pasimėgaukim atokvėpiu. Ši 
šeima dar laukia susitikimo, kuris maloniai apsvaigintų mus 
visus. 

Seira klausėsi Beko žingsnių. Jis apėjo sofą ir pasakė: 

— Hafai, Redas čia. 

- Jis išėjo prieš valandą. 

- Sugrįžo. Šįkart kaip pareigūnas. Su juo Veinas Skotas. Jie 
nori su mumis pasikalbėti. 

— Apie ką? 

Bekas pažvelgė į jį, rūškana jo veido išraiška sakė: O kaip 
jums atrodo apie ką? 

— Kiek tai truks? - paklausė Krisas. - Aš pavargęs nuo laido- 
tuvių atmosferos ir tikėjausi šiek tiek prasiblaškyti. 

Seirą nuvylė jo dėmesys sau, nors to ji ir turėjo tikėtis. Krisas 
visada pirmiausia galvojo apie save ir domėjosi kitais dalykais 
tik tiek, kiek jie siejosi su juo, jo planais ir norais. Kriso sava- 
naudiškumas, kurį išugdė Hafo atlaidumas, neturėjo ribų net 
brolio laidotuvių dieną. 

Negalėdama ištverti jų draugijos Seira atsistojo. 

- Eisiu ir paliksiu jus susitikti su Redu. - Ji žvilgtelėjo į Hafą 
ir pridūrė: - Denis, be abejo, buvo geriausias iš mūsų, man la- 

sai... - tačiau nesugalvojo, ką galėtų jam nuoširdaus pasaky- 

ti. - Sudie! - ji atsigręžė į Beką Merčantą ir tylėdama linktelėjo, 
tačiau, kai mėgino jį apeiti, Bekas palietė jai ranką. 

— Redas norėtų, kad pasiliktumėt. 

Kol Seira atsigavo iš nustebimo, kad įstengtų kalbėti, Krisas 
paklausė: 

— O kuo čia dėta ji? 

— Jis nesakė. 

— Bet turėjo kaip nors paaiškinti, - nesuprato Seira. 

Bekas atšiauriai pažvelgė į ją. 

— Tik tiek, kiek jums pasakiau. Jis norėtų, kad jūs pasiliktu- 
mėt. Ar juos pakviesti, Hafai? 

— Prakeikimas! Man, kaip ir Krisui, jau siaubingai įkyrėjo 
galvoti ir kalbėti apie mirtį. Bet reikia vieną kartą tai baigti. 
Kviesk juos, Bekai. 

Seira visai nenorėjo likti ir ketino tai pareikšti Redui Harpe- 
riui. Bekas išėjo iš kambario ir tuoj grįžo su senuoju šerifu ir jo 
jaunuoju padėjėju. Seira iš karto prašneko: 

- Šerife Harperi, aš skrendu į Naująjį Orleaną vakariniu rei- 
su ir jau tikrai turiu skubėti. 

Redas Harperis vis dar vilkėjo prabangų juodą kostiumą, su 
kuriuo buvo per laidotuves. Pavaduotojas vilkėjo įprastą uni- 
formą ir skrybėlę laikė rankoje. Jis žvalgėsi aplink, įsidėmėda- 
mas daiktus kambaryje, neramus kaip lenktynių žirgas prieš 
startą. Bekas Merčantas jį apibūdino tiksliai - Veinas Skotas 
atrodė tikrai energingas. 

— Nenorėčiau tavęs užlaikyti, Seira, - tarė šerifas, - bet pa- 
vaduotojas Skotas nori kai ko paklausti. 

— Ačiū jums už rūpestį, - padėkojo Seira ir kreipėsi į jau- 
nesnįjį pareigūną: - Žaviuosi jūsų pareigingumu, bet aš neturiu 
jokios informacijos. Manęs čia nebuvo dešimt metų ir aš nepa- 
laikiau su Deniu jokių ryšių. 

— Taip, ponia, bet galit žinoti daugiau negu manot, - jo tartis 
leido spėti jį esant iš Teksaso, o ne iš Luizianos. - Arjūs neprieš- 
tarausit, jei paprašysiu čia dar šiek tiek pabūti? Pažadu ilgai 
jūsų neužlaikyti. 

Seira nenoriai vėl atsisėdo ant sofos. 

— Bekai, paimk dvi kėdes nuo kortų stalo ir paduok įstatymo 
sergėtojams, - paliepė Hafas iš savo patogaus krėslo. - Tu sėsk 
šalia Seiros. 

Šerifas ir jo pavaduotojas susėdo ant Beko atneštų kėdžių. Jis 
pats klestelėjo šalia Seiros. Ji pažvelgė į Hafą ir pamatė jo akyse 
pažįstamą šelmišką ugnelę, kai jis užpūtė degtuką ir įmetė jį į 
peleninę. 

— Taigi, Redai, tu prašei susitikti, - tarė Hafas. - Mes tavęs 
klausom. Kas atsitiko? 

Šerifas atsikrenkštė. 

- Žinot, aš priėmiau Veiną į mūsų skyrių detektyvu, o dabar 
paaiškėjo naujų su Denio savižudybe susijusių faktų, kurie ne- 
duoda jam ramybės. 

Hafas pažvelgė į jaunąjį pavaduotoją. 

— Kokių faktų? 

Veinas Skotas pasislinko į priekį ant savo kėdės, kol atsidūrė 
ant jos kraštelio, lyg neramiai laukdamas savo eilės kalbėti. 

- Šautuvas, iš kurio buvo šauta... 

- Šautuvas! - nustebusi šūktelėjo Seira. 

Kai Bekas jai pasakė, jog Denis nusišovė, ji manė, kad pis- 
toletu. Jos Žinios apie šaunamuosius ginklus nebuvo enciklo- 
pedinės, bet ji skyrė pistoletą nuo šautuvo ir žinojo, kokią žalą 
kiekvienas jų gali padaryti. Šūvis iš pistoleto žmogui į galvą 
būtų mirtinas ir ją sudraskytų, tai priklauso nuo kalibro ir tra- 
jektorijos, bet jo nė nepalyginsi su šautuvo kulkos žaizda. 

— Taip, ponia, - rimtai sutiko detektyvas. - Nebuvo jokių 
šansų išgyventi. 

— Eikim prie esmės, - paragino Bekas. 

— Taigi, pone Merčantai, esmė tokia: žuvusysis buvo apsiavęs. 

Kelias akimirkas jie visi nesuvokdami spoksojo į Skotą. 

— Nežinau, ką, po velnių, jūs turite galvoje, bet... 

— Luktelėkit, - Bekas kilstelėjo ranką, tildydamas Hafą, bet 
žiūrėjo į Skotą. - Manau, suprantu, kas kelia nerimą pavaduo- 
tojui Skotui. 

Prikandęs apatinę lūpą Krisas linktelėjo. 

- Jis svarsto, kaip Denis paspaudė gaiduką. 

Skotas energingai palinksėjo galva. 

- Visiškai teisingai. Esu tyręs savižudybę šautuvu Kartgeidže, 
Rytų Teksase. Taigi tas vyras paspaudė gaiduką didžiuoju ko- 
jos pirštu, - jis susirūpinęs pažvelgė į Seirą. - Atleiskit, panele 
Hoil, kad taip atvirai kalbu... 

— Nebijokit, nenualpsiu. Beje, mano pavardė Linč. 

— Oi, atleiskit, aš maniau... 

— Viskas gerai, pasakokit. 

Skoto akys apžvelgė jį stebinčius veidus. 

- Na, aš norėjau pasakyti, kad viskas pono Hoilo atveju ati- 
tinka aną, išskyrus tai, kad negaliu suprasti, kaip jis paspaudė 
gaiduką. Tai tikrai sudėtinga, turint galvoje vamzdžių ilgį ir... 
Ak, tiesa, dar vienas dalykas, šis šautuvas dvivamzdis ir abu 
vamzdžiai buvo užtaisyti. Jei jūs ketinat nusišauti į galvą, kam 
užtaisyti abu vamzdžius? Vargu ar reikės antro šūvio. 

Niekas neišdrįso komentuoti ar atsakyti. Redas Harperis vėl 
atsikrenkštė. 

— Hafai, ar atsimeni, kada pastarąjį kartą matei tą šautuvą? 
Nematau, kad čia kurio trūktų, - jis mostelėjo į kampinę spintą 
stiklinėmis durimis. | 

Hafas turėjo turtingą šaunamųjų ginklų kolekciją, tarp jų 
kelis pistoletus, medžioklinių šautuvų elniams ir paukščiams 
šaudyti. Visi buvo vietoje. 

— Tai buvo senas šautuvas. Nė vienam jis nepatiko. Mes jį 
išleidom į atsargą ir dėl visa pikta laikėm žvejybos namelyje. 
Nežinau, kada paskutinį kartą iš jo šaudėm. 

— Aš Žinau. 

Visų dėmesys nukrypo į Krisą. Jis sėdėjo su jam būdinga iš- 
raiška - tarsi jie kalbėtų apie dingusią pirštinę ar orą, o ne apie 
tokį pavojingą dalyką kaip ginklas, iš kurio buvo nušautas jo 
brolis. 

- Vieną savaitgalį... maždaug prieš tris mėnesius, ar ne, Be- 
kai? - Bekas linktelėjo. - Mes abu ten nakvojom. Vėlai vakare 

Fritas ėmė nerimauti. Mes išėjom į lauką pažiūrėti, kas jį iš- 
gąsdino, ir pamatėm lūšį. Bekas du kartus iššovė į orą, kad ją 
nubaidytų, ir lūšis nuskuodė į mišką. 

Toliau pasakojo Bekas: 

— Kitą rytą aš išvaliau šautuvą, sutepiau ir padėjau atgal ant 
lentynos virš durų. 

— Ar vėl jį užtaisėt? - paklausė šerifas. 

— Ne. 

— Bet kažkas užtaisė, - pasakė Skotas. 

- Ar patikrinot pirštų atspaudus? 

— Taip, ponia, - mandagiai atsakė jis į Seiros klausimą. - Pil- 
na ir Denio atspaudų, ir kitų žmonių. Vieni iš jų turėtų būti 
jūsiškiai, - tarė jis Bekui. 

— Taigi žinote, kad Denis turėjo rankose šautuvą, - pasa- 
kė Seira. 

— Taip, ponia, tik nežinau kada. 

- Arjo piršto atspaudas yra ant gaiduko? 

- Ant jo neradom jokių aiškių atspaudų, - pasakė Redas 
Harperis. - O tai taip pat kelia nerimą. Turiu galvoje, jei Denis 
paskutinis jį lietė... - jis nutilo, nebaigęs minties. 

Atrodo, kad Hafo kantrybė tuoj išseks. Jis pakilo nuo krės- 
lo, apėjo jį ir įsistebeilijo į Veiną Skotą, tačiau kreipėsi į Redą 
Harperį: 

— Po velnių, kodėl leidi tam savo naujam detektyvui tam- 
pyti mus po tą košę? Kad jis užsidirbtų naują uniformą? 
Ar todėl? Jei taip, tai aš galiu pasiūlyti jam kai ką geres- 
nio - pavyzdžiui, patruliuoti mano cechuose ir kapoti galvas 
visiems, kas pradės kalbėti apie profsąjungas. Štai kas šiuo 
metu tikrai būtų naudinga. O dabar jis švaisto mano laiką ir 
verčia galvoti apie dalykus, kuriuos aš noriu pamiršti. Denis 
mirė. Mes jį palaidojom. Viskas! - jis vėl išsitraukė iš pake- 
lio cigaretę. 

- Atleiskit, pone Hoilai, bet tai dar ne pabaiga. 

Prisidegdamas cigaretę Hafas svilino Skotą žvilgsniu. 

Tačiau jaunuolis drąsiai kalbėjo toliau. 

— Kyla klausimų ne tik dėl šautuvo padėties prie pono Hoilo 
kūno ir kaip jis turėjo susilenkti, kad paspaustų gaiduką rankos 
pirštu, įkišęs vamzdžius į burną. Yra daugiau neaiškių dalykų. 

Detektyvas visas išraudo. Seira nežinojo, ar dėl to, kad su- 
triko, ar iš įkarščio, bet jis gynė savo nuomonę prieš galingąjį 
Hafą Hoilą, ir ji gerbė jį už tai, nors spėjo, kad po šio vakaro jo 
dienos šerifo skyriuje jau suskaičiuotos. 

— Na, paklausykim, ką jūs ten dar išknisot, - pasakė Hafas. 

— Tai jūsų sūnaus naujoji religija. 

Staigmenoms, matyt, nebus galo. Seira pažvelgė į Krisą, po to 
į Hafą, ar jie juokiasi dėl keistos užuominos, neva Hoilas buvo 
religingas. Bet jų veidai liko akmeniniai, gal tik Hafas dar labiau 
paniuro. 

Seira atsigręžė į Beką, kuris suprato, kodėl ji sumišo. 

— Denis neseniai įstojo į vieną bendruomenę. 

— Į Biblijos apsimetėlių bendruomenę, - suurzgė Hafas. 

- Jis priėmė jų tikėjimą ir tapo labai pamaldus, - toliau kal- 
bėjo Bekas. 

— Ar seniai? 

— Maždaug prieš metus. Jis niekada nepraleisdavo sekmadie- 
nio mišių ir trečiadienio vakaro maldos susirinkimų. 

— Jis tapo tikras nuoboda, - pridūrė Krisas. - Liovėsi gėręs, 
nuliūsdavo, jei mes nepagarbiai paminėdavom Dievo vardą. 
Tapo tikru Jėzaus fanatiku. 

— Kodėl? 

Krisas gūžtelėjo pečiais. 

— Jūs niekada neklausėt? 

— Taip, Seira, mes klausėm, - paniekinamai atkirto Krisas. - 
Bet Denis atsisakė apie tai kalbėti. 

— Mes neįstengėm susieti tokio posūkio su jokiu ypatingu 
įvykiu, - pasakė Bekas. - Tarkim, žmogus vos nemiršta ar pa- 
našiai. Pakanka pasakyti, kad per paskutinius kelis savo gyve- 
nimo mėnesius jis labai pasikeitė. 

- Į gerą ar į blogą pusę? 

Atsakydamas į Seiros klausimą, Hafas tarė: 

— Nelygu kaip pažiūrėsi, - grimasa išdavė jo nuomonę apie 
Denio atsivertimą į religiją. 

Seira atsigręžė į jaunąjį pavaduotoją. 

- Ar, jūsų nuomone, tai susiję su jo savižudybe? 

- Aš apklausiau pastorių ir bendruomenės narius, su kuriais 
Denis bendravo sekmadienio rytą. Visi be išimčių teigė, kad jis 
buvo ramus ir laimingas. Jautėsi pakylėtas po mišių ir atsisvei- 
kindamas visiems sakė, jog pasimatysią per vakarines pamal- 
das. - Skotas pažvelgė kiekvienam buvusiam kambaryje į akis 
ir tarė: - Keista, kad žmogus, jausdamas tokį dvasinį pakilimą, 
eitų ir nusišautų. 

— Ar norit pasakyti, kad jo mirtis buvo surežisuota taip, kad 
atrodytų savižudybė? - paklausė Seira. 

— Na, Seira, nepasakinėk Veinui, - tarė Redas Harperis ir su- 
nerimęs pažvelgė į Hafą. - Jis tenori pasakyti... 

- Noriu pasakyti, kad Denio Hoilo mirties aplinkybės reika- 
lauja tolesnio tyrimo. 

- Apygardos teismo medicinos ekspertui nekilo abejonių dėl 
savižudybės. 

— Tai tiesa, pone Merčantai, bet mirties priežastis atrodė aki- 
vaizdi, - Skotas pažvelgė į Seirą. - Aš jums necituosiu vaizdingo 
teismo medicinos eksperto aprašo iš skrodimo ataskaitos. - Pa- 
skui jis kreipėsi į Beką: - Mano nuomone, kas kaltas dėl mirties, 
liko nenustatyta. 

— Mirties būdas, - pakartojo Bekas, prisimerkęs žvelgdamas 
į detektyvą. - Šautuvo vamzdžiai buvo Denio burnoje, ir tai 
rodo, kad ne jis nuspaudė gaiduką. | 

— Teisingai, - pritardamas linktelėjo Skotas, - kitaip ginklas 
būtų atšokęs nuo atatrankos. Taigi logiška išvada, kad kažkas 
laikė vamzdį Denio burnoje. Tai buvo žmogžudystė. 

Redas Harperis susiraukė lyg nuo skausmo. 

- Ir todėl aš privalau visų paklausti: ar numanot, kas galėjo 
trokšti Denio mirties? 


Nd 


Šeštas skyrius 


p opietės kaitra negailestingai kepino naują kapą puošian- 
čias gėles. Jų Žiedai nuvyto, žiedlapiai parudavo ir susisuko ap- 
link stiebelius lyg pasiduodami. 

Nebuvo jokio vėjo, galinčio išblaškyti liejyklos krosnių dū- 
mus, todėl pilkas jų debesis kybojo virš kapinių lyg bjaurus 
karsto apdangalas. 

Denio įkapės, pamanė Seira. Ji nuėjo į kapines tikėdamasi 
rasti jose ramybę, bet po susitikimo su pavaduotoju Skotu su- 
vokė, kad su Denio mirtimi nebus taip lengva susitaikyti. 

Iš trijų vaikų Denis buvo mažiausiai panašus į Hafą. Jis buvo 
švelnių manierų, tylaus balso ir, kiek jai žinoma, niekada nie- 
kam nekeršijo ir nedegė pykčiu. 

Vaikystėje jis pasiduodavo ir jai, ir Krisui. Jei jį skriausda- 
vo,jis iš pradžių priešindavosi, bet galiausiai nusileisdavo, ypač 
Krisui, kuris buvo išdykiausias iš jų trijų. Krisas buvo suktas ir 
mokėjo valdyti jaunesnį broliuką. Denis nuolat įsitraukdavo į 
Kriso išdaigas, kurios dažnai pasirodydavo žiaurios. 

Seiros būdas buvo ūmiausias. Kai ji užsipuldavo Denį dėl 
kokios nors tikros ar išgalvotos kaltės, jis ramiai išklausydavo 
jos Žžeriamus įžeidimus. Kartą per audringą kivirčą Seira įmetė 
į upelį mėgstamiausią Denio žaislinį sunkvežimį. Denis verkė, 

išvadino ją visokiausiais žodžiais, liepė nerti ir ištraukti žaislą. 
Žinoma, ji atsisakė ir pagiežingai aiškino jam, kaip jo žėrintis 
sunkvežimis surūdys ir suirs dar nepasiekęs Meksikos įlankos. 

Denis ilgai raudojo, o paskui kelias dienas gedėjo žaislo. Kai 
Lorelė mėgino iškvosti, kodėl jis toks liūdnas, jis nepaskundė 
Seiros. Denis niekada nepasakė, ką ji padarė. Jei būtų pasakęs, 
Seira būtų pasijutusi išteisinta. Tačiau jis tai paliko jos sąžinei, 
ir ji labai graužėsi įskaudinusi broliuką. Motina dievino Denį, 
nes jis buvo mažiausias. Seira prisiminė, kaip Hafas mamai 
priekaištavo - jei Lorelė nesiliausianti berniuko lepinusi, pa- 
versianti jį mamytės sūneliu. Likimo ironija: nors Denis buvo 
mylimiausias motinos vaikas, pats jis labiausiai troško tėvo 
dėmesio. 

Krisas jį gavo automatiškai, nes buvo pirmagimis. Jo tempe- 
ramentas ir interesai buvo tokie pat kaip Hafo. Tėvas norėdavo, 
kad sūnus būtų šalia, jo savimeilę glostė tai, kad sūnus - tarsi 
mažas jo paties atvaizdas. 

Seirą tėvas laikė nenaudinga, bet dekoratyvia klano prince- 
se ir atitinkamai su ja elgėsi. Ji jautėsi kylanti žvaigždė, nuolat 
reikalavo, kad viskas būtų taip, kaip ji nori, o ko nors negavusi 
imdavo ožiuotis. Motina manė, kad tokie pykčio priepuoliai 
netinka jaunai panelei, bet tėvą jie linksmino. Kuo labiau duktė 
niršdavo, tuo smarkiau jis juokdavosi. 

Kadangi Denis laikėsi nuošalyje ir gerai elgėsi, Hafo dėmesio 
sulaukdavo mažiausiai. 

Augdama Seira suvokė, kas yra jų šeimos varomoji jėga, ta- 
čiau jai trūko intelekto ir nuojautos, kad pajėgtų tai nagrinėti. 
Dabar, suaugusi, ji suprato, kaip Deniui turėjo būti skaudu vi- 
sada būti nepastebimam, likti atstumtu antruoju sūnumi. 

Net Deniui mirus, jų šeimos narių statusas nepakito: tėvo 
akyse Krisas buvo neklystantis, pateptasis įpėdinis, Seira - dyg- 
lys šone, išsižadėjusi tėvo duktė, o Denis liko paklusnusis vai- 
kas, visada daręs tai, kas jam liepiama, niekada nepareiškęs 
priešingos nuomonės - tas, kuriuo galima pasikliauti, bet retai 
pripažinti. 

Ar kaip tik šis savo nereikšmingumo suvokimas ir privertė 
Denį nusižudyti? 

Jei jis nusižudė. 

Seira nuskynė nuo vainiko vystančią rožę ir prispaudė prie 
lūpų. Skruostu nuriedėjo ašara. 

Neteisinga, kad švelniausias ir geriausias iš jų mirė toks jau- 
nas ir taip Žiauriai. O jei Veino Skoto nuojauta pasitvirtins, jei 
jis mirė ne savo noru? 

— Ponia Linč? 

Seira atsigręžė ir pamatė jauną moterį, stovinčią maždaug už 
dviejų metrų nuo jos. 

- Nenorėjau jūsų išgąsdinti, - atsiprašydama tarė ji. - Ma- 
niau, kad girdėjote, kaip priėjau. 

Seira papurtė galvą. Galiausiai susitvardžiusi ji tarė: 

— Aš užsigalvojau. 

— Nenoriu jums trukdyti. Galiu grįžti vėliau. Aš tik norėjau 
ateiti... Norėjau palinkėti jam labos nakties. 

Moteris buvo maždaug jos amžiaus, galbūt keleriais metais 
jaunesnė, ir vos tvardėsi nepravirkusi. Seira prisiminė mačiusi 
ją per gedulingus pietus, bet neturėjo progos pasikalbėti. 

— Aš Seira Linč, - ji ištiesė ranką ir moteris ją paspaudė. 

- Žinau, kas jūs. Mačiau jus per gedulingus pietus. Man jus 
parodė, bet ir taip pažinau iš nuotraukų. 

— Nuotraukos namie senos, aš pasikeičiau. 

— Taip, bet jūsų plaukai tokie pat. Neseniai Denis man rodė 
straipsnį apie jus. Jis labai didžiavosi, kad jūs tiek daug pasiekė- 
te, - moteris nusijuokė, ir Seirą nustebino juoko skambumas. - 
Kai aš pasakiau, kad jūs labai graži ir elegantiška, Denis atsakė, 
jog išvaizda gali būti apgaulinga, kad iš tiesų jūs esat padauža. 
Bet ištarė tai su meile. 

- Kuo jūs vardu? 

— Oi, atleiskit, Džesika Deblank. Aš esu... Aš buvau Denio 
draugė. 

— Atsisėskim, - Seira mostelėjo į betoninį suolelį po medžiu, 
netoli kapo. 

Jos nuėjo prie jo. Džesika vilkėjo skoningą suknelę. Jos švie- 
sūs plaukai minkštomis bangomis krito ant pečių. Ji buvo 
smulkutė ir patraukli. 

Moterys atsisėdo ant suolo. Nebylios, lyg susitarusios, jos il- 
gai žiūrėjo į kapą. Džesika šniurkščiojo į popierinę nosinaitę. 
Seira instinktyviai apkabino smulkius jos pečius. Nuo prisilie- 
timo Džesiką supurtė rauda. 

Seira norėjo jos daug ko paklausti, bet tylėdama laukė, kol ši 
nurimo ir atsiprašydama sumurmėjo. 

— Neatsiprašinėkit. Džiaugiuosi, kad mano jaunesnysis brolis 
turėjo žmogų, mylėjusį jį taip, kad nesigėdytų išsiverkti ant visiš- 
kai svetimos moters peties. Turbūt jūs buvot labai geri draugai. 

- Mes ketinom susituokti, - Džesika ištiesė kairę ranką ir 

- Labai gražus. 

Šis žiedas buvo meilės ženklas, tylus prisipažinimas, ir Seirą 
apėmė užuojauta jaunajai moteriai. 

Ji tūžo ant Kriso ir Hafo. Denio sužadėtinė turėjo būti įrašyta 
į šeimos sąrašą. Neregėtas įžūlumas. 

- Atleiskit, kad nepriėjau su jumis pasikalbėti namuose, Dže- 
sika. Aš nežinojau, kad Denis susižadėjęs. Niekas man nepasa- 
kė. - Galbūt Denis mėgino. Gal dėl to ir skambino. 

— Niekas nežinojo, kad mes susižadėję, - pasakė Džesika. — 
Niekas iš jūsų šeimos. Denis nenorėjo, kad tėvas ir brolis Žino- 
tų, kol mes nesusituoksim. 

Jau numanydama atsakymą, Seira paklausė: 

— Kodėl? 

- Jis nenorėjo, kad jie kištųsi. Žinojo, kad jie nepritartų san- 
tuokai su manimi. 

— Absurdiška. O kodėl? 

Moteris liūdnai nusijuokė. 

— Mano šeima neturtinga, ponia Linč. 

— Prašau vadinkit mane Seira. 

— Mano tėtis dirba tabako fabrike Naujojoje Iberijoje, o 
mama - namų šeimininkė. Jie sukaupė pakankamai pinigų, kad 

aš ir mano sesuo gautume išsilavinimą. Mes - jų džiaugsmas ir 
pasididžiavimas, nes abi esame pradinių klasių mokytojos. 

— Jie teisėtai jumis didžiuojasi, ir aš visai nenoriu jums įsi- 
teikti. Kur jūs susipažinot su Deniu? 

— Aš mokau trečiokus, bet taip pat dirbu savanore bibliote- 
koje. Vieną vakarą Denis užsuko į biblioteką ir labai susidomė- 
jo viena knyga. Atėjo laikas užsidaryti ir aš paprašiau, kad jis iš- 
eitų. Jis pažvelgė į mane ir ilgai neatitraukė akių, o paskui tarė: 

— Aš nesipriešindamas išeisiu, bet su sąlyga, jei išgersit su 
manim puodelį kavos. 

Džesika atgalia ranka palietė skruostą, lyg prisiminimai apie 
pirmąjį susitikimą būtų privertę ją parausti. 

— Ar sutikot? 

— Išgerti kavos? Taip, - susijuokė ji. - Tikriausiai nereikėjo. 
Paprastai niekur neinu su vyru, su kuriuo ką tik susipažinau, 
bet neatsisakiau, - ji pažvelgė į gėlėmis nuklotą kapą. - Mes 
kalbėjomės kelias valandas. Prieš atsisveikindamas Denis pa- 
kvietė susitikti kitą savaitgalį. Iki šeštadienio aš sužinojau, kad 
jis - jaunesnysis Hafo Hoilo sūnus, ir išsigandau. Ketinau neiti 
į pasimatymą, bet man taip patiko Denis, kad ryžausi. 

Mes nuvažiavom pavakarieniauti į restoraną tarp Destinio 
ir Naujojo Orleano. Denis sakė norįs nusivežti mane ten, nes 
restoranas esąs puikus. Taip ir buvo, bet supratau, kad jis nori, 
jog niekas apie mus nesužinotų. Ir neprieštaravau. Aš nelabai 
norėjau turėti reikalų su jūsų šeima, - ji greit pasuko galvą ir 
tarė: - Tikiuosi, jūs neįsižeidėt. 

— Visai ne. Aš pati nenoriu turėti reikalų su savo šeima. Ge- 
riau užjus žinau, kokie mes sugadinti. 

— Denis nebuvo sugadintas, - liūdnai šyptelėjo Džesika. 

- Taip, jis nebuvo. - 

- Jis dirbo liejykloje ir gerai atliko pareigas, bet nemėgo 
savo darbo. Jis nepritarė tėvo ir brolio vadovavimo filosofijai, 
ir iš viso daug kam nepritarė. Tik jam buvo sunku jiems pasi- 
priešinti, sulaužyti per visą gyvenimą nusistovėjusius įpročius. 
Nors jis darėsi drąsesnis. 

Seira įsidėmėjo šiuos žodžius, juos apsvarstys vėliau. Įdomu, 
kaip reiškėsi ta Denio drąsa? 

- Kiek laiko jūs buvot susižadėję? 

— Dvi savaites. 

— Dvi savaites! - šūktelėjo Seira. 

- Taip, - Džesika papurtė galvą. - Jie sako, kad Denis nusižu- 
dė. Jis nenusižudė! Žinau, kad nenusižudė, mes kūrėme planus, 
kur gyvensim, ką veiksim, rinkom vardus būsimiems vaikams. 
Denis nenusižudė. Tai būtų buvusi nuodėmė. 

Žodis nuodėmė kai ką priminė Seirai. 

- Arjūs lankėte tą pačią bažnyčią? 

— Taip. Po mūsų antrojo pasimatymo aš jį pakviečiau eiti 
kartu. Tą sekmadienį aš giedojau solo per mišias. 

Taigi ji dainininkė, todėl jos juokas toks melodingas. 

- Denis nenorėjo eiti. Jis sakė, kad Hafas (taip jis paprastai 
vadindavo tėvą) niekina religiją. Bet aš pasakiau, kad negalėsiu 
susitikinėt su Deniu, jei jis netikės tuo, kuo aš tikiu. Aš tikrai 
taip maniau, - Džesika droviai nusišypsojo. - Matyt, aš jam 
buvau pakankamai svarbi, kad sutiko eiti su manim tą sekma- 
dienį. Jau per pirmą apsilankymą Denis suprato, kad jo gyveni- 
me visą laiką trūko Dievo meilės. Jis surado Dievą ir tapo kitu 
žmogumi. 

Tuo atžvilgiu Hafo, Kriso ir Beko Merčanto nuomonės suta- 
po su Džesikos, bet jie Denio pasikeitimą laikė proto trūkumu, 
o ne religijos įkvėptu atgimimu. Šis pokytis jiems atrodė ne 
į gera. 

- Manau, jūs buvot labai gera mano broliui, Džesika. Džiau- 
giuosi, kad jis jus pažino. Aš dėkinga jums, kad jį mylėjot. 

- Negaliu priimti dėkingumo už tai, - Džesikos balsas užsi- 
kirto ir ji priglaudė nosinaitę prie akių, nes skruostais vėl nu- 
riedėjo ašaros. - Mylėjau jį visa širdimi. Kaip aš tai ištversiu? 

Kol Džesika verkė, Seira laikė ją apkabinusi per pečius. Jos 
pačios akys paplūdo ašaromis, buvo gaila ne tik Denio, bet ir 
Džesikos. Denis jau nieko nejaučia, o šios moters širdis krau- 
juoja ir niekas jos neišgydys, tik laikas. 

Gyvenime būna, kai atrodo, jog neištversi užgriuvusių nelai- 
mių, ir net nesi tikras, ar nori ištverti. Kartais būna taip skaudu, 
kad, atrodo, verčiau mirti, negu nuolat kentėti. Seirai šis jaus- 
mas buvo pažįstamas. 

Gerai prisimena, ką jautė, kai taip skaudėjo širdį, jog norėjosi 
mirti. Niekas, išskyrus mirtį, negalėjo numaldyti to skausmo. 
Tačiau išlikimo instinktas yra nuostabus dalykas. Širdis plaka ir 
tada, kai žmogus praranda norą gyventi. Žmogus kvėpuoja, net 
jei nenori kvėpuoti. Ir niekur nesidėsi - privalai gyventi. 

Seira nekaltino Denio sužadėtinės, kad ši taip sielvartauja, 
tačiau ir nemėgino raminti, kalbėdama banalybes. Ji tik laikė 
ją apkabinusi ir būtų nesitraukusi visą naktį, jei to būtų reikėję, 
nes kai ji pati turėjo pereiti pragarą, šalia nieko nebuvo. 

Pagaliau Džesika nustojo verkusi. 

— Denis nenorėtų, kad aš šitaip žliumbčiau, - ji nusišluostė 
ašaras ir išsišnypštė nosį. Susitvardžiusi ji tarė: - Aš nesutinku 
su teismo medicinos eksperto išvada. 

- Galbūt jums bus geriau, jei Žžinosit, kad ne jūs viena. Mes 
jau turėjom atsakyti į nemalonius klausimus. 

Seira papasakojo Džesikai apie susitikimą su šerifu Harperiu 
ir Veinu Skotu. Ji pasistengė kalbėti kuo tiksliau. 

Kai Seira baigė, Džesika šiek tiek pasvarstė ir paklausė: 

— Ar tas detektyvas dirba Redui Harperiui? 

- Žinau, ką jūs galvojat. Hafas moka atlyginimą Redui Har- 
periui. Tačiau atrodo, jo pavaduotojas Skotas nusiteikęs tęsti 
tyrimą. 

Džesika mąsliai prikando apatinę lūpą. 

— Paskutiniu metu Denis buvo dėl kažko sunerimęs. Tačiau 
kai paklausdavau, kas jam yra, tik juokaudavo, esą rūpinasi, 
kaip reikės išlaikyti mane, kas bus, jei po vedybų aš sustorėsiu 
ir apsileisiu, ar vis tiek jį mylėsiu, jei jis nupliks, ir panašiai. 
Pradėjau galvoti, gal visa tai tik įsivaizduoju, bet nemanau. Per 
daug gerai jį pažinojau. 

— Arjis niekad neužsiminė, dėl ko nerimauja? 

— Ne, bet tikrai kažkas buvo. 

— Ar kas nors rimta, dėl ko galėjo nuspręsti atimti sau gyvy- 
bę? - švelniai paklausė Seira. 

- Jis nebūtų drįsęs šitaip manęs įskaudinti, - atkakliai tvirti- 
no Džesika. - Jis nebūtų palikęs manęs visą gyvenimą klausinė- 
jančios savęs, kodėl jis taip padarė ir ar negalėjau jam sutrukdy- 
ti. Jis nebūtų užkrovęs man tokios naštos. Ne, Seira, aš niekad 
nepatikėsiu, kad jis nusišovė. - Patylėjusi ji tarė: - Neabejoju, 
alternatyva tiesiog neįmanoma. Denis buvo labai geras. Jis pa- 
tiko net liejyklos darbininkams, kurie ne itin geros nuomonės 
apie Hoilus. 

— Ne visai taip, Džesika. Jis buvo kadrų direktorius, priimda- 
vo į darbą ir atleisdavo žmones, tvarkė draudimo pretenzijas, 
atlyginimus. Sprendžiant tokius klausimus santykiai gali ir pa- 
blogėti. 

— Denis viso labo vykdė Hafo feodalinę politiką ir, manau, 
darbuotojai tai žinojo. 

Galbūt, pagalvojo Seira. Bet kas nors, ištroškęs keršto, galėjo 
to ir nesuprasti. 

— Kai pavaduotojas Skotas paklausė mūsų, kas galėjo trokšti 
Denio mirties, Bekas Merčantas... turbūt Denis apie jį jums 
minėjo... 

- Žinau, kas jis. Visi žino. Tai svarbiausias šuo liejykloje. Jie 
su Krisu lyg suklijuoti. 

— Ar jie tokie geri draugai? 

— Bemaž neišskiriami. 

Seira nustūmė ir šią informaciją, kad vėliau apsvarstytų: tai, 
kąji sako Bekui, vėliau pasieks Kriso ausis. Ji tarė Džesikai: 

— Taigi, kai šerifas Harperis paklausė, ar nenumanom, kas 
norėjo matyti Denį negyvą, ponas Merčantas atsakė tai, ką mes 
visi galvojom. Per tuos metus Hoilai dėl įvairių priežasčių įgijo 
daug priešų, todėl, jei kas norėjo keršyti, Denis buvo lengviau- 
sias taikinys, nes buvo pažeidžiamiausias. 

Džesika pagalvojo ir tyliai tarė: 

- Tikriausiai. Bet labai skaudu, kad gyvybę atėmė Deniui, 
nors jis dėl to nekaltas. 

- Jūs teisi, - Seira padvejojo ir paklausė: - Ar ketinat pasaky- 
ti Hafui ir Krisui apie savo slaptas sužadėtuves? 

— Ne, jokiu būdu ne. Mano tėvai žinojo, nes Denis prašė 
mano rankos. Žino tik jie ir mano sesuo. Net mano darbe nie- 
kas nežino. Mes susitikinėdavome užmiestyje. Net bažnyčioje 
stengdavomės visada būti grupėje su kitais, niekada nelikda- 
vom vieni. Taigi nematau priežasties, kodėl turėčiau pranešti 
dabar. Tai tik supykdytų jūsų tėvą ir brolį. Atvirai kalbant, tam 
aš neturiu nei noro, nei jėgų. Noriu sutelkti visas mintis į Denį, 
o ne į juos. Noriu, kad visi prisiminimai apie mūsų kartu pra- 
leistas dienas būtų malonūs. Hoilai tik nusišaipytų ar padarytų 
ką nors, kas viską sugadintų. 

— Kad ir kaip liūdna, aš sutinku su jumis, - tarė Seira. - Ma- 
nau, kad nusprendėt labai išmintingai. Neleiskit jiems įskau- 
dinti jūsų dar labiau. Tačiau jie daug praras jūsų nepažinda- 
mi, - Seira suėmė Džesikos ranką ir spustelėjo. - Džiaugiuosi, 
kad mes susitikom. Man lengviau, kai žinau, kad paskutiniais 
gyvenimo metais Denis buvo laimingas. 

Seira nusprendė eiti, kad Džesika galėtų pabūti prie kapo 
viena. Prieš atsisveikindamos jos apsikeitė telefono numeriais. 
Seira pažadėjo pranešti Džesikai, kaip vyksta tyrimas. 

Nors ir atrodė trapios išvaizdos, Džesika tvirtai pareiškė: 

- Man nesvarbu, kokią išvadą padarys tas pavaduotojas Sko- 
tas, aš Žinau - Denis nenusižudė. Jis nebūtų manęs palikęs. Jį 
nužudė. 


Šeptintas skyrius 


I) estinio greito maisto užkandinėje daug kas pasikeitė nuo 
to laiko, kai Seira čia lankėsi. Chromuotos dirbtinės odos baro 
kėdės buvo žalsvos, o ne raudonos kaip anksčiau. Žalsvi buvo ir 
nauji kabinų stalviršiai, matyt, kaip kontrastas rožiniams pliu- 
šu trauktiems suolams. Tikriausiai savininkai manė, kad šios 
Majamio paplūdimio spalvos - puiki klasikinės šeštojo dešimt- 
mečio greito maisto užkandinės imitacija, tačiau vienintelis da- 
lykas, kurį jie pasiekė - skoningą aplinką pavertė parodija. 

Gerai dar, kad vinilines plokšteles pakeitus kompaktinėmis, 
bent jau muzikos automatas išliko. Deja, nors interjeras ir pa- 
sikeitė, valgiaraštyje išliko tie patys kaloringi, kraujagysles už- 
kemšantys patiekalai. 

Seira užsisakė maisto ir atsisėdo kabinoje ant minkšto rožinio 
suolo; ji siurbčiojo vanile kvepiančią kokakolą ir kelintą kartą 
savęs klausė, ką ji čia veikia, kodėl šįvakar neišvažiavo į Naująjį 
Orleaną, kad rytą pirmu reisu išskristų į San Franciską. 

Išėjusi iš kapinių ji nuvažiavo į geresnį iš dviejų Destinio 
viešbučių, kuris taip pat neturėjo kuo didžiuotis, ir užsisakė 
kambarį. Paskui, nusprendusi, kad alkana, ar tiesiog sunerimu- 
si, ji patraukė į užkandinę. 

Darbo dienos vakarą, išsiskirsčius lankytojams, ji čia buvo 
beveik viena ir tai jai patiko. Jai reikėjo ramiai apsvarstyti šios 
dienos įvykius. 

Ji labai vykusiai pasirinko laiką eiti į kapines. Jei būtų nuėju- 
si pusvalandžiu anksčiau ar vėliau, gal būtų visai nesužinojusi 
apie Džesiką Deblank ir Denio laimę su ja. Pokalbis su brolį 
mylėjusia moterimi buvo lyg paguodos dovana. 

Tačiau dar svarbiau, kad jo ką tik įvykusios sužadėtuvės pa- 
teikė patį stipriausią, savižudybę atmetantį argumentą. Seira 
svarstė, ką su šia informacija daryti. 

Ši žinia dar labiau supainiojo klausimą, kodėl Denis jai 
skambino po dešimtį metų trukusios tylos. Ar ketino pranešti, 
kad susižadėjo, ar norėjo išsiaiškinti santykius su seserimi prieš 
nusižudydamas, ar norėjo pasitarti dėl rūpesčių, su kuriais su- 
sidūrė? Nežinia kamuos Seirą visą gyvenimą. 

- Labas, rude. 

Atitrūkusi nuo savo minčių Seira apsižvalgė, tikėdamasi pa- 
matyti žmogų, kuris kreipiasi į šerifą Redą* Harperį. 

Bet vyras, stovintis šalia jos kabinos, šypsojosi jai ir tikriau- 
siai ją pavadino rude dėl jos plaukų spalvos. Ar jis tikrai mano 
esąs originalus? Matyt, taip, nes šypsojosi pergalingai. 

Jis mostelėjo į jos kokakolos stiklinę. 

— Geri viena? 

— Ir man tai patinka, - Seira vėl nukreipė žvilgsnį į šalį, tikė- 
damasi, kad vyras supras užuominą ir nusliūkins šalin, tačiau 
jis nepasidavė. 

— O iš kur tu žinai? Juk dar nemėginai išgerti su manim. 

- Ir neketinu mėginti. 

- Ir neketinu mėginti, - pamėgdžiojo jis. - Prisigaudei viso- 
kių manieringų žodelių tame San Franciske-e-e. 

Ji įdėmiai pažvelgė į jį. 

— Cha! Svarstai, iš kur tave pažįstu. O aš pažįstu tave, panele 
Seira Hoil. Niekaip nepamiršau tų plaukų ir... - jo žvilgsnis 


* Red - angliškai rudas apie plaukus ir vyriškas vardas (vert. past.). 

nuslydo Seiros figūra, jo manymu, keldamas jai geidulį, - ...to, 
kaip tu sudėta. Ten, Kalifornijoje, įgijai blogų įpročių. Bet ten 
visi tie pederastai mandrai kalba, todėl tavęs nekaltinu. - Pa- 
silenkęs jis pritildė balsą iki kuždesio. - Ale galiu lažintis, kad 
tavo subinėlė tokia pat gundanti kaip ir tos šešiolikinės, kuri 
su kitomis šokėjomis straksėdavo per futbolo aikštę, versdavo- 
si kūliais ir panašiai. Užvesdavai mane kiekvieną penktadienio 
vakarą, kai kone virš galvos kilnodavai kojas. Visą savaitę ne- 
galėdavau sulaukti. 

— Labai miela, - ji nutvilkė jį žudančiu žvilgsniu, - o dabar 
būkit toks malonus ir eikit iš čia. 

Tačiau jis užlindęs klestelėjo ant suolo priešais ją. Seira pa- 
siėmė rankinuką, tačiau nespėjo pasprukti iš kabinos, nes jis 
sugriebė jai už riešo. Seira mėgino ištrūkti kartodama: 

- Paleiskit mane. 

— Aš tik mėginu draugiškai pasišnekėti, - meilikavo jis. - Juk 
mes ne svetimi. Argi manęs neprisimeni? 

Seira nei draugiškai, nei kitaip nenorėjo kalbėtis su tipu vilko 
dantimis, reta geltona ožio barzdele ir milžiniškomis ausimis. 
Bet ji neketino pradėti su juo Žeminančių peštynių ir atkreipti 
užkandinės lankytojų dėmesį. 

Ji nenorėjo, kad ją pastebėtų, tegul Hafas ir Krisas galvoja, 
kad ji, kaip Žadėjusi, išvažiavo į Naująjį Orleaną. Jie netruktų 
sužinoti, kad ji susimušė su priekabiautoju užkandinėje ir, Ži- 
noma, smagiai iš to pasijuoktų. 

Ji įsmeigė į vyrą nuožmų žvilgsnį. 

— Aš nežinau, kas jūs, ir visai nenoriu žinoti. Jei tuoj pat ne- 
paleisit mano rankos, aš... 

— Ką tu? — šaipėsi jis, dar labiau spausdamas riešą ir skau- 
džiai įsmeigęs nykštį į delną. - Ir ką tu padarysi, jei aš tavęs 
nepaleisiu? 

— Nusuks tau sumautą sprandą. O jei ji to nepadarys, tai aš 
tikrai. 

Neprašyto palydovo žandikaulis atvėpo, kai jis pažvelgė į 
viršų Seirai už nugaros. Atsigręžusi ji pamatė Beką Merčantą, 

atsainiai atsirėmusį į kitos kabinos sienelę, panašiai kaip rytą į 
jos automobilį. Jis šypsojosi taip pat nerūpestingai, bet dabar 
tik lūpomis, akyse atsispindėjo grasinimas. 

Priekabiautojo šaunumas priblėso, nors jis dar mėgino jį de- 
monstruoti. 

— O kas tu toks esi, kad drįsti kištis? 

- Aš esu tas, kuris nusuks tau sprandą. 

— Vieną kartą aš tau jau įkrėčiau į kailį, tikriausiai pamiršai. 
Bet aš mielai atgaivinsiu tau atmintį. 

. Ožkabarzdis blefavo. Net Seira, kuri nebuvo kumštynių ži- 
novė, aiškiai tai matė. 

- Paleisk ją, - įsakė Bekas ir pabrėžė kitus du žodžius. — 
Tuoj pat. 

Vyras akimirką padvejojo, paskui paleido Seiros riešą, išslin- 
ko iš kabinos ir paniekinamai metė Seirai: 

- Kaip ir visi Hoilai, visad manei esanti aukščiau už kitus. 

Ji nesiteikė atsakyti, tik stebėjo, kaip jis nusvirduliavo į ato- 
kią kabiną, kur jo draugeliai ėmė tyčiotis, kad jį išvijo. Paskui ji 
pažvelgė į Beką. 

— Aš pati būčiau susitvarkiusi. 

— Luktelėkit. 

Seirai nespėjus atsakyti, Bekas nuėjo prie durų, atvėrė jas ir 
tyliai sušvilpė. Iš sunkvežimiuko kėbulo iššoko didelis šuo ir 
atskuodė prie šeimininko. 

— Eik į vidų ir paprašyk, kad tave pašertų. 

Auksaplaukis medžioklinis šuo pribėgo prie dvivėrių durų ir 
prasispraudė pro plyšį. Seira išgirdo, kaip darbuotojai džiugiais 
šūksniais jį sveikina. Bekas grįžo prie Seiros kabinos. 

— Fritas? - paklausė ji. 

— Iš kur žinot? 

— Krisas jį minėjo. 

— Ak taip. Naktis žvejybos namelyje. Lūšis. 

- Pamaniau, kad Krisas kalbėjo apie šunį, - ji pažvelgė į vir- 
tuvę. - Matyt, Fritas čia nuolatinis lankytojas. 

- Ir aš. Tačiau niekad nesu jūsų čia matęs ir, atvirai kalbant, 
esu priblokštas. Ten, Hoilų namuose, jūs nekantravote kuo 
greičiau grįžti į Kaliforniją. 

— Buvau kapinėse. Ten užtrukau, todėl nusprendžiau likti ir 
važiuoti anksti rytą. 

Jis nieko nekomentuodamas paklausė: 

— Ar jau užsisakėt? 

- Sūrainį. 

Bekas pakvietė virėją, triūsiančią virtuvėje prie stalo. 

— Greide, pagamink man tą patį. 

- Tuojau. 

Bekas atsisėdo kabinoje. 

— Nagi, ką ten kalbėjot, kad būtumėt susitvarkiusi su Atlė- 
pausiu Votkinsu? 

- Votkinsas! - nušvito ji. - Dabar prisimenu. Visad ardydavo 
tvarką. Jis mokėsi keliomis klasėmis aukščiau už mane. Vieną 
kartą jo vos nepašalino už tai, kad žiūrėjo pro langą į merginų 
persirengimo kambarį. 

- Jis ir dabar kelia sąmyšį. Krisas sakė, kad jis neseniai grįžo 
iš kalėjimo, paleistas lygtinai. Privažiavęs pamačiau jus pro lan- 
gą, ir man atrodė, kad reikia mano pagalbos. 

— Ar įterpti: „Ačiū, kad mane išgelbėjot * 

Jis šyptelėjo, pažvelgė į ateinančią padavėją ir mirktelėjo, kai 
ši priešais jį pastatė stiklinę kokakolos. 

— Nė neprašyta prisiminei įdėti citrinos griežinėlį. Ačiū. 

— Nėra už ką, - atsakydama ji koketiškai nusišypsojo. 

— Ar pažįsti Seirą Linč? 

Moterys apsikeitė mandagumo šypsenomis. 

Padavėja tyliai pasakė: 

— Tas Atlėpausis Votkinsas užteršė aplinką. Ar nori, kad nu- 
valyčiau stalą, Bekai? 

— Manau, nebūtina, bet ačiū už rūpestį. 

- Reikėjo jį dar palikti kalėjime. 

— Būk kantri, jis greitai ten grįš. 

— O iki to laiko norėčiau, kad jis su savo draugužiais rastų 
kitą vietą. Jūsų sūrainiai tuoj iškeps. Buvo malonu susipažin- 
ti, - kreipėsi ji į Seirą prieš nueidama. 

Bet Seira abejojo, ar ji nuoširdi. Tiesą sakant, atrodė, kad ji 
nelabai nori palikti Seirą vieną su Beku. 

Turbūt Bekas Merčantas Destinyje vertė virpėti nė vien pa- 
davėjos širdį, ir Seira suprato kodėl. Žinoma, jis patrauklus: 
žalios akys, puikūs šviesūs plaukai, šypsena, sugebanti įkalbėti 
moterį paišdykauti. Vilkėdamas patogius nutrintus džinsus ir 
margus marškinėlius jis atrodė taip pat gerai kaip ir su kostiu- 
mu per laidotuves. Labai patrauklus vaizdas. 

Krisas toks pat - moka rengtis ir gražus kaip kino žvaigždė. 
Tačiau yra daug šliužų, kurie gražūs ir gundantys, bet kartu la- 
bai nuodingi. Krisas — gyvatė, kuri vienu metu ir žavi, ir gelia. 
Seira pasitikėjo Beku Merčantu ne daugiau negu vyresniuoju 
broliu, o gal net mažiau. Krisas buvo bjaurus iš prigimties, o 
Bekas už tai gavo atlyginimą. 

— Selmai plyštų širdis, jei sužinotų, kad mes valgome čia, kai 
ji visą dieną stengėsi mus pamaitinti, - pasakė Bekas. 

- Ji mus myli. Visada mylėjo. Daug labiau, negu mes nusi- 
pelnom. 

Bekas sunėrė rankas ant stalo ir pasilenkė į priekį. 

— Kodėl manot, kad nenusipelnėt meilės? 

- Jūs teisininkas, pone Merčantai, o ne psichoanalitikas. 

— Aš tik mėginu palaikyti pokalbį. 

— Tikriausiai Atlėpausis Votkinsas mėgino daryti tą patį. 

Bekas nusikvatojo. 

— Tada turiu patobulinti techniką. 

Bekas valandėlę makalavo stiklinėje šiaudeliu, kol paga- 
liau tarė: 

- Seira, aš atsiprašau, - jis kilstelėjo galvą ir pažvelgė jai į 
akis. - UŽ tai, kad šitaip pranešiau jums apie senio Mičelo mir- 
tį. Tai buvo pigus triukas. Net kai būnu įpykęs, paprastai Žai- 
džiu sąžiningiau. 

Seira nekentė savęs už tai, kad nepasitiki, regis, nuoširdžiu 
atsiprašymu, ji nieko neatsakė, tik kilstelėjo petį, lyg atlaidžiai 
gūžtelėdama. 

Padavėja atnešė jų valgį. Sūrainiai ir bulvytės buvo kaip visada 
geri - riebūs, karšti ir skanūs. Kelias minutes jie tylėdami valgė, 
bet Seira jautė, kad Bekas ją stebi. Neištvėrusi ji paklausė: 

— Kas yra, pone Merčantai? 

— O ką? 

— Kodėl taip į mane spoksot? 

— Atleiskit, aš tik svarsčiau, ar jums būtų labai skaudėję, jei 
būtumėt man padėkojusi. 

— Už ką? 

— Kad nuvijau Votkinsą. 

Jis mostelėjo į langą. Seira atsigręžė ir pamatė vyrą, sėdantį 
ant motociklo. Jis užmynė starterį ir išvinguriavo iš aikštelės, o 
prieš sukdamas į greitkelį parodė jiems didįjį pirštą. 

- Tai apibendrino, ką jis apie mus galvoja, ar ne? - tarė Seira, 
o paskui pažvelgė į Beką ir pridūrė: - Aš ir pati galėjau susido- 
roti, bet tikriausiai būčiau sukėlusi daug triukšmo, ir rytoj visas 
miestas būtų apie tai kalbėjęs. Todėl ačiū jums. 

— Malonu patarnauti. 

— Jis sakė, kad kartą yra įkrėtęs jums į kailį. Ar tai tiesa? 

— Tai jo versija, - Bekas baigė sūrainį, išsitraukė iš laikiklio 
dvi servetėles ir nusišluostė rankas. - Mes su Krisu vėl susi- 
draugavom per Atlėpausį Votkinsą. Du kavos, - paprašė jis 
padavėjos, atėjusios paimti lėkščių. - Jei Fritas pasipainios, at- 
siųsk jį čia. 

Padavėja pasakė, kad šuo snaudžia, ir nuėjo atnešti kavos. 
Seira apsidžiaugė - Beko užsakyta kava labai tiks po kaloringo 
maisto. 

— Mes su Krisu susipažinom Luizianos valstybiniame uni- 
versitete, kai įstojau į tą pačią broliją. Jis buvo paskutiniame 
kurse. Kai jis baigė universitetą, mūsų keliai išsiskyrė ir mes vėl 


susitikom tik prieš trejus metus. 

Kai padavėja atnešė kavą, Bekas vėl apdovanojo ją šypsena, o 
Seirai pakėlus prie lūpų garuojantį puodelį įspėjo: 

— Tai cikorijos kava su kofeinu. 

- Aš gėriau tokią jau kūdikystėje iš buteliuko ir iki šiol pra- 
šau, kad man jos atsiųstų į San Franciską, - Seira gurkštelėjo ir 
paklausė: 

- Kaip jūs vėl susidraugavot prieš trejus metus? 

- Per Džinio Aiversono bylą. Netiesiogiai. Ką jūs apie tai 
žinot? 

- Tai, ką skaičiau bendrovės naujienų pranešimuose. 

- Tuose pranešimuose, kurių nenorėjot gauti, bet vis dėlto 
skaitėt? 

Jis ją pagavo, nors ji niekada to neprisipažins. Seira visą laiką 
skaitydavo pranešimus, ne todėl, kad ją būtų dominusi Hafo 
ir Kriso gerovė, jai rūpėjo jiems dirbę vyrai, moterys ir mies- 
to ateitis. Be Hoilų bendrovės mieste nebūtų jokios pramonės. 
Šimtai šeimų liktų be pajamų. Nors Seira nenorėjo jokio pelno 
iš liejyklos, bet jautė moralinę atsakomybę sekti jos reikalus. 

- Pranešimų informaciją Hafas ir Krisas filtruoja, ypač jei 
yra nors trupinėlis neigiamų dalykų, - tarė ji. - Kitaip tariant, 
mano šaltinis apie Aiversono atvejį šališkas ir nepatikimas. 
O kąjūs galit pasakyti apie tai? 

Bekas atsilošė ir valandėlę žiūrėjo į ją. 

— Jūsų brolis buvo kaltinamas žmogžudyste, bet jūs nesisten- 
gėt sužinoti faktų apie tą bylą. Ar ne per vėlai susirūpinot? 

- Aš nesirūpinu, tik domiuosi. Man nė kiek nerūpi Krisas ir 
jo reikalai. Tą patį jaučiu ir Hafui. Aš juos nurašiau prieš de- 
šimt metų ir labai blogai, jei tai skamba šiurkščiai ir nejautriai. 

— O kokią vietą skyrėte Deniui? 

- Denis, - paminėjus jo vardą Seira vėl nuliūdo. - Ką Hafas 
ir Krisas sumanydavo, jis nesipriešindamas priimdavo. Turbūt 
kasdien matėt, kaip jis jiems paklūsta. Denis niekad nekovojo 
už save. 

— Bet jūs kovojot. 

Tik šiuos dešimt metų, pagalvojo ji. Tik tada, kai atsitrenkė 
į dugną. Tik tada, kai nusprendė, kad norėdama išgyventi pri- 
valo palikti šeimą, miestą ir niekada čia negrįžti. 

— Man labiau pasisekė, - tarė ji. - Aš pagaliau radau jėgų pa- 
sipriešinti Hafui ir išvykti. Bet Denis liko. 

Bekas padvejojo ir pasakė: 

— O galjis pabėgo kitaip, Seira. 

- Gal. 

— Kai prieš dešimtmetį išvykot, jūs nebuvot labai geros nuo- 
monės apie Denį, juk buvo pastumdėlis. 

— Taip, tai tiesa. 

Tiesą sakant, ji išvyko nekęsdama jų visų. Tačiau po kelerių 
metų psichoterapijos seansų jos jausmai Deniui sušvelnėjo, bet 
nepakankamai, kad atsilieptų į jo netikėtą telefono skambutį. 

Seira susimąsčiusi siurbčiojo kavą, bet padėjusi puodelį ant 
lėkštutės pamatė, kad Bekas Merčantas stebi ją susidomėjęs. Ji 
prakeikė save, kad kalbėjo su juo apie tokius asmeniškus daly- 
kus, kuriuos buvo patikėjusi tik psichoterapeutui. 

- Mes kalbėjomės apie Džinio Aiversono bylą. 

— Taip, - Bekas atsitiesęs atsikrenkštė. - Ką norit sužinoti? 

- Ar Krisas jį nužudė? 

Beko kairysis antakis šoktelėjo į viršų. 

— Prie reikalo jūs einat tiesiai. 

— Tai ar nužudė? 

- Įrodymai prieš Krisą buvo tik netiesioginiai. 

- Tai ne atsakymas, - pasakė Seira. - Ne, pasakysiu kitaip: tai 
advokato atsakymas. 

— Prokuroro kaltinimas buvo pakankamai silpnas ir neargu- 
mentuotas, todėl prisiekusiųjų neįtikino. 

— Ar byla nebuvo atnaujinta? 

- Pirmiausia, ji neturėjo būti atnaujinta. 

- Nėra lavono, nėra žmogžudystės? - Tai Seira skaitė visuose 
straipsniuose. Džinio Aiversono kūno taip ir nerado. Jis dingo 
be pėdsakų. 

— Jei aš būčiau prokuroras, - tarė Bekas, - net nepradėčiau 
žmogžudystės bylos, neturėdamas lavono, kad ir kokie pa- 
trauklūs būtų įkalčiai. 

— Kaip jūs į tai įsitraukėt? 

— Aš perskaičiau apie bylą. Pamaniau, kad dėl minėtų prie- 
žasčių ji išpūsta. Taigi atvykau čia pasiūlyti pagalbos savo bro- 
lijos nariui, padėti jam kuo galiu. Bet kai atvykau, byla jau buvo 
nutraukta. Radau Krisą ir Denį švenčiančius toje kaimiškoje 
užeigoje prie greitkelio. Ar žinot tą vietą? 

- „Skustuvo ašmenys“? 

— Taip. Krisas visus vaišino gėrimais, švęsdamas savo per- 
galę. Atlėpausis Votkinsas ten taip pat buvo. Jis ėmė pliaukšti, 
kaip pinigais galima papirkti teisingumą, kad turtingieji niekad 
nesėda į kalėjimą ir panašiai. Tai nepatiko Krisui. Ir Deniui. 
Iš tiesų tai jis pirmas smogė, gindamas brolį. Tada prasidėjo 
pragaras. Aš įsikišau, ir nors Votkinsas gyrėsi laimėjęs, padėjau 
broliams rinkti taškus. Mes juo išvalėm grindis. 

- Taigi jūs mus visus tris išgelbėjot nuo Atlėpausio Votkinso 
bjaurių paistalų. 

- Taip atrodytų, - šypsodamasis tarė Bekas. - Labai naudin- 
ga turėti mane šalia. 

— Hafas ir Krisas taip tikrai galvoja. 

Bekas pasirėmė ant stalo alkūnėmis ir pasilenkė į priekį. 

— Bet dabar man įdomu, ką jūs manot. 

Jo teiginys buvo apgaulingas. Seira pajuto slaptą potekstę. 

— Manau, man jau metas atsisveikinti. 

Kai ji atidarė rankinuką, Bekas tarė: 

— Aš sumokėsiu už vakarienę. Turiu čia nuolaidų kortelę. 

— Ačiū, nereikia. 

— Bijot likti man skolinga? 

Seira pakišo dvidešimties dolerių banknotą po cukrine ir pa- 
žvelgė į pašaipias akis. 

— Aš nieko nebijau, pone Merčantai. 

Jis išėjo iš kabinos kartu su ja ir nusekė prie durų. 

—- O šunų? 

— Ką? 

Bekas šaižiai švilptelėjo. 

— Ar nebijot šunų? 

Dar nespėjus užbaigti klausimo pro dvivėres duris įlėkė 
Fritas. Tai buvo gražus šuo - auksaspalvis su baltais plaukų 
kuokštais papilvėje. Jis taip energingai vizgino uodegą, jog Sei- 
ra turėjo atšokti, kad šuo jos nepargriautų. 

Fritas taip džiaugsmingai sveikinosi su šeimininku, lyg būtų 
jo nematęs kelis mėnesius, o ne kelias minutes. Paskui jis ėmė 
rodyti nežabotą meilę Seirai: šokinėjo aplink kojas, laimingas 
laižė rankas ir liovėsi tik tada, kai šeimininkas įsakė: „Elkis gra- 
žiai“. Šuo pakluso ir atsitūpė ant užpakalinių kojų, bet vis tiek 
visas virpėjo nuo nevaldomos energijos ir didžiulėmis rudomis 
akimis maldavo, kad Seira jį paglostytų. 

Taip ji ir padarė. 

- Jis nuostabus. Kiek laiko jį turit? 

- Porą metų. Nuo septynių savaičių. Vienas darbininkas at- 
nešė šuniuką į liejyklą. Aš tik žvilgtelėjau į dėžę ir iš karto nu- 
sprendžiau jį pasiimti, - Bekas krumpliais pakasė šuniui gal- 
vą. - Mes su juo šiek tiek pykomės, kai jis pradėjo versti namus, 
bet dabar nežinau, ką daryčiau be jo. 

Stebėdama, kaip Bekas rodo meilę šuniui, Seira pamanė, 
kad vyriškis turi seksualias akis, užkrečiamą šypseną ir šaunų 
šunį. Galima lengvai apsigauti. Tačiau ji atmetė mintį, kad 
jis malonus vaikinas. Juk vis dėlto jis yra Hafo Hoilo vyriau- 
siasis teisinis patarėjas, kuris išduotų tave dėl bendrovės in- 
teresų ir, Dievas težino, ką dar padarytų. Seira nenustebtų 
sužinojusi, kad jis apsimetinėja mylįs šunį tik norėdamas ją 
nuginkluoti. | 

Jie išėjo į lauką ir iš karto pasijuto lyg pilname garų kamba- 
ryje, vis dėlto užkandinės kondicionierius veikė neblogai. Karš- 
tas oras nutvilkė Seirą ir akimirką užėmė kvapą, ausyse ėmė 
zvimbti. 

Bekas palietė jai alkūnę. 

— Kas jums? 

Ji prispaudė ranką prie krūtinės, giliai įkvėpė pro nosį ir iš- 
kvėpė pro burną. Svaigulys praėjo. Ji nusivylusi suvokė, kad 
dūzgimas ausyse - tik neono vamzdelis lange, kuriame surašy- 
tos restorano kainos. 

- Aš dar ne visai aklimatizavausi. 

— Reikia laiko, - tarė pažvelgęs į ją Bekas. - Bet jūs čia neuž- 
sibūsit? 

— Ne. Tikrai ne. 

Jis linktelėjo, bet nesitraukė ir toliau žiūrėjo jai į veidą. 

- Beje, - tarė Seira, - norėjau paklausti... Oi! 

— Kas atsitiko? 

— Fritas užmynė ant kojos. 

Šuo mėgino įsisprausti tarp jų ir viena letena stipriai nusi- 
leido ant Seiros kelties. 

- Atsiprašau, - Bekas atidarė sunkvežimiuko kabinos dureles 
ir mostelėjo Fritui lipti į vidų. Šuo įšoko, lyg tūkstančius kartų 
būtų tai daręs, paskui iškišo galvą pro atvirą keleivio langą ir 
nukoręs liežuvį atrodė visiškai nepakaltinamas. 

Seira pasirėmė į sunkvežimiuko šoną ir apžiūrėjo pėdą. 

- Ar jis jūsų nesužeidė? 

— Ne, viskas gerai. 

— Nuoširdžiai atsiprašau. Fritas mano, kad jis kišeninis šu- 
niukas. 

Nors Seirai maudė pėdą, ji pasakė: 

- Jis tik išgąsdino mane. 

- Ko ketinot klausti? 

Ji ne iš karto atsiminė. 

— Pradėjote nuo pagalbos mano broliams per peštynes ir ta- 
pote vyriausiuoju Hoilų bendrovės juristu... Kiek laiko praėjo 
nuo to vakaro „Skustuvo ašmenyse“, kol Hafas jus pasamdė? 

- Vos pasveikau nuo pagirių, - susijuokė Bekas. - Iš tiesų 
Krisas mane pakvietė kelias dienas paviešėti - pažvejoti ir šiaip 
pasidairyti. Kol buvau pas jį, jis suprato, kad aš nelabai paten- 
kintas savo darbu, ir viešnagės pabaigoje gavau tokį pasiūlymą, 
kurio neįstengiau atmesti. Persikraustymas nesudarė jokių rū- 

pesčių. Vykdamas į Destinį neketinau čia likti, bet ilgai nesvars- 
tęs apsisprendžiau. 

Bekas panėrė pirštus į tankų Frito kailį ir tingiai glostė jam 
sprandą. Šuo užsimerkė, atrodė apsvaigęs iš malonumo. 

Seira vėl grįžo prie temos ir pasidomėjo, kas atsitiko Kelvinui 
Makgro, kuris, kiek ji atsimena, buvo Hafo juristas, kol jį pa- 
keitė Bekas Merčantas. 

— Ponas Makgro atsistatydino. 

- Arba Hafas privertė jį atsistatydinti, - atkirto Seira. 

— Nežinau, kaip jie susitarė. Esu tikras, kad Hafas jam pasiūlė 
dosnią kompensaciją. 

— O, aš tuo neabejoju. Tikriausiai už Makgro tylėjimą reikėjo 
dosniai mokėti. 

— Už tylėjimą? 

- Kaip buvo papirkti prisiekusieji per Kriso žmogžudystės 
bylą. 

Beko pirštai liovėsi mechaniškai judėję, ir jis pamažu ati- 
traukė ranką nuo Frito sprando. Šuo skųsdamasis viauktelėjo, 
bet šeimininkas nepastebėjo, nes visą dėmesį buvo nukreipęs į 
Seirą. Bekas žengė prie jos ir sustojo tik tada, kai atsidūrė tiesiai 
prieš ją. Seira pasijuto prispausta prie sunkvežimiuko. 

— Pasitraukit! - išsilenkė ji. 

— Dar ne. 

— Ką jūs darot? 

— Noriu prisipažinti. Aš jums melavau. 

— Nieko kito ir nesitikėjau, bet galite paaiškinti. 

— Dėl uodo. 

Seira nesuvokdama spoksojo į jį. 

- Šią popietę prie upės, kai nubraukiau uodą nuo jūsų skruos- 
to. Nebuvo jokio uodo, Seira, aš tenorėjau paliesti jūsų veidą. 

Bekas dabar lietė ją tik akimis, tačiau šis prisilietimas veikė 
beveik taip pat stipriai kaip ir pirštai. Jis neturėtų stovėti taip 
arti. Tai netinkamas atstumas tarp svetimų Žmonių. Be to, taip 
nepatogu ir fiziškai. Stovėdami taip arti žmonės jaučia vienas 
kito kaitrą, priversti kvėpuoti tuo pačiu oru. 

— Aš nieko neprisimenu, - pamelavo ji ir pastūmusi jį nuėjo 
prie netoliese stovinčio savo automobilio. Bekas ją pasivijo, su- 
ėmė už alkūnės ir atgręžė į save. 

- Pirma, jūs viską kuo puikiausiai atsimenat. Antra, šiandien 
jūs metėt labai rimtus kaltinimus - teigėt, kad Krisas išsisuko 
teisme dėl žmogžudystės. O paskui apkaltinot tėvą papirkus 
prisiekusiuosius. Tai rimti nusikaltimai. 

- Taip pat ir trukdymas rinkti įkalčius. 

Bekas kilstelėjo pečius. 

— Nesupratau. 

— Geltonas molis, - Seira parodė į sunkvežimiuką. - Jūsų pa- 
dangos juo išteptos. Ir batai, - jie abu kartu pažvelgė į molinus 
batus, kyšančius iš po nutrintų jo džinsų. Seira vėl pažiūrėjo 
Bekui į veidą ir tarė: - Aplinkui yra tik viena vieta, kur žemė 
tokia geltona: „Upelio giraitė“ - ten, kur žvejybos namelis. 

Beko kaktoje susimetė raukšlė. 

- Ir ką tuo norit pasakyt? 

- Šįvakar ten buvot, ar ne? Tik jau nemėginkit meluoti. Ži- 
nau, kad buvot. Man tik įdomu, ką ten veikėt? 

- Žinot, - tarė jis. - Jei kartais jūsų dizaino verslas bankru- 
tuotų, galėtumėt dirbti FTB. 

— Pavaduotojas Skotas mums sakė, kad kol kas žvejybos na- 
melis laikomas nusikaltimo vieta ir yra saugomas. 

— Aptvertas ryškiai geltona juosta. 

— Į kurią jūs nekreipėt dėmesio. 

— Ar girdėjot, kad šunys neskiria spalvų? Fritas nesuvokė, 
kad tai nusikaltimo vietos juosta, ir nulėkė tiesiai per ją. Aš tu- 
rėjau jį pasiimti. 

— Aš pastebėjau, kad Fritas iš karto paklūsta rankų judesiams, 
žodiniams įsakymams ir švilpesiui. 

Stojo nesmagi tyla. Bekas suprato esąs demaskuotas. 


Aštuntas skyrius 


is riebus ir rausvas. 

Kitaip nepasakysi, pamanė Džordžas Robsonas. Gerai ap- 
šviestas vonios kambario veidrodis, kuriame jis matė save visu 
ūgiu, negailestingai atskleidė visus kūno trūkumus. Jam visai 
nepatiko tai, ką matė. Sulig kiekviena diena plaukų ant galvos 
mažėja, 0 ant nugaros - daugėja. Jo krūtinė suglebusi, pilvas 
nudribęs, o varpa atrodo ne didesnė už nykštį. 

Jei jis praleistų mažiau laiko Žaisdamas golfą, o daugiau 
sporto salėje, tikriausiai sutvirtėtų ir pilvo, ir krūtinės raume- 
nys, tačiau viso kito jis negali pakeisti. Tai kelia nerimą. Jis turi 
patenkinti gražią, jauną žmoną, ir, deja, tai padaryti turimomis 
priemonėmis. 

Prieš eidamas į miegamąjį pas Lailą Džordžas susigėdęs ap- 
simovė glaudėmis. 

Ji buvo pasirėmusi ant pagalvės ir vartė madų žurnalą. Jis 
įšliaužė į lovą šalia. 

— Tu gražesnė už bet kurią žurnalo manekenę, - pasakė jis 
ne dėl to, kad įsiteiktų. Jo nuomone, tai buvo tiesa - Laila iš 
tikrųjų buvo pati gražiausia jo sutikta moteris. 

- Chm. 

— Aš tikrai taip manau. 

Ji vilkėjo Džordžo mėgstamus naktinukus, primenančius 
apatinuką - trumpus, siauromis petnešėlėmis. Viena jų nusly- 
do nuo peties. Jis ištiesė ranką, dar toliau patraukė petnešėlę ir 
paglostė krūtį. Laila nustūmė jo ranką. 

- Šiandien per karšta. 

— Tik ne čia, mieloji. Aš nustačiau kondicionierių ties dvi- 
dešimčia laipsnių, kaip tik taip, kaip tau patinka. 

- Atrodo, čia karščiau. 

Jis nuolankiai gulėjo šalia ir netrukdydamas leido jai varty- 
ti madų žurnalą. Džordžas meiliai žiūrėjo į Lailos veidą, pui- 
kius plaukus, tobulą figūrą ir mėgino nuvyti savo baimę. Ar ji 
pagrįsta? Jis nenorėjo žinoti, bet privalėjo, nes nežinia varė iš 
proto. 

- Buvo gražios laidotuvės, - pasistengė pasakyti kuo natū- 
raliau. 

Lailos išraiška nepasikeitė. 

- Aš vos neužmigau bažnyčioje. Tikra nuobodybė. 

— Hafas surengė puikius gedulingus pietus. 

- Taip, neblogus. 

— Kur tu buvai dingusi? 

— Dingusi? - Laila pervertė puslapį. - Kada? 

- Hafo namuose. Kurį laiką aš negalėjau tavęs rasti. 

Laila pakėlė akis. 

— Buvau tualete. 

— Aš ieškojau ir ten. 

— Buvo eilė, aš nuėjau į viršų. Ar gerai pasielgiau? O gal rei- 
kėjo laikyti, kol grįšiu namo? 

— Nepyk, mieloji... Aš tik... 

— Pamiršk tai, - Laila nusviedė žurnalą ant grindų. - Per karš- 
ta ginčytis dėl tokio kvailo dalyko, kaip mano ėjimas į tualetą. 

Laila ėmė purenti pagalves. Šilkinius pagalvių užvalkalus 
ji nupirko firminėje parduotuvėje, Naujajame Orleane. Labai 
brangūs užvalkalai. Džordžas įsiuto radęs kainą kredito korte- 
lės ataskaitoje. 

— Tu tiek išleidai pagalvių užvalkalams? - negalėjo patikėti jis. 

Laila pažadėjo grąžinti pirkinį į parduotuvę, bet kelias dienas 
atrodė tokia nelaiminga, kad Džordžas pasidavė ir leido pasi- 
likti tuos prakeiktus pirkinius. Tada ji su ašaromis akyse jam 
dėkojo ir sakė, kad jis - geriausias vyras žemėje, apipylė Džor- 
džą meile. 

— Dėkui, kad su manimi šiandien ėjai, - tarė jis, uždėdamas 
ranką jai ant šlaunies. - Buvo svarbu, kad eitume abu. 

- Žinoma, mes turėjom eiti, juk tu pas juos dirbi. 

— Darbo saugos direktorius - labai svarbios pareigos. Aš už 
daug ką atsakau, Laila. Be manęs Hoilai... 

- Ar pašėrei katę? 

— Sumaišiau sausą maistą su konservais, kaip ir liepei. Beje, 
mano darbas gamykloje toks pat svarbus kaip ir Kriso. Gal net 
svarbesnis. 

Laila liovėsi kedenusi nėriniuotus užvalkalus ir pažvelgė į jį. 

— Niekas neabejoja, kad tu vienas svarbiausių žmonių toje 
liejykloje, Džordžai. Kas kas, o aš tikrai Žinau, kiek daug laiko 
ten praleidi, - ji papūtė lūpas ir aikštingai tarė: - Aš tikrai 
žinau, nes kiekvieną valandą, kurią praleidi ten, nebūni su 
manim. 

Laila šypsodama nusivilko per galvą naktinukus ir žaismin- 
gai perbraukė jais vyrui per krūtinę. Mažutė jo varpa šoktelėjo 
iš susijaudinimo. 

— Ar šiandien ką nors paruošei Lailai? A? - sumurkė ji, kyš- 
telėjo ranką pro jo glaudžių plyšį ir ėmė išmoningai glamonėti. 
Kai Džordžas atsilygindamas ėmė glostyti žmoną, ji sudejavo, 
lyg jai tai teiktų tokį pat malonumą kaip ir jam. 

Galbūt jis klysta. Gal jam paranoja, jis viską prasimano ir 
ieško nesamų įkalčių. Džordžas žemas, riebus, rausvas, o Krisas 
Hoilas - aukštas, tamsiaplaukis, gražus, kalbama, kad gauna bet 
kurią moterį, kurios panori. 

Džordžas žino kelis gamyklos darbuotojus, kurių santuokos 
nukentėjo ar net žlugo, nes žmonos buvo neištikimos su Krisu. 

Natūralu, jei vyras jaučiasi nesaugus, kai žmona bendrauja su 
tokiu pagarsėjusiu mergišiumi. 

Džordžas dirba Hoilams jau per dvidešimt metų. Jis atidavė 
jiems be galo daug savęs, laiko, principų, išdidumo. Bet kuo 
daugiau atiduodi, tuo daugiau jie reikalauja. Hoilai maitinasi 
žmonėmis, jų gyvybėmis, sielomis. Džordžas jau seniai su tuo 
susitaikė. Jis pats norėjo būti vykdytojas. Bet, Dievas mato, turi 
būti linija, kurios nevalia peržengti, o Džordžui Robsonui tai - 
jo Žmona. 


Vilkėdamas tik trumpikes ir ssnamadiškus rumbėtus medvilni- 
nius baltinius, Hafas leidosi plačiais laiptais. Jis mėgino ženg- 
ti tyliai, bet kelios pakopos sugirgždėjo ir, kai nulipo į pirmą 
aukštą, Selma, žinoma, jo jau laukė, įsisupusi į chalatą, per storą 
ir per šiltą šiam metų laikui. 

- Ar ko nors reikia, pone Hoilai? 

— Būtų malonu, kad šiuose prakeiktuose namuose galėčiau 
bent kiek pabūti vienas. Ar ausį laikai priglaudusi prie grindų? 

- Atleiskit, kad nerimauju dėl jūsų. 

— Sakiau tau tūkstantį kartų: aš jaučiuosi gerai. 

- Jūs nesijaučiat gerai, tik tą slepiat. 

- Ar negalėtume atidėti šio pokalbio? Aš vienais apatiniais. 

— Aš surenku tuos jūsų apatinius ir skalbiu. Manot, kad 
apalpsiu pamačiusi jus jais vilkintį? Be to, vaizdas visiškai ne- 
patrauklus. 

— Eik gulti, kol tavęs neatleidau. 

Selma išdidžiai, lyg primabalerina, apsisuko savo frotinėmis 
šlepetėmis ir dingo tamsoje. Hafas šiek tiek pagulėjo lovoje bud- 
rus ir įsitempęs. Tačiau j. smegenys dirbo net tada, kai miego- 
davo. Jo protas, kaip liejyklos krosnys, naktį degė taip pat karštai 
kaip ir dieną. Miegodamas jis rasdavo sudėtingiausių problemų 
sprendimus. Hafas atsiguldavo su dilema ir atsibusdavo jau ži- 
nodamas, ką daryti, nes jo aktyvi pasąmonė pateikdavo išeitį. 

Tačiau šio vakaro rūpesčiai kėlė nerimą, ir jam niekaip nesi- 
sekė užmigti. Vos užmerkus akis iškildavo ką tik iškastos Denio 
kapo duobės vaizdas. Net papuoštas gėlėmis kapas - viso labo 
duobė žemėje, ir Hafas čia nematė nieko oraus. 

Hafui atrodė, kad kambario sienos leidžiasi ant jo kaip žemė 
Denio kape ar kaip tas satininis užklotas ant jo karsto. Hafo 
niekada nekamavo klaustrofobija, ypač savo namuose. O dabar, 
nors oro kondicionierius nukreiptas į jo lovą, paklodės permir- 
ko nuo tokio lipnaus prakaito, kad net spardydamasis nepajėgė 
jų numesti. Be to, labai graužė rėmuo. Todėl, užuot gulėjęs iki 
aušros ir galvojęs apie užgriuvusias nelaimes, Hafas nusprendė 
atsikelti ir išeiti į lauką. 

Galbūt kaimo ramybė naktį nuramins ir jis užsimanys miego. 

Hafas pravėrė priekines duris. Name nebuvo signalizacijos, 
bet jie retai rakindavo duris. Kas išdrįstų net pasvajoti vogti iš 
Hafo Hoilo? Vagis turėtų būti arba neapsakomai drąsus, arba 
beprotis. 

Hafas niekino arabus, taip pat žydus, pietų amerikiečius, juo- 
daodžius, azijiečius ir bet kurią kitą padermę, išskyrus savo, bet 
žavėjosi greitu teismu islamo šalyse. Jei jis pagautų vagį, pir- 
miausia nukirstų kaltininkui ranką ir tik vėliau atiduotų jį tai 
nerangiai teisingumo sistemai, kuri šiais laikais labiau rūpinasi 
ne nubausti vagį, o apginti jo prakeiktas pilietines teises. 

Vien pagalvojus apie tokią liūdną padėtį rėmuo ėmė graužti 
dar stipriau, ir Hafas neskaniai atsirūgo. 

Jis atsisėdo į patogų supamąjį krėslą, užsidegė cigaretę ir mė- 
gaudamasis užsitraukė, stebėdamas liejyklos pašvaistės nušvies- 
tą horizontą. Dūmai iš kaminų sudarė ploną debesų sluoksnį 
virš miesto. Hafas gali trumpai pailsėti, bet jo darbas niekada 
nesustoja. 

Vasarą ventiliatoriai galerijos palužėje būdavo įjungti visą 
parą, nes dažnai, kaip šiąnakt, jie pūsdavo tik nedidelį vos jun- 
tamą vėjelį. Hafas atsilošė ir mėgavosi švelniu oru, glostančiu jo 
drėgną odą. Užsimerkęs jis prisiminė pirmą kartą, kai pamatė 
ventiliatorių palubėje. Prisiminė, lyg tai būtų įvykę vakar. 

Jis užėjo į vaistinę su tėčiu, kuris ieškojo darbo. Vaistinin- 
kas buvo pasirišęs peteliškę po kaklu ir užsitempęs plačias 
petnešas. Gniauždamas skrybėlę rankose, nuleidęs galvą tė- 
tis nedrąsiai pasisiūlė išvalyti vaistinės grindis, sudeginti 

šiukšles didelėse statinėse užpakaliniame kieme ir atlikti bet 
kokią užduotį, kuriai savininkas pasamdytų Žmogų, nebi- 
jantį sunkaus darbo. Pavyzdžiui, jis pastebėjo kelis purvinus 
kregždžių lizdus pakraigėje. Ar vaistininkas nenorėtų, kad jis 
juos numuštų? 

Kol vyrai derėjosi dėl laikino tėčio darbo sąlygų, mažasis Ha- 
fas stovėjo įsistebeilijęs į besisukančias ventiliatoriaus mentes 
ir žavėjosi nuostabia mašina, vėsia srove kedenančia plaukus ir 
džiovinančia prakaitą nuo jo įdegusio veido. 

Visą dieną tėtis krovė lentynas, šlavė grindis, plovė langus, 
degino šiukšles akinančioje saulės šviesoje ir liepė Hafui pri- 
žiūrėti, kad žiežirbos nenulėktų ir ko nors neuždegtų. Hafą už- 
būrė šokinėjančios liepsnos ir karščio bangos, sklindančios nuo 
statinių. 

Tėtis visą dieną kažką tampė ir nešiojo vaistininkui, kol su- 
linko nugara, o veidą iškreipė nuovargis. Tačiau tą vakarą Hafas 
gavo pavalgyti - fermentinio sūrio sumuštinį, likusį ant vaisti- 
ninko užkandžių ir gėrimų stalelio. Hafas nebuvo valgęs nieko 
skanesnio, nors ir jautėsi kaltas, kad čiaumojo jį Žiūrint tėčiui, 
kuris teigė nesąs alkanas. 

Hafas troško, kad vaistininkas įdėtų jam ledų į vaflinį indelį, 
kaip matė jį darant visą dieną kitiems žmonėms - jis pridėdavo 
ledų tokį aukštą bokštą, kad Hafas nesuprato, kaip jie neiškren- 
ta iš vaflio. 

Tačiau vaistininkas nepasiūlė jam ledų ir vos Hafas suvalgė 
sumuštinį, stengdamasis kuo ilgiau pratęsti malonumą, pasakė, 
kad „jiems jau laikas ruoštis į kelią . Tokius žodžius jie dažnai 
girdėdavo. 

Automobilio žibintai nubrėžė ryškų lanką per priekinę veją. 
Hafas pakilo iš supamojo krėslo, patrynė delnais veidą, lyg nu- 
siprausdamas prisiminimus ir gėdą, tarsi kas nors apie juos ką 
žinotų. 

Sustojo žvilganti Kriso poršė, jis išlipo, nubėgo taku, beveik 
pakilo į verandą ir tik tada pastebėjo Hafą. 

— Ką čia veiki tokį vėlyvą metą? 

— O kaip tau atrodo? 

- Puikus kostiumas, - pasišaipė Krisas, sudribo į kitą supa- 
mąjį krėslą ir pakėlė rankas virš galvos. - Aš toks pavargęs, kad 
galėčiau išmiegot visą dieną. 

- Rytoj turėsi dirbti. 

- Pasakysiu, kad sergu. Kas mane išmes? 

Hafas atsikrenkštė. 

— Kur tiek ilgai užtrukai? 

- Džordžo motina pasigavo kažkokį skrandžio virusą. Ji pa- 
skambino labai netinkamu metu. Vargšui Džordžui buvo ką tik 
atsistoję, o jis turėjo skubiai vykti pas mamytę, Laila pasijuto 
tokia apleista ir vieniša... 

- Su ta mergina vienos bėdos. 

- Sutinku. Tai mane ir varo iš proto. 

Hafas išpūtė dūmų kamuolį. 

- Ar ketini praleisti geriausius metus dulkindamas nusivylu- 
sias namų šeimininkes? O gal geriau susigrąžink į lovą žmoną 
ir ją apvaisink? 

Krisas prispaudė pirštų pagalvėles prie akių, lyg malšinda- 
mas staiga apėmusį skausmą. 

— Nenoriu apie tai kalbėti. 

— Mes kalbėsim apie tai, kai aš tau liepsiu, - pasakė Hafas. — 
Tujau ištisas savaites atidėlioji Merės Betės temą. Noriu Žinoti, 
kas darosi. 

- Gerai, - Krisas atrėmė galvą į krėslo atramą ir giliai įkvė- 
pė. - Ji atsisako pasirašyti skyrybų dokumentus. Bekas konsul- 
tavosi su skyrybų advokatu Naujajame Orleane, kuris palaiko 
vyrus, o ne jų inkščiančias, pinigų ištroškusias antrąsias pu- 
ses. Jis joms labai griežtas. Taigi advokatas surašė dokumentą 
ir Bekas išnagrinėjo jį paraidžiui. Jo nuomone, tai geriausias 
įmanomas sandoris man ir kartu dosniai apdovanojantis Merę 
Betę, - Krisas sustabdė supamąjį krėslą ir pasilenkė prie Hafo, 
visiškai arti. - Bet ji atsisako pasirašyti. 

— Vadinasi, yra vilčių susitaikyti. 

Krisas susijuokė ir vėl atsilošė. 

— Merė Betė atsisako skirtis ne dėl to, kad nori gyventi su 
manim, o kerštaudama. Ji nekenčia manęs, tavęs, šio miesto, 
liejyklos, niekina viską, kas su mumis susiję. 

— Klausyk, berniuk, ji tik moteris. Moteris! Liaukis dulkinęs 
Lailą, nuvažiuok į Meksiką, asistuok savo žmonai - dovanok 
gėlių, brangenybių, naują automobilį, naujas krūtis, jei jų nori. 
Susigrąžink ją dovanomis ir meile. Pasistenk, juk dėl to liksi 
gyvas. Ir pamylėk kelis kartus, kol pastos, o paskui užrakink, 
kol gims vaikas. Kai pagimdys, apkaltinsim, kad ji netinkama 
motina, ir išsiųsim, nedavę nė skatiko. 

Krisas papurtė galvą. 

— To nebus, Hafai, - jis ištiesė ranką, atmesdamas Hafo argu- 
mentus. - Net jei ketinčiau vėl įsivilioti tą kalę į lovą, o aš ne- 
ketinu, net jei dulkinčiau ją tūkstantį kartų, kaip tu romantiškai 
pavaizdavai, nieko neišeitų. 

— Nieko neišeitų? Apie ką čia kalbi? 

- Ji sterilizavosi. 

Hafas pajuto, kaip kraujospūdis šoktelėjo į padanges. Prieš 
kelias sekundes švelniai maudęs rėmuo ėmė deginte deginti 
kūną nuo diafragmos iki pat stemplės. 

— Pastarąjį kartą, kai mėginau susitaikyti, ji nusijuokė man į 
veidą ir pasakė, kad aš mėginu viską sulopyti tik tam, kad ga- 
lėčiau pasirūpinti įpėdiniu sau ir tau. Negi aš ją laikąs kvai- 
le? - Krisas pažvelgė į Hafą. - Kad ir kokia būtų, bet Merė Betė 
tikrai nėra kvaila. O paskui ji visiems laikams sudaužė mūsų 
viltis, pasakė, kad jai perrišo kiaušintakius. Sakė, kad kontra- 
ceptinės tabletės ją tukina. Ir tai tiesa, nes jos užpakalis darosi 
platus lyg daržinė. Dabar ji dėvinti bikinius su juostele, todėl jai 
nevalia priaugti nė svaro ar kad susilaikytų skysčiai - čia aš tik- 
sliai cituoju ją, todėl jai padarė tą procedūrą. Dabar ji gali visais 
įmanomais būdais dulkintis su tuo savo meksikiečiu, baseino 
berniuku, arba grįžti čia ir būti mylinti ir nuolanki žmona, arba 
stoti į vienuolyną, bet vienintelis dalykas, ko ji negali - tai pra- 
dėti kūdikio, - atsiduso Krisas. - Štai ką aš tau bijojau pasakyti 
ir nuoširdžiai džiaugiuosi, kad pagaliau tuo nusikračiau. 

Hafas surūkė cigaretę iki filtro, svarstydamas šią nemalonią 
žinią. Jo kvaila, lėkšta marti (titulas per daug garbingas tai klas- 
tingai furijai) savo noru tapo bergždžia. Ką gi. Dabar Krisui 
tėra viena išeitis: išsiskirti ir vesti moterį, kuri jam pagimdytų 
vaikų. 

Hafas vėl atsipalaidavo. Bent jau nebereikės žaisti svarstant, 
ką daryti su Mere Bete. Ji pasišalino iš sprendimų priėmimo 
proceso, ir Hafas beveik dėkingas jai už tai. Dabar, kai jiems 
iškilo naujas tikslas, jie su Krisu gali mesti visas jėgas, kad jį 
pasiektų. 

— Ar sakei Bekui? - paklausė jis. 

— Niekam nesakiau, tik prisipažinau, kad praradau visas vil- 
tis dėl santuokos ir noriu kuo greičiau išsiskirt. 

- Ar Bekas mano, kad jo advokatas Naujajame Orleane ge- 
riausias? 

- Jis brangininkas, bet klientams nereikia išeiti iš teismo sa- 
lės nukirptiems kaip avims ir neštis savo kiaušus popieriniame 
maišelyje. 

Hafas nusijuokė ir patapšnojo Krisui per kelį. 

- Tai pasistenk juos išsaugoti. Tau jų dar prireiks. 

Krisas nusišypsojo, tačiau vis dar jautėsi nusiminęs. 

- Reikėjo paklausyti tavęs ir padaryti Merei Betei vaiką vos 
davėm įžadus. Tačiau sutikau palaukti, kol ji, pasak jos, „su- 
bręs“ šeimai. 

Krisas nežinojo, kad Hafas neleido jaunavedžiams spręsti 
patiems. Jis nuėjo pas daktarą Kerou ir paprašė pakeisti Merės 
Betės kontraceptines tabletes cukraus placebais. Gydytojas tai 
padarė, žinoma, už dosnų atlyginimą. Tačiau pasirodė, kad in- 
vesticija nepasiteisino. Slinko mėnesiai, bet, Hafo nusivylimui, 
Merė Betė nepastojo. Be to, po vedybų jie su Krisu dažniau py- 
kosi, negu mylėjosi. 

- Šaukštai po pietų, sūnau, - tarė Hafas. - Neverta švaistyti 
energijos sielvartaujant. Reikia siekti, kad kuo greičiau išsiskir- 
tum. Jei ji dulkinasi su savo plaukimo treneriu, galim apkaltinti 
ją neištikimybe. 

- Ji atsikirs vardydama mano romanus, kurių dauguma - su 
jos geromis draugėmis. Reikia sugalvoti ką nors kita. 

Hafas vėl patapšnojo sūnui per kelį ir atsistojo. 

— Atrodo, kad naudinga turėti savo pusėje tą advokatą iš 
Naujojo Orleano, net jei negalim pasikliauti juo dėl šio reikalo, 
galim pasikliauti Beku. Eikim miegoti. 

- Buvo ilga diena, - pasakė Krisas, kai jie įžengė į tylų namą. — 
Regis, praslinko visa amžinybė nuo laidotuvių, ar ne? 

— Chm, - Hafas išsiblaškęs trynė krūtinėje liepsnojantį 
gaisrą. 

— Ką manai apie Seirą? Mes neturėjom progos pasikalbėti 
apie ją. 

- Tokia pat pasipūtėlė. 

- Pasipūtėlė? - prunkštelėjo Krisas, kai jie lipo laiptais. - Tai 
tas pats, kas pavadinti Osamą bin Ladeną išdykėliu. 

- Seira neišvyko, kaip buvo žadėjusi. Viešbučio administra- 
torius man skambino. Ji užsisakė šiai nakčiai kambarį. 

— Kodėl? 

- Gal buvo pavargusi, kaip ir mes, gal nenorėjo tamsoje va- 
žiuoti į Naująjį Orleaną. 

Krisas skeptiškai pažvelgė į tėvą. 

- Jei labai būtų norėjusi išvykti, būtų šliaužte iššliaužusi iš 
miesto. Ji galvoja apie mus ir Destinį ne geriau negu Merė Betė, 
o gal ir dar blogiau. 

— Prakeiktos moterys. Kas supaisys, kodėl jos vienaip ar ki- 
taip elgiasi? - suniurnėjo Hafas. - Bent jau Bekas dalį vakaro 
praleido su ja. 

— Vykdydamas tavo užduotį? 

- Tiesą sakant, ne. Išgelbėjo ją nuo Atlėpausio Votkinso. 

Krisas sustojo laiptų aikštelėje. 

— Senos istorijos? 

Hafas atsigręžė šypsodamas ir papurtė galvą. 

— Aš pasakiau tą patį. Bekas nuėjo į užkandinę sūrainio, pa- 
matė ten sėdinčią Seirą ir tai jį pakankamai nustebino. O At- 
lėpausis, lapsėdamas savo didelėm ausim, mėgino ją kabinti. 

Hafas pakartojo Krisui Beko pasakojimą. Kai baigė, Krisas 
šaipydamasis ir nustebęs papurtė galvą. 

— Ką Atlėpausis Votkinsas galėtų pasakyti Seirai? 

- Šlykščiausiais žodžiais mėgino įžeisti mūsų šeimą, - susi- 
raukė Hafas. - Džiaugiuosi, kad pasimaišė Bekas. Neaišku, ką tas 
šiukšlė ketino daryti. Bekas man paskambino vos išsiskyręs su 
Seira. Jis ją palydėjo iki motelio ir stebėjo, kol įėjo į kambarį. Ji 
žinojo, kad jis ją seka, ir tikriausiai suprato, kad apie viską praneš 
man. Bekas guodėsi - jei žvilgsnis žudytų, jis jau būtų negyvas. 

— Neabejoju. 

- Seira likusi nakvoti todėl, kad rytą išvyktų blaivia galva, bet 
nesu tikras, kad tai vienintelė priežastis. Manau, ji gailisi nebu- 
vusi čia, kai šeimai jos reikėjo. 

— Vertini ją geriau nei aš, - tarė Krisas. - Nemanau, kad mes 
jai kiek nors rūpim. 

- Nebūk toks tikras. Bekas sakė, kad ji teiravosi apie Aiver- 
sono atvejį. 

- Kaip malonu, kad ji pagaliau ėmė klausinėti. 

Hafas nusišypsojo iš Kriso sarkazmo. 

— Manau, tavo sesuo jaučiasi kalta, kad nebuvo čia, kai tau jos 
reikėjo, ir tikriausiai dėl to, kad nebuvo su Deniu. 

- Ir ką būtų padariusi brangioji Seira, ko mes nepadarėm? 

Stovėdamas tamsiame koridoriuje, Hafas pažvelgė į uždary- 
tas Denio kambario duris. 

— Tikriausiai nieko. Prakeikimas! Aš niekada nepajėgiau jo 
suprasti. Tikriausiai toks mažas netekęs mamos jis prarado ir 
dar kai ką, ko niekaip nepajėgė susigrąžinti. 

Krisas uždėjo ranką Hafui ant peties. 

- Tikiuosi, dabar jis tai surado, Hafai. Manau, jam dabar 
ramu. 

Jie palinkėjo vienas kitam labos nakties ir nuėjo į savo kam- 
barius. 

Hafas, kuris retai jausdavosi pavargęs, šiandien buvo išsekęs, 
bet nėjo miegoti, o atsisėdo į krėslą prieš didelį langą, išeinantį 
į užpakalinio kiemo veją ir upę užjos. 

Neramios mintys, kurias tikėjosi palikti galerijoje, grįžo vėl. 
Krisas dar labiau jas sustiprino, papasakojęs apie santykius su 
Mere Bete. O čia dar Seira, spinduliuojanti pykčiu jam, savo 
tėčiui. 

Hafas kaltino Lorelę ne dėl to, kad mirė, bet kad paliko jį vie- 
ną auklėti tris vaikus. Jis stengėsi dėl visų, darė tai, kas, jo nuo- 
mone, buvo geriausia, bet vienintelis Krisas išaugo toks, koks 
privalo būti Hoilas. 

Gyvenimas sudėtingas, bet alternatyva, žinoma, daug blogesnė. 

Hafas netikėjo pomirtiniu gyvenimu. Dvasininkai gali kal- 
bėti ką nori apie turtų krovimą danguje, bet kai viskas baigiasi, 
tai baigiasi. Taip, pone, būtent tai ji parašė. Mirusieji yra tik 
mirusieji. 

Hafas neprieštaravo raminančiam Kriso tikinimui, kad De- 
nis rado ramybę, bet jis nesutiko ir su šiuo teiginiu. 

Denis nerado nei ramybės, nei laukiančio angelų šeiminin- 
ko prie spindinčių dangaus vartų su jam paruošta žvaigždėmis 
nusagstyta aureole ir sparnais. Jis prasmego į tuštumą, į amžiną 
tamsią nebūtį. Tai ir yra mirtis. 

Štai kodėl reikia imti iš gyvenimo viską, ką gali. Vieninte- 
lis atlygis - tai, ką sukaupi sau gyvas. Štai kodėl Hafas gran- 
do, šluoja ir griebia viską, kas geriausia ir didžiausia. Ir velniop 
visus, smerkiančius jo metodus. Hafui Hoilui niekam nereikia 
atsiskaityti. 

Jei toks gyvenimo būdas nesuteikia ramybės, tegul. Yra blo- 
gesnių dalykų, kurių neturėdamas privalai išsiversti. 


Devintas skyrius 


ja įžengė į policijos nuovadą ir priėjo prie sekretoriaus 
stalo. Sėdintis prie stalo uniformuotas policininkas neaiškiai 
sumurmėjo, atsakydamas į jos sveikinimą. Jis nenuleido kojų 
nuo stalo kampo ir toliau rakinėjo nagus kišeniniu peiliuku. 

- Atėjau pas pavaduotoją Veiną Skotą. 

Rūgšti policininko išraiška nepakito, ir nesvarbu, kad darbe 
jam mokėjo už tai, kad jis nuleistų kojas nuo stalo, pastatytų 
kėdę tiesiai ir atidėtų asmeninės higienos projektą tinkames- 
niam laikui - jo tai nedomino. 

— Skoto nėra. 

- O šerifas Harperis? 

- Jis šiandien visą dieną užimtas. 

- Arjis čia yra ar ne? 

- Jis čia, bet jūs... 

Seira prasmuko pro policininko stalą ir nuėjo trumpu kori- 
doriumi. Policininkas puolė paskui rėkdamas: 

- Ei! 

Tačiau nekreipdama dėmesio Seira atvėrė Redo Harperio ka- 
bineto duris. 

Šerifas sėdėjo prie stalo ir tvarkė popierių krūvą. 

- Atleiskit, Redai, - teisinosi pavaduotojas jai už nugaros. - 
Ji įsiveržė lyg būtų koks nors svarbus asmuo. 

- Ji ir yra svarbus asmuo, Petai. Viskas gerai. Jei man tavęs 
reikės, pašauksiu. 

— Ar uždaryti duris? 

Jis kreipėsi į Redą, bet Seira atsakė: 

— Taip. 

Išeidamas policininkas nemaloniai pažvelgė į ją ir užvėrė du- 
ris. Priėjusi prie šerifo Seira paklausė: 

- Ar neturit iš ko pasirinkti geresnių darbuotojų? 

- Petas kartais būna blogos nuotaikos. 

- Tačiau tuo negalima pateisinti šiurkštumo. 

— Tu teisi. Negalima, - Redas Harperis mostelėjo jai sėstis 
prie rašomojo stalo. - Gal kavos ar ko nors kito? 

- Ačiū, ne. 

Šerifas vertindamas nužvelgė Seirą. 

- Kalifornija tau padarė teigiamą poveikį, Seira. Gerai at- 
rodai. 

- Ačiū, - ji negalėjo atsimokėti už komplimentą. Šerifas šįryt 
atrodė dar labiau išsekęs negu vakar, lyg nakčia būtų visiškai 
nepailsėjęs. 

Jis atsilošė kėdėje. 

— Malonu tave matyti, bet nekenčiu priežasties, sugrąžinu- 
sios tave namo. Man visada patiko Denis. 

- Daug žmonių jį mėgo. 

— Jis buvo malonus vaikinas, - šerifas minutę patylėjo, lyg 
atiduodamas pagarbą neseniai mirusiajam. Galiausiai jis pa- 
klausė: 

— Kuo galiu tau padėti tokį ankstyvą rytą? 

— Jau greičiau aš jums galiu padėti. Turiu informacijos, susi- 
jusios su pavaduotojo Skoto tyrimais. 

Akivaizdžiai nustebęs šerifas mostelėjo jai kalbėti. 

— Mes su Beku Merčantu vakar kartu vakarieniavom. Apie 
dešimtą valandą. 

— Aha, - numykė Redas, nesuvokdamas, kur tai nuves. 

- Kai mes išėjom, pastebėjau, kad jo sunkvežimiuko padan- 
gos ir batai išsitepę geltonu moliu, na tuo iš žvejybos poilsiavie- 
tės. Aš apkaltinau jį, kad ėjo ten ir trypė nusikaltimo vietą, gal- 
būt net sunaikino įkalčius. Bekas prisipažino ten buvęs - nuva- 
žiavęs po susitikimo mūsų namuose, kai pasakėte, kad namelis 
laikomas nusikaltimo vieta ir kad negalima eiti į poilsiavietę. 

— Teisingai. 

— Teisingai? 

— Bekas nuvyko ten mano prašymu. 

Atrodė, lyg šerifas būtų sugriebęs kilimo, ant kurio ji stovi, 
kraštą. 

- Jūsų prašymu? 

— Norėjau, kad jis susitiktų ten su manim ir pavaduotoju 
Skotu. 

Dabar Harperis jau ir truktelėjo kilimą jai iš po kojų. 

— Norėjau, kad dalyvautų ir šeimos narys. 

- Jis ne šeimos narys. 

- Aš jį pakviečiau todėl, Seira, kad mes su Skotu norėjom, 
jog šeimos narys pasižvalgytų namelyje, gal pastebės kokį nors 
svetimą daiktą, priklausantį žudikui, kad pažiūrėtų, ar nieko 
netrūksta. Aš nedrįsau prašyti Kriso ar Hafo. Visa tai dar... At- 
virai kalbant, ten dar pilna kraujo. Yra firmų, kurios išvalo to- 
kius dalykus, bet kol mes vis dar renkam įkalčius... 

- Aš suprantu, - dusliai tarė ji. 

— Nenorėjau, kad Hafas ar Krisas kentėtų, bet mums reikėjo, 
kad kas nors, gerai susipažinęs su nameliu, pasižvalgytų, ar ne- 
pastebės nieko neįprasta. 

Jausdamasi visiška kvailė Seira sumurmėjo: 

- Protingai pasielgėt. 

Ji nemiegojo visą naktį, galvodama, kaip praneš apie Beko 
Merčanto veiksmus, kurie jai geriausiu atveju pasirodė įtartini, 
o galbūt net nusikalstami. O pasirodo, jis išgelbėjo šeimą nuo 
siaubingos pareigos ir už tai ji turėjo būti dėkinga. 

Tačiau kodėl jis ją maustė? Kai Seira paklausė apie molį ant 
batų ir padangų, jis paprasčiausiai galėjo jai paaiškinti padėtį, 


98 SANDRA BROWN 


pasakyti, kad padarė šerifui nelabai malonią paslaugą. Jis tyčia 
privertė ją idiotiškai pasielgti. 

- Arjis pastebėjo? 

— Atsiprašau? 

— Ar ponas Merčantas pastebėjo ką nors neįprasta: kad kas 
padėta ne vietoje ar dingę? 

— Negaliu aptarinėti nusikaltimo tyrimo detalių, kol jis dar 
nebaigtas, Seira. Manau, supranti tai. 

Ji puikiai suprato. Jis atsitvėrė nuo jos siena. 

— Jūs sakot, kad tai nusikaltimo tyrimas. Vadinasi, jau nema- 
not, kad Denis nusižudė? 

— Savižudybė taip pat nusikaltimas, kurį reikia ištirti. - Re- 
das palinko į priekį ir švelniai tarė: - Mes nuosekliai tiriam, nes 
norim būti šimtu procentų tikri, kad žvejodamas „Upelio gi- 
raitėje“ Denis dėl mums neaiškios priežasties nusprendė atimti 
sau gyvybę. Galbūt mes niekad nesužinosim atsakymo. 

- Arjis paliko raštelį? 

— Kol kas nieko neradom. 

Galbūt Denis nusprendė - jei nėra pakankamai svarbus, kad 
su juo kalbėtų telefonu, juo labiau nėra reikalo vargintis ir ra- 
šyti atsisveikinimo laišką. Tačiau ji tarė: 

— Ar nemanot, jog keista, kad jis neparašė? 

— Bent pusėje mano tirtų savižudybių Žmonės nepaliko laiš- 
ko. - Šerifas švelniai pažvelgė į Seirą. - Tiesa ta, kad jausdamas 
tokį stresą Žmogus net sau negali paaiškinti, kodėl taip elgiasi. 
Tokiais atvejais tiesiog turim priimti tai, ko nenorim priimti. 

Tai buvo graži kalba, net jei Redas šnekėdamas būtų glostęs 
Seirai galvą, jo žodžiai nebūtų labiau panėšėję į tėvišką pamo- 
kymą. Jis ėjo aukštas pareigas tarp „gerų senų berniukų“ klubo 
narių, ir nors Seira priklausė Hoilų giminei, ji buvo tik moteris. 

- O kaip tie Žvejai, kurie rado lavoną? 

- Manai, jie meluoja? Jų negalima niekuo įtarti. Jų žmonos 
buvo kartu, ir, patikėk, jas tikrai sukrėtė tai, ką pamatė namely- 
je. Neturim pagrindo įtarti, kad jie nėra atsitiktiniai pakeleiviai. 
Paprasčiausiai jiems labai nepasisekė. 

— Papasakokit man apie Džinį Aiversoną, - paprašė ji. 

— Ką? 

Seira tyčia staiga pakeitė temą, nes norėjo pažiūrėti, kokią 
reakciją sukels paminėjusi tą pavardę. Ir jai pavyko - šerifo vei- 
das iš karto surūgo. 

- Šiandien, vos atidarė biblioteką, aš nuėjau ir pasiėmiau 
mikrofilmą, - paaiškino ji. - Vietos laikraščio reportažai juo- 
kingai iškreipti ir neišsamūs, todėl perskaičiau, ką apie Aiver- 
sono dingimą, Kriso suėmimą ir teismo procesą rašo Times- 
Picayune. 

Dabar ji geriau suvokė faktus, susijusius su broliu. Judžinas 
Aiversonas buvo Hoilų bendrovės darbuotojas. Beveik nuo pir- 
mų dienų bendrovėje jis ėmėsi organizuoti geležies pramonės 
darbininkų profsąjungos skyrių. Jis nepriekaištingai atliko savo 
darbą, bet burdamas nepatenkintus darbininkus nuteikė prieš 
save administraciją. Galiausiai jis grasino surengsiąs streiką, jei 
nebus pagerintos darbo sąlygos ir įgyvendintos Darbo saugos bei 
sveikatos administracijos nustatytos darbo saugos priemonės. 

Grasinimas teismu sujaudino nuo Hoilų malonės priklau- 
sančius darbininkus. Daugelis darbuotojų nepalankiai sutiko 
profsąjungos kišimąsi ir atsisakė tapti jos nariais. Tokios prieš- 
taringos nuomonės sukėlė trintį darbo vietose ir nukentėjo 
gamyba. 

Siekdamas išvengti viešumo, Darbo saugos bei sveikatos ad- 
ministracijos dėmesio ir profsąjungų kūrimosi, Hafas surengė 
Aiversono ir bendrovės vadovų susitikimą - mėgino susitarti, 
kad visi būtų patenkinti. 

Per susitikimą Aiversonas atmetė švelnias Hafo pasiūlytas 
nuolaidas. Jis sakė, kad jo nepapirksiąs toks kuklus atlyginimo 
padidinimas ir tušti pažadai gerinti sąlygas. Jis teigė nesitrauk- 
siąs, kol Hoilų bendrovė netapsianti profsąjungos cechu. 

Aiversonas išėjo iš susitikimo ir po to jo niekas neregėjo. 

— Kai Aiversonas su trenksmais paliko kambarį, mano brolis 
tarstelėjo, kad šį agitatorių reikėtų nutildyti visiems laikams, - 
pasakė Seira. 

— Per teismą liudijo Žmonės, girdėję, kaip jis tai pasakė. Bet 
per kryžminę apklausą Makgro pripažino, kad Krisas tai pasakė 
juokaudamas, - suktai šyptelėjo Redas. - Taip pat buvo teigia- 
ma, kad jei ketini ką nors žudyti, to neskelbi pilnam kambariui 
žmonių. | 

— O gal ir skelbi, jei tu Hoilas. 

Šerifas Harperis priekaištingai pažvelgė į ją, bet Seira nepa- 
sidavė: 

— Aiversonas mėgino priversti mano šeimą atsakyti už visus 
liejykloje įvykusius nelaimingus atsitikimus. 

- Jie už juos ir atsako. 

Dabar Seira priekaištingai pažvelgė į jį. 

— Ta atsakomybė - vieni juokai. Kai juos pagauna pažeidu- 
sius saugumo taisykles, - kiek atmenu, keli žmonės buvo suža- 
loti, du žuvo, - Hoilų bendrovė sumoka baudą ir laiko tai verslo 
nuostoliais. Jiems tik švelniai pliaukšteli ranka ir viskas baigia- 
si iki kito nelaimingo atsitikimo. Hoilai pasitvarko kiekvieną 
kartą, kai atvyksta Darbo saugos bei sveikatos administracijos 
inspektoriai, bet tik kol vyksta patikrinimas, o paskui dirba 
kaip dirbę. Ši liejykla - blogis, ir jūs tai žinot, Redai Harperi. 
Aiversonas buvo agitatorius, - toliau kalbėjo ji. - Gal jis ir buvo 
didžiausias įkyruolis žemėje. Aš jo nepažinojau, ir tikriausiai, 
jei būčiau pažinusi, jis man būtų nepatikęs, bet Žavėjausi tuo, ką 
jis mėgino daryti. O Hafas su Krisu nesižavėjo. 

- Šimtams darbininkų nepatiko jo veikla, Seira. Jis kėlė grės- 
mę jų gyvenimo šaltiniui. Jei jie nedirbtų, šeimos neturėtų ko 
valgyti. Galbūt Aiversonas galėjo leisti sau streikuoti, bet jie ne- 
galėjo. Daugelis jų troško matyti Aiversoną mirusį. 

- Bet niekas nematė jo mirusio. Štai kodėl Krisas ir išsisuko. 

— Krisas išsisuko, nes prisiekusieji manė, kad jis nekaltas. 

— Tik pusė jų. 

Tai buvo geras šūvis, bet nepramušė šerifo šarvų. Ji to ir ne- 
sitikėjo. Galėtų sėdėti čia visą dieną ir užpilti jį žodžių salvėmis, 
bet tik tuščiai eikvotų laiką. Redas Harperis nueis į kapą dangs- 
tydamas Hoilus, nes jie valdo jo kūną ir sielą. 

Ji svarstė, ar ši nesvyruojanti ištikimybė remiasi meile, ar 
priklausomybe nuo gaunamo iš jų atlyginimo, ar net godumu. 
Veikiausiai tai tapo įpročiu, kurio jis nepajėgia nugalėti. Jis lyg 
prisiekęs rūkalius, kuris prisidega vieną cigaretę po kitos pats 
to nė nepastebėdamas. Redas tiek ilgai melavo apie Seiros šei- 
mą, kad tai tapo sąlyginiu refleksu, o ne sąžinės ar pasirinkimo 
reikalu. 

Visiškai įmanoma, kad šįkart jis jų nedangsto. Galbūt Krisą 
neteisingai apkaltino, nes ambicingas prokuroras norėjo susi- 
kurti gerą įvaizdį, pasodindamas aukšto rango asmenį, valdantį 
pavydėtiną turtą. Tokia iš tiesų ir buvo jos šįryt skaityto laik- 
raščio vedamojo tema. Jos brolis galėjo tapti atpirkimo ožiu iki 
šiol neišspręstoje mįslėje. 

Jei Krisas nekaltas dėl nusikaltimo, už kurį buvo teisiamas, 
Seiros įtarimas nepagrįstas. Bet jei išsisuko nuo žmogžudystės, 
tada Redas Harperis jai to nepasakys. 

Seira pasiėmė rankinuką ir atsistojo. 

- Ačiū, kad priėmėt mane, nors nebuvom susitarę. 

- Bet kada kreipkis, Seira, - šerifas išėjo iš už stalo ir palydėjo 
ją iki durų. - Ar dar liksi mieste? 

— Išvažiuoju šiandien po pietų. 

- Būk apdairi. San Franciske daug kaitros išprovokuotų 
ekscentrikų, - jis išspaudė šypseną. - Pavaduotojas Skotas 
turi tavo telefono numerį. Manau, rytoj jis jau baigs savo tyri- 
mą. Pasirūpinsiu, kad tau paskambintų, kai turėsim oficialias 
išvadas. 

— Būčiau labai dėkinga. 

Išeidama ji prisiminė Džesiką Deblank ir šiek tiek padvejojo. 
Tikriausiai slaptos Denio sužieduotuvės būtų svarbios tyrimui. 
Bet Hafas moka Redui atlyginimą, todėl šerifas perduos jam 
viską, ką sužinos, o Džesika sakė nenorinti, kad Hafas sužinotų 
apie jų planus susituokti. 

Seira netgi nebuvo tikra, ar gali šią informaciją patikėti ir 
Veinui Skotui, nes jis jaustų pareigą pasidalyti žiniomis su šefu. 
Taigi Seira nusprendė nieko nesakyti, nepasitarusi su Džesika. 

Kažkas dar nedavė ramybės, bet ji negalėjo prisiminti, tik 
perėjusi koridorių suvokė, kas tai. 

- Šerife Harperi? 

Jis iškišo galvą iš kabineto ir klausiamai pažvelgė į ją. 

- Jūs kalbėjot, kad Denis žvejodamas nusprendė pasitraukti 
iš gyvenimo. 

— Aš taip spėju. 

— Man sunku su tuo sutikti. 

— Mes visi tai patiriame, Seira. 

- Turiu galvoje ne savižudybę, o žvejybą. Denis nekentė 
žvejybos. 


Vos įžengęs į Hafo kabinetą Bekas pastebėjo, jog senis nuliūdęs. 
Dar nė nepasisveikinęs Hafas ištraukė atviruką iš paštu gautų 
užuojautų pluošto ir pamojavo juo Bekui. 

— Tai mane siutina. 

Kai kam atrodė, jog Hafui ir Krisui nedera rodytis darbe jau 
kitą dieną po Denio laidotuvių. Tikriausiai laikantis protokolo 
jiems reikėjo pasiimti atostogas iki savaitės pabaigos. Bet Hafas 
niekad nepripažino tradicijų ir laikėsi credo: kiekviena diena - 
darbo diena. Jo darbo kalendoriuje nebuvo švenčių. 

— Kas čia? 

Hafas padavė Bekui atviruką. Šis atsisėdo ant sofutės šalia 
Hafo stalo. Visa kabineto siena, nukreipta į cechą, buvo stiklinė. 
Vaizdas malonus tik tiems, kurie žavisi ketaus vamzdžių liejy- 
bos bjaurumu - tamsu, niūru, karšta. 

Beko kabinetas buvo panašus į šį, Kriso ir Denio - taip pat. 
Krisas visai neseniai įžengė į savąjį, o Denio kabineto durys šį- 
ryt liko uždarytos. 

Bekas pažvelgė į Hafo paduotą atviruką ir perskaitė: „Nuo- 
širdžiausiai užjaučiu, Čarlzas Nilsonas“. Paskui pažvelgęs į Hafą 
susijuokė ir paklausė: 

- Arjis atsiuntė gėlių per Denio laidotuves? 

— Ar gali patikėti, kad šis kalės vaikas toks įžūlus? Selė iš- 
siuntinės mano padėkas, - tarė jis, turėdamas galvoje savo pa- 

dėjėją. - Norėjau peržiūrėti užuojautas prieš jai atiduodamas 
ir pamačiau šitą. Nebūčiau patikėjęs, kad pasinaudos sūnaus 
mirtimi, norėdamas man įgelti. 

— Tas žmogus drąsus. Ar turėjot laiko peržiūrėti bylą, kurią 
jums palikau? 

— Perskaičiau pakankamai, kad suprasčiau, jog Nilsonas mė- 
gina susikurti sau vardą. Tie laikraščių straipsniai panašūs į jo 
pareiškimus spaudai. 

— Sutinku, - pritarė Bekas. - Bet juos spausdina. Jis - kome- 
diantas, kuris siekia atkreipti dėmesį į save mušdamasis į krūti- 
nę, tačiau žmonės sėdi ir žiūri į jį. Kol kas jis puolė tik nedideles 
gamyklėles. Tose bendrovėse jis sėkmingai sukuria profsąjun- 
gas arba gauna didžiulių administracijos nuolaidų. Kol kas jis 
maudosi sėkmėje, tačiau, bijau, dabar ieškos didesnio taikinio, 
kad atsidurtų žiniasklaidos dėmesio centre. 

— Bijai, kad tuo taikiniu gali tapti Hoilų bendrovė? 

- Nebūtų nieko nuostabaus, Hafai. 

— Mes - patraukli gamykla. Mūsų liejiniai - mūsų produk- 
tas. Mes nedarom liejinių kitiems gamintojams, todėl, jei nu- 
kentės tik vienas lydymo ar liejimo proceso etapas... 

— Nukentės gamyba, mes neatliksim užsakymų ir mūsų ver- 
slas žlugs. 

— Esu tikras, kad Nilsonas tai supranta. Deja, mūsų gamyklo- 
je buvo keli nelaimingi atsitikimai, neišvengėm ir mirčių. 

Hafas pakilo nuo kėdės, sodriai nusikeikė ir atsistojo prie 
lango. Žvelgdamas žemyn jis piktai tarė: 

— O ar Žinai, kiek pas mus dirba žmonių, niekad nepatyrusių 
avarijų ir nesusižeidusių? - Jis apsisuko ir grįžo. - Šimtai. Ar 
jie apie tai rašo? 

— Ar tie profsąjungų agitatoriai piketų plakatuose pateikia 
tokią statistiką? Po velnių, ne! Tačiau vos koks vienas darbi- 
ninkas šiek tiek pakraujavo - štai tau ir pagrindinė „žinių“ 
naujiena. 

„Šiek tiek pakraujavo“ - per daug švelniai pasakyta apie 
kraujais plūstantį darbininką, kuriam koją sutraiškė vamzdžiai, 

nuslydę nuo vibruojančio, nesutvarkyto konvejerio, ar kam 
nors netekus piršto staklėse, kuriose neįrengtas avarinio stab- 
dymo mygtukas, ar nudegus taip, kad mėsa aplink kaulą sutir- 
po. Bekas tylėjo, o Hafas buvo per daug įsižeidęs, kad blaiviai 
protautų. 

- Ir ne bet kokia žinia, o nacionalinė, - toliau širdo jis. - Lyg 
kas nors Niujorke ar Vašingtone žino, kaip mes čia dirbam. 
Šutvė liberalų ir komunistų šmeižikų, kraujuojančiomis širdi- 
mis, - paniekinamai nusišaipė jis. - Apie nelaimingą atsitikimą 
gamykloje iš karto praneša per žinias, o kitą akimirką aš nega- 
liu atsiginti visokiausių vyriausybės inspektorių. Šmirinėja čia 
su savo nešiojamaisiais kompiuteriais ir užuojautos kupinomis 
akimis, pastatę ausis, įrašinėja kiekvieną tų inkščiančiųjų aima- 
ną, - Hafas mostelėjo cigaretę laikančia ranka į apačioje dir- 
bančius žmones. 

— Kai buvau vaikas, ar žinai, koks būčiau buvęs dėkingas, 
gavęs tokį darbą kaip jų? Ar Žinai, koks dėkingas būtų buvęs 
mano tėvas, gaudamas nuolatinį atlyginimą? 

— Hafai, jūs lyg pamokslininkas bažnyčioje, - ramino jį Be- 
kas. - Nusiraminkit, kol dar neištiko insultas. 

— Viskas nesąmonė, - sumurmėjo Hafas, grįžęs prie rašomo- 
jo stalo ir sunkiai sudribęs į krėslą. Jis buvo išraudęs ir sunkiai 
alsavo. 

— Ar geriate vaistus nuo kraujospūdžio? 

— Ne, kai juos geriu, mano pimpalas nestovi. 

Niekam ne paslaptis, kad bent kartą per savaitę Hafas lanky- 
davosi pas moterį, gyvenančią priemiestyje. Kiek Bekui žino- 
ma, Hafas buvo vienintelis jos klientas, ir tikriausiai dosniai jai 
atsilygindavo, kad taip būtų visada. 

- Jei jau reikia rinktis tarp kylančio kraujospūdžio ir nulin- 
kusio pimpalo, aš renkuosi kraujospūdį. Ačiū už dėmesį. 

— Girdžiu, girdžiu, - tarė Krisas, įėjęs į kabinetą. 

Jis kaip visada buvo nepriekaištingai apsirengęs ir susišuka- 
vęs. Nė plaukelio ne vietoje, nė vienos raukšlelės. Bekas dažnai 

stebėjosi, kaip jam tai pavyksta, ypač kai oro temperatūra prieš 
pusiaudienį šokteli per trisdešimt laipsnių. 

— Atrodo, praleidau labai įdomų pokalbį. Kas čia kyla? Aš 
tyčia pasakiau dviprasmybę. 

Kol Hafas pylėsi iš grafino vandenį, Bekas trumpai papasa- 
kojo Krisui, ką jie kalbėjosi apie Čarlzą Nilsoną. 

Krisas atmetė grėsmę. 

- Žinom tokį tipą. Tie provokatoriai iš pradžių atrodo labai 
stiprūs, o paskui nugrimzta į nebūtį. Tiesiog turim išlaukti. 

- Šitas išskirtinis. Nemanau, kad taip greit pranyks. 

— Tu visad pranašauji blogiausia, Bekai. 

— Už tai mes jam mokam, - griežtai nukirto Hafas. - Bekas 
rūpinasi, kad tos mažos bėdos neišaugtų į dideles. 

— Ačiū už pasitikėjimą, - tarė Bekas. - Kaip norit, kad atsa- 
kyčiau Nilsonui? 

- O ką siūlai? 

- Nekreipti į jį dėmesio. 

Abu Hoilai suglumo dėl tokio atžaraus pasiūlymo. Bekas lau- 
kė komentarų, bet tuodu tylėjo, todėl jis paaiškino priežastis: 

- Siųsdamas gėles per laidotuves jis jus išbandė. Žinojo, el- 
giasi netaktiškai, norėjo pamatyti jūsų reakciją. Aš galėčiau jam 
parašyti, kad atmetame jo užuojautą, bet tai tik rodytų jūsų 
pyktį ir baimę, o Nilsonas bet kurią reakciją galėtų panaudoti 
kaip ginklą prieš mus. Ignoruodami jį, rodome, kad jis nevertas 
atsakymo. Jis nesvarbus. Tai drąsiausias pranešimas, kurį gali- 
me jam pasiųsti. 

Hafas mąsliai prikando lūpą. 

— Krisai? 

- Ketinau siūlyti padegti jo namus, bet Beko pasiūlymas sub- 
tilesnis. - Jie visi nusijuokė, o paskui Krisas paklausė: 

- Beje, iš kur jis? 

- Jis keliauja per kelis biurus, išmėtytus po visą apskritį. Vie- 
nas yra Naujajame Orleane. Tikriausiai toks artimas atstumas 
ir paaiškina, kodėl jis atkreipė į mus dėmesį. 

Visi kelias minutes galvojo tylėdami. Pagaliau Bekas tarė: 

- Galėčiau jam nusiųsti trumpą laiškelį, parašyti, kad... 

- Ne, man labiau patinka pirmasis pasiūlymas, - ryžtingai 
nutraukė Hafas, brūkštelėjo degtuką ir prisidegęs cigaretę atsi- 
stojo. - Luktelėkim, ką jis darys toliau, tegul tas kalės vaikas 
paprakaituoja, svarstydamas, ką mes manom, o ne atvirkščiai. 

- Gerai, - sutiko Bekas. 

Suskambo telefonas ant Hafo stalo. 

— Krisai, pakelk. Einu nusilengvinti, - pasakė Hafas, eidamas 
per kabinetą į asmeninį tualetą. 

Krisas priėjo prie stalo ir paspaudė mirksintį telefono 
mygtuką. 

— Sele, čia Krisas. Ar tau reikia Hafo? 

Garsiakalbyje suskambo nosinis ilgametės Hafo padėjėjos 
balsas. 

- Žinau, jūs susirinkime, bet pamaniau, kad ponas Hoilas... 
kad niekas neprieštarausit, jei sutrukdysiu... 

— Dėl ko? 

- Jūsų sesuo apačioje kelia triukšmą. 


Dešimtas skyrius 


— sa čia? 


Nepriėjęs tualeto Hafas apsisuko ir grįžo atgal. 

Bekas pakilo nuo sofos ir nuėjo prie stiklinės sienos. Gamyk- 
loje, kaip įprasta, visi dirbo savo darbą. 

- Ji prie tarnautojų durų, - kalbėjo Selė, - ne prie lankytojų. 
Sargybinis dirba palyginti neseniai ir jos nepažino. Jis ją sulai- 
kė, bet ji reikalauja, kad ją įleistų į gamyklą. 

— Ar sakė, ko jai reikia? - paklausė Hafas. 

Padvejojusi Selė atsakė: 

— Sako, kad ji yra viena iš savininkų. Bet aš bijojau ją įleisti, 
nepasitarusi su jumis. 

— Pasakyk sargybiniui, kad ją užlaikytų. Mes patys ateisim. 

— Ji jam duoda velnių, tai jo žodžiai. 

— Pasakyk jam, kad jei neatliks savo pareigų, tai aš jam duo- 
siu velnių, - prieš išjungdamas ryšį paliepė Krisas. 

Hafas nusijuokė ir išpūtė dūmų kamuolį. 

— Na, vaikinai, atrodo, mūsų partnerė pražuvėlė staiga vėl 
susidomėjo verslu. 

Krisui neatrodė, kad Seiros pasirodymas toks juokingas. 

— Įdomu kodėl? 

— Kaip pati minėjo - ji viena iš savininkų, - paaiškino Ha- 
fas. - Ji turi teisę čia būti. 

— Tiesa, - pritarė Bekas. - Juridiškai ji yra teisėta partnerė. 
Bet jūs svarstot, ar ją įleisti į gamyklą. 

- Žinoma, neleisti, - atsakė Krisas. 

— O kodėl ne? - paklausė Hafas. 

— Todėl, kad tai pavojinga. 

Hafas ironiškai šyptelėjo Bekui. 

- Metų metus Darbo saugos ir sveikatos administracijos 
inspektoriams teigėm, kad ten nėra jokios rizikos. Jei įsileidžiu 
dukterį, vadinasi, esu tikras, kad ten saugu kaip vaikų kamba- 
ryje, ar ne? 

Hafui būdinga net ir iš nepalankiausios situacijos išpešti 
naudos. Bekas pripažino, kad toks jo požiūris duotų savo vai- 
sių. Tačiau jis vis tiek abejojo ir, matyt, Krisas galvojo taip pat. 

Eidamas prie durų Krisas pasakė: 

- Tai netikusi idėja, ir ketinu jai tai pranešti. Juk aš vis dėlto 
esu gamybos direktorius. Jei pasakysiu, kad jai ten negalima, 
vadinasi, negalima. 

- Luktelėk, Krisai, - Hafas kilstelėjo ranką. - Jei šitaip elgsie- 
si, ji pamanys, kad turim ką slėpti. 

Bekas matė, kaip sukasi Hafo smegenų ratukai, jam stum- 
dant cigaretę iš vieno burnos kampelio į kitą. Paskui jis pa- 
žvelgė į Beką. 

— Eik tu. Pažiūrėk, ko ji nori. Išklausyk, ką norės pasaky- 
ti. Pasitikiu tavo intuicija. Jei atrodys, kad geriausia ją išlydėti 
lauk, taip ir padaryk, ir užrakink paskui ją duris. Bet jei manysi, 
kad mūsų tikslams geriau leisti jai apsidairyti, surenk pavyzdi- 
nę ekskursiją. 

Bekas pažvelgė į Krisą. Gamyba ir jos teritorija priklausė Kri- 
so skyriui, ir jis visiškai neatrodė patenkintas, tačiau nepriešta- 
ravo Hafui. Be to, tikriausiai nenorėjo susikauti su Seira. Beko 
tai taip pat nežavėjo. 

Hoilų bendrovėje dirbo apie šešis šimtus darbuotojų, tačiau 
moterų vos kelios dešimtys. 

Visos jos buvo tarnautojos. Išskyrus vadovų padėjėjas, tokias 
kaip Selė, visa gamybos sritis priklausė vyrams. 

Vyrai ateidavo į darbą ir pažymėdavo savo laiko korteles 
vadinamajame centre. Tai buvo ypač nepatrauklus susirinki- 
mų kambarys - grindys betoninės, o lubos - atvirų oro kanalų, 
elektros laidų ir vandentiekio vamzdžių raizgalynė. Pusę kvad- 
ratinės patalpos užėmė žalių metalinių spintelių eilės. Kiek- 
vienas darbininkas turėjo užrakinamą spintelę, kurioje laikė 
šalmą, apsauginius akinius, pirštines, priešpiečių dėžutę ir ki- 
tus asmeninius daiktus. Ženklai įspėjo darbininkus, kad Hoilų 
bendrovė neatsako už pamestus ar pavogtus daiktus. Vagysčių 
pasitaikydavo dažnai, nes gamykloje dirbo ir buvusių kalinių, ir 
nuteistųjų lygtinai, trokštančių darbo, kuris tenkintų juos pri- 
žiūrinčius pareigūnus. 

Kiti daiktai buvo išdėstyti už spintelių. Visi baldai buvo seni, 
tokie ir atrodė. Kambaryje buvo įrengta valgymo zona: stovė- 
jo įvairiausi stalai ir kėdės chromo kojomis. Prie vienos sienų 
išrikiuota daugybė maisto produktų automatų ir mikrobangų 
krosnelių, išmargintų dėmėmis nuo dešimtis tūkstančių kartų 
šildytų patiekalų. 

Pirmosios pagalbos punktas buvo atskirtas pertvaromis. 
Jame stigo medikamentų, ir susižeidusieji turėjo patys atsinešti 
trūkstamų vaistų bei tvarsčių. 

Centre per pertraukėles darbininkai pasakodavo anekdotus, 
kalbėdavosi apie sportą ir moteris. Šiuo metu apie penkiasde- 
šimt jų mėgavosi rytine pertrauka. Tik nedaugeliui jų buvo tekę 
prisiartinti prie Seiros Linč rango moterų, todėl jie nebūtų la- 
biau nustebę pamatę savo būryje vienaragį. 

Bekui atėjus Seira kalbino penkis vyrus, apsėdusius vieną 
stalų. Atrodė, kad jai nelabai sekasi. Nors vilkėjo džinsais ir pa- 
prastais medvilniniais marškinėliais, ji ne itin derėjo prie šios 
aplinkos. 

Nepakeldami galvų vyrai murmėjo vienskiemenius atsaky- 
mus, šnairai žvilgčiojo į ją ir į vienas kitą, akivaizdžiai nesuvok- 
dami, kodėl ji čia, ir nepatikliai priimdami jos norą kalbėtis. 

Priėjęs Bekas prisivertė šiltai nusišypsoti, siekdamas sudaryti 
gerą įspūdį aplinkiniams. 

— Koks netikėtas malonumas jus čia matyti. 

Seiros šypsena buvo tokia pat apsimestinė. 

— Džiaugiuosi, kad atėjot, pone Merčantai. Ar negalėtumėt 
tam ponui paaiškinti, kad man reikia šalmo, noriu apžiūrėti 
liejyklą. 

„Ponas“, apie kurį ji kalbėjo, buvo apsaugos darbuotojas, tik- 
rinantis įeinančiuosius į cechą ir išeinančiuosius iš jo. Jis stovė- 
jo nuošalyje, lyg bijodamas pernelyg priartėti prie Seiros. Dabar 
jis nervingai puolė į priekį, jo veidas blizgėjo nuo prakaito. 

— Pone Merčantai, nežinojau, ar turėčiau... 

- Ačiū. Jūs elgėtės pagal protokolą. Aš palydėsiu ponią Linč. 
Mes ten turime šalmų lankytojams. 

— Buvo malonu su jumis pasišnekėti, - pasakė ji per petį vy- 
rams, su kuriais mėgino užmegzti pokalbį. 

Bekas išvinguriavo su ja pro stalų ir kėdžių labirintą ir atsi- 
dūrė sandėlyje, kuris, laimei, šiuo metu buvo tuščias. Vos jis 
uždarė duris, Seira atsigręžė į jį. 

- Jie nenorėjo, kad aš kalbėčiausi su darbininkais, ar ne? Pa- 
siuntė jus, kad nusikratytumėt manimi. 

— Visai ne, - ramiai atsakė jis. - Hafui ir Krisui malonu, kad 
jūs domitės. Bet jei norit su kuo nors pasikalbėti apie gamy- 
bą, klauskit manęs, o ne šių vyrų. Net su šiais per išpardavimą 
pirktais drabužiais jūs atrodot pernelyg prašmatniai. Jie nedrįs- 
ta su jumis kalbėtis. 

- Jie ne manęs drovisi, jie bijo visų Hoilų ir jais nepasitiki. 

- Tada kodėl verčiat juos atsidurti tokioje nepatogioje pa- 
dėtyje? 

Pagalvojusi Seira nusprendė, kad jis teisus. 

- Galbūt pasielgiau neapdairiai. Tačiau galima sužinoti daug 
daugiau aplankius gamyklą, - tarė ji. - Kur tas šalmas? 

- Jūs galit viską pamatyti pro mūsų kabinetų langus viršuje. 

- Iš tų gražių, švarių, saugių kabinetų, kuriuose įrengti kon- 
dicionieriai? Ne visai sąžininga apžiūra, ar ne? Noriu patirti 
viską, ką jaučia darbininkai. 

— Nelabai gera mintis, Seira, - tvirtai pareiškė jis. - Krisas 
vadovauja gamybai. Jis čia viršininkas. 

— Arjis nedrįso ateiti ir pats man to pasakyti? 

- Jis kliaujasi mano diplomatija. 

- Galit naudoti kokią norit diplomatiją. Aš nepersigalvosiu. 

— Tada aš būsiu atviras, - Bekas įrėmė rankas į klubus ir pri- 
ėjo arčiau. - Kokio velnio čia atėjot, Seira? 

- Kaip man vakar priminėt, esu Hoilų bendrovės partnerė. 

— O kodėl kaip tik šiandien, jei prieš tai nerodėt nė menkiau- 
sio susidomėjimo mūsų verslu? 

Nenorėdama, kad jis klaidingai išsiaiškintų jos veiksmus, 
Seira tarė: 

— Laikas pradėti domėtis. 

- Ir vėl klausiu kodėl? Ar dėl to, kad jūsų neįsileido, kai 
buvot maža mergaitė? Man sakė, kad Krisui ir Deniui liepda- 
vo čia lankytis, o jums draudė. Ar gailėjotės, kad nesat ber- 
niukas? 

Seiros akys pavojingai sublizgėjo. 

— Tik jau nepradėkit dėstyti tų nesąmonių, kad moterys pa- 
vydi vyrams jų varpos. Aš neprivalau jums aiškinti savo prie- 
žasčių. 

Bekas nukreipė smakrą į duris už jos. 

— Bet jei norit įeiti pro tas duris, jūs tikrai turėsit jas pa- 
aiškinti. 

- Jūs samdinys, pone Merčantai. Jūs dirbat man, ar ne? Aš 
jūsų viršininkė. 

Toks paniekinamas tonas įsiutino Beką, tačiau podraug ne- 
lauktai sukėlė geismą, nepagrįstą, bet stiprų. Jis troško ją pabu- 
čiuoti ir parodyti, kad ne visais atžvilgiais jai pavaldus. 

Užgniaužęs instinktą, Bekas paklausė: 

— Ko tikitės? 

— Noriu pažiūrėti, ar šioje gamykloje tikrai taip pavojinga, 
kaip kalbama. Ar teiginiai apie rizikingas darbo sąlygas išpūsti, 
ar, kaip įtariu, netgi sušvelninti. 

- Žinoma, kad čia pavojinga, Seira. Juk tai liejykla. Mes ly- 
dom metalą. Šis verslas susijęs su pavojumi. 

- Tik jau neužkalbinėkit man dantų, - susierzino ji. - Žinau, 
ši gamyba pavojinga. Todėl ir reikia imtis visų priemonių, no- 
rint apsaugoti čia dirbančius žmones. Manau, Hoilų bendrovė 
gan apleidusi šią sritį. 

— Mes laikomės politikos... 

— Politikos? Kurią sukūrė Krisas su Hafu, o vykdo Džordžas 
Robsonas, tas rupūžių rupūžė? Mes su jumis žinom, kad po- 
litika dažnai visiškai skiriasi nuo praktikos. Jei Hafas nepakeitė 
savo požiūrio per pastaruosius dešimt metų, o aš tikra, kad ne, 
jo šūkis visada buvo: gamyba bet kokia kaina. Niekas nesustab- 
dys gamybos. Jis tą puikiai įrodė vakar, kai neuždarė gamyklos 
net per sūnaus laidotuves, - Seira nutilo, kad atgautų kvapą. - 
O dabar prašau duoti man šalmą. 

Ryžtinga išraiška rodė, kad Bekui nepavyks perkalbėti Sei- 
ros. Juo labiau jis stengsis ją įtikinti, juo ryžtingiau ji sieks savo 
tikslo ir, kaip Hafas spėjo, neatsikratys įtarimų, kad jie turi ką 
slėpti. Bekas manė, kad, patenkinusi šią užgaidą, ji numalšins 
smalsumą ir patrauks savo keliu, nepadariusi jokios žalos. 

Vis dėlto jis pamėgino dar kartą. Rodydamas į duris tarė: 

— Ar matėt tuos vyrus, Seira? Ar įsižiūrėjot į juos iš arčiau? 
Beveik visi turi vienokių ar kitokių randų. Mechanizmai gali 
įpjauti, apdeginti, sužnybti, sutraiškyti. 

— Neketinu eiti artyn prie judančių įrenginių. 

- Kad ir kokia atsargi būtumėt, yra tūkstančiai būdų su- 
sižeisti. 

— Ir aš taip manau. 

Prisipažindamas sau, kad jį vilioja į spąstus, Bekas paėmė 
nuo lentynos du šalmus ir atkišo vieną Seirai. 

— Dar apsauginius akinius, - tarė paduodamas. - Tačiau nie- 
kuo negalėsiu padėti dėl kojų. Vargu ar šie bateliai turi metali- 
nius apkaustus. 

Seira užsidėjo akinius, po to šalmą. 

— Ne, negerai, - Seirai nespėjus sustabdyti, Bekas nuėmė šal- 
mą, suėmė jos plaukus į gniužulą ant pakaušio, užmaukšlino 
ant jų šalmą ir kruopščiai sukišo išsprūdusias sruogeles. Tai at- 
liko neskubiai, stovėdamas visiškai arti. 

— Nevarkit, - tarė ji. - Manau, bus gerai. 

— Negali likti sruogelių, Seira. Nenorėčiau matyti, kai jūsų 
plaukai užsiliepsnos nuo atlėkusios žiežirbos ar įsipainios į ko- 
kią nors mašiną, kuri juos išraus su šaknimis. Be to, ir darbinin- 
kai gali į juos užsižiopsoti. 

Seira pakėlė galvą. Bekas pažvelgė jai į akis. 

- Kiek aš čia dirbu, jokia moteris nebuvo įėjusi į cechą, juo 
labiau atrodanti taip kaip jūs. Visi spoksos į jūsų krūtis ir užpa- 
kalį. Aš niekaip jiems nesutrukdysiu, bet nenorėčiau, kad kuris 
iš darbininkų susižeistų užsižiopsojęs į jūsų plaukus ir įsivaiz- 
duodamas, kaip jie krinta jam ant krūtinės... - jis akimirką 
žvelgė jai į akis, o paskui užsidėjo akinius ir šalmą. - Eime. 


Bekas atvėrė pragaro vartus - toks buvo pirmasis Seiros įspū- 
dis. Intensyvus karštis smogė į ją visa jėga, lyg didžiulis delnas 
būtų sugniaužęs krūtinę ir sulaikęs ant slenksčio. 

Bekas buvo jau nulipęs kelias pakopas metaliniais laiptais, 
vedančiais žemyn į cechą. Pajutęs, kad ji dvejoja, jis atsigręžė. 

- Persigalvojot? - sušuko jai, kad perrėktų triukšmą. 

Seira papurtė galvą ir mostelėjo jam eiti toliau. Jis nuvedė ją 
laiptais žemyn. Pakopos buvo tokios karštos, jog ji bijojo, kad 
neištirptų batelių padų oda. 

Jie leidosi į triukšmo, tamsos ir karščio karalystę. Jos dydis 
apstulbino. Atrodė, kad erdvė begalinė, Seira neįžiūrėjo kraš- 
to. Tik juoduma ir dar didesnė juoduma, kurią perskrodžia 
kibirkščių liūtys ir burbuliuojantys skystos ugnies katilai. Išsi- 
lydęs, iki baltumo įkaitęs metalas alsavo karščiu milžiniškuose 

kaušuose, slenkančiuose vienbėgiu geležinkeliu virš jų galvų. 
Metalas daužėsi į metalą. Sukosi konvejerio juostos, įrenginiai 
barškėjo, tarškėjo, daužėsi. 

Seirą apsupo nenumaldomas triukšmas, apgaubė tamsa, ta- 
čiau aršiausias iš visų buvo karštis - įkvėpus, rodos, užpildė 
visą kūną. 

Šiame požeminiame pasaulyje karaliavo vulkanai - vyrai 
prakaituotais veidais po apsauginiais akiniais. Jie pagarbiai 
ir įtariai žvelgė į Seirą ir Beką. Darbininkai nuolat judėjo, kai 
kurie lakstė prie kelių mašinų. Nebuvo kada prisėsti - reikėjo 
nuolat saugotis žiežirbų, išsiliejusio metalo, žiūrėti, kad negriū- 
tum ir nepaslystum, nes nuo to priklausė gyvybė, ar liks sveikos 
rankos ir kojos. 

— Jums nereikia taip elgtis, Seira, - jai tiesiai į ausį pasakė Be- 
kas. - Jūs neprivalot niekam nieko įrodyti. 

Kaipgi neprivalau! Ji pažvelgė į apšviestų langų eilę aukštai 
virš jų. Kaip ir tikėjosi, ten išsižergęs stovėjo šio pragaro valdo- 
vas Hafas. Jo cigaretės galiukas vis sužibėdavo raudonai. 

Nusigręžusi nuo pašaipaus iššūkio, kurį įžvelgė jo akyse, Sei- 
ra paliepė Bekui: 

— Parodykit man daugiau. 

Jiems einant tolyn Bekas aiškino: 

— Mes lydome mišinį, kuriame vyrauja geležis su anglies ir 
silikono priemaiša. 

Ji linktelėjo, bet nemėgino įsiterpti. 

— Hoilų bendrovė renka metalo laužą. Keliose valstijose tu- 
rime savo šaltinių, kurie mums siunčia laužą geležinkeliu. Per- 
kame jį tonomis. 

Seira manė, kad milžiniška metalo laužo krūva už liejyk- 
los - neišvengiamas blogis, tačiau prisiminė, kaip kartą motina 
paklausė tėvo, ar neįmanoma pastatyti tvoros, kuri paslėptų tą 
šiukšlyną nuo greitkelio. 

Hafas nė nesvarstė šio dalyko dėl didelių išlaidų. 

- Jei ne šitas šiukšlynas, kaip tu jį vadini, neturėtum nei au- 
dinių kailinių, nei naujo kadilako. 

— Metalo laužas, - toliau aiškino Bekas, - lydomas krosny- 
se, vadinamuosiuose kupoluose. Išlydytas metalas pilamas į be- 
sisukančius būgnus, kuriuose veikiamas išcentrinės jėgos įgyja 
formą, arba į specialias liejinių smėlio formas. 

Seira stebėjo, kaip kaušas išpylė lydytą metalą į formą. Tech- 
nologija jai padarė įspūdį, tačiau ji suvokė, kaip pavojinga vy- 
rams, valdantiems įrenginius ir dirbantiems taip arti skystos 
liepsnos, karščio ir greitai judančių mašinų dalių. 

— Kas jo rankose? - paklausė Seira, rodydama į vieną darbi- 
ninkų. 

Padvejojęs Bekas atsakė: 

— Izoliacinė juosta. Kad mūsų pirštinės būtų storesnės ir jis 
nenusidegintų rankų. 

— O kodėl jiems neduodat storesnių pirštinių? 

— Jos brangesnės, - šiurkščiai atkirto jis ir apvedė ją aplink 
lydyto metalo balą, burbuliuojančią ant grindų. Seira apsižval- 
gė ir pamatė, kad metalas varva iš vieno kaušo. Ji pastebėjo, 
kad kaušą prižiūrintis darbininkas stovi ant platformos be ap- 
sauginių turėklų. 

— Kai metalas smėlio formose sukietėja, jos nupurtomos, - 
toliau aiškino procesą Bekas. - Vibruojantis konvejeris nupur- 
to smėlį tiesiogine žodžio prasme. 

Bekas mostelėjo Seirai sukti išėjimo link. Laikydamas jai du- 
ris jis apibendrino matytą procesą lyg ketvirtokei, aplankiusiai 
gamyklą su klasės ekskursija: 

— Pašalinus formą vamzdis nuvalomas ir patikrinamas. Da- 
rome metalo kokybės ir cheminės sudėties analizę. Jei pro- 
duktas nekokybiškas, jis perdirbamas ir grįžta į krosnį. Buvęs 
metalo laužas, tapęs įvairios paskirties vamzdžiais, išvežamas iš 
gamyklos sunkvežimiais. Ar bus klausimų? 

Seira nusiėmė apsauginius akinius, šalmą ir papurtė plaukus. 

— Kokia ten temperatūra? 

- Vasarą būna apie penkiasdešimt penkis. Žiemą - mažiau. 

Bekas stumtelėjo ją prie lifto ir paspaudė mygtuką. 

Keldamiesi liftu jie abu žvelgė į švieslentę. 

- Ant vieno konvejerio... - tarė Seira. 

— Kas? 

— Buvo baltais dažais nupieštas kryžius. 

Bekas toliau žvelgė į skaičius virš lifto durų ir taip ilgai tylėjo, 
jog Seira manė, kad jau neatsakys. Galiausiai jis tarė: 

- Ten žuvo žmogus. 

Ji norėjo dar klausti, bet atsivėrus lifto durims juos pasitiko 
Krisas. Jis Žaviai šypsojosi. 

— Labas, Seira. Susikūrei naują įvaizdį? - įvertino jis drabu- 
žius, kuriuos ji eidama į gamyklą nusipirko miesto aikštės par- 
duotuvėje. - Nepasakyčiau, kad man labai patinka. Kaip eks- 
kursija? 

- Labai turininga. 

— Džiaugiuosi, kad tau patiko. 

— Nesakiau, kad patiko. 

Suskambo mobilusis Beko telefonas. 

- Atsiprašau, - tarė jis ir pasitraukė į šalį. 

— Ceche nemačiau nieko, kas paneigtų kalbas, jog pažeidžiate 
darbo saugos ir aplinkos apsaugos reikalavimus, už kuriuos jus 
baudžia, - pasakė Seira. - O kokia ten smarvė?.. 

- Nuo smėlio, Seira, - pabrėžtinai kantriai atsakė jis. - Jame 
yra cheminių medžiagų, karščio veikiamos jos kartais išskiria 
nemalonų kvapą. 

- Ir galbūt kenksmingą? 

— Pasakyk man nors vieną pramonės šaką, kurioje galima iš- 
vengti profesinės rizikos. 

— Bet yra šiuolaikinės ventiliacijos sistemos, kurios... 

- Jos siaubingai brangios. Tačiau mes nuolat ieškome būdų, 
kaip pagerinti darbo aplinką. 

— Gerai, kad užsiminei apie aplinką, prieš kelerius metus ga- 
vom didžiules baudas už vandens taršą. Nuotėkos iš vėsinimo 
tvenkinių, ar ne? - paklausė Seira. | 

Krisas ir toliau šypsojosi, tačiau šypsena rodė įtampą. 

— Mes laikomės savo aplinkos apsaugos būdų, Seira. 

- Papasakok tai Aplinkos apsaugos agentūrai, Krisai, - kan- 
triai, bet skeptiškai tarė ji. 

Bekas baigė kalbėti telefonu ir vėl priėjo prie jų. 

— Turėsiu atsiprašyti. Turiu neatidėliojamų reikalų, - jis pa- 
ėmė saugos priemones, kurias buvo davęs Seirai. 

— Ar rasit kur išeiti? 

— Nemanau, kad bus labai sunku. 

- Gaila, kad negaliu tavęs pakviesti papietauti prieš kelionę, 
nes taip pat turiu svarbių reikalų, - tarė Krisas ir pasilenkęs 
pabučiavo Seirai į skruostą. Kai atsitraukė, jo akyse spindėjo 
ironija. - Linkiu malonaus skrydžio, Seira. 

Bekas ir Krisas stebėjo, kaip ji eina koridoriumi ir dingsta už 
kampo. 

— Na, pagaliau atsikratėm. 

- Ne visai, Krisai. 

Krisas atsigręžė į Beką. 

— Manai, kad ji bandys mus skųsti dėl apsaugos priemonių, 
taršos ar panašiai? 

— Pagyvensim - pamatysim. Tačiau šįryt ji buvo labai užsi- 
ėmusi. 

Krisas kilstelėjo antakius. 

— Ir ką ji veikė? 

- Pavyzdžiui, kalbėjosi su Redu Harperiu. Tai jis man skam- 
bino. Prašė, kad užeitum pas jį ir atsakytum į kelis klausimus. 


Seira ne iškart paliko miestą. Pirmiausia ji pervažiavo rajoną, 
įsikūrusį Hoilų bendrovės kaminų šešėlyje. Anksčiau, kai buvo 
jauna ir naivi, kai viskas atrodė įmanoma, o ateitis - šviesi, vos 
įsukus į šią gyvenamųjų namų gatvę ją apimdavo džiaugsmas. 
Žemesniųjų vidurinės klasės sluoksnių rajone stovintis namas 
buvo jos visatos centras, žadantis viltį, laimę, saugumą ir meilę. 

Bet šiandien ją ėmė neviltis. 

Per pastarąjį dešimtmetį visas rajonas apšiuro, tačiau atrodė, 
kad šio namo nė neverta remontuoti. Jo būklė vertė manyti, 
kad Seira suklydo - ne ten pasuko ar sumaišė adresą. 

Žinoma, taip nebuvo. Nors namo išvaizda buvo liūdna, ji jį 
atpažino. Vis dėlto abejodama savo atmintimi ji pažvelgė į pa- 
vardę ant pašto dėžutės ir įsitikino - pataikė kaip tik čia. 

Priekiniame kieme mėtėsi žaislai, daugelis sulūžę ir turbūt 
išmesti. Prie namo stiebėsi keli krūmai, kuriuos verkiant rei- 
kėjo genėti. Veja augo tik lopais. Tvorelė aplink verandą buvo 
surūdijusi, sienų dažai iškilę pūslėmis ir apsilaupę. 

Seira mėgino įtikinti save, kad atvažiavo čia nevalingai, ta- 
čiau tiesa ta, kad nuo pat atvykimo į Destinį ji ketino prava- 
žiuoti pro šį namą. Dabar ją apėmė baimė, o tai pasitaikydavo 
labai retai. 

Kol ji kaupė drąsą išlipti iš automobilio, suskambo jos mo- 
bilusis telefonas. Ekranėlyje pamačiusi, kad skambina Džesika 
Deblank, ji atsiliepė. 

Kai jos pasisveikino, Denio sužadėtinė pasakė: 

- Nenoriu jūsų trukdyti, tik skambinu norėdama paklausti, 
ar yra kokių naujienų iš pavaduotojo Skoto dėl tyrimo. 

- Šįryt kalbėjausi su šerifu Harperiu, - atsakė Seira ir paaiš- 
kino, kad praėjusį vakarą šerifas, pavaduotojas Skotas ir Bekas 
Merčantas nuodugniai apžiūrėjo žvejybos namelį. - Manau, jie 
nerado nieko ypatinga, nes pasakė, kad pavaduotojas Skotas 
baigs tyrimą rytoj. 

— Kaip tik to ir tikėjausi, - nusiminusi tarė Džesika. 

— Ar norit, kad paminėčiau, jog jūs buvot susižadėję? 

— Ne. Tai iškart pasiektų Hoilų ausis. O jie tikriausiai ap- 
kaltintų mane, kad Denis nusižudė - sakytų, kad spaudžiau jį 
mane vesti ir jis to neištvėrė. 

Seira su tuo sutiko. 

- Jaučiuosi nuvylusi jus, Džesika. - Kaip nuvylė ir Denį, atsi- 
sakiusi pasikalbėti, kai jis skambino praėjusią savaitę. - Norė- 
čiau jums kaip nors padėti. 

— Jūs padedat vien tuo, kad norite padėti, - pasakė Džesika 
ir po trumpos pauzės pridūrė: - Gal tiesiog turiu pripažinti, 
kad Denis nebuvo toks laimingas, kaip maniau, gal turėjo man 
nežinomų priežasčių nutraukti gyvybę. Kažkas jam kėlė didelį 

nerimą. Tikriausiai jis to nepajėgė ištverti, kad ir kas ten buvo. 
Ir dabar jau niekada nesužinosiu. 

- Ašjus labai užjaučiu, - tarė Seira. 

Šios moters širdis plyšo pusiau, o Seira įstengė išspausti tik 
standartinius užuojautos žodžius, kurie nieko negalėjo padėti. 
Tačiau ji pažadėjo pranešti Džesikai, gavusi kokių nors žinių iš 
šerifo. 

Kai ji baigė pokalbį, atsidarė stiklinės namo durys ir į mažytę 
verandėlę išėjo vyriškis. Jis buvo be marškinių, basas, mūvėjo 
tik dėmėtus džinsus. Jis įtariai pažvelgė jos pusėn ir paklausė: 

— Kuo galiu jums padėti? 


Vienuoliktas skyrius 


„2 suprato, kad jis nemato, kas sėdi automobilyje - lan- 
gai buvo užtamsinti. Jausdama kaltę, kad ją sugavo šnipinėjan- 
čią, jau ketino nuvažiuoti, tačiau įveikusi tokį atstumą privalėjo 
eiti toliau. Ji nuleido langą ir pasisveikino: 

— Labas, Klarkai. 

Jis akimirksniu ją pažino, lūpos ištarė vardą, o paskui pra- 
žydo šypsena, kuri tirpdydavo širdis Destinio vidurinėje mo- 
kykloje, kai jis buvo futbolo komandos žvaigždė, moksleivių 
tarybos prezidentas, klasės numylėtinis ir, atrodė, tiesiog skirtas 
sėkmei. 

Kol Seira išlipo iš automobilio, Klarkas Deilis nubėgo laip- 
teliais. Jie susitiko takelio, vedančio į namą, pusiaukelėje. Jie 
neapsikabino, bet Klarkas suėmė Seirai ranką ir stipriai su- 
spaudė. 

- Negaliu patikėti! = jo akys perbėgo jos veidu, kūnu ir vėl 
veidu. - Tu visai nepasikeitei, tik dar pagražėjai. 

- Ačiū. 

O jis pasikeitė - paseno. Atletiškas, stangrus kūnas dabar 
tapo toks liesas, kad galėjai suskaičiuoti visus šonkaulius. Vei- 
das apžėlęs kelių dienų šeriais, bet tai nebuvo madinga barzde- 

lė - jis tiesiog nesiskutęs. Tamsūs plaukai išretėjo, todėl kakta ir 
antakiai atrodė ryškesni, nei išlikę jos atmintyje. Akys paraudu- 
sios ir, jei ji neklysta, justi alkoholio kvapas. 

Jis paleido jos ranką ir žingtelėjo atgal, lyg suvokdamas, koks 
pasikeitęs jos akyse. 

- Manau, neturėčiau stebėtis, matydamas tave čia, - tarė 
jis. - Ar atvykai į Denio laidotuves? 

— Taip, atvažiavau vakar rytą į pačias laidotuves, o dabar iš- 
vykstu. 

— Gaila, kad negalėjau į jas ateiti. Tai tiesiog... Na, tu supran- 
ti... - jis mostelėjo ranka į namą, lyg tai paaiškintų, kodėl jis 
neatėjo išlydėti Denio. 

— Viskas gerai, aš suprantu. 

Pokalbis nutrūko. Seirai buvo sunku žiūrėti Klarkui į akis. 
Drovumas - būdinga reakcija, po daugelio metų sutikus seną 
meilę, tačiau buvo rimtesnių priežasčių, dėl kurių jie jautėsi ne- 
smagiai. 

Suteikusi balsui dirbtinio žvalumo Seira paklausė: 

— Tai ką veiki šiais laikais? 

- Dirbu liejykloje. 

Ji netikėdama aiktelėjo. 

— Hafo liejykloje? 

Jis nusijuokė. 

- Kitos čia nėra. 

- Ir ką ten veiki? 

Jis gūžtelėjo pečiais. 

— Prižiūriu krosnį. Naktinėje pamainoje. 

Iš pradžių ji pamanė, kad jis nevykusiai juokauja, bet pažvel- 
gusi į jo įdubusias akis ji pamatė tuštumą - gilią ir nykią. 

Jos tėvui pavyko sugriauti šiam žmogui gyvenimą, lyg būtų jį 
nušovęs, kaip ir grasino padarysiąs. 

— Toks gyvenimas, - tarė jis ir prisivertė šyptelėti. - Gal už- 
eisi išgerti kavos? 

Seira nulenkė galvą, kad jis nepastebėtų jos skausmo. 

— Ne, turiu spėti į lėktuvą. Bet ačiū už kvietimą. 

Buvo tikra - jis ir nesitikėjo, kad ji priims kvietimą. Jis kvietė 
ne visai nuoširdžiai, tik norėdamas būti mandagus. Po nesma- 
gios tylos Klarkas tyliai paklausė: 

- Ar tu laiminga Kalifornijoje, Seira? 

- Iš kur žinai, kur aš gyvenu? 

- Kas čia nuostabaus? Šiame miestelyje tą visi žino. Turi savo 
apipavidalinimo įmonę, ar ne? 

- Namų interjero. 

- Tikriausiai tau gerai sekasi. Ar turi... šeimą? 

Ji papurtė galvą. 

- Mano santuokos buvo trumpalaikės. 

— Aš vedęs antrą kartą. 

— Nežinojau. 

- Turim keturis vaikus. Trys jos ir vienas bendras. Berniukas. 

- Nuostabu, Klarkai, džiaugiuosi dėl tavęs. 

Jis panarino galvą, sukišo rankas į užpakalines džinsų kiše- 
nes ir pažvelgė į savo basas kojas. 

- Taigi visi darom tai, ką galim. Žaidžiam mums išdalytomis 
kortomis. 

Seira padvejojo, bet vis dėlto paklausė to, kas jai labai rūpėjo: 

— O kodėl tu nestojai į elektros įrenginių gamybos fakultetą, 
kaip planavai? 

- Negalėjau. 

— Kodėl? 

— Tu nežinai? Aš taip ir nepakliuvau į universitetą. Mano 
stipendiją atšaukė. 

— Ką! - suriko ji. - Kodėl? 

— Man niekad nepaaiškino kodėl. Tiesiog gavau laišką, kuria- 
me buvo parašyta: nesivarginkit stodamas pas mus, jei negalit su- 
mokėti už mokslą, nes jūsų akademinė stipendija panaikinta. Aš 
mėginau gauti sportininko stipendiją, bet net mažesni koledžai 
man jos neskyrė dėl tos kelio traumos. Mama ir tėvas nepajėgė 
manęs išleisti mokytis, todėl nusprendžiau porą metų padirbėti. 
Susitaupyti, kad išgyvenčiau. Bet... na, čia tiek visko įvyko. Mama 
susirgo vėžiu, reikėjo padėti tėvui ją slaugyti. Žinai, kaip būna... 

Jie abu žinojo priežastį, kodėl jo stipendija buvo atšaukta - 
Hafas. Tikriausiai jis patraukė vadeles, prie kurių buvo pritvir- 
tinta daug pinigų. Jis prisiekė sugriauti Klarkui Deiliui gyve- 
nimą ir taip padarė. Hafas visad laikėsi žodžio. Dabar Klarkas 
gavo menkutį atlyginimą už vergišką darbą ir tikriausiai Hafas 
buvo nepaprastai patenkintas. Turbūt kasdien bent kartą ar du 
tai džiaugsmingai prisimena. 

- Tikriausiai tu manim nusivylei, - Klarkas ironiškai nusi- 
juokė. - Aš ir pats velniškai nusivylęs savimi. 

— Man labai gaila, kad tavo gyvenimas susiklostė liūdnokai. 
Bet yra pateisinančių aplinkybių, kurių tu negalėjai įveikti - 
Hafas Hoilas. 

- Tau pačiai buvo nelengva, ar ne? 

— Aš išgyvenau. Metų metus nieko kito neveikiau, tik kovo- 
jau dėl to, kad išgyvenčiau. 

— Tikriausiai Deniui atrodė, kad neužtenka vien išgyventi. 

- Tikriausiai. 

— O kaip Hafas ir Krisas reaguoja į jo savižudybę? 

Seira mostelėjo kaminų, įsirėžusių į dangų virš miesto, link. 

- Niekas nenutrauks gamybos. Jie šiandien vėl darbe. Bekas 
Merčantas... Manau, žinai, kas jis. 

Klarko lūpos išsitempė į ploną paniekinamą liniją. 

— Aš žinau kas jis. Laikykis nuo jo atokiau. Jis... 

— Klarkai? 

Į verandą išėjo apie trisdešimties metų moteris. Ji buvo švie- 
siaplaukė ir graži. Arba galėjo būti graži, jei ne rūgšti veido iš- 
raiška. Ji laikė prispaudusi prie krūtinės maždaug metų vaiką, 
mūvintį vien sauskelnes. 

- Ei, Liuse, čia Seira Hoil. Seira, čia mano žmona Liusė. 

- Labas. 

Atvirai rodomas nedraugiškumas sutrikdė Klarką, jis greit 
ištarė: 

— O čia - Klarkas jaunesnysis. 

— Gražus berniukas, - Seira šypsodama pažvelgė į abu tėvus. 

- Jis tikras vijurkas, - tarė Klarkas, - praleido vaikščiojimo 
etapą ir nuo šliaužiojimo perėjo tiesiai į bėgimą. 

- Aš pavėluosiu į darbą, - šiurkščiai pareiškė Liusė ir vėl grį- 
žo į namą užtrenkdama stiklines duris. 

Klarkas atsigręžė ir pažvelgė į Seirą. 

— Per vasaros atostogas turiu prižiūrėti vaikus, kol Liusė dar- 
be. Ji dirba ligoninės registratūroje, pildo draudimo ir kitus do- 
kumentus. 

- Tu naktimis dirbi, o dieną prižiūri vaikus? O kada miegi? 

- Susidoroju, - jis nusišypsojo, bet šypsena pamažu iš- 
blėso. - Nekaltink Liusės, kad šiurkščiai elgiasi. Ji ant tavęs 
nepyksta. Tai aš užverčiau tą naštą jai ant pečių. Nesu labai 
patikimas vyras, - jis prakalbo tyliau. - Tiesa ta, Seira, kad 
aš - girtuoklis. Paklausinėk žmonių apie mane. Visi pirmiau- 
sia pasakys tai. 

- Aš niekad nekreipiu dėmesio į apkalbas, Klarkai. Ypač 
apie tave. 

— Na, šįkart apkalbos teisingos, - jis pasuko galvą ir akimirką 
žvelgė į tolį. - Po to... Tu Žinai... 

Taip, ji Žinojo. 

- Po viso to aš iškrypau iš kelio. - Jis vėl pažvelgė į ją. - Bet 
tu laikaisi puikiai. Tik pažiūrėkit! Tu daug pasiekei, - jis vėl 
nelinksmai susijuokė. - O štai aš taip ir klaidžioju klystkeliais. 
Kritau žemyn spirale ir nemačiau prasmės stengtis pakilti. Aš 
iš viso nemačiau jokios prasmės. 

— Man labai gaila, - ji vėl ištarė Žodžius, nors ir nuoširdžius, 
bet visiškai bereikšmius. 

— Liusė terliojasi su manim ilgiau, negu turėjo. Ji man suteikė 
daugiau progų pasitaisyti, negu aš nusipelniau. Aš ištveriu šiek 
tiek, o paskui ir vėl... - Klarko balsas užlūžo ir jis įdėmiai pa- 
žvelgė į Seirą, jo akis temdė neviltis. 

- Privalau rasti gyvenimo tikslą, Seira. Turiu tai padaryti dėl 
savo sūnaus. 

- Esu tikra, kad rasi. Atsiremsi į žemę ir eisi į priekį. Taip 
kaip aš. 

Ji ištiesė ranką ir drąsinamai jį palietė. Klarkas pažvelgė į jos 
ranką, paskui į akis ir jie abu nusišypsojo, bet šypsenos rodė 
vien gailestį dėl to, kas iš jų buvo atimta. 

— Neužlaikysiu tavęs, - kimiai tarė ji ir jos ranka nusviro. - 
Reikėjo paskambinti prieš užeinant, o gal visai nereikėjo tavęs 
trikdyti. 

- Į nieką nemainyčiau šio susitikimo su tavim. 

- Laikykis. 

- Ir tu. 

Vos neverkdama ji apsigręžė ir nuėjo į automobilį. Važiuo- 
Atsisveikindamas jis kilstelėjo ranką. 

Seira pavažiavo du kvartalus ir sustojo pėsčiųjų tilto, kuris 
vedė virš geležinkelio, šešėlyje. Ji atlošė galvą į sėdynę ir ėmė 
verkti taip, kaip neverkė dėl brolio mirties. 

Klarkas Deilis, kurį ji pažinojo, tas talentingas, šaunus, mie- 
las, jautrus, daug žadantis ir turintis didelių siekių vaikinas, 
šiandien buvo toks pat miręs kaip ir Denis. 


Nors Redo Harperio prašymas nuskambėjo nerūpestingai, Be- 
kas buvo įsitikinęs, kad jis svarbus ir privalomas. 

Kad ir kaip Redas stengėsi, kad Kriso kvietimas į policijos 
nuovadą atrodytų kasdieniškas, iš tiesų tai buvo apklausa. 
Tačiau perduodamas žinutę Krisui, Bekas nepavartojo šio 
žodžio. 

— Matyt, jie nori išsiaiškinti kai kurias smulkmenas, - pasakė 
jis nerūpestingai, nors jautėsi nekaip. 

— O kodėl Redas nori, kad aš jas paaiškinčiau? 

— Manau, sužinosim, kai ten nueisim. 

Bekas neketino apie susitikimą pranešti Hafui, kol nežinojo 
visų aplinkybių. Tačiau, nelaimei, išeidami jį susitiko. Kalbėda- 
mas Hafui apie šerifo prašymą, Bekas stengėsi jo nesureikšmin- 
ti, kaip ir pranešdamas Krisui. 

- Esu tikras, kad tai tik formalumas ir truks ne ilgiau kaip 
pusvalandį. 

— Ką tu apie tai manai? - paklausė Hafas. 

— Manau, kad Redas nori nuraminti savo ambicingąjį detek- 
tyvą, pavaduotoją Skotą. 

Visi trys nusijuokė. Bekas pažadėjo pranešti Hafui naujienas 
vos jie grįš. 

Tačiau dabar, kai juos įvedė į šerifo kabinetą, Harperio laiky- 
sena rodė, kad susitikimas bus rimtas. Jis pasisveikino, padėko- 
jo, kad užėjo, ir mostelėjo jiems sėstis. 

Veinas Skotas atsistojo šalia Redo, sėdinčio prie savo stalo, 
todėl abu pareigūnai žiūrėjo į Krisą ir Beką. 

Redui ir detektyvui nespėjus praverti burnos, Bekas metė 
iššūkį: 

- Pirmiausia norėčiau žinoti, kokios mano pareigos. 

— Pareigos? - Skoto nuostaba pasirodė nenuoširdi, ir Bekas 
iš karto tapo įtarus. 

— Ar aš turėsiu atsakinėti į klausimus, ar esu pakviestas kaip 
Kriso advokatas, ar... 

— Advokatas? - sunerimo Krisas. - Kodėl man reikėtų ad- 
vokato? 

Bekas žvilgsniu paliepė nutilti. 

- Kodėl mane pakvietėt? Gal įtariat, kad padariau ką nors 
negerai? Tokiu atveju man pačiam reikia advokato. 

- Pala, Bekai, - nesmagiai nusijuokė Redas, - nešok ant šau- 
tuvo vamzdžio. Visai nereikia, kad su mumis elgtumeis kaip 
teisininkas. 

— Manau, būtina, Redai. Dalyvaudamas susitikime, norėčiau 
žinoti, koks jo pobūdis ir kokius klausimus ketinat pateikti 
Krisui. Norit patikslinti Denio savižudybės aplinkybes ar turit 
priežasčių įtarti, kad jis buvo nužudytas? 

Skotas vengė atsakyti tiesiai. 

— Paprasčiausiai iškilo vienas kitas neaiškumas. Manau, po- 
nas Hoilas mums galėtų padėti. 

Bekas pažvelgė į Krisą, kuris abejingai gūžtelėjo pečiais. 

— Aš neturiu ko slėpti. 

- Gerai, - tarė Bekas Skotui. - Klausinėkit, tačiau žinokit, 
kad bet kuriuo metu galiu patarti savo klientui neatsakyti. 

- Puiku, - Skotas pažvelgė į nedidelį susuktą bloknotėlį. 

- Pone Hoilai, ar dažnai mirusysis lankydavosi jūsų šeimos 
žvejybos namelyje? 

— Nežinau. Mes su Deniu kartu ten nevažiuodavom. Ten 
apsilankęs turėdavai viską išvalyti, išjungti šviesą, papildyti at- 
sargas - alaus, tualetinio popieriaus ir kitų būtinų dalykų. Taip 
buvom susitarę, todėl sunku nustatyti, kas kada ten lankėsi. - 
Jis pažvelgė į Redą. - Ar tai svarbu? 

— Gal, - atsakė šis gūžtelėjęs pečiais. - Ar Denis daug žvejojo? 

- Neįsivaizduoju. 

- Šįryt jūsų sesuo sakė... 

— Sesuo? Ar pakvietėt mane patvirtinti, ar paneigti Seiros žo- 
džius? Ką gi ji sakė? 

Bekas kilstelėjo ranką, tildydamas Krisą, ir paklausė de- 
tektyvą: 

- Arjūs tikrai šią apklausą grindžiate tuo, ką pasakė žmogus, 
jau daugiau kaip dešimt metų išvykęs iš Destinio ir visą tą laiką 
nebendravęs su kitais šeimos nariais? 

- Ji sakė šerifui Harperiui, kad Denis nekentė žvejybos. Tai 
jos žodžiai, ar aš teisus, šerife Harperi? Nekentė? 

— Taip. 

Krisas pažvelgė į Beką ir ėmė juoktis. 

— Kąjie nori pasakyti? Kažkas nušovė Denį už tai, kad jis ne- 
kentė žvejybos? 

— Mes nejuokaujam, - atkirto Skotas. 

- Iš tikrųjų? - Krisas šaltai pažvelgė į jį. - Manau, jūs labai 
linksmai nusiteikę. 

Bekas mėgino taisyti padėtį. 

- Jūs norit išsiaiškinti, ką veikė Denis žvejybos namelyje, jei 
nemėgo žvejoti, teisingai? 

- Taip, - Skotas, dar neatsigavęs nuo Kriso įžeidimo, laukda- 
mas paaiškinimo klausiamai pažvelgė į Krisą. 

— Po velnių, iš kur turėčiau žinoti? - karščiavosi Krisas. - Gal 
nusprendė pamėginti žvejoti, o gal visai negalvojo apie žvejybą. 
Gal nuvyko pasimelsti ar nusnausti, ar pasimasturbuoti, ar pa- 
daryti kaip tik tai, ką padarė - ištaškyti sau smegenų. Žvejybos 
namelyje jis galėjo pabūti vienas. 

- Ant tiltelio radom žvejybos reikmenis. 

- Štai ir atsakymas, - Krisas atsainiai mostelėjo ranka. - De- 
nis ketino dar kartą įsitikinti, ar tikrai nekenčia žvejybos. 

— Be jauko? Ant tiltelio radom reikmenų dėžę, meškerę ir 
visa kita, bet nebuvo jauko. 

Krisas nužvelgė kiekvieną ir kilstelėjo pečius. 

- Niekuo negaliu padėti. 

— Viskas atrodė kaip inscenizuota, - tarė Skotas. - Lyg kas 
norėjo, kad mes manytume, jog jis išvyko Žvejoti, persigalvojo 
ir nusižudė. 

Krisas spragtelėjo pirštais. 

— Manau, esate teisingame kelyje, pavaduotojau Skotai. De- 
nis pamiršo nusipirkti jauką, todėl ir nusišovė. 

— Krisai. 

Jei šerifas Harperis nebūtų įspėjęs Kriso, tai būtų padaręs 
Bekas. Sarkazmas čia ne vietoje ir, žinoma, nepadės užmegzti 
draugiškų santykių su pavaduotoju. 

— Atsiprašau, - Krisas ištarė lyg ir nuoširdžiai. - Nenorėjau 
rodyti nepagarbos broliui, bet šie klausimai kvaili. Man atrodo, 
kad Denio buvimo namelyje priežastis akivaizdi. Jis ten nuva- 
žiavo norėdamas nusižudyti ir tai padarė. Krisas niūriai įsiste- 
beilijo į Veiną Skotą. - Dar kas nors neaišku? 

— Kada matėt jį paskutinį kartą? 

- Šeštadienį. Užmiesčio klube. Tą dieną sužaidėm kelias te- 
niso partijas. Baigėm 'apie pusiaudienį, nes buvo labai karšta. 
Aš likau paplaukiot. Denis išėjo vos baigėm teniso partiją. 

— O sekmadienį jo nematėt? 

- Krisas atsakė į jūsų klausimą, - įsikišo Bekas. - Paskutinį 
kartą Denį jis matė šeštadienio rytą. Jie išsiskyrė apie pusiau- 
dienį. 

— Kur buvot sekmadienį? - paklausė Skotas Krisą. 

— Namie. Visą dieną. Vėlai atsikėliau, slampinėjau po namus, 
skaičiau Times-Picayune. Po pietų atėjo Bekas, žiūrėjom „Narsuo- 
lių“ žaidimą per televiziją. Mūsų ekonomė tai gali patvirtinti. Ar 
reikia? - paklausė jis ir pasisuko į šerifą. - Kas čia darosi, Redai? 

- Ir aš norėčiau žinoti, - pasakė Bekas. 

— Skirkit mums dar šiek tiek laiko, - paprašė Redas. - Veinai, 
ar negalėtum truputį greičiau? 

Pavaduotojas pažvelgė į savo susisukusį bloknotėlį, bet Bekas 
suvokė, kad tai viso labo juostelė langams klijuoti. Regis, Skotas 
pasirinko vieną kryptį. 

— Kur jūs buvot šeštadienio vakarą? 

— O koks skirtumas? - nekantriai atkirto Krisas. - Ten De- 
nio nebuvo. 

— Kur jūs buvot? - pakartojo Skotas. 

Krisas atlaikė detektyvo žvilgsnį, sūpuodamasis į priekį ir atgal 
savo kėdėje, akivaizdžiai įtūžęs, kad turi atsakinėti į klausimus 
žemesnio sluoksnio atstovui. Galiausiai jis šiurkščiai atsakė: 

— Buvau naujame naktiniame Broksbridžo klube. Puiki mu- 
zika, gražutės padavėjos. Turėtumėt ten apsilankyti, pavaduo- 
tojau. Aš vaišinu. 

Tačiau pavaduotojui Skotui atsakymas nepadarė įspūdžio. 

— Ar rūkote, pone Hoilai? 

— Ne kasdien. Kartais, kokiame nors pobūvyje. 

— Ar rūkėte šeštadienio vakarą Broksbridžo klube? 

Bekas pašoko iš vietos Krisui nespėjus atsakyti. 

— Krisas daugiau neatsakinės, kol aš nesužinosiu, ką visa tai 
reiškia. 

Skotas pažvelgė į Redą Harperį. Jo veidas atrodė kaip ka- 
riamo šuns, nuo apklausos pradžios jis ištįso dar kelis centi- 
metrus. 

Harperis nenoriai atidarė rašomojo stalo stalčių ir ištraukė 
vyniojamo popieriaus maišelį, panašų į tuos, į kuriuos jie deda 
nusikaltimo vietos įkalčius, ir padavė jį pavaduotojui. Šis jį iš- 
kratė ant Redo stalo. 


Dvyliktas skyrius 


- m 


— Kai išeisim į lauką. 

— Bet tai... 

— Kai išeisim į lauką, - išraiškingai pakartojo Bekas. 

Nekreipdamas dėmesio į išsigandusį personalą, jis stūmė 
Krisą koridoriumi, per vestibiulį, o paskui išbruko pro policijos 
nuovados duris. Bekas neleido Krisui kalbėti, kol jie atsisėdo jo 
sunkvežimėlyje. Jame iš karto pasijuto tarsi iš visų pusių kais- 
tančioje orkaitėje. 

Bekas užvedė variklį ir įjungė oro kondicionierių, paskui at- 
sigręžė į draugą, kuris, kaip paaiškėjo, buvo įtariamasis žmog- 
Žudystės byloje. 

— Klok. 

— Nėra ko kloti, - stebėtinai ramiai pasakė Krisas. - Kaip jau 
sakiau Redui ir tam... pavaduotojui, jis ištarė tą žodį lyg įžei- 
dimą. - Nesvarbu, ką jie rado žvejybos namelyje, jie to negali 
susieti su manimi. Sekmadienį manęs ten nebuvo. Selma žino, 
kad visą dieną nekėliau kojos iš namų. Tu ir pats kelias valan- 
das praleidai su manim. Aš nemačiau Denio ir su juo nesikal- 
bėjau nuo šeštadienio ryto užmiesčio klube. 

— O jame Žmonės girdėjo, kaip jūs karštai ginčijotės. 

- Rėkavom iš skirtingų aikštelės pusių. Kas nesiginčija Žais- 
damas tenisą. Jėzau! 

- Dėl jo taip pat. 

— Ką? - Krisas nukreipė ventiliatorių į save, kad pagautų gai- 
vų vėstančio oro gūsį. - Taip, tu teisus. Pasak Denio, aš piktžo- 
džiavau ir prikalbėjau užgaulių dalykų apie tą jo šventųjų rėks- 
nių bažnyčią. Jis - mano brolis. Mačiau, kad suka neteisingu 
taku. Galėjau pareikšti savo nuomonę. 

— Bet ar reikėjo tyčiotis? 

Krisas atsiduso. 

— Hafas paprašė pamėginti įpūsti Deniui sveiko proto, pri- 
versti jį grįžti į įprastą gyvenimą. Gal ir kalbėjau šiek tiek sar- 
kastiškai... 

- Jei tie liudytojai, kuriuos Skotas apklausė, teisingai suprato, 
tu jį stipriai užsipuolei. Taip? 

- Aš neprisimenu, ką sakiau. 

- Aš neprisimenu, ką sakiau... - nelabai solidi gynyba teis- 
me, Krisai. 

Krisas įdėmiai pažvelgė į jį. 

- Teisme? 

- Argi nesupratai? Jie mėgina tau pritaikyti nusikaltimo sce- 
narijų. Jau visai priartėjo prie vietos, kai šūvis pasiuntė Denį į 
pragarą. 

- Jie negalės man nieko pripaišyti, nes manęs ten nebuvo. 

Bekas niūriai pažvelgė į jį. 

— Nors man nemeluok, Krisai. Aš nenoriu, kad man pažertų 
kokių staigmenų. 

- Tai ką man daryti? Persižegnoti ir patikėti, kad mirsiu? 

- Šaunu! Juokauk! Visa ta istorija lyg didžiulis „sučiupau 
tave“ anekdotas! 

- „Klausyk, suprantu, kad dabar elgiesi kaip mano advoka- 
tas, - jau be ironijos pasakė Krisas. - Anot Hafo, už tai tau ir 
mokam, kad jaudintumeis tu, o ne mes. Bet aš nežinau, ką tau 
dar pasakyti, kad patikėtum, jog nebuvau šį savaitgalį žvejybos 
namelyje. Pastarąjį kartą ten buvau prieš kelis mėnesius su ta- 

vim. O paskutinį kartą mačiau Denį, kai jis išėjo iš sporto klubo 
rūbinės šeštadienio rytą. Jis per uoliai įsitraukė į tą religinę ne- 
sąmonę ir per jautriai reaguodavo į jos kritiką. Aš truputį pasi- 
tyčiojau, todėl jis išėjo šiek tiek įpykęs. 

— O tu? Kokia buvo tavo nuotaika, kai jūs išsiskyrėt? Denis, 
visada buvęs paklusnus, staiga tapo užsispyręs. Kaip į tai rea- 
gavai“ 

- Pripažįstu, nusiminiau, juk jis virto tikru kvailiu per tuos 
Biblijos rėksnius. Daugelis jų dirba pas mus. Nei dėl Viešpaties, 
nei dėl ko nors kito negalim jiems leisti galvoti, kad mes - švel- 
nūs kačiukai. Norėdamas nusiraminti aš kelis kartus perplau- 
kiau baseiną, o paskui nuėjau pas Lailą, ji man pranešė apie 
laisvą plotą, ir visą popietę praleidau tarp stiprių jos šlaunų. 
Stebėtina, kiek nusivylimo gali nusikratyti mylėdamasis su to- 
kia šiurkščia ir triukšminga partnere kaip Laila. Jos išradingu- 
mas beribis... 

- Smulkmenas pasilik sau. 

- Pasigailėsi, drauge. Taigi išėjau iš jos namų apie penktą va- 
landą, grįžau namo persirengti, paskui nuvažiavau į Broksbri- 
džą. Viskas. Daugiau neturiu ko pasakoti, - jis ištiesė rankas 
delnais į viršų ir maldaujamai pažvelgė į Beką. - Be to, pasakyk 
man nors vieną svarią priežastį, kodėl būčiau norėjęs žudy- 
ti Denį. 

— Kol kas tai dirba mūsų naudai, - tarė Bekas. - Nėra moty- 
vo. Bet jie mėgina tau tai primesti, ir tas stropus jaunas detekty- 
vas ketina paieškoti motyvo. Jei yra kas nors, ko aš nežinau... 

— Nėra. 

— Geriau pasakyk dabar, Krisai. Nemeluok man. Ar man 
samdyti kitą advokatą ginti tave teisme? 

- Ne. | 

Suskambo mobilusis Beko telefonas. Jis pažvelgė į ekranėlį. 

- Hafas. 

Krisas užsidengė delnu akis. 

— Velnias! 

Bekas atsiliepė: 

- Klausau, Hafai. Mes dabar važiuojam ir grįšim po penkių 
minučių, gal nori ledų? Mes galėtume užšokti į Pieno centrą... 
Tikrai ne? Gerai. Taip, viską papasakosiu, kai tik parvažiuo- 
sim, - jis išjungė telefoną ir tarė Krisui: 

- Negalim niekur sustoti pakeliui. Jis mūsų laukia. 

- Ką turėtume jam sakyti? 

- Viską. Jei nutylėsim, jis viską sužinos iš Redo, žinoma, Sko- 
tui negirdint. 

— Bent jis mane palaiko, - tarė Krisas. - Senas, geras, pati- 
kimas Redas Harperis. Jis neleis, kad man prikergtų dar vieną 
žmogžudystės bylą. 


Seira nutarė nevažiuoti į Naująjį Orleaną. Apsilankiusi liejyklo- 
je, pasišnekėjusi su Klarku, po to išsiraudojusi, ji jautėsi išsekusi 
ir fiziškai, ir emociškai. Todėl jos visiškai neviliojo perspektyva 
dvi valandas vairuoti automobilį, o paskui taikytis prie šiuolai- 
kinio skrydžio nepatogumų. 

Vienas jos klientas, San Francisko užsakomųjų skrydžių tar- 
nybos prezidentas, buvo skolingas jai paslaugą - per itin trum- 
pą laiką ji pertvarkė jo namus Rusų kalvoje. Seira jam paskam- 
bino. Prezidentas dėmesingai ją išklausė ir paprašė penkių mi- 
nučių duoti nurodymams. 

Jis perskambino po keturių minučių. 

- Laimei, turim lėktuvą Hiustone. Jis jau pakeliui pas jus. 

- Ar čionykštis pakilimo takas tiks privačiam reaktyviniam 
lėktuvui? 

- Pirmiausia to ir teiravausi. Destinyje yra didelė įmonė, me- 
talinių vamzdžių gamykla. Jie turi lėktuvą. 

Dabar Seira prisiminė, kad Bekas jai tai minėjo, tačiau ji ne- 
pasakė klientui pati esanti tos „didelės įmonės“ savininkė. 

- Palikit išnuomoto automobilio raktelius aerodromo perso- 
nalui. Kas nors paims automobilį ir grąžins į Naująjį Orleaną. 

Karališkas aptarnavimas Seirai buvo reta prabanga, bet kar- 
tais ji galėjo sau tai leisti. Ir kuo greičiau išvyks iš Destinio, tuo 
greičiau kompensuos išlaidas. 

Nuvažiavusi į oro uostą, ji pastatė automobilį nurodytoje 
vietoje ir pasiėmė nuo užpakalinės sėdynės kelioninį krepšį. 
Personalo pastate ją pasitiko vidutinio amžiaus moteris. 

— Arjūs ponia Linč? 

- Taip. 

- Lėktuvas jau leidžiasi. Palikit man automobilio raktelius. 

Išėjusi sutikti piloto ir užlipusi ant betono dangos Seira pa- 
sijuto atsidūrusi lyg ant kepsninės grotelių. Žilaplaukis orus 
pilotas išlipo iš nedidelio glotnaus lėktuvo, sustojusio vos už 
dvidešimties metrų. 

— Ponia Linč? 

— Sveiki. 

- Aš jūsų lėktuvo vadas per šį skrydį. 

Seira paspaudė jam ranką. Lėktuve jis pristatė antrąjį pilotą, 
šis pamojavo jai iš kabinos. Vadas parodė avarinius išėjimus, 
kur sudėti užkandžiai ir gėrimai. 

- Jauskitės kaip namie. 

Seira padėkojo, ir lakūnas nuėjo į savo vietą kabinoje. Apsi- 
džiaugusi, kad kelionė jau prasidėjo ir gali perduoti rūpesčius 
kitiems, Seira atrėmė galvą į vėsią krėslo odą ir užsimerkė. Po 
kelių minučių lėktuvas pajudėjo pakilimo tako link. 

Kai jis pasuko ir užėmė kilimo padėtį, Seira jau snaudė. Ta- 
čiau užuot sugaudę varikliai pamažu ėmė tilti ir sustojo. 

— Sėdėkit ramiai, ponia Linč. Atsirado kliūčių, tačiau aš tuoj 
išsiaiškinsiu, ir mes kilsim. Lakūnas kalbėjo mandagiai ir ra- 
miai, tačiau ji matė, kad jis vos tramdo įsiūtį - kažkas jam 
sutrukdė. 

Pilotas atrakino duris, atvėrė jas ir nuskubėjo laipteliais žemyn. 

— Po velnių, ką jūs čia darot? - griežtai paklausė jis. 

— Man reikia pasikalbėti su jūsų keleive. 

Seira atsisegė saugos diržą ir nuėjo prie durų. Pilotas stovėjo 
į ją nugara ir skaitė Bekui Merčantui Pasikėsinimo aktą. Šiam 
tai nedarė jokio įspūdžio. 

— Aš prašiau moters terminale pranešti jums per radiją, 
kad nekiltumėt, bet ji atsisakė, - paaiškino jis. - Sakė, kad ne- 

turiu jokios teisės. Taigi nesugalvojau, kaip dar galėčiau jus 
sustabdyti. 

Seira nulipo laipteliais. Pamatęs ją Bekas mostelėjo į sunkve- 
žimiuką, stovintį ant pakilimo tako tiesiai prieš lėktuvą. 

— Sėskit. 

— Arjūs išprotėjot? 

— Hafą ištiko infarktas. 


Bekas pažvelgė į savo keleivę. 

— Arjums nė kiek nesmalsu, kas atsitiko? 

Netarusi nė žodžio nuo tada, kai jis ją nusivedė į mašinos 
kabiną, Seira atsigręžė. Jos išraiška buvo abejinga, tačiau bent 
jau pažvelgė į jį. 

— Hafas buvo savo kabinete, - tarė Bekas. - Jo padėjėja Selė 
išgirdo, kaip jis suriko. Įbėgusi rado jį užgriuvusį ant rašomo- 
jo stalo, susigriebusį už krūtinės. Galbūt greita jos reakcija iš- 
gelbėjo jam gyvybę: ji įgrūdo jam į burną aspirino tabletę ir 
iškvietė greitąją pagalbą. Mes su Krisu nulėkėm į ligoninę pa- 
skui greitąją, ten prabuvom pusvalandį, nors atrodė ilgiau, ko! 
gydytojai leido Krisui jį pamatyt. Krisui leido pabūti reanima- 
cijos palatoje tik penkias minutes. Jis sakė, kad gydytojai mė- 
gina stabilizuoti būklę, tačiau Hafas jiems priešinasi. Jis labai 
susijaudinęs ir nori pamatyti jus. Taigi mane pasiuntė surasti 
jus ir sugrąžinti. 

— Ar pasakė Krisui, ko galima tikėtis? 

— Dar ne. Jie vis dar mėgina įvertinti, ar priepuolis labai pa- 
vojingas. Galiu tik pasakyti, kad man išvažiuojant iš ligoninės 
Hafas buvo dar gyvas. Liepiau, kad Krisas paskambintų, jei pa- 
dėtis pablogėtų, bet kol kas neskambino. 

— Kaip sužinojot, kur mane rasti? 

- Iš automobilių nuomos firmos. Aš paskambinau į jų filialą 
Naujajame Orleane paklausti, ar grąžinot automobilį. Jie man 
pasakė, kad paliekat jį mūsų aerodrome, o jie vėliau pasiimsią. 
Taigi puoliau čionai. - Po pauzės jis pridūrė: - Aš jums siūliau 
bendrovės lėktuvą. 

— O aš atmečiau pasiūlymą. Nesinaudosiu bendrovės 
lėktuvu, kol ji neaprūpina darbininkų tinkamomis piršti- 
nėmis, nes jos brangesnės. Kiek brangesnės gali būti darbo 
pirštinės? 

— Tai ne mano skyrius. 

Ji paniekinamai nužvelgė Beką. 

- Teisingai. Jūs esat jų pasiuntinukas, atliekat purviną darbą. 
Įvažiavęs į pakilimo taką, galėjot sukelti avariją. 

— Lėktuvo vadas tai minėjo. 

- Bet jo žodžiai jūsų nepasiekė. Arogantiškai atlikot kaska- 
dininko triuką, nes žinojot, kad išsisuksit. Nenuostabu, kad jūs 
taip puikiai sutariat su mano šeima. 

Bekas tvirčiau suspaudė vairą. 

— Jums nepatinka mano metodai? Na ir kas? Man nereikia 
jūsų pritarimo. Mano darbdaviai paprašė rasti jus ir nuvežti į 
ligoninę. Tai aš ir darau. 

- Jūs visada darot tai, ką liepia, nesvarbu, ar gera, ar bloga, ir 
jums nusispjaut, kaip tai gali paveikti kitus. - Seira palenkė gal- 
vą ir vertindama jį nužvelgė. - Įdomu, kiek toli dėl jų eitumėt? 
Kur nubrėžtumėt ribą? Ir ar iš viso nubrėžtumėt? 

- Jūs jau ne kartą išsakėte savo blogą nuomonę apie mane. 

— Kodėl vakar per vakarienę nepasakėt, kad buvot žvejybos 
namelyje šerifo Harperio paprašytas? 

— Nenorėjau sugadinti jums malonumo. Jūs norėjot galvoti 
apie mane kuo blogiausiai, ir aš suteikiau jums progą. 

Seira nusuko galvą ir ėmė žiūrėti pro šoninį langą. Pyktis 
veržėsi iš jos tarsi kaitra nuo įkaitusio asfalto. Plaukai lyg lieps- 
nos mirguliavo akinančioje saulės šviesoje, visa buvo išraudusi, 
ir prisilietęs tikriausiai pajustum karštį... 

Geriau negalvoti, kaip būtų ją palietus. 

Nors neverta savęs guosti - jis nuo pat pirmo jų susitikimo 
daugiau nepajėgia galvoti apie nieką kita. 

Vakar kapinėse, akis į akį susidūrus su Hafo dukterimi, Bekui 
buvo sunku nuslėpti, koks jis priblokštas. Žinoma, buvo matęs 
ją nuotraukose, tačiau jos tik blyškiai atspindėjo, kokia ji iš tik- 

rųjų. Gyva ji darė stulbinamą fizinį poveikį, kurio neįmanoma 
perteikti dvimačiu vaizdu. 

Ir tai jaunesnioji Kriso sesuo, apie kurią girdėjo tiek patra- 
kusių istorijų? Ta lemtingoji Destinio moteris, Lolita, mažoji 
aštrialiežuvė, nesugyvenamo būdo sesutė? Bekas tikėjosi, kad ji 
rėksminga, vulgari ir apkūni dama, įsispraudusi į ryškiaspalvius 
drabužius, o ne rafinuota, nepriekaištingo skonio, elegantiška, 
seksuali gundytoja. 

Bekui apibūdino Seirą kaip kiršintoją, kaip išlepusią mer- 
giščią ar rakštį užpakalyje, kaip tikrą raganą, ir Bekas neabe- 
jojo, kad ji sugeba būti tokia. Tačiau Krisas nepaminėjo, kad 
jo sesuo - gundanti paslaptinga moteris. Jos nepriekaištingi 
drabužiai ir šaltas orumas nesiderino su nekantrumu, rodančiu 
maištingą dvasią, gaivališką aistrą ir neatskleistą jausmingumą, 
pulsuojantį po išorinio išdidumo kauke. 

Žinoma, būdamas jos brolis, Krisas nepastebi viso to, ypač 
Seiros seksualumo. Bekas įsitikino, kad ji naudojasi žmonių ne- 
įžvalgumu; tikisi, kad pro tą šaltą laikyseną, kuria ji apsigaubė 
saugodamasi, niekas nepamatys tikrosios Seiros. 

Tačiau Bekas pamatė - sugavo vos kelias akimirkas, rodan- 
čias, kokia Seira būtų, išleidusi į laisvę savo užslopintą maištin- 
gą dvasią, ir tai jį jaudino. 

Nuo šios minties jo pilvas šoktelėjo, apimtas lūkesčio, o oda 
įsitempė, stengdamasi tai nuslėpti. Jis matė, kaip prasivėrė Sei- 
ros lūpos, kai ją apstulbino įžūli Beko pastaba apie jos plaukus 
kišant juos po šalmu. Jis įsivaizdavo, kaip švelniai krimsteli jai 
apatinę lūpą... Fantazavo, kas vyktų po to pirmojo prisilietimo, 
įsivaizdavo, kaip jam pavyksta išlaisvinti tą slaptą jos jausmin- 
gumo srovę... Jo gyvenimas dabar būtų daug lengvesnis, jei ne- 
būtų apie tai galvojęs. 

Kol Bekas visu greičiu lėkė į ligoninę, Seira nekreipė į jį dė- 
mesio. Jau verčiau jį įžeidinėtų, nei apsimestų, kad jo čia nėra. 

— Ar jums patogu? 

Ji pažvelgė į jį. 

— Ką? 

— Oro kondicionierius. Gal per daug ar per mažai. 

— Viskas gerai. 

— Ant šios sėdynės gali būti Frito plaukų. Atsiprašau dėl to. 
Jis mėgsta važinėtis... 

— Jei infarktas toks stiprus, kad Hafas prieš mirtį nori pama- 
tyti vaikus, ar nevertėjo sraigtasparniu jo nuskraidinti į Naujo- 
jo Orleano ligoninę? Ten yra kardiologijos centras. 

Bekas neprieštaravo, kad Seira jį pertraukė - bent jau kažką 
pasakė. 

— Manau, įvertinę Hafo būklę, gydytojai gali priimti ir tokį 
sprendimą. 

- Ar anksčiau buvo kokių nors širdies ligos požymių? 

— Jo kraujospūdis didelis. Turėtų gerti vaistus, bet jam nepa- 
tinka šalutinis poveikis. Jis nuolat rūko, kartais atrodo, tiesiog 
meta iššūkį įspėjimams, kad nerūkytų. Vienintelis sportas - 
suptis krėsle. Jo kavos receptas: pusė puodelio maltų pupelių 
ir pusė vandens. Hafas grasino atleisti Selmą, jei ji pakeis kiau- 
lienos šoninę kalakutiena. Tikriausiai visą laiką laukė infarkto 
arba insulto. 

— Manot, kad Denio mirtis prisidėjo? 

— Be abejo. Prarasti sūnų - ypač tokiomis aplinkybėmis, su 
visa ta įvykio atatranka - didelis smūgis. 

— Kokia dar atatranka? 

- Štai ir atvažiavom. 

Jis pastatė sunkvežimiuką ligoninės aikštelėje ir išlipo, Seirai 
nespėjus dar kartą paklausti apie Denio mirties atatranką. 

Arjai reikia žinoti, kad Hafą infarktas ištiko nepraėjus nė va- 
landai, kai jis ir Krisas papasakojo apie nerimastingą susitikimą 
su Redu Harperiu ir pavaduotoju Skotu? 

Kaip visada pasipūtęs Krisas pasakė Hafui, kad nėra dėl ko 
jaudintis - Veinas Skotas pakėlęs triukšmą tenorėdamas vi- 
siems įrodyti, koks jis didelis ir svarbus, vadinamieji įkalčiai esą 
tokie nerimti, kad net juokinga. 

— Jis mano sąskaita nori pateisinti savo pareigas, - kalbė- 
jo Krisas. - Tik tiek. Bekas į miltus sumals ir jį, ir jo tyrimą. 

Atmink mano žodį, po poros dienų mes visi dėl to smagiai 
juoksimės. 

Bekas pasakė kažką panašiai, tačiau Hafas, matyt, neištvėrė 
minties, kad kas nors gali net įtarti, jog jo sūnus sugebėtų nu- 
žudyti brolį. 

Bekas nemanė, kad verta apie tai šnekėti su Seira, todėl nuėjo 
atidaryti keleivio durelių. Ji jau lipo iš automobilio, atsisakyda- 
ma pasiūlytos rankos. Kai ji pasisuko kelioninio krepšio, Bekas 
pasakė: 

- Palikit jį, aš užrakinsiu mašiną. 

Ji padvejojo, paskui linktelėjo ir jie kartu patraukė prie ligo- 
ninės durų. Bekas praleido ją pirmą pro besisukančias duris. 
Kai durys jį išleido, jis atsitrenkė į Seirą, mat vos išėjusi pro 
duris ji sustojo lyg įkasta. Bekas praradęs pusiausvyrą vos ne- 
išvertė jos iš kojų, bet sugriebė ją už pečių ir priglaudė prie 
savęs. Jų kūnai susilietė. Bet kuriuo kitu metu Bekui nuo tokio 
artumo būtų užgniaužę kvapą, tačiau dabar jam ne tai buvo 
galvoje - kodėl Seira taip staiga sustojo? 

Vestibiuliu artinosi gydytojas Tomas Kerou. Tai buvo ne- 
aukštas vyras, siaurais į priekį palinkusiais pečiais. Tokia grau- 
di laikysena dar labiau jį mažino. Jo drabužiai atrodė keliais 
dydžiais per dideli, tarsi jais apsivilkęs jis būtų susitraukęs. 
Reti gydytojo plaukai buvo nudažyti nenatūralia juoda spalva, 
tačiau nuslėpti amžiaus jam nepavyko - jį išdavė raukšlėtas 
veidas. 

Sveikindamasis su Seira jis ištiesė dešinę ranką, bet Seira ne- 
ketino jos spausti, ir ranka iš karto nusviro prie šlaunies. Slėp- 
damas sumišimą gydytojas pasakė: 

— Ačiū, kad taip greit ją atvežei, Bekai. 

- Jokių bėdų. Kaip jis? 

Atsipeikėjusi iš šoko, privertusio ją suakmenėti, Seira nusi- 
purtė nuo pečių Beko rankas ir pasitraukė į šoną. 

— Jo būklė stabili, - pasakė gydytojas Kerou. - Būtų gerai, 
kad tokia ir liktų, kol padarysime dar kelis tyrimus. 

Seira iš karto suabejojo šeimos gydytojo kompetencija: 

- Ar jūs pakankamai kvalifikuotas nustatyti diagnozę? Ar 
nereikia pasikonsultuoti su kardiologu? 

- Aš irgi manau, kad reikėtų, - ramiai pasakė jis. - Bet Hafas 
nenori. Jis kategoriškai reikalauja to nedaryti. 

— Galbūt aš jį perkalbėsiu, - Bekas nuvedė Seirą prie lifto. - 
Kuris aukštas? 

— Trečias. Jis reanimacijos skyriuje. Jūsų apsilankymas gali 
trukti tik kelias minutes. Jam reikia visiškos ramybės, - kreip- 
damasis į Seirą gydytojas pridūrė: - Jis ypač norėjo pamatyti 
jus, o tai, mano nuomone, nelabai patartina. Bet jei kalbėsit su 
juo, turėkit galvoje jo būklę ir nesakykit nieko nemalonaus. Dar 
vienas panašus priepuolis gali jį pribaigti. 


Krisas pakėlė akis, kai atsidarė lifto durys ir išėjo Seira su 
Beku. 

— Na na, Seira, ačiū, kad pasivarginai grįžti. 

Seira jį ignoravo, nes tai buvo geriausia gynybos prieš Krisą 
priemonė. 

— Apačioje susitikom Tomą Kerou, - pasakė Bekas. 

- Tada žinot tiek pat kiek ir aš. - Krisas pažvelgė į Seirą. - 
Hafas prašė pakviesti tave. 

— Ar nežinai kodėl? - paklausė ji. 

— Visiškai neįsivaizduoju. Maniau, gal tu mane apšviesi. 

- Aš nežinau. 

— Gal tai susiję su tavo staigiu susidomėjimu mūsų veikla? 

— Kaip jau sakiau, Krisai, aš nieko nežinau. 

Pokalbis nutrūko. Jie atsisėdo laukiamajame ir stengėsi iš- 
vengti vienas kito žvilgsnių. Galiausiai Bekas atsistojo ir pareiš- 
kė einąs ieškoti gėrimų automato. Seira atsisakė pasiūlymo ir 
jai ko nors atnešti. 

- Einu su tavim, - pasakė Krisas ir nusekė Beką, palikęs Seirą 
vieną su siaubu laukti apsilankymo pas Hafą. 

Neįmanoma įsivaizduoti atgailaujančio Hafo, bet jis dar nie- 
kad nebuvo akis į akį susidūręs su mirtimi. Ar žvelgdamas į 
bedugnę jis išsigando pragaro, kuriuo netikėjo? Galbūt susidū- 

ręs su galimybe, kad jame reikės praleisti amžinybę, jis trokšta 
dukters atleidimo ir nori susitaikyti? 

Jei taip, jis veltui eikvos savo jėgas, nes Seira niekad jam ne- 
atleis. 

Ji vis dar viena sėdėjo laukiamajame, kai slaugytoja pranešė, 
jog galima užeiti. Seira nusekė ją į palatą. Prie Hafo buvo pri- 
jungti patikimai pypsintys ir mirksintys aparatai. Į nosį įkištas 
vamzdelis tiekė deguonį. Jis buvo užsimerkęs. Slaugytoja išėjo. 

Žiūrėdama į tėvo veidą Seira stebėjosi, kaip žmogus, padova- 
nojęs jai gyvybę, sugebėjo visiškai sunaikinti jos meilę. Atsiminė, 
kai būdama maža mergytė ji kiekvieną vakarą nekantriai lauk- 
davo, kol jis po darbo grįš namo. Tėvas pranešdavo apie savo 
grįžimą galingu balsu. Jis nuaidėdavo koridoriais, pripildydamas 
namus gyvybės, kurios trūkdavo, kol jo nebūdavo. Hafas buvo 
širdis, pumpavusi šeimai gyvybę, nesvarbu - gerą ar blogą. 

Seira atsiminė, kad menkiausias parodytas dėmesys jai būda- 
vo brangesnis už kalėdinę dovaną. Ji labai vertino šykščias tėvo 
pagyras. Kartais jis ją baugindavo, tačiau prisiminė mylėjusi 
tėvą visa širdimi ir atsidavusiai. 

Tada į tėvą žvelgė vaiko akimis, nematančiomis jokių ydų. 
Kai akys atsivėrė ir jas pamatė, tai buvo skausmingiausias ir 
labiausiai ją nuvylęs gyvenimo įvykis. 

Seira kelias minutes pastovėjo prie tėvo lovos, kol jis pajuto, 
jog ji čia. Atsimerkęs ir pamatęs dukterį, jis nusišypsojo ir ištarė 
jos vardą. 

— Ar tau nieko neskauda? - paklausė ji. 

— Man prileido visokių vaistų. 

— Tavo būklė stabilizavosi - kraujospūdis, širdies ritmas ir 
visa kita. 

Hafas išsiblaškęs linktelėjo beveik nesiklausydamas. Jo akys 
slydinėjo Seiros veidu. 

— Aš kovojau su tavo motina, kad nepavadintų tavęs Seira. 
Maniau, tai kvailas vardas. Na, kodėl ne Džeinė, Merė ar Siu- 
zana? Tačiau ji nepasidavė, ir dabar aš tuo džiaugiuosi. Šitas 
vardas tau tinka. 

Seira atsisakė eiti su juo prisiminimų keliu. Tai būtų gėdinga 
veidmainystė. Ji vėl pakreipė pokalbį apie tėvo sveikatą. 

-— Tikriausiai infarktas nebuvo stiprus, dabar taip gerai nesi- 
jaustum. Tai neturėjo labai pakenkti širdžiai. 

- Tapai kardiologijos specialiste? - ironiškai paklausė jis. 

— Ne, bet turiu patirties dėl sudaužytų širdžių. 

Hafas palietė savo galvą lyg sakydamas: Puikus šūvis. 

- Tu kietaširdė ir nejautri būtybė, Seira. 

- Turėjau gyvą pavyzdį. 

- Turi galvoje mane. Nes tavo motina... 

— Prašau, nevelk čia mamos, ypač norėdamas priversti pasi- 
justi mane kalta, kad tau pasipriešinau. Nesu miela, paklusni 
moteris, kokia buvo ji, bet, manau, jai būtų nepatikę, kad tokie 
tapome. 

— Tu tikriausiai teisi. Gal tik Deniu būtų patenkinta? Manau, 
jis būtų jai patikęs. Džiaugiuosi, kad nematė jo mirusio ir pa- 
laidoto. 

- Aš taip pat džiaugiuosi. Jokia motina neturėtų laidoti savo 
vaiko. 

Hafo akys susiaurėjo. 

- Tu tikriausiai netiki, Seira, bet aš liūdžiu dėl Denio. Tikrai 
liūdžiu. | 

— Ką nori tuo įtikinti, Hafai? Mane ar save? 

— Gerai, netikėk manimi, bet mane daug kas liūdina. Iš pra- 
džių Denis, dabar tai, kad Krisas tapo įtariamuoju. 

— Krisas? Ką? Ką turi galvoje? 

— Panele Hoil? 

Atėjusi slaugytoja priminė Seirai, kad apsilankymas turi būti 
trumpas. 

— Nekreipk į ją dėmesio, - pasakė Hafas slaugytojai uždarius 
duris. - Ji nedrįs tavęs išvyti. 

Tačiau liūdna tiesa ta, kad Seira negalėjo sulaukti, kada ga- 
lės išeiti. 

- Tu pasveiksi, Hafai. Nemanau, kad velnias jau pasiruošęs 
tave pasiimti. 

Vieną Hafo burnos pusę iškreipė šypsena. 

- Jis nenorėtų konkurencijos. 

- Velnias tau ne konkurentas. 

— Manęs nestebina, kad tu taip galvoji. 

— Ir man tai suprantama! 

— Pakankamai šiurkštūs žodžiai žmogui, kuris prieš kelias 
valandas vos nenumirė. Visus šiuos metus nešiojaisi nuoskau- 
dą. Ar ne laikas nustoti taip beprotiškai pykti ant manęs? 

— Aš nepykstu ant tavęs, Hafai. Pyktis - jausmas, o aš tau nie- 
ko nejaučiu. Nieko! 

— Tikrai? 

- Tikrai. 

— Tai kodėl atskubėjai pažiūrėti į vargšą seną tėvelį prieš jam 
pakratant kojas? 

— Kodėl siuntei manęs pakviesti? 

Hafas suktai nusišypsojo, o paskui garsiai nusikvatojo. 

— Kad įrodyčiau, jog tu bėgte atbėgsi. Ir tik pažiūrėk, Seira, 
tu esi čia. 


Tryliktas skyrius 


- K aip manai, apie ką jie kalba? 

Bekas pažvelgė į Krisą, gūžtelėjo pečiais ir toliau vartė seną 
žurnalo „Žmonės“ numerį. 

— Dėl ko jie pykstasi? 

- Tai siekia tuos laikus, kai Seira dar mokėsi vidurinėje. Ji ir 
Klarkas Deilis buvo mokyklos porelė. 

Bekas įdėmiai pažvelgė į jį. 

— Taip, tas pats, - patvirtino Krisas. 

Bekas pažinojo Klarką Deilį iš liejyklos. Kelis kartus meistras 
išsiuntė jį namo, nes atėjo į darbą girtas. Kartą net pagavo su 
plokščiu buteliuku viskio priešpiečių dėžutėje. Keista girdėti, 
kad Seira su juo draugavo. 

— Iš pradžių Hafui netrukdė jų meilė, - toliau kalbėjo Kri- 
sas. - Atrodė nekenksminga. Tačiau vėliau, kai vaikiška meilė 
ėmė darytis rimtesnė, ją nutraukė. 

— Ar Klarkas tada gėrė? 

- Lyg ir ne - retkarčiais nugriebdavo kokią skardinę alaus. 
Jis buvo mokyklos sporto žvaigždė, moksleivių lyderis. 

— Tai kas atsitiko? 

— Nežinau smulkmenų. Tada jau studijavau universitete. Ne- 
sidomėjau Seiros meilės reikalais, kaip ir ta draugyste. Žinau 

viena, Hafas nelabai norėjo, kad Klarkas Deilis taptų jo Žžentu. 
Vos jie baigė mokyklą, jis įsikišo ir nutraukė jų santykius. 

— Kaip reagavo Seira? 

Krisas suktai nusišypsojo. 

— O kaip tau atrodo? Sukėlė Vezuvijaus išsiveržimui pri- 
lygstančius fejerverkus. Bent jau man taip sakė. Kai jos kap- 
rizai nepaveikė Hafo, ji puolė į baisią depresiją. Neteko daug 
svorio, slampinėjo po namus kaip vaiduoklis. Kokia ten litera- 
tūros herojė slankioja nenusivilkdama supelijusios vestuvinės 
suknelės? 

— Panelė Havišam?* 

— Teisingai. Atsimenu, grįžęs vieną savaitgalį vos atpažinau 
Seirą. Atrodė klaikiai. Ji nesimokė koledže ir nedirbo. Apskritai 
nieko neveikė ir kojos nekėlė iš namų. Kai paklausiau Selmą, ta 
ėmė verkti ir pasakė, kad Seira virto vargšele, mažąja kankine, 
telaimina ją Dievas. Denis sakė, kad ji ištisus mėnesius nesikal- 
bėjo su Hafu, vengė likti tame pačiame kambaryje. 

Krisas nutilo, kad atsigertų limonado iš skardinės. Bekas no- 
rėjo išgirsti tolesnę istoriją, bet neragino Kriso, kad nepasirody- 
tų per daug susidomėjęs. 

Laimei, Krisas prakalbo vėl: 

— Tai truko kelis mėnesius. Galiausiai Hafui nusibodo. Lie- 
pė jai liautis liūdėjus ir susiimti, nes išsiųsiąs ją į psichiatrijos 
ligoninę. 

- Šitaip Hafas gydė sudužusią merginos širdį? Grasino už- 
daryti ją į kliniką? 

- Atrodo žiauru, ar ne? Bet buvo veiksminga. Kai Hafas iš- 
rinko jai vyrą ir pareikalavo, kad ji ištekėtų, Seira visai noriai 
nuėjo prie altoriaus. Tikriausiai nusprendė, kad santuoka ge- 
riau už beprotnamį. 

Bekas susimąstęs žvelgė į uždarytas dvigubas reanimacijos 
skyriaus duris. 


* Panelė Havišam - Čarlzo Dikenso romano „Didieji lūkesčiai“ herojė (vert. 
past.). 

- Gan ilgas laiko tarpsnis neužmiršti nuoskaudos, kad Hafas 
įsikišo tarp jos ir vidurinės mokyklos -mylimojo. 

- Seira tokia. Net kai buvo maža,visada ko nors užsigeisdavo. 
Ji ir dabar tokia. Labai rimtai reaguoja į kiekvieną smulkmeną. 

Krisas atsistojo, ištiesino nugarą ir nuėjo prie lango. Jis ilgai 
stovėjo tylėdamas, spoksodamas į tuštumą. 

Galiausiai Bekas paklausė: 

- Apie ką galvoji, Krisai? 

Šis kilstelėjo pečius su apsimestu abejingumu. 

- Apie tą šiandienos reikalą. 

- Šiandien atsitiko daug įvykių. Apie kurį? 

— Pas šerifą. Kaip manai, ar mane suims? 

- Ne. 

— Man nepatiko kalėjimas pirmą kartą, Bekai. Hafas per ke- 
lias valandas sumokėjo už mane užstatą, bet tai nėra tokia vieta, 
kur norėčiau praleisti daugiau laiko. 

- Tavęs nesuims. Jie dar neturi pakankamai įkalčių. 

Krisas atsigręžė. 

- Dar? 

— Ar jie gali rasti dar ką nors, Krisai? Privalau tai Žinoti. 

Jo tamsios akys Žybtelėjo. 

— Jei mano advokatas manimi netiki, kas patikės? 

— Aš tavim tikiu, bet turi pripažinti, kad dabartinė padėtis 
tau nėra labai palanki. 

Krisas pakeitė pozą. 

- Taip, neatrodo palanki. Aš daug galvojau ir padariau išva- 
dą, - jis nutilo ir pareiškė: - Kažkas nori mane pakišti. 

— Nori tave pakišti? 

— Tu skeptiškai nusiteikęs. 

— Taip, tikrai. 

Krisas grįžo prie kėdės ir palinko per siaurą juos skiriantį tarpą. 

- Pagalvok, Bekai. Aiversono byla vis dar neužversta, dingęs 
asmuo dar nerastas, tad argi aš ne idealiai tinku į žmogžudžius? 

— Kam tai paranku? 

- Atlėpausiui Votkinsui. 

- Atlėpausiui Votkinsui? - susijuokė Bekas. 

— Paklausyk pagaliau, - susierzinęs tarė Krisas. - Jis neken- 
čia brolių Hoilų, beje, ir tavęs dėl tos pačios priežasties. Jis dar 
iškas karo kirvį. 

— Dėl peštynių bare prieš trejus metus? 

— Bet jis neužmiršo. Pats sakei Hafui, kad vakar jis paminėjo 
tas peštynes užkandinėje. 

— Na taip, bet... 

— Ne vien tai. Aš liepiau Denio sekretorei patikrinti prašy- 
mus priimti į darbą, gautus per pastarąsias savaites, ir žinai, kas 
išaiškėjo? 

Jis išsitraukė sulankstytą lapą iš kelnių kišenės ir pamojavo. 

— Atlėpausis Votkinsas buvo parašęs prašymą. 

— Norėjo įsidarbinti liejykloje? 

- Denis atmetė jo prašymą, taigi Atlėpausis turi dar vieną 
priežastį nekęsti Hoilų. 

- Ir jos pakanka, kad nužudytų Denį? 

— Tokio vaikino nereikia ilgai provokuoti. 

- Įmanomas dalykas, - susimąstęs tarė Bekas. 

-— Bent jau verta patikrinti. 

— Ar minėjai tai Redui? 

— Dar ne. Vos radau tą atmestą prašymą, Hatfą ištiko infark- 
tas. Dar neturėjau progos su niekuo apie tai pakalbėti. 

Bekas pagalvojo, paskui papurtė galvą. 

- Iš to kyla dar vienas klausimas, Krisai. 

— Koks? 

— Kaip Votkinsas įviliojo Denį į žvejybos namelį? 

Krisas kelias sekundes pasvarstė ir prisipažino neįsivaizduojąs. 

— Tačiau jis gudrus šunsnukis, baigęs trejų metų kalėjimo 
mokyklą, - pažvelgęs į viršų Krisas pamatė Seirą, išeinančią iš 
reanimacijos skyriaus. - Pakalbėsim apie tai vėliau. 

Kai ji priėjo, jie atsistojo. 

- Jis jaučiasi gerai, - pareiškė ji. - Nepasakytum, kad ketina 
atsisveikinti su šiuo pasauliu. 

— Tada kodėl taip atkakliai norėjo tave pamatyti? 

- Nėra priežasčių nerimauti, Krisai. Jis nepakeitė testamento 
ir nepadarė manęs vienintele paveldėtoja, jei dėl to baiminie- 
si. Jis iškvietė mane norėdamas pasilinksminti, - atsigręžusi į 
Beką ji tarė: - Ar negalėtumėt atrakinti automobilio, noriu pa- 
siimti savo krepšį. 

— Ar skrisit šį vakarą? 

- Aš atsisakiau lėktuvo, nes nežinojau, kada galėsiu išvykti. 
Bet tikiuosi, išnuomotas automobilis... Ką? - paklausė ji, pa- 
mačiusi, kad Bekas purto galvą. 

- Jį jau pasiėmė. Aš paskambinau ir paklausiau. 

- Ką gi, vis tiek planavau nakvoti viešbutyje. Rytoj užsisaky- 
siu kitą automobilį. 

Bekas pasiūlė nuvežti ją į motelį, bet ji atsisakė: 

- Išsikviesiu taksi. 

Krisas paaiškino jai, kad vienintelė Destinio firma nebeveikia. 

- Ji užsidarė prieš kelerius metus. 

Bekas suprato, kad ji nori kuo greičiau pabėgti nuo jų ir su- 
sierzino dėl atsiradusių kliūčių. 

- Gerai, - pasidavė ji. - Jei jums netolimas kelias, būčiau dė- 
kinga, jei pavėžėtumėte iki motelio. 

— Man visai nesunku. Krisai, ar tu pasilieki? 

— Palauksiu, kol gydytojas Kerou grįš vakarinės vizitacijos. 
Jei pasakys, kad Hafui nebegresia pavojus, eisiu namo. 

Jie susitarė nepaleisti iš rankų mobiliųjų telefonų, kad galėtų 
vienas kitą informuoti, jei Hafo būklė pablogėtų, ir atsisveikino. 

Pakeliui į pirmą aukštą Bekas paprašė Seiros išsamiau api- 
būdinti Hafo sveikatą. 

— Jei jo bjaurumas liudija gyvybingumą, jis pergyvens mus 
visus. 

Ji pastūmė sukamąsias duris. Bekas norėjo pratęsti pokalbį 
lauke, bet visas Seiros kūnas sakė, kad verčiau neklausinėti, apie 
ką jie su Hafu kalbėjosi. 

- Jūs atrodot pavargusi, - tarė Bekas tiesdamas ranką, kad 
padėtų įlipti į sunkvežimiuko kabiną. 

- Susitikimai su Hafu visada išvargina. 

Bekas apėjo aplink ir įsėdo. Pasukęs raktelį atsiprašė už karš- 
tį kabinoje. 

— Reikėjo bent per centimetrą palikti atvirus langus. 

— Viskas gerai, - Seira priglaudė galvą prie sėdynės atlošo ir už- 
simerkė. - Kai liepos mėnesį San Franciske būna tik dešimt laips- 
nių šilumos, aš pasigendu tikros vasaros. Man patinka kaitra. 

— Tai panašu į jus. 

Ji atsimerkė ir pažvelgė į jį. Jų žvilgsniai susitiko, ir tempera- 
tūra jų kabinoje dar labiau pakilo. Bent jau Beko temperatūra 
gerokai šoktelėjo. Pusiau atsilošusi Seira atrodė pažeidžiama 
ir moteriška. Mažos plaukų sruogelės sukosi nepaisydamos 
plaukų priežiūros priemonių ir teikė jai švelnumo, kurio kiek 
išgalėdama ji vengė. Jos skruostai buvo išraudę, ir Bekas įsivaiz- 
davo, kokia karšta palietus turėtų būti jos oda. Jis iki skausmo 
norėjo tai išbandyti, bet nerizikavo, bijojo, kad palietęs ją su- 
trikdytų trapią tarp jų atsiradusią pusiausvyrą ir tai būtų ne jo 
naudai. Todėl jis paklausė: 

- Ar norit valgyti, Seira? 

Ji pakėlė galvą. Akys atrodė miglotos ir nieko nesuvokiančios. 

— Ką? 

- Arjūs išalkusi? 

— A, - ji papurtė galvą. - Ne. 

- Bet turėtumėt būti. 

Bekas akimirką žvelgė į ją, o paskui įjungė pavarą. Išvažiavęs 
iš ligoninės aikštelės jis pasuko priešinga moteliui kryptimi. 

— Motelis kitoje miesto pusėje, - pasakė ji. 

— Gal galite pasikliauti manimi? 

- Tiek, kad prireikus galėčiau jus išmesti. 

Jis šyptelėjo. Seira tylėjo, todėl jis įvertino tai kaip sutikimą 
priimti jo sumanymą. Išvažiavęs už miesto, jis išsuko iš greit- 
kelio į žvyrkelį, vingiuojantį per tankų mišką. Važiavo juo iki 
aklavietės, kol ant stataus upės kranto atsivėrė proskyna. Keli 
automobiliai stovėjo aplink nedidelį statinį, kuris atrodė tuoj 
tuoj nugrius. 

Seira atsigręžė į Beką. 

- Žinot šią vietą? 

- Jūs atrodot nustebusi. 

— Maniau, tai paslaptis, žinoma tik vietos gyventojams. 

- Aš čia jau seniai ne prašalaitis. 

Ši žvejų lūšnelė priklausė tai pačiai šeimai nuo ketvirtojo de- 
šimtmečio pradžios, tada jų vizitinė kortelė buvo į butelius su- 
pilstytas alkoholis. Iš gofruotos skardos suramstytas sienas jau 
prieš kelis dešimtmečius užpuolė rūdys, tad dabar vietomis jos 
luposi - galėjai matyti net kelis sluoksnius. Lūšnelė buvo vos 
trijų metrų pločio ir ją visą užėmė virtuvė. 

Pro siaurą langelį pardavinėjo austres, - patiekdavo jas ant 
geldučių puselių su raudonu padažu, tokiu aštriu, kad akys im- 
davo ašaroti, - tirštą sriubą gumbo, pagardintą žuvies filė gaba- 
liukais ir okros pupelėmis, ir vėžių troškinį, tokį skanų, kad lan- 
kytojai prancūziško batono riekute kone išvalydavo popierinę 
lėkštę. Viskas, įskaitant aligatoriaus mėsą ir marinuotus krapus, 
buvo apvoliota tešloje ir gerai iškepta. 

Bekas užsakė du dubenėlius gumbo sriubos ir po-boy* su- 
muštinių su keptomis krevetėmis. Kol virėjas ruošė jiems mais- 
tą, Bekas nuėjo prie statinaitės, stovinčios trobelės pašonėje, ir 
įkišęs į ją ranką iš ledo kubelių ištraukė du ilgakaklius butelius 
alaus. Jis atidarė juos bažnyčios raktu, kuris kabojo ant purvi- 
nos virvės, prikaltos prie medžio. 

— Alus šaltas, - įspėjo Seirą, paduodamas butelį. - Ar reikia 
stiklinės? 

— Tai juos įžeistų. 

Ji priglaudė butelį prie lūpų lyg profesionalė. Bekas nusišyp- 
sojo ir pagyrė: 

— Tai pakėlė jūsų reitingą. 

— Man nesvarbus jūsų vertinimas. 

Jo šypsena pasidarė dar platesnė. 

— Labai gaila, pakliūtumėt į populiariausių savaitės temų są- 
rašus. 


* Po-boy - prancūziškas batonas, kepamas Naujajame Orleane (vert. past.). 

Kai patiekalai buvo pagaminti, jie nusinešė popierinius du- 
benėlius su maistu ant aptriušusių pikniko stalų po ąžuolų skė- 
čiu. Ant žemutinių samanomis apaugusių šakų kabojo spalvotų 
lempučių girliandos.Vienas klientų įjungė automobilio radiją ir 
surado Lotynų Amerikos melodijas grojančią stotį, toks fonas 
labai tiko prie aplinkos. 

Pirmiausia jie suvalgė sriubą, paskui Bekas stebėjo, kaip 
Seira išvynioja savo sumuštinį. Čia pat kepta bandelė buvo 
karšta ir riebi: traški iš išorės, minkšta viduje. Ji buvo pri- 
grūsta riebių, džiūvėsėliuose apvoliotų ir ką tik iš kepimo 
aliejaus ištrauktų krevečių, smulkintų salotų ir aštraus pada- 
žo. Visa tai Seira apibarstė čili pipirais iš buteliuko, stovinčio 
ant stalo. 

Seira atsikando didelį kąsnį. 

- Dieviška, - tarė ji nurijusi. - San Franciske maistas nejįtiki- 
mai skanus, tačiau šitas kaip... 

— Kas? 

- Kaip namie, - ji nusišypsojo, tačiau tai buvo liūdna šypsena. 

Bekas skyrė Seirai ne mažiau dėmesio kaip maistui ir jautė, 
kad ji tai suvokia. Toks dėmesys vertė ją jaustis nepatogiai, nors 
stengėsi atrodyti abejinga. 

Galiausiai ji susiraukė. 

— Ar aš išsitepiau padažu, ar dar kas? 

- Ne. 

— Tada kodėl taip spoksot į mane? 

Beko žvilgsnis kvietė ją atspėti, ji, žinoma, nemėgino. Jie val- 
gė toliau. Netrukus jis paklausė: 

— Arjūs kada prakaituojat? 

Ji pažvelgė į jį ir sumirksėjo. 

- Atsiprašau? 

- Čia karščiau negu pragare, nėra jokio vėjelio, drėgmė tik- 
riausiai devyniasdešimt devyni procentai. Jūs šaukštais kabina- 
te raudonųjų pipirų padažą, tačiau neprakaituojat. Jūsų oda net 
nerasoja. Kaip tai įmanoma? 

Jis rankove nubraukė prakaitą, rodydamas drėgną dėmę. 

— Mano krūtine teka litrai prakaito, kuris kaupiasi į balą ant 
mano liemens. 

Žinoma, tokia metafora privertė Seirą nuoširdžiai nusišypsoti. 

- Aš irgi prakaituoju, - tarė ji. - Bet retai. Tik tada, kai pa- 
tiriu didelį fizinį krūvį. 

— Aha, malonu girdėti, - pasakė jis. - Jau buvau pradėjęs 
įtarti, jog jūs ateivė, neturinti prakaito liaukų. 

Kai jie baigė valgyti, Bekas surinko atliekas ir sumetė į tam 
skirtą seną tepalo statinę. 

Grįžęs prie stalo jis ant jo atsisėdo, užkėlė kojas ant suoliuko 
šalia Seiros, siurbtelėjo alaus ir pažvelgė į ją žemyn. 

— Kodėl šitaip nemėgstat daktaro Kerou? 

Seira rūpestingai pastatė butelį ir nusišluostė delnus popie- 
rine servetėle. 

- Ar mano antipatija buvo tokia akivaizdi? 

- Labai... Turėdama galimybę rinktis, ar paspausti jam ran- 
ką, ar prisiglausti prie manęs... - Bekas nutilo, palaukė, kol ji 
pažvelgs į jį, ir užbaigė: - Jūs pasirinkot nespausti gydytojui 
rankos. Žinodamas, kaip nemėgstat manęs, pasakyčiau, kad tą 
žmogų tikrai niekinat. 

Seira nusisuko ir pažvelgė į grupelę žmonių, valgančių prie 
bendro stalo. Nugriaudėjo juokas, lyg vienas jų būtų pasakęs 
gerą sąmojį. Jų vaikai vaikėsi jonvabalius tarp medžių ir spiegė 
iš džiaugsmo, kai pagaudavo. 

- Jiems linksma, ar ne? 

— Atrodo, - atsakė jis, paskui palietė Seirai šlaunį savo bato 
nosimi. - Tai vis dėlto kodėl nemėgstat gydytojo Kerou? 

Seiros žvilgsnis grįžo prie jo. 

- Jis povas. Tie absurdiški plaukai... Turi Napoleono kom- 
pleksą. Jis tikra nelaimė tiems, kurie pas jį gydosi, nes yra ne- 
kompetentingas ir per daug kvailas arba tuščiagarbis, kad tai 
pripažintų. Jau seniai iš jo reikėjo atimti licenciją. 

— Be viso to, ką dar turit prieš jį? 

Atsakydama į jo erzinamą intonaciją Seira atlošė galvą ir ty- 
liai nusijuokė. 

- Aš per daug atsipalaidavau. Atsiprašau. 

— Neatsiprašinėkit. Atsipalaidavusi man labiau patinkat. Ne- 
manau, kad dažnai sau tai leidžiat. 

— Jums patinka mane analizuoti? 

- Taigi daktaras Kerou? 

Seiros šypsena pamažu pranyko. 

— Jis buvo mano motinos gydytojas, kai ji susirgo skrandžio 
vėžiu. 

— Krisas man pasakojo. Jums visiems buvo labai sunku. 

— Kai diagnozavo vėžį, liga tikriausiai jau buvo per daug pa- 
žengusi, kad gydymas būtų veiksmingas. Bet man atrodė, kad 
daktaras Kerou nesistengė jos išgelbėti. 

- Jūs buvot maža, Seira. Norėjot, kad viskas greitai pasitaisy- 
tų, o kai Lorelė mirė, turėjot ką nors apkaltinti. 

- Jūs tikriausiai teisus. 

- Jaučiau tą patį, kai mirė mano tėvas. 

Seira pakėlė galvą ir pažvelgė į jį. 

- Buvau tokio pat amžiaus kaip ir jūs, kai netekot motinos. 

- Tikriausiai jums buvo labai blogai, - Seira akimirką pamiršo 
visas savo gynybos priemones, jos išraiška sušvelnėjo, akys tapo 
šiltesnės ir pirmą kartą nuo jų susitikimo ji kalbėjo nuoširdžiai. 

— Tai atsitiko seniai, - pasakė Bekas, - bet atsimenu, koks įtū- 
žęs buvau. Aš ilgai pykau, todėl mano mamai buvo dar sunkiau. 

Seira parėmė smakrą delnu ir paklausė: 

— O ką darėt, kai sužinojot, kad tėčio nebėra? Koks buvo pir- 
mas veiksmas? 

- Pasiėmiau beisbolo lazdą ir nuėjau prie išorinės garažo sie- 
nos, - nereikėjo stengtis prisiminti. Viskas buvo labai gyva. — 
Daužiau ją tol, kol skilo lentos. Neklauskit manęs kodėl. Tik- 
riausiai norėjau, kad kam nors kitam skaudėtų taip kaip man. 

Bekas atsisėdo ant suoliuko šalia Seiros atsukęs nugarą į sta- 
lą, ir jie vėl atsidūrė vienas prieš kitą, kaip ant suoliuko prie 
rojalio. Šis iškylos suolas buvo daug ilgesnis, bet Bekas sėdėjo 
visai arti Seiros, kaip ir tada. 

— O kąjūs darėt, kai sužinojot apie mamos mirtį? 

— Nuėjau į jos kambarį, - pasakė Seira. - Ten visada skaniai 
kvepėjo talku, kuriuo ji pudruodavosi po vonios. Visą gyveni- 
mą atsiminsiu, kaip ji kvepėdavo kiekvieną vakarą, kai ateidavo 
į mano kambarį apkamšyti ir pabučiuoti prieš miegą. Ji suim- 
davo man veidą delnais, jie būdavo tokie vėsūs. 

Tarsi sustiprindama žodžius veiksmu, ji priglaudė delnus 
prie skruostų ir panirusi į prisiminimus kurį laiką sėdėjo tylė- 
dama, paskui nuleido rankas. 

— Taigi kai Hafas grįžo iš ligoninės ir pasakė mums, kad 
mama mirė, aš nuėjau į jos miegamąjį. Tai buvo ir Hafo kam- 
barys, bet moteriškas ir subtilus kaip ir ji. Aš atsiguliau į mamos 
vietą, įsikniaubiau į jos pagalvę ir pravirkau. Galiausiai Selma 
mane surado. Ji nušluostė man veidą šaltu rankšluosčiu ir pa- 
sakė, kad nuo šiol aš būsiu namų ponia, kad mamytė žiūri į 
mane iš dangaus. Negi aš norinti ją nuvilti šitaip raudodama? 
Taigi aš lioviausi verkusi. 

-— Ir tapot namų ponia. 

Seira nusijuokė ir krestelėjo galvą, atmesdama plaukus. 

— Manau, išnagrinėjom šią temą. Aš niekad nesielgiau kaip 
ponia. Bet tada ėmiau nemėgti gydytojo, kuris neišgydė ma- 
mos, ir nekenčiu jo iki šiol. 

— Visiškai suprantama. 

— Ar jūsų motina gyva? 

— Taip, ji įstengė ištverti ir tėvo mirtį, ir mane. 

Linktelėjusi Seira pasakė: 

— Tikriausiai jūs buvot tikras velnias, kai augot. 

- Ir vis dar esu? 

Ji įdėmiai pažvelgė į jį ir ramiai atsakė: 

— Kai kas teigia, kad esat. 

— Kas taip sako? 

Pasijutusi nesmagiai ji vengė atsakyti ir baigė gerti alų. 

- Manau, jau reikia vykti į viešbutį. Šiandien gali trūkti kam- 
barių. 

Bekas prilaikė ją už alkūnės, kai jie ėjo nelygia pievute sunk- 
vežimiuko link. Pirmą kartą ji neatsitraukė. 

— Matot, ar kambaryje bus laisvų kambarių, priklauso nuo 
boulingo lygos, - pasakė Bekas. 

- Boulingo lygos? 

- Tais vakarais, kai vyrai Žaidžia boulingą, žmonos susitinka 
su meilužiais. Ir tada nebūna laisvų kambarių. 

Stovėdama ankštoje erdvėje tarp automobilio durelių, ku- 
rias Bekas jai atidarė, ir kabinos, Seira atsigręžė į Beką ir pa- 
klausė: 

— O kaip tomis naktimis, kai moterys žaidžia boulingą? 

- Tas pats. Visi kambariai užsakyti, nes vyrai linksmina savo 
drauges. Bet, manau, šįvakar jums niekas negresia. Niekas ne- 
žaidžia boulingo, išskyrus „Kolumbo riterius“. 

— Ar katalikės nesilinksmina? 

— Linksminasi, bet slapčia. Jos išvažiuoja iš miesto. 

Seira nusijuokė ir įlipo į kabiną, nenujausdama, kaip sijonas 
aptempė jos užpakaliuką. Patrauklūs linkiai ir nematyti jokių 
kelnaičių. Kelnaitės su juostele, suvokė Bekas ir jį vėl apėmė 
geismas. Apeidamas sunkvežimiuką jis dar kartą nusišluostė 
kaktą rankove, įlipo į kabiną ir užvedė variklį. 

- Kaip gavote visą šią vertingą informaciją apie neištikimybę 
Destinyje? 

— Tai įeina į mano darbą. 

Bekas plačiai apsisuko ir nukreipė sunkvežimį į siaurą kelią, 
vedantį į greitkelį. Iš abiejų pusių juos supo neperregima miško 
tamsa. 

— Suprantu. Jūs renkat informaciją apie žmones, sužinot, kas 
su kuo miega, kiek jie geria, kur yra pažeidžiami. Jei kartais 
Hafui reikėtų juos paspausti. 

— Kalbat kaip apie šantažą. 

— O ar tai ne šantažas? 

Bekas nusivylęs pažvelgė į ją. 

— Na štai! Aš jus pavaišinau puikia vakariene, o vis tiek ne- 
galiu sulaukti jūsų palankumo. Man nemalonu, kad rytoj išva- 
Žiuosit taip blogai apie mane galvodama. 

— Rytoj aš nevažiuosiu. 


Keturioliktas skyrius 


Bus stabdė taip staigiai, kad sunkvežimis kelis metrus 
slydo žvyrkeliu, kol visai sustojo. 

— Kodėl neišvyksit? 

- O koks jums skirtumas? 

- Šiandien po pietų buvot pasirengusi šauti iš čia lyg raketa. 
Kas privertė jus persigalvoti? 

— Įtariama, kad Krisas susijęs su Denio mirtimi. 

— Kas jums sakė? 

— Hafas. 

Bekas apsvarstė tai, patraukė koją nuo stabdžių ir vairavo 
toliau. 

— Ar Hafas kalbėjo paveiktas vaistų? - paklausė ji. 

— Ne, jis blaivaus proto. 

- Arjūs galit... Ar norit apie tai pakalbėti? 

Bekas abejingai gūžtelėjo pečiais, nors abejingas nesijautė. 

— Redas Harperis paprašė Kriso užeiti į nuovadą ir atsakyti 
į kelis klausimus. - Bekas pažvelgė į ją. - Matyt, jūsų komen- 
taras, kad Denis nekentė žvejybos, sujaudino jo pavaduotoją 
Skotą. 

— Maniau, tai gali būti svarbu. Denis nekentė žvejybos name- 
lio. Jis ten niekad nevažiuodavo. 

- Jis ten nebuvo visą tą laiką, kai aš čia, - pripažino Bekas. - 
Bent jau kiek žinau. 

— Tada ar jums nekeista, kad jis žuvo kaip tik ten? 

— Nežinau. O ar turėtų būti keista? 

Jie jau privažiavo priemiestį ir Bekas sustojo prie šviesoforo. 
Seira neatsakė į jo klausimą, todėl jis pasisuko į ją ir pakartojo: 

— Ar jums keista, kad jis žuvo ten? Kodėl Deniui nepatiko 
žvejybos namelis? 

Seira atkakliai tylėjo. 

- Arjis bijojo gyvačių? Buvo alergiškas nuodingajai gebenei? 
Kodėl Denis nemėgo tos poilsiavietės? 

— Skausmingi vaikystės prisiminimai, - atšovė ji. - Jus tai 
tenkina? 

Jis atsakė nedvejodamas: 

- Tenkina. 

Užsidegė žalia šviesa ir Bekas greit pervažiavo sankryžą. 

Jis išgirdo, kaip Seira atsiduso, atrėmusi galvą į keleivio langą. 

— Norit išgirsti tą istoriją? 

- Jei tik norit papasakoti. 

- Vis tiek Krisas papasakos. Mano versija bent jau nebus pa- 
gražinta. Galbūt tai padės jums suprasti, kokia buvo Hoilų at- 
žalų vaikystė ir pateiks nenulakuotą žmogaus, kuriam dirbat, 
portretą. 

- Kartą, praėjus šiek tiek laiko po mamos mirties, Hafas nu- 
sprendė, kad šeimai reikia iškylos - visiems keturiems praleisti 
dieną kartu. Jis padarė didelę nuolaidą, nes, kaip žinot, labai 
retai kada neina į liejyklą. 

— Taigi jis mus nusivežė į poilsiavietę. Jis visus mus pasodino, 
įdavė po meškerę su jauku, o man ir Deniui dar paaiškino, kaip 
žvejoti. Žinoma, Krisas jau buvo įgudęs žvejys, nes Hafas jį daž- 
nai imdavosi kartu. Denis ėmė zirzti nenorįs žvejoti. Jam nepa- 
tiko mauti ant kabliuko masalą, nenorėjo skriausti slieko. Vy- 
lėsi nieko nepagausiąs ir žuvys nežūsiančios. Jis nuolat galvojo 
apie mirtį, juk neseniai buvo mirus mama. Prieš savaitę kelias 
valandas verkė, verandoje radęs negyvą svirplį. Užuot nurami- 

nęs Denį, pamėginęs įkalbėti ar, po velnių, palikęs jį ramybėje, 
nes koks skirtumas, sugaus Denis ką nors ar ne, Hafas įtūžo ir 
pasakė, kad jis negalės eiti namo, kol neištrauks nors vienos 
žuvies. Jis privertė Denį visą popietę tūnoti tame dvokiančiame 
geltoname dumble, kęsti jo panieką ir brolio patyčias. Jis leido 
Krisui žeminti brolį ir net skatino tai daryti. Kai Denis galiau- 
siai pagavo žuvį, saulė jau buvo nusileidusi. Jis verkė visą laiką, 
kol mėgino nuimti ją nuo kabliuko, bet galiausiai nuėmė, - ty- 
liai baigė Seira. - Jis tai padarė. Ir vienintelis mano matytas De- 
nio pasipriešinimo veiksmas buvo tas, kad jis įmetė žuvį į upelį 
ir prisiekė niekada gyvenime daugiau negaudysiąs žuvų. 

Seira baigė pasakojimą, kai Bekas jau buvo įvažiavęs į mo- 
telio aikštelę ir sustojęs prieš registratūrą. Jis buvo pasisukęs 
į ją, ištiesęs ranką ant jos sėdynės atlošo, pirštai vos nelietė jos 
peties. 

Seira susivokė, kad panirusi į prisiminimus tapo vieninteliu 
Beko dėmesio objektu. Ji atsisėdo tiesiau ir atsikrenkštė, slopin- 
dama pakimusį balsą. 

— Denis nekentė tos vietos, su ja susiję bjaurūs prisiminimai, 
tai kodėl jis nusprendė ten vykti praėjusio sekmadienio popietę? 

— Gal kaip tik dėl tos priežasties jis ir nuvažiavo ten, Seira? Jei 
buvo toks nusivylęs, kad ryžosi nusižudyti, gal mazochistiškai 
pasirinko vietą, susijusią su nemaloniais prisiminimais? 

— Jei jis nusižudė, - Seira pažvelgė jam į akis, - kodėl jie do- 
misi Krisu? 

— Nesidomi. Jį tik apklausė. 

— Taip taip, aš žinau. Jis tik atsakinėjo į klausimus. Tačiau, ma- 
tyt, tie klausimai pakankamai rimti, kad Hafą ištiko infarktas. 

Bekas nusigręžė ir pažvelgė į mirksinčią raudoną neoninę 
rodyklę, nukreiptą į motelio registratūrą. Pro stiklinę sieną jis 
matė krėsle sėdintį registratorių, Žiūrintį televizorių ir kram- 
tantį dantų krapštuką. 

Jis nerodė nė menkiausio susidomėjimo galimais klientais. 
Matyt, įprasta, kad vyras ir moteris lieka mašinoje ir tariasi, eiti 
prašyti kambario ar ne. 

— Policija namelyje rado daiktą, atkreipiantį dėmesį į Krisą. 
Jis tikina nebuvęs namelyje nuo tos nakties, kai Fritas nuvijo 
lūšį, - Bekas vėl atsigręžė į Seirą ir pridūrė: - Manau, jis sa- 
ko tiesą. 

- Kąjie rado? 

— Degtukų dėžutę iš naktinio Broksbridžo klubo. 

- Ir viskas? Nelabai svarūs įkalčiai. Tą dėžutę galėjo pamesti 
bet kas ir bet kada. 

— Įprastomis aplinkybėmis - taip. Bet didysis atidarymas 
buvo praėjusį šeštadienį, Denio mirties išvakarėse. Tokios 
degtukų dėžutės kaip tik ta proga ir pagamintos, - paaiškino 
jis. - Krisas pripažįsta buvęs klube ir grįžęs namo vėlai. Sako, 
surūkęs kelias cigaretes, todėl galėjęs turėti degtukų dėžutę. 

— Nemanau, kad Denis tą naktį buvo klube. 

Bekas papurtė galvą. 

- Tik ne tokioje vietoje, ypač ne pastaruoju metu. Denis ne- 
rūkė, todėl neatrodo, kad jis būtų pametęs tą dėžutę. Kur jis 
ją būtų gavęs tarp šeštadienio nakties ir sekmadienio ryto, kai 
išėjo į bažnyčią? 

- Taigi pavaduotojas Skotas norėjo žinoti, kaip degtukų dė- 
žutė, kurios iki šeštadienio vakaro negalėjai gauti, namelyje 
atsirado sekmadienį po pietų. Krisas buvo naktiniame klube, 
todėl panašiausias į kaltininką. 

— Tai pavaduotojo Skoto teorija. 

— O kas dar ten galėjo būti? 

— Aš nežinau, Seira, bet jei Skotas tik tiek turi prieš Krisą, 
prisiekusiesiems to neužtektų, net jei prokuroras labai spirgėtų, 
norėdamas, kad jį nuteistų. 

Seirą pritrenkė jo juridinis žargonas. 

— Arjūs manot, kad viskas nueis taip toli? 

— Ne, nemanau. Koks būtų Kriso motyvas? - Bekas patei- 
kė tai kaip retorinį klausimą, tačiau Seira priėmė jį kaip tikrą 
pinigą. 

— Nemanau, kad Krisui reikia motyvų, kai ko užsimano. 

Bekas neginčijo šio teiginio, nes žinojo, kad tai tiesa. 

Trumpai patylėjusi Seira tarė: 

— Nusprendžiau likti Destinyje, kol viskas paaiškės. 

— O kaip jūsų verslas? 

— Šiandien kalbėjausi su savo padėjėja. Šią savaitę manęs ne- 
spaudžia jokie darbai, ji perkėlė mano susitikimus. Be to, tai 
svarbiau. Aš nepalaikiau jokių ryšių su Deniu per pastaruosius 
dešimt metų. 

Jos balsas užsikirto, beveik užlūžo, ir Bekui pasirodė, kad 
Seira slepia labai svarbų argumentą, nulėmusį jos sprendimą. 
Tačiau ji nieko nepasakė. 

— Aš negaliu leisti, kad jo mirties aplinkybės liktų neištir- 
tos, - pasakė ji. - Ar jis nusižudė, ar buvo nužudytas; privalau 
žinoti, kodėl jis mirė, jei nėra kitų priežasčių, tai bent jau dėl 
savo pačios sielos ramybės. Taip pat jaučiu pareigą motinai, 
Denis buvo jos numylėtinis. Jei palikčiau tai Hafui ir Krisui, 
Denio tragedija greitai būtų pamiršta. Aš negalėčiau gyventi, 
jei subraukčiau jį po kilimu kaip šiukšlių krūvelę. Sudaužyčiau 
mamai širdį. Tai mažiausia, ką galiu dėl jos padaryti, ir dėl jo, - 
Seira ištiesė ranką prie durelių rankenos. 

Bekas palietė jai petį. 

- Seira? 

Ji pažvelgė į jį, bet jis nesugalvojo, ką galėtų pasakyti. Jos prie- 
žastys likti buvo nesavanaudiškos, tad kokį įtikimą argumentą 
jis galėtų pateikti? Geriausia būtų, jei ji išvyktų iš Destinio, bet 
jis negalėjo prisiversti skatinti ją tai padaryti. 

Tylos akimirką nutraukė Seira: 

- Nesivarginkit atidarydamas man duris. Ačiū už vakarienę. 
Labanakt. 

Bekas leido jai išlipti pačiai ir pasiimti krepšį, padėtą už sė- 
dynės. Uždariusi dureles ji net nepažvelgė į jį. 

Bekas išgirdo, kaip suskambėjo varpelis virš durų, kai Seira įėjo 
į registratūrą. Jis stebėjo, kaip ji kalbasi su administratoriumi. 

Bekas įsakė sau važiuoti ir į nieką nesipainioti, net raktelį 
pasuko. Kuo mažiau jis turės reikalų su Seira Linč, juo geriau 

bus visiems, ypač jam pačiam. Juk jis jai nepatinka. Kodėl jis 
čia lūkuriuoja? 

— Prakeikimas! 

Kai Seira išėjo iš registratūros, nešina kambario raktu, Bekas 
jos laukė. Tiesdamas ranką į jos krepšį paklausė: 

- Viršuje ar apačioje? 

— Nereikia manęs lydėti. 

- Hafas man niekada neatleistų, jei jums kas nors atsitiktų. 

— O kas man gali atsitikti? 

Jis paėmė krepšį iš jos rankų. 

- Apie tai nediskutuosim, Seira. 

Seira neprieštaraudama parodė ilgą atvirą koridorių. 

— Paskutinis kambarys, - tarė ji ir karčiai nusijuokė: - Hafas. 
Tik jau neapsikvailinkit, patikėjęs, jog jam rūpi mano gerovė. 

- Supratau - reanimacijos skyriuje sentimentalus susitaiky- 
mas neįvyko. 

- Jis žaidė vieną iš savo iškrypėliškų žaidimų, o aš buvau už- 
statas. 

- Jis manė, kad miršta. Gal jūs klystat. 

— Neklystu. 

— Nenaudinga abejoti Hafu? 

— Tikrai ne. 

— Spėju, kai jis nutraukė jūsų ir Klarko Deilio romaną, jūs... 

— Ką? - Seira staiga sustojo ir sugriebė jam už rankos. - Ką 
jūs apie tai Žinot? 

— Tik tą, ką pasakojo Krisas. 

- Krisas jums pasakojo apie mane ir Klarką? Kada? 

— Kol buvote reanimacijos skyriuje. 

— Kodėl? 

Seiros pirštai įsikirto Bekui į alkūnės linkį, nors ji tikriausiai 
to nesuvokė. Jos akys liepsnojo pykčiu. Vildamasis ją nuramin- 
ti Bekas kalbėjo labai ramiai: 

- Paklausiau Kriso, dėl ko prasidėjo jūsų karas su Hafu. 

— Tikiuosi, kad pasakojimas jums buvo įdomus. 

Seira paleido jo ranką ir skubiai nuėjo koridoriumi. Pasieku- 
si galines duris ji įgrūdo raktą į spyną su tokia jėga, kad Bekas 
nustebo, kodėl jis nelūžo. Ji trūktelėjo savo krepšį jam iš rankos 
ir sviedė į kambarį. 

— Nebūčiau minėjęs to vardo, jei būčiau žinojęs, kad tai jus 
nuliūdins. 

— Man pikta, kad jūs su Krisu lyg dvi pleputės liežuvavot apie 
mano asmeninį gyvenimą. Ne jo reikalas aptarinėti jį su jumis 
ar kuo nors kitu. Ar neturėjot daugiau apie ką kalbėti? 

— Mes neliežuvavom. Be to, tai jau sena istorija, - jis primer- 
kęs akis pažvelgė į ją. - Argi ne? 

— Tai kodėl ji jus domina? 

— Mane ji domina taip pat, kaip ir dvi jūsų santuokos. 

- Jūs ir mano santuokas aptarėt? 

- Jos - šeimos kronika. 

— Šeimos, kurios narys jūs nesate. 

- Teisybė. Aš tik pašalinis stebėtojas. Man tiesiog smalsu. 

— Dėl ko? 

— Du vyrai per trejus metus. Pirmąjį parinko Hafas, todėl 
galima suprasti, dėl ko santuoka truko trumpai. O kodėl su- 
griuvo antroji? 

Seira liko sustingusi ir neatsakė. 

— Nesuderinamumas? Dingo potraukis? Vis dar uždegdavot 
tamsoje žibintą Deiliui? Tikriausiai taip. Suprantu, jūsų meilė 
buvo karšta. 

— Jūs nieko nesuprantat. 

— Tai paaiškinkit, Seira. Išdėstykit viską taip, kad suprasčiau. 

Ji virė pykčiu. 

- Galbūt pamanėt, kad jei negalit turėti vyro, kurio norit, tai 
bent jau pasimėgausit gardumynais? 

— Taip! - sušnypštė ji. - Kaip tik tai ir dariau. Ar norit iš- 
mėginti? 

Ji pakėlė ranką, apkabino Beko kaklą, prisitraukė jo veidą ir 
stipriai, piktai, įžūliai pabučiavo į lūpas, o paskui taip staiga pa- 

leido, kad jo galva loštelėjo atgal. Ji apsigręžė, įėjo į kambarį ir 
jau ketino užtrenkti duris, bet Bekas šoktelėjo iš paskos. 

- Aš noriu išmėginti daug daugiau, negu parodėt. 

Jis apglėbė Seiros liemenį, prisitraukė, stumtelėjo ją toliau 
į kambarį ir koja paspyręs duris godžiai apžiojo jos lūpas. Jis 
praskyrė Seiros lūpas ir įkišo tarp jų liežuvį. Ji mėgino nusi- 
gręžti, bet Bekas viena ranka suėmė jos skruostą ir prilaikė gal- 
vą, tyrinėdamas jos burną. 

Staiga Seiros ranka paniro į jo plaukus, pirštai sugriebė plau- 
kų sruogas. Bet ji nestūmė Beko šalin - traukė jį artyn, karštai 
atsakydama į bučinį. Tylios geismo aimanos virpėjo iš jos ger- 
klės gilumos, vesdamos jį iš proto. 

Bekas sušvelnino bučinį, ranka jau nebelaikė Seiros skruosto, 
O jį glostė. 

Jų liežuviai vis dar lietėsi, bet jau seksualiai, ne piktai. Be- 
kas pasisuko taip, kad Seira nugara atsiremtų į duris, o pats 
glaudėsi prie jos, spausdamas savo iškilumą prie laukiančios jos 
ertmės ir beprotiškai trokšdamas, kad jų drabužiai ištirptų. 

Atsitraukęs įkvėpti oro, jis sukuždėjo jai į lūpas: 

- Žinojau, kad tu šito trokšti. 

Sunkiai alsuodama Seira energingai tai neigė, bet palenkė 
galvą į šoną, kviesdama Beko lūpas nuslysti jos kaklu žemyn. Jis 
buvo neteisus - ant jos odos žvilgėjo mažutėliai prakaito laše- 
liai. Bekas atsegė Seiros švarkelį ir pabučiavo krūtis, virstančias 
iš liemenėlės iškirptės. 

Kai Bekas pabučiavo jos stangrų spenelį per liemenėlės nėri- 
nius, Seira sumurmėjo „nereikia“, bet jis nesitraukė ir ji jo ne- 
atstūmė. 

Vėl bučiuodamas lūpas Bekas uždėjo rankas Seirai ant sėd- 
menų ir prisitraukė ją artyn. 

— O Dieve, - sudejavo ji, paskui nusigręžė veidu į duris. 

Nesuglumęs jis pakėlė Seiros rankas virš galvos ir prispau- 
dė prie durų. Jis palietė nosimi jos sprandą, delnais nuslinko 
žemyn jos vidine rankų puse. Paskui Bekas apglėbė delnais jos 
krūtis, spustelėjo, rankos nuslydo Seiros pilvu, klubais, šlauni- 

mis iki pat kelių. Kildama atgal viena ranka palindo po sijo- 
nėliu. Jis ėmė raukšlėtis prie jo riešo, kol ranka kilo ilgiausia ir 
švelniausia šlaunimi, kokią tik vyras gali įsivaizduoti. 

Kelnaičių su juostele priekis buvo tik nedidelis nėrinių 10- 
pinėlis. Bekas paglamonėjo per jį, paskui po juo, plaukai buvo 
švelnūs, o kūnas nuolankus. Pirštai pajuto, kad ji pasiruošusi. 
Susižavėjimo, jaudulio ir dėkingumo apimtas Bekas sukuždėjo 
jos vardą. 

Jo pirštai vos spustelėjo, tačiau Seira krūptelėjo ir tyliai su- 
aimanavo. Ji instinktyviai ėmė judinti klubus į priekį ir atgal. 
Bekas sudejavo - jis vos ištvėrė malonumą, buvo ten, kaip tik 
ten, prigludęs prie jos sėdmenų, o ji judėjo svaiginamu ritmu 
priešais jį. 

Kai ji pasiekė orgazmą, Bekas dar labiau prisiglaudė ir tvir- 
tai suspaudė ją tarp savęs ir durų. Seira trynė smilkinį į duris, 
tankiai alsuodama, kol krūpčiojimai liovėsi, atslūgo įtampa ir 
ji nurimo. 

Bekas ištraukė ranką iš po sijono ir jį išlygino. Paskui abiem 
rankomis suėmė Seiros liemenį ir spūsčiojo jį, rodydamas, kad 
moka būti kantrus. 

Praėjo visa minutė, kol Seira atsigręžė į jį veidu. Jos sudrė- 
kę, išsitaršę plaukai puikiai įrėmino stipriausio kada nors pa- 
gaminto viskio spalvos akis ir lūpas, kuriomis Bekas niekaip 
negalėjo pasisotinti. Smulkūs prakaito karoliukai nusagstė jos 
viršutinę lūpą. 

Bekas šypsodamasis piršto galiuku nušluostė tuos drėgnus 
ūsiukus. 

— Prakaituoji tada, kai įdedi fizinių pastangų. 

- Jei jūs mane dar kartą paliesit, aš jus užmušiu. 

Pritrenktas Bekas žingtelėjo atgal. 

— Ką? 

— Manau, aš aiškiai pasakiau! 

Dabar jis suvokė, kad ugnis Seiros akyse - tai ne geismas, bet 
įniršis, toks stiprus, jog atrodė, jei jis nepaisys grasinimų ir ją 
palies, ji tikrai perrėš jam gerklę. 

— Aš nejuokauju, - patvirtino ji. - Nelieskit manęs. 

Įsiutintas jos intonacijos Bekas sarkastiškai atkirto: 

- Tačiau prieš minutę jūs neprieštaravot, kai jus liečiau. Gal 
pavaizduoti grafiškai? 

— Noriu, kad išeitumėt. 

Bekas plačiu rankos mostu paprašė pasitraukti nuo durų, 
perdėtai demonstruodamas pastangas išvengti fizinio kontak- 
to. Jis atšoko, atidarė duris, o paskui sustojo ir atsigręžė. 

— Ant kojūs pykstat, Seira? Ant manęs ar savęs? 

— Eikit iš čia! 

- Žinojot, kad tai įvyks. 

- Eikit! 

— Tą akimirką, kai mes pamatėm vienas kitą, abu supratom, 
kad tai neišvengiama. 

Ji įtūžusi papurtė galvą. 

- Jūs to norėjot ir jums patiko. 

— Ne! 

— Ne? - jis ištiesė ranką ir nykščiu palietė jos apatinę lūpą, 
parodė jai kraujo lašelį nuo žaizdelės, kur buvo įsikandusi. 

Bekas pasilenkė prie jos veido, sušnabždėjo vieną vienintelį 
žodelį ir išėjo. 


Hafas užsimerkęs gulėjo ant nugaros, kai išgirdo, kad kažkas 
įėjo į palatą. 

— Kas čia? 

- Jūsų talentingasis daktaras. 

— Labai ilgai užtrukai, - suniurzgė Hafas. 

— Tu ne vienintelis mano pacientas, - pasakė Tomas Kerou. 

— Aš iš viso ne pacientas, - Hafas nukorė basas kojas per 
lovos kraštą ir atsisėdo. Jis nusikeikė ir ištraukė iš šnervių 
vamzdelį. 

— Nekenčiu, kai prikaišioja viso to mėšlo. 

Gydytojas nusijuokė. 

— Džiaukis, kad neprireikė kateterio tavo pimpalui. 

— Jokio šanso, nė pragare. Ar atnešei ko nors užvalgyti? 

Tomas Kerou pasirausė apdribusių kelnių kišenėje ir ištrau- 
kė suvyniotą sumuštinį. 

— Riešutų sviestas ir vynuogių drebučiai iš mano virtuvės. 

— Kas čia per velnias? Sakei, kad atneši vakarienę. 

— Hafai, žmonės, patyrę infarktą, praėjus dešimčiai valandų 
dar nevalgo mėsos kepsnio su bulvių koše ir riebiu padažu. 

Hafas pagriebė sumuštinį, išvyniojo ir sunaikino trimis kąsniais. 

- Atnešk kokakolos, - paliepė jis, kramtydamas pilna burna. 

- Jokio kofeino. 

— Ta baisuolė slaugytoja atėmė iš manęs cigaretes. 

— Net didysis Hafas Hoilas negali rūkyti reanimacijos pa- 
latoje. 

— Aš paaukojau pinigų šiai ligoninei ir negaliu joje rūkyti? 

— Čia visur deguonies balionai, - mostelėjo ranka gydytojas. 

— "Tai eisiu rūkyti į apačią. 

— Turėsiu išjungti monitorius, ir visas personalas tuoj subėgs 
tavęs gaivinti, - Kerou griežtai pažvelgė į Hafą. - Juk mums to 
nereikia? 

Hafas apdovanojo jį tulžingu žvilgsniu. 

— Tu mėgaujies tuo, ar ne“ 

— Juk čia tavo sumanymas, Hafai. Taigi jei turi apsieiti be 
mėgstamo riebaus maisto ir rūkalų, pats esi dėl to kaltas. Kiek 
laiko Žadi čia tysoti? Slaugytojos jau kasosi galvas, nesuvokda- 
mos, kaip patyręs infarktą ligonis gali būti toks gyvybingas. Aš 
ilgai nepajėgsiu apgaudinėti. 

- O kada žmogus po infarkto gali stebuklingai pasveikti? 

— Po dienos ar dviejų. Rytoj padarysiu kai kuriuos tyrimus... 

Hafas stipriai dūrė jam pirštu į krūtinę. 

- Tik nieko skausmingo ir ne į vidų. 

- Galėčiau pasakyti tavo šeimai, kad nustačiau, jog infarktas 
ne itin stiprus, lyg įspėjamasis signalas laikytis dietos, liautis 
rūkius, pradėti sportuoti ir taip toliau. 

- Tik jau nesakyk nieko apie dietą, nes Selma pradės šerti 
mane visokiu mėšlu. 

— Tai kaina, kurią turėsi mokėti už suvaidintą infarktą. 


BALTASIS KARŠTIS 167 


— O kokia alternatyva? - suurzgė Hafas. 

— Galėčiau pripažinti suklydęs ir pasakyti, kad širdis niekuo 
dėta, kad tai buvo tik ūmus gastrito priepuolis, sukilo rūgštys. 
Tai išgąsdino tave ir suklaidino mus visus. 

Hafas pasvarstė ir tarė: 

— Būtų lengva patikėti, kad toks šundaktaris, kaip tu, nusta- 
tė klaidingą diagnozę, bet laikykimės nestipraus širdies smūgio 
versijos. Norėčiau dar vieną dieną dėl akių pagulėti ligoninėje. 

— Iš visų tavo klastočių ši pranoksta visas kitas. Kodėl taip 
elgiesi? 

— O koks tau skirtumas? Juk gausi atlyginimą. 

— Tik neužmiršk, kad grynais. 

— Argi kada nors pamiršau? 

Įspeistas į kampą gydytojas nervingai nusijuokė. 

- Aš nemėgstu kištis į tavo reikalus, Hafai. Man tik įdomu. 

— Turiu savo priežasčių pasirodyti pažeidžiamas. Ir tu visiš- 
kai teisus — tos priežastys tikrai ne tavo reikalas. 

Tomas Kerou buvo paperkamas, kaip ir bet kuris kitas Hafo 
sutiktas žmogus, ir tai kai ką reiškė. Hafo visi bijojo todėl, kad 
jis duodavo dosnius kyšius, bet suteikdavo labai šykščią infor- 
maciją. Jis visiškai neketino aiškinti Kerou, kodėl sukūrė tokią 
sudėtingą šaradą. 

- Jei neduosi man daugiau valgyti, dink iš čia, - įsakė Hafas. — 
Pasistenk nenužudyti nė vieno paciento, kol eisi iš ligoninės. 

— Pasimatysim rytą. 

— Ir atmink: nieko nekiši į mane. Nieko į užpakalį ar į veną. 
Tik rentgenas ir panašūs dalykai. 

Eidamas prie durų Kerou parodė pirštu į Hafo nosį. 

— Neužmiršk deguonies. 

Hafas vėl įsikišo vamzdelį, atsigulė ir padėjo galvą ant pagal- 
vės. Jo krūtinę supurtė tylus juokas, kurį jis pavertė kosuliu, jei 
kartais pro šalį eitų slaugytoja. 

Tebus jis prakeiktas, jei jam nepavyko. Žinoma, nebūtų to 
padaręs be Tomo Kerou pagalbos. Tačiau pakako vieno telefo- 
no skambučio, kad daktaras sutiktų bendradarbiauti. 

Nuo tos minutės, kai pranešė apie Denio mirtį, Hafą kamavo 
rūpesčiai. Jie sukosi aplink jį lyg grifai apie maitą ir niekaip 
nesisekė jų nuvyti. Tai vienas, tai kitas sušvisdavo ryškiau ir ne- 
gailestingai spurdėdavo jo pasąmonėje, keisdamiesi vietomis. 

Pirmiausia, žinoma, sūnaus netektis. Labai gaila, liūdna, net- 
gi tragiška, bet Denio nėra, ir jis nieko negali padaryti. Taip, 
jam stigs Denio, bet beprasmiška galvoti apie situaciją, kurios 
neįmanoma pakeisti. Paskui Krisas. Hafas tik jį kaltino dėl ne- 
vykusios santuokos. Kur buvo Krisas, kai jo žmona Meksikoje 
dulkinosi su baseino berniukais ir sterilizavosi? Taršė panašias 
į Lailą Robson. 

Hafui visiškai nerūpėjo Kriso santuoka. Iš tiesų jis net ne- 
manė, kad ji truks taip ilgai. Bet jis norėjo, kad prieš jai nu- 
trūkstant gimtų vaikaitis. Lopšys palėpėje tebebuvo tuščias ir 
tai jį erzino. 

Galiausiai Seiros sugrįžimas privertė Hafą pamatyti, kad jis 
prarado kontrolę. Anksčiau jis valdė viską. Niekas nieko nedarė 
be jo leidimo. Visose situacijose jis nuspręsdavo, kuria kryptimi 
pūs vėjas, valdė savo šeimą kietu ir visur esančiu kumščiu. Ta- 
čiau pamažu Hafas paleido vadžias, o Seirai nebeturėjo jokios 
įtakos. Seniai laikas ją atgauti. Bet prieš imdamasis tvarkyti 
jos gyvenimą, jis turėjo atkreipti dukters dėmesį, padaryti jai 
įspūdį. Taigi Hafas suvaidino infarktą, ir tai padėjo ją sulaikyti 
mieste. 

Gulėdamas reanimacijos skyriaus tyloje Hafas nuslopino dar 
vieną juoko bangą, prisiminė planus, kuriuos rengė panelei Sei- 
rai Linč Holil. 

Laimei, ji elgėsi taip, kaip jis ir tikėjosi. 


Penkioliktas skyrius 


K ai Bekas grįžo namo, Fritas puolė jo pasitikti ir numetė 
prie kojų šlapią teniso kamuoliuką. 

— Atleisk, vaikine, neturiu nuotaikos šįvakar žaisti. 

Šiandien jam reikėjo ne šuns, bet boksininko kriaušės, kurią 
porą valandų galėtų kulti kumščiais kaip Rokis. Tik taip galbūt 
įveiktų savo nusivylimą. 

Tačiau Fritas buvo atkaklus, ir Bekas nusprendė, jog nesąži- 
ninga blogą nuotaiką išlieti ant šuns. 

— Gerai, bet tik kelis kartus. 

Kai Fritas penkiasdešimt kartų atnešė kamuoliuką, Bekas 
buvo visai nusikamavęs. 

— Aš nugalėtas, Fritai, be to, tau jau seniai laikas vakarieniauti. 

Paminėjus maistą Fritas pirma šeimininko užbėgo priebučio 
laipteliais, snukiu atidarė tinklines duris ir įsmuko vidun. Kai 
Bekas pasiekė virtuvę, Fritas tupėjo prie šaldytuvo, šluodamas 
grindis savo puošnia uodega ir iškišęs ilgą liežuvį. 

Bekas įėjo į sandėliuką ir atidarė dėžę, kurioje laikė sausą 
šunų ėdalą. Fritas suinkštė. Sekmadieniais ir trečiadieniais va- 
karienei jis gaudavo plaktos kiaušinienės. Šuo priekaištingai 
pažvelgė į Beką, lyg norėdamas pasakyti: Ar pamiršai, kuri šian- 
dien diena? 

— Nepamiršau, bet šiandien bus gerai ir šunų maistas, o rytoj 
kompensuosiu, - Bekas įbėrė didelę porciją ėdesio į dubenėlį. 

Fritas nubidzeno prie jo, abejingai apuostė, maldaujančiomis 
akimis pažvelgė į Beką ir vėl suinkštė. 

— Neturim kiaušinių, ar supranti? Tai brangus, maistingas, 
vitaminizuotas maistas, kurio labai norėtų badaujantys Kinijos 
šunys. Ėsk ir liaukis skundėęsis. 

Nusprendęs, kad geriau nebus, Fritas nulenkė galvą į dube- 
nėlį ir ėmė triauškinti sauso maisto gabalėlius. Tačiau vos Be- 
kas atidarė šaldytuvą, norėdamas išsiimti alaus, Fritas pažvelgė 
į vidų ir pamatęs kiaušinius, tvarkingai išdėliotus durelių rėme- 
lyje, priekaištingai pažvelgė į Beką. 

- Tu esi per daug protingas ir tai tau kenkia. 

Bėkas pasižymėjo tuo pačiu bruožu - taip pat buvo per daug 
protingas ir kartais dėl to kentėdavo. Kadangi Seira taip piktai 
reagavo į Beko ir Kriso pokalbį, jis nusprendė, kad ji dar ne- 
atsigavo po išsiskyrimo su Klarku Deiliu. Dar nevisiškai. Tai 
dirgino Beką lyg akmenukas bate. Ir glumino. Deilis - žuvęs 
žmogus, alkoholikas, nuviliantis visus, kas jį pažino šlovės die- 
nomis. Kodėl tiek daug pasiekusi moteris, Seira Linč, vis dar 
negali jo pamiršti? 

Tai siutina... Kaip ir ji pati. 

Fritas vienu lyžtelėjimu ištuštino vandens dubenėlį. 

— Baigei? Eik, atlik savo reikalus, užrakinsiu nakčiai duris. 

Fritas išmovė pro užpakalines duris. Vienaaukščiame aka- 
diečių stiliaus name buvo du miegamieji. Prie didesniojo buvo 
vonios kambarys, todėl Bekas naudojosi juo, o kitą įrengė sve- 
čiams, nors tolimi svečiai jo nelankė. Užeidavo į tą kambarį tik 
tada, kai prireikdavo išsiimti ką nors iš sieninės spintos. Joje 
laikė rečiau naudojamūs daiktus ir nesezoninius drabužius. 

Namas buvo neprabangus, bet patogus. Bekui patiko drau- 
giškas ąžuolinių grindų girgždesys, atviri ir erdvūs kambariai 
dideliais langais. 

Bekas nemėgo triūsti sode, todėl samdė vejos pjovėjų tar- 
nybą - nenorėjo, kad jo kiemas virstų džiunglėmis. Du kartus 

per savaitę ateidavo moteris, kuri sutvarkydavo kambarius, iš- 
skalbdavo drabužius, papildydavo maisto produktų atsargas, 
atnešdavo savo pagamintų šaldytų troškinių. 

Jis gyveno viengungiškai. 

Bekas nusirengė ir nuėjo į dušinę. Priglaudęs delnus prie 
plytelių virš čiaupo palenkė galvą po srove, kad vanduo tekėtų 
sprandu žemyn. Nereikėjo jos liesti. 

Kai Seira sugriebė jo kaklą ir įžūliai pabučiavo, reikėjo leisti 
jai pasimėgauti ta nedidele pergale ir eiti šalin. Bet jis negalėjo. 
Negalėjo jos palikti. O tai, kas įvyko po to... Negalvok apie tai, 
kas įvyko po to. 

Bet, žinoma, jis galvojo. Nesiliovė galvojęs. Vanduo jau seniai 
atšalo, o jis vis suko tą epizodą, nepraleisdamas jokios erotinės 
smulkmenos. 

Kai pagaliau išėjo iš dušinės, Fritas jau gulėjo ant kilimėlio 
lovos kojūgalyje. 

— Viską atlikai? 

Šuo nusižiovavo ir padėjo galvą ant priekinių letenų. 

— Suprantu, kad taip. 

Bekas užrakino nakčiai namus ir atsigulė. Nors buvo pavar- 
gęs, miego nenorėjo, rūpesčiai išnirdavo iš tamsos lyg klounai 
per komišką jodinėjimą arkliais cirke. 

Krisas ir Denio mirties tyrimas. 

Hafas ir kokį poveikį jo infarktas turės Hoilų bendrovei. 
Čarlzas Nilsonas ir visas darbas, kurį reikės atlikti, kol reikalai 
susitvarkys. 

Seira. Seira. Ir dar kartą Seira. 

Jie susipažino tik vakar, bet ji jau suspėjo jo gyvenimą pavers- 
ti chaosu, iki šiol to padaryti nebuvo pavykę jokiai moteriai. Ji 
pavojinga dėl nesuskaičiuojamų priežasčių. Santykiai su ja ke- 
lia grėsmę visam tam sunkiam darbui, laikui ir pastangoms, 
kuriuos Bekas investavo į Hoilus. 

Tačiau Seira negadintų Bekui gyvenimo, jei pats prie to ne- 
prisidėtų. Tam, kad ji sugriautų jo išlietus pamatus, jo ateities 
planus, jis turėtų leisti jai tai daryti, o paskui teliktų stebėti, 

kaip viskas žlunga. Todėl išeitis paprasta: laikytis nuo jos at- 
okiau. Vis dėlto toks apsisprendimas buvo kur kas silpnesnis 
už geismą. Dabar, pažinęs Seiros aistrą, kaip galėtų laikytis nuo 
jos atokiau? 

Paskutinė mintis prieš užmiegant buvo: Man nereikėjo jos 
liesti. 

Tokia buvo ir pirmoji mintis, kai telefono skambutis prikėlė 
Beką po valandos. 

O paskui, iš karto prisiminęs Hafo infarktą, jis apsivertė, kad 
pasiektų telefoną ant naktinio staliuko. 

— Klausau. 

— Pone Merčantai? 

— Taip. Kas čia? 

— Fredas Dekluetas. 

Tai buvo vienas iš liejyklos naktinės pamainos meistrų. Be- 
kas staigiai atsisėdo. Žinia tikrai nebus gera. 


Antrą kartą per dvidešimt keturias valandas Bekas dideliu grei- 
čiu nulėkė į rajono ligoninę ir įbėgo į priėmimo skyrių. Jį pa- 
sitiko Fredas Dekluetas, kuris jau per trisdešimt metų dirbo 
Hoilų bendrovėje. Sudėtas lyg gaisrinės hidrantas ir toks pat 
tvirtas, šiandien jis atrodė susinervinęs ir ketinantis apsivemti. 
Jis nepaleido iš rankų kepurės, kurios nesiliovė maigęs. 

Fredo drabužiai nuo marškinių apykaklės iki chaki spalvos 
darbinių kelnių atlankų buvo ištepti džiūstančiu krauju. 

— Dėkui, kad atvykot, pone Merčantai. Aš labai nenorėjau 
kelti jūsų vidury nakties, bet nežinojau, kam dar skambinti. 
Maniau, kad reikia pranešti kuriam nors vadovų. Skambinau 
ponui Hoilui, tai'yra Krisui, avariniu numeriu. Prikėliau jo 
ekonomę. Jo nėra namie, o ji nežino, kur jis. Pats ponas Hafas 
čia, ligoninėje... 

- Viskas gerai, Fredai. Gerai, kad paskambinai man. Kas atsi- 
tiko Bilui Polikui? Ar jis sunkiai sužeistas? - Bekas veltui vylėsi, 
kad darbininko žaizda nėra tokia baisi, kokią pranašavo kraujo 
kiekis ant Deklueto drabužių. 

— Labai sunkiai, pone Merčantai. Tikriausiai Bilis neteks rankos. 

Bekas giliai įkvėpė ir lėtai iškvėpė. 

— Kaip tai įvyko? 

— Jis dirbo prie vieno iš konvejerių, pavadavo atostogaujantį 
vyruką. Bilis norėjo pataisyti atsipalaidavusią konvejerio juostą. 

— Kai konvejeris buvo įjungtas? 

Dekluetas nesmagiai mindžikavo. 

- Na taip, pone. Žinot, jei gedimas nedidelis, mes neišjun- 
giam mašinos. Bilis nepasiekė jungiklio ir ta bjaurybė įtraukė 
jam ranką. Vienas darbininkų prišoko ir išjungė, bet iki tol... — 
Liejyklos meistras sunkiai nurijo seiles. - Mes net nelaukėm 
greitosios pagalbos. Apvyniojom jį ir patys atvežėm čia. 

Jis mostelėjo į tris vyrus, kurie nuleidę galvas sėdėjo ant lau- 
kiamojo kėdžių, tokie pat sukrėsti ir kraujuoti kaip jų meistras. 

— Bilio dešinė ranka kabojo ant siūlelio prie peties. Mojus 
turėjo ją prilaikyti, nes būtų nutrūkusi. 

„Labai blogai“ - dar per silpnai pasakyta. Tai jau katastrofa. 

- Arjis turėjo sąmonę? - paklausė Bekas. 

— Kai jį atitraukėm, jis siaubingai šaukė. Niekada neužmiršiu 
to garso. Lyg ne žmogaus balsu. O paskui tikriausiai jį ištiko 
šokas, nes liovėsi rėkęs. 

— Ar kalbėjot su gydytoju? 

— Ne, pone. Jie iš karto nuvežė Bilį, ir mes daugiau nieko ne- 
matėm, tik slaugytoją prie to stalo. 

— Jis vedęs? 

— Aš paskambinau Alicijai. Ji dar neatvažiavo. 

Bekas uždėjo ranką vyrui ant peties. 

— Jūs padarėt viską, ką galėjot. Dabar jau aš pasirūpinsiu. 

- Jei jūs neprieštarausit, mes norėtume likti, pone Merčantai. 
Jau atėjo kiti pavaduoti mus iki pamainos galo. Norėtume pa- 
žiūrėti, ar Bilis išsikapstys. Jis neteko daug kraujo. 

Bekas net nenorėjo galvoti, kas bus, jei Bilis neišsikapstys. 

- Esu tikras, kad Bilis bus jums dėkingas. 

Fredas jau ketino apsigręžti, bet prisiminęs paklausė: 

— Kaip pono Hoilo sveikata? 

- Šiuo metu pavojus jau praėjo. Manau, viskas bus gerai. 

Bekas paliko keturis darbininkus tyliai besikalbančius ir su- 
rinko Kriso mobiliojo telefono numerį. Pyptelėjo šešis kartus ir 
įsijungė balso paštas. Bekas paliko žinutę: „Juk susitarėm nepa- 
leisti telefono iš rankos. Paskambink. Kiek žinau, Hafui viskas 
gerai, bet įvyko dar vienas nelaimingas atsitikimas ". 

Budinti slaugytoja nepasakė jam nieko konkretaus. Pasipik- 
tinęs jos dviprasmiškomis užuominomis, Bekas pareikalavo: 

— Bent jau pasakykit, ar jis gyvas, ar miręs. 

- Jūs ne šeimos narys? 

— Ne, bet aš tas, kuris apmoka jūsų sušiktas ligoninės sąskai- 
tas. Ir tai man suteikia teisę Žinoti, ar jis išgyvens. 

- Aš nekreipiu dėmesio į jūsų kalbą, pone. 

— Bet jei kreipiate dėmesį į savo darbą, tai verčiau suteikit 
man informaciją. Tučtuojau! 

Ji persisvėrė per stalą ir vos judindama lūpas tarė: 

— Manau, kad ligonį sraigtasparniu skraidins į Naujojo Or- 
leano traumatologijos centrą. Daugiau nieko nežinau. 

Išgirdęs bruzdesį, Bekas atsigręžė ir pamatė įbėgančią mote- 
rį, lydimą penkių vaikų. Visi buvo basi, vilkėjo pižamas, veidai 
buvo išbalę iš baimės. Mažiausia mergytė tempė aptriušusį vie- 
naakį meškutį. Moteris buvo ties isterijos riba. 

— Fredai! - suriko ji, kai jis atsistojo jos sutikti. 

Pamačiusi kraują ant vyrų drabužių ji suklykė ir suklupo. 

— Pasakykit man, kad jis gyvas. Maldauju, pasakykit man, 
kad jis dar gyvas. 

Fredas Dekluetas mėgino ją nuraminti ir tuo pačiu metu pa- 
aiškinti, kas atsitiko. Tačiau moters rauda beveik nustelbė jo žo- 
džius. Bekas atsigręžė į slaugytoją, abejingai stebinčią tą sceną. 

— Ar negalit duoti jai: kokių raminamųjų? - paklausė jis. 

— Negaliu be gydytojo nurodymo. 

— Tai gal nueikit paklausti, - tarė jis šalta gaida. 

Įsižeidusi ji išėjo. 

— Dešinė ranka, - suriko Bilio žmona. - Jis dešiniarankis. — 
O Dieve, ką mes darysim? 

Bekas per vestibiulį nuėjo prie jų. Pamačiusi jį, ji iš karto lio- 
vėsi verkusi, lyg kas būtų spragtelėjęs jungiklį. Vyrai pasitraukė 
į šoną, ir Bekas atsidūrė tiesiai prieš ją. 

— Ponia Polik, aš Bekas Merčantas. Tai, kas įvyko Biliui, - 
didelė tragedija, bet noriu užtikrinti, kad aš padarysiu viską, 
ką galiu, kad padėčiau jūsų šeimai. Man sakė, kad Bilį tuoj 
nuskraidins sraigtasparniu į Naujojo Orleano traumatologijos 
centrą ir ten jis gaus patį geriausią gydymą. Manau, kad jie 
jau surinko kraujagyslių chirurgų, ortopedų ir kitokių specia- 
listų grupę. Tikėkimės, kad jie išsaugos jūsų vyrui ranką. Tie 
daktarai padaro stebuklus, net jei sužeidimas toks rimtas kaip 
Bilio. 

Moteris spoksojo į jį suakmenėjusiu veidu ir tylėjo. Jis pa- 
galvojo - moteris, kaip ir jos vyras, patyrė šoką. Bekas pažvelgė 
į penkis vaikus. Mažoji mergaitė laikė meškutį, čiulpė nykštį ir 
žvilgčiojo į Beką pro mažą kumštuką. Kiti stebeilijo tiesiai į jį. 

Vyriausiasis berniukas atrodė panašaus amžiaus, koks buvo 
Bekas, kai mirė jo tėvas. Jis stovėjo nuošalyje įsitempęs, atrodė 
net priešiškas. Tokia išraiška gerai pažįstama Bekui - rodo ne- 
pasitikėjimą tais, kurie žada, kad viskas bus gerai, nors dažniau- 
siai būna priešingai. 

Bekas vėl pažvelgė į berniuko motiną. Džiūdamos ašaros pa- 
liko takelius ant jos putnių skruostų. 

— Aš susitarsiu, kad jus nuvežtų į Naująjį Orleaną, galėsite 
būti su Biliu. Surasiu jums viešbutį apsistoti prie ligoninės. Jei 
reikia prižiūrėti vaikus, aš tuo pasirūpinsiu. Dabar jūs privalot 
kaip įmanoma greičiau užpildyti paraišką darbininkų kompen- 
sacijų draudimui arba kas nors iš personalo skyriaus tą padarys 
rytoj. Noriu, kad nepatirtumėt asmeninių išlaidų. Čia mano 
vizitinė kortelė. Ant kitos pusės užrašiau mobiliojo telefono 
numerį. Skambinkit bet kada, jei ko reikės. Esu čia, kad jums 
padėčiau. 

Moteris paėmė iš jo rankų du šimtus dolerių ir vizitinę kor- 
telę, perplėšė pusiau ir sviedė ant grindų. Fredas apstulbęs 
žingtelėjo į priekį. 

- Alicija! 

Bet Bekas kilstelėjo ranką jį stabdydamas. Bilio Poliko žmo- 
na sarkastiškai šūktelėjo: 

— Manot, nežinau, ką sumanėt! Jūs tvarkot visus purvinus 
Hoilų reikalus, ar ne? Taip, aš apie jus girdėjau! Jei lieptų, tai ir 
užpakalius jiems nušluostytumėt. Atėjot čia apibarstyti manęs 
pinigais ir pumpuoti nesąmonių, kad Biliui viskas bus lengva ir 
gerai, o iš tikrųjų tenorit užsitikrinti, kad Hoilams nebūtų iškel- 
ta byla ar nepasirodytų straipsnis laikraštyje. Argi ne taip, pone 
Merčantai? Tai eikit šikt! Aš nepildysiu jokios formos dėl kom- 
pensacijos nei rytoj, nei kurią nors kitą dieną ir neimsiu iš jūsų 
jokios išmaldos. Nenupirksit mano sąžinės ir neužčiaupsit man 
burnos! Užsirašykit tai, pone saldžiabalsi, gražiai besišypsantis 
užpakalių bučiuotojau! Užsirašykit tai Bilio krauju! Aš visiems 
paskelbsiu, kas darosi toje dvokiančioje liejykloje! Hoilai ir jūs 
man dar pašokinėsit! Palaukit ir pamatysit! 

Ir ji spjovė Bekui į veidą. 


— Ar tu man skambinai? 

— Krisai! Kur, po velnių, esi? 

— Užkandinėje. 

-— Einu pas tave. Užsakyk kavos. 

Krisas paskambino, vos Bekas paliko ligoninę. 

Jis važiavo namo, bet apsisuko ir po kelių minučių jau buvo 
greito maisto restoranėlyje. 

- Aš palikau tau šviežios kavos, Bekai, - šūktelėjo padavėja, 
kai jis įėjo. - Luktelėk dvi minutes. 

- Tu angelas. 

— Kurgi ne! Visi taip kalba. 

Bekas prisėdo prie Kriso kabinoje, atsirėmė alkūnėmis į stalą 
ir pavargęs perbraukė delnais veidą. 

— Ar ši diena kada nors baigsis? 

— Ką tik skambinau į reanimacijos skyrių. Hafas miega kaip 
kūdikis, širdis plaka kaip šveicariškas laikrodis. Kas atsitiko? 

— Kodėl buvai išjungęs mobilųjį? 

— Neišjungęs, tik įjungęs vibravimą. Bėda ta, kad telefoną 
trumpam buvau padėjęs į šalį, - Krisas tingiai nusišypso- 
jo. - Kai džentelmenas gula su dama į lovą, ne tik batus nu- 
siauna, bet ir nusijuosia mobilųjį telefoną. Argi mama tavęs 
to nemokė? 

- Šiąnakt Biliui Polikui beveik nutraukė ranką. 

Kriso šypsena išblėso. Du vyrai žiūrėjo per stalą vienas į kitą, 
kol padavėja papildė Krisui puodelį ir įpylė kavos Bekui. 

— Ar ko nors valgysi, Bekai? 

- Ačiū, ne. 

Iš jų rimtų veidų nusprendusi, kad flirtuoti netinkamas lai- 
kas, padavėja pasišalino. 

- Spėju, darbe, - pasakė Krisas. 

Bekas niūriai linktelėjo. 

- Viešpatie, tik to dabar mums betrūko. 

— Todėl ir jaučiuosi taip, lyg ši diena tęstųsi tūkstantmetį. 

Bekas papasakojo, kas atsitiko, ir informavo apie įvykius li- 
goninėje: 

- Sraigtasparnis pakilo penkios minutės prieš tau paskambi- 
nant. Žmonai neleido skrist kartu. Svainis dabar ją veža į Nau- 
jąjį Orleaną. 

Bekas praleido epizodą su spjūviu. Kam Krisui tai žinoti? Tik 
privers blogai galvoti apie ponią Polik. Todėl Bekas jį nutylėjo. 
Jis suprato baimę ir susirūpinimą, lėmusį tokį jos elgesį. Net 
apimta sielvarto ji išlaikė blaivų protą ir suvokė, kokį nepatai- 
somą poveikį ši naktis turės jos šeimai. Jos vyras gali neišgy- 
venti. O jei išgyvens, viskas pasikeis. Jų ekonominei padėčiai 
iškilo pavojus. Ši naktis visiems laikams pakeitė jų gyvenimą. 
Nenuostabu, kad moteris su panieka įvertino pažadus, atmetė 
pinigus ir juos pasiūliusį žmogų. 

Bekas kiek įmanoma oriau nosine nusivalė veidą ir pasitrau- 
kė nuo moters ir jos vaikų. Fredą Dekluetą mirtinai išgąsdino 
toks elgesys. 

— Neatsiprašinėk už ją, Fredai, - pasakė Bekas, kai tas ėmė 
lementi. - Ji išsigandusi ir nuliūdusi. 

— Aš tik noriu pasakyti, kad ne visi esam tokios nuomonės, 
pone Merčantai. Nenorėčiau, kad Hoilai sužinotų, kad esam ne- 
dėkingi už visą jūsų dosnumą, kai įvyksta kas nors panašaus. 

Bekas patikino susinervinusį meistrą, kad incidentas bus už- 
mirštas. Todėl nepasakojo apie jį Krisui. 

— Bilį operuos, bet priėmimo skyriaus gydytojas man sakė, 
kad jo ranka taip sumaitota, kad tik Dievas galėtų ją atitaisyti, 
dar mažiau tikimybės, kad ji tinkamai funkcionuos, jo nuomo- 
ne, Biliui būtų geriau, jei jie net nemėgintų ką nors daryti. 

Bekas nutilo, siurbtelėjo kavos ir pažvelgė į įėjusį lankytoją. 
Tai buvo Atlėpausis Votkinsas, toks pat agresyviai arogantiškas 
kaip ir vakar. 

- Arjis čia moka nuomą? 

Bekas ir toliau stebėjo Atlėpausį, sustojusį tarpduryje ir be- 
sidairantį. Kai jis pastebėjo Beką ir Krisą, jo žandikaulis atvėpo, 
lyg būtų labai nustebęs juos čia matydamas. 

— Nagi, nagi, Atlėpausi Votkinsai, - linksmai tarė Krisas. — 
Seniai nesimatėm. Kaip kalėjimas? 

Atlėpausis vertindamas nužvelgė juos abu ir tarė Krisui: 

- Blogiau negu jūsų liejykloj nebūna. 

— Turint galvoj tokį tavo požiūrį, gerai, kad brolis tavęs ne- 
pasamdė. 

— Taigi... Apie tavo brolį... - nuo jo šypsenos Beko kūnas 
nuėjo pagaugais. - Galim lažintis, kad Deniukas jau visai pri- 
sirpo, - jis kilstelėjo nosį ir patraukė orą. - Jo-o, iš čia užuodžiu 
lavono dvoką. 

Krisas pakilo, ketindamas išeiti ir smogti Votkinsui, bet Be- 
kas ranka jį sulaikė: 

- Jis ir nori tave išprovokuoti. Nieko nedaryk. 

— Geras patarimas, pone Merčantai, - nukreipęs žvilgsnį į 
Beką Atlėpausis gašliai išsiviepė. - Ar jau buvai įlindęs į jo se- 
sers kelnaites? Ar ji tokia karšta, kaip atrodo? 

Bekui prireikė milžiniškų valios pastangų likti savo vietoje. 

Padavėja išėjo iš už baro ir prisiartino prie Atlėpausio. 

— Neleisiu čia jokių vulgarių šnekų. Jei nori valgyti ar gerti, 
sėsk, - ji padavė jam valgiaraštį. 

Atlėpausis jį nustūmė. 

— Nenoriu nei valgyt, nei gert. 

— Tai ko čia atėjai? 

— Ne tavo reikalas, turėjau susitikti su partneriu ir aptarti 
vieną dalykėlį. 

Neįbauginama padavėja įsirėmė rankomis į klubus ir nužvel- 
gė Atlėpausį: pro jos akis nepraslydo tepaluoti džinsai, nudėvėti 
berankoviai marškinėliai, apnuoginantys jo rankas, išmargintas 
gašliomis mėgėjų tatuiruotėmis. 

— Matau, tu tikrai tinkamai apsirengęs svarbiam dalykiniam 
susitikimui. Tačiau mes dirbam ne dėl to, kad tu čia įkurtum 
savo biurą. Užsisakyk ką nors arba išeik. 

— Gera mintis, - griežtai pritarė Krisas. 

Atlėpausis priešiškai juos nužvelgė. 

- Pedikų pora. Nė nepasakysi, kuris iš jūsų kalė, - tai taręs jis 
išsvirduliavo lauk. 

Pro langą jie stebėjo, kaip jis užsėdo ant motociklo ir išlėkė 
iš aikštelės. 

— Sakiau tau, kad su juo vieni nemalonumai, - tarė Krisas. 

— Dar tik bus. 

— Arba jau buvo. Girdėjai, ką sakė apie liejyklą. Ar matei jo 
reakciją, kai paminėjau Denį? Jo arogancija susvyravo, nors 
labai trumpai, gal akimirką. Manau, turėtume tai aptarti su 
Redu. 

— Gerai, rytoj. Bet dabar turim svarbesnę bėdą. Kaip manai, 
ar turėtume dieną dvi palaukti prieš pasakydami Hafui. 

— Apie Atlėpausį Votkinsą? 

— Apie Bilį Poliką, Krisai, - nekantriai tarė Bekas. - Šiąnakt 
tavo liejykloje vyras sužalotas visam gyvenimui. Jis turi pen- 
kis mažus vaikus. Dirbo Hoilų bendrovėje nuo septyniolikos 
metų. Mes neturim darbų vienarankiam žmogui. Ką jis dabar 
darys? 

— Aš nežinau. Kodėl tu pyksti ant manęs? Ne aš įkišau jo 
ranką į tą mašiną. Jei jis dirba pas mus nuo septyniolikos metų, 
gerai žino apie visus pavojus ir turėjo saugotis, dirbti atsargiai. 

— Bilis mėgino pataisyti juostą, kai konvejeris buvo įjungtas. 

- Jis pats kaltas, kad neturėdamas kvalifikacijos ėmėsi to, kas 
jam nepriklauso. 

- Tai reikėjo padaryti. Pirmiausia jis galvojo apie gamybą, 
o ne apie savo saugumą, jam įsakyta šitaip galvoti. Reikėjo su- 
stabdyti mašiną, kol bus pataisyta. 

— Pasikalbėk apie tai su Džordžu Robsonu. Jis darbo saugos 
direktorius. Jis nustato kriterijus, kada išjungti įrenginius. 

— Džordžas daro tai, ką jūs su Hafu liepiate daryti. 

Krisas atsilošė į kabinos sienelę ir atidžiai pažvelgė į Beką. 

— Kurią pusę tu palaikai? 

Bekas vėl pasirėmė alkūnėmis ant stalo, bet šįkart priglaudė 
nykščius prie degančių akių obuolių. 

— Tu nematei jo kraujo, - tyliai pasakė jis ir nuleido rankas. — 
Fredas Dekluetas sakė, kad šiandien Bilis dirbo prie svetimos 
mašinos, nes pavadavo darbininką, kuris atostogauja. Dar sakė, 
kad jis neturėjo pats remontuoti to prakeikto mechanizmo. 

— Matai, - apsidžiaugė Krisas. - Mes nekalti. 

Bekas svarstė, kaip Krisas gali šypsotis, paskui atsiduso ir pasakė: 

- Taip. Teisingai. 

— Jo gydymo išlaidas padengs darbininkų kompensacijų 
draudimas. Todėl mes jiems ir mokam tokius pinigus. 

Bekas linktelėjo, nusprendęs nieko nesakyti apie Alicijos Po- 
lik grasinimus. Pataupys kitam pokalbiui. Ir galbūt, kai ponia 
Polik geriau viską apsvarstys ir suvoks, kokia didelė Bilio gydy- 
mo sąskaita, ji persigalvos ir nueis lengvesniu keliu - užpildys 
draudimo ieškinio prašymą ir visiems laikams praras teisę by- 
linėtis su Hoilų bendrove. 

- Klausyk, Bekai, žinau, kaip baisiai jautiesi dėl to, kas atsi- 
tiko. Aš taip pat. Bet ką dar mes galim padaryti? 

— Galim nusiųsti puokštę gėlių į jo palatą. 

- Žinoma. 

Bekas nusijuokė, bet nelinksmai. Krisas nesuprato jo sarkazmo. 

— Aš tuo pasirūpinsiu. 

— Manai, tau pavyks išvengti Žiniasklaidos? 

Prisiminęs karštus ponios Polik grasinimus, jis vengė tiesiai 
atsakyti. 

— Darysiu viską, ką galiu. 

— Tai, kas paprastai būna pakankamai veiksminga, - Krisas 
ištuštino savo puodelį. 

— Aš visiškai išsekęs. Būtų užtekę šerifo apklausos ir Hafo 
infarkto, bet dar ir Laila šį vakarą buvo labai meili. 

— Kaip išvengėt Džordžo? 

— Ji pasakė, kad lanko sergančią draugę. 

- Ir jis tuo patikėjo? 

— Ji vynioja jį aplink mažąjį pirštelį virvele, kuri pririšta prie 
jo pimpalo. Be to, jis ne itin pavojingas. 

— Ne, jis tik mūsų darbo saugos direktorius, - tyliai pasakė 
Bekas, kai jie su Krisu išlindo iš kabinos ir nuėjo prie durų. 

Prieš jiems išsiskiriant automobilių aikštelėje Krisas paklausė: 

— Kaip manai, ar jam viskas baigsis gerai? 

— Jam nebus gerai, Krisai. Praradęs ranką... 

- Aš ne apie Poliką, apie Hafą. 

— Aaa... - Seira sakė, kad Hafas Žaidė vieną savo iškrypėliškų 
žaidimų, pakvietęs ją prie savo „mirties patalo“. Tai labai pa- 
našu į Hafą. - Taip, - Bekas tvirtai atsakė Krisui. - Manau, jam 
viskas bus gerai. 

Krisas susimąstęs žaidė automobilio rakteliais. 

— Ar žinai, ką jis man šiandien sakė? Manau, kad atsidūrus 
taip netoli mirties, Hafą užplūdo sentimentai. Jis kalbėjo trupu- 
tį verksmingai, bet nuoširdžiai, esą nežinąs, ką darytų be savo 
sūnų. Aš jam priminiau, kad Denio jau nėra, bet jis turėjo gal- 
voje tave. Jis sakė: „Bekas man kaip tikras sūnus". 

- Jaučiuosi pamalonintas. 

— Nesijausk. Buvimas Hafo sūnumi turi ir trūkumų. 

- Pavyzdžiui, kokių? 

— Tarkim, tu gali būti tas, kuris praneš jam apie Bilį Poliką. 


Šešioliktas skyrius 


- A, Džesika Deblank yra? - Seira kalbėjo tyliai, kaip ir 
dera bibliotekoje. 

Žilaplaukė moteris prie stalo nusišypsojo. 

- Džesika šiandien dirba, bet išėjo į kepyklą pirkti spurgų. 

— Tai ji grįš? 

— Užtruks ne ilgiau kaip penkias minutes. 

Seira nuėjo į skaityklą, pro jos langą atsivėrė mažas, spalvin- 
gas kiemelis: sekliame baseinėlyje taškėsi Žvirbliai, hortenzijų 
krūmai buvo apkibę melsvais ir rožiniais žiedais, dideliais kaip 
gimtadienio balionai, į plytų tvorelę lipo skiautėtalapis fikusas 
ir pintis. Kiemelis viliojo ramybe. 

Seira nesijautė rami nė minutės, kai vakar išvijo Beką iš savo 
motelio kambario. 

Melagė, sukuždėjo jis. 

Kaltinamas žodis skaudino, nes tai buvo tiesa. Ji neigė jau- 
tusi, kad kažkas panašaus tarp jų įvyks, neigė to norėjusi. O jis 
atmetė visą jos neigimą vieninteliu žodžiu melagė. 

Jis skambėjo jos mintyse visą naktį, netgi tada, kai giliai įmi- 
go. Seira pabudo vis dar jausdamasi pažeminta, tūždama ant 
Beko, tačiau labiausiai ant savęs pačios. Jis tai žinojo. 

Melagė tiko jai ir dar dėl vienos priežasties, kurios Bekas ne- 
žinojo ar negalėjo įspėti. Ji paaiškino jam, kodėl liko Destiny- 
je: vykdė pareigą motinai, norėjo sužinoti, ar Krisas susijęs su 
Denio mirtimi. Tačiau pagrindinė priežastis buvo jos nerami 
sąžinė. Kelios dienos prieš Denio mirtį ji atstūmė brolį. Kaltė 
buvo slegianti kaip drėgnas įlankos oras. Ji neįstengė nuo jos 
pabėgti. Tai ir atvedė ją į biblioteką šįryt. 

- Seira? 

Ji atsisuko ir pamatė Džesiką Deblank, stovinčią šalia jos kėdės. 

- Atrodo, įpratau negirdimai prisėlinti prie jūsų, - tarė Dže- 
sika, atsiprašydama, kad ją išgąsdino. 

- Aš pati kalta, nes buvau užsigalvojusi. 

— Nustebau jus pamačiusi. Maniau, kad vakar išvykot. 

— Planai pasikeitė. Mėginau prisiskambinti jums į namus, 
skambinau ir į mobilųjį. Kai jūs nekėlėte, prisiminiau, kad su 
Deniu susipažinot bibliotekoje. Vyliausi, kad vis dar dirbat čia. 

— Girdėjau, kad poną Hafą ištiko infarktas. Ar todėl likot? 

— Ir tai, ir... - Seira apžvelgė sėdinčius bibliotekos skaityto- 
jus. - Ar mes negalėtume pasikalbėti kur nors nuošaliau? 

Džesika nusivedė ją į ankštą, pilną knygų darbo kambarį. 
Dalis knygų buvo dėžėse, kitos stirksojo nelygiomis rietuvėmis 
ant grindų ir visų kitų plokščių paviršių. 

- Dovanotos knygos, - paaiškino Džesika ir nuėmusi nuo 
kėdės krūvelę mostelėjo Seirai sėstis. - Daugumai žmonių kny- 
gų inventorinimas ir katalogavimas - tikras galvos skausmas, 
todėl pasisiūliau atlikti šį darbą. Net kompiuterių amžiuje man 
patinka senų knygų kvapas. 

- Ir man. 

Moterys nusišypsojo viena kitai. Džesika atsisėdo ant ap- 
dengtos taburetės. 

— Gal norit šviežios spurgos su kava? 

- Ačiū, ne. 

— Kepykloje visi kalbėjo apie poną Hoilą. Ar jo būklė rimta? 

- Jau iš pat pradžių buvo požymių, rodančių, jog viskas bus ge- 
rai, - pasakė Seira ir patylėjusi pridūrė: - Vakar kai kas atsitiko, ir 

aš noriu pakalbėti apie tai su jumis. Nežinau, kiek tai reikšminga, 
bet tai viena priežasčių, dėl kurios atidėjau kelionę namo. 

— Kas atsitiko? 

- Šerifas Harperis ir jo pavaduotojas Skotas apklausė Krisą 
kaip įtariamąjį dėl Denio mirties. 

Kol Džesika sėdėjo apstulbusi, Seira pakartojo, ką jai sakė 
Bekas: 

— Tai tik degtukų dėžutė. Beko nuomone, gynėjas galėtų rasti 
tuziną priežasčių, kaip ji pakliuvo į žvejybos namelį ir be Kriso 
pagalbos. Ji nieko neįrodo. 

— Tačiau tai privertė šerifo skyrių pasvarstyti, ar Krisas ne- 
buvo ten su Deniu tą popietę. 

— Man taip pat įdomu. Džesika, ar pastaruoju metu jie dėl ko 
nors pykosi? 

— Jie nuolat dėl ko nors pykosi. Jų asmenybės ir interesai 
buvo visiškai skirtingi. Denis žinojo, kad Krisas buvo tėvo nu- 
mylėtinis, tačiau dėl to neprieštaravo. Krisas - Hafo atvaizdas, 
Denis - ne. Jis tai žinojo, priėmė ir net džiaugėsi. Jis visai ne- 
norėjo būti į juos panašus. 

- Ar jis rungtyniavo dėl Hafo dėmesio? 

- Nelabai. Tai jam neatrodė svarbu. Jis nepavyduliavo Kri- 
sui, jei jus tai domina. 

— O ar Krisas nepavyduliavo Deniui? 

Klausimas pribloškė Džesiką ir ji nusijuokė: 

— Ko gi jis galėjo pavydėti? 

— Nežinau. Aš šaudau tamsoje. - Seira atsistojo ir nuėjusi 
prie lango vėl pažvelgė į gražųjį kiemelį. Žvirbliai jau nuskrido, 
bet aplink rausvus rožės žiedlapius dabar zvimbė bitės. Storas 
juodas vikšras šliaužė per suskilusias grindinio plyteles. - Aš 
nežinau, ko ieškau, Džesika. Gal Denis minėjo kokį nors neseną 
jų ginčą ar konfliktą? 

— Krisas susitikinėja su ištekėjusia moterimi. Denis tam ne- 
pritarė. Tačiau iš to, ką jis man pasakojo apie jūsų brolį, neiš- 
tikimybė jam ne naujiena. Brolių moralė buvo visiškai priešingi 
poliai. Tačiau kažkas man kužda... 

Kai Džesika nutilo, Seira atsigręžė ir pažvelgė į ją. 

— Kas jums ką kužda? 

— Tai tik nuojauta, nesu tikra. 

Seira grįžo prie kėdės ir pasilenkė prie Džesikos. 

— Jūs pažinojot Denį geriau nei kiti. Daug geriau negu jo 
kraujo giminės. Jei turit nuojautą, aš ja pasitikiu. 

— Denį kažkas slėgė... 

— Manot, kad tai susiję su Krisu? 

— Nebūtinai. Jie mažai bendravo. 

— Jie gyveno tame pačiame name. 

- Jų tas pats adresas, bet jie labai mažai laiko būdavo namie 
kartu. Krisas laiką dažniausiai leisdavo kartu su Hafu ar Beku 
Merčantu. Žinoma, jie matydavosi darbe, bet ėjo skirtingas 
pareigas ir buvo pavaldūs Hafui, o ne vienas kitam. Jie nesi- 
lankė tuose pačiuose visuomenės sluoksniuose, ypač kai Denis 
prisidėjo prie mūsų bažnyčios bendruomenės, - ji nutilo. - Ko 
gero, tai ir buvo svarbiausias dalykas, kėlęs nerimą Deniui. Jis 
kovojo su dvasine problema. 

— Kokia? 

— Norėčiau žinoti, ypač jei jis dėl to mirė. Aš negalėjau Žiūrėti 
į jo kančias ir prašiau, kad pasikalbėtų apie tai su manim ar su 
mūsų pastoriumi, ar dar su kuo nors, kuo pasitiki. Jis tik saky- 
davo, kad negali būti toks krikščionis, koks turėtų būti. 

- Jį graužė sąžinė. 

Džesika linktelėjo. 

— Ašjam sakiau, kad nėra tokių nuodėmių ar ydų, kurių Die- 
vas neatleistų, bet jis viską nuleido juokais ir pasakė, kad galbūt 
Dievas nesusidūrė su Hoilais. 

— Taigi kiek jums žinoma, jis nerado nusiraminimo dėl to, 
kas jį slėgė? - Seira tikėjosi, kad jai atsisakius kalbėtis su broliu, 
kas nors kitas jį išklausė ir davė jam patarimą. 

Tačiau Džesika sudaužė šią viltį - ji lėtai papurtė galvą. 

— Nemanau, kad jis galėjo nusiraminti. Man labai sunku, kad 
jis mirė neradęs ramybės. 

- Galbūt galiausiai jis rado ramybę, - pasakė Seira, tuščiai 
vildamasi, kad tai tiesa. 

Džesika pažvelgė į Seirą ir švelniai šypsodamasi tarė: 

— Ačiū už šiuos žodžius, bet nemanau, kad taip buvo. Kuo 
daugiau mes kalbėjomės apie vedybas ir mūsų ateitį, tuo dau- 
giau jis galvojo apie šią problemą. Aš spėčiau, bet... 

— Prašau, pamėginkit spėti. 

- Na, jis nuolat nerimavo dėl darbo sąlygų liejykloje. Jis ne- 
sididžiavo jos reputacija, Darbo saugos ir sveikatos administra- 
cijos standartų pažeidimais ir visu kitu. Tačiau jis samdė žmo. 
nes ten dirbti, skirdavo juos atlikti pavojingą darbą, kuriam jie 
buvo labai trumpai rengiami. Galbūt jis to nebeištvėrė. 

Moteris, sėdėjusi prie rašomojo stalo, atsargiai pabeldė į du- 
ris ir atsiprašiusi už sutrukdymą pasakė Džesikai, kad darželio 
grupė atėjo į pasakų valandėlę. 

- Dvidešimt mažų angeliukų klausinėja, kur teta Džesika, - 
pasakė ji. - Nežinau, ar ilgiau juos įstengsim išlaikyti vienoje 
vietoje. 

Išeidama iš darbo kambario Seira paprašė Džesikos pas- 
laugos. 

— Aš padarysiu viską, kas padės mums sužinoti, kas atsitiko 
Deniui. Ko jums reikia? 

— Ar pažįstat ką nors, dirbantį teisme? 


Nuotaika buvo niūri, tamsi, slegianti, kaip ir cecho patalpos. 

Bekas tai pastebėjo iš karto, eidamas prie vamzdžių konveje- 
rio, kur praėjusią naktį įvyko šiurpus nelaimingas atsitikimas. 
Visi darbininkai dirbo savo darbą, bet be jokios ugnelės, ne- 
tardami nė žodžio. Niekas nepažvelgė Bekui į akis, bet jis jautė 
jam į nugarą įsmeigtus smerkiamus žvilgsnius. 

Džordžas Robsonas ir Fredas Dekluetas kalbėjosi stovėdami 
šalia konvejerio. Jie nustebo, kai Bekas prie jų priėjo. 

- Labas, Fredai, labas, Džordžai. 

— Velniava, - Džordžas sielvartingai papurtė plinkančią gal- 
vą ir nosine nusišluostė prakaitą. - Tikra velniava. 

Bekas pažvelgė į purvinas grindis. Šioje vietoje, kur jis dabar 
stovi, naktį, matyt, buvo kraujo ežeras, tačiau kažkas pasirūpi- 
no, kad prieš rytinės pamainos pradžią jis dingtų. 

— Mes viską išvalėm, - pasakė Fredas, lyg skaitydamas jo 
mintis. - Blogai veikia moraliai. Neverta priminti visiems to, 
kas atsitiko. 

— O gal kaip tik geriau priminti, - pasiūlė Džordžas. - Gal tai 
priverstų juos būti atsargesnius, ne tokius atsipalaidavusius. 

Valdydamasis, kad nesmogtų tam nejautriam idiotui, Bekas 
priėjo arčiau prie įrenginio. 

- Parodyk man, kas atsitiko, - paprašė jis Fredą. 

- Jis jau parodė man. 

- Aš norėčiau pats pamatyti, Džordžai. Hafas norės žinoti 
smulkmenas. 

Jis pastebėjo, kad Džordžas laikėsi saugaus atstumo, kol Fre- 
das rodė sugedusį pavaros diržą ir aiškino, kas pasidarė, kai 
Polikas mėgino jį suveržti. 

— Rytoj ateis meistras ir pataisys, - pasakė Fredas. 

— Aš tuo pasirūpinau vos atėjęs į darbą, - patikino Džor- 
džas. 

Bekas pažvelgė į išlietus vamzdžius, virpančiu konvejeriu 
slenkančius virš jų galvų. 

— Ar saugu šitaip dirbti? 

Klausimas buvo skirtas meistrui, bet atsakė Džordžas: 

— Mano nuomone, taip. 

Fredas neatrodė toks įsitikinęs, bet linktelėjo. 

— Ponas Robsonas taip mano, o jis turėtų Žinoti. 

Padvejojęs Bekas tarė: 

— Gerai. Bet pasirūpinkit, kad darbininkai žinotų, kas atsi- 
tiko, ir įspėkit juos... 

— Jie jau žino, pone Merčantai. Tokios žinios greit keliauja. 

Žinoma, kad taip. Bekas išsiblaškęs linktelėjo Džordžui Rob- 
sonui, apsisuko ir nuėjo atgal tuo pačiu keliu. Jo marškiniai 
prilipo prie nugaros, jis jautė, kaip prakaito srovelės bėga šon- 
kauliais žemyn. Pabuvęs ceche vos penkias minutes visas per- 

mirko prakaitu. Plaučiai stengėsi išstumti įkvėptą karštą orą. 
O tie žmonės ištveria aštuonias valandas, kartais net dvi pamai- 
nas, norėdami užsidirbti laisvą dieną. 

Artėdamas prie mašinos su baltu kryžiumi jis svarstė, ar 
Džordžas Robsonas kada nors paklausė, ką tas kryžius reiškia. 
Ar iš viso jį pastebėjo? Seira pastebėjo. 

Bekas sulėtino žingsnį, o paskui visai sustojo. Jis kelias se- 
kundes žvelgė į ženklą ir galvojo apie jo menamą tragediją. Pa- 
skui staiga apsisuko ir greit grįžo prie Fredo Deklueto ir darbo 
saugos direktoriaus. 


- Viešpatie, tai tikrai paklius į žinias, - Hafas krutino lūpas 
lyg stumdydamas cigaretę. - Žiniasklaida visą dieną ruoš re- 
portažus iš įvykio vietos kaip ir aną kartą, kai kažkas darbe 
susižeidė. 

Stovėdamas atokiau Krisas tarė: 

- Bekas turėjo palaukti kelias dienas, prieš tau pasakydamas. 

- Žinoma, jis privalėjo man pasakyti, - suurzgė Hafas, - o ne 
laukti iki ryto... Tai mano liejykla, turi mano vardą. Ar geriau 
norėtum, kad būčiau perskaitęs apie tai laikraštyje? Ar išgirdęs 
per penktos valandos žinias? Aš privalėjau žinoti, ir Bekas tai 
suprato. 

Krisas pastebėjo, kad Bekas tyli, kol Hafas niršta dėl žinios 
apie Bilio Poliko nelaimę. Bekas pranešė Hafui blogąją žinią, 
bet Hafas neketino nušauti pasiuntinio. Priešingai, jis visiškai 
pritarė Bekui ir juo pasitikėjo, ir dėl to Krisas jautė kartėlį. 

— Poliko sąskaitos už gydymą pasieks lubas, - pasakė Ha- 
fas. - Dėl to išaugs įmokos už mūsų darbininkų kompensacijų 
draudimą. 

— Ponia Polik gali ir nepildyti dokumentų, - pirmą kartą pra- 
kalbo Bekas. - Ji man sakė neketinanti kreiptis į draudimą. 

Hafas prapliupo vulgarybių kruša. Jis suprato, kuo Alicijos 
Polik atsisakymas pildyti draudimo dokumentus gresia Hoilų 
bendrovei. Krisas taip pat tai žinojo. Jis įsiuto ant Beko, kad šis 
užkrovė tai jiems. 

— Kodėl nepasakei šito vakar? 

— Tu neklausei. 

— Aš neturėjau to klausti ir pykstu dėl tokio tavo aplaidumo. 

— Mes abu buvom pervargę, Krisai. Jau ir taip buvo velniškai 
sunki diena. Neturėjau jėgų apie tai kalbėti. 

Hafas nutraukė jų ginčą. 

— Bekai, kaip manai, ar ji paduos mus į teismą? 

- Vakar grasino duosianti. Bet dabar galbūt persigalvojo. 
Bent jau tikiuosi. 

- Jei ji kreiptųsi į teismą, kiek mums tai kainuotų. 

— Dar per anksti spręsti. Buhalteriai negali pradėti skaičiuoti 
Bilio gydymo išlaidų, nepasikonsultavę su mūsų gydytojais ir 
ligonine. Tačiau net jie nežinos galutinės sumos. Dar bus svei- 
kimo laikotarpis, reabilitacija, protezas. 

— Juk tai nebus rolsroiso tipo protezas, ar ne? - paklausė Kri- 
sas. - Gal veikiau kaip fordo? - mėginimas pajuokauti nepavy- 
ko. Atrodė, visi aplinkiniai prarado humoro jausmą. 

Bekas kalbėjo toliau: 

- Be gydymo išlaidų, galim numatyti, ponia Polik išvardys to- 
kius dalykus, kuriuos mums sunku apskaičiuoti: šeimos skaus- 
mas ir kančios, prarastos Bilio pajamos dėl negalios. Bijau, kad 
ji ketina kirsti mums iš peties, ir bendra žalos atlyginimo suma, 
kurios ji prašys, gali būti astronominė. 

— O kiek kainuotų palaidoti tą dalyką? - paklausė Hafas. 

— Jūs turite galvoje išvengti viešumos? Tai būtų brangu. Ji 
žadėjo sukelti didelį triukšmą. 

— Viešpatie, tu šiandien tiesiog trykšti naujienomis, - repli- 
kavo Krisas. 

— Jis paklausė, - atšovė Bekas. 

— Nereikėjo jam sužerti visko iš karto. 

— Aš norėjau visko iš karto, - riktelėjo Hafas. - Negali tvar- 
kyti reikalų, jei žinai tik jų pusę. 

Krisas, pastebėjęs, kaip Hafo skruostai paraudo, susirūpino, 
kad jam kyla kraujospūdis, jis pažvelgė į monitorių šalia lovos 
ir pamėgino suteikti situacijai optimistišką atspalvį. 

— Manau, mes visi perdėtai reaguojam. Baiminamės smūgio, 
kurio galbūt nebus. Sustokim ir pagalvokim apie tai, kol dar 
nepraradom proto, gerai? 

Bekas energingai linktelėjo. Hafas kažką sumurmėjo. Tai 
Krisas suprato kaip ženklą kalbėti toliau. 

— Bekas minėjo, kad ponia Polik gali persigalvoti. Priėmimo 
skyriuje ji puolė į isteriją. Tai buvo spontaniška reakcija į dra- 
matišką situaciją. Tikriausiai ji atkartojo sceną, kurią matė fil- 
me „Ligoninės priimamasis nes buvo per daug susijaudinusi. 
Tačiau rytas už vakarą protingesnis, ir, norėčiau manyti, ji su- 
grįžo realybėn. Galbūt dabar su ja bus lengviau susitarti ir greit 
sutvarkyti reikalus. Antra, Bilis Polikas visad buvo geras dar- 
buotojas, niekad nekėlė mums jokių rūpesčių. Atsipeikėjęs jis 
paaiškins žmonai, kad tai jis suklydo, o ne mes. Jis nedrįs mūsų 
kaltinti dėl nelaimingo atsitikimo, kuris įvyko dėl jo kaltės. 

Hafas apsvarstė Kriso pastabas ir atsigręžė į Beką. 

— Tu matei Bilio žmoną. Ką tu apie ją manai? Ar tai buvo tik 
isteriška reakcija? 

- Tikiuosi, Krisas teisus, bet jūs man mokat už tai, kad nu- 
matyčiau blogesnį scenarijų. Vakar ji labai aiškiai išdėstė, kaip 
ketina elgtis su mumis ir liejykla. 

- Ji nurėš mums kiaušus, - pasakė Hafas. 

— Manau, turėtume tam ruoštis. Bent jau labai stipriai visuo- 
menės kritikai. 

— Tada aplenkim ją, - pasakė Krisas, vis dar žvelgdamas op- 
timistiškai. - Sustabdykim ją, kol dar nieko nepradėjo. Parody- 
kim savo gerą valią, padovanokim vaikams nemokamą kelionę 
į „Žaislų šalį“. Pastatykim į jų garažą naują galingą visureigį, o 
gal sumokėkim buto nuomą už metus? Tas laužas, kuriame jie 
gyvena, negali būti labai brangus. 

- Tai mūsų nuosavybė, - tarė Hafas. - Vienas iš mūsų nuo- 
mojamų namų. 

— Tuo geriau. Galim jį nudažyti, suremontuoti, įrengti keps- 
ninę užpakaliniame kieme. Galiu lažintis, kad po to ponia Polik 
gerai pagalvos apie draudimo dokumentus. Juk ji gali ir pra- 

lošti bylą. Beje, Bekai, tu turėtum jai paaiškinti apie visas tas 
teisines vingrybes, kad ji patikėtų, jog nelaimės bylos, kad tuo 
atveju mes iškeltume ją iš suremontuoto namo, atsiimtume 
naują automobilį ir visas kitas gėrybes. 

Hafas pažvelgė į Beką. 

— Ką tu apie tai manai? 

— Manau, verta pamėginti. Paprašysiu, kad kas nors iš mano 
darbuotojų paruoštų geros valios paketą, pradedant visureigiu. 

— Kad išsklaidytume visus įtarimus apie nesaugias darbo są- 
lygas, aš liepsiu sustabdyti tą konvejerį ir jį pataisyti. 

- Jis jau sustabdytas. 

Krisas pasisuko į Beką. 

— Kada? 

- Prieš valandą. 

- Kieno įsakymu? 

- Mano. 

Krisą apėmė įsiūtis. Jis - gamybos direktorius, tačiau Bekui 
titulai, matyt, nieko nereiškia. 

- Atsiprašau, kad peržengiau savo įgaliojimus, Krisai, bet bu- 
vau ceche, norėjau įvertinti padėtį. 

— Už tai mes mokam Džordžui Robsonui. 

- Jis kėblinėjo ten susikišęs nykštį į užpakalį, visiškai nežino- 
damas, ką daryti. Net idiotas būtų pamatęs, kad konvejerio ne- 
galima naudoti. Ir pagalvokit, ką būtų galvoję kiti darbininkai, 
matydami jį judantį, visiškai nekreipiant dėmesio į Bilio Poliko 
nelaimę. Džordžas - per didelis bailys ar per daug kvailas, kad 
ką nors nuspręstų, todėl tai padariau aš. 

Krisas įsitempęs linktelėjo. 

— Esu tikras, kad veikei mano vardu. 

— Nes tu turėjai būti čia su Hafu. Aš leidau suprasti Džordžui 
ir visiems kitiems, kad kalbėjausi su tavim, - Bekas pažvelgė į 
savo rankinį laikrodį. - Manęs per ilgai nėra gamykloje. Nuo- 
taika ten labai prasta, todėl privalome kiek įmanydami daugiau 
rodytis. Jums leidus, aš išplatinsiu gamykloje vadovybės užuo- 
jautą dėl to, kas atsitiko Biliui. 

- Įtrauk į ją, kaip mes rūpinamės Bilio šeima, - pasakė Hafas. 

- Žinoma, - Bekas pažvelgė į jį ir liūdnai šyptelėjo. - Ne- 
tinkamesnio laiko tai nelaimei negalėjo būti, viskas taip greit 
po Denio mirties. Tikiuosi, kad blogos žinios nepakenks jūsų 
sveikatai. Kaip jaučiatės? 

- Pagulėsiu čia dar dieną - ir namo. Bet tai tik atsargumo 
priemonė. Mano nuomone, nereikalinga. Daktaras Kerou sako, 
kad aš sveikas kaip ridikas. Darė man idiotiškiausius tyrimus - 
badė ir žnaibė, jungė visokius aparatus. Paėmė kvortą kraujo. 
Daugybę kartų sisiojau į stiklinę. Ir tik tam, kad sužinočiau, jog 
širdis labai mažai pakenkta. 

— Nebūk toks nusivylęs, Hafai, - nusijuokė Krisas. 

- Visai ne. Aš noriu gyventi amžinai, - pasakė Hafas ir pa- 
žvelgęs į Beką pridūrė: - Žinau, kad tu nenorėjai man pranešti 
apie Bilį, bet tavo darbas informuoti apie blogas naujienas. Ne- 
kaltink savęs dėl to, kad atlieki savo darbą. 

Bekas išsiblaškęs linktelėjo. 

Pajutęs, kad jis nesiklauso, Hafas paklausė: 

— Ar dar kas nors kelia tau nerimą? 

— Jei aš netekčiau rankos, - mąsliai tarė Bekas, - ir tai pa- 
veiktų visą mano gyvenimą, nesu tikras, ar mane nuramintų 
keli žaislai ir namo remontas, - jis pažvelgė į tėvą su sūnumi. - 
Vis tiek manau, kad turėtume ruoštis blogiausiam. 

Kai Bekas išėjo, Krisas prisėdo tėvo kojūgalyje. 

— Juk pažįsti Beką. Jis - sumautos lemties pranašas. Nepasi- 
duok jo pesimizmui. 

- Jis rimtai žiūri į savo darbą ir rūpinasi mūsų interesais, - 
Hafas dūrė pirštu Krisui į šlaunį, - ir tavo palikimu, sūnau. Ne- 
pamiršk to. 

— Gerai, gerai. Tas vyrukas tikras brangakmenis. Tegul tik 
tavo kraujospūdis nedidėja. 

- Iki šiol niekad nemačiau tavęs pykstančio ant Beko, kas tau 
atsitiko? 

— Nuo kada į jo pareigybes įrašyta sustabdyti blogai veikian- 
čią mašiną? 

— Ar tau patiktų, kad ji būtų dar kam įtraukusi ranką? 

- Žinoma, ne. 

— Tada jis pasielgė teisingai, ar ne? 

— Nesakau, kad neteisingai. Aš ir pats tą siūliau. Tik... o 
velnias! Ar mes negalim palikti šios temos ramybėje? Stresas 
mane paveikė, štai ir viskas. Mes visi pastarosiomis dienomis 
patyrėm didelę įtampą. 

- Jei kalbame apie įtampą, ar dar ką nors girdėjai iš Redo? 

— Nė žodžio. 

— Ir nemanau, kad išgirsi, - Hafas atsainiai mostelėjo ran- 
ka, - Redas turėtų išsiųsti pavaduotoją Skotą gaudyti iš aptvarų 
pabėgusių karvių ar daryti panašių nesąmonių, 0 ne gadinti orą 
tampant tave dėl tokio nieko kaip degtukų dėžutė. Ar gavai 
kokių nors žinių iš Meksikos? 

- Iš Merės Betės? Neturėjau laiko nė prisiminti Merės Betės. 

- Bet turėjai laiko padulkinti tą mažąją drovuolę, ištekėjusią 
už Džordžo. Ir dar taip neseniai - praėjusią naktį. 

Kriso netrikdė tai, kad tėvas žino, veikiau kėlė pagarbą ir juoką. 

— Tavo informatorių tinklas mane stebina. Kaip tau pavyks- 
ta? Net iš reanimacijos palatos. 

Hafas tyliai susijuokė. 

- Pasakysiu tau dar kai ką stebinančio. Ar žinojai, kad tavo 
sesuo vakar su Beku buvo žuvų patiekalų lūšnelėje? Paskui Be- 
kas nuvežė ją į motelį, palaukė, kol ji užsiregistravo, palydėjo iki 
kambario ir net užsuko vidun. 

Krisas prisiminė įtūžusią Beko veido išraišką, kai Atlėpausis 
Votkinsas pasakė vulgarią pastabą apie Seirą. Bet Bekas pri- 
klausė senai mokyklai ir manė, kad visos moterys yra damos, 
kol neįrodyta kitaip. Krisas atmetė Hafo prielaidą, jis sarkastiš- 
kai pareiškė: 

— Bet juk nemanai, kad tarp Beko ir Seiros užsimezgė ro- 
mantiški santykiai? Ji ėmė nekęsti jo vos jį pamačiusi, nes Be- 
kas - vienas iš mūsų. 

— Tai kodėl ji neišvažiavo į San Franciską? 

— Nes manė, kad tu rengiesi mirti. 

— Chm. Gal, - sudėjęs rankas už galvos Hafas pasakė: - Būtų 
įdomu, ar ne? 

— Kas? 

— Jei Bekas ir Seira sueitų į porą. 

— Tavim dėtas nedėčiau vilčių. Bekui patinka mielos, švel- 
nios, nuolaidžios moterys. Tai nelabai panašu į Seirą, ar ne? 

— Aš ir nededu didelių vilčių, - pasakė Hafas. - Bet privalau 
pradėti svarstyti alternatyvius problemos sprendimo būdus. 

— Kokios problemos? 

— Pamatyti, kaip gimsta trečioji Hoilų karta, kol dar žudikas 
infarktas manęs nesudorojo. Jei tu ketini pradėti mano vaikaitį, 
paskubėk išsiskirti su Mere Bete. Nėra prasmės įsitvėrus laiky- 
tis medžio, kuris neduos vaisių. Ar turi kitą tinkamą moterį? 
Gal Lailą? 

— Lailą? Po velnių, ne! 

— Tada būk toks protingas ir nešvaistyk jai savo laiko, galė- 
čiau pridurti: ir mano. Tai tik toks patarimas, - Hafas paspaudė 
mygtuką, nuleido lovūgalį, įsitaisė patogiau ir užsimerkė. 

Krisas suprato jo užuominą. Iš reanimacijos skyriaus ir li- 
goninės jis išėjo įsisąmoninęs Hafo žodžius; iš patirties žinojo, 
kad Hafas niekada nieko nesako atsitiktinai, kad viskas, ką jis 
pareiškia, yra svarbu. 

N amas stovėjo toli nuo kelio. Siauras, traiškytomis austrių 
geldutėmis nuklotas takelis vedė tiesiai prie fasado laiptelių. 
Stogas buvo status, o jo žemai besileidžiantis šlaitas plačiai ve- 
randai teikė pavėsį. Priekinės durys buvo pačiame fasado cen- 
tre, abipus jų - du aukšti langai. Namo sienos buvo nudažytos 
baltai, langinės ir durys - žaliai. 

Seira įsuko į takelį ir sustabdė automobilį prie fasado laip- 
telių, apstatytų vazonais su kaladžiais ir baltais snapučiais. Po 
negailestingai kaitrios dienos augalai buvo nuleipę. 

Bekas sėdėjo verandoje, supamajame tikmedžio minkštasuo- 
lyje, vienoje rankoje laikydamas butelį alaus, kitos pirštus su- 
kišęs į tankų Frito kailį. 

Kai Seira atidarė automobilio dureles, šuo kimiai suurzgė. 
Tačiau jis atpažino ją, nes nušuoliavo laipteliais pasitikti. Ji pa- 
kliuvo į spąstus: tarp automobilio ir devyniasdešimties svarų 
energijos. 

Bekas šaižiai sušvilpė ir Fritas atsitraukė, tačiau pasiliko 
prie Seiros kojų, ir ji turėjo jį peržengti, kad galėtų pakilti laip- 
teliais. 

Šuns šeimininkas neatsistojo ir nieko nesakė, sėdėjo ir at- 
rodė stebėtinai įspūdingai, turint galvoje, kad vilkėjo viso labo 


196 SANDRA BROWN 


gelsvai žalsvus šortus. Jo veido išraiška buvo neįskaitoma - ne- 
galėjai suprasti, ar jis nustebęs, ar supykęs, ar visiškai abejingas, 
kad Seira pasirodė jo teritorijoje ir sutrukdė kokteilio valandą. 

Užlipusi ant viršutinio laiptelio Seira sustojo. 

Fritas įsitaisė po jos ranka ir ėmė uostyti delną, kuris glostė 
jam viršugalvį. Seira nenuleido akių nuo Beko. Galiausiai ji tarė: 

- Abejoju, ar žinot, kaip man buvo sunku ateiti čia ir susitikti 
su jumis. 

Bekas gurkštelėjo alaus, bet nieko nepasakė. 

- Aš nenorėjau eiti ir nebūčiau to dariusi, bet mums reikia 
apie kai ką pasikalbėti. 

— Norit pasikalbėti? 

- Taip. 

— Kalbėtis? 

— Taip. 

- Vadinasi, atėjot ne tam, kad pratęstumėt nuo tos vietos, kur 
sustojot vakar? 

Seiros skruostai nukaito iš sumišimo ir pykčio. 

- Turbūt dėl to neketinat elgtis galantiškai? 

- Norit, kad būčiau galantiškas, kai grasinot mane užmušti, jei 
dar kartą jus paliesiu? Ar jums neatrodo, jog per daug prašot? 

— Manau, jūs elgiatės sąžiningai. 

— Jūs velniškai teisi. 

Ji suprato, kad kai vėl susitiks su Beku, jis šaipysis iš jos, ir 
ruošėsi tam. Nors troško bėgti į automobilį ir važiuoti šalin, 
liepsnojančiais skruostais ir visa degdama ji atlaikė jo žvilgsnį 
ir liko kur stovėjusi. 

Galiausiai jis karčiai nusijuokė ir pasislinko ant sūpynių, pa- 
likdamas vietos ir jai. 

— Sėskit. Ar norit alaus? 

— Ačiū, ne, - Seira atsisėdo šalia. 

Jis pažvelgė į raudoną atvirą automobilį, kuriuo ji atvažiavo. 

- Šauni mašina. 

- Tai viskas, ką nuomos firma galėjo man pasiūlyti, juk iš 
anksto nebuvau užsisakiusi. 

- Jums jį pristatė iš Naujojo Orleano? 

- Šįryt. 

Bekas nužvelgė jos linines kelnes ir priderintą šilkinę pa- 
laidinę. 

— Dar pirkot drabužių? 

— Per mažai atsivežiau iš San Francisko. Reikėjo papildyti 
atsargas. 

— Tai vis dar planuojat likti? 

— Manot, kad tai, kas įvyko vakar, mane atbaidys? Ar jūsų tik- 
slas buvo priversti mane susidėti daiktus? Todėl taip elgėtės? 

Ryškiai žalios akys įsmigo į ją - švelnus smūgis į pilvą ar dar 
žemiau. 

— O kodėl jūs taip elgėtės? 

Net jei Bekas būtų padoriai apsirengęs, ji nesmagiai jaustųsi 
būdama taip arti jo. Kadangi jis buvo beveik nuogas, toks ar- 
tumas ypač trikdė. Keista, tai jis neapsirengęs, o pažeidžiama 
jaučiasi ji. 

Seira nusigręžė ir pasisuko į kiparisus, augančius abipus upe- 
lio, tekančio ir per Hafo, ir per šias valdas. 

- Čia pirmasis Hafo namas, - pasakė ji. - Ar jūs tai žinojot? 

- Girdėjau. 

— Hafas gyveno čia, kol statėsi didįjį namą. 

— Prieš vesdamas jūsų motiną. 

— Taip. Hafas nenorėjo, kad jis sugriūtų, todėl senis Miče- | 
siimdavo ir mane. Kol jis dirbdavo sode, aš žaisdavau namus 
tuščiuose kambariuose. Tai buvo pirmasis namas, kurį aš ap- 
stačiau. Žinoma, tik vaizduotėje. 

— Abejoju, ar mano apstatymas atitiks jūsų standartus. 

Seira nusijuokė. | 

— Nebūkit toks įtarus. Atsimenu, įsivaizduodavau krišto- 
lo sietyną, ant juostos su kutais svyrantį nuo svetainės lubų, 
rytietiškus kilimus, ryškius šilko audinius ant sienų. Mano 
stilius buvo eklektiškas: sultono palapinė ir prancūzų rūmai 
pramaišiui. 

— Arba viešnamis. 

— Tada apie tokį nebuvau girdėjusi, bet vaizduotėje atrodė 
panašu, - Seira nusišypsojo ir vėl pažvelgė į kiparisus ir van- 
dens kanalą žemai. - Kartą su senuoju Mičelu atplaukėm čia 
upeliu. Jis atplukdė mus piroga ir įspėjo sėdėti ramiai, kitaip 
esą apsiversim ir mus sučiups aligatoriai. Sakė, kad tuose van- 
denyse tūno tokie dideli aligatoriai, kad galėtų praryti mane 
visą ir nė negurktelėtų. Aš sėdėjau tyliai kaip pelytė ir įsitvėru- 
si laikiausi, kad išgyvenčiau. Tai buvo tikras nuotykis, - Seira 
nusišypsojo prisiminusi. - Aš iki šiandien nežinojau, kad jūs 
gyvenat šiame name. 

— Ar mano buvimas čia teršia jūsų brangius prisiminimus? 
Kaip. ir mano sėdėjimas sūpuoklėse, kurias senis Mičelas pa- 
darė jums? 

- Mano brangūs vaikystės prisiminimai buvo sudrumsti 
daug anksčiau, negu aš jus sutikau. 

Jis tylėdamas išklausė ir tarė: 

— Hafas pasiūlė man apsigyventi šiame name tuo pačiu metu, 
kai pasiūlė darbą. Esą laikinai, kol susirasiu kur gyventi. Tačiau 
vieną dieną jis paklausė, kodėl man mokėti nuomą kitiems, kai 
galiu gyventi už dyką. Aš irgi to paties paklausiau savęs, atsaky- 
mas buvo akivaizdus, ir nuo to laiko gyvenu čia. 

- Jūs tikrai jų nuosavybė? 

Klausimas užgavo jautrią stygą. Bekas baigė alų ir ryžtingai 
pastatė ant stalo tuščią butelį. 

— Kodėl čia atėjot? 

-- Išgirdau apie nelaimę gamykloje praėjusią naktį. Visi apie 
ją kalba. 

— Ir ką kalba? 

— Kad labai žiauri ir kad kalta Hoilų bendrovė. 

- To ir tikėjausi. 

— Ar tai tiesa? 

- Rankos nepavyko išsaugoti. Šiandien po pietų gydytojai ją 
amputavo. Sakyčiau, blogai. 

Bekas nepasakė, ar Hoilų bendrovė kalta. Ir Seira abejojo, ar 
jis tai padarė netyčia. 

— Girdėjau, jūs nuskubėjot į ligoninę, kai tą žmogų atvežė. 

— Turit patikimų šaltinių. 

- Ir kad sužeisto darbininko žmona atsisakė jūsų pagalbos. 

— Liaukitės trypčiojusi aplink, Seira. Jūs girdėjot, kad ji spjo- 
vė man į veidą. Ar todėl čia atėjot? Pasidžiaugti? 

— Ne. 

— O gal atėjot priminti man, kokios pavojingos darbo sąlygos 
Hoilų bendrovėje? 

— Jums nereikia apie tai priminti, ar ne? 

— Konvejeris, sužeidęs Bilį Poliką, sustabdytas. 

- Jūsų įsakymu. Ir apie tai girdėjau. 

Jis abejingai gūžtelėjo pečiais. 

— Kodėl ne Džordžo Robsono? 

- Nesjis... 

— Nesjis tik marionetė - nieko nedaro, nepasitaręs su Hafu. 

— Hafas guli ligoninėje po infarkto. O gal pamiršot? 

— Kaip Hafas ir Krisas reagavo, išgirdę apie tai, ką padarėt? 

— Pritarė mano sprendimui. 

— Neginkit jų, Bekai. Negi manot, kad Džordžas Robsonas 
atsitiktinai paskirtas darbo saugos direktoriumi? Hafas nenori, 
kad šias pareigas eitų sąžiningas ir sveiko proto turintis žmo- 
gus. Džordžas Robsonas - tik skydas nuraminti Darbo saugos 
ir sveikatos administracijai. Ar jis turi darbuotojų? 

— Mažai. 

— Sekretorę. Ir viskas. Jis neturi kvalifikuoto personalo, ga- 
linčio atlikti reguliarius patikrinimus ir, žinoma, to nedaro pats. 
Ar turi savo biudžetą? Ne. Autoritetą? Jokio. 

— Jis įdiegė užrakinimo ir atrakinimo politiką. 

Seira žinojo tą pavadinimą. Tai reiškė, kad blogai veikiantį 
įrenginį galima sustabdyti ir jo negalima įjungti nei tyčia, nei 
netyčia, kol turintis raktą prižiūrėtojas paskelbs, jog mašina jau 
suremontuota ir galima saugiai dirbti. 

- Jis viso labo norėjo išvengti griežtų baudų. Ar laikomasi to 
reikalavimo? 

Bekas tik pažvelgė į ją. 

— Taip ir maniau. Vadinamasis Hoilų bendrovės darbo sau- 
gos direktorius Robsonas tik užima vietą, ir tai viskas, ką jis 
daro. 

- Turėtumėt dirbti su Čarlzu Nilsonu. 

— Su kuo? 

— Nesvarbu, - jis stipriai pastūmė minkštasuolį basa koja. - 
Taigi jūs atėjot pasikalbėti apie tą nelaimingą atsitikimą. 

— Ne, atėjau paklausti jūsų apie tai, kas man neduoda ramybės. 

— Ant pilvo. 

— Ką? 

— Kartą klausėt manęs, kaip aš miegu naktį. Aš taip ir neat- 
sakiau jums. Taigi dažniausiai miegu ant pilvo. Ir, beje, jei norit 
pamatyti pati, mano kvietimas galioja. 

Seira lyg pašauta šoktelėjo nuo sūpuoklių. Pasiekusi veran- 
dos tvorelę ji atsigręžė į jį. 

— Manau, kad Krisas galėjo nužudyti Denį. Dabar pasišaipy- 
kit ir iš to. 

Bekas pakilo iš vietos ir dviem šuoliais peršoko verandą. 

— Jaustumėtės dėl to laiminga, ar ne? Tai pateisintų jūsų ne- 
apykantą Krisui ir Hafui, net galėtumėt jiems atkeršyti. 

— Aš nenoriu keršto. 

— Tikrai? 

— Ne. 

— Tai ko norit, Seira? 

- Teisingumo, - karštai atsakė ji. - Ir, manyčiau, bent jau no- 
rėčiau tikėti, kad jūs, kaip teisėsaugos pareigūnas, to taip pat 
norite. Žinoma, jūs neniokate nuomos už šį namą. 

- Tai visiškai nesvarbu, - piktai atšovė Bekas. - Bet kuriuo at- 
veju aš negaliu kalbėtis su jumis apie tai, nes esu jų advokatas. 

- Jūs ne baudžiamųjų bylų advokatas. 

— Krisui tokio nereikia. 

- Arjūs dėl to tikras? 

Jų žvilgsniai susikirto, Bekas pasidavė pirmasis, jis perbraukė 
ranka plaukus ir mostelėjo jai grįžti į sūpuokles. Seira liko toje 
pačioje vietoje, bet jis nuėjo ir atsisėdo. 

— Gerai, Seira, pasikalbėkim. Nepažadu, kad ką nors pasaky- 
siu, tačiau noriai išklausysiu jus. 

Seira troško gauti atsakymą į ją kankinantį klausimą, bet 
Beką saistė advokato ir kliento paslaptis, o ją - pažadas ne- 
išduoti Džesikos Deblank. Seira akimirką pagalvojo ir pa- 
klausė: 

- Ar pastaruoju metu Denis ir Krisas dėl ko nors ginčijosi? 

— Dėl ko nors? Jūsų čia ilgai nebuvo. Jie ginčijosi dėl visko. 
Nesvarbu, ar tai būtų buvęs valandinis atlyginimas, kurį moka- 
me naujam darbuotojui, ar Luizianos valstybinio universiteto 
futbolo komanda, ar kokakolos pranašumai lyginant su pep- 
sikola. 

— Aš kalbu ne apie kivirčus dėl menkniekių. Tai turėjo būti 
nuolatinis ginčas dėl ko nors svarbaus. 

- Denio religija, - nedvejodamas tarė Bekas. - Dėl jos abu 
ginčijosi užmiesčio klube Denio žūties išvakarėse. Hafas pra- 
šė Kriso pasikalbėti su Deniu apie tai, pažiūrėti, ar nepavyks 
jo įtikinti jos atsisakyti. Krisas tyčiojosi, Denis įsižeidė. Dabar 
aš nepažeidžiu konfidencialumo, nes tai girdėjo keli žmonės ir 
papasakojo pavaduotojui Skotui. 

— Ar tie liudytojai girdėjo, ką tiksliai jie šnekėjo. 

— Kiek man žinoma, ne. 

— Ar Krisas jums pasakojo, apie ką jie kalbėjosi? Pamirškit 
tai, - ji papurtė galvą. - Žinau, kad negalėtumėt man to pa- 
sakyti. 

— Ne, negalėčiau. Bet iš tiesų jis man nepasakojo, tik pami- 
nėjo, kad ginčijosi apie naująjį Denio tikėjimą. Taip jis api- 
būdino. 

Fritas apėjo Seirą ir savo didele galva ėmė trintis jai į šlaunį. 
Ji ištiesė ranką ir paglostė jam nugarą. 

— Aš pavydžiu, - tarė Bekas. 

- Atrodo, aš jam patinku. 

— Aš pavydžiu ne jums, o Fritui, - jo balsas trikdė ją taip pat 
kaip ir žvilgsnis. - Kaip čia yra, kad vieną akimirką aš siuntu 
ant jūsų, o kitą noriu būti... 

— Nereikia. 

— Ko? 

— Nesakykit to, ką ketinat. Neflirtuokit su manim. Tai neati- 
trauks manęs nuo mūsų temos. Atvirai kalbant, aš nusivyliau, 
kad jūs manot, jog aš tokia lengvabūdė. 

— Lengvabūdė? Seira, jūs tokia lengvabūdė kaip traukinio 
avarija. 

— Tai nekoks komplimentas. 

— Aš negaliu laimėti pralaimėdamas. Kai mėginu pasakyti 
jums komplimentą, apkaltinate, kad flirtuoju norėdamas nu- 
kreipti jūsų dėmesį. Taigi nutraukim šį žodžių mūšį. Nusileiskit 
iki mano lygio ir pasakykit, ką galvojat. 

— Ašjumis nepasitikiu. 

Bekas kilstelėjo antakius. 

— Ką gi, atviriau jau nepasakysi. 

- Mano žodžius jūs galite panaudoti saviems tikslams. 

— O koks mano tikslas? Pasakykit. 

- Leisti Krisui išsisukti nuo žmogžudystės, - kimiai tarė Sei- 
ra. - Dar kartą. 

Bekas valandėlę žvelgė jai į akis, o paskui pasakė: 

— Prokuroras neįrodė, kad Krisas nužudė Džinį Aiversoną. 

— Gynybai nepavyko to paneigti. Aš tai žinau iš Deniui arti- 
mo žmogaus... 

— Kokio? 

- Negaliu jums pasakyti. Bet tikrai gerai pažinojęs Denį žmo- 
gus man sakė, kad jį kankino asmeninė dilema. Ir tam žmogui 
atrodo, kad tai buvo moralinė dilema, susijusi su jo sąžine. 

— Denis ėjo tiesiu kėliu. Mokėjo dešimtinę bažnyčiai, lankėsi 
ten, kai tik būdavo atviros durys. Pradėjęs lankyti tą bažnyčią, 
liovėsi gerti net alų. Dėl ko jį galėjo graužti sąžinė? 

— Pasak to žmogaus, Denis kankinosi dėl kai ko rimtesnio 
negu alus. Galbūt tai buvo susiję su liejykla, su kuo nors nele- 

galiu? Kad ir kas ten buvo, tai graužė jį gyvą. Manau, jis norėjo 
nusikratyti ta našta, apsivalyti. Krisas bijojo, kad jis to nepa- 
darytų, todėl nužudė. 

Bekas įdėmiai pažvelgė į ją, paskui atsistojo ir nuėjo prie ve- 
randos tvorelės. Jis uždėjo rankas ant turėklo, palinko ir žiū- 
rėjo į tolumą. Seira pažvelgė ten pat - į blyškią pašvaistę virš 
medžių viršūnių, kurią skleidė liejyklos žiburiai, automatiškai 
įsižiebę sutemus. 

Dūmai nesisklaidė, jie tvyrojo virš horizonto, nes nebuvo 
vėjo. Tai lyg pati būtis, nuolat primenanti apie Hoilų val- 
džią ir nuolatinę grėsmę visiems, kurie suabejotų jų teise 
valdyti. 

- Jūs tikrai norit juos sudoroti, ar ne? - paklausė Bekas. 

- Negijūs tikrai manot, kad man malonu kaltinti brolį žmog- 
Žudyste? 

Bekas išsitiesė, atsigręžė, atsirėmė į tvorelę klubais ir sukry- 
žiavo rankas ant nuogos krūtinės. 

- Manau, jums galėtų būti malonu. 

— Ne, nemalonu. Aš net nenoriu galvoti, kad Krisas suge- 
bėtų tai padaryti. Deja, galvoju. Žudymas mūsų šeimoje pa- 
veldimas. 

— Kaip fizinė savybė? 

- Hafas nužudė žmogų ir išsisuko. 

— Aha, iš pradžių Krisas, o dabar Hafas, - Bekas nepatikliai 
papurtė galvą. - Jūs nepajėgiat sustoti, ar ne? Nepainiokit ma- 
nęs į savo mažąsias vendetas prieš šeimą, gerai? 

Jis nuėjo prie durų, atidarė jas ir mostelėjo Fritui sliūkinti 
į vidų. 

Tinklinės durys užsidarė. Šiek tiek padvejojusi Seira nu- 
sekė juos. Išgirdusi puodų barškesį, pasuko į virtuvę ir rado 
Beką kaičiantį viryklę. Eritas susijaudinęs šokinėjo jam apie 
kojas. 

- Jis vadinosi Sonis Holseris, - pasakė Seira. - Aštuntojo de- 
šimtmečio viduryje dirbo meistru liejykloje, buvo profsąjungų 
šalininkas. Jie su Hafu surėmė ietis dėl darbo sąlygų ir... 

— Klausykit, - tarė Bekas priėjęs arčiau ir žvelgdamas jai į 
akis. - Aš viską apie tai žinau. Man nereikia faktų, nes pats 
skaičiau. Hafas man pasiūlė... O velnias! 

Tuščia keptuvė ant viryklės pradėjo rūkti. Bekas ją patraukė, 
išėmė iš šaldytuvo du kiaušinius, įmušė juos į keptuvę, apkepė, 
sudėjo Fritui į dubenėlį ir sumaišė su sausu šunų ėdalu. 

Fritas puolė prie dubenėlio, vos Bekas padėjo jį ant grindų. 

— Hafas man pasiūlė nuostabų sandorį, - toliau kalbėjo Be- 
kas. - Tai kiekvieno advokato svajonė: įdomus darbas, namas, 
kompensacija už automobilį, įvairios privilegijos, puikus at- 
lyginimas. Manot, esu prostitutė, priėmusi jo pasiūlymą? 
Puiku. Galvokit šitaip. Bet kaip gera prostitutė aš dirbu nuo- 
širdžiai ir užsitarnauju savo atlyginimą. Be to, kaip protinga 
prostitutė prieš imdamas pinigus aš patikrinau savo klientą. 
Visapusiškai patikrinau. Manot, nieko nežinojau ar buvau 
naivus? Ne, Seira, aš atlikau namų darbus. Viename iš blo- 
giausių straipsnių apie Kriso bylą buvo išvardyti visi Hoilų 
darbuotojai, žuvę per nelaimingus atsitikimus darbe. Sonis 
Holseris buvo tarp jų. Aš kruopščiai ištyriau faktus, sužinojau 
viską, kas įmanoma apie tą mirties atvejį. Tiesa, aplinkybės 
miglotos, bet... 

— Hafas pakankamai protingas, kad paverstų jas miglotomis. 

— O kąjūs apie tai žinot? 

— Aš tai išgyvenau! Man buvo penkeri, bet šis įvykis paliko 
neišdildomą įspūdį. Mama užsidarė miegamajame ir visą laiką 
verkė. Hafas buvo labai susijaudinęs. Redas Harperis ir kiti vy- 
rai slapta susirinko į mūsų namus vidurnaktį ir užsidarė Hafo 
kabinete. Namie tvyrojo tokia karšta ir tiršta įtampa, kad at- 
rodė, galėtum ją pjaustyti peiliu. Aš buvau vaikas, tačiau viską 
jaučiau, ir tai mane gąsdino. Paklausiau Selmos, kas darosi. Ji 
pasakė, jog kai kas mano, kad Hafas nužudė žmogų, ir padarė 
taip, kad tai atrodytų kaip nelaimingas atsitikimas. Ji sakė, kad 
tai tik didelis bjaurus melas, ir liepė nekreipti dėmesio. Bet aš 
kreipiau dėmesį, Bekai. Daug galvojau apie tai ir abejoju, ar tai 
buvo melas. Nesilioviau galvojusi net tada, kai viskas nurimo ir 

grįžo į savo vėžes. Praėjus daugeliui metų aš pati pasidomėjau 
tuo įvykiu. 

— Tada jūs žinot, kad nebuvo pagrindo Hafą įtarti tyčine 
žmogžudyste. 

- Iš teisinės pusės galbūt ir ne, bet esu įsitikinusi, kad Hafas 
tai padarė. Tas mano vakar matytas baltas kryžius ant mašinos 
žymi vietą, kur žuvo Sonis Holseris, ar ne? 

- Taip žmonės kalba. 

- Tai hipopotamas, kuris gali sutrinti žmogų. Hafas įstūmė 
Holserį į mašiną ir stebėjo, kaip tas žuvo. 

Bekas įsirėmė į klubus, palinko ir kelis kartus giliai įkvėpė. 
Atsitiesęs pasakė: 

— Ekspertai atliko nuodugnų tyrimą, Seira. 

- Ekspertai buvo papirkti. 

— Nebuvo iškelta jokių kriminalinių kaltinimų. 

- Tai nereiškia, kad nebuvo nusikaltimo. 

— Atmesti visi įtarimai. 

- Įvykis numarintas. 

- Nes niekas nepajėgė įrodyti jokių nusikalstamų veiksmų! - 
suriko jis. - Ir nesvarbu, ar man tai patinka, ar jums tai patinka, 
bet šitaip dirba teisinė sistema. 

Bekas sunkiai kvėpavo, akys liepsnojo ginčo įkarščiu. Ga- 
liausiai Frito inkštimas jį nuramino. Bekas atsipalaidavo - atsi- 
sakė kovinės parengties pozos ir nuėjo prie užpakalinių durų 
išleisti šuns. 

— Nenuklysk toli, atsimink šešką, - įspėjo jis ir atsigręžęs pa- 
klausė: - Tikriausiai nenorit atsigerti? 

Seira atsisakė purtydama galvą. 

Beko pyktis atslūgo, dabar jis atrodė tik nusivylęs ir tai jam 
tiko. Seira mėgino nukreipti nuo jo akis, jis išsiėmė iš šaldytuvo 
skardinę kokakolos, ištraukė geležėlę ir nusviedė ją ant stalvir- 
šio su vyrams būdingu aplaidumu. Jis godžiai atsigėrė ir pastatė 
skardinę ant stalo. 

- Taigi kur mes sustojom? 

Seira nusuko žvilgsnį nuo jo nuogos krūtinės. 

- Niekur. Mes vaikštom aplink ratais. Aš suklydau. Neturė- 
jau Čia ateiti. 

Ji nespėjo prieiti prie durų, Bekas uždėjo jai ant peties ranką. 

— Kodėl jūs atėjot, Seira? Pasakykit tiesą? 

Jis stovėjo taip arti, nereikėjo atsigręžti, ji tai žinojo, bet atsi- 
suko ir jos akys atsidūrė ties jo Adomo obuoliu. 

- Tiesą? Norėjau paklausti, gal jūs žinot, kas Deniui kėlė 
nerimą. 

— Nežinau ir dėl to gailiuosi, nes jei žinočiau, galbūt įsteng- 
tume suprasti, kas jam atsitiko. Ar tai vienintelė priežastis, dėl 
kurios atėjot? 

— Taip. 

— Tikrai nėra kitų? 

— Ne. 

- Aš jumis netikiu. - Kai Seira pakėlė galvą ir pažvelgė į 
Beką, jis pridūrė: - Manau, atėjot, nes norėjot mane pamatyti. 
Aš džiaugiuosi, nes ir aš norėjau jus pamatyti. Nesu toks niek- 
šas, kokiu mane laikot. 

- Vis dėlto jūs esat niekšas, Bekai. Bėda ta, kad pats to ne- 
suvokiat. Nežinau, gal iš pradžių toks nebuvot. Bet dabar taip 
įklimpot, kad atrodo, jog gimėt blogas, kaip ir jie. Prieš trejus 
metus jie jus suviliojo, ir pagunda buvo tokia didelė, kad dabar 
jūs neskiriat, kas teisinga, o kas tiesiog naudinga. Ponia Polik 
žinojo, ir aš Žinau. Jūsų siela priklauso jiems. 

— Gerai, tarkim, jūs teisi. Aš sugedęs. Supuvęs iki kaulų sme- 
genų. Jei taip, kodėl leidžiat prieiti arčiau negu per tris met- 
rus? - jis žingtelėjo dar arčiau. - Kažkas manyje jums patinka. 

Seira pamėgino atsitraukti, bet jis neleido. 

— Pakalbėkim apie praėjusį vakarą. 

— Ne, Bekai. 

— Kodėl ne? Mes suaugę žmonės. 

Susinervinusi ji susijuokė. 

— Argi suaugusieji šitaip elgiasi? 

— Kartais, jei jiems sekasi. Bet jums pasisekė labiau nei man, - 
dusliai pridūrė jis. 

Nenorėdama matyti jo šypsenos, ji užsimerkė. 

— Ir ką jūs blogai padarėt, Seira? - tyliai paklausė jis. - Pasi- 
davėt jausmams. Argi tai taip baisu? 

— Manė“ Taip. 

— Atleiskit sau, kad esat žmogus. Jūs visą dieną trankėtės 
emocijų kalneliais, tačiau nerėkėt ir, Dievas liudytojas, nė nesu- 
sijuokėt. Jūs nė kiek neatsipalaidavot, visą dieną išbuvot šalta, 
nepraradot savitvardos, taigi emocijos virte virė jumyse, kol pa- 
siekė įtampos viršūnę. Seksas atvėrė joms angą. 

Seira atsimerkė. 

— Mano vakarykštį elgesį išprovokavo pyktis, ir tai visiškai 
nesusiję su seksu. 

Bekas susiraukė ir švelniai papriekaištavo: 

— Aš ten buvau, Seira. Ar atsimenat? Ten viskas siejosi su 
seksu. 

- Aš buvau įniršusi. Jūs norėjot mane įskaudinti ir pažeminti. 

- Jūs taip manot? - Bekas papurtė galvą. - Jei taip manytu- 
mėt, dabar nestovėtumėt čia. 

Jis buvo teisus. Jei tai buvo ne seksas, tai labai gera jo imitaci- 
ja. Visi pojūčiai, kuriuos ji patirdavo kiekvieną kartą matydama 
Beką, buvo susiję su seksu. Jo artumas, hormonų audra, staigus 
poreikis prisiglausti ir būti šalia, troškimas, kad ją sujaudintų ir 
išblaškytų tas nevalingai kylančias mintis, jos sukosi vien apie 
seksą. 

Dieve, kaip būtų nuostabu visiškai atsiduoti šiam patrauk- 
liam vyrui, prasmegti į fizinių pojūčių bedugnę, pasinaudoti 
juo. Bet jis - Bekas Merčantas, geriausias Kriso draugas, Hafo 
įsakymų vykdytojas. 

— Aš negaliu to daryti, Bekai, - sukuždėjo ji. 

- Ir aš negaliu. Tai visais atžvilgiais negerai, - jis uždėjo ran- 
kas Seirai ant liemens ir priglaudė prie savęs jos apatinę kūno 
dalį. - Bet aš vis tiek jūsų geidžiu. 

Paskui jis ją pabučiavo. Jo lūpos buvo šiltos, liežuvis lanks- 
tus, ir ji pasidavė jo reikalavimui, net sudejavo protestuodama, 

kai jis atsitraukė. Bekas smiliumi palietė žaizdelę ant jos apati- 
nės lūpos. 

- Ar ne per stipriai spaudžiu? 

- Ne. 

— Per silpnai? 

Jis palietė jautrią dėmelę liežuvio galiuku, švelniai pabučiavo, 
o paskui drąsiai užvaldė jos burną. Ranka nuo veido nuslinko 
ant krūties, delnas švelniai glostė spenelį, ir ji pajuto atsakomąjį 
spazmą, lyg aštrų alkio skausmą giliai viduje. 

O Viešpatie, kaip malonu. Galima tai pavadinti aistra, geidu- 
liu ar dar kaip nors, bet tai nuostabu, vilioja ir baugina. Tačiau 
jei ji nesustos dabar, padarys dar vieną klaidą, šįsyk didesnę 
negu vakar. 

- Aš negaliu to daryti, - dusdama tarė ji ir dar jam nespėjus 
sureaguoti atstūmusi jį puolė pro duris. Tačiau atsidūrusi sve- 
tainėje neteko žado: ant sofos atsilošęs, sukryžiavęs rankas ir 
kojas sėdėjo Krisas ir šypsojosi savo įžūliausia šypsena. 

- Žadėjau nusikosėti, bet nenorėjau trukdyti, - jis greitai nu- 
žvelgė Seirą pašaipiu žvilgsniu ir atsigręžė į Beką. - Eik, nusi- 
prausk po šaltu dušu. Atrodo, man beviltiškai reikia advokato. 


Aštuonioliktas skyrius 


K ai jie nuvažiavo, Redas Harperis vaikščiojo šaligatviu 
prie policijos nuovados. Jis rūkė, bet Bekui atrodė, kad ši per- 
traukėlė buvo tik pretekstas sutikti juos lauke. 

Pirmi Redo žodžiai patvirtino šį spėjimą: 

— Norėčiau, kad Žinotumėt: aš neturiu nieko bendra su vi- 
su tuo. 

— Su kuo? - paklausė Bekas. 

— Skotas veikė vienas. Aš nieko apie tai nežinojau. Krisai, pa- 
sistenk gerai pasirodyti. 

Krisas bemaž prisikišo prie šerifo veido. 

- Jei negali susitvarkyti su tuo šikniumi, pradėk ieškotis kito 
darbo. 

Tai nebuvo tuščias grasinimas, ir Redas tai žinojo. Jei jis ne- 
apsaugos Hoilų, jie neapgins jo nuo tikrintojų, besidominčių jo 
etika. Jis dar kartą užsitraukė cigaretę. 

- Verčiau eikim į vidų. 

Pasitempęs Veinas Skotas jų laukė Redo kabinete. Sveikinda- 
masis jis rimtai linktelėjo ir padėkojo, kad jie taip greit atvyko. 

— Manau, bus geriausia, jei viską iškart išsiaiškinsim. 

— Būtent ką jums reikia išsiaiškinti? - paklausė Krisas. 

- Leisk kalbėti man, Krisai, - pasakė Bekas. 

Jie atsisėdo ant tų pačių kėdžių kaip ir anąkart, priešais Redą, 
klestelėjusį kitoje popieriais apkrauto stalo pusėje. Pavaduoto- 
jas Skotas, stovėdamas už viršininko, įdėmiai visus sekė. 

Redas atsikrenkštė ir tarė: 

— Tai, ė-ė-ė, bijau, kad mums reikia kai ką išsiaiškinti. 

Jis padavė Bekui kompiuteriu spausdintą lapą. 

— Aš paprašiau jūsų telefono skambučių išklotinės, pone 
Hoilai, - pasakė Skotas. - Tai sąrašas skambučių iš jūsų mo- 
biliojo telefono tą dieną, kai mirė jūsų brolis. Aš pabraukiau 
vieną, norėtume, kad kai ką paaiškintumėt. 

Bekas pamatė, kad viena eilutė pabraukta geltonu žymekliu. 

- Taip, pone. Sekmadienio rytą, septintą valandą keturios 
minutės, ponas Hoilas skambino nužudytajam į mobilųjį te- 
lefoną. 

Bekas pastebėjo, kad Denis dabar vadinamas „nužudytuoju“. 

- Ką gi, pagavot mane nusikaltimo vietoje, pavaduotojau. Aš 
skambinau broliui telefonu. Verčiau surakinkit mane antran- 
kiais, kol dar neužpuoliau nieko neįtariančių žmonių. 

Bekas metė į Krisą žvilgsnį, įspėjantį užsičiaupti, o paskui, 
nutaisęs tinkamą žaidimui toną, kreipėsi į Skotą: 

— Kaip ir mano klientas, aš neįžvelgiu čia nieko keista. 

— Bėda ta, kad ponas Hoilas mums sakė, jog tą rytą jis mie- 
gojo iki vienuoliktos valandos. Jis neminėjo, kad buvo atsikė- 
lęs apie septintą ir skambino broliui. Ir tai atrodo pakankamai 
keista. Ar Denis Hoilas nemiegojo savo kambaryje, tame pačia- 
me koridoriuje? 

Pirmą kartą prakalbo Redas: 

— Mes išsiaiškinom, kad šeštadienį Denis grįžo namo prieš vi- 
durnaktį. Jis miegojo savo lovoje, nes Selma rytą ją paklojo. Be 
to, apie pusę septynių su Selma virtuvėje jis gėrė kavą, o paskui 
išėjo į vyrų maldos pusryčius, kurie vyksta bažnyčioje kiekvieną 
sekmadienio rytą. Kai jam skambinot į mobilųjį, jis buvo išėjęs 
maždaug prieš keturias minutes, - pasakė jis Krisui. 

Krisui dar nespėjus atsakyti, Bekas tarė: 

— Kas nors kitas galėjo paskambinti iš Kriso mobiliojo: Sel- 
ma, Hafas, aš. Mes visi galėjom prie jo prieiti. 

— Kur laikot savo mobilųjį, pone Hoilai? 

Krisas pažvelgė į Beką, rodydamas, kad nori atsakyti. 

— Patariu tau nieko nesakyti, kol mes to neaptarėm, - pasakė 
Bekas. 

— Nesvarbu. Visa tai nęsamonė, - nekreipdamas dėmesio į 
Beko įspėjimą Krisas atsigręžė į policininkus. - Niekas nesi- 
naudojo mano mobiliuoju sekmadienio rytą. Jis buvo ant sta- 
liuko kartu su mano pinigine ir kitais daiktais, kuriuos prieš 
guldamas išsiėmiau iš kelnių kišenių. Aš skambinau Deniui tą 
rytą, negaliu to neigti - čia yra įrodymas, pasakė jis mostelėda- 
mas į telefonų išklotinę. Neminėjau to, nes buvau pamiršęs, tas 
pokalbis buvo visai nesvarbus. Aš atsibudau, nes norėjau į tua- 
letą. Jei sakot, kad buvo apie septynias, vadinasi, taip ir buvo. 
Nežinojau, kiek buvo valandų, ir nekreipiau dėmesio. 

Aš ėjau iš tualeto ir išgirdau automobilio variklio ūžesį, pa- 
sižiūrėjęs pro miegamojo langą pamačiau nuvažiuojantį De- 
nio automobilį. Hafas buvo sakęs, kad Denis grįžtų vakarie- 
nės, ir jam buvo visiškai „nesvarbu net jei pats šventasis Petras 
būtų pasirodęs tame šventųjų rėksnių tabernakulyje“. Čia aš 
cituoju jį. 

Aš buvau pagiringas ir, atvirai kalbant, man atrodė nusi- 
spjaut, kur mano brolis tądien vakarieniaus. Bet Žinojau, kad 
mes visi kentėsim nuo blogos Hafo nuotaikos, jei Denio nebus 
todėl, kad jam pamiršau pasakyti. Todėl prisiminęs jam ir pa- 
skambinau. 

Jei būčiau nuėjęs miegoti vėliau, būčiau neprisiminęs. Pamė- 
ginau jį įtikinti. Pasakiau, kad jei nenori karo su Hafu, tegul 
geriau grįžta vakarieniauti. Denis pažadėjo. Aš paprašiau jo 
įmesti penkinę į aukų lėkštę už mane, kad išpirkčiau praėju- 
sį vakarą padarytas nuodėmes. Jis nusijuokė - esą penkių tik- 
riausiai neužteks išpirkti visiems mano nusižengimams. Paskui 
liepė man eiti miegoti, prižadėjo, kad susitiksim per vakarienę, 
ir išjungė telefoną. 

Kriso šypsena buvo maloni, tačiau slėpė panieką. 

— O dabar, pavaduotojau Skotai, jei manot, kad dėl to galit 
man pripaišyti žmogžudystę, jūs dar labiau vertas pajuokos, 
negu aš maniau. 

Įžeidimas atšoko nuo gurgždančios Skoto uniformos. 

— Taip, pone, kol kas tai silpnai pagrįsta, bet tai tik laiko klau- 
simas. 

— Laiko? - Bekas pažvelgė į Redą, ranka parėmusį apdri- 
busį pagurklį. Šerifas atrodė nelaimingas ir nenorėjo žiūrėti 
jam į akis. 

— Teisingai, pone Merčantai, - tarė Skotas. - Ar nepriešta- 
rausit, jei kai ko paklausiu? 

- Jūs galit klausti, aš galiu neatsakyti. 

— Kada jūs nuėjot pas poną Hoilą žiūrėti krepšinio? 

Klausimas atrodė nepavojingas. 

— Žaidimas prasidėjo trečią. Kai nuvykau, rodė antrą kėlinu- 
ką, todėl, manau, buvo maždaug dvidešimt po trijų. 

— Ar ponas Hoilas buvo namie? 

— Kabinete. 

— Jūs buvot su juo visą popietę? 

- Kol jūs su Redu užsukot. Ir kas iš to, pavaduotojau? 

— Lieka dvi valandos tarp pusės pirmos ir pusės trijų, kai nie- 
kas negali patvirtinti, kur tuo metu buvo ponas Hoilas. 


Krisas nuvažiavo į „Garsą —- įvažiuojamąjį greito maisto res- 
toraną, kuris Bekui pasirodė visiškai netinkamas būsimam po- 
kalbiui: vasaros vakarais paauglių prisigrūdę automobiliai ne- 
paliaudami suko ratus aplink šią vietą. Vaikėzai pypino auto- 
mobilių signalus, šūkalojo nepadorius pasiūlymus mergiotėms, 
šios atsikirsdavo „atsiknisk“ ar panašiomis frazėmis. Nemažai 
jaunimo sėdėjo prie metalinių pikniko stalų, įtvirtintų į betono 
aikštelę po aliuminio pavėsine. Jie krimto gruzdintas bulvytes 
su čili padažu ir kartais pasipešdavo, kad mažame miestelyje 
būtų linksmiau. 

Stengdamas perrėkti „Beach Boys“ klasiką, griaudėjančią pro 
lauko garsiakalbius, Bekas paklausė: 

— Ką mes čia veikiam? 

— Noriu limonado su ledu, - Krisas įstūmė automobilį į tar- 
pą ir pro mikrofoną užsakė gėrimą, paskui atsigręžė į Beką. 

— Krisai, melskis, kad tas gėrimas būtų geras. 

- Pavaduotojas Skotas pradeda mane erzinti. 

— Sakei, kad Selma gali patvirtinti, jog visą dieną buvai 
namie. 

— Nežinojau, kad ji pasakys, jog buvo nuėjusi pogulio. 

— Todėl niekas negali patvirtinti, kur buvai tas valandas. Ar 
buvai išėjęs iš namų? Ir patarčiau man nemeluoti. 

— O kas, jei buvau išėjęs? 

- Jei buvai, turėjai galimybę nužudyti Denį, nes teismo medi- 
cinos eksperto nustatytas laikas sutampa su tuo laiko tarpsniu, 
kai niekas tikrai nežino, kur tu lankeisi. 

Padavėja atnešė jiems citrinų gėrimo. Krisas užmokėjo, davė 
dosnių arbatpinigių ir siurbčiodamas pro šiaudelį pasiskundė 
Bekui, kad gėrimui trūksta šimto gramų tekilos. 

Susierzinęs dėl tokio nerūpestingo draugo elgesio, Bekas 
priekaištingai tarė: 

— Krisai, kas tave privers suvokti, kad tavo padėtis rimta? 
Kokių ten nesąmonių pripasakojai apie telefono pokalbį? Ar 
negalėjai sukurti geresnės istorijos, negu kviesti Denį vakarie- 
nės? Jie tuo nepatikėjo. Aš taip pat. Kai Hafas, tą popietę atėjęs 
pas mus, paklausė, ar ką nors žinom apie Denį, tu neminėjai 
kalbėjęs su juo tą rytą. 

— Aš buvau pamiršęs. 

- Tu buvai pamiršęs! - piktai prunkštelėjo Bekas. - Šaunu! 
Mes jau kalbėjom, koks tai svarus argumentas gynybai. 

— Gerai, Bekai. Ar nori išgirsti geresnę istoriją? O ką, jei Re- 
dui ir pavaduotojui Skotui būčiau pasakęs, kad paskambinau 
Deniui kviesdamas susitikti žvejybos namelyje? Taip taip, - pa- 
tvirtino jis, pamatęs Beko nuostabą. - Nes būtent toks ir buvo 
mano skambučio Deniui tikslas. Aš to nepaminėjau Hafui sek- 

madienį po pietų, nes neįvykdžiau savo misijos ir neturėjau 
nuotaikos klausytis jo tiradų. Ir kaip ta tiesa būtų atrodžiusi 
mūsų gerbiamiems teisėsaugininkams? Ar tai tau būtų labiau 
patikę? 

Bekas giliai iškvėpė. 

— Ne, tai man nebūtų patikę. 

Pastatęs gėrimą, kurio nenorėjo, į puoduko laikiklį ant prie- 
taisų skydo, Bekas pro priekinį stiklą pažvelgė į prabangų ant- 
vožą. Jam patiko važinėti sunkvežimiuku, o Krisas rinkdavosi 
greitus, sportinius, brangius importinius automobilius. Jis atsi- 
gręžė į Krisą, norėdamas pabrėžti savo teiginio svarbą, ir įsakė: 

— Krisai, nuo šiol nieko niekam nesakyk. Jau ir taip per daug 
prišnekėjai. 

— Skotas mane provokuoja. 

- Jis tai žino - vilioja į spąstus naudodamasis tavo panieka 
jam. Turi laikyti liežuvį už dantų. 

- Tu kalbi taip, lyg manytum, kad aš kaltas, - tarė Krisas, 
žvelgdamas Bekui į akis. - Aš nežudžiau brolio, aš nebuvau 
žvejybos poilsiavietėje. 

— Dėl Dievo, tai kodėl pakvietei jį ten susitikti? 

— Išvakarėse mes su Deniu susikivirčijom. Aš jo neįtikinau. 
Tą rytą pamačiau išvažiuojantį į bažnyčią ir pamaniau - po vel- 
nių, blogai pradėjau. Taigi pagalvojau: jei man pavyktų išvilioti 
jį į užmiestį ir pabūti dviese, mes galėtume ramiau ir intymiau 
pasišnekėti. Hafas būtų buvęs patenkintas, kad aš nuoširdžiai 
mėginau pasikalbėti su Deniu, nes jis buvo rimtai susirūpinęs 
tų religinių nesąmonių įtaka Deniui ir norėjo tai nutraukti. 

— Ar Denis sutiko atvažiuoti į namelį? 

— Ne, - pareiškė Krisas. - Todėl ir nustebau. Jis sakė, kad jo 
ten nė mirusio nenutetnpsi, - Krisas nutilo, suvokęs, ką pasakė, 
ir pliaukštelėjo per kaktą. - O Viešpatie! 

— Aš supratau. Pasakok. 

— Kai atėjo Redas ir pasakė, kad Denį rado negyvą žvejybos 
namelyje, buvau priblokštas. Pirmiausia, dėl to, kad mano brolis 
negyvas. Vien tai pakankamas šokas, o antra, dėl to, kur jis mirė. 

— Tu ten nenuvažiavai? 

Krisas energingai papurtė galvą. 

— Aš pasakiau Deniui, kad atvažiuosiu, tikėdamasis, kad jis 
persigalvos ir susitiks su manim. Jis pasakė: „Nelauk manęs, 
Krisai, aš neatvažiuosiu“. Tą popietę buvo taip nežmoniškai 
karšta, jaučiausi pagiringas, tingus, todėl patikėjau jo žodžiu ir 
nusprendžiau, na, tegul jis eina po velnių. Bet, matyt, Denis pa- 
tikėjo mano žodžiais ir nuvažiavo, tikėdamasis rasti mane ten. 

— Nemanau, kad pavyks įtikinti prisiekusiuosius, jog Denis 
nusižudė todėl, kad tu nepasirodei. 

— Ar norėjai būti sarkastiškas? 

- Žinoma. Bet tai rodo, kiek skylių yra tavo istorijoje. 

— Pats puikiai žinau. Kaip manai, kodėl to niekam nesakiau? 

— Net man? 

— Ypač tau. 

— Kodėl? 

- Žinojau, tu užpyksi, kad aš tau nepasakiau pirmam. 

Bekas atrėmė galvą į sėdynės atlošą ir atsiduso. 

Ginčytis su Krisu dėl faktų - tik tuščiai leisti laiką. Dabar 
reikia susitelkti į tai, kaip ištaisyti padarytą žalą. 

— Pamėgink atspėti, kas atsitiko, kai Denis ten nuvyko. 

— Tu atmetei mano geriausią variantą, - pasakė Krisas. 

- Kad kažkas mėgina tave pakišti? 

— Aš taip manau. Ar kalbėjaisi su Redu apie Atlėpausį 
Votkinsą? 

- Šiandien po pietų, matyt, prieš Skotui pasiimant telefono 
išklotines. Papasakojau jam apie mūsų vakarykštį konfliktą su 
Votkinsu užkandinėje, sakiau, kad Denis neseniai atmetė jo 
prašymą dėl darbo, minėjau, ką Votkinsas sakė mums ir man 
su Seira. 

- Ir kaip Redas reagavo? 

— Jo nuomone, visa tai skysta, bet iš Atlėpausio Votkinso vis- 
ko galima tikėtis. Sakė nenuleisiąs nuo jo akių. 

Krisas susiraukė. 

— Ne per daugiausia vilčių, bet vis šis tas. 

— O kaip Votkinsas ar kas nors kitas galėjo tave pakišti, Kri- 
sai? Kas dar žinojo apie tai, kad skambinai Deniui ir tareisi su- 
sitikti? 

— Niekas. Bet jei kas nors sekė Denį ir laukė progos jį nu- 
žudyti, būtų ja pasinaudojęs, kai Denis vienas atsidūrė tokioje 
nuošalioje vietoje kaip žvejybos stovyklavietė. 

— Paėmęs šeimos šautuvą? 

— Žinoma, jei norėtų prisiūti žmogžudystę šeimos nariui, - 
mikliai atšovė Krisas. - Jis galėjo kaip nors surišti Denį, paskui 
paimti šautuvą ir šauti į burną. Kiek aš žinau, visuose žvejybos 
nameliuose būna ginklų. 

Bekas svarstė tai, kol Badis Holis dainavo apie Pegę Sju. 

— Kai mes buvom namelyje, aš neužtaisiau šautuvo prieš pa- 
kabindamas jį virš durų. Žudikas būtų turėjęs rasti šovinius. 
O tai galėjo padaryti tik tas, kas žinojo, kur mes juos laikom. 
Policija visur ieškojo pirštų atspaudų ir rado tik mūsiškius. 

- Lengva paaiškinti. Žudikas mūvėjo pirštines. 

Ši pastaba iškėlė dar vieną jautrią temą. 

- Krisai, o kuo tu buvai apsivilkęs? 

Prieš išeinant iš policijos nuovados pavaduotojas Skotas pa- 
prašė Kriso atsinešti drabužius ir batus, kuriuos jis dėvėjo sek- 
madienį po pietų. Krisas teigė, jog neatsimena, ką vilkėjo. Be to, 
tai esą visiškai nesvarbu, nes visus sekmadienį dėvėtus drabu- 
žius Selma jau bus išskalbusi ar nunešusi į valyklą. 

— Kaip jau sakiau Skotui, aš neatsimenu. Kelnes, golfo marš- 
kinėlius. Tikrai neatsimenu. 

— Kai aš atėjau pas jus, tu buvai apsivilkęs dryžuotus marški- 
nius sagstoma apykakle ir juodus bridžius. 

Krisas įdėmiai pažvelgė į Beką. 

- Tu pastebi mano garderobą? Gal kritau tau į akį? - pasakė 
jis ir nusijuokė. - Vis dėlto ne, tu nesi manęs įsimylėjęs, spren- 
džiu iš to, kaip tavo liežuvis susiliejo su Seiros tonzilėmis. 

Bekas nepasidavė nukreipiamas į šoną. 

— Atsimenu, kuo tu vilkėjai, nes kai įėjau į jūsų namus, bu- 
vau kone sutirpęs iš karščio. Pavažiavus tą nedidelį atstumą iki 

jūsų, mano marškinių nugara buvo šlapia. Aš pastebėjau skir- 
tumą tarp mūsų. Tu atrodei lyg ką tik išlipęs iš vitrinos. Buvai 
persirengęs, ar ne? 

— O koks skirtumas? 

— Bus skirtumas, kai apklaus Selmą kaip liudytoją, ir ji, davu- 
si priesaiką, turės išvardyti, ką rado skalbinių dėžėje tarp šeš- 
tadienio popietės, tau išvažiavus į Broksbridžą, ir sekmadienio 
popietės. Ji turės paliudyti, kad tu prauseisi po dušu apie trečią 
valandą, o Denis buvo nušautas tarp pirmos ir pusės trijų, - Be- 
kas niūriai pažvelgė į jį. - Ar buvai išėjęs iš namų sekmadienį? 

Krisas nemirksėdamas žvelgė į Beką, o paskui atsidusęs ir 
pasiduodamas pakėlė rankas. 

— Kaltas. 

Bekas pajuto, kaip krūtinę užgulė sunkus lyg inkaras svoris, 
bet jis pasistengė susivaldyti ir nekelti balso. 

- Kur tu slampinėjai Krisai? Kodėl prauseisi po dušu ir per- 
sirengei prieš man ateinant pas jus? 

- Ar prisimeni tą kompromituojantį įkaltį ant Monikos Le- 
vinski suknelės? - Krisas skėstelėjo rankomis ir nusišypsojo. - 
Sugautas be prezervatyvo. Ar gali tuo patikėti? Juk ne jauniklis 
esu. Turėjau ištraukti nenuleidęs. 

— Su kuo buvai? 

- Su Laila. Žinojau, kad Džordžas žaidžia golfą su Hafu. Taigi 
nuėjau pas ją popietės deserto. 

— Dėl Dievo meilės, kodėl man to nepasakei? Kai tave klau- 
sinėjo apie sekmadienio popietę, kodėl nepasakei, kad buvai su 
moterimi? Laila - tavo alibi. 

— Tai šerifui tikrai būtų patikę. 

Bekas mintyse sujungė taškus ir nusikeikė: 

— O velnias! 

— Būtent, Laila - Redo sesers duktė. Tuo metu negalėjau žu- 
dyti brolio, nes gulėjau ant šerifo dukterėčios. Nelabai norėčiau 
jam tai pasakyti, nors dabar jam didelės simpatijos nejaučiu. 

— Jei tave vers pateikti alibi, ar mes galim kliautis, kad ji tave 
parems“ 

— Nenorėčiau jos painioti, - susiraukęs pasakė Krisas. - Kad 
ji - šerifo dukterėčia, tik viena priežastis, nežinau, ar ji norės 
statyti į pavojų savo santuoką su Džordžu, prisipažindama, jog 
turi meilužį. Nors ji nuolat iš jo tyčiojasi, jis ją visiškai išlepino, 
perka jai viską, ko užsimano. Jis dėl jos pakvaišęs, ir kol ji kar- 
tais jį pamalonina, toks susitarimas tinka abiem. Ji tikriausiai 
meluos, saugodama savo susikurtą plunksnų patalą. 

— Buvai su ja dvi valandas? 

- Ar kas nors matė, kai įėjai į jų namą? 

— Mes labai stengiamės to išvengti. 

— Gerai. Laikysim Lailą rezerve ir ištrauksim tik būtiniau- 
siam reikalui prispyrus. 

— To nereikės, - pasakė Krisas. - Jie turi tik atsitiktinius įkal- 
čius. Žinau iš patirties, kai buvau apkaltintas žmogžudyste, kad 
to nepakanka. 

— Krisai, šįkart kitaip - turim lavoną. 

- Taip, lavoną. Stengiuosi apie tai negalvoti. Džiaugiuosi, kad 
Redas pats atpažino Denį ir mums to nereikėjo daryti. Bet tu 
matei namelio vidų. Nekoks vaizdas, ar ne? 

- Todėl jie ir norėjo pamatyti tavo drabužius, šaulys būtų 
gerokai apsitaškęs... 

— Užteks, Bekai, gerai? 

— Dar nealpk. Jei byla paklius į teismą, jie turi nusikaltimo 
scenos nuotraukų. 

— Ji nepaklius į teismą, o jei paklius, tai teis ne mane. 

Jie patylėjo, klausydami paskutinio choro iš roko operos „Ka- 
lėjimo rokas“. Toks ironiškas sutapimas vertė Beką pašiurpti. 
Krisas baigė gerti limonadą ir staiga netikėtai paklausė: 

- Arjau dulkinai Seirą? 

— Atsiprašau? 

— Tik pažiūrėkit į tavo išraišką - nustebimas, nekaltumas, 
teisėtas pasipiktinimas. Kodėl? Ši mintis man niekad nešovė į 
galvą... - jis nusijuokė. - Tai ar dulkinai? 

— Turi ir svarbesnių reikalų kvaršinti sau galvą, - įsitempęs 
tarė Bekas. 

— Ne tik aš pastebėjau slaptas sroves. Hafas taip pat kalbėjo 
apie tai. 

— Nėra jokio tai. 

— Chm. Tikriausiai tie garai tavo virtuvėje iš judviejų kilo dėl 
atmosferos slėgio. 

Bekas rūgščiai pažvelgė į jį. 

— Jei ji čia liko ne dėl tavęs, tai dėl ko? - nepasidavė Kri- 
sas. - Ji nekenčia Destinio ir visų jo gyventojų, ypač jei jų pa- 
vardė Hoilai. 

Bekas nepasakė jam, kad Seira įtaria jį nužudžius jaunesnįjį 
brolį. Žinoma, tai sujaudintų jį taip pat kaip ir Beką. Be to, jam 
kėlė nerimą, ką Seira gali padaryti, norėdama įrodyti esanti tei- 
si. Jos lengvai neįbauginsi ir per tą trumpą laiką, kai jis ją pažįs- 
ta, susidarė nuomonę, kad ką nors nusprendusi ji eina iki galo. 

— Tavo pimpalas - tavo paties reikalas, - pasakė Krisas. 

- Ačiū. 

— Bet nebūčiau tavo draugas, jei nemėginčiau įspėti. Sei- 
ra yra... 

— Klausyk, palik ją ramybėje, gerai? 

Krisas pašaipiai šyptelėjo. 

— Bekai, mano drauge, kaip tik tą aš ir norėjau tau pasakyti. 


Devynioliktas skyrius 


Ž abi nepakeliamas karštis. 

Tai buvo vienintelis dalykas, ką apskritai galėjai pasakyti apie 
Misisipės pakrantės vasaras, 1945-ųjų vasara nebuvo išimtis. 
Buvo taip karšta, kad net žiogai krisdavo nuo kaitros. Prinokę 
pomidorai persprogdavo dar nespėjus jų nuraškyti. 

Kartą Hafas ir jo tėvas buvo taip išalkę, kad pakėlė kelis per- 
sprogusius pomidorus kažkieno darže, nubraukė dulkes, skruz- 
des ir valgė vakarienei. 

Tą vasarą Hafui buvo aštuoneri. Visi aplinkiniai džiaugėsi 
pergale prieš Vokietiją, japonų sutriuškinimas buvo tik laiko 
klausimas. Beveik kiekvieno miesto, į kurį jie atkeliaudavo, gat- 
vėse vyko paradai. Žmonės mojavo vėliavomis - ne įprastomis 
su žvaigždutėmis ir juostelėmis, bet Jungtinių Valstijų vėliavo- 
mis. Karas nepaveikė nei jo, nei tėčio. Jo tėtis netarnavo armi- 
joje. Hafas nežinojo kodėl. Dauguma tėčio amžiaus vyrų dėvėjo 
vienokią ar kitokią uniformą. Keleiviniai traukiniai buvo pilni 
kareivių ir jūreivių, o kartą jie važiavo prekiniu vagonu drau- 
ge su dviem uniformuotais juodaodžiais. Hafui tai nepatiko. 
Jo tėvui - taip pat, įprastu metu jis būtų jiems liepęs nešdintis 
po velnių ir susirasti kitą vagoną. Bet tėtis sakė, kad šįkart bus 
gerai, nes jie kovojo už jų tėvynę. 

Hafas nesuprato, jei armija ėmė juodukus, kodėl jie nenorėjo 
jo tėčio, ir nusprendė, kad tikriausiai dėl jo. Kaip jis gyventų, jei 
tėtį išsiųstų mušti nacių ir japų? Jie daug keliavo, niekad ilgai 
neapsistodavo vienoje vietoje, todėl galbūt armija nė nežinojo 
tėčio vardo. O gal armija, kaip ir visi kiti, nenorėjo jo tėčio, nes 
manė, kad jis ne tik kad neišsilavinęs ir vargšas, bet dar ir pro- 
tiškai atsilikęs. 

Jo tėtis išgyveno Didžiąją depresiją, Hafas nežinojo, kas tai, 
bet suvokė, kad blogas dalykas. Tėtis mėgino paaiškinti, ir iš to, 
ką jisai sakė, Hafas suprato, kad Depresija - tai lyg karas, nes 
pakenkė visai šaliai. Tąkart priešas buvo skurdas. Tėčio šeima 
tą karą pralaimėjo. 

Jie visados buvo vargšai. Štai kodėl tėtis tik trejus metus lan- 
kė mokyklą. Jis turėjo dirbti medvilnės laukuose kartu su savo 
tėvu, kartais net su mama. „Jos rankos kraujuodavo, o prie krū- 
ties kabojo kūdikis“, - liūdnai kartodavo tėtis. 

Tėčio giminės jau buvo mirę, kaip ir Hafo mama. Kai Ha- 
fas paklausė, nuo ko jie mirė, tėtis atsakė: „Tikriausiai nuo 
skurdo . 

Tą keturiasdešimt penktųjų vasarą buvo ypač sunku rasti dar- 
bą, nes darbo ieškojo daugybė kareivių, grįžusių iš karo. Pasiūla 
buvo nedidelė, todėl atrodė stebuklas, kai ponas J. D. Hamfris 
pasamdė tėtį dirbti automobilių sąvartyne. Tai buvo purvinas 
darbas alinančioje kaitroje, bet tėtis buvo dėkingas ir labai sten- 
gėsi. Kai kas nors ateidavo pas J. D. Hamfrį atsarginės dalies 
seno modelio automobiliui, Hafo tėtis tol rausdavosi sudaužytų 
automobilių sąvartyne, kol surasdavo tai, ko klientui reikia. 

Vakare jis būdavo purvinas, tepaluotas, iki kraujų susibrai- 
žęs, nusibrozdinęs į surūdijusias metalo detales, skaudėdavo 
raumenis - juk reikėdavo ištraukti ne vieną variklį iš užstri- 
gusių važiuoklių. Bet jis buvo patenkintas, susiradęs nuolatinį 
darbą, todėl niekad nesiskundė. 

Hafas eidavo į sąvartyną kartu su juo. Jis buvo smulkutis 
pagal savo amžių ir toks drovus, kad kalbėdavo tik su tėčiu. 
Kartais ir jam duodavo kokio nors darbo - atnešti reikalingą 

įrankį iš pašiūrės ar surūšiuoti padangas. Ponas J. D. Hamfris 
atidavė jam padangos kamerą, tiek kartų lopytą, kad jau nie- 
kam netinkamą. Hafas Žaidė su ja dulkėtame kieme, kol tėtis 
kiekvieną dieną dirbo nuo saulėtekio iki saulėlydžio, išskyrus 
sekmadienius. 

Jei viskas būsią gerai, kalbėjo tėtis, Hafas rudenį galėsiąs eiti 
į mokyklą. Truputį per vėlai, bet tėtis buvo įsitikinęs, kad Hafas 
greitai pasivys kitus vaikus. 

Hafas negalėjo sulaukti, kada eis į mokyklą kaip ir kiti ber- 
niukai. Daug kartų jis iš tolo stebėdavo, kaip jie juokiasi ir 
laksto mokyklos kieme, mėto vienas kitam kamuolį ar vaiko- 
si mergaites, kurios spiegia, kikena ir ryši margus kaspinus 
plaukuose. 

Tą vasarą jų namai buvo apleista lūšnelė. Joje gyvenę žmo- 
nės paliko ne tik daug šiukšlių, bet ir medvilninį čiužinį, kelis 
aplūžusius baldus. Jie su tėčiu išmėžė iš lūšnelės kirmėles ir joje 
įsikūrė. 

Naktis, visiems laikams pakeitusi Hafo gyvenimą, buvo karš- 
ta, bet drėgnesnė negu paprastai. Prakaitas ne garavo, bet vin- 
guriavo oda, palikdamas purvinus pėdsakus, ko! galiausiai nu- 
lašėdavo į dulkes, padarydamas mažas duobutes, lyg pirmieji 
lietaus lašai. Buvo sunku giliai įkvėpti, nes oras atrodė tirštas 
ir slegiantis. Einant namo iš sąvartyno tėtis pasakė, kad toks 
karštis ir tyla pranašauja audrą prieš rytą. 

Vos susėdę vakarienės, kurią sudarė šalta šoninė, kukurūzų 
duona ir laukinės slyvos, kurias nusiskynė nuo pakelės medžių, 
jie išgirdo artinantis automobilį. 

Pas juos niekas nesilankydavo, tai kas čia galėtų būti? 

Hafo širdis susigniaužė lyg kumštis ir jis vos nurijo sausos 
kukurūzų duonos kąsnį. Tai tikriausiai lūšnelės savininkas, ku- 
ris norės sužinoti, ką jie daro jo namuose, kodėl miega ant jo 
čiužinio, valgo prie jo trikojo stalo. Jis išmes juos lauk, ir jie vėl 
neturės kur gyventi. 

O ką,jei jie neras kitų namų, juk antradienį, po Darbo dienos, 
prasidės mokslo metai? Hafas tik ir gyveno tuo antradieniu po 

Darbo dienos. Tėtis jį pažymėjo ant kalendoriaus su nuogos 
ponios paveikslėliu, kabančiu pono J. D. Hamfrio biure. Tada 
su kitais vaikais jis galės bėgioti mokyklos kieme ir galbūt iš- 
moks jų Žaidimų. 

Sugniaužta gerkle Hafas kartu su tėčiu sustojo prie kiauro 
lango ir pamatė blizgantį juodai baltą automobilį su raudona 
lempute ant stogo. 

Kartu su šerifu automobilyje sėdėjo ponas J. D. Hamfris. Bet 
jis nesišypsojo kaip tada, kai dovanojo Hafui padangos kamerą. 
Jie išlipo ir ėmė artintis prie lūšnelės, o šerifas kietame kumšty- 
je spaudė policininko lazdą. 

Tėtis liepė Hafui likti viduje, o pats nuėjo pasitikti lankytojų. 

— Labas vakaras, pone Hamfri. 

— Aš nenoriu turėti dėl tavęs bėdų. 

- Pone. 

- Atiduok ją. 

- Ką atiduoti, pone Hamfri? 

— Neapsimetinėk kvaileliu, berniuk, - riktelėjo šerifas. - 
J. D. žino, kad tu ją paėmei. 

- Aš nieko neėmiau. 

- Žinai, tą cigarų dėžutę, kur laikau visus pinigus? 

— Taip, pone. 

- Taigi ji dingo. Kas dar galėjo ją paimti? 

— Aš nežinau, pone, bet tikrai ne aš. 

— Tu bukagalvi mulki, manai, kad tuo patikėsiu? 

Hafas žvilgčiojo per palangę. Pono Hamfrio veidas pasida- 
rė kaip burokas. Šerifas šypsojosi, bet neatrodė draugiškas. Jis 
perdavė policininko lazdą ponui Hamfriui. 

— Gal tai įkrės jam šiek tiek proto? 

— Pone Hamfri, aš... 

Daugiau tėtis nespėjo nieko pasakyti, nes ponas Hamfris 
smogė jam lazda. 

Ji trinktelėjo tėčiui per petį ir, matyt, labai skaudžiai, nes tėtis 
suklupo ant vieno kelio. 

— Prisiekiu, aš niekada nevogčiau... 

Ponas Hamfris trenkė dar kartą, šįkart per galvą, barkštelėjo 
taip, lyg kirvis būtų išilgai perskėlęs pliauską. Tėtis nugriuvo 
ant žemės. Jis gulėjo ramiai, neišleisdamas nė garso. 

Hafas lyg įaugęs į Žemę stovėjo prie lango ir sunkiai kvėpavo, 
apimtas siaubo ir negalėdamas patikėti tuo, ką mato. 

- Viešpatie, Džeidi, tu tikrai stipriai vožtelėjai, - šerifas nusi- 
kvatojo ir pasilenkė prie Hafo tėčio. 

- Tai pamokys jį, kaip iš manęs vogti. 

— Tai nieko jo nepamokys, - šerifas atsistojo, išsiėmė nosinę 
iš užpakalinės kišenės ir nusivalė kraują nuo pirštų. - Jis ne- 
gyvas. 

— Nejuokauk. 

— Negyvas kaip plaktukas. 

Ponas Hamfris pakilnojo policininko lazdą lyg sverdamas. 

- Ar viduje yra metalinis strypas? 

- Labai tinka negrams mušti. - Šerifas paspyrė Hafo tėtį bato 
nosimi. - Kuo jis vardu? 

Ponas J. D. Hamfris pasakė jam, bet ne visai tiksliai. 

- Tai buvo tik nuskurdęs valkata. Tu mėgini elgtis krikščio- 
niškai, ištiesti pagalbos ranką, o jis įkanda tau ir pasprunka. 

- Argi ne taip rašoma Evangelijoje? - šerifas apgailestauda- 
mas papurtė galvą. - Rytoj pakviesim laidojimo biuro darbuo- 
toją. Tikriausiai valdžia turės sumokėti už laidotuves. 

— Girdėjau, kad universiteto Medicinos fakultetas mielai ima 
niekam nereikalingus lavonus. 

— Verta pagalvoti. 

— Tikriausiai jis paslėpė tavo pinigus kur nors šiame žiurkyne. 

Vyrai įėjo į lūšnelę ir rado Hafą, susirietusį po langu, prisi- 
spaudusį prie sienos, išlipintos senais laikraščiais. 

- Velniava! Pamiršau vaikigalį. Šerifas atsmaukė nuo kaktos 
skrybėlę, įsisprendė į klubus ir rūsčiai nužvelgė Hafą. 

— Perkaręs šunytis, ar ne? 

- Visur sekioja savo nelaimingą tėtušį. Manau, jis protiškai 
atsilikęs. 

— Koks jo vardas. 


BALTASIS KARŠTIS 225 


— Nežinau tikro vardo, - atsakė J. D. Hamfris. - Girdėjau, 
tėvas jį vadino Hafu. 


- Hafai? 

— Hafai? 

Pagaliau jis suvokė, kad jo vardas aidi ne iš to karšto tūkstan- 
tis devyni šimtai keturiasdešimt penktųjų vasaros vakaro. 

Jis ir vėl pajuto tą nepakartojamą praradimo jausmą, kaip ir 
visada pabusdamas iš šio nuolat besikartojančio sapno. Tačiau 
džiaugdavosi jį susapnavęs, nes atrodydavo, lyg būtų aplankęs 
tėtį. Bet sapnas visada baigdavosi liūdnai. Kai Hafas pabusda- 
vo, tėtis būdavo miręs, o jis - likęs vienas. 

Hafas atsimerkė. Krisas ir Bekas stovėjo abipus jo ligoninės 
lovos. Krisas nusišypsojo. 

— Sveikas sugrįžęs iš nebūties žemės. 

Sutrikęs dėl tokio gilaus miego ir sentimentų, kuriuos visada 
sukeldavo šis sapnas, Hafas atsisėdo ir nukorė kojas per lovos 
kraštą. 

— Buvau užsnūdęs. 

- Užsnūdęs? - nusijuokė Krisas. - Atrodei lyg ištiktas ko- 
mos. Jau maniau, kad tavęs neprikelsim. Be to, per miegus kal- 
bėjai. Kažką apie netiksliai pasakytą pavardę. Ką sapnavai? 

— Nė velnio neatsimenu, - suniurzgė Hafas. 

— Atėjom padėti jums susiruošti namo, - tarė Bekas. - Bet 
tikriausiai pasirodėm per vėlai, kad būtume naudingi. 

Hafas pabudo ir apsirengė dar prieš švintant. Jis niekad ne- 
mėgo drybsoti lovoje, ir ligoninė nepakeitė to įpročio. 

— Aš pasiruošęs dingti iš Čia. 

— Mes taip pat trokštam matyti tave išeinantį, - į palatą įžen- 
gė daktaras Kerou, laboratorijos chalatas it burė pleveno jam už 
nugaros. - Personalui jau mirtinai įkyrėjo tavo blogas elgesys. 

— Tai greičiau išrašykit mane, aš vėluoju į darbą. 

— Ir negalvok apie tai, Hafai, - pasakė gydytojas. - Tu va- 
Žiuoji namo. 

— Man reikia į liejyklą. 

— Tau reikia pailsėti, prieš imantis įprastos veiklos. 

— Nesąmonė. Dvi dienas nieko kito neveikiu, tik vartausi 
lovoje. 

Galiausiai jie pasiekė kompromisą. Šiandien Hafas važiuos 
namo ir ilsėsis, o jei kitą dieną jausis gerai, galės nueiti į darbą 
kelioms valandoms ir pamažu grįžti prie įprastos dienotvarkės. 
Šis ginčas taip pat įėjo į Didžiąją Šaradą, vaidinamą Krisui ir 
Bekui. 

Kerou, tas kalės vaikas, įsijautė į rūpestingo gydytojo vaid- 
menį. Jis uždegs Hafui žalią šviesoforą grįžti į darbą, kai Hafas 
įteiks jam sumelę už pagalbą įtikimai vaidinant infarktą. 

Dokumentų tvarkymas vos neišvarė jo iš kantrybės, taip pat 
ir išvažiavimas iš ligoninės invalido vežimėliu. Grįžęs namo 
Hafas buvo labai susierzinęs. 

- Jis piktesnis už gyvatę, - Krisas įspėjo Selmą. - Saugokis. 

Nekreipdama dėmesio į įspėjimą Selma tupinėjo aplink 
Hafą, padėjo įsitaisyti kabinete, atnešė stiklinę arbatos su ledu 
ir pledą, kurį jis numetė nuo kelių rėkdamas: 

— Aš ne prakeiktas invalidas, juk lauke trisdešimt sušiktų 
laipsnių karščio. Jei nori čia dirbti ir rytoj, niekad manęs ne- 
kamšyk šiuo pledu! 

— Aš ne kurčia, todėl nereikia rėkti. Ir nesikeikit! - Selma su 
jai būdingu pasipūtimu pakėlė pledą ir sulankstė. - Ko norėsit 
pietų“ 

— Kepto viščiuko. 

- Gausit ant grotelių keptos žuvies ir garuose troškintų dar- 
žovių, - šovusi atsisveikinimo šūvį Selma išėjo iš kambario ir 
trenkė durimis. 

— Selma - vienintelis žmogus, kuriai nekliūva už atsikalbi- 
nėjimą, - pasakė Krisas, stovėdamas atokiau. Jis mėtė smiginio 
strėliukes, bet, akivaizdu, be entuziazmo. 

Bekas sėdėjo ant sofos, užsikėlęs čiurną ant kitos kojos kelio 
ir atmetęs rankas ant sofos atkaltės. 

Kai paliko ligoninę, Hafas užsidegė jau antrą cigaretę. 

— Tu labai blogai tai darai. 

— Blogai darau ką? - paklausė Bekas. 

— Apsimeti, kad šiame pasaulyje tau niekas nerūpi, - tarė 
Hafas, gesindamas degtuką. - Liaukis vaidinęs ir pasakyk, kas 
vyksta. 

- Daktaras Kerou tau liepė nerūkyti. 

- Velniop jį! - Hafas tai pasakė Krisui. - Ir nekeiskit temos. 
Noriu žinoti, kas čia dedasi. Kas man papasakos? 

Krisas atsisėdo ant laisvos sofos. 

- Veinas Skotas vėl kabinėjasi. 

— Kas dabar? 

— Jis vis dar spėlioja, - pasakė Bekas. - Ir visos jo spėlionės 
nukreiptos į Krisą. 

Hafas užtraukė cigaretę, svarstydamas, kur buvo toks de- 
tektyvas, kaip ši rakštis užpakalyje, kai šaltakraujiškai nužudė 
jo tėtį. Niekas nepaklausė, kas jam taip praskėlė galvą, kad net 
smegenys ištiško. Hafas net nesužinojo, ar jo tėtį palaidojo, ar 
lavoną atidavė universiteto Medicinos fakultetui, kad nemok- 
šos studentai išmėsinėtų. 

Hafą nakčiai nuvežė į kalėjimą, nes nesumojo, kur jį dėti. 
Važiuojant į miestą ponas J. D. Hamfris pasakė šerifui, kad jei 
jis parsiveš Hafą namo, žmoną ištiks priepuolis. „Jis tikriausiai 
turi utėlių. Jei mūsų vaikai užsikrėstų ir atsirastų glindų, žmona 
mane užmuštų“. Tą naktį, kai jis gulėjo susirietęs ant kalėjimo 
gulto ir verkė, išgirdo, kaip šerifas pasakė kitam policininkui, 
turėjusiam jį prižiūrėti, kad tai ponia Hamfri, J. D. žmona, pa- 
ėmė cigarų dėžutę su pinigais, kurios nerado lūšnelėje. „Par- 
duotuvėje buvo audinių išpardavimas. Ji neturėjo pinigų, todėl 
sustojo prie automobilių sąvartyno ir pasiėmė dėžutę, nieko 
nepasakiusi Džeidui“. - „Tai turbūt geriausias anekdotas, kokį 
esu girdėjęs“, - pasakė kitas policininkas, ir jie smagiai pasijuo- 
kė iš šio nesusipratimo. 

Kitą rytą Hafui davė sausainį ir sumuštinį su dešra, paskui 
šerifas įsakė jam sėdėti, laukti ir nė necyptelėti. 

Tai jis ir darė, kol atvyko liesas vyriškis dryžuotu kostiumu 
ir akiniais dideliais rėmais. Jis pasakė Hafui atvykęs nuvežti jo į 

našlaičių prieglaudą. Kai jie išvažiavo iš kalėjimo, jis tarė: „Tai- 
gi, berniuk, tikiuosi nepridarysi man rūpesčių. 

Jei jis būtų įtaręs, koks pragaras laukia jo ir jo vadovaujamos 
institucijos, būtų prakeikęs tą dieną, kai pasiėmė iš kalėjimo 
mažąjį Hafą Hoilą. 

Kitus penkerius metus Hafas gyveno, teisingiau egzistavo, 
našlaičių namuose, kuriems vadovaujantys žmonės skelbė Jė- 
zaus meilę, bet plakdavo auklėtinius iki sąmonės netekimo, jei 
kas į juos šnairai pažiūrėdavo. O Hafas Hoilas dažnai taip elgė- 
si. Sulaukęs trylikos metų, Hafas pabėgo. Jis išėjo gailėdamasis 
tik vieno dalyko: kad tas šunsnukis dryžuotu kostiumu taip ir 
nesužinojo, kad jį nužudė Hafas. Prieš uždengiant veidą pagal- 
ve reikėjo jį pažadinti ir leisti užsidėti akinius. 

Tačiau jis nepadarė tokios klaidos su ponu J. D. Hamfriu. Jis 
pasirūpino, kad tėčio žudikas jį pamatytų ir išgirstų vardą, kurį 
sušnibždėjo jam į ausį prieš pasmaugdamas, kol jo riebi žmona 
ramiai knarkė kitoje lovoje, už metro nuo jo. 

Šerifas išgelbėjo Hafą nuo vargo jį žudyti. Hafas klausinėjo 
mieste, kol išgirdo, kad šerifas įsikišo tarp dviejų negrų, kurie 
ginčijosi dėl medžioklinio šuns. Vienas jų turėjo peilį, kuriuo 
perrėžė šerifui vidurius. Sako, jis mirė klykdamas. 

Nuo tos nakties, kai Žuvo tėtis. Hafas buvo labai blogos nuo- 
monės apie žmones, seginčius policininko ženklą, ir ta panieka 
prasiveržė dabar. 

— Kas šįkart spaudžia pavaduotojui Skotui kiaušus? 

Bekas papasakojo jam apie vakarykštę apklausą. Krisas ret- 
karčiais įsiterpdavo irzliai neigdamas arba išmesdamas kandžią 
pastabą apie pavaduotoją. Kai Bekas baigė, Hafas pasakė: 

- Krisai, tavo paaiškinimas apie telefono skambutį turėjo 
numalšinti Skoto džiugesį, ypač kad aš tikrai liepiau tau pakal- 
bėti su Deniu apie tą bažnyčią. Bet Skotas uolus ir ambicingas, 
o tai kelia nerimą. Atrodo, jis neketina pasiduoti ir nutraukti 
tas nesąmones. 


- Bijau, kad jis teisus, Hafai, - pritarė Bekas. 

— Nesuprantu, kas atsitiko Redui, - pasiskundė Krisas. - Abu 
kartus, kai mane iškvietė, jis atidavė vadeles Skotui. Turėjau 
ten sėdėti ir kęsti visą mėšlą, kurį tas stuobrys vertė ant manęs, 
o Redas nė nemirktelėjo. Ar jis nori daugiau pinigų? Jei taip, 
duokim jam dar kelis banknotus, ir tegul apsiramina. Arba im- 
kimės veiksmų ir patys atlikim policijos darbą. 

— Policijos darbą? - Hafas pažvelgė į Krisą, o paskui į Beką. - 
Apie ką jis čia kalba? 

— Krisas mano, kad kažkas nužudė Denį ir tyčia padarė taip, 
jog visi galvotų, jog tai Krisas. 

— Hafai, kažkas nori mane pakišti. 

Hafas pasijudino krėsle, ieškodamas patogesnės padėties. 

— Nori tave pakišti? Ką manai apie tą teoriją, Bekai? 

— Įmanoma. Per daugelį metų jūs įgijot galingų priešų. Ma- 
nau, jei kas nors norėtų smogti ypač skaudžiai, pasirinktų jūsų 
vaiką. O jei dar tuo būtų galima apkaltinti kitą vaiką - tai jau 
būtų dvigubas smūgis. 

— Ar turi kokių minčių, kas tai galėtų būti? 

- Atlėpausis Votkinsas, - pareiškė Krisas. 

Hafas kelias sekundes žvelgė į jį, o paskui giliai iš krūtinės 
išsiveržė juokas. 

— Atlėpausis Votkinsas? Jis neturi net tiek proto, kad išsisuk- 
tų sutraiškęs karkvabalį. 

— Patikėk, Hafai. Jis tikras šlamštas. 

- Žinoma. Visi Votkinsai atmatos. Bet niekad negirdėjau, 
kad būtų ką nors nužudę. 

- Jie peštukai ir pikti. Trejus metus praleidęs Angoloje, At- 
lėpausis galėjo subręsti žmogžudystei, - Krisas pasislinko į prie- 
kį ir atsidūrė ant sofos kraštelio. - Vos išėjęs iš kalėjimo (ir esu 
tikras, piktas ant viso pasaulio) jis kreipėsi dėl darbo liejykloje. 
Denis jo nepriėmė. Atlėpausis žinojo, kaip ir kiti, kad mes pri- 
imam daug nuteistųjų lygtinai, nes jie dirba pusvelčiui. Denis, 
kuris buvo turtingas ir įkūnijo viską, ko Atlėpausis nekenčia ir 
ką kaltina dėl savo nelaimių, jį nuvylė. Pridėkim mūsų muštynes 
prieš trejus metus, ir, manau, turėsim motyvą nužudyti iš keršto. 

Toliau kalbėjo Bekas: 

- Votkinsas galėjo sekti Denį ir laukti progos smogti. Sekma- 
dienį po pietų jis nusekė Denį į žvejybos poilsiavietę... - Api- 
bendrindamas jis skėstelėjo rankomis. - Tai tik hipotezė. 

- Atlėpausis gana kvailas, jis pamiršo jauką, inscenizuoda- 
mas, kad Denis atvažiavo žvejoti, - pridūrė Krisas. - Be to, jis 
negalėjo žinoti, kad Denis nekentė žvejybos. 

Hafas atsikėlė iš krėslo ir apėjo kambarį, mėgaudamasis savo 
daiktais ir deginančio tabako skoniu ant liežuvio. Galiausiai jis 
pasakė: 

— Skamba įtikimai, bet visa tai tik spėlionės. Neturit kuo pa- 
grįsti. 

— Turim patį Atlėpausį, - pasakė Krisas. - Jis pasidarė itin įžū- 
lus. Net prie Seiros užkandinėje kabinėjosi. Anksčiau niekad ne- 
būtų taip elgęsis. O kitą vakarą įžeidė visą šeimą. Bekas girdėjo. 

Hafas pažvelgė į Beką, šis linktelėjo. 

- Taip. Jį girdėjo ir kiti žmonės. 

— Ko ėmėsi Redas? 

- Aš jam tik užsiminiau, - tarė Bekas. 

- Jis neužkibo, - pasakė Krisas, piktindamasis akivaizdžiu 
šerifo abejingumu. - Ar jūs nemanot, kad jis turėtų apklausti 
Votkinsą? 

— Bent jau tiek, - Hafas nuėjo prie galinio stalo ir nukratė 
cigaretės pelenus į peleninę. - Palikit Redą man. 

Jam nespėjus daugiau nieko pasakyti, į duris pasibeldė Selma 
ir jas atidarė. 

— Ką tik atnešė laišką, pone Hoilai. 

Hoilas mostelėjo,kad federalinio ekspreso pašto voką ji pa- 
duotų Bekui. 

— Kad ir kas ten būtų, ar negalėtum pasižiūrėti? 

- Žinoma, galiu. 

Bekas paėmė iš Selmos voką ir jį atplėšė. Viduje buvo popie- 
riaus lapas. Hafas stebėjo Beko akis, kol jis greit peržvelgė laiš- 
ką, o paskui pradėjo nuo pražios skaityti atidžiau. Baigęs tyliai 
nusikeikė. Hafas pagavo jo susirūpinusį žvilgsnį Krisui. 

— Blogos naujienos? - paklausė Hafas. - Nagi, išklausykim. 

Bekas dvejojo, ir tai suerzino Hafą. 

- Po velnių! - riktelėjo jis. - Ar aš dar vadovauju bendrovei? 

- Atleiskit, Hafai, - ramiai tarė Bekas. - Žinoma, kad vado- 
vaujat. 

— Tada nustok maivytis ir pasakyk, kas laiške. 

- Jis nuo Čarlzo Nilsono. Jis žino apie Bilio Poliko atvejį. 

Hafas įsikišo tarp lūpų cigaretę ir atsilošė ant kulnų. 

— Irė 

Bekas atsiduso. 

— Yra ir daugiau. 


Krisas nebuvo patenkintas, pamatęs Džordžą Robsoną tykantį 
prie savo kabineto, kai grįžo po neramių pietų su Hafu, per 
kuriuos tėvas niršo dėl visko: pradedant Čarlzu Nilsonu ir bai- 
giant Selmos valgiaraščiu. 

— Ar galiu trumpam sutrukdyti, Krisai? - paklausė Džordžas. 

Krisas neįstengė sugalvoti jokios pateisinamos priežasties, 
kad galėtų atmesti prašymą, todėl linktelėjęs užėjo į kabinetą. 

Fiziškai Džordžas nebuvo patrauklus, jo asmenybė taip pat 
netraukė Žmonių. Jo nuolatinės pastangos visiems įtikti erzino 
ir Krisą. Džordžas buvo peraugęs moksliukas, ieškantis vietos 
po saule ir galbūt net susikūręs iliuziją, kad ją rado - jis taip ir 
nesuvokė, kad niekada jos neras. Kaip tik ši saviapgaulė ir darė 
jį idealų eiti jam skirtas pareigas. Krisui buvo labai linksma, 
kad Džordžas visiškai nenutuokia, jog vyras, pasisodinęs jį prie- 
šais ir pasiūlęs išgerti, įstatė jam ragus. 

- Ačiū, ne, - atsisakė jis gėrimo. 

— Kuo galiu padėti, Džordžai. 

— Aš dėl to konvejėrio. Pakviečiau meistrą pakeisti to diržo. 

— Gerai, tai kokia bėda? 

- Jis... na, tas technikas, rekomendavo konvejerio nejungti, 
kol viskas bus nuodugniai patikrinta ir sutvarkyta. 

— Hafas apie tai nenorės ir girdėti. 

— Taip, žinau. 

— Tai ką siūlai? - Krisas įdėmiai į jį pažvelgė. 

Džordžas apsilaižė lūpas. 

— Na, saugumas - mano didžiausias rūpestis. 

- Žinoma. 

- Ta mašina jau nutraukė vienam Žmogui ranką. 

Mėgaudamasis, kaip Dordžas spirga nuo jo įdėmaus žvilgs- 
nio, Krisas nekomentavo. 

— Bet... bet mano nuomone, - mikčiojo tas, - patikrinimas 
nebūtinas. Manau, jau galima jungti. 

Krisas nusišypsojo. 

— Aš pasikliauju tavo nuomone darbo saugos klausimais, 
Džordžai. Hafas - taip pat. Tu tai žinai. Jei tvirtini, kad patai- 
sytas konvejeris tave tenkina ir jau saugu naudoti, mes tuo ti- 
kime. Dar kas nors? 

— Ne, tai ir viskas, - Džordžas atsikėlė, tačiau priėjęs duris 
staiga sustojo ir atsigręžė. — Iš tiesų tai yra dar vienas dalykas. 
Laila. 

Krisas, jau pradėjęs rūšiuoti žinučių lapelius ant savo rašo- 
mojo stalo, pakėlė akis. Kokia čia velniava? Ar ta bukaprotė 
kalė prisipažino apie jų romaną, ar atsitiktinai išsidavė? 

— Laila? - maloniai paklausė jis. 

Džordžas sunkiai nurijo seiles. 

— Neseniai užsiminė man, kad turėtume kada nors pasikvies- 
ti tave vakarienės. Žinoma, ir Hafą. Ar sutiktumėte? 

Atsipalaidavęs Krisas atsakė: 

— Net nežinau. Ar ji gerai gamina? 

Džordžas nervingai nusijuokė ir patapšnojo pilvą. 

— Akivaizdu. - Jis vėl apsilaižė lūpas. - Tačiau vakar turėjau 
maitintis pats. Ji buvo išėjusi. 

— O? - Krisas vėl nukreipė dėmesį į rausvų žinučių krūvelę. 

- Ėjo aplankyti sergančios draugės. 

- Tikiuosi, nieko rimta. 

— Nemanau, bet ji grįžo vėlai. 

Krisas vėl pakėlė galvą ir pažvelgė į Lailos vyrą. 

— Turėdamas tokią žmoną, Džordžai, būtum kvailys, jei ne- 
sirūpintum jos saugumu ir gerove. Neverskit mūsų ilgai laukti 
kvietimo pavakarieniauti jūsų namuose, gerai? 

Džordžas linktelėjo, padvejojo lyg nežinodamas, kaip baigti 
susitikimą, ir skubiai išėjo. 

— Viešpatie! - sumurmėjo Krisas. Argi galima stebėtis, kad 
Laila dulkinasi taip, lyg rytojus nebeišauš. 


— Mano vyras mirė pernai, - pranešusi Seirai apie savo vyro 
mirtį Loreta Foster persižegnojo. - Teilsisi jo siela ramybėje. 

— Užjaučiu. Ar jis sirgo? 

— Nė dienos per visą gyvenimą. Jis tiesiog krito negyvas čia, 
virtuvėje, pildamasis į puodelį kavos. Plaučių embolija. Gydy- 
tojas pasakė, kad jis mirė dar nepalietęs grindų. 

- Staigi mirtis - visada didelis smūgis. 

Ponia Foster linktelėjo pritardama, ir jos žilų plaukų šukuo- 
sena krestelėjo lyg kupeta. 

- Gerai tam, kuris išeina. Jokio skausmo, jokio vargo, - tarė 
ji spragtelėdama pirštais. - Bet labai sunku gyviesiems. Dabar 
mes tik dviese su berniuku vargstam. 

Ji mostelėjo į sūnų, sėdintį ant grindų ir žiūrintį animacinius 
filmukus didžiuliame televizoriaus ekrane, užimančiame vos ne 
pusę miniatiūrinės svetainės mažame karkasiniame namelyje. 

Jis įdėmiai sekė Rokio ir Bulvinklio kvailiojimus. 

Ponia Foster pastatė prieš jį padėklą su traškučiais ir stikline 
apelsinų sulčių, įspėdama būti atsargiam ir neišpilti sulčių ant 
kilimo. Atrodo, sūnus jos negirdėjo ir nekreipė jokio dėmesio į 
Seirą, sėdinčią su motina prie virtuvinio stalo ir siurbčiojančią 
saldintą arbatą su ledu. 

„Berniukui“ buvo per keturiasdešimt. 

— Manau, pastebėjot, kad jis ne visai sveikas, - ponia Foster 
pasakė taip tyliai, kad griaudėjant filmuko garsams Seira vos 
išgirdo. 

— Toks gimė. Aš niekaip jam nepakenkiau nešiodama. Tie- 
siog toks buvo. 

Nesugalvodama, ką atsakyti, Seira tarė: 

— Aš labai dėkinga, kad leidot sutrukdyti jums popietę. 

Juokas supurtė putnią ponios Foster krūtinę. 

— Mes niekur neinam ir nieko neveikiam, išskyrus sekma- 
dienius, kai dalyvaujam šventose mišiose. Visos dienos vieno- 
dos. Jei paruošiu savo berniukui vakarienę pusę šešių, jis būna 
patenkintas. Mes daugiau nieko neveikiam po pietų, todėl aš 
džiaugiuosi jūsų draugija, kad turiu su kuo pasikalbėti. Tik 
man šiek tiek smalsu. Kodėl jūs norėjot susitikti? 

Loretos Foster pavardė buvo sąraše, kurį Seira gavo teisme. 
Džesikos Deblank pažįstamos dėka. 

— Aš pažįstu moterį, kuri dirba rajono mokesčių inspekci- 
joje, - pasakė Džesika Seirai, kai ši paprašė paslaugos. - Mes 
nelabai artimos draugės, bet ji neatsisakys padėti. Ko jums 
reikia? 

Seira paprašė gauti Kriso teismo prisiekusiųjų sąrašą. Dže- 
sika paskambino savo pažįstamai. Ši sutiko sužinoti, ar galima 
nukopijuoti tą dokumentą, ir paprašė palaukti kelias valandas. 

Sutartu laiku Seira susitiko su ja ir gavo sąrašą. 

— Buvo lengviau, negu aš maniau, - pasakė moteris. - Teis- 
mas turi prisiekusiųjų sąrašus, nes jei kurį nors žmogų pakvie- 
čia antrą kartą, jie gali prašyti jo neskirti. Kai prisiekusysis atlei- 
džiamas, bylos numeris įrašomas į tarnybos žurnalą, jei kartais 
kam reikėtų informacijos. 

Vakar, nuėjusi pas Beką Merčantą, Seira laikė tą sąrašą lyg 
peilį rankovėje. Tačiau neturėjo progos juo pasinaudoti. Šįryt 
ji grįžo į teismo rūmus ir naudodamasi mokesčių pranešimais 
sužinojo, kad dešimt iš dvylikos prisiekusiųjų vis dar gyvena 
mieste. 

Pirmieji du, kuriems ji paskambino, iš karto pareiškė ne- 
norintys kalbėti apie tą bylą ir padėjo ragelį. Trečiojo žmona 
pasakė, kad šiuo metu jis darbe, Hoilų bendrovėje. Kai Seira iš- 
dėstė, ko norinti, moters draugiškumas išnyko, o kai Seira ėmė 
atkakliai reikalauti, moteris tapo priešiška ir giežtai rėžė, kad 
jos vyras artimiausiu metu neturėsiąs laiko susitikti su Seira. 

Per ketvirtą mėginimą pakliuvusi ponia Foster sutiko su- 
sitikti. 

Seira maišė arbatą su ledu. Ji buvo tokia prisodrinta cukraus, 
kad atrodė matinė. 

— Norėjau pasikalbėti su jumis apie bylą, kurioje mano brolį 
Krisą kaltino žmogžudyste. Jūs buvote prisiekusioji, ar ne? 

Staiga Loretos Foster šypsena sustingo. 

- Taip. Tai buvo pirmas ir vienintelis kartas, kai mane pakvie- 
tė, o aš šiame rajone gyvenu visą gyvenimą. Kodėl jūs domitės? 

Įtikimai paaiškinti buvo sudėtinga. 

— Aš nuvyliau savo brolį, neatvykau į teismą. Gailiuosi, kad 
neatvažiavau į Destinį ir nepalaikiau jo moraliai. Tikiuosi pasi- 
kalbėti su kai kuriais žmonėmis, kurie ten dalyvavo, kad geriau 
suprasčiau, kas atsitiko. 

Ponia Foster tuo nepatikėjo. Bent nevisiškai. 

— Ką jūs turite galvoje? Nieko neatsitiko. Mes tik nepriėjom 
prie bendros nuomonės, štai ir viskas. Balsai pasidalijo pusiau. 

— O kaip jūs balsavot, ponia Foster? 

Ji pakilo nuo stalo ir nuėjo prie viryklės. Pakėlusi puodo 
dangtį, pamaišė viralą. 

- Nesuprantu, kokią reikšmę tai turi dabar. Jūsų brolis iš- 
sisuko. 

— Arjūs manėt, kad jis nekaltas? 

Ji vėl uždengė puodą, truputį per daug triukšmingai, ir atsi- 
gręžė į Seirą. 

— O kas, jei maniau? 

- Jei taip, tai aš jums dėkinga, - Seira nusišypsojo, vildamasi, 
kad įtikimai. - Tikiuosi, mano brolis ir tėvas jums tinkamai pa- 
dėkojo. 

Ponia Foster atsisėdo ant kėdės priešais Seirą ir įdėmiai žiū- 
rėjo, kaip ši siurbčioja arbatą. 

- Po teismo jie priėjo ir paspaudė mums ranką. Daugiau ne- 
žinau, apie kokį atsidėkojimą kalbate. 

Seira apžvelgė svetainę. Ji buvo tvarkinga, bet baldai seni, 
nusidėvėję. Vąšeliu nerti užtiesalai dengė nusitrynusį gobeleną. 

Tapetai išblukę, o kilimas, dėl kurio taip rūpinosi ponia Foster, 
buvo pilnas dėmių. 

Naujausias, prašmatniausias ir brangiausias daiktas kamba- 
ryje buvo televizorius. Jis nesiderino prie interjero, prie kry- 
žiaus, kabančio virš sofos, ir keraminės panteros, žvelgiančios 
nuo kavos staliuko. 

Seira kūrė kambarių ir kabinetų interjerą, todėl gerai žinojo, 
kiek panaši vaizdo aparatūra kainuoja. Ji gerokai viršija našlės 
pajamas. 

Seirai atėjus ponios Foster sūnus nepajudėjo iš savo vietos 
prieš didelį ekraną. Jis ir toliau sėdėjo ant grindų sukryžiavęs 
po savimi kojas, valgė traškučius ir gėrė apelsinų sultis, užbur- 
tas televizoriaus vaizdų. Visiškai patenkintas. 

Seiros žvilgsnis grįžo prie Loretos Foster. Iš pradžių moters 
išraiška buvo įžūli, tačiau kai Seira nenuleido žvilgsnio, ji susi- 
nervino, o galiausiai susigėdo. 

— Atleiskit, - tarė ji, - turiu paruošti berniukui vakarienę. Jei 
nepadarysiu iki „Laimės rato“, jis labai susinervins. Jis mėgsta 
valgyti žiūrėdamas tą laidą. Ir neklausinėkit kodėl, nes jis ne- 
moka skaityti. 

Paskui, žvelgdama į Seirą su iššūkiu ir podraug maldaujamai, 
Loreta pridūrė: 

- Kaip jau sakiau, mano sūnus ne visai sveikas. Visada toks 
buvo. Jis visiškai priklausomas nuo manęs. Nieko daugiau pa- 
saulyje jis neturi, tik mane. Privalau užtikrinti, kad kai manęs 
nebus, kas nors pasirūpintų juo, ar ne? 


Dvidešimtas skyrius 


as Harperis tyliai pasibeldė, o paskui įkišo galvą pro 
Hafo kabineto duris. 

— Selma sakė, kad galiu užeiti. 

- Aš tavęs laukiu. Įsipilk ko nors išgerti. 

— Taip ir padarysiu. 

Redas atsiskiedė burbono, nusinešė prie sofos, atsisėdo ir pa- 
sidėjo ant kelių uniformos skrybėlę. Hafas kilstelėjo stiklinę jį 
sveikindamas ir vyrai siurbtelėjo gėrimo. 

— Gerai atrodai, - pagyrė Redas. - O kaip jauties? 

— Kaip dvidešimtmetis. 

— Ašjau pamiršau, kaip tai atrodo. 

— O aš atsimenu, lyg tai būtų buvę vakar, - pasakė Hafas. — 
Dirbau liejykloje seniui Linčui. Turėdavau pakrauti krosnį. 
Darbas buvo labai sunkus, bet kai tik galėdavau, dirbdavau dvi 
pamainas. Aš jau turėjau planų dėl šios vietos. 

Našlaičių prieglaudos mokykloje buvo griežtai reikalaujama 
mokytis, ir tai buvo vienintelis dalykas, už ką Hafas buvo jai 
dėkingas. Po kelių mėnesių jis jau aplenkė savo amžiaus vaikus. 
Per pertraukas jis likdavo klasėje ir kartodavo ką tik išeitą pa- 
moką - nežaidė kamuoliu, nesivaikė mergaičių, nedarė nieko, 
apie ką svajodavo tada, kai dar buvo naivus idealistas. Dabar jis 

siekė aukštesnių tikslų, todėl prisiversdavo mokytis tiek, kiek 
gali, ir kaip įmanoma greičiau. 

Naktimis jis ištisas valandas skaitė prie silpnos šviesos tuale- 
te, sėdėdamas ant kietų grindų plytelių, vasarą šlapias nuo pra- 
kaito, žiemą - drebėdamas iš šalčio. Maistas buvo beskonis, ta- 
čiau jis po kiekvieno valgio net išlaižydavo lėkštę ir reguliariai 
maitindamasis pradėjo augti. 

Kai jam sukako trylika, jis gerokai lenkė savo vienmečius 
ūgiu ir dvigubai - žiniomis. Kitą išsilavinimą, ir tikriausiai patį 
svarbiausią, jam suteikė gyvenimo patirtis. Hafas turėjo išgy- 
venti vienas pats - remtis tik savo protu, pats pasirūpinti mais- 
tu ir pastoge; kiti paaugliai jaudinosi vien dėl spuogų. 

Hafas, neturėdamas aiškaus tikslo, važiavo prekiniu trauki- 
niu, kol tas sustojo Destinyje, kad iškrautų kelis vagonus meta- 
lo laužo Linčo liejyklai. Hafas net nežinojo, kokioje jis valstijo- 
je, tačiau, perskaitęs miestelio pavadinimą, nusprendė, kad tai 
lemtingas ženklas, kad jo ateitis būtent čia - Destinyje*. 

Hafas neturėjo jokios metalo liejiko patirties, tačiau Linčo 
liejykla buvo vienintelė įmonė mieste ir vienintelė vieta, kur 
buvo galima įsidarbinti. Jis greitai išmoko dirbti ir įgijo pono 
Linčo pasitikėjimą. 

— Kai man sukako dvidešimt penkeri, tapau dešiniąja Linčo 
ranka, - pasakė jis Redui. - Praleidau kelerius metus, stengda- 
masis įžiebti jam verslo kibirkštėlę. 

Ponas, galiausiai tapęs Hafo uošviu, mėgavosi šia diena. Jis 
užsidirbo, jo žodžiais, „velniškai gerą gyvenimą", ir jam to pa- 
kako. Jo kuklūs siekiai nuolat nuvildavo Hafą, kuris matė, kaip 
sparčiai plečiasi rinka, ir suvokė, kiek daug neišnaudotų gali- 
mybių aprūpinti tą rinką. 

Tai buvo nuolatinė jų nesutarimų priežastis. Plėtra ir gamy- 
bos didinimas neįėjo į pono Linčo planus. Jam užteko būti vi- 
dutinybe. Hafas pasižymėjo neišsemiama energija ir puoselėjo 
didingas idėjas. Ponas Linčas, tvarkydamas finansinius reika- 


* Destiny - angliškai lemtis (vert. past.). 

lus, laikėsi konservatyvių pažiūrų, o Hafas buvo šalininkas eko- 
nominės doktrinos, teigiančios, kad norint daryti pinigus, juos 
reikia išleisti. 

Tačiau vienu klausimu jie tikrai sutarė: senio Linčo rankose 
buvo piniginė, o Hafas neturėjo nieko, išskyrus savaitinį darbo 
užmokestį, todėl tik Linčo nuomonė buvo svarbi. 

Galiausiai Hafui galimybę suteikė nelaimė. Kai senį išti- 
ko insultas, Hafas pradėjo vadovauti gamybai. Kiekvienas, 
išdrįsęs pasipriešinti jo politikai, be skrupulų buvo atleistas. 
Paskutinius trejus gyvenimo metus ponas Linčas neįstengė 
nei aiškiai kalbėti, nei vaikščioti, tačiau matė, kad jo verslo 
apimtis ir metinis pelnas išaugo keturis kartus, ir jo vienin- 
telė paveldėtoja duktė Lorelė ištekėjo už tai įgyvendinusio 
žmogaus. 

- Kai ponas Linčas mirė, man buvo trisdešimt metų, - pa- 
sakė Hafas Redui. - Po dvejų metų aš suteikiau verslui savo 
vardą. 

- Tu visada buvai stipri asmenybė, Hafai. 

- Po velnių, juk aš atlikau darbą, aš turėjau teisę. 

— Ar mane pakvietei pakalbėti apie senus gerus laikus, Hafai? 

— Ne, tu atėjai man papasakoti, kas čia darosi. Šitas naujas 
tavo detektyvas kabinėjasi prie Kriso, o tu leidi. Kodėl? Ar aš 
tau per mažai moku? 

- Priežastis ne ta, Hafai. 

— O kokia? 

— Aš mirštu, - Redas užsivertė likusį viskį ir ėmė ridenti tarp 
delnų tuščią stiklinę. Jis pakėlė pavargusias akis ir pažvelgė į 
Hafą. - Prostatos vėžys. 

— Po velnių, Redai, - Hafas triukšmingai iškvėpė ir mostelėjo 
ranka, lyg nuvydamas bėdą. - Tu mane tikrai išgąsdinai. Šiais 
laikais tai ne mirties nuosprendis. Galima operuoti ir... 

— Bijau, kad ne, Hafai. Jau praleistas tinkamas laikas. Išplito į 
limfmazgius, kaulus - bemaž visur. 

- O chemoterapija? Švitinimas? 

— Nenoriu to kęsti. Geriausiu atveju laimėčiau viso labo 
kelis mėnesius ir šlykščiai jausčiausi visą tą trumpą man liku- 
sį laiką. 

— Redai, man labai gaila, kad viskas taip išėjo. 

— Matai, jei išsisuki nuo vieno dalyko, tai pasiveja kitas, - fi- 
losofiškai pareiškė šerifas, sukiodamas tuščią stiklinę ant kavos 
staliuko. - Esmė ta, kad aš pavargau, jaučiuosi visiškai išsekęs. 
Nepajėgiu priešintis Veinui Skotui. Jis yra sąžiningas žmogus ir 
stengiasi gerai atlikti darbą, kuriam pasamdytas. O aš, aš - nu- 
sidėjėlis, kaip ir tu, - Redas kilstelėjo ranką slopindamas Hafo 
protestą. - Nėra prasmės stengtis viską užtušuoti. Mūsų susi- 
tarimas, kad ir kaip norėtume jį pagražinti, iš tiesų pakankamai 
bjaurus. Padariau daugiau blogų dalykų negu drįstu pagalvoti. 
Negaliu pakeisti tų blogybių, kurias mes padarėm praeityje, bet 
dabar Krisas dar kartą prisivirė košės, ir aš neturiu nei laiko, nei 
jėgų jį ištraukti. 

Žmogui, tokiam nešnekiam kaip Redas, tai buvo įspūdinga 
kalba, tačiau jos moralinė jėga pranoko žodžius. 

— Kada ketini eiti iš darbo? - paklausė Hafas. 

— Po mėnesio, pora savaičių anksčiau ar vėliau - ne taip ir 
svarbu. 

— Taip greit? 

— Norėčiau praleisti daugiau laiko su šeima, kol dar nepasi- 
darė visiškai blogai. 

— Suprantama, Redai, bet tu išeini labai nepatogiu laiku. 

— Nieko negaliu padaryti. Tas reikalas dėl Kriso gali užtrukti. 

— Tas reikalas dėl Kriso, - piktai pamėgdžiojo Hafas. - Jis ne 
bažnyčios choro giesmininkas. Velnias, jei toks būtų, neturė- 
čiau jokios naudos. Krisas kai ko pridarė ir pats pirmas dėl to 
prisipažins, - Hafas pasilenkė prie svečio. - Bet jis nenužudė 
brolio. 

Redas delsė atsakyti, bet kai išsižiojo, tarė: 

- Aš irgi taip manau. 

- Jis mano, kad kažkas mėgina jį pakišti. 

- Bekas man sakė. Ar jis rimtai įtaria Atlėpausį Votkinsą? 

— Taip, jis velniškai teisus, - Hafas papasakojo Redui, ką jie 
anksčiau kalbėjosi su Beku ir Krisu. - Aš nežinau, ar tas išsi- 
gimėlis Votkinsas sugebėtų suplanuoti ir surengti gumbo pa- 
tiekalų konkursą, ką jau kalbėti apie tai, kad nužudytų žmogų 
ir įklampintų kitą, bet šią versiją verta patikrinti. Manau, tu 
pritari, - Hafo žvilgsnis įspėjo šerifą, kad jis neturi pasirinki- 
mo. Ir, kad neliktų nesuprastas, ką jis turi galvoje, Hafas pridū- 
rė: - Votkinsas - nusikaltėlis, praleidęs kalėjime trejus metus. 
Aš abejoju, ar ten jis pasikeitė: persiauklėjo ir reabilitavosi. Ati- 
džiau pažiūrėjęs, Redai, pastebėsi, kad jis nieko nepaisydamas 
pažeidinėja įstatymus, jis galėjo nužudyti Denį kerštaudamas 
ar šiaip iš bjaurumo. 

Hafas vengdavo kalbėti tiesiai, bet visada leisdavo suprasti, 
kokių veiksmų iš šerifo pageidautų. Šerifas Harperis išgirdo ži- 
nutę, pasakytą garsiai ir aiškiai. Jis nenoriai linktelėjo. 

— Aš iškviesiu jį į apklausą. 

- Tai būtų gera pradžia ir galbūt tau tereikėtų išgauti jo prisi- 
pažinimą. Vaikinai sakė, kad jis elgiasi labai įžūliai. Paspausk jį 
ir veikiausiai jis pats parodys kelią į mirtininkų eilę. 

- Aš išrašysiu leidimą apklausti, - Redas jau norėjo stotis, bet 
Hafas mostelėjo palaukti. Jis užsidegė cigaretę ir tarė: 

— Norėčiau, kad atliktum dar vieną darbą Naujajame Orleane... 

— Hafai... 

- Ne, tai bus labai paprasta. Galėsi paprašyti ko nors kito, 
kuriuo pasitiki. Turi kontaktų tame mieste, ar ne? 

Hafas paaiškino, ko nori, Redas atidžiai išklausė. 

— Aš atsilyginsiu tau už pastangas, - pridūrė Hafas. - Juk ži- 
nai, kaip dosniai atsilyginu už vertingą informaciją. Tai labai 
svarbu, labai reikšminga man. 

— Gerai, aš pateiksiu kelis paklausimus ir pažiūrėsim, ką su- 
žinosiu. Tačiau nieko nepažadu. 

- Nilsonas. Gali būti vertinga bet kokia smulkmena. 

Redas linktelėjo ir atsistojo. 

— Pasirūpink savimi, Hafai. Daryk, kaip Selma liepia. Nejuo- 
kauk su tiksinčia bomba ir verčiau išmesk tas cigaretes. 

— Kai tu negalvosi apie mirtį. 

Redas pamėgino nusišypsoti, bet jam nepavyko. Prie durų jis 
pėdino daug senesnio Žmogaus eisena, nei atėjo - sumažėjęs, 
susikūprinęs, visiškai palaužtas. Hafui nė kiek nepatiko tai, ką 
matė, todėl šūktelėjo: 

— Ar tu vis dar mano Žmogus, Redai? 

— Ką tu turi galvoje? 

- Ar turėčiau tiksliau apibūdinti? 

Prigesusios Redo akys užsidegė pykčiu. 

- Ir kaip drįsti to klausti po daugiau nei keturiasdešimties 
metų“ 

Hafas nesutriko, kad Redas susierzino. Jis niekada nesijau- 
dindavo, jei jam priešindavosi. 

— Sakyk, ar aš turėsiu jaudintis, kai gulėdamas mirties patale 
tu sugalvosi apsivalyti sielą ir atlikti išpažintį kunigui? 

- Tokia vėlyva išpažintis man neduotų jokios naudos, Hafai. 
Vis tiek degsiu pragare. Bet tu - taip pat. 


— Verčiau jau grįšiu į miestą, - pasakė Laila ir ištiesė ranką prie 
skrybėlaitės. 

— Neskubėk, Džordžas tvarkosi prie to konvejerio. Dar kelias 
valandas užtruks. - Krisas paėmė butelį baltojo vyno ir pridū- 
rė: - Be to, dar liko pora taurių, o ant vienos yra tavo vardas, - 
jis paėmė iš Lailos rankų skrybėlaitę ir padavė vyno. 

Surengti iškylą atrodė gera mintis. Iš pradžių atrodė. Bet vos 
atvykusi Laila ėmė zirzti - dėl karščio, dėl vabalų, dėl visko. 

Į susitikimo vietą jie atvažiavo atskirai. Tai buvo viena jų 
įprastų vietų - iškylų pievelė prie upės, didelių medžių paūks- 
mėje. Savaitgaliais čia privažiuodavo daug šeimų, bet darbo 
dienomis būdavo tuščia. 

Krisas davė Lailai vos valandą susiruošti, paskambino jos vy- 
rui vos išėjus iš kabineto. Ji pavėlavo kelias minutes, išlipo iš 
savo atviro automobilio užsidėjusi plačiakraštę šiaudinę skry- 
bėlę, vilkėdama ploną vasarinę suknelę, per kurią Krisas matė 
beveik viską. 

Pamačiusi iškylos vaišes ji susiraukė. 

— O kas čia? 

— O kaip tau atrodo? 

— Verčiau likim tavo mašinoj, bent kondicionierius veikia. 

Krisui pačiam nelabai patiko iškylos, bet jei liktų automobi- 
lyje, jie pasimylėtų ir ji iš karto išvažiuotų. Krisui reikėjo dau- 
giau laiko. Šiandien jis privalo užkalbėti jai dantis ir palenkti 
į savo pusę. Jis manė, kad Lailai patiks romantiška vakarienė 
gryname ore. Taigi jis paėmė Lailai už rankos ir patraukė ant 
antklodės; atsargiai nuėmė šiaudinę skrybėlę, ėmė glostyti kak- 
lą, iškirptę. 

— Laila, pastaruoju metu mane kankina klaustrofobija. Dėl 
Denio. Atrodo, kad sienos mane suspaus. Būdamas tarp jų gal- 
voju apie jį ir kaip baisiai jis mirė, - Krisas slinko delnu per Lai- 
los plaukus ir kuždėjo: - Norėjau su tavim pagulėti, o ne knistis 
automobilyje. Padėk man trumpam užsimiršti. Prašau... 

Švelnūs žodžiai Lailą paveikė ir ji ėmėsi sklaidyti jo sielvartą. 
Po neilgų prakaitą varančių glamonių Laila apžergė Kriso klu- 
bus ir taip stipriai pasismeigė ant jo, kad oras triukšminga salve 
išsiveržė iš Kriso plaučių. 

Laila stengėsi ištrinti iš Kriso galvos visas mintis, palikti vie- 
nintelę - apie jų slidžią sueitį. Ji energingai plušėjo, kad sušvel- 
nintų skausmą... Arba nužudytų jį per šį procesą. 

Pabaigusi ji vėl ėmė skųstis. Jai nepatiko lauke. 

— Čia nėra net tualeto, jei reikėtų. Tiesą sakant, aš jau dabar 
noriu. 

— Eik už krūmų. 

— Kad paskui išbertų visas intymias vietas? Nemanau, kad tai 
gera mintis. 

Jos nuotaiką šiek tiek praskaidrino dvi taurės vyno, ska- 
nios, Selmos pagamintos vištienos salotos ir traškios bandelės 
su varške, tačiau netrukus nuvijusi įkyrią musę Laila pasiėmė. 
skrybėlaitę ir pareiškė, kad jai jau laikas namo. 

Atitolinęs jos išvykimą dar viena taure vyno, Krisas pasakė: 

— Nagi, išgerk visą. 

Jis prispaudė stiklą jai prie lūpų ir palenkė dugną tokiu kam- 
pu, kad vynas nubėgo Lailos smakru. Kriso akys sekė sroveles, 
tekančias moters kaklu ir iškirpte, kol jos pasislėpė po suknele. 
Jis mirktelėjo, patraukė medžiagą ir nulaižė vyną nuo Lailos 
krūties. 

— Aukščiausia klasė, - tarė jis. 

Atsidususi iš malonumo Laila atsilošė ant antklodės, kad jam 
būtų patogiau. Kai Kriso lūpos pasiekė tikslą, ji ėmė susijaudi- 
nusi rangytis po juo. 

— O Dieve! Tai mane varo iš proto. 

Krisas pliaukštelėjo liežuviu. 

— Ar tai? 

— O Viešpatie! Taip! 

Krisas pirštais spaudė spenelius, o lūpos ieškojo egzotiškes- 
nės žemės. Ją suradęs Krisas ėmė baimintis, kad Laila neišrautų 
jo plaukų su šaknimis. 

Laila buvo dėkinga ir sąžininga meilužė - ji apžiojo jo pasi- 
didžiavimą, prieš tai atvėsinusi burną vynu. Prieš išsiliedamas 
Krisas užvirto ant jos ir šiurkščiai įėjo, Laila iš karto pagavo 
ritmą ir jie kartu pasiekė svaiginamą orgazmą. Tačiau vos atsi- 
gavusi Laila nekantriai stumtelėjo Kriso petį. 

— Nulipk nuo manęs. Labai karšta, o tu sunkus. 

Išsitaršiusiais plaukais, nubėgusiu makiažu, aplink liemenį 
apsisukusia suknele, kuri daugiau atidengė negu uždengė, Laila 
atrodė ištvirkimo įsikūnijimas. Vargšas Džordžas neturi jokios 
galimybės jos patenkinti. 

Krisas šypsodamasis tingiai braukė pirštu Lailos šlaunimi. 

- Tuesi seksualiausia mano pažinota moteris, Laila. Bet kartais 
pranoksti net pati save. Kaip šiandien ar praėjusį sekmadienį. 

— Praėjusį sekmadienį? - Laila pažvelgė į laikroduką ir tyliai 
nusikeikusi atsisėdo. 

— Juk atsimeni? Kai aš buvau tavo namuose. 

— Viešpatie, galiu lažintis, kad atrodau klaikiai, - Laila sku- 
biai išlygino suknelę ir ėmė ieškoti kelnaičių ant sujauktos ant- 
klodės. - Jei Džordžas bus namie, kai aš grįšiu... 

— Nebus, - slopindamas susierzinimą pasakė Krisas. - Jis už- 
siėmęs. Jis dar kelias valandas praleis liejykloje. 

- Bet jis gali netikėtai grįžti, - radusi kelnaites Laila atsistojo, 
apsimovė jas, o paskui pasilenkė pasiimti skrybėlaitės. - Pasta- 
ruoju metu jis elgiasi keistai. Stebi mane. Bijau, kai ką įtaria. 

— Tai tik tavo vaizduotė. 

— Iš pradžių ir aš taip maniau, bet tą vakarą, kai grįžom iš 
gedulingų pietų, jis paklausė, kur buvau dingusi. 

Krisas suėmė jai už smakro. 

— Bet tu tikriausiai nepasakei. 

Lailai nebuvo linksma. 

— Nuo to laiko aš su juo meili lyg balandėlė, stengiuosi, kad 
nusiramintų, bet nesu tikra, ar jis manim tiki. Jis daug kalba 
apie tave ir stebi mane, kai mano, kad aš nematau. 

Prisiminęs pastarąjį savo pokalbį su Džordžu, Krisas svarstė, 
ar ji teisi. Na ir kas, jei Džordžas įtaria, kad jie meilužiai? Krisui 
nelabai svarbu, ar jos vyras žino, dabar jį domina tik tai, ar Laila 
sutiks padėti, jei reikės. 

Krisas palydėjo Lailą iki šlaito, kur ji buvo palikusi automo- 
bilį. Ji numetė skrybėlaitę ant užpakalinės sėdynės ir atidarė 
dureles. 

— Palauk, - Krisas atsuko ją į save ir priglaudė. - Neatsisvei- 
kinsi? 

— Aš neturiu laiko, Krisai. 

— Ar tikrai? - suniurzgėjo jis, bučiuodamas jai ausį. 

Laila žaismingai, bet ryžtingai jį atstūmė. 

— Aš privalau namie nekantriai laukti vyro, grįžtančio po 
sunkios darbo dienos. Turėsi rasti kitą merginą, kuri rūpintųsi 
šia vieta, - ir ji Žaismingai spustelėjo rodydama. 

— Aš nenoriu kitos merginos, - Krisas įkišo šlaunį į Lailos 
tarpkojį ir pasitrynė. - Aš noriu moters - tavęs, Laila. Ir tu nori 
manęs, nes aš žinau, kaip padaryti tave laimingą. 

Tai nebuvo nei labai gražus pasimylėjimas, nei patogus, bet 
Laila vėl pasiekė orgazmą, o jai to tereikėjo. Kai pagaliau Krisas 
ją paleido, ji sunkiai alsavo, o akys buvo apsitraukusios migla. 

Dabar metas klausti, pamanė Krisas. 

— Jei man kada nors reikės tavo pagalbos, Laila, ar tu ateisi? 

- Pasistengsiu, - ji mėgino išlyginti suknelę. - Bet kartais 
man sunku pabėgti, kai nesu iš anksto pasiruošusi. 

- Aš turiu galvoje ne vien seksą. Jei man iš tikrųjų reikės tavo 
pagalbos. 

— Pagalbos? Kokios? 

Jis perbraukė delnais jai rankas, švelniai ir meiliai glamonė- 
damas. 

— Jei tavo dėdė Redas paklaustų, ar aš buvau tavo namuose 
praėjusį sekmadienį po pietų, tu pasakytum, kad buvau, ar ne? 

Lailos akys iš karto praskaidrėjo, lyg kas nors būtų apipylęs 
jai veidą šaltu vandeniu. Ji nebeatrodė mieguistai persisotinusi. 
Priešingai, tapo budri kaip niekada. 

— Kodėl dėdė Redas turėtų klausinėti manęs tokių dalykų? 
O Viešpatie, Džordžas tikrai Žino! 

— Ne, tai visai nesusiję su Džordžu, - Krisas suėmė Lailos 
pečius ir švelniai masažavo. - Tai dėl manęs. Dėl mūsų. Aš mė- 
ginu išsiskirti, Laila. O kai išsiskirsiu, noriu su tavim pakalbėti 
apie ateitį. Mūsų ateitį. Žinau, per anksti tavęs prašyti kokių 
nors įsipareigojimų. Ypač dabar, kai ant mano galvos drimba 
šita košė dėl Denio. Bet greitai viskas paaiškės. Tai priklausys ir 
nuo to, ką tu pasakysi Redui apie praėjusį sekmadienį. 

Na štai, kaip subtiliai jis patikėjo jų ateitį Lailai į rankas. Jis 
sumaniai perkėlė jai atsakomybę dėl to, kas atsitiks, net užsimi- 
nė apie galimą santuoką. Norėdamas užantspauduoti sandėrį, 
jis pasilenkė ir pabučiavo Lailai kaktą. 

— Juk aš galiu pasikliauti tavim, ar ne? 

- Žinoma, gali, Krisai. 

- Žinojau, kad galiu; - Krisas švelniai pabučiavo ją į lūpas, 
paleido ir padėjo įsėsti į automobilį. 

Laila užvedė variklį ir nusišypsojo jam. 

— Gali pasikliauti, aš pasirūpinsiu Laila. 

Jis pasijuto lyg gavęs antausį. 

— Ką 

— Tu tikrai manai, kad aš kvailė? Tu labai geras lovoje, Krisai, 
bet tai vienintelė priežastis, kodėl tave pakenčiu. Džordžas ne- 
labai geras lovoje, bet jis mane dievina. Savo namuose aš esu 
princesė, o tavuosiuose būčiau Hafo nykščiu prispausta, vyro 
apgaudinėjama Žmona. Reikalai, susiję su tavo brolio mirti- 
mi, - tavo košė, lėliuk, tai pats iš jos ir krapštykis. 


Dvidešimt pirmas skyrius 


2 mobilusis suskambo jam lipant laipteliais į Hafo prie- 
butį. Jis atsiliepė, išklausė, nusikeikė ir paklausė: 

— Kada? 

- Maždaug prieš dvi valandas, - pasakė Redas Harperis. 

— Arjis ką nors paaiškino? 

— Tai ir bėda. Negalėjo. 

— Gerai, Redai. Ačiū, kad pasakei. Aš tau perskambinsiu. 

Jis išjungė telefoną ir įžengė į namą. Erdvus vestibiulis buvo 
tamsus ir tylus, lyg visas namas miegotų. Hafo kabinete nieko 
nebuvo. Bekas rado Hafą sėdintį ten, kur mažiausiai tikėjosi, - 
Lorelės Linč Hoil oranžerijoje. 

— Kąjūs čia veikiat? 

— Aš čia gyvenu. 

- Atleiskit, nenorėjau, kad taip nuskambėtų. Aš truputį su- 
sierzinęs. į 

— Matau. Eik ir įsipilk ko nors išgerti. 

— Ačiu, bet verčiau ne. 

— Tau reikia blaivios galvos. 

- Regis. 

- Atrodai labai įsitempęs, tavo spyruoklės gali neatlaikyti. 

Bekas atsisėdo į rotango medienos krėslą. Vakaro dangus, 
kuris buvo matyti pro aukštus langus, temstant tapo violetinis, 
tokios pat spalvos kaip kelios vazonuose žiedais apsipylusios 
orchidėjos. Vešlūs, tamsiai žali paparčiai siūlė malonią vėsą po 
lauko kaitros. Oranžerija nelyginant oazė kvietė pailsėti. 

Tačiau Bekui atsipalaiduoti neužteko atogrąžų aplinkos. 

Hafas sėdėjo šezlonge, atsirėmęs nugara į pagalves, tačiau 
mėgstamiausiame žmonos kambaryje nerūkė - toks buvo jos 
prašymas. 

— Kaip jaučiatės? - paklausė Bekas. 

— Geriau negu tu. Jei reikėtų lažintis, kurio iš mūsų kraujo- 
spūdis dabar didesnis, statyčiau už tave. 

— Ar tai taip akivaizdu? 

— Pasakyk, kas darosi? 

Bekas giliai atsiduso ir atsirėmė į savo kėdės pagalvėles. 

— Mus daužo iš visų pusių, Hafai. 

— Klok viską paeiliui. 

— Pirmiausia, Poliko krizė. Kalbėjau telefonu su jo gydytoju. 
Prognozė pasveikti gera. Fiziškai Bilis gyja gerai, kaip jie ir ti- 
kėjosi. 

- Bet? 

- Jis puolė į baisią depresiją. 

— Vadinasi, reikia psichiatro, - visai neapsidžiaugė Hafas. 

— Darbininkų draudimas už tai nemoka, net jei Polikai už- 
pildytų prašymą, o jie to nedaro. Manau, mes turėtume samdyti 
psichiatrą. 

Hafas nepatenkintas suniurzgė: 

— Tie daktarai vienas kitam tiekia klientus. Tai reketas. 

— Iš dalies tai tiesa. Tačiau, savaime suprantama, Biliui sunku 
nusiraminti psichiškai ir emociškai. Be to, toks veiksmas pa- 
gerintų mūsų įvaizdį visuomenės akyse. O to mums be galo 
reikia. 

— Gerai. Tačiau tik kelias konsultacijas, - tarė Hafas. - Nieko 
ilgalaikio. 

— Tarkim, penkias. 

- Tarkim, tris. Kas dar? 

— Ponia Polik. Kai šįryt nuvažiavau į darbą, vakar mūsų jai 
nusiųstas naujas sportinis automobilis stovėjo aikštelėje, mano 
automobilio vietoje. Aš pasiunčiau darbininkus remontuoti 
jų namo, bet ji jų neįsileido - liepė jiems nešdintis, paskui pa- 
skambino man ir patarė, kur turėtume susikišti savo dovanas. Ji 
kraustosi su šeima iš jūsų namo, pasak jos, „iš jūsų dvokiančio 
namo“ - esą jei savo gražiais blizgučiais tikimės jai užčiaupti 
burną, turėtume persigalvoti. 

Hafas siurbtelėjo burbono. 

— Bet tai dar ne viskas, ar ne? 

— Ne, - nenoriai numykė Bekas. - Ji ketina su mumis by- 
linėtis. 

— Velnias! Ar ji taip sakė? 

— Pažadėjo. 

Teliūskuodamas stiklinėje viskį Hafas šiek tiek pagalvojo. 

- Nemanau, kad ji kreipsis į teismą, Bekai. Ji griebė mums 
už atlapų ir savo grasinimais tikisi gauti daugiau. Gerai, mes 
atkreipėm dėmesį. Pasiūlykim jai daugiau. 

— Daugiau dovanų? Manau, tai tik sustiprintų jos ryžtą ir 
leistų teigti, kad mes siūlome kyšius norėdami ją papirkti. Ir tai 
dar ne viskas, - Bekas stabtelėjo ir atsiduso. - Ji ketina kreip- 
tis į Teisingumo departamentą. Ji nori, kad mums būtų iškelta 
baudžiamoji byla. 

Hafas baigė viskį ir pastatė stiklinę ant stalo krašto. Staigūs 
judesiai rodė, koks jis įpykęs. 

— Jai nė pragare nepavyks, - tarė Bekas. - Reikėtų įrodyti, 
jog suvokėme, kad toks nelaimingas atsitikimas gali įvykti, o tai 
būtų beveik neįmanoma net geriausiam prokurorui. Kita ver- 
tus, žinau bendrovių, kurios turėjo atremti kaltinimus, jog są- 
moningai ignoruoja saugumo reikalavimus ir nepaiso pavojų, 
gresiančių darbininkams. Ilgainiui klientai pradeda bendradar- 
biauti, o darbuotojai, ypač vidurinės grandies, meta darbą, nes 
bijo garmėti į dugną kartu su skęstančiu laivu. Tokio pobūdžio 
bylos metų metus laukia teismo. Didžiuliai konglomeratai, ku- 

rių biudžetas skaičiuojamas milijardais ir kurie turi krūvas tei- 
sininkų, dirbančių prie bylos, gali išsikapstyti, tačiau tokioms 
privačioms bendrovėms, kaip jūsų, tai retai pavyksta. 

Hafas paniekinamai prunkštelėjo. 

- Viena suirzusi rėksnė neuždarys Hoilų bendrovės! 

- Kitu atveju aš su jumis sutikčiau, bet Alicija Polik ne viena. 
Ji pasamdė Čarlzą Nilsoną parengti kaltinimą. Šiandien gavau 
jo faksogramą. Aš neapgaudinėsiu jūsų, Hafai. Tai jūsų bjau- 
riausias košmaras. 

— Kur ta faksograma? 

Bekas atidarė atsineštą lagaminėlį, ištraukė popieriaus lapą, 
atsistojo ir įteikė Hafui tardamas: 

— Galbūt vis dėlto įsipilsiu išgerti. 

Jis nuėjo į kabinetą, įsipylė burbono ir vandens, pasikalbėjo 
su Selma, atėjusia paklausti, ar jis pasiliksiąs vakarieniauti, ir 
grįžo į oranžeriją. Hafas jau buvo pakilęs nuo šezlongo ir žir- 
gliojo palei langus. Bekas pastebėjo, kad faksograma nušveista 
ant grindų. 

- Jis sisioja prieš vėją. Mūsų darbininkai nestreikuos, - ryž- 
tingai pasakė Hafas. 

— Visko gali būti. 

— Nestreikuos. 

— Ojeijuos sukurstys... 

— Velnio jie tau sukurstys! - niurzgėjo Hafas. - Jie per daug 
bijo dėl savo... 

— Hafai, - suriko Bekas. - Negalit vadovauti verslui taip, kaip 
tada, kai perėmėt gamyklą. Negalit būti vienvaldys! 

— Po velnių! Pasakyk man, kodėl ne? 

— Todėl, kad Destinis nėra jūsų feodalinė valda, atskirta nuo 
viso pasaulio. Vyriausybė... 

— Ji neturi jokios sumautos teisės nurodinėti man, kaip va- 
dovauti verslui! 

Bekas nusijuokė. 

— Na, federaliniai įstatymai sako, kad turi: Aplinkos apsau- 
gos agentūra su Darbo saugos ir sveikatos administracija mus 

tikrina ir užsirašo pavardes. Dabar teisėsauga jau gali kištis į 
konfliktą. Todėl šitas Nilsonas taip ir pasitiki savimi, - Bekas 
pasitrynė sprandą ir gurkštelėjo viskio. - Jis kreipėsi į profsą- 
jungas, kad jos atsiųstų... 

— Banditus. 

— Jie čia bus kitos savaitės pradžioje. Jie organizuos piketą ir 
ragins mūsų darbininkus streikuoti, kol... Na, jūs skaitėt fak- 
sogramą. Jis pateikia reikalavimų sąrašą ir žada, kad jų bus dar 
daugiau. 

Hafas nekantriai mostelėjo ranka. 

— Mūsų darbininkai neklausys jokių agitatorių iš pašalės, 
ypač jei jie atvyks iš šiaurės. 

— O jei tai kraštiečiai, pietų berniukai iš Luizianos? Baltie- 
ji ir juodieji? Nilsonas per daug protingas, kad siųstų tokius, 
kuriuos iš karto išvytų. Jis samdys žmones iš rajono, kalbančio 
mūsiškai. 

— Nesvarbu, iš kur jie būtų kilę, mūsų žmonės neleis jiems 
kištis, taip pat ir mes. 

— Galbūt. Tikėkimės. Bet Bilio atvejis padarė didžiulį povei- 
kį, Hafai. Jūs nebuvot gamykloje po to įvykio. Atmosfera slogi, 
žmonės kalba, kad jei mes būtume nuolat tikrinę įrenginius ir 
laikęsi darbo saugos taisyklių, to nebūtų įvykę. 

— Polikas neturėjo teisės dirbti prie to konvejerio, nes nebu- 
vo tam mokytas. 

— Nesiremčiau tuo argumentu, Hafai, nes jį kaišioja prieši- 
ninkai. Girdėjau skundą, kad darbuotojai pradeda dirbti ga- 
mykloje visiškai neparengti ir kad liejykla ne tokia vieta, kur 
viską galima išmokti ceche. Džordžo Robsono vietoj aš vis ap- 
sidairyčiau, ar kas nors nesiruošia smogti iš nugaros, bet darbi- 
ninkai žino, kad jis tik statistas. 

Hafas keikdamasis pažvelgė pro langą į savo nuosavybę. Be- 
kas davė jam laiko apsvarstyti pokalbiui. 

Pagaliau Hafas priėjo prie rojalio ir paspaudė kelis klavišus. 

— Ar skambini pianinu, Bekai? 

— Ne. Mano motina buvo išprotėjusi dėl Pito Fonteno ir už- 
rašė mane į klarneto pamokas. Aš nuėjau tris kartus ir pasa- 
kiau, kad daugiau nevaikščiosiu. 

- Lorelė skambino, - Hafas nusišypsojo klaviatūrai, lyg ma- 
tydamas judančias žmonos rankas. - Bachą, Mocartą, Diksilen- 
do džiazą. Ji atsisėsdavo, pažvelgdavo į natas ir skambindavo 
kaip virtuozė. 

— Tikriausiai buvo labai talentinga. 

— Gali tuo neabejoti. 

— Seira sakė nepaveldėjusi mamos talentų. 

— Seira? - paniekinamai suniurzgė Hafas. - Ar žinai, ką ji 
šiandien veikė? 

Bekas papurtė galvą. Jis nenorėjo kalbėti apie Seirą. Nenorė- 
jo net galvoti. 

— Tarkim, ji buvo labai užsiėmusi. 

Bekas nežinojo, kokios reakcijos Hafas tikisi ir ar iš viso tiki- 
si. Matyt, kad ne, nes jis vėl atsisėdo į savo šezlongą ir grįžo prie 
ankstesnio pokalbio. 

- Žinai, ką aš manau, Bekai? Tas Nilsonas vien šneka. Kodėl 
jis mus iš anksto įspėjo, kad atsiųs savo žmones? Kodėl nenu- 
metė jų netikėtai? 

— Nepuolė iš pasalų? 

Hafo pirštas šovė aukštyn, lyg Bekas būtų pataikęs tiesiai į 
vinies galvutę. 

— Aš laikyčiausi tokios taktikos. Kodėl jis mums duoda laiko 
pasiruošti? Jis mus įspėjo, kad ketina kautis. Tai rodo, kad jis 
arba prastas strategas ir ne toks sumanus kaip mes, arba... 

— Arba? 

— Arba drumsčia vandenį, nori susikurti reklamą, bet iš tik- 
rųjų neketina vykdyti grasinimų. Aš nemanau, kad jis nori ko- 
voti, veikiausiai mūsų bijo. 

Bekas permąstė Hafo žodžius. 

- Neatrodo, jog skubėtų su mumis susitikti akis į akį. Šian- 
dien gavęs faksogramą kelis kartus skambinau jam į biurą Nau- 

jajame Orleane, bet man pasakė, kad jo nėra. Palikau Žinutę, 
kad paskambintų, kai grįš. Kol kas neskambino. 

Hafas reikšmingai nusišypsojo. 

— Dabar supratai, ką aš turėjau galvoje? Jis mūsų vengia. At- 
rodo, jis bailys. Veikiausiai blefuoja. 

- Ar mėginti su juo susisiekti? 

— Neduok jam atsikvėpti. Pažiūrėkim, kaip jam patiks, kai jo 
nuolat nepalieka ramybėje. Būk labai įkyrus. 

- Tai gera mintis, Hafai. 

— Nepasiduok, kol jis nesutiks pasimatyti akis į akį. Tai 
vienintelis būdas sužinoti, kokie jo ketinimai. Visos tos fakso- 
gramos ir laiškai - nesąmonė. Jau nusibodo kišti juos į šiuk- 
šliadėžę. 

- Aš pradėsiu rytoj iš pat ryto. 

— O dabar noriu, kad pasikalbėtum su mums lojaliais žmo- 
nėmis. Pavyzdžiui, su Fredu Dekluetu. Su tokiais, kurių išti- 
kimybe galim pasikliauti. Mums reikia Žinoti, kas iš mūsiškių 
drumsčia vandenį. 

- Šiandien po pietų kalbėjausi su Fredu. Jis ir kai kurie kiti 
įtemps ausis ir akis, ieškodami maištininkų, ir praneš mums. 

Hafas mirktelėjo Bekui. 

— Turėjau žinoti, kad valdai padėtį. 

— Gal įpilti dar? - Bekas atsistojo ir paėmė Hafo stiklinę. Ka- 
binete jis papildė savo ir Hafo siklines ir grįžo į oranžeriją. 

Kai Bekas padavė Hafui gėrimą, šis tarė: 

— O dabar pakalbėkim apie kitus reikalus. 

Bekas niūriai pažvelgė į jį. 

- Tikrai, yra ir kitų reikalų. Ką tik skambino Redas Har- 
peris ir... 

— Tai gali palaukti. Pakalbėkim apie Seirą. 

— O ką apie ją kalbėti? 

— Vesk ją. 

Bekas pašoko iš krėslo ir įsmeigė akis į Hafą, ramiai siurbčio- 
jantį burboną. Šis nusijuokė iš Beko sumišimo. 

Bekas susitvardė ir vėl atsisėdo. 

— Tikriausiai jus veikia vaistai. Ką jums pasakys daktaras Ke- 
rou? Ar juos galima maišyti su alkoholiu? 

- Aš nesu apkvaišęs nuo narkotikų ar girtas. Išklausyk. 

Bekas apsimetė atsipalaidavęs ir atsilošė į pagalvėles. 

— Tai turėtų būti įdomu. Klausau ištempęs ausis. 

— Nevaidink šaunuolio. Aš kalbu rimtai. 

- Jūs kliedit. 

— Ar tau patinka Seira? 

Bekas spoksojo į Hafą, stengdamasis išlaikyti abejingą išraišką. 

- Taip ir maniau, - tarė Hafas, juokdamasis viduje. - Aš ma- 
čiau judu prie upelio po gedulingų pietų. Net iš tokio atstumo 
pajutau karštį. 

— Karštį? Ji labai vaizdingai aiškino, kad esu žemiausia gyvy- 
bės forma Žemėje. 

Net atmetęs šį piršliavimą kaip beprotybę, Bekas svarstė, ar 
Hafas apie tai kalbėjosi su Krisu. Ar Krisas papasakojo apie 
sceną Beko virtuvėje, kurią jis sutrukdė? Kiek laiko Krisas ten 
buvo? Ką jis nugirdo? 

Bekas kiek įmanydamas abejingiau paklausė: 

— Iš kur ištraukėt šią beprotišką idėją? 

- Tu jau bemaž esi šeimos narys, santuoka su Seira tai tik 
įteisintų. 

— Turiu priminti vieną svarbią kliūtį, Hafai. Net jei mirtinai 
trokščiau vesti Seirą, - bet aš darau tik prielaidą, - ji niekina 
jūsų šeimą. 

— Galėtum įkrėsti jai proto... 

Bekas suktai nusišypsojo. 

— Man neatrodo, kad ji galėtų tapti tokia paklusni. Seira tokia 
pat lanksti kaip mūsų plieniniai vamzdžiai. 

— Ar nemanai esąs pakankamai vyriškas, kad ją sutram- 
dytum? 

— Nemanau, - nusijuokė Bekas. - Be to, aš nenoriu moters, 
kurią galėčiau valdyti. - Jis per vėlai suvokė savanoriškai pa- 
kliuvęs į spąstus. 

Hafo antakiai šovė į viršų. 

— Tada jūs labai tinkami vienas kitam, ar ne? Trauka, karš- 
tis ir panašiai. Seira valdinga, o tu nenori kilimėlio kojoms 
valytis. 

Bekas baigė savo viskį ir padėjo tuščią stiklinę ant dailaus 
kavos staliuko, vos nenuversdamas lempos. 

— Pamirškim šį pokalbį. 

— Jei jaudinies dėl nelygios santuokos, liaukis. Aš vedžiau 
savo boso dukterį, ir matai, kaip gerai išėjo. 

- Mano padėtis kitokia. 

— Tu velniškai teisus. Tu padėtum ant stalo daug daugiau 
negu aš tada. Aš neturėjau nė skatiko, neturėjau nė naktipuo- 
džio nusišvilpti, o tu Seirai gali daug pasiūlyti. 

- Ji net neleido man sumokėti už jos sūrainį užkandinėje. 

— O kaip žuvų užeigoje? Ar ten leido? 

Bekas pajuto, kaip nukaito ausys. Kiek šitas senas sukčius 
žino? Bekas mėgino išlaikyti neįspėjamą išraišką. 

- Ji tokia liekna, valgo visai mažai. Man kainavo penkiolika 
žalių ją tą vakarą pamaitinti, įskaitant arbatpinigius, kuriuos 
palikau tam skirtame stiklainyje. 

Hafas nusijuokė, bet neleido Bekui išsisukti nuo temos. 

- Aš visą gyvenimą dirbau dėl vieno dalyko, Bekai, - rim- 
tai pareiškė jis. - Manai, dėl pinigų? Ne. Man patinka turėti 
pinigų, bet tik todėl, kad jie suteikia galią. Aš verčiau renkuo- 
si valdžią, negu materialines gėrybes, kurias duoda pinigai. Ar 
man reikia pagarbos? Po velnių, ne! Man visiškai nesvarbu, ką 
žmonės apie mane galvoja. Man nerūpi, ar jiems patinku, ar jie 
manęs nekenčia. - Pakėlęs į viršų smilių jis tarė: - Aš dirbau 
dėl vienintelio tikslo: kad mano vardas mane pergyventų. Tik 
tiek. Ar tai tave stebina? - jis pamojavo ranka, lyg nuvydamas 
parazitą. - Galit pasilikti sau pinigus ir įvairiausias, kaip ten va- 
dinama, padėkas už gerus darbus bei viešas mandagybes. Man 
tai visiškai nerūpi! Ne, ponai! Vienintelis dalykas, kurio noriu 
už sugaištą laiką ir patirtą vargą - kad Hafo Hoilo vardą ilgai 
prisimintų po mano mirties. Tai reiškia, kad noriu vaikaičių, 
Bekai. Kol kas nė vieno neturiu ir ketinu ištaisyti šią padėtį. 

Metęs šalin visus juokus Bekas atšovė: 

— Turėsit pasikliauti Krisu. 

Hafas piktai susiraukė ir jau norėjo išsitraukti pakelį cigare- 
čių iš marškinių kišenės, bet atsiminė, kad oranžerijoje drau- 
džiama rūkyti. 

— Vargu ar sulauksiu, kol Krisas taps tėvu, - ir Hafas papa- 
sakojo Bekui, kad Merė Betė sterilizavosi. 

— Aš nežinojau, Krisas man nieko nesakė. 

— Kaip matai, anoje stovykloje liūdni reikalai. Taigi supranti 
mano rūpestį? Krisas turi išsiskirti, griebtis ir teisėtų, ir neteisė- 
tų priemonių. Ir net jei Merė Betė sutiktų skirtis, Krisas neturi 
užkulisiuose laukiančios nuotakos. Bet jei tu, - tarė jis įdėmiai 
žvelgdamas į Beką, - tuo rimtai užsiimtum, aš jau po dešimties 
mėnesių galėčiau turėti vaikaitį. 

Bekas nepatikliai papurtė galvą. 

- Šis pokalbis darosi vis keistesnis. Jūs norit ne tik sutuokti 
mane su moterimi, kuri vos gali mane pakęsti, bet dar ir pa- 
geidaujat, kad būčiau jos kūdikio tėvas? Žinoma, jaučiuosi pa- 
gerbtas. Bet ar galit įsivaizduoti Seiros reakciją, ar jai patiktų 
ši idėja? Ji arba ims juoktis taip, kad šitas namas sugrius, arba 
sugriaus jį klyksmu. Norėdamas aptarti šį reikalą su ja, turėsit 
atsinešti kėdę, botagą ir antsnukį. Gal galim palikti šią temą? 
Apie tai neverta nė kalbėti. 

Hafas nesileido išmušamas iš vėžių. 

- Žinoma, yra kliūčių, bet galiu rasti būdų, kaip jas įveikti. 

— Ne visas, Hafai. 

— Pavyzdžiui? 

- Interesų konfliktas. Aš esu Kriso advokatas. 

Hafas suraukė antakius. 

— Na ir kas? Kaip tai susiję? 

— Seira mano, kad pavaduotojas Veinas Skotas ką nors rado. 

Bekas stebėjo, kaip Hafo veidą pamažu iškreipia įniršis. 

- Ji mano, kad Krisas nužudė Denį? Kaip ji gali? Kodėl ji taip 
mano? Dėl Aiversono? 

— Neatmestina ir ši aplinkybė. 

— Irė 

- Ji minėjo Sonį Holserį, - Hafas taip ilgai nieko neatsakė, 
kad pagaliau Bekas pakėlė galvą ir pažvelgė į jį. - Ji sakė, kad 
žudymas - jūsų šeimos bruožas. 

Hafo veidas taip išraudo, kad Beką apėmė baimė, jog jį vėl 
ištiks infarktas. 

- Ar atnešti jums vandens? 

Hafas nekreipė dėmesio į pasiūlymą. 

— Holseris - tolima praeitis. 

— Matyt, nepakankamai tolima, nes Seira jį gerai atsimena. 

- Arji atsimena, kad man nebuvo pareikšti kaltinimai? 

- Taip, bet ji svarsto, kad galbūt jūs... - Bekas papurtė galvą, 
nesiryždamas baigti. - Negaliu to pakartoti. 

-'Ji įtaria, kad galbūt išėjau iš cecho tik Holseriui įkritus į tą 
smėlio duobę ir mašinai jį įtraukus? Kad galbūt aš jį įstūmiau ir 
palikau, kad mirtinai nukraujuotų. 
apie Hafą. Bet niekas nieko neįrodė ir byla į teismą nepateko. 
Ši prielaida buvo tirta tik apgraibomis. 

- Seira visada galvojo apie mane patį blogiausia, - tarė Ha- 
fas. - O aš visada stengiausi, kad mano šeima gautų visa, kas 
geriausia. - Jis pakilo nuo šezlongo ir ėmė vaikščioti. - Kai 
buvau mažas, liesas vaikiūkštis pilnais tarpupirščiais Misisi- 
pės purvo, nusprendžiau, kad manęs niekas neįveiks, kad aš 
niekad neslėpsiu galvos į smėlį ir prieš nieką nesižeminsiu. 
Taip ir buvo, ir neketinu to daryti ateityje. Jei kas nors abe- 
joja mano metodais, tai jų bėda, tai tinka ir panelei Seirai 
Linč Hoil. 

- Aš nenorėjau jūsų liūdinti Hafai, bet jūs pats paklausėt. 

Hafas mostelėjo ranka, nekreipdamas dėmesio į Beko atsi- 
prašymą. 

- Tegul ji galvoja ką nori. Kodėl ji nori knaisiotis po tuos 
neatmenamus įvykius, kai buvo visai maža. Net negaliu mėgin- 
ti spėti. Manau, ji jau užmiršo, kodėl manęs nekenčia, ir ėmė 
krapštyti statinės dugną - gal ras dar kokį pretekstą. Kas, po 

velnių, gali žinoti, dėl ko ji ką daro? Tačiau tai, kad ji man ne- 
jaučia švelnių jausmų, neturi trukdyti jai tekėti už tavęs. 

Paskui Hafas priėjo arčiau, veriamai pažvelgė į Beką ir nu- 
sijuokė. 

— Nepavyko manęs supykdyti? Manei, įsiutinsi senį, nukreip- 
si jo dėmesį. Tu leidi miglą į akis, berniuk! Kas tau tikrai truk- 
do? Ar tai, kad Seira jau du kartus buvo ištekėjusi? 

— Aš negaliu jos teisti. 

— Ji buvo jauna, - pasakė Hafas, lyg negirdėdamas Beko. — 
Staigi, karštakošė, užsispyrusi. Ji suklydo rinkdamasi. 

— Tai nevisiškai taip, ar ne Hafai? Argi ne jūs parinkot jai 
jaunikius? 

Hafo akys susiaurėjo. 

— Arji tau sakė? 

— Ne, Krisas. 

Hafas judino lūpas, lyg tarp jų būtų įsivaizduojama cigaretė, 
dažnai taip darydavo. 

- Mergaitė buvo nevaldoma. Jos gyvenimas buvo chaosas, ji 
niekaip nenurimo. Likau vienas ir maniau, jog mano pareiga 
įsikišti, kad išvengtume katastrofos. Pripažįstu, buvau per griež- 
tas, keldamas jai ultimatumą: arba tekėti, arba... Bet padėtis lie- 
pė man elgtis griežtai. Bekai, gal tu manai: „Vargšelė Seira , bet 
išmesk iš galvos tai. Ji tiems žmonėms gyvenimą pavertė tikra 
nelaime, nes jie to prašėsi. Jie jos norėjo. Antras vyras - lygiai 
taip pat kaip pirmas, nors žinojo, kad pirmoji santuoka buvo 
pasmerkta dar rašalui nenudžiūvus santuokos liudijime. Bet jie 
manė, kad verta pereiti tą pragarą, kurį ji jiems paruošė. Ji buvo 
gražuolė, tikra žarija. Pašėlusi ir... na, tu Žinai. 

Taip, jis gerai žino. Tokia ji ir yra. Jo rankos tai jautė, lūpos 
ragavo, tačiau geriau apie tai negalvoti. 

— Kai suiro jos pirmoji santuoka, kodėl norėjot antrosios? Ar 
Seira vis dar mylėjo Klarką Deilį? 

Hafas dar labiau paniuro. 

— Ir tai Žinai? 

- Šiek tiek. 

— Aš buvau teisus, nutraukęs tą meilę, ar ne? Matai, koks jis 
tapo? Manai, kad Seira dabar būtų su juo laiminga? Miesto gir- 
tuoklis. Ką uždirba, tą pravalgo. Visiškas nevykėlis. Sakyk, argi 
aš buvau neteisus, sutrukdęs jiems tuoktis? 

Bekas susilaikė nuo komentarų. Matyt, tai buvo per daug 
jautri tema ir Seirai, ir Hafui. 

Hafas vertindamas nužvelgė Beką. 

- Galiu lažintis, kad apie tai pagalvojai. 

— Apie ką? 

— Kokia ji lovoje... 

— Dėl Dievo meilės, Hafai! - Bekas pašoko iš vietos. - Ne- 
ketinu šito klausytis! 

Bekas pasuko durų link ir vos nesusidūrė su Krisu. 

- Ko neketini klausytis? 

— Bandau įtikinti Beką vesti Seirą, - paaiškino Hafas. 

Krisas pažvelgė į Beką. Jo tamsiose akyse šokinėjo linksmos ki- 
birkštėlės, primindamos jų paslaptį - sceną, kuriai jis sutrukdė. 

— Arjau išvėdinai savo smokingą? 

— Aš pasakiau Hafui, kad jis kliedi. O tu, matyt, taip pat gy- 
veni svajonių pasaulyje. 

Beko intonacija privertė Krisą Žengtelėti atgal. 

— Ko toks įniršęs? 

— Ką tu, po velnių, veikei Žvejybos namelyje? 

— Ką? - šūktelėjo Hafas. 

— Neseniai Redas man dėl to skambino, - paaiškino Bekas. - 
Jis buvo labai supykęs ant mūsų. Atrodo, Veinas Skotas grįžo į 
nuovadą nepajėgdamas nuslėpti džiaugsmo, nes sugavo Krisą 
žvejybos namelyje. 

— Na ir kas? Aš einu įsipilti išgerti. 

Kai Krisas pasisuko eiti, Bekas griebė jam už rankos. Krisas 
piktai išsisuko, bet liko stovėti. 

— Ką tu ten veikei? - paklausė Bekas. 

— Tai mano namelis. 

- Tai nusikaltimo vieta. Ar žinai, ką apie tave gali pagalvoti? 

— Nežinau. O ką? 

— Kad esi kaltas. 

Abu vyrai įtūžę svilino vienas kitą žvilgsniais. Pirmas pasi- 
davė Krisas. 

— Dėl to nei tu, nei Skotas neturėtumėt jaudintis. Šiandien 
nusivežiau Lailą į iškylą ir, klaidingai manydamas, kad tai bus 
romantiška, norėjau palenkti į savo pusę, jei reikėtų, kad ji 
patvirtintų mano alibi dėl sekmadienio popietės. Maniau, jei 
suvaidinsiu emociškai pažeidžiamą, jos globėjiški instinktai 
nugalės. 

- Ir kaip sekėsi? 

— Pasirodo, Laila neturi globėjiškų instinktų, - sausai atkirto 
Krisas. - Bet aš dar nepasiduodu. 

Bekui nepatiko toks aptakus atsakymas, bet nutarė nesigi- 
linti. 

- Tu vis dar nepaaiškinai, kodėl nuvažiavai į namelį. 

— Jis buvo pakeliui į miestą. Pamačiau posūkį ir nejučiom 
pasukau. Nebuvau ten nuo tada... kai tai įvyko, ir norėjau pats 
pamatyti namelį. Įėjau, apsidairiau, viskas išvalyta, bet dar ma- 
tyti kraujo dėmės. Pabuvau tik kelias minutes. Kai išėjau, Sko- 
tas stovėjo atsirėmęs į patrulinę mašiną, nutaisęs savo kvailą, 
pašaipią šypseną. 

— Ką jis sakė? 

— Kažką gudraus, kad nusikaltėliai visada grįžta į nusikalti- 
mo vietą. Pasiunčiau jį kuo toliau. Jis paklausė, ką ten veikiau, 
ar nieko nejudinau. 

— Ką tu atsakei? 

— Nieko. Juk liepei be tavęs neatsakinėti į jokius klausimus. 

— O kas buvo paskui? 

— Sėdau į automobilį ir palikau jį ten stovintį. 

— Krisai, ar tu paėmei ką nors iš namelio? 

Kriso išraiška buvo tokia, lyg ketintų ir Beką pasiųsti po vel- 
nių. Bet jis tik trumpai nukirto „ne“, paskui pridūrė: 

— Vienintelis daiktas, kurį liečiau - durų rankena. 

Bekas abejojo, ar tuo tikėti, bet daugiau neklausinėjo. Būtų 
geriau, jei Krisas su juo kalbėtų visiškai atvirai, bet negalėjo 

to reikalauti. Advokatas ne visada nori žinoti, ar jo klientas 
kaltas, ar ne. 

— Tikiuosi, neįvyko nieko bloga, - pasakė jis viltingai, nors 
pats tvirtumo nejautė. - Būtų buvę geriau, jei prieš eidamas 
ten, būtum pasitaręs su manim. 

- Tu mano advokatas, o ne darželio auklėtojas, - paleidęs 
atsisveikinimo šūvį Krisas nėrė iš kambario. Po kelių minučių 
jis grįžo į oranžeriją su taure. Atsisėdęs ant nedidelės kušetės 
apsidairė, lyg pirmą kartą matytų šį kambarį. 

— Kodėl mes čia? 

— Aš visą dieną buvau kabinete ir norėjau pakeisti aplinką, - 
pasakė Hafas. - Bekas rado mane čia, kai užėjo pasikalbėti apie 
reikalus. 

- Pavyzdžiui, apie ką? Be Beko ir Seiros santuokos. Beje, tai 
mane juokina. 

— Ir mane, - atsakė Bekas. - Ir jokių diskusijų čia nerei- 
kia, - jis niūriai pažvelgė į Hafą ir vėl atsigręžė į Krisą. - Atėjau 
pranešti Hafui apie kai kurias bėdas. - Jis išvardijo temas kaip 
bendrovės vidaus atmintinės punktus. 

— Tai svarbūs dalykai, - pasakė Krisas. - Ar negalėjai palauk- 
ti manęs, kad juos aptartume. Jau tapo įpročiu palikti mane 
nuošalyje. 

— Neketinau to daryti, Krisai. Hafas paklausė, o aš... 

— Ojis atsakė, - pertraukė jį Hafas. - Jis tau vėliau paaiškins 
išsamiau. Dabar mums reikia aptarti dar vieną dalyką. Tai rim- 
ta ir susiję su Seira. 

— Sakiau, šita tema nutraukta. 

— Ne apie tai, Bekai. Tai kitas dalykas. 

Krisas siurbčiojo viskį. 

- Nekantrauju išgirsti, ką gi mano mažoji sesutė vėl iškrėtė. 


Dvidešimt antras skyrius 


Bu šeštadienio vakaras, o Atlėpausis Votkinsas neturėjo 
kur eiti. Nuo dešimtos ryto jis gėrė pigiame bare, pasislėpusiame 
taip giliai miške, kad nežinodamas nebūtum jo radęs. Toks slap- 
tumas buvo neprošal, nes klientai retai kada prisistatydavo gimi- 
mo liudijime įrašytu vardu ir labai nemėgo smalsių klausimų. 

Atlėpausis ilgai žaidė biliardą ir daug pralošė statydamas. 
Vėliau moteris be priekinio danties, į nosį įsivėrusi žiedą, atsi- 
sakė jo siūlomo gėrimo. Pažvelgusi į jo ausis, ji nusikvatojo. 

— Dar nesu tokia ištroškusi. 

Atstumtas Atlėpausis griuvinėdamas išėjo iš baro, svarsty- 
damas, kas pakęstų tokį įžeidimą. Išgėręs jis jausdavosi nelai- 
mingas. Alkoholis jį visada suerzindavo. Kuo būdavo girtesnis, 
tuo blogesnė nuotaika jį apimdavo. O šį vakarą jis ypač daug 
išgėrė. | 

Jo įtūžis tapo nevaldomas, kai grįžo į draugelio namus, kur 
buvo apsistojęs. 

— Tavęs ieškojo, žmogau, - vyrukas (Atlėpausis neprisiminė 
net jo vardo) savo kaulėtu kūnu užstojo duris ir kalbėjo su juo 
per aprūdijusį tinklą. Tai nemaloniai priminė tuos retus atve- 
jus, kai draugai aplankydavo Atlėpausį kalėjime. 

— Kas ieškojo? 

— Du policininkai iš nuovados - šiandien apie ketvirtą po 
pietų. Mano senutė juos išplūdo. Nieko nuostabaus. Vonios 
kambaryje ji įsirengusi metadono laboratoriją. 

— Ar sakė, ko nori? 

— Ne. Bet kai lipo į mašiną, girdėjau, kaip vienas jų paminėjo 
Hoilą. Kad ir kaip ten būtų, Atlėpausi, mano senutė sako, kad 
negali pas mus likti. Atleisk, žmogau, bet varyk... - jis gūžtelėjo 
kaulėtais pečiais. - Žinai, kaip būna. 

Velnias! Dabar jis nebeturi kur apsistoti ir, bjauriausia, - po- 
licija jo ieško. Nė dienos ramybės... Visą gyvenimą šitaip. Atlė- 
pausį padarė žiaurų nuolat jį mušdamas tėvas ir būrys brolių bei 
seserų, šaipydamiesi iš jo ausų. Jų pajuoka buvo negailestinga, to- 
dėl jis išmoko taip pat negailestingai gintis. Atlėpausis priklausė 
agresyvių karštagalvių gaujai, kurie, vos šiek tiek užkliudyti, grie- 
biasi ginklo - kartais tai būna jų pačių rankos, kojos ar dantys. 

Atlėpausis lėkė motociklu šoniniu keliuku ir noras smurtau- 
ti tiesiog kunkuliavo. Visa jo manta tilpo ryšulyje, užkištame už 
sėdynės. Atlėpausis mėgino galvoti aiškiai ir ramiai, bet pigiu 
alkoholiu persisunkusios smegenys neveikė, tai buvo negerai, 
juk turėjo priimti svarbius sprendimus. Pirmiausia, kur ap- 
sistoti? Pas gimines? Jie išsibarstę po visą pietų Luizianą, bet 
jam nė vienas nepatinka. Dėdė primena mirusį tėvą, o Atlėp- 
ausis nekentė to bjauraus kalės vaiko. Dauguma giminaičių 
turi inkščiančius vaikus, kurie veikė ir taip silpnus jo nervus. 
Prieš kelias savaites pusbrolis leido jam miegoti svetainėje ant 
sofos. Bet po nakties apkaltino - esą turįs nedorų minčių dėl jo 
žmonos. Atlėpausis tik nusikvatojo - ji bjauri kaip subinė ir tik 
aklas galėtų turėti nedorų minčių. 

Iš tiesų moteris nebuvo tokia bjauri, Atlėpausis ne tik jos gei- 
dė, bet ir žaidė su ja, ji pati to maldavo, ragino paskubėti ir baig- 
ti, kol jos senis grįš su šešiomis skardinėmis alaus ir majonezu, 
kurių nupirkti jį pasiuntė. Kad ir kaip ten būtų, viskas baigėsi. 
Atlėpausis išsikraustė ir pradėjo lankyti draugus, kurių turėjo 
begalę. Jį jau išvijo iš vienų namų, nes juo susidomėjo teisėsau- 
ga. Kalbos greitai sklinda. Dabar jis bus lyg pavojinga liga užsi- 
krėtęs - niekas nenorės jo priimti po savo stogu. 

Ir kodėl tuodu policininkai jo ieško? 

Na taip. 

Jis nenori galvoti apie blogiausia, bet jis nekvailas. Tie farai 
paminėjo Hoilą, ir Atlėpausis gali lažintis iš savo kairio kiaušo, 
kad jie galvoje turėjo tą nelaimėlį. Vėliau jis manys, kad tuo 
metu elgėsi vedamas pa... pasą... na, kažkokios „pa“ minties. 
Ar kaip ten vadina tuos impulsus, glūdinčius giliai smegenyse 
ir priverčiančius tave vienaip ar kitaip pasielgti, dar net nespė- 
jus apie tai pagalvoti. Atlėpausis nemanė, kad jis turi tikslą, bet 
tikriausiai turėjo, nes atsirado gražiame užmiesčio plente, prie 
kurio gyveno Hoilai. 

Taip, čia jų dvaras, apsuptas ąžuolų, tokių tobulų, kad atro- 
do dirbtiniai, kaip filmo dekoracija. Už namo leidosi saulė, nu- 
tvieksdama jį auksiniais spinduliais. Tokiame name tilptų visas 
kalėjimo kamerų blokas. Galėjai pasakyti tik vieną dalyką - na- 
mas gražesnis ir švaresnis už jų liejyklą. Atlėpausis pravažiavo 
pro dvarą išilgai baltos metalinės tvoros, kuri atrodė nepavo- 
jinga, bet įtarė, kad ji gali būti saugoma elektros laidų. 

Kalės vaikai! Mano esą žemės valdovai. Ir velniškai akivaiz- 
du - gyvena kaip tokie. 

Antrą kartą pravažiuodamas namą Atlėpausis pamatė, kaip 
Krisas Hoilas nubėgo laiptais ir įsėdo į savo sidabrinį poršė. 
Atlėpausis padidino greitį, kad jo nepastebėtų šnipinėjančio. 
Laimei, išvažiavęs iš kiemo Krisas pasuko priešinga kryptimi. 
Atlėpausis apsigręžė ir saugiu atstumu nusekė iš paskos. Kiek 
pavažiavęs Hoilas išsuko iš kelio ir įvažiavo pro atvirus vartus. 
Namas keliuko gale buvo daug mažesnis nei Hoilų, bet daug 
geresnis, nei Atlėpausiui kada nors teko gyventi. 

Pro duris išėjo patikimas Hoilo draugužis Bekas Merčantas 
ir įsėdo į poršė. Atlėpausis padidino greitį ir pravažiavo pro 
Beko namą, stengdamasis, kad jie jo nepamatytų. Jis nusišypso- 
jo karštam orui švilpiant pro šalį: kad ir kokie būtų jų planai šį 
vakarą, turės juos pakeisti. 


Č 

Šį vakarą Bekas niekur nenorėjo eiti su Krisu. 

Jis tingiai leido šeštadienį namie, nuplovė sunkvežimiuką, iš- 
maudė ir iššukavo Fritą. Dirbdamas jis mėgino išnarplioti už- 
griuvusius rūpesčius. 

Kai vėlyvą popietę jam paskambino Krisas ir pakvietė papra- 
mogauti, Bekas atsisakė. Bet Krisas buvo atkaklus. 

— Mes niekur nebuvom po Denio mirties. Nuolat pykstamės 
dėl tų visų nesąmonių. Eikim kur nors pasėdėti ir kelias valan- 
das užmirškim bėdas. 

— Kur važiuojam? - paklausė Bekas, kai Krisas išvažiavo į už- 
miestį. 

— Gal į „Skustuvo ašmenis“? 

- Aš ten nenoriu, per daug alkoholio, triukšmo, žmonių. 

Krisas žvilgtelėjo į jį. 

- Sensti, Bekai. 

— Tiesiog šįvakar ne ta nuotaika. 

— Galvoji apie mano seserį? 

Krisas erzino, bet Bekas atsakė rimtai: 

- Iš tiesų apie ją ir galvoju. Ką ji sumanė? 

— Neįsivaizduoju. 

Kaip tik taip Krisas atsakė vakar, kai Hafas papasakojo jiems, 
kad Seira lanko Kriso bylos prisiekusiuosius. | 

— Ji kalbasi su visais, kas jai atsako. 

Kai Bekas paklausė, kodėl Seira taip elgiasi, Hafas ir Krisas 
prisiekinėjo nežiną. Jie tik gūžčiojo pečiais, lyg nustebę dėl 
Seiros veiklos ir neperprasdami jos ketinimų. Vis dėlto spren- 
džiant iš jų susirūpinimo, atrodė, kad nutuokia. Hafui nepati- 
ko, kad Seira susitikinėja su prisiekusiaisiais, Krisui - taip pat. 
Tai Bekui kėlė nerimą. Krisas nutraukė jo minčių giją: 

— Kas čia? 

— Kas? - Bekas atsisuko atgal pažiūrėti, kas atkreipė Kriso 
dėmesį veidrodėlyje. Už jų lėkė motociklas, sparčiai didinda- 
mas greitį. 

— Ar tik ne jis sukinėjosi apie mano namus, kai aš išėjau? — 
retoriškai paklausė Bekas ir šūktelėjo: - O velnias! Tai... 

mūsų draugas Atlėpausis Votkinsas. Maniau, kad Redas juo 
pasirūpino. 

— Matyt, dar nesurado, - Bekas ištiesė ranką į prisegtą prie 
diržo mobilųjį telefoną, ketindamas skambinti šerifui. - Gali 
nuo jo pabėgti, bet neišleisk iš akių. Aš pasakysiu Redui kur 
mes. Gal pavyks išlaikyti Votkinsą, kol Redas atvyks. 

Vos jis ištarė šiuos žodžius, motociklas trenkėsi poršė į užpa- 
kalį. Krisas sodriai nusikeikė, padidino greitį ir šūktelėjo: 

- Laikykis! 

Nepraėjus nė akimirkai, jis staigiai paspaudė stabdį. Bekas 
dar nespėjo prisisegti ir saugos diržas skaudžiai kirto jam į 
krūtinę. 

Vengdamas visiškos nelaimės, mat motociklui skrendant per 
poršė Krisas ir Bekas tikriausiai būtų netekę galvų, Votkinsas 
pasuko priekinį ratą į kairę. Motociklas numušė kairį užpakali- 
nį poršė buferį ir nuvirto ant šono, prispausdamas Atlėpausiui 
kairę koją. Atlėpausis atsistojo ir raišuodamas atšokavo prie jų, 
grūmodamas kumščiu ir rėkdamas nešvankybes. 

Kai Krisas staigiai stabdė, telefonas iškrito Bekui iš rankų. Jis 
atsisegė diržą ir ėmė grabinėti ant grindų. 

— Skambink Redui. Aš juo pasirūpinsiu. - Bekui nespėjus su- 
laikyti, Krisas išlipo iš automobilio ir iš karto puolė: - Labai 
norėjai su manim pasikalbėti, Atlėpausi? 

— Tu žinai, ko aš noriu. 

- Tikriausiai daugiau Hoilų kraujo. 

Atlėpausis nukreipė žvilgsnį į Beką, kuris pakėlė nuo grindų 
telefoną. 

— Mesk jį, Merčantai. 

— Tai atsitrauk ir atvėsk. 

Atlėpausis staiga susinervino, niekaip negalėjo apsispręsti, ką 
daryti. Jis apsilaižė lūpas ir vėl pažvelgė į Krisą. Šis riktelėjo: 

— Gal tau neužteko mano brolio kraujo? 

— Ar šerifas todėl manęs ieško? 

— Nebent dar ką nors nužudei. 

Atlėpausis žengė Kriso link. 

— Tu prakeiktas... 

Daugiau jis nespėjo nieko ištarti, nes Krisas pasilenkė ir gal- 
va trenkė Atlėpausiui į kirkšnį, nusviesdamas jį atgal. Atlėpau- 
sis sureagavo kaip įpratęs peštis kovotojas. Bekas greit paspau- 
dė numerį 911 ir numetė telefoną ant sėdynės. Jis žinojo, kad 
dispečerinė nustatys skambučio vietą. 

Bekas išlipo pro keleivio dureles, bet nepastebėjo, kad au- 
tomobilis sustojo ant kelio krašto. Nesitikėdamas, kad čia pat 
gilus griovys, jis prarado pusiausvyrą ir nusirito į jį. Kai atsi- 
stojo ir išlipo iš griovio, Krisas ir Atlėpausis stovėjo sustingę 
abipus baltos linijos kelio vidury net žiežirbuojančia nuo įtam- 
pos poza. Krisas laikė prispaudęs ranką prie šono, pro pirštus 
sunkėsi kraujas. Atlėpausis žiūrėjo į savo peilį, nuo kurio ant 
karšto asfalto lašėjo raudonas tirštas skystis, ir kvailai mirksėjo. 
Pagaliau jis pakėlė galvą ir apstulbęs pažvelgė į Krisą, paskui 
nusigręžė ir nubėgo prie motociklo. Krisas svirduliuodamas 
žengė iš paskos. 

— Tegu jis važiuoja! - Bekas sugriebė Krisui už marškinių ir 
patraukė atgal. - Policija jį pagaus. 

Kriso keliai sudrebėjo ir jis susileido ant žemės. Atlėpausis 
pastatė motociklą, užšoko ir užvedęs variklį šovė į priekį. Nak- 
ties tyloje motociklo riaumojimas buvo kurtinamas. Bekas pa- 
dėjo Krisui atsistoti ir nuvedė jį į automobilį. 

— Atsargiai, mes ant griovio krašto. Kaip jauties? 

Krisas linktelėjo ir samurmėjo: 

— Taip taip, man viskas gerai, - jis pažvelgė į ranką. - Tas 
pimpačiulpys mane supjaustė. 

— Aš paskambinau devyni vienas vienas. - Bekas padėjo Kri- 
sui atsisėsti ir paėmė telefoną. - O velnias, jie mane blokuoja. 

— Nesijaudink, Bekai:. Tai tik paviršinė žaizda. 

Bekas pažvelgė į ištiestą Kriso ranką. Ilgas rėžis ėjo nuo 
dvigalvio žasto raumens iki riešo. Žaizda atrodė negili, bet 
prietemoje buvo sunku įžiūrėti. Galėjo būti ir rimtesnė, negu 
atrodė. 

— Tu nežinai, koks tas peilis buvo. 

— Nuvešk mane pas daktarą Kerou. Jis man suleis antibiotikų. 

Krisas nenorėjo nė girdėti apie ligoninės priimamąjį, todėl 
Bekas liovėsi jį įtikinėjęs ir paskambino Redui Harperiui. Šerifo 
nebuvo, bet dispečeris užrašė visą informaciją. 

— Pasakyk Redui, kad mes važiuojam pas daktarą Kerou. 

Kai Bekas baigė kalbėtis telefonu, jie pasiekė tvarkingą mūrinį 
šeimos gydytojo namą. Kerou atidarė duris vilkėdamas pižamą, 
pasakė ketinęs leisti vakarą žiūrėdamas filmus per HBO kana- 
lą. Kaip ir visi daktaro drabužiai, pižama buvo keliais dydžiais 
per didelė ir jis atrodė kaip nykštukas, vesdamas juos siau- 
ru, blausiai apšviestu koridoriumi į namo gilumą, kur buvo ka- 
binetas. 

- Čia mano tėvas gydytojavo daugiau nei penkiasdešimt 
metų, - paaiškino jis Bekui. - Net įsirengęs kabinetą Lafaeto 
gatvėje ir suremontavęs namą, aš pasilikau šį kambarį sku- 
biems atvejams. 

Daktaro ir Kriso nuomonė sutapo: nors žaizda bjauri, bet ne- 
gili, todėl siūti nereikėjo. Kerou išvalė žaizdą antiseptiku, kuris 
taip dvokė, kad Kriso akyse pasirodė ašaros, o paskui sutvarstė. 

— Suleisiu į raumenis antibiotikų. Nusismauk kelnes. 

Krisas iškentė procedūrą ir taisydamasis kelnes tarė: 

— Susitarkim, Hafui apie tai nieko nesakysim. 

— O kodėl ne? - išsiblaškęs paklausė Kerou, dėdamas vienkar- 
tinį švirkštą į pavojingų atliekų dėžutę, pritvirtintą prie sienos. 

— Jam nelabai būtų sveika išgirsti, kad vienintelį jo sūnų su- 
badė peiliu. 

Kerou kelias sekundes žvelgė į Krisą tuščiu žvilgsniu, o pa- 
skui tarė: 

- Gerai. Teisingai manai. Per greitai po infarkto. 

- Vis tiek Redas jam praneš, - pasakė Bekas. - Jei mes ne- 
pasakysim Hafui, jis velniškai supyks ir kraujospūdis vis tiek 
pakils. 

— Manau, tu teisus, - pasakė Krisas. - Tačiau palaukim ryto- 
jaus, aš jam pasakysiu per pusryčius. Gal iki to laiko Votkinsas 
jau tupės areštinėje ir Hafui nereikės nervintis. 


270 SANDRA BROWN 


Jiems išeinant atvyko Redas Harperis. 

— Liepėme ieškoti Votkinso motociklo, - pasakė jis, išlipęs 
iš automobilio ir priėjęs prie jų. - Policininkai stebi kelius toje 
vietovėje, kur jį matėt. Kaip tavo ranka, Krisai? 

— Viskas bus gerai. Tik negaišdami suraskit Atlėpausį. 

— Bėda ta, kadjis giminių ir draugų turi kiekviename aplinki- 
niame rajone. Pelkėse galima pasislėpti, tie žmonės neišduoda 
vienas kito. Klausinėjami jie užsičiaupia ir informacijos neiš- 
muši nė su laužtuvu. 

— Ar žinai, kur jis gyveno nuo to laiko, kai išėjo iš kalėji- 
mo? - paklausė Krisas. 

— Pasak jo priežiūros pareigūno, turėjo gyventi pas tėvo gi- 
mines, bet šiandien buvau pas jo dėdę, sakė, kad Votkinsas iš- 
sikėlė iš jų prieš kelias savaites. Jis mano, kad Atlėpausis apsi- 
stojo pas draugus. 

Redas pasakė, kad šią popietę jie patikrino kelias vietas. 

— Visi, su kuriais šnekėjom, apsimetė nieko nežiną, bet vei- 
kiausiai meluoja. Šį vakarą vėl ieškosim. 

— Būkit atsargūs, - įspėjo Krisas. - Jis tai Žino. 

- Taigi, kažkas jam pasakė. 

— Kai Krisas paminėjo Denį, Atlėpausis iš karto paklausė, ar 
jūs todėl jo ieškot, - paaiškino Bekas. 

— Turėkit arešto orderį, - pasiūlė Krisas. - Gal rasit ką nors, 
kas jį siejo su Deniu. 

Redas atmetė tokią optimistinę galimybę. 

— Nemanyčiau, kad pagausim Atlėpausį su svariais įkalčiais. 
Jis ne Einšteinas, bet ir ne toks kvailas. 

— Tikriausiai tu teisus, - rimtai tarė Krisas. - Bet esu įsitiki- 
nęs, kad jis nužudė mano brolį. 

Redas pažadėjo pranešti, jei ką nors sužinos, grįžo į savo au- 
tomobilį ir išvažiavo. Krisas liepė daktarui Kerou atsiųsti jam 
sąskaitą ir šis pažadėjo tai padaryti. 

— Ne visai toks vakaras, kaip tikėjausi, - pasakė Krisas, sės- 
damas į automobilį, kurio užpakalinis buferis buvo įlenktas, o 


žibintas sudaužytas. 

Vairavo Bekas. 

- Jaučiau, kad geriau likti namie. 

— Taigi labai tau dėkui už rūpestį, - pasakė Krisas, apsimes- 
damas įsižeidusiu. - Nedrįstu nė pagalvoti, kas būtų atsitikę, jei 
būčiau buvęs vienas. Žinoma, tu taip ilgai delsei, kad jis būtų 
spėjęs paleisti man žarnas ir išmėsinėti. 

— Aš įkritau į griovį, - graudžiai tarė Bekas. 

- Ką? 

— Girdėjai, ką pasakiau. 

— Ar dėl to čia tas užsistovėjusio vandens kvapas? 

- Aš iki kelių buvau jame. 

Krisas nusikvatojo ir priglaudė ranką prie krūtinės kaip nau- 
jagimį. 

— Jau pradeda skaudėti. Reikėjo paprašyti daktaro nuskaus- 
minamųjų. 

- Atrodo, Atlėpausis susijęs su Denio mirtimi, ar ne? 

— Manau,jis ne susijęs, jis jį nužudė iš keršto. 

- Tada... Ai, nesvarbu. 

— Kas nesvarbu? 

Bekas gūžtelėjo pečiais. 

— Jei jis nužudė Denį, turėtų mūsų vengti? Ypač tavęs. Man 
keista, kad šįvakar jis mus persekiojo. 

Krisas papurtė galvą. 

- Tu mąstai kaip racionalus, protingas žmogus, Bekai. 
O Votkinsas - atmata. Jam tiesiog niežti leisti mums suprasti, 
kad jis nužudė. Jis šaiposi iš mūsų. Negali atsispirti nedžiūga- 

vęs. Galiu vienos rankos pirštais suskaičiuoti, kiek kartų buvom 
susitikę prieš jam sėdant į kalėjimą. O dabar jis staiga išdygsta 
visur, kur mes esam. Manai, tai sutapimas? 

— Turbūt tu teisus. Jis galėjo tave nužudyti, Krisai. 

— Kaip tik tai aš ir pagalvojau, - niūriai tarė Krisas. - Bet tik 
tada, kai viskas baigėsi. Kai suvokiau, kas galėjo atsitikti, man 
sulinko keliai. 

Bekas įsuko į Hoilų įvažiavimą. 

- O velnias! - suvaitojo Krisas. - Nesulaukėm nė pusryčių. 

Name plieskė visos šviesos. Hafas stovėjo verandoje ir rūky- 
damas cigaretę laukė jų. 


Na, jis ir susikniso gyvenimą! 

Atlėpausis Votkinsas važiavo šalutiniais vieškeliais, kurie la- 
biau priminė keliukus per pelkėtą vietovę. Kartais jie baigdavo- 
si dumblėta, pilna gyvačių kūdra ar aklakeliu, atsiremiančiu į 
tankų mišką. Tai versdavo jį grįžti atgal, rizikuojant susidurti su 
jį persekiojančių policininkų gauja. O, jis nenustebtų, jei Hoilai 
būtų užsiundę paskui jį kelis šunis. 

Atlėpausis nebuvo vunderkindas, kai reikėjo mokytis iš 
knygų, tačiau sugebėjo peštis. Jis žinojo, kaip atremti brutalią 
jėgą - nedelsdamas duodi atgal, o jei nori laimėti, nesilaikai jo- 
kių taisyklių. 

Kai Krisas Hoilas jį apkaltino, jis išsigando, tačiau nugalėjo 
savigynos instinktas. Prisiminęs visam gyvenimui įkaltas pa- 
mokas, pamiršęs trejus sunkius kalėjimo metus ir tai, kad pa- 
leistas lygtinai, jis išsitraukė iš bato aulo peilį. 

Dabar Atlėpausis keikė save už tai, kad išgėrė per daug, ne- 
išlaikė šalto, blaivaus proto ir leido tam turtingam šunsnukiui 
jį sukurstyti. Atlėpausio galva dar buvo apsvaigusi, jis nepa- 
jėgė prisiminti susirėmimo smulkmenų; neatsiminė, kad būtų 
švaistęsis peiliu, bet tikriausiai taip buvo, nes Hoilas stovėjo 
kraujuodamas. 

Prisiekiu Dievu, vėliau aiškins Atlėpausis tiems, kas jo 
klausysis, aš tik norėjau jį pagąsdinti peiliu. Visai neketinau 
jo naudoti. 


Dvidešimt trečias skyrius 


„20 paskambino Bekui į kabinetą pirmadienį, penktą va- 
landą po pietų. 

— Bekas Merčantas. 

— Seira Linč. Ar jūs laisvas šiandien po pietų? 

— Ar kviečiat mane į pasimatymą? 

— Noriu, kad pasikalbėtumėt su vienu žmogumi. 

— Kokiu? 

— Kelvinu Makgro. 

— Savo pirmtaku? Apie ką? 

— Susitinkam mano motelyje šeštą. 

Ir pypsėjimas ragelyje. 

Bekas pasibeldė į Seiros kambario duris lygiai šeštą, ir Seira iš 
karto atidarė. Jos rankinė jau buvo ant peties, kambario raktas 
rankoje. 

— Ar aš nė neužeisiu? 

Seira uždarė duris. 

— Aš vairuosiu. 

Nuomoto kabrioleto stogas buvo nuleistas. Kai jie išvažiavo 
už miesto, vėjas į visas puses plaikstė Seiros plaukus, bet ji to 
nepastebėjo. Oro kondicionierius pūtė visu pajėgumu, bet oras 

automobilyje vis tiek buvo tvankus. Jis visą dieną stovėjo sau- 
lėje ir sėdynių apmušalai po Beko šlaunimis ir nugara priminė 
kaitvietę. 

- Girdėjau, jūs su Krisu įdomiai praleidot šeštadienio vaka- 
rą, - pasakė Seira. 

- Mėginom tai nuslėpti, bet naujienos greitai sklinda. 

- Kaip jo ranka? 

— Ne taip blogai, kaip galėjo būti. 

— Negaliu įsivaizduoti Kriso pešantis su kuo nors kelio vi- 
dury. Apie ką jis galvojo? 

— Kad Votkinsas nužudė Denį. 

Seira staiga pasuko galvą. 

- Atlėpausis Votkinsas? Ar mes kalbam apie tą patį žmogų? 

- Taip, apie nevykusį jūsų gerbėją. Denis atmetė jo prašymą 
dėl darbo liejykloje, - Bekas trumpai paaiškino, kodėl Votkin- 
sas laikomas įtariamuoju. 

— Manot, kad tai įmanoma? - paklausė Seira, išklausiu- 
si Beką. 

- Įmanoma? Taip. 

- Ir tikite tuo? 

— Nežinau, Seira, - Bekas pasimuistė ir dėl deginančių sėdy- 
nės apmušalų, ir dėl jos klausimo. - Policijos nuovada mano, 
jog pakankamai įtikima, kad reikėtų apklausti Votkinsą. 

— Jei visus, kurie turi nuoskaudų dėl Hoilų, surikiuotume į 
eilę, ji nusidriektų ištisas mylias. O kaip kiti darbuotojai, ku- 
riuos išmetė iš darbo per visus tuos metus? Lyg lapelis su Vot- 
kinso pavarde būtų ištrauktas iš skrybėlės. 

— Sutikčiau su jumis, jei ne Votkinso elgesys šeštadienio va- 
karą. Mačiau, kaip jis pravažiavo pro mano namus. Tuo metu aš 
jo neatpažinau - tiesiog pralėkė motociklininkas. Bet tai buvo 
Votkinsas. Jis atsekė Krisą, o paskui tyčia mėgino nustumti nuo 
kelio. Kaip Žinot, dabar jam bus pareikštas kaltinimas dėl už- 
puolimo ir mirtinai pavojingo ginklo panaudojimo, net jei jis 
visiškai nesusijęs su Denio mirtimi. Votkinsas nuėjo įspūdingą 
nusikaltėlio kelią. Išgirdęs Denio vardą, jis susinervino. Kad ir 

kaip mes vertintume, jis - pavojingas Žmogus, ir nemanau, kad 
žudant jo ranka sudrebėtų. 

Neatrodė, kad Seira patikėjo. 

— Votkinso teistumas jį paverčia atpirkimo ožiu, ar ne? 

- Jis puolė Krisą peiliu. 

- Arjūs matėt jų kovą? 

— Kai ką mačiau, kai išbridau iš griovio. 

Jis papasakojo apie savo nelaimę, bet Seirai nepasirodė juo- 
kinga. Jos lūpos sukrutėjo. 

- Jei jūs teisme duotumėt parodymus kaip liudytojas, ar da- 
vęs priesaiką galėtumėte teigti, kad Votkinsas tyčia perrėžė Kri- 
sui ranką? 

— Argi tai neakivaizdu? Kriso ranka kraujavo. 

Seira įvažiavo į kelkraštį ir sustojo magnolijos šešėlyje. Neiš- 
jungusi variklio ji atsisuko į Beką. 

— Kartą, kai mes buvome paaugliai, kokių keturiolikos pen- 
kiolikos metų, aš praleidau visą popietę vonios kambaryje puoš- 
damasi. Nors name dar trys vonios kambariai, Krisas vis beldė 
į duris ir ragino mane, tikriausiai tik dėl to, kad jam buvo nuo- 
bodu. Galiausiai aš atidariau duris ir liepiau jam dingti - palikti 
mane ramybėje. Jis įsispraudė vidun ir mes ėmėm spardytis. 
Staiga Krisas suriko lyg skerdžiamas ir nubėgo ieškoti Hafo. 
Jis pasiskundė, kad aš jį puolusi plaukų žnyplėmis ir bjauriai 
nudeginusi ranką. - Seira nutilo, kad Bekas suvoktų visą situa- 
ciją. - Atidarydama duris, aš nelaikiau tų žnyplių, Bekai. Jos 
buvo įjungtos, bet gulėjo ant tualetinio staliuko. 

— Norite pasakyti, kad jis tyčia nusidegino? 

— Taip, ryžosi ištverti skausmą, norėdamas mane apkaltinti. 

— Jūs teigiate, kad Krisas tyčia pakišo ranką Atlėpausiui po 
peiliu? 

Seira ilgai ir įdėmiai žvelgė į Beką, o paskui nuvairavo auto- 
mobilį į plentą. 

— Jūsų susirėmimas su Votkinsu nebuvo vienintelė paskala, 
kurią išgirdau šiandien. 

— O kur klausėtės tų paskalų? 

- Grožio salone. 

Bekas nusmaukė saulės akinius ir pažvelgė į vėjo sutaršytus 
Seiros plaukus. 

— Man darė pedikiūrą! - provokuojamai tarė ji. 

Tai suteikė progą pasilenkti ir pažiūrėti į dailią dešinę koją, 
kuria ji spaudė greičio pedalą, laikydamasi septyniasdešimties 
mylių per valandą nuo tada, kai išvažiavo už miesto. 

—- Mm... Gražu. Bet spalvos neįmanoma nusakyti. Tikrai ne 
raudona ar rausva. Kaip ji vadinasi? 

— Merlin smėlinė. 

— Kaip Merlin Monro? 

— Tikriausiai. Niekada apie tai nepagalvojau. Bet svarbu ne 
mano kojų nagų spalva, o tai, kad salonas - geriausias vietos 
informacijos šaltinis. Ten galbūt nežino, kur yra Irakas, tačiau 
labai gerai informuoti, kas su kuo miega, kas buvo sužeistas 
praėjusį šeštadienį ir panašiai. 

- Ar ten sužinojot, kokios Kriso teismo prisiekusiųjų pavardės? 

Seira kilstelėjo antakius, bet nesileido išmušama iš vėžių. 

- Tiesą sakant, ne, - šaltai tarė ji, - šią informaciją gavau iš 
Teismo rūmų, - ir patylėjusi pasakė: - Man buvo įdomu, ar 
Hafas apie tai žino. 

- Žino. Negi manėt, kad jūsų susitikimai liks paslaptis? 
Jūs - išskirtinė asmenybė, Seira. Nors ir apsirengusi geriausiais 
drabužiais, kuriuos gali pasiūlyti vietos Volmartas*, bet jiems 
jūs liekat didmiesčio gyventoja. Faktas, kad grįžot po dešimties 
metų, - jiems didelė naujiena. Bet jūs kišatės į Hafo reikalus, ir 
tai net didesnė sensacija. Kad ir kaip jie jus gerbtų, niekas ne- 
nori pyktis su Hafu Hoilu. 

- Vos pradėjusi susitikinėti su prisiekusiaisiais žinojau, kad 
tai pasieks Hafo ir Kriso ausis. Ir jūsų, - pridūrė ji, šnairai pa- 
žvelgusi į Beką. - Man tai nerūpi. 

- Ir ką tikėjotės rasti kapstydamasi tame šiukšlyne? 


* Wall Mart - pigių universalių parduotuvių tinklas (vert. past.). 

- Žmogų, turintį sąžinę, kuris prisipažintų paėmęs kyšį ar 
žinotų, kad kiti paėmė. 

Seira papasakojo apie našlę Foster, turinčią protiškai neįgalų 
sūnų, ir apie susitikimą su vyru, kuris pradėjo verkti, kai jo pa- 
klausė apie prisiekusiojo darbą. 

— Kai mėginau išgauti daugiau informacijos, jo žmona 
liepė man išeiti. Vėliau sužinojau, kad praėjus mėnesiui po 
Kriso teismo tas vyras išsigelbėjo nuo bankroto. Koks su- 
tapimas! 

Seira išsuko iš greitkelio ir įvažiavo pro įspūdingus geleži- 
nius vartus. Abipus jų per dirbtinius akmenis kliokė dirbtiniai 
kriokliai, ant vartų kalto metalo raidės skelbė: „Paežerės dva- 
ras“. Pensininkų bendruomenė buvo įsikūrusi ant dirbtinio 
ežero kranto, šalia plytėjo smaragdinis aštuoniolikos skylučių 
golfo laukas. Vešlių ąžuolų giraitėje buvo įsikūręs klubas, baras 
ir rekreacijos centras. Paslaugos buvo išvardytos baltomis rai- 
dėmis žaliame stende. 

Gyvenamieji namai pastatyti kompaktiškai, tačiau butai ele- 
gantiškai atskirti, per nepriekaištingai suplanuotą rajoną vin- 
guriavo plytelėmis grįsti takeliai. 

Seira pastatė automobilį lankytojams skirtoje aikštelėje prie 
klubo, tačiau nelipo lauk. 

— Nekenčiu tokių vietų. Jos pernelyg sterilios. Kasdien tie pa- 
tys veidai ir ta pati rutina. Negi jiems nenuobodu? 

— Bent jau nereikia jaudintis dėl darbininkų streikų. 

Seira atsigręžė į Beką. 

— Taigi ir šita paskala teisinga, ar ne? 

— Deja. 

— Papasakokit apie tai. 

- Yra toks vyrukas, vardu Nilsonas, - pasakė Bekas. 

- Ši pavardė nuskambėjo salone. Jūs taip pat jį minėjot. 
Kas jis? 

— Firmų, tokių kaip Hoilų bendrovė, bėda. 

— Matyt, Bilio Poliko žmona susisiekė su juo. 

- Ir dėl to jis pasikvietė sunkiąją artileriją, - pasakė Bekas. — 
Jis pasamdė profsąjungų Žmones, kad surengtų piketą ir ragin- 
tų mūsų darbininkus streikuoti. 

- Ir gerai padarė. 

- Bus pakankamai bjauru, Seira. 

— Jau dabar bjauru. 

- Žmonės nukentės. Ne, nesakykit nieko, - greit tarė jis, pa- 
matęs, kad Seira ketina prieštarauti. - Manau, neįmanoma nu- 
kentėti labiau negu Bilis, tai tragiškas įvykis, tačiau netyčinis. 
Galbūt jo buvo galima išvengti. O streikas - tai karas. 

- Tikiuosi, jūsų pusė pralaimės. 

Bekas liūdnai nusijuokė. 

— Galjūsų noras ir išsipildys, - jis atrėmė galvą į sėdynės atra- 
mą ir pažvelgė į viršų pro medžio, po kuriuo jie stovėjo, šakas. — 
Labai netinkamas laikas. Denis mirė vos prieš savaitę, atrodo, 
tai žmogžudystė. Redas Harperis iš paskutiniųjų stengiasi su- 
rasti nedorėlį, ištroškusį Hoilų kraujo. O jo skyriaus detektyvas 
vis dar stato pinigus už Krisą, kaip už tinkamiausią įtariamąjį. 
Jūs važinėjat tai šen tai ten savo atviru raudonu automobiliu ir 
primenat žmonėms, kad Krisas ne pirmą kartą įtariamas žmog- 
Žudyste. Dėl jūsų Hafo kraujospūdis kyla į stratosferą, palaikot 
priešingą pusę darbo ginče. Ir tai dar ne viskas. 

— Kas dar? 

Bekas pasisuko į Seirą. 

— Man velniškai sunku jūsų neliesti, - jis pažvelgė žemyn į 
jos dešinę koją, sijonas buvo užsikėlęs aukštai virš kelių. - Ne- 
žinau, kas blogiau: būti toli nuo jūsų ir tik svajoti, kad jus liečiu, 
ar sėdėti šitaip arti, matyti jus ir vis tiek negalėti elgtis laisvai. 

Jis pažvelgė į jos veidą, klaidingai manydamas, kad ten bus 
saugesnė teritorija, tačiau jos maištinga išraiška išblaškė to- 
kias viltis. 

- Ponią Foster papirko televizoriumi dideliu ekranu, kad jos 
neįgalus sūnus būtų patenkintas, - griežtai tarė ji. - O tas vyras 
pardavė savo sielą, kad išbristų iš skolų. 

Bekas atsisėdo tiesiai ir atsiduso. 

— Turite faktų? Galit įrodyti? 

— Ne. 

— Esat tikra, kad juodu buvo tarp tų šešių, balsavusių už Kri- 
so išteisinimą? Ar galite tai įrodyti? 

— Ne. 

Jis priekaištingai pažvelgė į ją. 

- Tarkim, našlė su neįgaliu sūnumi ir vos bankroto išvengęs 
vyras tikrai paėmė kyšį ir balsavo už tai, kad Krisas nekaltas. Ar 
pasijutot geriau, priminusi jiems apie jų nusižengimą? 

Seira nuleido akis ir tyliai atsakė: „Ne“. 

— Kokį pamokomą poveikį jų gyvenimui turėjo tai, kad pri- 
kišot jiems veidrodį, Seira? 

- Jokio, - atkirto ji. - Aš jus supratau. 

— Tai kodėl jūs trikdėte tuos žmones? Ką pasiekėt? Jūsų taiki- 
nys - Hafas ir Krisas. Kodėl nesusigrumiat su jais? 

— O kodėl jūs to nedarot? - atšovė ji. - Ar nenorit žinoti tie- 
sos apie Kriso bylą? Jums verčiau nežinoti, jog Hafas papirko 
prisiekusiuosius, kad Krisas išsisuktų nuo kaltinimo žmogžu- 
dyste. Argi ne taip? 

Bekas taip pat pakėlė balsą: 

- Jei Hafas ir papirko prisiekusiuosius, tai vien tam, kad būtų 
tikras, jog jo sūnaus nenuteis už nusikaltimą, kurio jis nepada- 
rė. Ši jūsų vendeta... 

— Tai ne vendeta. 

— Tai ko jūs norit? 

- Sąžiningumo. Jie jo neturi. Tikėjausi, kad galbūt... 

— Kas? 

Ji nutilo, įkvėpė ir sumurmėjo: 

— Kad jūs turit. Todėl ir atsivežiau jus čia, - ji linktelėjo į 
namukų ežero pakrantėje eilę. - Kelvinas Makgro gyvena tre- 
čiame name nuo kampo. Šįryt jis sutiko pasikalbėti. Aš net nu- 
stebau, kad jis sutiko pasimatyti su manim. Mane pribloškė 
jo išvaizda. Jis labai paseno nuo tada, kai jį mačiau pastarąjį 
kartą. 

— Dešimt metų palieka pėdsakus. 


280 SANDRA BROWN 


— Manau,jis suseno per pastaruosius trejus metus, nes papirki- 
nėjo prisiekusiuosius, mėgindamas išsukti Krisą. Kaltė jį užpjovė. 

- Arjis tai pripažino? 

— Taip, Bekai. Sakė, kad tai buvo jo paskutinis žygdarbis Hoi- 
lų bendrovei. Jis tapo bendrovės juristu gana greit, kai Hafas 
perėmė valdymą iš mano senelio. Makgro dirbo Hafui ir jo fir- 
mai tai, ką dabar darot jūs. Paskutinis dalykas, kurį jis nuveikė, 
prieš Hafui jį išleidžiant į pensiją ir priimant jaunesnį ir... 

— Ne tokį sąžiningą... 

— Norėjau pasakyti gabesnį. 

Bekas skeptiškai susiraukė, bet mostelėjo leisdamas jai kal- 
bėti toliau. 

- Kai paskyrė prisiekusiuosius, Makgro tarp jų ieškojo pa- 
žeidžiamų. 

— Pavyzdžiui, turinčių neįgalų sūnų... 

- Būtent, - Seira pažvelgė į teniso kortus, kur vangiai Žaidė 
dvi poros. - Jūs labai įžvalgiai paklausėt, ar gerai jaučiausi pasi- 
kalbėjusi su tais žmonėmis. Jaučiausi šlykščiai, ypač apsilankiusi 
pas ponią Foster. Nekaltinu jų, kad pasinaudojo proga pasige- 
rinti gyvenimą, net jei tai tokia smulkmena kaip televizorius. 
Būdama jos vietoj, aš taip pat būčiau pasinaudojus. Ji darė tai 
ne sau, darė, kad sūnui būtų geriau. Mylimam sūnui, - kai Seira 
atsigręžė į Beką, jos liūdna šypsena virto pasibjaurėjimo grima- 
sa. - Bet Kelvinas Makgro atliko nešvarius Hafo darbus iš labai 
savanaudiškų paskatų. Jo elgesyje neįžvelgiu jokio kilnumo. Jis 
paliko Hafo bendrovę finansiškai aprūpintas, galėdamas apsigy- 
venti tokioje prašmatnioje pensininkų bendruomenėje kaip ši. 
Tačiau šis žmogus negali ramiai gyventi. Šįryt jis džiaugsmingai 
sutiko progą palengvinti savo sąžinę. Jis viską man prisipažino. 

Bekas ilgai žiūrėjo į ją, o paskui ištiesė ranką prie durelių 
rankenėlės. 


- Gerai, eikim paklausyti, ką pasakys ponas Makgro. 


Č 

Jie nuėjo takeliu ežero pakrante. Makgro namo pirmo ir ant- 
ro aukšto langus dengė kaltos grotelės, primenančios prancūzų 
kvartalo balkonus. Žinovė Seira tai įvertino kaip apgailėtiną 
imitaciją. 

Seira dar kartą paspaudė skambučio mygtuką ir pažvelgė į 
akutę. Duris atvėrė ta pati slaugytoja, įleidusi ją rytą. Ji vilkėjo 
gurgždančią baltą uniformą, veido išraiška buvo suirzusi, nors 
rytą ji spinduliavo šypsena. Seira nesuprato, kodėl jos elgesys 
taip pasikeitė. 

— Dar kartą laba diena. 

— Rytą nepasakėt, kas jūs, - smerkiamai tarė slaugytoja. 

— Aš jums pasakiau savo pavardę. 

Slaugytoja piktai sumurmėjo. Žinodama, kad Bekas viską 
stebi, Seira išsitiesė. 

— Kaip sakiau išeidama, aš ketinau atsivesti dar vieną žmogų 
susitikti su ponu Makgro. Ar galima užeiti? 

- Taip, ponia, - šaltai atsakė slaugytoja ir pasitraukė įleisda- 
ma. - Jis terasoje, kur jį lankėte rytą. 

- Ačiū. Ar jis mūsų laukia? 

— Manau, taip. 

Nors slaugytoja buvo šiurkšti, Seira dar kartą jai padėkojo 
ir mostelėjo Bekui sekti iš paskos. Jie nuėjo koridoriumi, jame 
buvo daug baldų, kaip ir kambariuose. Terasa buvo namo gale, 
priešais golfo lauką. Kelvinas Makgro nugara į duris sėdėjo 
tame pačiame krėsle kaip ir per praėjusį apsilankymą. Seira 
šypsodamasi ištarė jo vardą. Jis pažvelgė į ją lyg į visiškai nepa- 
žįstamą ir Seirą apėmė bloga nuojauta. 

— Aš atsivežiau poną Merčantą. Ar dabar tinkamas laikas? 

— Bijau, kad ne, Seira, - iš pinto krėslo su aukšta atkalte, slė- 
pusia sėdintįjį, pakilo Krisas. - Bekas man pasakė, kad jūs su 
juo einat į svečius, ir tai priminė man, kad pastaruoju metu la- 
bai apleidau mūsų Kelviną. Aš dažnai apsilankau čia pažiūrėti, 
kaip jam sekasi. Deja, dabar viena iš jo blogųjų dienų. Jo protas 
prašviesėja ir vėl aptemsta. Žinai, šitaip būna sergantiesiems 
Alcheimerio liga. 

Jis priėjo prie senuko ir meiliai padėjo ranką jam ant peties. 
Makgro nesujudėjo ir niekaip nesureagavo, tik tuščiai žvelgė 
prieš save. 

- Būna dienų, kai jis neprisimena savo vaikų. O kartais teigia 
esąs kaimynės, septyniasdešimt aštuonerių metų našlės, kūdikio 
tėvas. Praėjusią savaitę jis nuogas braidžiojo ežere. Stebuklas, 
kad nenuskendo. O kitą dieną atrodė visiškai sveikas, sugrįžo 
visi įgūdžiai. Penkis kartus laimėjo šaškėmis prieš slaugytoją. — 
Krisas vėl suspaudė senukui petį. - Tragiška, ar ne? Kai pagal- 
voji, koks iškalbus jis buvo teismo salėje. Protas lyg plieniniai 
lynai, - jis sielvartingai papurtė galvą. - Dabar, kartais dienų 
dienas neištaria nė žodžio, o kartais plepa neužsičiaupdamas, 
bet visokius beprasmius dalykus. Negalima tuo tikėti. 

Seiros kvėpavimas padažnėjo, pasidarė karšta. Kraujas mušė 
į galvą. Ji neketino alpti, bet atrodė, kad tuoj tuoj sprogs. Ji galė- 
jo ignoruoti Krisą, žinojo, kad juo negalima pasitikėti, tačiau ją 
mirtinai žeidė Beko išdavystė. Jis paspendė jai spąstus, o paskui 
buvo toks įžūlus, kad saldžiai suokė apie geismą ir svajones. Ji 
norėjo išdraskyti jam akis už tai, kad privertė juo patikėti, kad 
leido pamanyti, kad galbūt jis ne toks vertas paniekos, kaip tie 
vyrai, kuriems ištikimai tarnavo. 

Seira atsigręžė į jį ir riktelėjo: 

— Tu - kalės vaike! - Tai buvo tik švelnus apibūdinimas to, 
ką jam jautė. 

Ji pramovė pro jį, paliko neskoningus namus ir tekina leidosi 
prie automobilio. Sunkiai alsuodama, iš dalies dėl kaitros, ta- 
čiau labiau iš įniršio ir pažeminimo, Seira įkišo raktelį į spynutę 
ir pamatė, kad ranka kraujuoja - taip stipriai spaudė raktelį, 
kad jo dantukai įsirėžė į delną. 


Dvidešimt ketvirtas skyrius 


E ias Deilis išėjo iš namų dešimt po dešimtos, pusva- 
landžiu anksčiau, negu reikėjo. Iki gamyklos automobiliu vos 
penkios minutės, o pamaina prasideda vienuoliktą valandą. At- 
mosfera namie buvo tokia nepakenčiama, kad jau verčiau kuo 
greičiau atsidurti liejykloje. Liusė širsta dėl Seiros. Tekėdama 
užjo žinojo, kad jis su Seira Hoil kadaise buvo pora, ir nors abu 
tada mokėsi vidurinėje, tie santykiai buvo rimti. Save gerbian- 
tys apkalbų šaltiniai nepraleido nė vienos pikantiškos jų meilės 
istorijos smulkmenėlės. 

Liusė kedeno šią temą, kai jie dar susitikinėjo. Klarkas buvo 
jai atviras. Jau verčiau tegul ji išgirsta iš jo, negu iš miesto žmo- 
nių, besidžiaugiančių kitų nelaimėmis ir mielai jas aptarinė- 
jančių. 

Liusė net privertė Klarką prisipažinti, kad jis mylėjo Seirą. 
Tačiau jis aiškiai pasakė, kad ta meilė - jau istorija, ir priminė 
Liusei, kad ji taip pat nėra skaisti mergelė. Tema buvo pamiršta. 
Kai jie susituokė, nebebuvo dėl ko pyktis. Vis dėlto viena žinoti 
apie Seirą ir visai kas kita, kai Seira mieste, ateina į namus ir 
atrodo kaip milijonas dolerių. Liusei tai visiškai nepatiko. Vos 
Seira nuvažiavo, ji iš karto užsiplieskė: 

— Aš to nepakęsiu, Klarkai. 

Ji kalbėjo tyliu, bet tvirtu balsu, rodydama, kad nejuokauja. 
Kai Liusė rėkdavo, Klarkas žinodavo, kad ginčą išprovokavo 
pyktis, kad tai nelabai rimta ir ilgai netruks. Tačiau dabar ki- 
taip. Tyliai kalbėdama Liusė teigė, kad jis verčiau sėstų ir klau- 
sytų, ką ji nori pasakyti. 

— Gana, kad taikstausi su tavo girtuokliavimu ir nuolatine 
depresija, nepakęsiu, kad dar miegi ir su Seira Hoil, ar Linč, ar 
kaip ji ten vadinasi. 

— Aš neketinu miegoti su Seira. Mes - seni draugai. 

- Jūs buvot meilužiai. 

- Buvom. Kai buvom vaikai. Negi manai, kad ji norėtų manęs 
dabar. 

Iš visų dalykų, ką Klarkas galėjo pasakyti, šitas buvo netin- 
kamiausias. Liusė suprato taip: jei Seira norėtų Klarko, jis ne- 
sipriešintų. Be to, galėjai manyti, kad Liusei Klarkas tinka, bet 
Seirai Hoil jis per prastas. 

Rytą išeidama į darbą Liusė verkė. Kai grįžo, ašaros buvo 
nudžiūvusios, bet namie tvyrojo vėsi atmosfera, o miegama- 
jame - ir visai šalta. Praėjus savaitei po Seiros apsilankymo, 
niekas nepasikeitė. 

Likimo ironija, Klarkas mylėjo Liusę. Ji nebuvo tokia elegan- 
tiška ir rafinuota kaip Seira, bet savaip graži. Liusė mylėjo vai- 
kus ir viena jais rūpinosi, kai pirmasis vyras ją paliko. Svarbiau- 
sia, ji mylėjo Klarką, ir tai tikras stebuklas, nes Klarkas turėjo 
mažai savybių, už kurias jį būtų galima mylėti. 

Paskendęs savo mintyse Klarkas pastebėjo automobilį užpa- 
kalyje tik tada, kai jis vos nepalietė užpakalinio buferio. Klarkas 
pasitraukė į dešinę kelio pusę, palikdamas vietos lenkti. Bet vai- 
ruotojas liko už jo ir ėmė mirksėti šviesomis. 

— Kokia čia velniava? 

Klarkas iš karto pažvelgė, ar nėra lemputės ant stogo, many- 
damas, jog tai policijos patrulis, tačiau nepastebėjo jokio ženklo, 
kad tai valdžios pareigūnų automobilis. Sunerimęs jis sugriebė 
pakištą po sėdyne domkratą. Pradėjęs gerti, jis paprastai lan- 
kydavosi tokiose vietose, kurių lankytojai - blogos reputacijos 

tipai. Kartais jis su jais susipykdavo. Automobilyje užpakalyje 

Vairuotojas vėl pamirksėjo šviesomis. Klarkas įvažiavo į kel- 
kraštį ir sustabdė, užpakalyje automobilis padarė tą patį ir iš- 
jungė žibintus. Klarkas tvirčiau suspaudė domkratą. Vairuoto- 
jas išlipo, pribėgo ir pabeldė į langą. 

— Klarkai, tai aš. 

Pažinęs veidą po beisbolo kepuraite, Klarkas paleido dom- 
kratą ir pasilenkė atidaryti durelių. Seira greit įlipo ir uždarė 
dureles, kad šviesa viduje užgestų. Ji vilkėjo mėlynus džinsus, 
tamsius marškinėlius, plaukus buvo susikišusi po kepuraite. 

— Ką čia, po velnių, veiki? - riktelėjo Klarkas. 

— Pripažįstu, kad šiek tiek teatrališka, bet turėjau susitikti su 
tavim ir norėjau, kad niekas to nesužinotų. 

— Aš turiu telefoną ir kol kas apmoku sąskaitas, todėl jis 
veikia. 

- Galėjo atsiliepti Liusė. Jei neklystu, ji nelabai apsidžiaugė, 
pamačiusi tavo mokyklos laikų meilę, stovinčią savo kieme. 

— Ne, nelabai. 

— Aš jos nė kiek nekaltinu. Jausčiausi taip pat. Bet, Klarkai, 
prisiekiu, aš nenoriu komplikuoti tau gyvenimo, kenkti tavo 
santuokai ar įsiterpti tarp tavęs ir žmonos. Jei tu netiki, aš tuoj 
pat išlipsiu. 

Klarkas valandėlę tyrinėjo Seiros veidą: vis toks pat gražus, 
bet akys nebedega jam aistra. Jie visada jaus vienas kitam sim- 
patiją, paremtą karčiai saldžiais prisiminimais, tačiau amžinos 
meilės tikimybė jau prarasta. Klarkas žinojo: Seira sako tiesą, 
teigdama, kad šio slapto pasimatymo tikslas - ne jų meilę at- 
naujinti. 

— Tikiu tavim, Seira. 

— Gerai. 

— Tai ko tu nori? 

Jis klausėsi ištisas penkias minutes. Kuo ilgiau ji kalbėjo, tuo 
labiau jis stebėjosi. Seira baigė klausimu: 

— Ar tu tai padarysi? 

— Prašai manęs šnipinėti žmones, su kuriais dirbu. 

— Nes jie šnipinėja tave, Klarkai. 

Seira užkėlė kelį ant sėdynės, kad galėtų geriau matyti Klar- 
ką. Šiek tiek palinkusi į priekį ji kalbėjo toliau: 

— Tu manai, kad Hafas ir Krisas leis šitą streiką ir nekovos? 
Bekas Merčantas prognozuoja, kad gali būti kraujo. Jis pavadi- 
no tai karu. 

— Aš girdėjau kalbas apie Čarlzą Nilsoną, - pasakė Klarkas. - 
Jis turėtų atsiųsti profsąjungų aktyvistus pasikalbėti su mumis. 
Planuojami slapti susirinkimai. 

- Taigi darbininkai jau kalba apie tai? 

- Beveik vien apie tai, - pripažino Klarkas. 

- Gerai, gali būti tikras, kad Hafas turi šnipų, kurie praneša 
apie viską, kas kalbama ir kas ką sako. 

- Visi žino, kad Fredas Dekluetas yra Hafo žmogus. Jį labai 
sukrėtė Bilio nelaimė. Aš ten buvau ir viską mačiau. Žinoma, 
Fredas pasistengė kuo greičiau nuvežti Bilį į ligoninę, kol tas 
nenukraujavo, tačiau Fredas turi šešis vaikus, kuriuos reikia 
maitinti, aprengti ir išmokyti. Jis gins savo interesus ir, jei rei- 
kės įsiteikti Hafui, jis tai darys. Kiti elgsis taip pat, nes gerai 
žinoma, kad Hafas apdovanoja visus, kurie išduoda bendradar- 
bius, profsąjungų šalininkus. 

- Ar žinai, kas tie kiti? 

— Kai kuriuos. Ne visus. Fredas ryškiausias, kitus sunkiau at- 
pažinti. 

- Tu galėtum daug padaryti, Klarkai: surasti Hafo šnipus, pa- 
skleisti jiems melagingą informaciją ir kartu organizuoti žmo- 
nes, kurie pasipriešintų Hafui, jei prasidės streikas. Galėtum ką 
nors pakeisti. 

Ji kalbėjo taip įsijautusi, kad jį sukrėtė jos naivumas. 

— Seira, pokyčių nebus, kol Hafo žodis lemiamas. 

- Gal jau nebeilgai. 

- Infarktas... 

— Ne, jis buvo nepavojingas ir galbūt Hafas mus visus per- 
gyvens. Aš turėjau galvoje federalinę valdžią. Nesvarbu, pa- 

vyks streikas ar ne, bet keletas agentūrų jau ketina nusukti jam 
sprandą. Jei Hafas nepagerins sąlygų, gali uždaryti gamyklą. Bet 
tai nebūtų pergalė, Klarkai, ar ne? Jei neliks liejyklos, kas atsi- 
tiks miesto ūkiui? Pagalvok apie baisias pasekmes, kurias patirs 
šeimos, jei uždarys gamyklą. Juk visų jų gyvenimai priklauso 
nuo liejyklos, - Seira nutilo atsikvėpti ir nuoširdžiai pasakė: — 
Turi būti pokyčių, ir greitai. Kitaip visi pralaimės. Tu galėtum 
pasinaudoti Bilio Poliko nelaimingu atsitikimu. Žinau, prašau 
tavęs nelengvo dalyko. Turėsi atrodyti kietas ir būti kietas, už- 
sitarnauti žmonių pagarbą ir pasitikėjimą. 

Klarkas patrynė žandą ir pajuto dygstančius šerius. Jautėsi 
sutrikęs, nes Seira antrą kartą užtiko jį nesiskutusį. Podraug 
priminė, kaip žemai jis smuko. 

- Tai sunki užduotis. 

- Aš suprantu, ko tavęs prašau. 

— Nesu tikras, kad supranti. 

— Aš buvau ceche, Klarkai. 

- Girdėjau. 

- Žinojau, kad ten blogai, bet mane pribloškė, kad taip blo- 
gai. Darbo sąlygos kaip viduramžiais. Kaip jūs ištveriat? 

— Neturim iš ko rinktis. 

— Dabar jau turit. Labai svarbu, kad vyktų pokyčiai, radikalūs 
pokyčiai. 

- Sutinku, bet aš tam netinkamas Žmogus, Seira. 

- Tu esi lyderis. 

— Galėjau juo būti, bet seniai. Argi dabar aš panašus į lyderį? 

— Ne! - atrėžėji. - Nepanašus. Dabar esi tikras bailys. Taip! - 
pabrėžė ji, pamačiusi jo nuostabą. - Neseniai man sakei, kad 
tavo gyvenimui reikia tikslo, kad turi grįžti į trasą, nori būti pa- 
vyzdžiu sūnui. Aš tau siūlau tikslą, o tu nuo jo nusigręži. Kodėl? 
Ko tu bijai? 

- Nesėkmės, Seira. Nesėkmės. Ir kol tu gauni tiek pinigų, 
kad gali juos rieškučiomis žarstyti, ir važinėji prabangiais auto- 
mobiliais, kol nesmukai taip žemai, kad tau nereikia didžiu- 
lių pastangų, jog kas rytą išliptum iš lovos, tu nesuprasi, kas 

yra nesėkmė. Tu nežinai, ką reiškia, kai eini gatve žinodamas, 
jog Žmonės, kurie tau skandavo prie stadiono barjero, dabar 
purto galvas ir ranka prisidengę kužda apie sudaužytą gyveni- 
mą, - Klarkas nutilo, kad susitvardytų, suvokė, kad jis pyksta 
ne ant Seiros, o ant savęs. - Tu velniškai teisi: aš bijau. Bijau 
netgi viltis. 

Jo kalba nuslopino Seirą. Kai ji prašneko, jos balsas buvo vos 
girdimas: 

— Tu neteisus, Klarkai. Aš žinau, ką reiškia, kai pakilti iš lovos 
reikia didžiulių valios pastangų, - ji atsiduso taip, kad net krūtinė 
suvirpėjo. - Bet tu esi kritiškoje kryžkelėje. Gali nieko nedaryti, 
tik pasakyk man „ne“ ir gyvenk kaip gyvenęs. Keik save ir gyve- 
nimą, skandink nusivylimą viskyje sakydamas: „Sielvartas - tai 
aš“. Nuolat skaudink žmoną, kol galiausiai mirsi vienišas, nie- 
kam nereikalingas alkoholikas. Arba gali imti elgtis vyriškai, 
kaip elgeisi, kai buvai tik vaikiščias, - Seira suėmė jo rankas ir 
suspaudė. - Aš nenoriu, kad tu darytum tai, norėdamas atkeršy- 
ti Hafui. Be to, jis to nevertas. Taip pat nenoriu, kad darytum tai 
dėl manęs, - ji dar tvirčiau suspaudė jam rankas. - Noriu, kad 
darytum tai dėl savęs. Na, ir ką dabar apie tai manai? 


Grįždama į motelį Seira atsargiai vylėsi, kad Klarkas užsidegs. 
Žiauru pavadinti jį bailiu, bet tai buvo spyris į užpakalį, kurio 
jam reikėjo. Ji tikėjosi, kad jame dar tūno šiek tiek išdidumo, 
palaidoto po pralaimėjimų sluoksniais. Įžeistas išdidumas - ge- 
ras stimulas. 

Ji nežinojo, ar jos taktika paveikė. Klarkas nepažadėjo jai 
mesti gėręs, neįsipareigojo imtis jos siūlomos užduoties. Bet 
nesvarbu, ar Klarkas galės paveikti Hoilų bendrovės ateitį, ar 
ne, Seira tikėjosi, kad jis bandys kabintis į gyvenimą. 

Grįžusi į San Franciską ji norėtų žinoti, kad jos pastangos 
nors kiek buvo vaisingos, kad ji padarė kai ką gera. 

— Vėlai vaikštinėji. 

Krūptelėjusi iš netikėtumo ji staiga atsisuko ir pamatė visai 
šalia stovintį Krisą, lyg jis būtų nusklendęs iš oro. 

— Ko nori, Krisai? 

— Ar galiu užeiti? 

— Kodėl? 

— Noriu pasikalbėti su sesute. 

Jo nuginkluojama šypsena jos nesušildė. 

- Apie ką? 

- Pakviesk mane vidun, ir aš tu pasakysiu, - jis pakėlė bute- 
lį. - Atsinešiau vyno. 

Jis atsinešė vyno ne iš geros širdies, neatėjo tiesiog paplepėti. 
Viskas, ką Krisas daro, turi slaptą tikslą. Ji tik nežino, kokį šįva- 
kar. Seira bjaurėjosi net būdama šalia jo, bet jai buvo smalsu. 

Ji atidarė duris ir įžengė uždegti šviesos. Krisas įėjo iš paskos 
ir apžvelgė skurdų kambarį. 

— Nebuvau čia nuo vidurinės mokyklos, kai atsivesdavau 
merginas. Tada nekreipiau dėmesio į interjerą. Nekoks, ar ne? 

— Nekoks. 

- Tai kodėl neapsistojai namie? Dešimt metų Selma ištikimai 
prižiūrėjo tavo kambarį. 

Seira nusiėmė beisbolo kepuraitę ir papurtė plaukus. 

— Tai jau ne mano namai, Krisai. 

Jis atsiduso, kad ji tokia užsispyrusi. 

— Ar bent turi stiklines? 

Ji atnešė dvi plėvele aptrauktas plastikines stiklines iš vonios 
kambario. Krisas paniekinamai nužvelgė jas, atkimšdamas bu- 
telį atsineštu kamščiatraukiu. 

- Tai puikus „Šardoni“ iš Napos. 

— Buvau tame vynuogyne. Taip, tai geras vynas. 

Pripylęs stiklinaites Krisas stuktelėjo savąją į Seiros. 

— Į sveikatą, Seira. 

— Už ką geriam? Ar už tą sąmokslą, kurį suvaidinai Kelvino 
Makgro namuose? 

— A,tai... Po keturiasdešimt aštuonių valandų tu vis dar širs- 
ti, - jis nusikvatojo. - Atvirai kalbėsiu, aš tavęs nekaltinu. Rei- 
kėjo pamatyti tavo veido išraišką. 

— Manau, tave ir Beką tai pralinksmino. 

Krisas atsisėdo į aptriušusį krėslą ir mostelėjo į lovą. 

- Ar galėtum atsisėsti ir pamėginti elgtis civilizuotai? 

Padvejojusi Seira priėjo prie lovos ir prisėdo ant krašto. 

— Aš tavęs laukiau ilgiau nei valandą, - tarė Krisas. - Kur 
buvai? Destinis nelepina naktiniu gyvenimu. O tu taip apsi- 
rengusi... 

— Ko tu nori, Krisai? 

Jis atsiduso. 

— Negi negalim paprasčiausiai pasikalbėti? Tu neleidi man 
būti maloniam. 

— Tu nesi malonus vaikinas. Niekada nebuvai. 

- Žinai, kur tavo bėda, Seira? Tu neatsipalaiduoji. Nežino- 
tum, ką daryti, jei tau kas nuolat negeltų į užpakalį. 

— Ar atsinešei vyno norėdamas man tai pasakyti? 

Jis nusišypsojo ir kalbėjo toliau: 

- Tu nelaiminga, jei ko nors neknisi. Maniau, išaugsi iš to 
nuolatinio nepasitenkinimo, bet ne. Dabar tu jauti nuoskaudą 
dėl dalykų, kuriuos tau padariau vaikystėje. Visi broliai tokie, 
Seira. Tai įeina į jų pareigas: broliai erzina ir kankina seseris. 

— Denis to nedarė. 

- Ir todėl tu ant jo siutai. Tu pykdavai, kad jis toks pasyvus. 
Denis gimė paklusnus, tačiau tu to nepripažinai. Nenorėjai su- 
sitaikyti su tuo, kad galbūt jis nesugebės apsiginti. 

Seira nesiginčijo, nes tai buvo tiesa. 

— Tu vis dar širsti ant Hafo dėl Klarko Deilio. 

Seira pažvelgė į savo vyną, tikėdamasi, kad Krisas nepastebė- 
jo jos veido išraiškos, jam paminėjus Klarko vardą. Vylėsi, jog 
tai tik sutapimas, kad Krisas suplanavo savo netikėtą apsilan- 
kymą praėjus vos kelioms minutėms po jų slapto susitikimo. 

- Neturėtum pykti ant Hafo, kad jis nutraukė jūsų santy- 
kius, - tarė Krisas. - Turėtum jam dėkoti. Tačiau viskas jau se- 
niai ėjo praėjo, - jis paėmė butelį ir vėl įsipylė. 

— Aš noriu pasikalbėti apie tavo dabartinį sielvartą dėl Denio 
mirties. Tu nusprendei pati tirti jo nužudymą. 

— O tu atėjai manęs pagąsdinti, kad liaučiausi, nes kitaip... 

- Visai ne, - abejingai atsakė jis. - Žaviuosi tavo troškimu 
sužinoti tiesą ir tam pritariu, tačiau kelia nerimą tavo pasirink- 
ta kryptis. Leisk man paaiškinti, Seira, ir sutaupyti tau laiko, 
leisk išvaduoti nuo rūpesčių. Ta byla prieš trejus metus visiš- 
kai nesusijusi su tuo, kas atsitiko Deniui. Tavo susidomėjimas 
mano bylos išvadomis yra kvailas ir vėluoja trejus metus. Rei- 
kėjo grįžti tada, kai ją man buvo iškėlę. Būtum viską mačiusi 
savo akimis. Aš būčiau tau parūpinęs vietą pirmoje teismo salės 
eilėje. Tačiau dabar, Seira, viskas baig-ta, - paskutinį Žodį jis iš- 
skiemenavo. 

— Tu jį nužudei, ar ne? O Hafas nužudė Sonį Holserį. 

— Ne, ir dar kartą ne. 

- Ar kas nors, išskyrus mane, žino, kad tu matei, kaip Hafas 
tai padarė? 

Kriso bruožai sugriežtėjo. 

— Ką čia kalbi? 

— Tą naktį tu išsprukai iš namų, Krisai. Aš tave mačiau, atsi- 
meni? Tu grasinai nė už ką nesakyti mamai. Sakei, kad nori 
nustebinti Hafą liejykloje ir pabūti su juo. Atsimenu, kaip pa- 
vydėjau, kad tu nebijai vienas tamsoje eiti keliu. Ir dar labiau 
pavydėjau, kad Hafas apsidžiaugs tave pamatęs. Žinojau, kad jis 
pagalvos, koks tu šaunus, kad taip padarei, ir tavęs nebars, - ji 
prašneko tyliau. - Ką tu matei tą naktį, Krisai? 

— Kiek tau buvo metų? 

— Penkeri. 

— Teisingai. Tai kaip tu gali prisiminti? Aš dažnai išspruk- 
davau iš namų ir eidavau į gamyklą pabūti su Hafu. Tu maišai 
tas naktis. 

Ne, ji nieko nepainioja, kai kurių vaikystės prisiminimų nė 
su kuo nesumaišysi, o dienos, kai rado sumaitotą Sonio Holse- 
rio kūną, - vienos tokių. Šis įvykis įsirėžė į jos atmintį ir todėl, 
kad tai buvo vienintelis kartas, kai Krisas elgėsi lyg būtų išsi- 
gandęs. 

— Aš įsitikinęs, kad Hafas nužudė tą žmogų, - pasakė Sei- 
ra, - O tu po poros dešimtmečių dėl tokio paties ginčo nužudei 

Džinį Aiversoną. Bet tu pasimokei iš Hafo klaidos - nusikratei 
Aiversono kūnu, kad jo niekada nerastų. 

— Niekas nežino, kas atsitiko Aiversonui. Gal Hafas jam įkvė- 
pė Dievo baimę, jis išsigando ir pabėgo. 

— Palikęs visą savo turtą? 

- Gal jį pagrobė ateiviai? - Krisas spragtelėjo pirštais. - Ži- 
nau, pulkininkas Garstyčia įtraukė jį į švininį vamzdį biblio- 
tekoje. 

- Čia ne mįslių minimas, Krisai! - piktai riktelėjo Seira. — 
Kaip gali juokauti - juk nužudytas žmogus? 

- Iš to ir kyla kitas mano argumentas: mes nežinom, ar Ai- 
versonas miręs, juolab kad buvo nužudytas. Spėju, jis vaikščioja 
sveikas ir drūtas ir šaiposi į rankovę, stebėdamas, kaip Hoilai 
kapstosi iš to mėšlo, kurį ant jų užvertė. Viena tiksliai Žinau - aš 
jo nežudžiau. 

Nesutrikusi Seira atsakė: 

- Jūs su Hafu nepasitikėjot, kad prisiekusieji tave išteisins, 
todėl suėmėte reikalus į savo rankas. Kelvinas Makgro man 
prisipažino papirkęs prisiekusiuosius. 

- Jo atmintis sutrikusi! - suriko Krisas. - Jei būtum jo pa- 
klaususi, ar jis susprogdino Auksinių Vartų tiltą, jis būtų ir tai 
prisipažinęs. Jis nesuvokia aplinkos, Seira. Dėl Dievo meilės, 
būk protinga. Kodėl tiki sergančiu Alcheimerio liga ir nebe- 
sugebančiu mąstyti žmogumi, o ne savo broliu? 

Seira atsistojo ir nuėjo prie rašomojo stalo. Ten pastatė ne- 
paliestą stiklinę vyno ant drožlių plokštės ir pažvelgė į veidrodį 
virš stalo, ji vos atpažino save. Ar čia Bei Sičio turtuolių interje- 
ro dizainerė? Prancūzišką eleganciją pakeitė džinsai ir marški- 
nėliai. Ji paliko ramybėje plaukus, todėl nuo drėgno klimato jie 
sutrikę sukosi be jokios tvarkos. 

Kas ši moteris, žvelgianti iš veidrodžio? Ką ji veikia čia, šiame 
skurdžiame kambaryje, kodėl Žaidžia tuos špagos ir apsiausto 
žaidimus, kurie, regis, rūpi jai vienai? Koks jos reikalas, jei Klar- 
kas Deilis lėtai žūsta skandindamas neviltį alkoholyje. Kodėl 
jai turi rūpėti darbininkų streikas ir Hoilų bendrovės ateitis, 

jei patys darbininkai dešimtmečius pakenčia luošinančius ne- 
laimingus atsitikimus, mirtį, baisias darbo sąlygas? 

Jei Krisas nužudė žmogų ir išsisuko, kodėl nepalikti jo vel- 
niui? Niekam, išskyrus ją, nerūpi, kad Krisas ir Hafas rodo nosį 
teisingumui. Kodėl ji imasi šios atsakomybės? 

Juk Denis galėjo skambinti ir dėl svarbių dalykų, ir dėl smulk- 
menų. Statistikos duomenimis, ketinančius žudytis žmones re- 
tai pavyksta perkalbėti. Jei ji būtų atsiliepusi į Denio skambutį, 
gal būtų atitolinusi tai, kas neišvengiama, bet tik tiek. Egoistiška 
manyti, kad ji galėjo sulaikyti Denį nuo savižudybės, juk to ne- 
pajėgė net jo sužadėtinė. 

Paskui ji pažvelgė į Kriso atspindį veidrodyje. Jis ją stebėjo, 
lyg Žinodamas, kad ji abejoja ne tik savo ryžtu, bet ir pačia savi- 
mi. Seira išsitiesė ir atsigręžė į jį. 

— Tu tiesiai paklausei, aš tau tiesiai atsakysiu, Krisai. Kodėl aš 
noriu tikėti net nepatikimu šaltiniu apie tave? Nes Hafas tave 
beprotiškai išlepino, ir tai matyti. Tu - savanaudis vartotojas. 
Visada tenkini visas tau naudos teikiančias užgaidas. Kai tave 
sugauna padarius ką nors bloga, tu kliauniesi savo žavesiu ir 
Hafo įtaka, kad išvengtum pylos. Tu susitelkęs į save hedo- 
nistas ir amoralus žmogus. Tu meluoji, kartais tiesiog links- 
mindamasis, norėdamas pažiūrėti, ar išsisuksi. Griebi viską 
ko nori ir kada nori. Tau niekad gyvenime nieko neatsakė, iš- 
skyrus skyrybas. Tačiau tikiu, kad jūs su Hafu ir jas sugebėsit 
sutvarkyti, teisėtai ar neteisėtai. Ar aš manau, kad tu nužudei 
Aiversoną? - retoriškai paklausė ji. - Taip. Tu nuo to išsisukai. 
Bet tu nužudei Denį ir už tai sumokėsi, Krisai. Prisiekiu, aš tuo 
pasirūpinsiu. 

Krisas padėjo stiklinę ant naktinio staliuko. 

— Seira, prašau, sėsk. 

Buvo taip neįprasta išgirsti jo „prašau , kad Seira grįžo prie 
lovos ir nenoriai atsisėdo. Krisas suėmė jos rankas ir stipriai 
suspaudė, neleisdamas jai jų ištraukti. 

— Pagalvok apie tai, kaip Denis mirė, - tyliai pasakė jis. - Jei 
aš būčiau jį nužudęs, būčiau turėjęs nuimti tą seną šautuvą, už- 


294 SANDRA BROWN 


taisyti abu vamzdžius, įkišti į jo burną ir paspausti gaiduką. Iš- 
vardijai daug mano ydų, bet nejau manai, kad aš galėčiau taip 
pasielgti su savo broliu? - Nelaukdamas atsakymo jis pareiš- 
kė: - Aš nenužudžiau Denio. Tikrai ne. Net svarstydama, kad 
aš tai galėjau padaryti, tu pasirodai visiška kvailė. 

— O koks tau skirtumas? 

— Jokio. Aš tik nenoriu, kad atsidurtum nepatogioje padėtyje. 

Paaiškinimas jos neįtikino, ji jį kiaurai permatė. 

— Ne, Krisai, priežastis ne ta. Aš atimu iš tavęs jo dėmesį, 
ar ne“ 

— Apie ką tu kalbi? 

— Apie Hafą. Aš keliu sąmyšį, ir nors jis pyksta, bet dėmesys 
krypsta į mane, o ne į tave, tu to negali pakęsti. 

Jis prisimerkė ir jo akių gelmėje atsispindėjo tik Seiros at- 
vaizdas. Lūpos, kurios vos prieš kelias minutes atlaidžiai šypso- 
josi, dabar buvo suspaustos ir jam kalbant vos judėjo. 

— Grįžk į San Franciską, ten tavo vieta, Seira. 

- Taip, esu tikra, kad tau tai patiktų. 

— Ne dėl manęs, dėl pačios savęs. 

Ji nusijuokė ir prispaudė ranką prie krūtinės. 

- Ir aš turėčiau manyti, kad tu rūpiniesi mano gerove? 

— Teisingai. Pati pasakei, kad šiomis dienomis Hafo dėme- 
sys skirtas tau. Ar nori žinoti kodėl? Nori išgirsti, ką jis tau 
ruošia? - Kriso lūpas iškreipė vypsnis, tai buvo paniekinama 
grimasa. 


Dvidešimt penktas skyrius 


Nd 


| kia Nilsono kontora buvo biurų pastate Kanalo gatvėje, 
Naujojo Orleano centre. Dvidešimtame aukšte, be jo, dar įsikū- 
rė du stomatologo kabinetai, investicijų brokerių firma, psicho- 
logas ir kelios firmos, kurių pavadinimus sudarė inicialai. Kili- 
mine danga iškloto koridoriaus gale ant durų lentelės juodavo 
Nilsono pavardė, įspausta nepretenzingomis, šabloninėmis rai- 
dėmis. Nedidelis laukiamasis buvo apstatytas tipiškais baldais: 
du krėslai vienodais apmušalais, tarp jų - žemas staliukas su 
šviestuvu. Prie sekretorės stalo sėdėjo graži vidutinio amžiaus 
moteris. Tuo metu, kai Bekas įėjo į biurą, ji kalbėjosi su Seira. 

Sunku pasakyti, kuris iš jų labiau apstulbo. 

Įdėmiai pažvelgusi per Seiros petį, sekretorė nuoširdžiai pa- 
sisveikino su Beku: 

— Laba diena. 

- Labas. 

— Prašom sėsti. Aš tuoj jums skirsiu dėmesio. 

Bekas liko stovėti ir susidomėjęs laukė, ką pasakys Seira. 
Ši jį pamačiusi sustingo lyg medinis indėnas prie cigarų par- 
duotuvės. 

Sekretorė pasakė Seirai: 

— Matyt, įvyko nesusipratimas. Kartais ponas Nilsonas pa- 
skiria susitikimą ir pamiršta man pasakyti, kad užrašyčiau ka- 
lendoriuje. 

- Jis neužmiršo... - Seira nutilo ir krenkštelėjo. - Jis nepa- 
miršo jums pasakyti apie susitikimą, nes mes nesitarėm. 

- Aišku. Kokiu klausimu norėjote kalbėtis? Aš mielai per- 
duosiu žinutę. 

- Aš - Seira Linč, bet mano pavardė buvo Hoil. 

Sekretorės šypsena sustingo. 

— Iš Hoilų bendrovės? Tų Hoilų? 

— Taip. 

— Suprantu. 

—- Nemanau, kad suprantat. Atėjau ne kaip šeimos atstovė. 

Sekretorė sunėrė rankas ant stalo, lyg pasiruošusi išklausyti 
paaiškinimą. 

- Tikiuosi, ponui Nilsonui bus įdomu tai išgirsti. 

— Kai su juo kalbėsit, pasakykit, kad noriu pasiūlyti jam savo 
pagalbą. 

- Taip. Na, ponas Nilsonas... - ją nutraukė telefonas. Sekre- 
torė pakėlė smilių rodydama Seirai palaukti, kol atsilieps. 

— Čarlzo Nilsono biuras. Ką jam perduoti? - Ji paėmė blok- 
notą ir ėmė greit rašyti. | 

Seira atsigręžė į Beką. 

— Ar atsekėt paskui mane? 

— Tik jau nepradėkit pūstis. Skirtingai nei jūs, aš susitaręs 
susitikti. 

Vos sekretorė padėjo ragelį, Bekas akinamai šypsodamasis 
priėjo prie jos stalo ir tarė: 

- Tikriausiai jūs Brenda. 

— Taip. 

— Mes kelis kartus kalbėjomės telefonu. Aš - Bekas Merčantas. 

— O varge, jūs negavot mano žinutės? - išsigando ji. 

- Žinutės? 

- Poną Nilsoną netikėtai iškvietė. Aš palikau žinutę jūsų mobi- 
liajame telefone, jis negalės su jumis susitikti šiandien po pietų. 

Bekas išsitraukė telefoną iš vidinės švarko kišenės ir patikri- 
no gautus pranešimus. 

— Aš taip tikėjausi jus pagauti, kol nenuvažiavot viso to 
ilgo kelio. 

— Jūsų bosas galėjo būti toks malonus ir priimti mane prieš 
dingdamas iš miesto. Kada jis grįš? 

— Jis man nepranešė apie savo planus. 

— Ar galiu jam paskambinti? 

— Duosiu jo viešbučio numerį Cincinatyje. 

— Tikiuosi, jo mobiliojo numeris... 

— Neskelbiamas, nes aš nenoriu prarasti darbo, - patikino 
sekretorė. - Ar susitarti dėl kito jūsų susitikimo, kai ponas Nil- 
sonas paskambins, kad išklausytų žinutes? 

— Būtinai. Jei aš neatsiliepsiu, palikite datą ir laiką mano balso 
pašto pranešimuose. Tik kitąkart būkit tokia maloni, paskam- 
binkit ir mano darbo, ir namų telefonais. Norėčiau išvengti pa- 
našių nesusipratimų. 

- Žinoma, pone Merčantai. 

— Ačiū. 

- Atleiskit, kad suteikiau jums nepatogumų. Jums abiem, - 
pridūrė ji Seirai. 

— Aš norėčiau kuo greičiau susitikti su ponu Nilsonu, - ta- 
rė toji. 

- Ašjam pasakysiu, panele Hoil. 

- Linč. 

— Žinoma. Atsiprašau. 

Seira paliko sekretorei savo mobiliojo telefono ir motelio re- 
gistratūros numerius ir pasisuko eiti. 

Bekas atidarė jai dūris ir prilaikė. 

- Viso gero, Brenda, - išeidamas pasakė, pasukęs galvą į sek- 
retorę. 

— Viso gero, pone Merčantai. 

Jie ėjo koridoriumi šalia vienas kito, kartu laukė vos slen- 
kančio lifto, kartu nusileido juo į vestibiulį. Išėjęs iš lifto Bekas 

žengė tiesiai prie durų, o Seira susirado moterų tualetą. Visa tai 
vyko absoliučioje tyloje. 


Kai Seira po penkių minučių išėjo iš pastato, Bekas stovėjo 
ant šaligatvio dangoraižio šešėlyje ir kalbėjo mobiliuoju tele- 
fonu. Ji neapsidžiaugė jį pamačiusi, juk davė pakankamai laiko 
dingti. 

Buvo penkta valanda ir miesto šaligatviais namo skubėjo 
žmonės. Eismas jau sulėtėjo, automobilių išmetamos dujos su- 
simaišė su drėgme ir neturėjo kur išsisklaidyti, todėl oras su- 
tirštėjo ir kvėpuoti darėsi sunkiau. 

Bekas atrodė visiškai nusikamavęs. Norėdamas blokuoti mies- 
to triukšmą, vieną ausį jis užkišo pirštu ir stengėsi išgirsti, kas 
sakoma į kitą. Kostiumo švarką jis buvo nusivilkęs ir persimetęs 
per ranką, atpalaidavęs kaklaraištį, užsiraitojęs rankoves - atro- 
dė kaip tada, kai Seira jį pirmą kartą pamatė kapinėse. 

Pastebėjęs Seirą, jis baigė pokalbį ir pasuko prieš praeivių 
srovę, kol susilygino su ja. 

— Nilsonas dar neužsiregistravo viešbutyje, - pasakė jis. — 
Galit neskambinti. 

— Pamėginsiu vėliau. | 

— Vos neišvirtau iš kojų, pamatęs jus jo biure. Kas paskatino 
jus ten eiti“ 

O jūs ko atvykot? 

— Asmeniškai susitikti su Nilsonu, - ramiai atsakė Bekas. — 
Norėjau parodyti, kad nei aš, nei Hoilai neturim ragų ir plėvėtų 
kojų, todėl tikimės taikiai išspręsti savo nesutarimus ir išveng- 
ti streiko. Norėjau jam paaiškinti, kiek žalos streikas pridarys, 
ypač liejyklos darbininkams, kurių gyvenimas priklauso nuo 
savaitinio uždarbio. 

- Koks jūs nuoširdus, - tyčia nutęsdama žodžius tarė ji. - 
Kiek? 

— Ko kiek? 

Seira mostelėjo į jo lagaminėlį. 

— Kiek pinigų atsivežėt kyšiui? 

Užsidegė žalias šviesoforo signalas, ir Seira greit žengė į gat- 
vę. Kai ji pasiekė kitą gatvės pusę, Bekas ištempė ją iš praeivių 
lavinos ir privertė sustoti. 

— Užteks sumokėti už vakarienę. 

- Išalkot? 

— Paprastai jūs pati sumokate savo dalį, bet šįkart norėčiau 
jus pavaišinti. Tačiau jei valgot daug, paprašysiu prisidėti. 

Bekas erzindamas šypsojosi, akys šelmiškai blizgėjo, tačiau 
Seirai tai nepadarė trokštamo poveikio, veikiau atstūmė. Už- 
uot susijaudinusi dėl jo flirtavimo, Seira stebėjosi, kaip jis gali 
būti toks nesąžiningas. Keista, bet ji jautėsi siaubingai juo nu- 
sivylusi. 

— Krisas pranešė man apie Hafo planus dėl manęs ir jūsų, - 
pasakė Seira ir tirpdanti ledus Beko šypsena atvėso. - Nešvais- 
tykit man savo žavesio, nes neturit nė mažiausio šanso, kad pa- 
vyks. O dabar atleiskit, turiu kitų reikalų, - Seira apėjo Beką ir 
nuskubėjo šaligatviu tolyn. Tačiau jis nepasidavė ir žingsniavo 
neatsilikdamas. 

— Kvietimas pavakarieniauti visiškai nesusijęs su Hafo pir- 
šliavimu. 

- Traukitės man iš kelio, Bekai, - pasakė Seira, kai jis sustojo 
priešais ją. - Aš pavėluosiu. 

- Kur? 

— Baigsis lankymo valandos. Ketinu aplankyti Bilį Poliką. 

Tai apstulbino Beką, ir Seira sugebėjo jį apeiti. 

— Palaukit, Seira, aš jus pavešiu. 

- Nuvažiuosiu pati. Be to, nemanau, kad ten jus nori matyti. 

— Tiesą sakant, aš turiu jam kai ką perduoti, - Bekas pa- 
tapšnojo lagaminėlį. - Kur jūsų automobilis? - Seira pasakė. — 
Mano arčiau, - tarė jis. 


Bekas buvo palikęs savo sunkvežimiuką lauko aikštelėje, kur 
kas arčiau negu garažas, kuriame savo automobilį pastatė Seira, 
oji turėjo suspėti į ligoninę, kol nesibaigė lankymo valandos. 

Ligoninė buvo netoli, bet dėl eismo kamšaties ir pilnų sto- 
vėjimo aikštelių jie užtruko beveik pusvalandį, kol pakliuvo į 
reanimacijos skyrių, kuriame Bilis Polikas gulėjo po operacijos. 
Per tą laiką jie nepersimetė nė žodžiu. 

Kai Bekas ir Seira išėjo iš lifto, Alicija Polik koridoriuje kal- 
bėjosi su jaunu vyru baltu chalatu. Pastebėjusi juos ateinant, 
moteris su neslepiama neapykanta pažvelgė į Beką. 

— Kąjūs čia veikiat? 

- Atėjom aplankyti Bilio, - ramiai atsakė Bekas. - Čia Sei- 
ra Linč. 

Alicija nužvelgė Seirą nuo galvos iki kojų. 

— Linč? Aha. Jūs Hafo Hoilo duktė. Nekaltinu jūsų, kad pasi- 
rinkot kitą pavardę. 

— Kaip jaučiasi jūsų vyras? 

Ponia Polik nukreipė nykštį į jauną vyrą baltu chalatu. 

— Čia Bilio psichiatras. Klauskit jo. 

Gydytojas prisistatė ir paspaudė rankas. 

- Žinoma, aš negaliu su jumis pasidalyti tuo, ką Bilis pa- 
tikėjo man per mūsų susitikimus. Pakaks pasakyti, kad jam 
stipri depresija. Jis stengiasi išgyti ir fiziškai, ir psichiškai — 
stengiasi susitaikyti su mintimi, kad reikės gyventi be rankos. 
Net pritaikius protezą bus labai sunku. Jis bijo dėl šeimos 
ateities. 

— Aš jį tikinau, kad viskas bus gerai, - pasakė ponia Polik. — 
Net labai puiku, nes ketinu atimti iš jūsų supuvusios bendrovės 
kiekvieną centą, kurį tik bus įmanoma gauti, - pagrasino ji ir 
Seirai, ir Bekui, nematydama tarp jų skirtumo. 

Jaunasis gydytojas sumišęs įsiterpė: 

— Visos Bilio reakcijos yra būdingos ligoniams, nukentėju- 
siems nuo panašių traumų. Reikės nemažai laiko, kol jis susi- 
taikys su nepataisomomis avarijos pasekmėmis. 

- Susitikinėkit su juo, kol jam atrodys, kad to reikia, - pasakė 
Bekas. 

Gydytojas sutrikęs pažvelgė į Bilio žmoną. 

— Man sakė apsiriboti trimis seansais. 

— Ponas Hoilas persigalvojo, - pasakė Bekas. - Stenkitės kiek 
galite. Jei turėsit klausimų, skambinkit man. 

Bekas padavė gydytojui savo kortelę. Psichiatras atsisveikin- 
damas linktelėjo visiems ir atsiprašė turįs lankyti kitą ligonį. 
Bekas atsigręžė į ponią Polik. 

— Ar aš galiu aplankyti Bilį? 

—- Kam? 

Bekas atkišo didelį rudą voką, kurį, Seira matė, jis išsiėmė iš 
lagaminėlio dar automobilyje. 

— Tai jo bendradarbių linkėjimai pasveikti. Pažadu, aš neuž- 
truksiu. 

Alicija griebė voką iš Beko rankų. 

— Aš pati perduosiu. Bilis tikrai susinervintų, pamatęs ką 
nors iš Hoilų. 

— Kaip norit, ponia Polik, - Bekas pasakė Seirai, kad iškvies 
liftą, nusigręžė ir skubiai nuėjo koridoriumi, palikęs Seirą su 
Alicija Polik. 

— Kaip laikosi jūsų vaikai? 

- Išsigandę. O ar jūs nebijotumėt? 

Nekreipdama dėmesio į nedraugišką moters intonaciją, Sei- 
ra tarė: 

— Taip, bijočiau. Kai mirė mano mama, atsimenu, man buvo 
ne tik liūdna, aš labai bijojau mirti. Skaudūs įvykiai visus mus 
daro pažeidžiamus, ypač kenčia vaikai. 

Ponia Polik prarijo jos žodžius ir sumurmėjo: 

— Užjaučiu dėl jūsų brolio Denio. 

— Ačiū. 

— Jis buvo padorus žmogus. 

— Taip. 

- Ar visam laikui grįžot į Destinį? 

— Ne, netrukus išvykstu į San Franciską. 

— Kuo greičiau, tuo geriau. Jūsų vietoj išvažiuočiau iš miesto, 
kol neprasidėjo neramumai. Nenorėčiau būti viena iš Hoilų, 
kai Nilsonas juos prispaus. 

Seirai nespėjus atsakyti Bekas pašaukė iš koridoriaus galo: 

- Liftas jau čia. 

Seira palietė Alicijai Polik ranką ir tarė: 

- Žinau, kad nepasitikit manim, ir suprantu kodėl, bet aš jus 
nuoširdžiai užjaučiu dėl tos nelaimės. 

Ji apsigręžė ir nuėjo prie Beko, stovinčio prie lifto. 

— Turėjau paleisti, - pasakė Bekas. - Žmonės pradėjo 
niurnėti. 

- Atsiprašau, kad priverčiau laukti. Aš tik norėjau... 

Jos žodžius nutraukė ligoninės rimtį sutrikdęs riksmas. Seira 
pažvelgė į Aliciją Polik, kuri tebestovėjo toje pačioje vietoje, kur 
buvo ją palikusi. Aplink ją mėtėsi atvirukai ir laiškai. Matyt, 
vieno atviruko turinys taip sukrėtė moterį, kad visus kitus ji 
išmetė. 

Seira išsigandusi pažvelgė į Beką. 

— Kas buvo voke? 

Vėl atvažiavo liftas, ir Bekas mostelėjo jai eiti į kabiną. 

— Nenoriu praleisti ir šito. 

Bet Seira jau bėgo prie Alicijos Polik, kuri glaudė prie krūti- 
nės atviruką ir garsiai raudojo. 


Dvidešimt šeštas skyrius 


; laukė Seiros savo sunkvežimėlyje prie pagrindinių 
ligoninės durų. Jis pasilenkė per sėdynę ir atidarė keleivio du- 
reles Seirai. Jis neminėjo Alicijos Polik, neklausė, kas įvyko, kai 
jis išėjo. 

- Aš rimtai siūliau pavakarieniauti, - pasakė Bekas. - Jau ir 
taip nevalgiau pietų. Tai einat su manim ar ne“ 

Tai nebuvo pats maloniausias Seiros gautas kvietimas, bet ji 
sutiko. Ji norėjo valgyti, tačiau alkį galima numalšinti susto- 
jus prie įvažiuojamojo greito maisto restorano, bet smalsumą 
numalšinti ne taip paprasta. Į klausimą, kas įvyko ligoninėje, 
galėjo atsakyti tik Bekas, o kol priversi jį apie tai prašnekti, gali 
praeiti daug laiko. 

Jie mažai kalbėjo vinguriuodami mašinų sraute Kanalo gat- 
ve, kol atsidūrė Prancūzų kvartale. Jis pastatė automobilį po- 
žeminiame garaže ir juodu pėsti leidosi Karališkąja gatve. Kai 
praėjo porą kvartalų ir kelias kavines, iš kurių sklido tokie gar- 
dūs kvapai, kad net seilės rinkosi burnoje, Seira paklausė: 

— Ar mes turim tikslą? 

— Žinau vieną vietelę. 

Saulė jau buvo gana žemai, ilgi šešėliai krito nuo pastatų, su- 
darydami malonų pavėsį, tačiau siaura gatvelė alsavo per dieną 

sukauptu karščiu, sklindančiu nuo pastelinių tinkuotų senovi- 
nių pastatų sienų ir nelygaus akmenų grindinio. 

Bekas paliko švarką mašinoje. Jis vis dar ryšėjo kaklaraištį, 
bet jo mazgas buvo atleistas, marškinių apykaklė atsegta. Seira, 
vilkėdama savo juodąją suknelę, tą pačią kaip per Denio laido- 
tuves, troško, kad bateliai būtų tinkamesni eiti pėstute. 

Jie beveik nesikalbėjo, prie vieno kampo sustojo ir kelias mi- 
nutes pasiklausė saksofonininko, o paskui patraukė toliau. Prie 
jų pripuolė klounas garbanotu rožiniu peruku ir taškuotomis 
kelnėmis, tačiau Seira ir Bekas atsisakė, kad jis išdažytų jiems 
veidus. Juos aplenkė grupė apsvaigusių jaunuolių. Vienas jų net 
išdrįso gašliai užkalbinti Seirą, tačiau, kai pastebėjo Beko veido 
išraišką, vaikino drąsa išnyko kartu su girta šypsena ir jis greitai 
nuskuodė paskui draugus. 

Prabangios Karališkosios gatvės parduotuvės ir galerijos 
siūlė senovinius daiktus, papuošalus, paveikslus ir skulptūras 
išrankiausiems kolekcininkams. Viena parduotuvė prekiavo 
suvenyrais, padoresniais nei kičas, kuriuo buvo užverstos spor- 
tinių marškinėlių parduotuvės Burbonų gatvėje. 

Bekas ir Seira praėjo tą parduotuvę, bet paskui jis sustojo ir 
grįžo prie durų. 

— Luktelėkit, - metė per petį. 

Seira priėjo prie vitrinos pasigrožėti Užgavėnių karnavalo 
kaukėmis. Jos buvo išpuoštos dirbtiniais brangakmeniais, bliz- 
gučiais, nėriniais ir daugybe plunksnų. Kai kurios atrodė nuo- 
žmios, kai kurios - nuostabiai gražios. 

Bekas išėjo iš parduotuvės nešinas perlų vėriniu, kuriame rai- 
buliavo plieno žalumo, aukso ir violetinės spalvos karoliukai. 

— Jūsų suknelė puiki, bet man primena laidotuves. Tai turėtų 
pagyvinti vaizdą. - Jis uždėjo vėrinį Seirai ant kaklo, kilstelėjo 
plaukus ir užsegė. - Na štai. Daug geriau. 

- Paprastai vyrai nedovanoja moteriai karolių, kol ji jų ne- 
užsidirba. 

Beko pirštai sustingo, paskui jis lėtai atitraukė rankas. 

— Vakaras dar nesibaigė. 

Jie žvelgė vienas į kitą, kol grupelė kvatojančių žmonių spau- 
dė juos ant siauro šaligatvio. Bekas vėl žengė į priekį. 

Seira niekada nebūtų radusi šios vietos. Šoninė gatvelė pri- 
minė taką su drenažo grioveliu viduryje. Nebuvo jokios iška- 
bos. Bekas sustojo prie gebenėmis apaugusių geležinių vartelių 
ir pagrabaliojęs po lapais paspaudė skambutį. 

Pro nematomą garsiakalbį pasigirdo balsas: 

— Oui? 

— Bekas Merčantas. 

Varteliai trakštelėjo ir atsivėrė. Bekas įvedė pro juos Seirą ir 
rūpestingai uždarė. Jie ėjo siaura alėja, vedančia į vidinį kiemą 
tarp kerpėmis apaugusių sienų. Stogą atstojo didžiulio ąžuolo 
lapija, nuo jo šakų ant grandinių kabojo folksvageno dydžio 
paparčiai. 

Iš už milžiniškų monsterų ir fikusų lapų žvilgčiojo žydintys 
augalai. Išsikraipęs vešlialapės kininės visterijos kamienas lipo 
gretimo pastato siena ir dengė čerpių stogą. 

Bekas nusivedė Seirą į viršų. 

Sužavėta Seira lipo priešais jį sraigtiniais laiptais, vedančiais į 
balkoną, apsuptą kalto metalo grotelėmis. Prie lubų sukosi ven- 
tiliatoriai ir jų keliamas vėjelis plazdeno prie sienos pritvirtintų 
dujinių Žibintų liepsneles. Per visą balkono ilgį vazonuose augo 
hibiskų krūmai. Ryškūs, dideli, linksmaspalviai Žiedai priminė 
paplūdimio skėčius. 

Juos sutiko smokingu vilkintis dabita. Jis paspaudė Bekui 
rankas. Nors kalbėjo prancūziškai ir greitakalbe, Seira suprato, 
kad jam be galo malonu, jog Bekas apsilankė. Bekas pristatė 
Seirą ir vyras pažėrė jai tiek komplimentų, kad ji net sumišo. Jis 
pabučiavo ją į abu skruostus. 

Bekas tarė: 

— Neprotinga ateiti čia, iš anksto neužsisakius staliuko. 

Administratorius nutildė jo atsiprašinėjimus ir patikino, kad 
Bekui staliuką visada atras. 

Bekas paklausė, ar prieš einant į vidų vakarieniauti galima 
užsisakyti gėrimų balkone, ir paprašė: 

— Norėtume šampano. 

- Žinoma. Garantuoju, jums niekas netrukdys, - tarė jis, 
linktelėdamas Seirai. - Neskubėkit, mėgaukitės, - jis spragte- 
lėjo pirštais ir pro stiklines duris įėjo padavėjas priimti už- 
sakymo. 

Bekas nusivedė Seirą prie nedidelio stalelio tolimame balko- 
no gale, patraukė jai elegantišką kėdę, o pats atsisėdo ant kitos. 

— Galbūt turėjau paklausti jūsų, prieš prašydamas staliuko 
lauke. 

— Man čia tikrai patinka. 

— Ne per karšta? 

— Aš mėgstu kaitrą. 

— Atsimenu. 

Jo intonacija ir žvilgsnis privertė Seiros širdį šoktelėti krū- 
tinėje. Keisdama pokalbio temą Seira pagyrė Beko prancūzų 
kalbos žinias. 

— Magistro laipsniui reikėjo mokėti užsienio kalbą. 

Universiteto auditorijoje neįmanoma išmokti šitaip laisvai 
kalbėti, bet lakoniškas atsakymas rodė, kad Bekas tam neteikia 
didelės reikšmės. 

Po akimirkos vienas padavėjas atnešė padėklą su šampano 
taurėmis, kitas - ledo kibirėlį, kurį pastatė prie jų stalo. Jis pri- 
pildė taures iš butelio, vėl įstatė jį į ledą ir išnyko balkono še- 
šėliuose. 

Bekas kilstelėjo taurę ir susidaužė su Seira. 

— Už ką gersim? - paklausė Seira. 

— Už jūsų išvykimą. 

— Išvykimą? 

— Važiuokit iš čia, Seira. Grįžkit į savo gyvenimą San Francis- 
ke, kol jūsų neįskaudino. 

— Mane įskaudino. 

— Jums sudaužė širdį dėl mokyklinės meilės. Tai buvo vaikų 
žaidimas, palyginti su tuo, kaip gali įskaudinti dabar. 

— Jūs mažai žinot, Bekai. 

— Tai papasakokit. 

Ji papurtė galvą. 

— Apie tai žinom tik mes su Hafu. Aš išvažiavau ir prisiekiau 
niekada negrįžti. 

— Bet jūs čia. 

— Taip, aš čia. 

— Kodėl? 

Seira akimirką kovojo su savimi, o paskui pasakė: 

— Denis man skambino. 

Bekas nustebo. 

— Kada? 

— Penktadienį, nelaimės išvakarėse, - Seira papasakojo jam, 
kaip du kartus atsisakė su broliu kalbėti. - Visą gyvenimą sau 
to neatleisiu. 

— Kaip suprantu, jis nepaliko žinutės. 

-— Ne, bet abejoju, ar jis skambino todėl, kad pasiilgo. Turė- 
jo būti kokia nors svarbi priežastis. Ir aš negaliu grįžti į savo 
gyvenimą, kol nesužinosiu... kol nebūsiu tikra, kokia tai buvo 
priežastis. 

— Tai galėjo būti bet kas, Seira, - tyliai pasakė Bekas. 

- Galėjo. Patikėkit, sąžinė mėgino man įteigti, kad tai tik 
nereikšmingas, maždaug kaip gyveni? skambutis. Bet suži- 
nojusi apie darbo sąlygas gamykloje, neaiškumus Aiversono 
byloje, Kriso ginčą su Deniu, spėju, kad priežastis buvo svar- 
bi, - Seira pažvelgė į Beką ir atsiduso. - Bekai, mano šeima 
sugedusi, o gal net pranašaujanti mirtį. Jie negali ir toliau 
abejingai griauti žmonėms gyvenimą ir atimti gyvybę. Kas 
nors turi juos sustabdyti. Aš įtūžau, kai jūs mane ištraukėt iš 
to lėktuvo, bet dabar esu dėkinga. Nepajėgčiau nurimti, jei 
būčiau grįžusi namo be atsakymų į tuos kankinamus klau- 
simus. | 

Bekas išmėgino paskutinį argumentą. 

— O kaip jūsų verslas? Ar nenukentės, kol jūsų nėra? 

— Galbūt neteksiu kelių potencialių klientų, kurių užsakymai 
skubūs, bet dauguma atidės savo projektus ir palauks, ko! par- 
vyksiu. Vis tiek aš negaliu grįžti į San Franciską, žinodama, kad 

bent jau nepamėginau ištaisyti šio baisaus blogio. - Seira pa- 
žvelgė į burbuliukus taurėje ir mąsliai pridūrė: 

— Krisas nori, kad aš pasitraukčiau. Įdomu kodėl. Tai, kad 
stengiasi mane nustumti, leidžia daryti prielaidą, dėl kurios iš- 
vykti negaliu, - Seira vėl pažvelgė į Beką, - taigi aš lieku. 

Atrodo, Bekas susitaikė su tuo, kad negali įkalbėti nesikišti. 
Jis liūdnai atsiduso ir linktelėjo į krištolo taurę. 

- Išgerkit. Neverta švaistyti geriausio prancūzų produkto. 

Seira siurbtelėjo šampano ir tarė: 

— Ar šampanas įtrauktas į jūsų gundymo strategiją? 

Beko antakiai išsilenkė. 

- Ar jau dabar norėtumėt, kad imčiau jus persekiot? Šeimi- 
ninkas parūpintų mums kambarį, - jis pritildė balsą, - o aš su 
malonumu pasirūpinčiau jumis. 

- Ir galėtumėt skubėti pranešti Hafui, jog misija įvykdyta? 

— Seira, ar jūs nepagalvojot, kad man jo pasiūlymas atrodo 
absurdiškas? 

Seira liūdnai šyptelėjo. 

- Krisas džiaugsmingai papasakojo man, kad Hafas vėl ke- 
tina mane įkeisti. Jis pateikė tai kaip savo kampanijos išgrūsti 
mane iš miesto slaptąjį ginklą. 

Padavėjas atnešė užkandžių lėkštę. 

— Ar negalėtumėme atidėti šios temos ir pasimėgauti vaka- 
riene? - pasiūlė Bekas. 

Kai Seira linktelėjo, jis mostelėjo jai įsidėti užkandžių. Ji atsi- 
kando bandelės, kuri tiesiog tirpo burnoje. 

— Koks įdaras? - paklausė jis. 

— Nežinau, bet labai skanu. 

Jis paragavo ir pritarė. 

- Šveicariškas sūris? Špinatai? 

— Bekai, ligoninėje... 

— Ne, čia malti svogūnai, - tarė jis vis dar domėdamasis ban- 
delės įdaru. 

— Pirmas atvirukas, kurį Alicija Polik ištraukė iš voko, buvo 
nuo jūsų. Girdėjot jos reakciją. 

Bekas įsidėjo sumuštinį į burną ir nupūtė trupinius nuo 
rankų. 

— Nuostabu. Manau, suvalgysiu dar vieną. 

Kai jis ištiesė ranką prie padėklo, Seira ją sulaikė ir privertė 
Beką pažvelgti į ją. 

— Čekis, kurį jiems išrašėt, buvo labai dosnus. 

— Santykinis dalykas, ar ne? Kuo matuojamas dosnumas? 
Hafas pasiūlė, jo žodžiais tariant, pasaldyti arbatą. 

— Hafas visai nesusijęs su ta dovana. Tai ne bendrovės čekis. 
Jūs skyrėt tą sumą iš asmeninės sąskaitos. 

Bekas ištraukė butelį iš kibirėlio ir įpylė dar šampano. 

— Ponią Polik pritrenkė jūsų kilnumas, - toliau kalbėjo Sei- 
ra. - Bet ir sutrikdė. Ji beveik supyko ant jūsų, kad privertėt 
taip blogai pasijusti dėl to spjūvio. Ji labai apgailestauja ir nori 
atsiprašyti. 

- Jai nereikia manęs atsiprašyti. 

- Bet ji nori jums padėkoti. 

— Man tai visai nesvarbu. 

— Tada kodėl jūs tai padarėt? 

— Gal išsirinkite, ką valgysite. Rekomenduoju Bienvilio 
austrės. 

— Bekai, po velnių, atsakykit man! 

— Gerai, - nerūpestingai tarė jis. - Galbūt noriu nusipirkti 
švarią sąžinę. Ar dėl to jaučiatės geriau, ar blogiau? 

Bekas pasikvietė padavėją ir kažką tyliai pasakė prancūziš- 
kai. Padavėjas nuėjo ir greitai atnešė minkšta oda įrištus val- 
giaraščius. 

Seira savojo nepalietė. 

— Kodėl jūs tą pirmadienio popietę įspėjot Krisą dėl Kelvino 
Makgro? Kad pasilinksmintumėt, stebėdamas, kaip aš reaguosiu? 

Bekas padėjo valgiaraštį ir pažvelgė jai į akis. 

— Ne, Seira, bet maniau, kad bus įdomu stebėti Kriso reakciją. 

— Kriso* 

Bekas atsirėmė ant stalo alkūnėmis ir palinko į priekį, atstu- 
mas tarp jų sumažėjo. 

— Krisas ir Hafas ėmė nervintis, kai jūs pradėjot susitikinėti 
su buvusiais prisiekusiaisiais. Aš svarsčiau kodėl. Kodėl jie tie- 
siog nepasukiojo piršto prie smilkinio ir nepasišaipė iš jūsų ab- 
surdiškų žygių? Kodėl neleisti jums apsikvailinti ar pažaisti, kol 
galiausiai pasiduosit ir grįšit į San Franciską? Tokia jų reakcija 
būtų buvusi logiška. 

Suvokusi, kur jis suka, Seira tarė: 

— Nebent jie turi ką slėpti. 

— Nebent jie turi ką slėpti, - Bekas pažvelgė į valgiaraštį ir 
pataršė puslapius skyrusios šilkinės virvelės kutą. - Aš jums 
sutrukdžiau, nes norėjau pažiūrėti, ką darys Krisas, jei kartais 
Kelvino protas bus šviesus ir jis įtikinamai bei vaizdingai, kaip 
jums rytą, papasakos, kas vyko per Kriso teismą. 

- Jūs manim tikėjot? 

Bekas pakėlė galvą, ilgai tylėdamas žiūrėjo į Seirą ir galiausiai 
paklausė: 

— Kaip jums tai pavyksta? 

— Kas? 

- Suderinti pigius Užgavėnių karolius su prancūziška ele- 
gancija ir atrodyti taip velniškai tobulai. Žiūriu į jus dabar... 
nepaisydamas viso to mėšlo, apie kurį kalbam, ir galvoju: Die- 
ve, ji nuostabi. 

Seira instinktyviai palietė dirbtinį perlų vėrinį ant krūtinės. 

- Jūs neatsakėt į mano klausimą. Ar patikėjot tuo, ką sakiau 
apie Kelviną Makgro? 

Atsidusęs Bekas atsilošė. 

- Jei patikėsiu tuo, tai liks tik vienas žingsnis, kad patikėčiau 
ir tuo, jog Krisas nužudė Džinį Aiversoną ir paslėpė lavoną ten, 
kur jo niekas niekada neras. 

— Jis pasimokė iš Hafo klaidos, - tyliai pasakė Seira. 

— Kokios klaidos? 

- Krisas matė, kaip nužudė Sonį Holserį. 

Bekas veriamai pažvelgė į Seirą. 

— Ką? 

— Krisas manęs laukė, kai vakar grįžau į motelį. Kalbėjom 
ne tik apie Hafo planus dėl mudviejų. - Ir Seira perpasakojo 
Bekui jų pokalbį, nenutylėdama nė apie Holserio mirtį. - Jis 
ginčijosi esą buvau per maža prisiminti, neva suplakiau du ne- 
susijusius įvykius į vieną. Bet tai netiesa, Bekai. Žinau, aš ne- 
klystu. Tą vakarą Krisas paspruko iš namų ir nuėjo į gamyklą, 
norėdamas padaryti Hafui staigmeną. Jei jis matė, kaip Hafas 
įstūmė Holserį į tą mašiną ir paskui paliko jį mirti kančiose, 
tai jam turėjo padaryti neišdildomą įspūdį. Šis įvykis turėjo 
visiems laikams sukelti Krisui pasibjaurėjimą smurtu arba pa- 
rodyti jo naudą. Manau, kad jam tinka antrasis variantas. Kai 
Hafas nenukentėjo dėl to, ką padarė, Krisas suvokė, kad smur- 
tas gali būti naudingas. 

Krisas - Beko klientas, todėl atsakydamas į Seiros žodžius 
Bekas pasielgtų neprotingai. Tačiau jis ne kvailys - Seira supra- 
to, kodėl įsivyravo įtempta tyla, ir gerbė Beką už tai. 

Ji stebėjo, kaip prakaito karoliukas nuriedėjo smilkiniu ir pa- 
sklido smulkių raukšlelių prie jo akies kampučio tinkle. 

— Bekai, man labai įdomu, kiek aš verta. 

— Ką? 

— Hafas dosniai atlygintų jums už tai, jei vestumėte mane ir 
pradėtute jam vaikaitį. Jis paminėjo sumą doleriais ar paliko 
jums spręsti? O gal jau gavot avansą? 

— O kaip kitaip aš sumokėčiau už šią vakarienę? - atkirto Be- 
kas. Jis atsistojo ir apėjo stalą, kad patrauktų Seiros kėdę. - Bet 
prašau apsiriboti tik kaire valgiaraščio puse. 


Visi trys užsisakyti patiekalai buvo puikūs, tačiau niekas nepri- 
lygo šokolado putėsiams, kuriuos jie pasirinko desertui. Val- 
gomajame buvo ne daugiau kaip dvylika staliukų, apdengtų 
balto damasto staltiesėmis, serviruotų sidabriniais įrankiais ir 
senoviniais krištolo bei porceliano indais. Sienos virš medinių 
plokščių buvo nutinkuotos rausva spalva, derančia prie port- 
jerų, siekiančių žvilgančias ąžuolines grindis. Patalpą subtiliai 

apšvietė ant stalų stovinčios žvakės ir krištolo sietynas, svyran- 
tis iš gipsinės rozetės lubų centre. Kai jie vėl išėjo į balkoną 
gerti kavos, Seira tarė: 

— Norėčiau pagirti virėją ir interjero kūrėją. 

— Pasistengsiu tai jiems perduoti. 

— Kaip jūs radot šią vietą? 

— Ją radau ne aš, o mano mama. Mes čia šventėm, kai baigiau 
teisės studijas. 

— Arji iš Naujojo Orleano? 

— Ji čia gimė ir užaugo. 

— Ar taiji jus išmokė kalbėti prancūziškai? 

— Nuo pat vystyklų, - nusišypsojo Bekas. 

Padavėjas atnešė kavą ir pasišalino. Įpylęs dar šlakelį grieti- 
nėlės, Bekas padavė Seirai dailų porceliano puodelį ir lėkštutę. 

- Kava ne visai tokia kaip Destinio užkandinėje, bet jie 
stengiasi. 

Seira šypsodamasi nusinešė puodelį ir lėkštutę prie balkono 
sienelės. Virš stogų skambėjo muzika, sklindanti iš paslaptingo 
šaltinio. Kiemas apačioje buvo blausiai apšviestas, tačiau didu- 
ma jo liko šešėliuose ir tai kūrė intriguojančią nuotaiką. 

Tyliai čiurleno fontanėlis kiemo viduryje, angelo skulptūrė- 
lei trūko vienos rankos, o kojas dengė samanos, iš plyšio posta- 
mente skverbėsi žydintis augalas. Kaip ir visiems krūmams bei 
vijokliams, šeimininkai leido gėlei augti ten, kur ji nori. 

Seirai patiko toks natūralus grožis: šiek tiek apirę ir apleisti 
Prancūzų kvartalo pastatai taip pat kūrė paslaptingą aurą. 

Nutraukdama kiemo tylą Seira tarė: 

— Vakar Krisas mane tikino tikrai nežudęs Denio. Jis tai teigė 
pakankamai nuoširdžiai. 

Bekas atsistojo šalia. 

- Galbūt mes vaikomės savo uodegą. Gal Denis tikrai puikiai 
suplanavo savižudybę. 

Seira baigė kavą, padėjo puodelį ir lėkštutę ant sidabrinio pa- 
dėklo ir vėl priėjo prie balkono tvorelės. 

— Kas jums šventa, Bekai? 

— Kodėl to klausiat? 

— Noriu jums kai ką pasakyti, bet turit prisiekti, kad to ne- 
skleisit, nes pasakydama jums aš jau išduodu paslaptį. 

— Tada nesakykit. 

— Manau, jums svarbu tai žinoti. 

— Gerai. Pasamdykit mane kaip savo advokatą, aš paimsiu 
penkių dolerių avansą. Tada profesinė etika įpareigos mane ne- 
skleisti nieko, ką man patikėsit. 

— Aš apie tai jau galvojau, - prisipažino Seira. - Bet jūs ne- 
galit imti iš manęs avanso, tai jau būtų interesų konfliktas. 

— Vadinasi, tai, ką norit man pasakyti, susiję su Krisu? 

— Su Deniu. 

Ji įdėmiai žvelgė į Beką, stebėdama, kaip dujinių žibintų at- 
spindžiai šokinėja jo veidu. Tą dieną, kai jie susipažino, ji pa- 
vadino jį savo tėvo pakaliku, ir jis nesistengė jos įtikinti, kad yra 
kitaip. Jis teigė išdavęs ją Makgro namuose norėdamas stebėti, 
kaip Krisas reaguos į senuko žodžius. Bet ar tai tiesa? 

Klarkas įspėjo saugotis Beko. Vos prieš kelias valandas ji 
galvojo, kaip jis gali būti toks nesąžiningas, net svarstė, kokie 
jo dosnumo Polikams motyvai. Ar jis taip stengėsi norėdamas 
įgyti Seiros palankumą? 

Bet jis juk nežinojo, kad Seira bus ligoninėje, kai Alicija Polik 
atplėš voką su laiškais. 

Jis negalėjo suplanuoti, kad moteris pirmą paims kaip tik jo 
atviruką. 

Kliaudamasi likimu Seira tarė: 

— Aš ketinu jums pasakyti tai, ko niekas nežino. 

— Atminkit, Seira, kad aš - Kriso advokatas. Būkit atsargi ką 
nors man patikėdama. 

Gerai suvokdama riziką Seira tarė: 

— Denis buvo susižadėjęs ir ketino vesti. 

Seira matė, kad Bekas nuoširdžiai priblokštas. 

— Susižadėjęs? Su kuo. 

- Jos vardo nesakysiu. 

- Iš kurjūs... 

— Ašją atsitiktinai sutikau kapinėse. Ji atėjo prie Denio kapo 
ir prisistatė. 

Bekas atsipalaidavo. 

— Moteris priėjo prie turtingos Denio sesers ir prisistatė kaip 
brangaus mirusiojo sužadėtinė. Ir jūs ja patikėjot? Ji galėjo mė- 
ginti gauti iš jūsų pinigų. 

— Nenuvertinkit taip manęs, Bekai. Aš gerai pažįstu žmones. 
Ji nenorėjo pasipelnyti, o visa širdim mylėjo Denį. Ir jis ją my- 
lėjo. Ji turi žiedą su deimantu. 

— Kurį galėjo gauti iš bet kurio šantažuojamo vyro. 

- Jei ji būtų tokia nesąžininga ir norėtų pasipelnyti, negi iki 
šiol nebūtų nuėjusi pas Hafą? Nei Hafas, nei Krisas nežinojo 
apie jų sužadėtuves, kol Denis buvo gyvas, ir ji nenori, kad jie 
sužinotų dabar. 

— Kodėl? 

— Nes jie iš karto padarytų tokią pat išvadą kaip ir jūs. Ma- 
nytų, kad ji ko nors iš jų nori. - Bekas atrodė nuoširdžiai nusi- 
minęs. Seira pridūrė: - Ji sakė, kad jie suterštų gražią jųdviejų 
meilę. 

— Galbūt Denis norėjo pasidalyti šia žinia, kai jums skambino. 

— Mano sąžinė norėtų tuo tikėti. Įmanoma, kad taip ir buvo. 
Bet aš vis tiek įsitikinusi, kad jie buvo atsidavę vienas kitam ir 
labai mylėjo vienas kitą. Denis ketino ją vesti, planavo jų ben- 
drą ateitį, todėl ji visiškai tikra, kad Denis negalėjo nusižudyti. 

— Galbūt jis norėjo išsivaduoti? 

— Ne, aš paklausiau apie tai kiek įmanoma atsargiau. Ji at- 
metė net mintį, kad jis norėjo ją palikti. Bet, jos nuomone, Denį 
kankino... - Seira dvejojo, ar vartoti žodį dvasinis, bijodama, 
kad jis išduos, jog Denio sužadėtinė susijusi su bažnyčia. - Jį 
kankino asmeninė krizė, kuria negalėjo pasidalyti netgi su ja. 

- Jo sąžinę kažkas slėgė. 

— Taip. Ji vadino tai emocine kova, kurią Denis troško laimė- 
ti, prieš susiedamas savo likimą su ja. 

- Tai galėjo būti bet kas, Seira. Gal jis turėjo lošimo skolų, gal 
kokį slaptą blogą įprotį, nėščią merginą kitame mieste. 

— Arba žinojo kokią nors paslaptį, su kuria nepajėgė gyventi. 

- Akivaizdu, kad jūs apie tai jau galvojot ir spėjat, kas tai 
galėjo būti. 

- Iš pradžių maniau, kad tai nelegali bendrovės veikla. Bet da- 
bar galvoju, kad Denis žinojo, kas atsitiko Džiniui Aiversonui. 

Bekas lėtai nuėjo prie staliuko ir pastatė tuščią puodelį su 
lėkštute prie Seiros paliktųjų. Padavėjas žengtelėjo jų link, bet 
Bekas piktai papurtė galvą ir padavėjas dingo. 

Bekas grįžo prie balkono aptvaro, pasirėmė rankomis ir pa- 
silenkė į priekį, visą svorį patikėdamas turėklui. Prigulę prie 
nugaros marškiniai išryškino šonkaulius ir raumenis. 

— Denis tapo labai religingas, - pasakė Seira. - Toje bažny- 
čioje praktikuojama išpažintis. Gali būti, kad jis kai ką žinojo 
apie Aiversoną ir tai slėgė jo sąžinę, jis priėjo tokią ribą, kai ne- 
begali gyventi, nenusiėmęs kaltės naštos. 

Bekas pasuko galvą. 

- Tai svarbi priežastis nusižudyti. 

- Taip pat svarbi priežastis jį nužudyti, ypač jei Denis ketino 
atlikti viešą išpažintį. 

Žvelgdamas priešais save Bekas nusikeikė į tamsą. 

- Jūs man ką tik pateikėt tai, ko trūksta Veino Skoto tyrime 
prieš Krisą. 

- Motyvą. 

Bekas ilgai žvelgė žemyn į kiemą. Galiausiai išsitiesė ir at- 
sisuko. 

— Mums reikia eiti. 

- Taip, iki Destinio ilgas kelias. 

— O dabar dar pailgėjo. 

Judrusis administratorius jiems širdingai padėkojo, dar kartą 
pabučiavo Seirai į abū skruostus ir bandė įtikinti Beką, kad kuo 
greičiausiai vėl ją atsivestų. Jie atsargiai nulipo sraigtiniais laip- 
tais žemyn. Įpusėjęs kiemą Bekas staiga stabtelėjo. Nustebusi 
Seira pažvelgė į jį. Jis nusišypsojo ir nepaaiškinęs, kodėl sustojo, 
ėmė eiti atbulas, traukdamas ją į siena lipančio vijoklio šešėlį. 
Seira nesipriešino. Saldi apatija pasklido kraujyje kaip apelsinų 

likeris kavoje. Ji pajuto mieguistą pasitenkinimą, tačiau buvo 
budri kaip niekada. Vokai apsunko, bet nervų galūnės virpėjo 
nuo laukimo. 

Bekas prisitraukė ją arčiau, ji matė ryškias kraujagysles ties jo 
gerkle, po drėgna oda. Seira troško prisiliesti prie jų lūpomis ir 
pajusti, kaip jos pulsuoja, tačiau sutramdė šį norą. 

Bekas pakišo ranką po Seiros plaukais ant sprando ir prisi- 
traukė ją. Jo kvėpavimas buvo švelnus ir šiltas, lyg virš upelio 
kylantis ryto rūkas. 

- Jei aš jus paliesiu, manysit, kad darau tai įkvėptas Hafo pa- 
siūlymo. 

Seira pasistiebė ir sukuždėjo tiesiai jam į lūpas: 

— Man tai nerūpi. Lieskit. 

Bekas ją pabučiavo, Seira palinko visu kūnu ir prisispaudė, 
Beko rankos tvirtai ją apglėbė. Bučinys buvo valdingas ir stip- 
rus, jo rankos ant klubų kietai ir atkakliai spaudė jos apatinę 
kūno dalį prie savo lyties. Palenkęs galvą Bekas perbėgo lūpo- 
mis Seiros kaklą šalia vėrinio karoliukų ir pabučiavo per su- 
knelės audinį krūtis. Paskui jis vėl priglaudė ją, prilaikė delnu 
pakaušį, prispaudė jos veidą prie savo kaklo ir tiesiai į ausį su- 
kuždėjo: 

— Pasaulyje neužtektų pinigų supančioti mane su moterimi, 
kurios aš nenoriu. Turit tai Žinoti, Seira. Tačiau velniava ta... — 
jis intymiai provokuodamas pasitrynė į ją. - Velniava ta, kad aš 
jūsų noriu. 

Jis galėjo ją turėti. Tuo metu Seira suvokė jį visais penkiais 
pojūčiais. Ji gėrė jį, trokšdama jo ta pačia beprotiška, akla, ne- 
įmanoma aistra, kaip ir jis jos geidė. 

— Bet prakeikta ironija, - staiga šiurkščiai tarė jis, - mane 
stabdo Hafo uždegta žalia šviesa. - Jis lėtai atleido glėbį, ir jų 
kūnai atsiskyrė. - Aš jūsų noriu. Bet tegul būsiu prakeiktas, jei 
jūs abejosit kodėl. 


Dvidešimt septintas skyrius 


H afo galva skendėjo dūmuose. Jis mechaniškai pūtė ciga- 
retę, suspaustą lūpų kamputyje, ir nuo krovinių rampos išsižer- 
gęs, įrėmęs rankas į klubus stebėjo piketą. Apie keturiasdešimt 
žmonių, nešini plakatais ir šūkiais, tylėdami lėtai judėjo ratu 
išilgai įvažiavimo iš greitkelio, priešais centrinius Hoilų ben- 
drovės vartus. 

— Kiek laiko tai trunka? 

Hafą supo grupė žmonių: Krisas, keli meistrai ir vidurinės 
valdymo grandies atstovai, kuriuos visus iškvietė iš jaukių 
namų, 0 kai kuriuos pakėlė ir iš lovų. Visi buvo sunerimę dėl 
pastarojo meto įvykių. 

Fredui Dekluetui teko nemaloni misija pranešti apie atvyku- 
sius piketuotojus, todėl jis atsakė ir į Hafo klausimą: 

— Pradėjo rinktis apie dešimtą valandą ir buvo čia visą laiką, 
kol pasikeitė pamainos. 

— Iškvieskit Redą ir tegu juos areštuoja už įstatymų pažeidimą. 

— Jis negali to padaryti, Hafai, - pasakė Krisas. - Kol pike- 
tuotojai anapus tvoros, jie yra viešoje teritorijoje. Deja, visi 
atvykstantys ar išeinantys iš darbo turi eiti pro šiuos vartus. 
Neįmanoma, kad darbininkai jų nepamatytų. Visi pro juos va- 
žiuoja. 

— Be to, jie turi leidimą piketuoti, - įsiterpė Džordžas Robso- 
nas. - Viskas teisėta. 

— Ar kas nors turi gerų žinių? - suurzgė Hafas. 

— Gera Žinia ta, kad leidimas galioja tik tol, kol ši demons- 
tracija taiki, - tarė Krisas. - Manau, turėtume pasirūpinti, jog 
taip nebūtų. 

Grupėje pasigirdo juokas. Hafas pažvelgė į Fredą. 

— Ar turit paruošę berniukų? - Fredas linktelėjo, bet Hafas 
pajuto jo santūrumą. - Kas yra Fredai? Sakyk aiškiai. Ar turė- 
siu traukte traukti iš tavęs informaciją? 

— Mūsų Žmonės gali priešintis, - Fredas sutrikęs apsidairė. 
Kalbama, kad kai kurie mūsų darbininkai gali juos palaikyti. 

Hafas numetė cigaretę ir padu užgesino. 

— Aš tuoj pat tuo pasirūpinsiu. 

Grupė suėjo į gamyklą ir po penkių minučių susirinko Hafo 
kabinete. Jie išsirikiavo prie stiklinės cecho sienos. Darbas vyko 
kaip paprastai, bet gana vangiai. Buvo justi įtampa. 

- Ar garsiakalbiai įjungti? - paklausė Hafas. 

Krisas spragtelėjo kelis garso sistemos jungiklius. 

- Jau įjungti. 

Hafas paėmė mikrofoną, papūtė tikrindamas ir pasakė: 

—- Dėmesio! Klausykitės! 

Jo balsas nugriaudėjo visuose gamyklos kampuose ir pasiekė 
visus pamainos darbininkus, kad ir kur jie tuo metu buvo. Kai 
kurie liovėsi dirbę. Bet sunku nuspėti Žmogaus nuotaiką, kai jis 
su apsauginiais akiniais. 

— Puikiai žinot, kas vyksta lauke. Jau visi spėjot išgirsti tuos 
klounus atsiuntusio Žmogaus pavardę. Ir jūs tikriausiai klau- 
sinėjat: „Po velnių, kas tas Čarlzas Nilsonas, neturintis nieko 
bendra su Hoilų bendrove? Piketuotojai tik laiką gaišta ir juo- 
kingai atrodo, bet tai jų pasirinkimas. Jei mes laikysimės kartu 
ir juos ignoruosim, jie galiausiai pasiduos ir vėl palįs po akme- 
nimis, iš kur iššliaužė. Mes tokius pažįstam, ar ne? Esam matę 
tokių agitatorių. Jie įslenka į mūsų miestą, kaišioja nosį į mūsų 
verslą ir mėgina mums nurodyti, kaip turėtume dirbti. Aš, kaip 

ir tikriausiai dauguma jūsų, nekenčiu, kai kiti įsivaizduoja vis- 
ką išmanantys geriau už mane. Aš kalbu ir apie šalies vyriau- 
sybę, ir apie profsąjungas. Tie žmonės net nesugeba susitarti 
tarpusavyje! - suriko jis. - Tai ar mes norim, kad jie nuspręs- 
tų, kaip mums elgtis čia, Destinyje? Aš manau, kad neturim to 
leisti. - Hafas nutilo, atsikvėpė ir varė toliau tyliau: - Tai, kas 
įvyko Biliui Polikui, - tragiška. Niekas negali to nuginčyti. Jis 
nukentėjo ir dar ilgai kentės. Mes galėtume pasiūlyti jam viso 
pasaulio pinigus, bet tai vis tiek nekompensuotų to, ko jis ir jo 
šeima neteko, bet galų gale Bilio ateitis priklauso nuo jo paties. 
Nes nė vienas negalim atsukti laikrodžio atgal ir pakeisti to, kas 
atsitiko. Tiesa ta, kad mūsų darbas pavojingas. Būna nelaimin- 
gų atsitikimų. Žmonės susižeidžia, net žūva. Bet norėčiau, kad 
koks nors biurokratas iš Vašingtono man parodytų, kaip lydyti 
metalą ir lieti vamzdžius be rizikos. Tai neįmanoma. Ir galiu 
lažintis, jog kai tas biurokratas nuleidžia savo išmatas į kanali- 
zaciją, jis velniškai džiaugiasi, kad tie vamzdžiai yra, ir jam nė 
per nago juodymą nerūpi, kas susižeis juos gamindamas. 

Hafas vėl nutilo, norėdamas įvertinti, kiek veiksminga jo 
kalba. Apačioje niekas nepajudėjo, atrodė, kad cechas pilnas 
statulų. Hafas matė, kad cecho viduryje prie stalų sėdintys dar- 
bininkai neliečia savo sumuštinių su dešra, traškučių ir kavos 
termosų, jie klausosi. 

Vadinasi, jis atkreipė jų dėmesį. Jų ateičiai, kaip ir jo, iškilo 
pavojus. Tai ir reikia pabrėžti, kad padarytų jiems įspūdį. 

- Tie atvykę bukapročiai ragins jus streikuoti. Žinot, aš ir 
pats norėčiau nedirbti, kad galėčiau išgyventi, ir aš norėčiau 
vien važinėti po gamyklas, ragindamas žmones mesti darbą. 
Nusispjauti į darbo etiką ir čekius, kurių nebus mokėjimo die- 
ną. Jei aš sakyčiau sunkiai dirbantiems žmonėms mesti darbą, 
jie palaikytų mane kvailiu. Man taip pat reikia mokėti sąskai- 
tas, pirkti maisto produktus, turiu šeimą, kurią reikia aprūpinti. 
Ar aš teisus? 

Keli vyrai nenoriai linktelėjo. Kiti budriai stebėjo, kaip ben- 
dradarbiai reaguoja. 

- Žinau, kad čia, Hoilų bendrovėje, ne viskas tobula. Per tuos 
metus įvyko keli nelaimingi atsitikimai. Dabar mes su Džordžu 
Robsonu tiriam šį įvykį ir priežastis, kodėl taip atsitiko. 

Jis pamatė, kad Džordžas nustebęs sureagavo į šį melą, bet 
tikėjosi, kad niekas to nepastebėjo. 

— Mes matom, kad reikia ilgesnio ir kokybiškesnio naujų 
darbuotojų apmokymo laikotarpio. Laikas visiems pakelti ir 
atlyginimus. Bet kalbėsiu atvirai, aš nekenčiu verkšlenimų. At- 
simenu laikus, kai vyras mielai būtų atidavęs dešinę ranką, kad 
gautų darbą. Prieš tapdamas šios bendrovės bosu, aš buvau vie- 
nas išjūsų. Nepamirškit, aš dirbau ir prakaitavau tame pačiame 
ceche, taigi žinau, kas yra karštis, nuodegos ir pavojus. - Hafas 
pasiraitojo rankoves ir ištiesė rankas. - Aš ir pats turiu randų, 
kurie kiekvieną dieną man primena, koks sunkus ir pavojingas 
šis darbas. - Jis vėl užsiraitojo rankoves ir pritildė balsą. - Bet 
aš esu protingas. Noriu išklausyti jūsų bėdas. Todėl sudarykit 
sąrašą, kokių pokyčių norėtumėt, ir mes visi savo kabinetuose 
apsvarstysim. Bet, - jis padarė pauzę, norėdamas pabrėžti min- 
tį, - jei kuris nors jūsų pritariate tiems triukšmadariams lauke, 
eikit ir prisidėkit prie jų. Ar girdit mane? Eikit! Dabar! Jei ma- 
not, kad čia netinkama darbo vieta, žinot, kur yra durys! Tik 
atminkite, jei pereisit į jų pusę, nei jūs, nei jūsų šeimos nariai 
jau niekad pas mane nebedirbsit. Jūs iki gyvenimo galo įsigysit 
priešą, - Hafas nutilo, leisdamas jiems suvokti pasakytus žo- 
džius, ir baigė: - Visi pagalvokit apie tai. Ką tik sugaišom pa- 
kankamai našaus laiko. Tęskit darbą. 

Hafas išjungė mikrofonus ir atsigręžė į kambarį. 

— Tai turėjo padaryti įspūdį barikadų statytojams, - tarė 
Krisas. - Nenustebčiau, jei prijaučiantieji profsąjungoms nu- 
tiltų. - Dabar jie nedrįs už jas agituoti. 

Hafas nepritarė Kriso optimizmui. 

— Ką tu manai, Fredai? 

Sumišęs dėl to, kad atsidūrė dėmesio centre, meistras min- 
džikavo nuo kojos ant kojos. 


BALTASIS KARŠTIS 321 


— Manau, kad jūsų kalba turės naudos, Hafai. Bet tai Bilio 
pamaina. Tie žmonės matė jį kraujuojantį, girdėjo jo klyksmą. 
Įvykis vis dar gyvas jų galvose. Žinau, kad daug darot jo šeimai. 
Šiandien girdėjau, kad Bekas buvo jo aplankyti. Alicija sakė... 

— Bekas buvo jo aplankyti? - perklausė Krisas. 

Fredas budriai apsidairė ir tarė: 

— Taip supratau iš Alicijos. Ji skambino prieš kelias valan- 
das ir sakė, kad Bekas buvo ligoninėje ir paliko jiems įspūdin- 
gą čekį. 

Hafas pažvelgė į Krisą. Krisas gūžtelėjo pečiais, neigdamas 
ką nors žinąs apie Beko veiksmus. 

— Ką norėjai sakyti prieš Krisui įsiterpiant? - paklausė Hafas. 

— Sakiau, kad vyrai, dirbantys su Biliu, taip greit nepamirš, 
kas atsitiko. Jų prisiminimai jau šiek tiek rimsta, bet šiandien 
atsirado tai primenančių ženklų. 

— Kokių? 

- Prie Bilio spintelės rankenos pririštas geltonas kaspinas. 
Ant to konvejerio dažais užrašytas jo vardas. Kažkas bando at- 
gaivinti prisiminimus ir kelia sąmyšį. 

— Kas? 

— Dar nežinau. Pokalbiai nutyla, vos prieinu arčiau. 

— Sužinok, kas tai daro. 

— Stengsiuosi. 

Hafas dūrė į jį smiliumi. 

— Nesistenk, o veik! Priglausk ausį prie žemės ir plačiai at- 
merk akis arba aš rasiu kitą, kuris man praneš visus reikalingus 
vardus. 

Fredas sunkiai nurijo seiles. 

- Taip, pone. O ką daryti su piketuotojais? 

Hafas vėl užsidegė cigaretę ir tylėdamas kelis kartus užsi- 
traukė. 

— Norėčiau, kad paimtum automatą. Tai greitai išvalytų te- 
ritoriją. 

— Aš jį užtaisysiu, - lakoniškai pasisiūlė Krisas. 

Hafas nusijuokė ir papurtė galvą. 

— Ne, šįvakar nedarysim nieko. Gal jie patys išsivaikščios — 
pavargs, ištrokš, uodai sukandžios, ims mausti nugarą nuo 
plakatų nešiojimo. Gal nereikės pajudinti nė pirštelio, kad jie 
išnyktų. Palaukim dieną kitą. Matysim, kaip reikalai klostosi, 
kaip darbininkai reaguoja. Fredai, turėk vyrų, pasirengusių vos 
paliepus trenkti per galvą. 

- Tik tarkit žodį, pone Hoilai. Jie pasiruošę ir nori pradėti. 

— Gerai. Bet atmink, jei prasidės peštynės, turi atrodyti, kad 
tai piketuotojų kaltė. Jie pirmieji paleido kraują, o mūsų žmo- 
nės tik gynėsi. Tai mūsų pozicija. 

— Supratau. 

Kai Fredas išėjo, Hafas pasakė: 

— Nemanau, kad šįvakar bus kokių fejerverkų. Rytoj dirbsim 
kaip paprastai. Nesileiskit išprovokuojami jokių piketuotojų, 
jokios reakcijos į pastabas ar plakatus, kad ir kokie įžeidžiami 
pasirodytų. Ignoruoti tuos kalės vaikus. Gal Bekas pasieks ko- 
kios pažangos su Nilsonu ir tas atšauks savo šakalus, kol nepa- 
daryta didesnė žala. Aišku? - Visi linktelėjo. - Galit eiti namo. 

Džordžas Robsonas užsilaikė. 

— Hafai? 

— Kas yra, Džordžai? 

— Ką tu ten sakei, kad mes tiriam Poliko įvykį... 

- Tik tai, ką jie norėjo išgirsti, Džordžai. Nesirūpink dėl to. 

— Aš maniau, - tarė Džordžas, nervingai žvilgčiodamas tai į 
Hafą, tai į Krisą, - gal reikėtų sustabdyti tą konvejerį, kol jį pa- 
tikrins. Tada niekas negalėtų ieškoti priekabių. 

Hafas atsigręžė į Krisą. 

— Maniau, kad tai jau aptarėt. 

— Aptarėm. 

— Taip, aptarėm, - pasakė Džordžas. - Bet geriau pagalvojęs... 

- Tu per daug galvoji, Džordžai, - suirzo Hafas. - Krisas at- 
sako už gamybą, ir jis nusprendė dėl to konvejerio. 

- Remdamasis tavo rekomendacijomis, Džordžai. Atsimeni? 

Džordžas linktelėjo, bet atrodė sutrikęs ir nelaimingas. 

— Taip, gerai. 

— Skubėk namo ir pasimėgauk tuo, kas dar liko iš šios 
nakties. 

— Gerai. Iki rytojaus, - Džordžas pasisuko eiti. 

— Perduok mūsų linkėjimus savo gražiajai žmonelei. 

Džordžas sustojo, atsigręžė, nužvelgė Krisą ir išėjo. 

Hafas kreipėsi į Krisą. 

- Šitaip šnekėdamas žaidi su ugnimi. 

Krisas nusikvatojo. 

— Abejoju, ar Džordžas iškvies mane į dvikovą. Jei taip jaudi- 
nasi dėl santuokinės neištikimybės, nereikėjo vesti kekšės. 

Į kabinetą įėjo Bekas. 

— Susitikau koridoriuje Džordžą. Sakė, kad negirdėjau vel- 
niškai geros kalbos. 

Vos jiems pranešė apie piketą, Krisas paskambino Bekui į 
mobilųjį ir sugavo jį pusiaukelėje iš Naujojo Orleno į Destinį. 
Bekas pažadėjo atsirasti kaip įmanydamas greičiau. 

Hafas pažvelgė į sieninį laikrodį ir pastebėjo, kad jis atvažia- 
vo per rekordiškai trumpą laiką. 

Bekas pastatė lagaminėlį ant grindų ir uždusęs klestelėjo 
ant sofos. 

— Vos kelioms valandoms išvykau iš miesto, čia prasidėjo 
tikras pragaras. 

Hafas mostelėjo Krisui į spintelę, kurioje laikė gėrimus. 

- Visiems viskio, sūnau. 

— Įvažiuodamas turėjau skverbtis pro mūsų lankytojus, - pa- 
sakė Bekas. 

— Tai ir svarbiausia, - tarė Hafas, atsisėdęs į odinį krėslą 
aukšta atkalte prie savo rašomojo stalo. — Jie neatsitiktinai pa- 
sirinko šią vietą. 

- Ar gavot patvirtinimą, kad juos atsiuntė Nilsonas? 

- Jie to neslepia, - pasakė Krisas ir padavė Bekui vieną iš 
trijų aukštų taurių. - Kalbėjau su vienu iš jų, panašiu į vadovą. 
Tikras raumenų kalnas. Tikriausiai prisikimšęs steroidų, bet pa- 
kankamai protingas. Jis man nieko nesakė, tik parodė leidimą 
piketuoti ir patarė visais klausimais kreiptis į poną Nilsoną. 

— Su ponu Nilsonu sunku susisiekti, - Bekas papasakojo 
jiems apie savo bevaisį apsilankymą Naujajame Orleane. - Jo 
biuras nelabai įspūdingas, apstatytas kukliai. Dirba tik viena 
sekretorė. Ji mandagi ir paslaugi. Atrodo, jei paprašytum, iš- 
keptų tau obuolių pyragą ar įsiūtų sagutę į marškinius. Bet, 
žinoma, neplepi. Jokios informacijos. Nepasakė, kada galėčiau 
akis į akį susitikti su jos šefu. Labai gerai ištreniruota. 

— Tas bailys žinojo, kad tu atvažiuosi, taigi nusiplovė, - niršo 
Hafas. - Jis galėjo būti ir Cincinatyje, galėjo ir bare kitoje gatvės 
pusėje laukti, kol paliksi teritoriją. 

— Įmanoma, - sutiko Bekas. - Kelis kartus skambinau jam 
į viešbutį. Iš pradžių man pasakė, kad jis dar neatvyko. O da- 
bar prašė jam neskambinti. Jaučiuosi taip, lyg su manim žaistų 
slėpynių. 

- Jis nenorėjo susitikti su tavim tą pačią dieną, kai jo samdyti 
piketuotojai pasirodė prie mūsų gamyklos, - pasakė Krisas. 

— Tu turbūt teisus, - sutiko Bekas. - Bet čia dar ne viskas. 
Dar nepapasakojau paties įdomiausio. Spėkit, ką radau Nilso- 
no biure, apsirengusią pritrenkiamai ir, nepaisant batelių aukš- 
tais kulnais, pasiruošusią sudoroti visus priešus, pradedant 
manimi. 

— Tikriausiai juokauji! - šūktelėjo Krisas. - Seirą? 

— Atspėjai. 

— Ką ji ten darė? - paklausė Hafas. 

- Tą patį ką ir aš - norėjo susitikti su Nilsonu. Žinoma, jos 
dienotvarkė skyrėsi nuo mano. Ji atėjo užsirašyti savanore ir 
pasiūlyti pagalbą. 

— Kokią? - paklausė Krisas. 

- Ar ji važiavo su tavim aplankyti Bilio Poliko? 

Bekas nustebęs pažvelgė iš pradžių į Hafą, paskui vėl į Krisą. 

— Iš kur sužinojot? 

— Alicija Polik skambino Fredui Dekluetui. 

— Aš neketinau eiti pas jį, Seira ketino, - paaiškino jis. - Aš 
irgi nuėjau, panaudojau kaip pretekstą atvirukus ir laiškus, ku- 
riuos darbininkai perdavė Biliui. Maniau, pats juos įteikdamas 

laimėsiu ponios Polik palankumą. Be to, buvo įdomu, ką Seira 
sumanė. 

— Na, ir ką ji sumanė? - paklausė Hafas. 

— Nežinau. Tai panėšėjo į mandagumo vizitą. 

— Kai kalbėjosi su Fredu, ponia Polik paminėjo „pakankamai 
dosnų čekį . Kiek man tai kainuos? 

— Nieko, Hafai. Aš juos parėmiau be jūsų įgaliojimo. Jei ne- 
norit, neprivalot man nieko grąžinti. 

— Velnias! Juk tai aš pasiūliau pasaldinti arbatą. Kaip ir ma- 
niau, moteris pasiduoda. Ji pasiliko čekį? 

— Kiek žinau, taip. 

— Na štai! - tarė Hafas ir kilstelėjo taurę už sėkmę. 

— Prieš geriant norėčiau, kad žinotumėt, jog liepiau psichiat- 
rui konsultuoti Poliką neribotą laiką. 

— Ar nori, kad bankrutuotume? - sudejavo Krisas. 

- Prisipažinsiu, pasielgiau įžūliai ir spontaniškai. Neturėjau 
laiko su jumis pasitarti. Bet manau, tai padės palenkti ponią 
Polik. 

Hafas jam mirktelėjo. 

- Nebūtum vertas spjauti į mane, jei pats nesugebėtum spręs- 
ti. Pasitikiu tavo sprendimu, nes kitaip neitum tų pareigų. 

— Bet mes metam didelius pinigus dėl nevertų dalykų, - pa- 
siskundė Krisas. - Taigi pasirūpinsim, kad Bilis Polikas gautų 
geriausia, kas įmanoma. O kas mums iš to? 

— Nemanau, kad Bekas tikėjosi, jog ši investicija mums atsi- 
pirks ir Bilis bus darbingas. 

— Teisingai, Hafai. Žiūrėjau į tai kaip į geros valios gestą, 
kuris išgelbėtų mus nuo teismo, galinčio mums atsieiti mili- 
jonus. Viskas, ką mes galim padaryti, kad išvengtumėme teis- 
mo, - protinga investicija. 

- Sutinku, - Hafas išgėrė viskį ir mėgavosi deginančiu po- 
jūčiu gerklėje ir šiluma, pasklidusia pilve. 

— O kaip buvo nusiteikusi Seira, kai jūs išsiskyrėt? 

Bekas gūžtelėjo pečiais, bet Hafas nemanė, kad jis toks abe- 
jingas, kaip nori juos įtikinti. 

— Mes kartu pavakarieniavom. Nupirkau jai pigų papuošalą. 
Gėrėm šampaną. 

Hafas patenkintas pliaukštelėjo delnais. 

— Na, ir kaip sekėsi? 

Bekas ironiškai kilstelėjo antakius. 

— Gal būtų sekęsi geriau, jei Krisas nebūtų jai išplepėjęs apie 
jūsų piršliavimą. 

Hafas atsigręžė į Krisą. 

— Tujai pasakei? 

— O koks skirtumas? 

— Dar klausi! 

— Gal Seira ir gėrė su juo šampaną, bet Bekas, regis, dar ne- 
įlindo į jos lovą. O ji jo nekvies, kol jis dirba mums. 

— O gal ir būtų pakvietusi. Dabar... Velnias. Juk pažįsti sese- 
rį. Ji užsispirs. 

- Ji vis tiek būtų užsispyrusi, Hafai, - tarė Bekas. - Seira per 
daug protinga ir valinga, kad galėtum ją sugundyti buteliu šam- 
pano. Tačiau tikėjausi, kad vynas ir fantastiškas prancūziškas 
maistas atriš jai liežuvį. 

- Ir ką ji papasakos? 

— Apie Nilsoną. Man labai nepatinka mintis, kad juodu gali 
susivienyti. Žinoma, jis pasinaudotų, turėdamas savo pusėje 
vieną iš Hoilų. Bent jau galėtų panaudoti tai kaip jauką žinia- 
sklaidai, - jis rankomis apibrėžė įsivaizduojamą antraštę: — 
Hafo Hoilo duktė pereina į opoziciją. Išsamus pasakojimas ir 
nuotraukos trečiame puslapyje. 

Hafas atsirūgo. Perdirbto viskio skonis jau nebuvo toks geras. 

— Suprantu, ką turi galvoje. 

— Be to, - nenoriai toliau kalbėjo Bekas, - ji manė, kad Mak- 
gro - tai kilpa, ant kurios galės jus abu pakarti, kol galiausiai 
suprato, kad virvė supuvusi. Tačiau tai nenuslopino jos ryžto. 
prisiekusiuosius išsisuko nuo kaltinimų žmogžudyste ir kad jos 
pareiga - atkurti teisingumą. Nepaisydama nesėkmės su Mak- 
gro, ji neketina mesti šio reikalo, - Bekas pažvelgė į Krisą, o 

paskui atsigręžė į Hafą. - Tada aš nebuvau jūsų advokatas, Ha- 
fai. Bet dabar atstovauju jums. Aš nenoriu būti apkaltintas kuo 
nors, ką iškapstys Seira. Ar Aiversono byloje yra kokių nors 
niuansų, kuriuos turėčiau žinoti? 

Hafas mokėjo nutaisyti pokerio žaidėjo veidą, tai darė nuo 
aštuonerių metų. Jis pažvelgė Bekui tiesiai į akis ir patikino: 

— Jei prokuroras būtų galėjęs ką nors įrodyti, Krisui būtų su- 
rengtas kitas teismas. Seira nieko neras. 

— Nieko, išskyrus tai, kad Votkinsas vis dar laisvėje, - pasakė 
Krisas. - Kol kas nerado jo pėdsakų. 

— Ar ieškojo visur, kur jis pastaruoju metu gyveno? 

— Taip, net turėjo kratos orderius. Vienoje iš policijai žinomų 
vietų, vonios kambaryje, rado narkotikų fabrikėlį, suėmė ten 
gyvenančius vyrą ir moterį, bet jie tvirtina nieko negirdėję apie 
Atlėpausį nuo tos dienos, kai išvijo jį iš namų. Redas sako, kad 
apieškojo visą namą, bet neaptiko jokių Votkinso daiktų. 

— Tikiuosi, kad jį greitai suras, - tarė Bekas. - O kai jį sulai- 
kys, tikiuosi, jis prisipažins nužudęs Denį. Nes dėl visko, kas čia 
vyksta, - jis mostelėjo į stiklinę sieną, - mus tyrinės pro mikro- 
skopą. Ypač Darbo saugos ir sveikatos administracija. 

- Šunsnukiai, - sumurmėjo Hafas, vėl užsidegęs cigaretę. 

— Iki šiol mums pavykdavo su jais Žaisti, bet Bilio nelaimė 
viską sugadino, - pasakė Bekas. 

— Arjų neįmanoma suklaidinti? - paklausė Krisas. 

— Aš vyliausi. Kelis kartus mėginau susisiekti su regiono at- 
stovu. Bet jis man neperskambino. Veikiausiai ketina netikėtai 
mus patikrinti. 

— Maniau, papirkai kokį nors jo darbuotoją, kad įspėtų mus 
apie netikėtą apsilankymą. 

— Vakar sužinojau, kad ji išėjo nėštumo atostogų. 

- Šlykščiai nuostabu, - pasakė Krisas. 

— Taip, laikas labai nepalankus, - pritarė Bekas ir kalbėjo to- 
liau: - Bet vis tiek privalom parodyti švarutėlį įvaizdį. Negalim 
jiems duoti nė miligramo daugiau amunicijos, negu jau suteikė 
Bilio nelaimė. Kol neatliks išsamaus patikrinimo, Darbo sau- 

gos ir sveikatos administracija gali uždaryti gamyklą. Ir jie tai 
padarys. 

Krisas giliai iškvėpė. 

— Na, baigiant šia linksma gaida, manau, eisiu ir pasigersiu. 

— Krisai... 

— Aš juokauju, - nuramino jis. - Viešpatie, būsiu laimingas, 
kai aplinkiniai pralinksmės. Negi nors kartą negalim pažvelg- 
ti į šviesiąją pusę? Poliko Žmona traukiasi. Piketai? Kai rytoj 
patekės saulė ir pasidarys karšta kaip pragare, jie nebeklausys 
vadovų ir išsibėgios. Darbo saugos ir sveikatos administracija? 
Mes maldausim atleisti, pasižadėsim būti geresni, sumokėsim 
jiems baudą ir toliau dirbsim. O dėl Merės Betės, gal mums ir 
pasiseks: ji įsiutins savo baseino berniuką ir jis ją paskandins 
sekliajame gale. Man neturėtų būti sunku susirasti kitą žmo- 
ną. Aš pasėsiu daug sėklų (patikėkit manim, turiu daug gabių 
plaukikų, kurie nuplukdys jas į reikiamą vietą) ir pristatysiu 
pirmąjį Hoilų vaikaitį seneliui Hafui. Ir svarbiausias dalykas: aš 
nežudžiau brolio. Matot? Tai kas čia taip baisu? 

Hafas nusijuokė. 

— Gerai, mes tave supratom. Eik iš čia. Aš tuoj tave pavysiu. 

Vis dar šypsodamas Hafas nulydėjo akimis išeinantį Krisą, 


v0- oo 


duris, pro kurias ką tik išėjo Krisas. 
Hafui buvo neramu, kad Bekas atrodo toks sunerimęs. 


Seira ilgai neužmigo. Po įvykių kupinos dienos Naujajame Or- 
leane ir ilgos kelionės atgal ji tikėjosi užmigti vos galva palies 
pagalvę. Tačiau dabar nusivylusi kelias valandas vartėsi nuo 
šono ant šono. 

Oro kondicionierius-sukosi labai triukšmingai. Kol jis veik- 
davo, kambaryje pasidarydavo per šalta, kai išsijungdavo, tap- 
davo tvanku ir pasklisdavo kiekvieno ankstesnio gyventojo pa- 
likti kvapai, įsismelkę į kilimą, užuolaidas, lovatieses. 

Tačiau nepatogus viešbutis buvo tik iš dalies kaltas dėl Seiros 
nemigos. Ji vis prisimindavo pokalbius su Beku. Ar ji nesukly- 

do, jam patikėjusi paslaptį apie Denio sužadėtinę? Žinojo, kad 
tėvas planuoja ištekinti ją už Beko turėdamas savanaudiškų 
tikslų, tad kodėl leido Bekui prisiartinti? Kodėl norėjo, kad jis 
prisiartintų“ 

Seira užsnūdo jau gerokai po vidurnakčio, todėl gailiai su- 
vaitojo pabudusi prieš aušrą. Gulėdama ant pilvo, įkniaubusi 
veidą į gumulais susimetusią pagalvę, ji atmerkė vieną akį ir 
nejudėjo, troško vėl užmigti, kol dar visai neatsibudo. 

Seira pastebėjo, kad kondicionierius neveikia, todėl kamba- 
ryje karšta. Pamaniusi, kad pabudo dėl tvankumo ir suregulia- 
vusi temperatūrą vėl užmigs, Seira nuspyrė paklodę nuo kojų. 

Tačiau tai nepadėjo. Galbūt jai pradeda skaudėti galvą nuo 
šampano? Šampanas ir raudonasis vynas, kurį gėrė vakarie- 
niaudama, pašalino iš organizmo daug skysčio, todėl dabar rei- 
kėtų didelės stiklinės vandens. Pagalvojusi apie tai, nusprendė, 
kad reikėtų pasirūpinti ir šlapimo pūsle. 

Tyliai burnodama Seira apsivertė ant nugaros ir atsisėdo ant 
lovos krašto, ranka automatiškai siektelėjo lemputės, stovin- 
čios ant naktinio staliuko, jungiklio, bet paskui persigalvojo. Jei 
kambaryje bus tamsu, galbūt grįžus pavyks greičiau užmigti. Ji 
pasilenkė, nuslinko nuo lovos, grabinėdama pasiekė jos galą ir 
žengė vonios kambario link. Ji jau žinojo, koks jos kambario 
planas, ir būtų laimingai pasiekusi vonią... jei nebūtų užkliu- 
vusi už didelių batų, pastojusių jai kelio. 

Tai, kad juose buvo kojos, privertė ją visiškai pabusti. 


Dvidešimt aštuntas skyrius 


o šūksnį užgniaužė purvina ranka, o kita sugriebė jai 
už plaukų ir nustūmė ant lovos. Vyras užgriuvo ant Seiros nu- 
garos ir prispaudė, tačiau ji nesiliovė priešintis. 

- Jei nenurimsi, aš išpešiu juos su šaknimis. Prisiekiu Dievu, 
kad ir kokie jie gražūs, išpešiu ir pasiimsiu kaip suvenyrą. 

Jis taip truktelėjo Seirai plaukus, kad jai net ašaros ištryško. 
Ji liovėsi muistytis ir nurimo. 

- Šitaip jau geriau, - jis pasitrynė į jos sėdmenis. - Na, argi 
ne patogu? Ar nenorėtum pažiūrėti, ko išmokau kalėjime? 

Spaudžiama nekviesto svečio rankos Seira šūktelėjo iš bai- 
mės ir pasišlykštėjimo. Vyras nusijuokė iš prislopinto garso. 

— Atsipalaiduok, Rude. Tavo užpakalis labai gundo, bet ne- 
turiu laiko meilei. Atėjau pasikalbėt, bet galiu lažintis iš savo 
gyvybės, kad jei reiks, aš padarysiu, kad tau skaudėtų. Ar su- 
pratai? 

Seiros burną gniaužė įsibrovėlio ranka, veidas buvo įkniaub- 
tas į sulamdytas paklodes, ir jai ėmė trūkti oro. Ji negalėjo pati- 
kėti, kad jis įsibrovė į jos kambarį tik pasikalbėti, bet linktelėjo, 
tikrai nenorėjo uždusti. 

— Gerai, nuimsiu ranką nuo tavo burnos. Jei klyksi, tai bus 
paskutinis tavo išleistas garsas. 


BALTASIS KARŠTIS 331 


Jis lėtai patraukė ranką. Seira atsispyrė pagundai apsilaižyti 
lūpas, nes būtų šlykštu pajusti likusį jo kūno skonį. Vyriškis 
skaudžiai suspaudė jos sėdmenis ir nusirito į šoną. Pasijutusi 
laisva Seira apsivertė ant nugaros, atsisėdo ir atgalia ranka nu- 
sibraukė lūpas. 

Staiga užsidegė šviesa. Ji mirktelėjo nuo staigaus blyksnio ir pa- 
matė Atlėpausį Votkinsą, dar tebelaikantį ranką ant jungiklio. Sta- 
linė lemputė pro gaubto viršų skleidė ryškią šviesą tiesiai jam į vei- 
dą. Galvos šešėlis ant sienos priminė pabaisą iš vaikų košmarų. 

Votkinso išvaizda nepasikeitė nuo to vakaro užkandinėje, gal 
tapo dar bjauresnė. Jo dantys atrodė ilgesni, geltonesni, barzde- 
lė dar retesnė, veidas taip suliesėjo, kad kiekvienas kaulas išsi- 
šovė ir priminė skeletą. Plonas kaklas darė jį panašų į grifą, o 
didelės ausys priminė dirbtines, pritvirtintas prie galvos, kad 
būtų juokingiau. 

- Labas, Rude. 

Seiros širdis smarkiai daužėsi, burna išdžiūvo, bet ji stengėsi 
neparodyti baimės. Ji pažvelgė į duris. 

— Nė negalvok apie tai, - šiurpiai nusijuokė jis. - Nespėsi nė 
pakrutėti ir aš sulaužysiu pažadą tavęs neskriausti, - jis šaipy- 
damasis išsitraukė peilį iš už bato aulo ir plokščiąja ašmenų 
puse patapšnojo per delną. 

— Kaip čia įėjai? 

— Juk aš - nusikaltėlis. Atsimeni? Spyną atrakinau greitai ir 
tyliai. O kodėl neužsikabinai grandinėlės? Vieniša moteris tu- 
rėtų būti atsargesnė. 

Seira nenorėjo galvoti, kiek laiko jis buvo kambaryje, kol ji 
atsibudo. Kūnas ėjo pagaugais pagalvojus, kad jis sėdėjo ant 
kėdės prie jos lovos ir stebėjo ją miegančią, klausėsi jos kvėpa- 
vimo. Galją pažadino jo kvapas? Matyt, jis seniai nesiprausęs ir 
dabar jo kūno dvokas kėlė šleikštulį. 

— Ar jie tikri? 

Seira buvo palikusi savo auskarus deimantinėmis akutėmis 
ant naktinio stalelio. Votkinsas pakėlė juos prieš šviesą ir var- 
tydamas stengėsi nuspėti vertę. 

- Taip. Pasiimk juos ir išeik. 

- Ačiū. Taip ir padarysiu, - jis įsikišo auskarus į purvinų 
džinsų kišenę. - Bet negaliu išeiti, kol mes nepaplepėsim. 

— Apie ką mes galim plepėti? 

— Ar žinai, kad teisėsauga manęs ieško? 

— Tu užpuolei mano brolį peiliu. 

— Nesąmonė! Aš tik norėjau jį pagąsdinti. Jis pats privertė 
mane jį sužeisti. Tyčia. 

Pati Seira dėstė tokią versiją Bekui, bet dabar Votkinso pa- 
klausė: 

— O kodėl Krisas taip elgėsi? 

— Todėl, kad norėjo iš manęs padaryti žudiką. 

- Krisas mano, kad nužudei mūsų brolį. Ar nužudei? 

Užuot atsakęs jis atidarė naktinio staliuko stalčių, ištraukė 
Bibliją ir metė Seirai. 

- Pradžios knyga. Ketvirtas skyrius. 

Nepalietusi šalia jos nukritusios knygos Seira šaltai paklausė: 

- Studijuoji Bibliją? 

- Angoloje aš kiekvieną sekmadienį lankiau mišias. Giedo- 
jau iš psalmynų ir panašiai. Tai neprošal dėl charakteristikos. 

- Turbūt tam, kad atsvertų sodomiją. 

Jo akys piktai sublizgo. 

— Vadini mane pederastu? Aš tau įrodysiu, kad yra kitaip. 

Nereikėjo būti sarkastiškai, Seira davė Votkinsui pretekstą. Ji 
mėgino pasitraukti į tolimą lovos kampą, bet jis vėl sugriebė ją 
už plaukų ir patraukė atgal. Votkinsas priglaudė peilio galiuką 
prie jos skruosto ir nusijuokė, kai Seira sustingo. 

— Taip ir maniau, kad šitas atkreips tavo dėmesį. Juk nenori 
susigadinti tokio gražaus veidelio, - jis šiurkščiai praskėtė Sei- 
ros kelius, atsistojo tarp jos šlaunų ir prikišo klubus prie jos vei- 
do. - Turi įžūlią burną, bet žinau labai gerą būdą ją užčiaupti. 

- Pirmiau turėtum mane nužudyti. 

— Tai taip pat būtų smagu. 

Tą akimirką spragtelėjęs įsijungė oro kondicionierius. Vot- 
kinsas krūptelėjo nuo netikėto garso ir atsigręžė į jį. Supratęs, 

kas čia, jis atsipalaidavo, bet vis tiek atrodė išsigandęs. Jis pa- 
leido Seiros plaukus ir nervingai atsitraukė. 

— Norėčiau pasinaudoti šia situacija, bet jau per ilgai užsi- 
buvau, - jis pakėlė Bibliją ir pamosavo ja prieš Seirą. - Pasa- 
kyk šerifui Harperiui, kad ją pasiskaitytų. Tą dalį apie Kainą 
ir Abelį. Ir kalbėk labai įtaigiai, nes jei manęs ieško dėl Hoilo 
nužudymo, imsiu ir tikrai nužudysiu kurį nors iš jų, - peilio 
galu jis palietė Seirai spenelį. - O aš visada jaučiu silpnybę ru- 
daplaukėms. 


Kai Bekas atvyko į policijos nuovadą, Seira, šerifas Harperis ir 
pavaduotojas Skotas jo jau laukė. Bekas, kaip ir Seira, atrodė 
labai išvargęs. 

Važiuodama pro liejyklą, Seira matė piketuotojus, tačiau ne- 
nustebo, nes vakare kalbėjosi su Klarku Deiliu. Jis paskambino 
netrukus, kai ji grįžo iš Naujojo Orleano. Klarkas sakė, kad jam 
dabar kavos pertraukėlė ir skambina iš draugo mobiliojo telefo- 
no. Jo balsas skambėjo džiugiai, nes reikalai pajudėjo į priekį. 

- Aš izoliavau kelis Hafo skundikus ir įspėjau vyrus, kad at- 
sargiai šnekėtų, kai jie netoliese, nes viskas bus perduota Hafui. 

Klarkas ir keli patikimi vyrai pasirūpino, kad visi prisimintų 
Bilį Poliką. 

— Nilsonas pradėjo piketą. Hafas pasakė kalbą, bet ji mūsų 
neįbaugino taip, kaip jis tikėjosi. Viskas klostosi gerai, Seira. 
Kai tik galėsiu, aš tau pranešinėsiu visas naujienas. 

Klarko balsas skambėjo pakiliai, jis pasitikėjo savimi, ir tai 
rodė, jog Seira buvo teisi, įtraukusi jį į svarbius darbus. Nuo to 
laiko ji nieko daugiau negirdėjo, bet, matyt, per naktį, nepaisant 
Hafo pastangų numalšinti darbininkų nepasitenkinimą, jis dar 
labiau padidėjo. Šįryt tarp piketuotojų buvo ir Hafo darbinin- 
kų. Tai paaiškino, kodėl Bekas atrodė toks nusikamavęs, kai įėjo 
į Redo kabinetą ir pasisveikino. 

Jie choru pasilabino, nors nė vienam neatrodė, kad rytas ge- 
ras. Bekas atsisėdo ant kėdės šalia Seiros veidu į Redo stalą. 
Veinas Skotas liko stovėti. 

— Kaip reikalai gamykloje? - paklausė šerifas. 

— Karšta. 

— Tikriausiai šiandien temperatūra vėl apie keturiasdešimt 
laipsnių, - pasakė Skotas, ir Seira suabejojo, ar jis tikrai manė, 
kad Bekas kalba apie oro temperatūrą. 

Nekreipdamas dėmesio į Skotą, Bekas atsakė Redui: 

— Dar per dvidešimt piketuotojų pasirodė septintą valandą, 
prieš rytinės pamainos pradžią. Kai kurie mūsų darbuotojai 
paėmė iš jų plakatus ir net vaikščioja kartu, siutindami Hoilo 
šalininkus. Įtampa didelė, nežinau, kiek mes juos išlaikysim. Aš 
tikrai stengiuosi susisiekti su Nilsonu, kad galėčiau pamėginti 
tartis, bet jis neatsiliepia. - Bekas staiga atsigręžė į Seirą: - Ar 
jis jums neskambino? 

Pirmą kartą jam atvykus jie pažvelgė vienas į kitą, ir tai buvo 
lyg fizinis susidūrimas. 

- Ne. 

Bekas nenuleido akių, lyg norėdamas įsitikinti, kad ji neme- 
luoja, paskui vėl atsigręžė į Redą. 

- Aš negaliu ilgam palikti gamyklos. Kodėl mane iškvietėt? 

Redas mostelėjo į Seirą. 

— Šįryt Seira turėjo svečią. Ji mano, kad jūs turėtumėte iš- 
girsti, ką jis sakė. 

— Svečią? 

— Ankstų rytą Votkinsas įsilaužė į mano motelio kambarį. 

Sukrėstas Bekas pažvelgė į ją, paskui į Redą, lyg laukdamas, 
kad tas patvirtintų. 

— Mums paskambino šįryt truputį po penkių. Mes iš karto 
pasiuntėm policininką. Žinoma, kai jis nuvyko, Atlėpausio pė- 
dos jau seniai buvo ataušusios. 

Bekas vėl atsigręžė į Seirą, nužvelgė nuo galvos iki kojų, o 

- Arjūs nesužeista? Ar jis... 

Seira palenkė galvą ir papurtė, atsakydama į neištartą Beko 
klausimą ir viską, kas su juo susiję. 

— Jis grasino sužeisti, bet nieko nepadarė. Vienintelis daly- 
kas - štai, - ji palietė dėmelę ant skruosto, kur prisilietė Atlėp- 
ausio peilis, kai įsijungė oro kondicionierius. - Jis krūptelėjo 
nuo netikėto garso. Nemanau, kad norėjo mane sužeisti. 

— Mes su Veinu skaitėm Seiros pareiškimą, kurį ji padavė į 
motelį atėjusiam pareigūnui, bet negirdėjom jos pasakojimo. 
Seira norėjo, kad ir tu dalyvautum. 

Bekas išsiblaškęs linktelėjo. 

- Ką Votkinsas darė? Ką sakė? Ar įsilaužė jėga? 

— Jis atrakino spyną. Aš nebuvau užkabinus grandinėlės. 
Kvailai pasielgiau. Kai pabudau, jis buvo kambaryje. 

— Viešpatie! 

- Tikriausiai jis neprasitarė, kur slapstėsi, - pasakė Skotas. 

— Ne, tokios informacijos jis man nesuteikė. 

- Ar matėt, kuria kryptimi jis išsidangino, palikęs viešbutį? 

- Ne, bet tikriausiai buvo pėsčias, nes negirdėjau variklio. 

- Kaip jis sužinojo, kur jūs apsigyvenot? 

— Mane surast ne taip ir sunku. Mieste tik du viešbučiai. At- 
metimo būdu. 

Ji pastebėjo, kad Bekas jau praranda kantrybę dėl beprasmiš- 
kų Skoto klausimų. Atsigręžęs į pavaduotoją jis pasiūlė: 

- Liaukitės kvailai klausinėjęs ir leiskit jai pačiai papasakoti, 
kas atsitiko. 

Skotui nespėjus atsikirsti, Redas tarė: 

— Gera mintis. Seira, pradėk iš pradžių. Mes tavęs nepertrau- 
kinėsim. Ko jis norėjo? 

- Jis norėjo, kad jums kai ką perduočiau, - Seira papasakojo 
apie įvykį, praleisdama seksualines užuominas, nesusijusias su 
pranešimu, kurį Votkinsas pasiuntė šerifui. Redo liepimu nie- 
kas jos nepertraukė. - Štai ir viskas. Beveik pažodžiui. 

Po trumpos tylos Skotas paklausė: 

- Ar mėginote bėgti? 

- Bijojau, kad jei bėgsiu prie durų, įsmeigs peilį į nugarą. 
Aš nebūčiau spėjusi jų atidaryti, jis būtų mane pavijęs. Nors jis 
liesas, fizinę kovą aš būčiau pralaimėjus. 

— Jūs nerėkėt? 

— Kol jis laikė užėmęs man burną, negalėjau, o kai paleido, 
nerėkiau, nes bijojau išprovokuoti jį griebtis peilio. Be to, kokia 
nauda rėkti? 

Jai niekas neatsakė. 

Redas trynė įdubusias akis. Jo oda buvo pilkšva ir jis atrodė 
numetęs svorio nuo to laiko, kai Seira jį matė prieš kelias die- 
nas. Ar jis serga, ar tiesiog išvargęs, pagalvojo ji. | 

Bekas atleido kaklaraištį ir mėgino atsisegti apykaklės sagu- 
tę. Jis buvo panašus į žmogų, pralaimintį kovą su jį apnikusiais 
demonais. 

Tačiau pavaduotoją Skotą šie įvykiai paskatino veikti. Jis už- 
sisegė pistoleto dėklą ir tarė: 

Ė Na, tai suimkim jį. 

- Tikiuosi, kad turite galvoje Atlėpausį Votkinsą ir tikrai ne- 
ketinat suimti Kriso. 

— Kaip tik taip! - atšovė Skotas. 

— Ne taip greit, Veinai, - sulaikė jį šerifas ir kreipėsi į Beką. - 
Galbūt turėtume dar kartą pasikalbėti su Krisu. 

—- Remdamiesi gandais? 

Seira pasipiktinus pažvelgė į jį. 

— Ar kaltinat mane melu? 

— Ne, Votkinsas tiesiog pakankamai kvailas, kad iškrėstų tokį 
akibrokštą. Bet kol jis nesuimtas, turim tik jūsų versiją. 

Ji iš visų jėgų valdėsi nesmogusi Bekui. 

— Eikit velniop! 

- Seira! - griežtai įspėjo Redas. 

Ji atsigręžė į šerifą. 

- Aš žodis žodin pakartojau savo pokalbį su Votkinsu. Jis 
taip pasakė: Pradžios knyga, ketvirtas skyrius. 

— Aš tavim tikiu, - pasakė šerifas. - Turbūt ir Bekas tiki, bet 
nepamiršk, kad jis atstovauja Krisui. 

Seira atsigręžė į Beką ir pažvelgė jam į akis. 

— Aš niekad to nepamiršiu. 

- Ir dar atmink, kad Votkinsas ką tik iš kalėjimo, - toliau 
kalbėjo Redas. - Jis bet ką suoktų, kad tik išsuktų uodegą ir ne- 
reikėtų ten grįžti. Savo bibline istorija jis paleido dūmų uždan- 
gą, kad mes susijaudinę pamanytume, jog Krisas nužudė brolį, 
ir paleistume jį iš akių, kol jis pasieks Meksiką. 

— Manau, kaip tik to jis ir siekia, - pritarė Bekas. - Jis bėga 
išsigandęs, praradęs viltį, jausdamas karštį. Nori nukreipti dė- 
mesį į ką nors kitą, bet mes žinom, ką jis jaučia Hoilams. 

— Negi manot, kad aš negalvojau apie jo savanaudiškas pa- 
skatas? - piktinosi Seira. - Žinoma, pagalvojau. Aš ne tokia 
kvaila. 

— Niekas nesako, kad jūs kvaila, Seira, - pasakė Bekas. 

— Ne, tik melagė. 

— Nusiraminkit. Aš neatmetu jūsų teiginių, tenoriu suteikti 
jiems prasmę. Tarkim, Votkinsas sako nepagražintą tiesą. Tar- 
kim, jis tikrai žino, jog Krisas nužudė Denį. Tai kodėl neper- 
duoda šios informacijos tiesiai policijai? Kodėl rizikuoti, kad jį 
sugaus, besilaužiantį į jūsų motelio kambarį ir grasinantį pei- 
liu? Kodėl taip rizikuoti, kad jums pasakytų? 

- Todėl, kad jis žinojo, jog aš to nenuslėpsiu. 

— Nė vienas šioje nuovadoje to nepadarytų, ponia Linč, - pa- 
tikino Skotas. - Šerife Harperi, turim veikti remdamiesi tuo 
pareiškimu. Mes jau galime spėti, koks buvo Kriso vaidmuo 
nusikaltimo scenoje. 

— Radę degtukų dėžutę? - ironiškai paklausė Bekas. 

— Mes nustatėm, kad jis galėjo tai padaryti per tas dvi valan- 
das, jis niekaip negali paaiškinti, kur tuo metu buvo. 

— Nebent pateiktų alibi. 

- Jis jo neturi, - pasakė Skotas. 

— Jis nepateikė, - pataisė jį Bekas. - Bet nereiškia, kad jo nėra. 

Kol Skotas svarstė šį teiginį, Redas paklausė: 

— O koks motyvas,Veinai? Kol kas tau nesiseka rasti priežas- 
ties, dėl ko Krisas nužudė Denį. 

Sarai ant liežuvio galo sukosi Kriso motyvas. Norėjo pasakyti 
vien dėl to, kad ištrauktų taburetę Bekui Merčantui iš po kojų. 

Bet ji negalėjo nieko pasakyti, neišduodama Džesikos Deb- 
lank. Žinoma, jei nuo to priklausytų teisingumas, ji turėtų at- 
skleisti apie sužadėtuves, bet kol galima to išvengti, tylės. 

— Manau, mes turime pagrindą dar kartą apklausti Krisą, - 
nepasidavė Skotas. 

Redas atsiduso. 

— Bekai, kad ir kaip nenorėčiau to sakyti, bet Veinas teisus. 
Mes iškviestume bet kurį įtariamąjį ir paklaustume, ką jis mano 
apie tokį kaltinimą. Negalim palikti Kriso ramybėje vien dėl jo 
padėties visuomenėje. 

Pagalvojęs Bekas tarė: 

— Mūsų gamykla jau ir taip ant parako statinės. Vienas Dievas 
težino, kokia grandininė reakcija kils, jei išveši Krisą patruline 
mašina. Nematau priežasties, be to, tai tikrai sukeltų paniką. 

— Tada tu atsakingas už tai, kad jis pats ateitų pas mus, - pa- 
sakė Redas. 

- Išgirdęs tokį kaltinimą, jis ir pats norės paaiškinti. 

- Jis privalo ateiti šiandien, - pasakė šerifas. 

— Atvesiu jį po pietų. 

— Tada gerai. 

Veinui Skotui nelabai patiko toks jų susitarimas, bet nieko 
kito neliko, tik jį priimti. 

— Arjūs bijot, ponia? 

Seira nustebusi pažvelgė į jį. 

- Bijau? 

— Votkinsas grasino jus nužudyti. 

— Jau turėjo progą mane nužudyti, bet to nepadarė. 

— Dėl visa pikta pastatysiu sargybinį prie jūsų motelio kam- 
bario durų. 

— Redai, prašau, nereikia. 

- Jei Hafas sužinos apie tai, galiu lažintis... 

— Esu tikra, kad jūs jam pranešit, - tarė ji. - Bet aš nenoriu 
sargybinių šunų už savo durų. Aš jų nepakenčiu, todėl nevarkit 
ir nesiųskit. 

— Na... tai būk atsargi, - nuolankiai patarė Redas. 

— Būsiu, - Seira atsistojo. - Ar jau viskas? 

— Kol kas. 

Seira atsisveikindama linktelėjo Redui ir pavaduotojui Sko- 
tui, bet visiškai ignoravo Beką. Išėjusi iš pastato ji jau beveik 
pasiekė savo raudonąjį automobilį, kai išgirdo, jog Bekas ją 
šaukia, tačiau nesustojo. Bekas prisivijo ją, jau rakinančią auto- 
mobilio dureles. 

Jis uždėjo ranką Seirai ant peties ir ji atsigręžė. Neleisdamas 
jai prasižioti Bekas skubiai tarė: 

- Žinau, kad pykstat. 

— Labai švelniai pasakyta. 

— Ir žinau kodėl. Bet paklausykit, Seira. Priimkit Redo pa- 
siūlymą jus saugoti. 

Ji karčiai nusijuokė. 

— Jūs tikėjot mano pasakojimu? Nemanėt, kad sukūriau tą 
istoriją apie Votkinsą? 

- Žinoma, aš jumis patikėjau. 

— Tik jums smagu priversti mane pasijusti idiote ir diskredi- 
tuoti prieš kitus. Iš tiesų tai jau tapo jūsų pomėgiu. 

- Aš - Kriso advokatas. 

- Jūs tą aiškiai pasakėt. 

Seira atidarė automobilio duris ir įsėdo, bet Bekas neleido jų 
uždaryti. Jis pasilenkė arčiau ir piktai išbėrė: 

— Krisas man patikėjo veikti jo vardu. Aš negaliu išduoti to 
pasitikėjimo, kaip ir jūs negalit išduoti Denio sužadėtinės. Jūs 
turėjot puikią progą pateikti žmogžudystės motyvą, Seira, bet 
to nepadarėt - negalėjot, nes pažadėjot jai tylėti. Bet kodėl pa- 
slapties taisyklės galioja tik jums? 

Teoriškai jis teisus. Nepalaikydamas savo kliento, jis pažeis- 
tų profesinę etiką. Bet tai, kad jis teisus, netrukdė jai velniš- 
kai niršti. 

— Paleiskit dureles. 

— Kur jūs važiuosit? 

— Kur tik norėsiu, - Seira stipriai patraukė dureles, bet jos 
nepasidavė. 

— Klausykit, Seira, pamirškit, kad pykstat ant manęs, ir pa- 
mąstykit apie Votkinsą. Privalot atkreipti dėmesį į jo grasini- 
mus. Jis nėra protingas, bet dėl to dar pavojingesnis. Gal šįryt 
jis ir neketino jūsų nuskriausti, bet dabar, perdavusi Redui jo 
žodžius, jau atlikot savo darbą. Gal jis grįš ir susidoros su jumis. 
Votkinsas nekenčia visų Hoilų. Patinka jums tai ar ne, Seira, 
bet jūs iš Hoilų giminės. Ir... - Beko akys nužvelgė ją. - Jūs iš- 
siskiriate iš minios. 

- Šaunu. Tada mane lengviau pastebės pikete. 


Tą dieną Bekas antrą kartą įvairavo savo sunkvežimiuką į aikš- 
telę priešais policijos nuovadą ir pastatė šalia Kriso poršė. Jie 
susitarė susitikti čia, kai Krisas papietaus su Hafu. 

Išlipęs jis paliko atvirus sunkvežimiuko langus, tačiau kabi- 
na vis tiek įkais, kol jis bus pastate. Neįmanoma pasislėpti nuo 
deginančios kaitros. Net vėdinama policijos nuovada atrodė 
drėgna ir tvanki. 

— Hoilas paskutiniame kabinete dešinėje, - pranešė registra- 
tūroje sėdintis policininkas, regis, Petas. 

— Ačiū. 

Bekas pasibeldė ir atidarė duris į kabinetą, kuriame vos til- 
po stalas ir dvi lietos stiklaplasčio kėdės. Ant vienos jų sėdėjo 
Krisas. 

- Labas, - tarė jis. 

— Labas, ar matei Redą? - paklausė Bekas. 

— Ne, tik tą neandartalietį registratūroje. Jis man liepė eiti 
čia. Sakė, kad Redas ir Skotas dar pietauja, ir liepė jaustis kaip 
namie. 

Bekas iš karto pajuto pokyčius draugo elgesyje. Išnyko Kri- 
sui būdingas bruožas:- sarkastiška pašaipa. Bekas atsisėdo 
priešais jį. 

— Ar pasakysi, kas atsitiko? 

Krisas šyptelėjo, tačiau nelinksmai. 

- Jei pasakyčiau, turėčiau tave nužudyt. 

Beko širdis smarkiau sutuksėjo, Kriso šypsena virto pašaipa. 

— Ne, neketinu nieko prisipažinti. Bent jau dėl to, kad nu- 
žudžiau brolį. 

— Tada dėl ko? 

Krisas palinko į priekį, pasirėmė alkūnėmis į stalą ir patrynė 
kaktą abiejų rankų pirštais. 

- Man baisu. Na štai, ir prisipažinau, Bekai. Šis kambarys 
pernelyg primena kalėjimą ir aš velniškai bijau. 

Bekas lengviau atsiduso. 

- To ir buvo galima tikėtis, Krisai. Apklausos kambariai tyčia 
taip projektuojami, kad įbaugintų ir tu pradėtum abejoti savo 
nekaltumu. Kai dirbau apygardos prokuratūroje, aš daug laiko 
praleisdavau tokiuose kabinetuose su tikrais blogiukais: gaujų 
nariais, prievartautojais, žmogžudžiais, vagimis. Bet nepaisant 
to, kas būdavo parašyta jų dosjė, kai juos nuvesdavo į apklausos 
kambarį ir ten palikdavo ilgesniam laikui, jie trokšdavo grįžti 
pas mamą. 

Krisas nusišypsojo, tačiau tuoj vėl paniuro. 

— Aš imu baimintis, kad jie man prisiūs šitą dalyką. 

- Jie tik spėlioja ir turi tik netiesioginių įkalčių. Nieko svar- 
baus. Aš abejoju, ar apygardos prokuroras pateiks tai prisieku- 
siųjų komisijai. Ypač mūsų apygardoje. 

— Taip, bet tie šalutiniai įkalčiai kaupiasi. Kaip tai vadinama 
teisiškai? 

— Įkalčių visuma. 

— Taip. Kartais pakanka susikaupusių įkalčių. Atlėpausis 
Votkinsas ir jo biblinė istorija, - paniekinamai tarė jis. - Tur- 
būt vienintelę težino. Velnias, net tokie ateistai kaip aš girdėjo 
apie Kainą ir Abelį. Denis - žmogžudystės auka. Jis buvo mano 
brolis. Ir staiga tai padidina tikimybę, kad jį nužudžiau. - Kri- 
sas atsistojo ir lėtai apėjo nedidelį stalą. - Kodėl mano sesuo 
tiki buvusio kalinio kliedesiais ir pasakoja apie juos karštagal- 
viui policininkui, kuris griebia bet ką, ką gali panaudoti prieš 
mane“ 

Bekas neužsiminė apie slaptas sužadėtuves, apie kurias žino 
tik jis ir Seira, ar kad Denis jai skambino. Bet kuris iš šių dviejų 

dalykų anksčiau galėjo būti labai svarbus, bet kadangi dabar jie 
prarado reikšmę, jis pasilaikys juos sau. 

— Kai pastarąjį kartą mačiau Seirą, ji nešokinėjo iš džiaugs- 
mo, Krisai, - tarė Bekas ir susimąstęs pridūrė: - Dievas težino, 
ką tas šliužas jai darė ir ką ji nutylėjo. 

- Suprantu, ji išsigando, bet galėjo pranešti, kad jis pavogė jos 
auskarus, ir viskas. Kam dar plepėti apie Votkinso tauškalus? 

Bekas susiraukė. 

— Negaliu paaiškinti jokių Seiros veiksmų. 

Krisas pasilenkė ir pažvelgė į jį iš viršaus. 

— Vadinasi, tai tiesa. 

— Tu girdėjai? 

— Kai mes pietavom, kažkas paskambino į namus ir pasakė 
Hafui. Jis įtūžo. Ar ji tikrai su piketuotojais? 

— Vadovauja paradui. 

Krisas vėl atsisėdo ir klausiamai pažvelgė į Beką. 

— Ji pasirodė apie pusę dvyliktos, nešina pilnais krepšiais su- 
muštinių ir vaisvandenių iš Pieno centro, - pasakė Bekas. - Pa- 
maitinusi visus, pasiėmė plakatą ir pradėjo su jais vaikščioti. 
Kai važiavau pro vartus, ji vis dar buvo ten. 

Krisas panarino galvą ir ištarė: 

— Niekad nemaniau sulauksiąs tokios dienos, kai Hafo šei- 
mos narys stos prieš savuosius. Žinoma, kai kas tiki, kad aš įki- 
šau šautuvą broliui į burną ir jį nušoviau. - Jis vėl ėmė trinti 
kaktą pirštais. - Ir kas galėtų patikėti, kad aš tai padariau? 

— Būtent, Krisai. Jie turi rasti motyvą. Nebent tu kažką slepi. 

Krisas pakėlė galvą. 

— Pavyzdžiui? 

— Ar viską papasakojai man apie savo ginčą su Deniu. 

— Maždaug šimtą kartų. 

— Ar Denis turėjo nuo mūsų kokių nors paslapčių? 

— Paslapčių? 

— Pamaniau, gal jis tau sakė ką nors, ko kiti nežinojom. 

— Ne. Nieko. 

Bekas pažvelgė Krisui į akis, ieškodamas kokios nors užuo- 
minos, kuri jį išduotų, bet Krisas žvelgė tiesiai ir nekaltai. 

— Man tik šiaip šovė į galvą. Bet nesvarbu. O kaip Laila? 

- Vakar nuėjau į jos namus, žinojau, kad Džordžo nėra. Ji 
man net durų neatidarė. 

— Nevykęs alibi. Fantastika, - Bekas atsistojo, priėjo prie gro- 
tuoto lango ir pažvelgė į dangų. Atrodė, kad kaitra išdegino 
jo mėlynę. Vienintelis baltesnis už dangų dalykas buvo dūmai, 
kylantys iš liejyklos. 

— Neapgaudinėsiu tavęs, Krisai. Mums reikės labai svarių ar- 
gumentų. 

— Aš nežudžiau brolio. 

Bekas atsigręžė į jį. 

— Ko nors daugiau, negu tavo neigimas. 

Krisas ilgai ir įdėmiai žvelgė į Beką ir galiausiai tyliai 
pasakė: 

— Bekai, tai vienas sunkiausių dalykų, kurį man kada nors 
teko padaryti. Aš tave atleidžiu. 

— Atleidi mane? - nusijuokė Bekas. 

— Tai visai nesusiję su tavo sugebėjimais ar teisinėmis žinio- 
mis. Tu išsukai Hoilų bendrovę iš tokių bėdų, kurios būtų mums 
daug kainavusios, ir ne tik finansiškai. Tu reikalingas man ir 
Hafui ten, bendrovėje, kovojant su valstybinėmis agentūromis, 
o dabar, dėkui Nilsonui, ir su savo darbuotojais, - Krisas kreivai 
nusišypsojo. - Man reikia baudžiamosios teisės advokato. 

Bekas grįžo prie stalo ir atsisėdo. 

— Tiesą sakant, man labai palengvėjo. 

— Tu nepyksti? 

— Krisai, baudžiamoji teisė - ne mano sritis. Aš pirmas pa- 
siūliau, kad pasisamdytum baudžiamosios teisės specialistą, net 
ketinau to reikalauti, bet bijojau, jog tu pamanysi, kad aš tave 
palieku. Be to, nežinojau, kaip reaguotų Hafas. 

— Jam nepatiks. Jis laikosi taisyklės, kad viskas turi likti šei- 
moje, bet, manau, tu padėsi man jį įtikinti, kad toks sprendimas 
teisingas. 

— Pakalbėsiu su juo. Ką pasirinkai? 

Krisas pasakė, tačiau Bekas nebuvo girdėjęs šios pavardės. 

- Jis iš Beiton Ružo, turi gerą reputaciją. 

— Sėkmės jam. 

— Ar gali prisiekti, kad nepyksti? 

— Prisiekiu. Tai kur tas teisinis burtininkas? Tau jo reikia da- 
bar, čia. 

— Tai svarbiausia. Jis bus laisvas tik pirmadienį. Ką mes da- 
rysim dėl šios apklausos? 

— Pažiūrėsiu, gal Redas atidės iki pirmadienio, kol atvyks 
tavo naujas advokatas. 

— Manai, kad savaitgaliui jie uždarys mane į kalėjimą? 

— Jei mėgins siūlyti, aš pakelsiu didelį triukšmą. Juk tai nie- 
kuo nepagrįsta nesąmonė. Manau, Redas ketino apklausti tave 
tenorėdamas nuraminti savo pavaduotoją. Jis netiki tomis bib- 
linėmis istorijomis, kaip ir tu. 

Jie paspaudė vienas kitam ranką, bet kai Bekas norėjo ati- 
traukti savąją, Krisas dar tvirčiau ją suspaudė. 

— Bekai, nenoriu atsakyti už tai, ko nepadariau. Aš nenužu- 
džiau Denio. 

Bekas spustelėjo Krisui ranką. 

— Aš tavim tikiu. 


Dvidešimt devintas skyrius 


+“ į motelį Seira atsirakino duris nauju raktu, nes 
Atlėpausio Votkinso sulaužytą spyną pakeitė kita. Stovėdama 
ant slenksčio ji apžvelgė kambarį: visi įsiveržimo pėdsakai jau 
pašalinti. Nepasitikėdama motelio kambarine, prieš išeidama 
į liejyklą Seira apsimovė gumines pirštines ir pati viską išvalė 
dezinfekuojamomis priemonėmis. Ji pareikalavo, kad adminis- 
tratorius pakeistų kėdę, ant kurios sėdėjo Votkinsas. Lovatiesę 
taip pat perklojo. Patenkinta, kad visi jo buvimo pėdsakai din- 
gę, Seira užsirakino ir užkabino grandinėlę. Pavargusiu žings- 
niu ji priėjo prie tualetinio stalelio ir pažvelgė į veidrodį. Oda 
nudegė nuo ilgo buvimo saulėje, Seira taip suprakaitavo, kad 
lias skausmingas pūsles, sugadinusias pedikiūrą. 

Seira buvo per daug nusikamavusi, kad valgytų užkandinėje 
nusipirktą karštą sūrainį, tačiau jautėsi išbadėjusi, todėl vos at- 
kandusi pirmą kąsnį greit sunaikino jį visą. 

Ji ilgai prausėsi po dušu, šiandien jau antrą kartą - rytą ilgai 
šveitė visą kūną, trokšdama, kad neliktų nė prisiminimo apie 
Votkinso prisilietimą. Dabar ji norėjo, kad srovė numalšintų 
raumenų skausmą. Išėjusi iš kabinos Seira vėl pasijuto žmo- 
gumi. Ji buvo per daug pavargusi džiovintis plaukus, todėl tik 

nuspaudė rankšluosčiu ir paliko drėgnus. Ji atliko vienintelę 
grožio procedūrą - pasitepė kremu saulės nudegintą nosį. Ša- 
šas ant jos skruosto nusilupo, po dienos ar dviejų nieko nebus 
matyti. 

Seira apsimovė kelnaites, pasiėmė naujus trumpučius nakti- 
nukus. Senuosius, tuos, kuriuos vilkėjo naktį, rytą išmetė į šiuk- 
šlių dėžę. Kad ir kiek kartų būtų juos skalbusi, vis tiek neprisi- 
verstų užsivilkti. Ji įsakė sau pamiršti tą įvykį. Neatsitiko nieko 
baisaus. Ji leido, kad tas nevisaprotis per daug ją paveiktų. 

Tačiau sulanksčiusi lovatiesę ji nusprendė neužgesinti švie- 
sos vonios kambaryje, kad pabudusi naktį visiškoje tamsoje vėl 
iš naujo neišgyventų tokių siaubingų akimirkų, kokias patyrė 
pamačiusi Votkinsą savo kambaryje. 

Jos mintis pertraukė beldimas į duris. 

— Seira? Atidarykit. 

Bekas pasibeldė tyliai, kad jos neišgąsdintų, bet balsas buvo 
griežtas. 

— Ko norit, Bekai? 

- Atidarykit duris. 

Seira atrakino, atidarė tiek, kiek leido grandinėlė, ir pažvelgė 
pro plyšį. 

— Aš neapsirengusi. 

- Įleiskit mane. 

— Kodėl? 

Jo išraiška atspindėjo irzlią nuotaiką. Jis net neatsakė, tik žiū- 
rėjo į ją. Seira pasidavė nenorėdama, kad kas nors stebėtų jų 
pokalbį. Tikriausiai vėl vyksta boulingo varžybos, nes motelio 
aikštelė pilna automobilių, o gretimas kambarys užimtas. 

Seira nukabino grandinėlę, ir Bekas įėjo garsiai trenkdamas 
durimis. Jo akys iš karto užkliudė jos trumpų naktinukų apačią, 
nuogas šlaunis ir pėdas. Seira sukryžiavo rankas ant krūtinės ir 
toks savigynos judesys privertė jį nukreipti žvilgsnį. 

- Prisimenant tai, kas įvyko šiandien rytą... Apsirenkit, jei 
jaučiatės nepatogiai. 

- Jūs taip ilgai neužtruksit. Ko norit? 

— Klarkas Deilis ligoninėje. 

—- Ką? 

- Jis priimamajame. 

Seiros ranka pakilo prie gerklės. 

- Vėl nelaimingas atsitikimas gamykloje? 

- Vargu. Jį sumušė. 

— Sumušė? 

- Labai smarkiai. Jo padėtis labai rimta. Ar kritiška, paaiškės 
vėliau. Kliba dantys, praskelta lūpa, mėlynės po akimis, perkirs- 
tas antakis, kirstinė žaizda galvoje. Be to, gali būti lūžusi kau- 
kolė. Gydytojai beveik tikri, kad lūžę ir keli šonkauliai. Galimas 
vidinis kraujavimas. Dabar jį šviečia rentgenu ir daro kitus ty- 
rimus, kad detaliau nustatytų būklę. 

Seira užsidengė ranka burną, lėtai iškvėpė ir prisėdo ant lo- 
vos krašto. 

— K...kas? 

— Pavardžių neminėjo, tačiau kalbama, kad dėl to kalta jūs, - 
Beko akys įsmigo į ją. 

Seira nurijo gumulą gerklėje. 

— Kas atsitiko? 

- Šįvakar likau gamykloje. Norėjau būti ten, jei kartais pra- 
sidėtų neramumai. 

Vos susirinko naktinė pamaina, Bekas pastebėjo, kad kažkas 
negerai. 

— Kai ten dirbi pakankamai ilgai, pradedi jausti virpesius, - 
pasakė jis. - Jauti, kad kažkas vyksta. Nulipau į cechą ir pradė- 
jau klausinėti, kas atsitiko. Niekas nenorėjo su manim kalbėti. 
Ypač kai tokia atmosfera. 

- Jūs esat svarbiausias Hafo žmogus. 

Beko žandikauliai iš pykčio įsitempė, bet jis neatsakė į jos 
pastabą. 

— Galiausiai išpešiau iš vieno vaikino, kad Klarkas nepasirodė 
darbe. Vienas jo draugų paskambino Žmonai, ji labai susijaudi- 
no: jau seniai išėjęs iš namų. Tai privertė draugus sunerimti ir 
jie norėjo iš karto eiti ieškoti Klarko. Jo automobilį radom kelio 

pakraštyje, už dviejų kvartalų nuo namų, o Klarkas kniūbsčias 
gulėjo griovyje be sąmonės. Jo būklė labai sunki. 

Seira atsistojo ir žengė prie komodos. 

— Aš einu. 

Ji išsiėmė iš stalčiaus džinsus, tačiau Bekas ištraukė juos iš 
rankų ir padėjo į šoną. 

— Poniai Deili tai nepatiks, Seira. 

— Man nesvarbu, ką... 

— Paklausykit! - Bekas suėmė jai už pečių. - Atvykusi į ligo- 
ninę ir pamačiusi mane, Liusė Deili pakėlė triukšmą. Ji labai aiš- 
kiai leido suprasti, kad aš ten nepageidaujamas, ir liepė laikytis 
atokiau nuo jos vyro. Nesistebėčiau, jei Klarkas būtų sužeistas 
darbe. Taip elgėsi Alicija Polik. Tačiau Liusė mane pritrenkė, 
nes kaip tik aš radau Klarką ir skubiai nuvežiau į ligoninės pri- 
imamąjį. Tačiau greit išaiškėjo, kad Klarkas - ne plėšikų auka. 
Nieko panašaus! Jį sumušė todėl, kad jūs įkalbėjot jį nurodyti 
Hafo šnipus ir agituoti žmones streikuoti. - Bekas sunkiai al- 
savo ir vos valdėsi nepradėjęs rėkti, tvardydamas, kad nepra- 
siveržtų ant siūlelio besilaikantis įniršis. Suvokęs, kaip stipriai 
spaudžia Seirai pečius, staiga ją paleido. - Pasakykit man, kad 
Deilio žmona klysta, Seira! Pasakykit, kad tai netiesa! 

Seira įžūliai kilstelėjo smakrą. 

- Tai jūs visa tai pavadinot karu. 

- Tai ne jūsų karas. Kodėl jūs kovojat? 

— Kas nors turi kovoti. Nes tai, kas toje liejykloje laikoma 
normaliu dalyku, yra blogis. Kas nors turi jį įveikti. 

— Ar jūs nuoširdžiai manot, kad dalyvaudama padėsit? Ma- 
not, kad yra kokia nors nauda, kai prisidedate prie to piketo? 

— Manau, kad taip. 

- Jūs klystat. Siaubingai klystat. 

— Aš darbininkams išklojau savo požiūrį. 

— Jūs net nemokat jų kalbos! - riktelėjo Bekas. - Tai jums 
aiškiai parodė tą dieną, kai atėjot į gamyklą. Tampydama pike- 
to šūkį, jūs nesusilyginate su žmonėmis, kurie mėnesį išsimai- 
tintų už tiek, kiek jūs sumokat už batelių porą. Galbūt širdyje 

jūs teisi, Seira, tačiau mąstote klaidingai. Jūs neužsitarnavot 
darbininkų ir jų šeimų pasitikėjimo. Dar ne. O kol ne - jūs esat 
kurstytoja. Dėl jūsų kaltės Klarkui Deiliui šįvakar vos neištaškė 
smegenų, ir jums velniškai pasisekė, kad ne jus šiandien radom 
griovyje. 

Pritrenkta šio kaltinimo ir suvokdama, kad jis pagrįstas, Sei- 
ra nusigręžė, gūždamasi nuo pečius užgriuvusios kaltės. 

— Aš nenorėjau, kad Klarkas nukentėtų. 

— Tada reikėjo palikti jį ramybėje. Ir kaip tik tai aš turėjau 
jums perduoti. 

Seira pakėlė galvą ir pažvelgė į veidrodį virš tualetinio 
stalelio. 

— Nuo ko? 

— Nuo Liusės Deili. Ji labai protinga moteris - numatė, kad 
jūs iš karto lėksit į ligoninę ir pulsit prie Klarko lovos. Ką gi, 
atleiskit, Klarko žmona nenori, kad artintumėtės prie jo. Ji pa- 
pasakojo, kad lankėtės pas jį, ir atsiuntė mane pasakyti jums, 
kad grįžtumėte ten, iš kur atvykot, kad paliktumėte jos vyrą ra- 
mybėje. 

- Ji viso labo pavydi Žmona. Aš neturiu jokių meilės planų 
dėl Klarko. Tenorėjau jam padėti. 

— Labai padėjot. Jo žmona sako, kad jūs kaip liga, kuria jis 
užsikrėtė labai seniai ir niekaip nepajėgia išgyti. 

Liusės Deili požiūriu Seira - užkrečiama liga, paveikusi Klar- 
ką prieš daugelį metų. Tai labai nemalonus ir skausmingas pa- 
lyginimas. Seira norėjo gintis, bet išdidumas neleido, todėl ji 
puolė Beką: 

— Ar žinot, kas tai padarė? 

- Numanau. 

— Bet jų nesuims? Nes jie - Hafo draugužiai. O jūs - jų 
vadas. 

— Vienas patarimas, Seira, nors esu tikras, kad jo nepaklau- 
sysit. Neikit į piketą. Kai žmonės sužinos apie Klarką, įsiplieks 
aistros. Gali kilti peštynės, ir jūs papulsit į kryžminę ugnį. - Be- 
kas pažvelgė į duris. - Bent jau užsikabinot grandinėlę. 

— Po šio ryto įvykių niekada neužmiršiu. 

Bekas lėtai priėjo prie Seiros. 

— Arjis jus nuskriaudė, Seira? 

— Ašjums sakiau... 

- Žinau, ką mums sakėt. Bet jaučiu, kad kai ką nutylėjot. Ar 
jis jus lietė? 

— Nesakyčiau. 

— Ką tai reiškia? 

- Jis... jis kalbėjo vulgariai, bet nieko nedarė. 

Bekas ištiesė į ją ranką, bet Seira sulaikė jį ir papurtė galvą. 

— Viskas gerai. O dabar išeikit. 

— Gerai, - Bekas skubiai linktelėjo. - Aš tik atėjau perduot jo 
žmonos norą, kad paliktumėt jį ramybėje. Tačiau prieš išeida- 
mas noriu paklausti, Seira, kodėl kišatės į visa tai? 

- Aš jums sakiau vakar. 

- Nes graužia sąžinė, kad nepasikalbėjot telefonu su Deniu, 
jums kyla daug abejonių dėl Aiversono bylos, norit pagerinti 
darbo sąlygas liejykloje - Žinau, ką sakėt. 

— Tai kas negerai? - įsitempusi paklausė ji. 

— Ar tai tikros priežastys? Nemanau. Kiekvieną jūsų spren- 
dimą lemia vienintelė priežastis. - Bekas atidarė duris ir išėjo iš 
kambario. Atsigręžęs pasakė: - Hafas. 


— Seira, ar tu viena? Gerasis Dieve, mergaite, ką tu sugalvojai 
viena važinėdama taip vėlai? 

- Tikiuosi, kad nesutrukdžiau tau, Selma. 

Selma įsivedė Seirą į namą. 

— O kas,jei tas šiukšlė Votkinsas tavęs tykoja? 

— Manau,jis jau pervažiavo pusę Teksaso ir artėja prie Mek- 
sikos. Ar Krisas namie? 

— Po vakarienės jis išėjo ir dar negrįžo. Nori, kad pamėgin- 
čiau jam paskambint? 

- Tiesą sakant, atėjau pas Hafą. Ar jis dar nemiega? 

- Jis savo kambaryje. Girdėjau, kaip vaikščioja, vadinasi, dar 
nemiega. 

— Kaip jis jaučiasi? Ar atrodo pasveikęs? 

— Negaliu pasakyt, kad po to infarkto jis atrodo geriau. Aš 
stebiu, kad gertų vaistus nuo kraujospūdžio. Kai tiek įvykių už- 
griuvo, pradedant Denio laidotuvėmis, stebiuosi, kad dar ne- 
sprogo viena iš tų išsišovusių jo kaklo kraujagyslių. 

Seira paglostė moteriai ranką. 

— Tu visad gerai prižiūrėjai mus, Selma, ir už tai tau esu 
dėkinga. Grįžk į savo kambarį, aš pati išeisiu, kai pasikalbėsiu 
su juo. 

Ekonomė tyliai nušlepsėjo ąžuolinėmis grindimis didžiuoju 
koridoriumi į savo kambarį už virtuvės. 

Sujaudinta paskutinių Beko žodžių, Seira greit apsirengė ir 
atvažiavo čia. Ji galvojo apie savo spontanišką sprendimą. Ver- 
čiau jau būtų paprašiusi Selmos pakviesti Hafą iš miegamojo. 
Juk čia jau ne jos namai. Pasirodžiusi čia vidurnaktį ir slinkda- 
ma laiptais į viršų ji jautėsi kaip įsibrovėlė. 

Tyla kėlė baimę. Laiptai buvo tokie tamsūs, kad ji vos matė 
aikštelę viršuje. Seira dešimt metų nelipo šiais laiptais. Tada lei- 
dosi žemyn nešina lagaminu ir jai atrodė, kad palieka namus 
visiems laikams. Ji bijojo ateities, bet ryžosi ją pasitikti. 

Dabar Seira bijojo ne mažiau ir buvo tokia pat ryžtinga, kai 
tvirtai uždėjo koją ant pirmo laiptelio. Tada buvo lengviau. 
Aikštelėje ji sustojo, pažvelgė į motinos portretą ir pajuto pa- 
Žįstamą ilgesį. Bet ar ji ilgėjosi tos moters, besišypsančios iš dro- 
bės, ar pasigedo motinos, apskritai žmogaus, kuris nuramintų, 
patartų, apgobtų besąlygiška meile? 

Viršutinį koridorių apšvietė dvi naktinės lemputės, pritvir- 
tintos prie medinės sienos plokštės. Seiros žingsnius prislopino 
kilimas, vienas iš vertingų Lorelės daiktų, kurį paveldėjo iš pro- 
senelės plantacijos namų. 

Denio kambario durys buvo uždarytos. Seira padvejojo, ta- 
čiau jų neatidarė, jausdama, kad įėjusi vidun pasijustų lyg min- 
džiodama jo kapą - žaizda dar neužsitraukusi, kad trikdytum. 

Kriso kambario durys buvo plačiai atlapotos. Pasak Selmos, 
jis grįžo namo į savo senąjį kambarį, kai Merė Betė apsigyve- 

no naujame name Meksikoje. „Mes jį apstatėm truputį kitaip, 
negu tada, kai jis čia gyveno prieš vestuves 

Seira pažvelgė į kambarį ir nenoromis pripažino, kad jis 
įrengtas skoningai. Baldai kokybiški, bet ne pretenzingi, spal- 
vų deriniai neutralūs. Kambarys atrodė vyriškas, neperkrau- 
tas. Šitaip ir pati būtų apstačiusi neseniai išsiskyrusio vyriškio 
butą. 

Pro Hafo kambario durų apačią skverbėsi šviesa. Seira du 
kartus pabeldė, kol nespėjo persigalvoti. Durys iš karto atsida- 
rė, atverdamos tuštumą, per kurią jie žvelgė vienas į kitą. 

Hafas išsiėmė iš burnos smilkstančią cigaretę ir klausiamai 

- Aš laukiau Kriso arba Beko. 

- Noriu pasikalbėti su tavimi. 

Hafas suraukė antakius. 

- Sprendžiant iš tavo intonacijos, veikiau norėtum suspardyt 
man užpakalį. 

— Ar tu užsiundei savo pakalikus ant Klarko Deilio? 

Hafas vėl įsikišo į burną cigaretę ir grįžo į kambarį. 

— Užeik. Verčiau iš karto išsiaiškinkim. 

Seira nusekė jį iš paskos. Hafo kambarys taip pat buvo per- 
tvarkytas. Kol Seira čia gyveno, šeimininko miegamasis buvo 
toks pat, kaip tada, kai buvo gyva mama. Bet vėliau Lorelės rau- 
kinius pakeitė siūtos užuolaidos ir lovatiesės. 

Hafas mostelėjo į nedidelį serviravimo staliuką. 

- Įsipilk ko nors išgerti. 

- Nenoriu gerti. Atsakyk: ar tu įsakei sumušti Klarką? 

— Aš nežinojau, kad ten bus Klarkas. 

— Bet tu paleidai šunis? 

Hafas atsisėdo į didelį krėslą ir giliai užsitraukė cigaretę, kol 
galiukas sužioravo raudonai. 

- Aš turiu ištikimų vaikinų. Liepiau jiems nutraukti kalbas 
apie streiką, bet nenurodžiau kaip, - Hafas nukreipė cigaretę į 
Seirą. - Aš neleisiu, kad žmonės imtų iš manęs pinigus ir tuo 
pačiu metu prieš mane piketuotų. Jei jie nori prisidėti prie Nil- 

sono ir jo agitatorių, puiku. Bet ne mano laiko ir ne mano pi- 
nigų sąskaita. 

- Jie vos jo neužmušė. 

— Bet neužmušė. Man sakė, kad jis pasveiks, - Hafas užgesino 
cigaretę. - Atvirai kalbant, maniau, kad Klarkas Deilis net ne- 
sugebėtų sukviest kaimynų į talką, ką jau kalbėti apie streiką. 

— Gal ir nebūtų išdrįsęs, jei nebūčiau paskatinusi. 

Hafas krūptelėjo, o paskui po kelių sekundžių visiškos tylos 
ėmė kvatoti savo švokščiančiu juoku. 

— Oho! Tegul velniai mane nuneša! Turėjau pats atspėti. 
Klarko Deilio per silpni kiaušai, kad pats sugalvotų tokį dalyką. 
Jis seniai smukęs, visiškas bestuburis. 

— Tai tau taip atrodė, Hafai, bet tu klydai. Klarkas buvo lyderis. 
Tai tu jį parbloškei, atėmei jo stipendiją ir kartu galimybę gauti 
universiteto išsilavinimą. Tu sutrypei jo viltį ir pasitikėjimą. 

— O Dieve, pagiedok man ką nors kita. Negi nenusibodo vis 
tą patį? Viskas, kas nutiko tam berniukui - dėl jo paties kaltės. 

- Jis jau ne berniukas, Hafai, o vyras. Ir jis vėl įrodė, jog gimęs 
vadovauti. 

— Aha, gali nusivesti tave į kiekvieną rajono barą. 

— Vyrai jo paklausė, Hafai. Bekas sakė, kad Klarko draugai 
buvo pasiruošę šįvakar mesti darbą ir jo ieškoti. Atrodo, tas 
žmogus įkvepia kitiems pasitikėjimą. 

Hafas piktai pakilo nuo krėslo. 

— O ką Klarkas Deilis įkvėpė tau, išskyrus nepaklusnu- 
mą manė 

— Man buvo aštuoniolika. Mums nereikėjo tavo leidimo 
tuoktis. 

Hafas priėjo prie vežimėlio, įsipylė iš grafino viskio ir vienu 
mauku ištuštino stiklinę. 

— Velniškai gerai, kad sužinojau apie jūsų pabėgimą ir su- 
trukdžiau. 

— O taip, tu didvyris, Hafai. Vijaisi mus kaip nusikaltėlius ir 
grasinai išmesti iš darbo Klarko tėvą, jei mes susituoksim. Tu 
terorizavai jo tėvus, terorizavai mane ir Klarką. Labai drąsu. 

— Ar tau būtų labiau patikę, jei būčiau tą vaikį nušovęs? - su- 
urzgė Hafas. - Turėjau teisę jį nušauti kaip šunį. 

— Teisę? Kokią teisę? 

- Vaikis mane apiplėšė. Jis nusipelnė... 

— Nieko panašaus, Hafai. Vienintelis dalykas, ką padarė Klar- 
kas - mylėjo mane. 

- Jis tau netiko. 

— Tai tik tavo savanaudiška nuomonė. 

— Jis tiko kaip mokyklos meilė, bet vedyboms tau reikėjo 
žmogaus iš panašios į mūsų šeimos. 

Seira atlošė galvą ir karčiai nusikvatojo. 

— Hafai, nėra šeimos, panašios į mūsų. 

— Nežaisk su manim žodžiais, Seira. Labai gerai žinai, apie ką 
aš kalbu, - suniurzgė jis. - Tu turėjai tekėti už turtingo įtakin- 
gos šeimos nario, o ne už darbininko. 

— Nesąmonė! Ir tada buvo nesąmonė, kai dėl to išskyrei mane 
su Klarku. Vienintelė priežastis, dėl kurios tau netiko Klarkas, 
ta, kad ne tu jį parinkai. 

— Man jau nusibodo būti kaltinamam dėl kiekvieno nieko! - 
Hafas plačiai mostelėjo ranka. - Aš viską dariau trokšdamas, 
kad mano vaikai gautų tik tai, kas geriausia. | 

— Ne, tu norėjai, kad visi elgtųsi taip, kaip trokšti tu! - Seira 
taip pat rėkė. - Viskas turėjo būti kaip tu nori. Tu nepakentei 
jokios idėjos ar kito Žmogaus planų, jei ne tu buvai jų auto- 
rius, - Seira giliai įkvėpė, o iškvėpusi šnekėjo tyliau ir emocin- 
giau. - Kitaip tu tai sugriaudavai. 

Svilindamas Seirą žvilgsniu Hafas vėl įsipylė viskio, nusinešė 
atgal į krėslą ir vėl užsidegė cigaretę. Jis sunkiai kvėpavo. Seira 
užuodė viskio garus, nors jie sėdėjo toli vienas nuo kito. 

— Rėk ant manęs, jei nori, mergaite. Aikštykis, draskykis, 
trypk kojomis, bet aš niekad tavęs neatsiprašysiu ir dėl nieko 
nesigailėsiu. Kai buvau vaikas, štai tokio ūgio, Seira, - pasakė 
jis laikydamas ranką lygiagrečiai su grindimis, - prisiekiau, kad 
pradėsiu Hoilų dinastiją, kad šis vardas bus reikšmingas, kad 
Hoilo vardo niekas neignoruos ir nepamirš. - Jis pavedžiojo 

cigarete orą prieš Seirą. - Ir šioje Hoilų linijoje neturėjo būti 
Klarko Deilio pavainikio. 

Seira trūkčiodama įkvėpė. 

— Todėl liepei jį išpjauti iš manęs. 

— Elgiausi taip, kaip elgtųsi kiekvienas tėvas. 

— Neturintis sielos. 

— Kuris matė, kaip jo duktė griauna... 

- Tu liepei išpjauti iš manęs mano kūdikį! 

Seira trimis šuoliais perlėkė kambarį ir iš visų jėgų trenkė 
Hafui į veidą. Hafas pašoko, stiklinė iškrito iš rankų ir nusirito 
kilimu. Jis numetė cigaretę, sugniaužė kumščius ir grėsmingai 
juos pakėlė. 

— Nagi, Hafai, kirsk atgal! Smogei man į veidą tada, kai iš- 
tempei iš savo kabineto rėkiančią, besispardančią ir maldau- 
jančią to nedaryti. Ar žinai, kad ant grindų dar matyti įbrė- 
žimai nuo mano kulnų, kai mėginau išsiveržti? Eik, pažvelk į 
juos. Jie - gyvas įrodymas, koks nedoras tu esi. Nepajėgdamas 
įtempti manęs į automobilį, smogei taip, kad praradau sąmonę. 
Aš pabudau daktaro Kerou kabinete, jo namuose. Kojos buvo 
pririštos prie ginekologo kėdės, o rankos - prie stalo, - Seira 
išskėtė rankas, lyg vėl pajutusi ją pančiojusius diržus. Ji staiga 
suvokė, kad veidas šlapias nuo ašarų, ir nulaižė jas nuo lūpų 
kampučių. - Ir tas praradęs sąžinę niekšas iškrapštė iš manęs 
mano kūdikį. Kiek tu jam sumokėjai, kad nutrauktų tą nekal- 
tą mažutę gyvybę, Hafai? Kiek tau kainavo įrodyti, kad sugebi 
mane valdyti? 

Seira raudojo, tardama kiekvieną Žodį, tačiau nenutilo: 

- Jį įmetė į plastikinį maišelį ir išvežė į šiukšlyną, - ji priglau- 
dė ranką prie krūtinės ir suriko: - Mano kūdikį! 

Po šio proveržio kambaryje pasidarė tylu kaip kape, tiksė- 
jo tik laikrodis ant Hafo spintelės prie lovos. Seira nusišluostė 
ašaras ir papurtė plaukus. 

— Neseniai man sakė, kad tu įkvepi visus mano veiksmus. 
Tai tiesa. Neapykanta tau leido man išgyventi depresiją ir dvi 
santuokas, kurių nenorėjau. Ir iki šios dienos, šios akimirkos 

mane palaiko neapykanta tau už tai, ką man padarei tą naktį. 
Bet... - ji susijuokė. - Bet galiu tik pasišaipyti iš tavęs, Hafai, ir 
tavo tikslų pradėti dinastiją, iš tavo sąmokslo ištekinti mane už 
Beko. Labai juokinga! Nepaprastai linksma. Visiškai bergždžios 
pastangos. Nes matai, kai tavo netikėlis draugas daktaras Ke- 
rou pašalino mano kūdikį, jis atėmė bet kokią galimybę, kad aš 
kada nors turėsiu kitą. 

Hafas žingtelėjo atgal. 

— Ką? 

— Tai, ką girdėjai, Hafai. Aš negaliu pratęsti tavo prakeiktos 
Hoilų linijos, ir už tai gali dėkoti tik sau. 

Ji apsisuko, išbėgo iš kambario ir sustingo, pamačiusi kori- 
doriuje stovintį Beką. 


Trisdešimtas skyrius 


p amačiusi Beką Seira stabtelėjo, bet netarusi nė žodžio greit 
nukaukšėjo koridoriumi ir dingo laiptų aikštelės šešėliuose. Po 
akimirkos jis išgirdo, kaip ji uždarė laukujes duris. 

Bekas nesivijo. Ji būtų to nenorėjusi. Bekas jai siejasi su Hafu, 
o dabar jis sužinojo jos priešiškumo priežastį. 

Bekas pasibeldė į Hafo kambario duris. 

— Hafai, čia aš. 

Hafas sėdėjo, bet Bekui pasirodė, kad jis nesąmoningai sprau- 
dėsi ant paties kraštelio ir spoksojo į grindis, nekreipdamas dė- 
mesio į cigaretę, smilkstančią ant kilimo, visai šalia kojų. 

Bekas ją pakėlė ir užgesino peleninėje, ant kavos staliuko ša- 
lia Hafo krėslo. 

Regis, Hafas jį tik dabar pastebėjo. 

— Bekai! Kiek laiko tu čia? 

— Pakankamai ilgai. 

— Ar girdėjai, ką Seira man sakė? 

Bekas linktelėjo. 

— Kaip jūs jaučiatės? Jūsų veidas išraudęs. 

- Gerai. Ji manęs nenužudė. Dar ne, - jis susiraukęs pažvelgė 
į išpiltą burboną. - Man reikia išgerti. 

Bekas įpylė į stiklinę vandens ir padavė Hafui. 

— Iš pradžių išgerkit šitą. 

Hafas nepatenkintas susiraukė, bet ištuštino stiklinę, o pa- 
skui atsilošė ir atsiduso. 

- Šlykšti diena. Prasidėjo vakar nuo piketo šalia liejyklos ir 
baigėsi tiesiog nuostabiai - sužinojau, kad Seira bergždžia. 

- Ar būtent tai jus sujaudino? 

— Atsiprašau? 

Bekas atsisėdo ant sofutės, derančios prie krėslo, veidu 
į Hafą. 

— Turint galvoje, ką kalbėjot su dukterimi... Noriu pasakyti, 
kai jūsų vienintelė duktė... 

Hafas pažvelgė į jį laukdamas, kad nustotų sukęs aplink ir 
rėžtų esmę. Jei Hafas nesuprato, ką Bekas nori pasakyti, niekad 
nesupras. 

- Aš nežinau, ką norėjau pasakyti. Tai jūsų ir Seiros asmeni- 
nis reikalas. 

- Taip, šitas reikalas stovi tarp mūsų nuo tos nakties, kai tai 
įvyko. 

— Įvyko? Juk Seira ne natūraliai prarado kūdikį, jūs jėga pa- 
darėt jai abortą. 

— Ji buvo dar labai jauna, - nekantriai mostelėjo ranka Ha- 
fas. - Neketinau jai leisti susigadinti gyvenimo dar nė nepra- 
dėjus gyventi, užsikrauti Klarko Deilio pasėtą kūdikį. Juk Žinai, 
kodėl ji pastojo? 

Nors Hafas nelaukė atsakymo, Bekas tarė: 

— Kad galėtų ištekėti. 

— Būtent! Aš nutraukiau tą kvailystę. Deilio šeima pakanka- 
mai greit sureagavo, kai pagrasinau, kad tėvas neteks darbo. Jie 
išsiuntė Deilį vasarai pas gimines į Tenesį. Maniau, atstumas 
atšaldys meilę. Bet Seira manęs nepaklausė - išspruko, susitiko 
su Deiliu savaitgalį, o paskui maždaug po mėnesio pareiškė, kad 
laukiasi kūdikio ir aš dabar nesutrukdysiąs jiems susituokti. 

— Bet jūs sutrukdėt. 

— Tu velniškai teisus, sutrukdžiau. Nėra kūdikio, nėra san- 
tuokos, - Hafas garsiai spragtelėjo pirštais. - Per vieną naktį 
atsikračiau abiejų problemų. 

Tai buvo toks žiaurus teiginys, kad Bekas neturėjo ką at- 
sakyti. 

— O kaip Deilis? Ar jis žinojo apie kūdikį? 

— Nežinau. Niekad neklausiau Seiros, o jei ir būčiau klau- 
sęs, ji nebūtų atsakiusi. Ji ištisus mėnesius nekalbėjo su manim. 
Maniau, kad ji nusiramins ir galiausiai pamirš. 

Bekas prisiminė beviltišką Seiros veido išraišką, kai ji išbėgo 
iš Hafo kambario. Atrodė, kad ji išgyveno tą netektį tik prieš 
kelias dienas, o ne prieš daugelį metų. 

- Nemanau, kad ji apskritai kada nors tai pamirš, Hafai, - ra- 
miai tarė jis. 

— Taip, neatrodo. Matei, ji piketuoja, tampo tą mane žemi- 
nantį šūkį. Tai ji išprovokavo Klarką Deilį. Stovėjo ten ir gro- 
žėjosi. Jei jis neišsikapstys, ji keršys, ir pamatysi, kad daugiausia 
klius man. 

- Jis išsikapstys. Prieš atvažiuodamas skambinau į ligoninę. 
Kaukolė nelūžusi, bet keli šonkauliai skilę. Gydytojai dar tiria, 
ar nėra vidinio kraujavimo, bet geras ženklas - kol kas nieko 
nerado. 

Hafas patrynė ranka kaktą ir apgailestaudamas nusijuokė. 

— Atrodo, berniukai šiek tiek persistengė. 

— Tai kvaila, Hafai. 

Juokas staiga nutilo, Hafas griežtai ir piktai pažvelgė į Beką. 
Tai nutikdavo itin retai. 

- Neįtempkit nugaros, Hafai, - ramiai tarė Bekas. - Jūs mo- 
kat man už tai, kad jums patariu. Jei nepatinka mano žinios, 
pasisamdykit kitą teisininką. Aš jums sakau, kad labai netikusi 
mintis pirmiems pralieti kraują. Jūs pats neseniai su tuo su- 
tikote. 

— Aš nežinojau, kad viskas taip greit išsprūs iš mūsų rankų. 
Neketinu laukti nieko neveikdamas. 

— Užpuolęs savo darbininkus pasielgėt netinkamai. Pasiekėt 
tik tai, kad sustiprinot opozicijos argumentus ir suteikėt jiems 
daugiau ginklų prieš mus. 

Hafas niurzgėdamas pakilo iš krėslo ir nuėjo prie serviravi- 
mo staliuko. 

— Visi šiandien prieš mane. 

— Regis, aš atėjau ne laiku, - pasakė Bekas. - Iškentęs Sei- 
ros mėsmalę, jūs visai nenorėjot išgirsti, kaip blogai tvarkotės 
gamykloje. Bet tai tiesa, Hafai. Aš mėginau jus įtikinti, kad da- 
bar neįmanoma spręsti darbo problemų taip, kaip sprendėte 
anksčiau. Nilsonas kietesnis riešutėlis negu Aiversonas. Jis ne- 
sitrauks, - Bekas padarė strateginę pauzę ir pridūrė: - Jūs jo 
nepriversit dingti. 

Supratęs, ką Bekas turėjo galvoje, Hafas lėtai sugrįžo, laiky- 
damas tuščią stiklinę vienoje rankoje ir kelis ledo kubelius kito- 
je. Atrodo, jis nė nepastebėjo, kad nuo jų laša ant kilimo. 

Bekas atlaikė veriamą Hafo žvilgsnį. 

- Aš neketinu jūsų klausti, Hafai, nes nenoriu žinoti. Bet bū- 
čiau kvailas, jei manyčiau, kad jūs ir tikriausiai Krisas niekuo 
nesusiję su Džinio Aiversono dingimu. Subtili užuomina kai 
kuriems jūsų žmonėms žodžiu ar net žvilgsniu - ir bėdos kaip 
nebūta. Matyt, Krisas vis dėlto atliko kažkokį, kad ir nedidelį 
vaidmenį. Logiška, nes jei kaltinimuose prieš jį nebūtų buvę 
tiesos, jūs nebūtumėt jaudinęsis, kaip baigsis jo byla. Nebūtu- 
mėt liepęs Makgro papirkti prisiekusiuosius. Ir nors su Krisu 
surengėme tą spektaklį Seirai pas Makgro, visi žinom, kad jis 
papirko prisiekusiuosius ir už tai jam buvo dosniai atlyginta. 
Kad ir kas atsitiko Aiversonui, jūs su Krisu išlindot švarūs. Is- 
torija pasikartojo. 

— Ką turi galvoje? 

— Sonį Holserį. 

— Tai visai nesusiję. 

— Ar tikrai, Hafai? Aš tik visai neseniai sužinojau, kad Krisas 
buvo liejykloje tą naktį, kai žuvo Holseris. 

Hafas tyliai nusikeikė, pagaliau įmetė į stiklinę varvančius 
ledo kubelius ir nuėjo prie vežimėlio įsipilti viskio. 

- Jis privalėjo niekam nesakyti, kad buvo ten tą naktį. Prisie- 
kė, kad nesakys. 

Bekas nepataisė Hafo, kad jam tai atskleidė ne Krisas, o Seira. 

— Ką matė Krisas tą naktį? 

— Mano ginčą su Soniu. 

— Ir? 

— Ir nieko daugiau, - pakėlė balsą Hafas. - Daugiau nieko 
nebuvo. Mes su tuo vyru ginčijomės. 

- Labai karštai. 

— Aš kitaip nemoku. Mes abu nuleidom garą. Paskui aš su 
Krisu išėjau namo. Vėliau naktį įvyko tas nelaimingas atsiti- 
kimas... 

— Baisus sutapimas. 

— Teisingai, taip ir buvo. Kodėl reikia prisiminti dabar? 

— Kad iliustruočiau savo požiūrį, - Bekas atsistojo, apėjo so- 
futę ir vėl atsigręžė į Hafą. Jūs garsėjat tuo, kad jėga sprendžiat 
problemas su darbininkais. Įniršio apimtas griebiatės fizinio 
smurto. Ši taktika tokia pat pasenusi kaip dėlės medicinoje. 

Hafas nugėrė didelį gurkšnį viskio. 

— Sutinku, galbūt aš pažeisdavau taisykles ir peržengdavau 
ribą, bet niekad nedvejojau, saugodamas save, savo šeimą ir 
verslą. Jei nori atsidurti viršuje, turi būti kietas kaip plienas. 
Krisas tai supranta. Nemanau, kad Denis suprato ir kad Seira 
kada nors supras. Aš gavau paprasčiausią liejyklą ir paverčiau 
ją klestinčia, - Hafas sugniaužė kumštį. - Manai, būčiau to pa- 
siekęs, jei kaip pastumdėlis būčiau linkčiojęs profsąjungoms ir 
tenkinęs kiekvieną darbininkų reikalavimą? Po velnių, ne! Aš 
avėjau aulinius batuš ir spardžiau užpakalius, kai to reikėjo. 
Aš ir toliau šitaip elgsiuosi, kol jie pils ant manęs purvą. Nie- 
kas manęs nesulaikys - nei Čarlzas, nei vyriausybės agentūros. 
Šioje gamykloje profsąjunga atsiras tik per mano lavoną! - jis 
baigė kalbą, išrėkdamas tris paskutinius žodžius ir kiekvieną 
pabrėždamas smiliaus dūriu. 

- Jei įmanoma, nekalbėkim apie lavonus, - ramiai pasiūlė 
Bekas. 

Hafas atsipalaidavo ir net nusijuokė. 

- Ir aš taip manau, ypač apie mano lavoną. 

— Sėskit, kol dar neišleidot paskutinio kvapo. 

Kai Hafas vėl atsisėdo į savo krėslą ir veido raudonis atslūgo, 
Bekas tarė: 

— Hafai, prašau, daugiau jokio šiurkščios jėgos demonstra- 
vimo, kol bent nepamėginsiu derėtis, kad taikiai išspręstume 
šį klausimą. Galbūt Polikai persigalvos ir užpildys draudimo 
formą, jei mes jiems pasiūlysim nemažą kompensaciją. 

— Kokio dydžio? 

— Pakankamai didelę, kad nuramintume juos, bet pakanka- 
mai.mažą, kad jums nereikėtų gerti pigesnio viskio. Ir aš jums 
primygtinai patariu sustabdyti Bilį sužeidusį konvejerį. 

- Jį pataisė ir jis gerai veikia. 

- Pataisė, bet nuodugniai nepatikrino, kaip kad turėtų būti, — 
nesutiko Bekas. - Gali įvykti dar viena nelaimė. Gal jums atro- 
do, kad galim sau leisti dar vieną avariją? 

- Džordžas uždegė žalią signalą. Krisas - taip pat. Čia jų sky- 
riai, Bekai. O tu turi mus išsukti nuo teismo. 

Bekas nenoriai sutiko. 

— Verčiau eisiu, kol Selma neatėjo ir neišmetė manęs, kad 
neleidžiu jums miegoti. 

— Važiuoji namo? 

— Ne, tiesą sakant, nusprendžiau nakvoti ant sofos savo ka- 
binete. Vienas mūsų turėtų būti gamykloje, jei kiltų kokių nors 
neramumų. 

— Kur Krisas? 

- Jis neprivalo man sakyti, nes jau nesu jo advokatas. 

- Tu įkalbėjai Redą, kad nelaikytų Kriso areštinėje sa- 
vaitgalį. 

- Tai buvo mano paskutinė paslauga jam. 

— Man sakė. Nepasakyčiau, kad esu labai laimingas dėl naujo 
advokato. 

— Kai gamykloje tokia padėtis, tai geriausia išeitis. Ir taip tu- 
riu darbo iki kaklo. 

— Ar tas Kriso pasamdytas vyrukas ko nors vertas? 

- Šiandien kai kam paskambinau ir paklausinėjau. Kalba- 
ma, kad jis lupikautojas, ambicingas, be galo pasitikintis savimi, 
įžūlus — taigi turi visas baudžiamosios teisės advokatui reika- 
lingas savybes. 

Hafas ironiškai nusišypsojo. 

— Tikėkimės, kad Krisui jo neprireiks. Tas detektyvas Sko- 
tas gręžia sausą šulinį. Biblinės istorijos! - jis paniekinamai 
prunkštelėjo. - Atlėpausio Votkinso papasakotos! 

- Jis ją išgąsdino, - Bekas net nesuvokė, kad išsakė mintį gar- 
siai, kol nepastebėjo keisto Hafo žvilgsnio. - Seirą. 

— Ak taip, Votkinsas buvo įsilaužęs į jos motelio kambarį. 
Taip jai ir reikia, jei gyvena tame žiurkyne. 

— Ją labiau sukrėtė tas įvykis, negu parodė. Nemanau, kad ji 
pasakė viską, ko jis jai pripliurpė ar ką darė. 

Tačiau Hafo mintys jau nukrypo kita linkme, dabar jam nė 
motais buvo Seiros saugumas. 

— Kadangi ji bergždžia, Bekai, mano berniuk, paleidžiu tave 
nuo kabliuko, - nusijuokė jis. - Dabar visa atsakomybė pa- 
rūpinti man vaikaitį gula ant Kriso pečių. Jis - vienintelis mano 


šansas į nemirtingumą. 


— Tuk tuk. 

Bekas pramerkė akį ir pamatė besišaipantį Krisą. Įveikęs 
raumenų skausmą Bekas atsisėdo. 

— Kiek valandų? 

— Tuoj septynios. Ar čia buvai visą naktį? 

Bekas nuleido kojas ant grindų ir sudejavęs atsistojo. 

- Beveik. 

— Atrodai siaubingai, - pareiškė Krisas. - Kas tavo nugarai? 

— Miegojau ant sofos, kurios ilgis vos du trečdaliai mano 
ūgio. Atrodo, lyg per nugarą būtų perbėgusi buivolų kaimenė. 

O tu... - Bekas klausiamai nužvelgė Krisą, - atrodai šviežias 
lyg agurkėlis. 

— Anksti rytą Hafas liepė man eiti į gamyklą. Priminiau jam, 
kad šiandien šeštadienis ir kad labai nemėgstu dirbti savaitga- 
liais, bet jis nepasidavė. Norėjo, kad abu būtume čia, kai keisis 
pamainos. Taigi aš atėjau. Pagiringas, bet nusiprausęs po dušu, 
nusiskutęs, to nepasakyčiau apie tave. 

— Palauk penkias minutes, - Bekas išsiėmė kosmetinę iš laga- 
minėlio ir drabužių pamainą iš sieninės spintos. - Atsinešiau iš 
namų prieš kelias dienas, jei kartais reiktų budėti naktį. 

Jie kartu išėjo iš kabineto ir nuėjo į vyrų tualetą, kur apdai- 
riai buvo įrengę dušą. 

— Kur buvai vakar? - paklausė Bekas. 

—-Broksbridžo klube. Puiki vieta. Turėtum kitą kartą eiti su 
manim. 

- Jei pajėgi eiti į naktinius klubus, tikriausiai visai nesi- 
jaudini. 

— Dėl ko? 

— Na, pavyzdžiui, kad prasidės streikas. Jei to nepakanka, 
tai dar ir dėl to, kad esi pagrindinis įtariamasis žmogžudystės 
byloje. 

- Hafas sako, kad tu derėsies dėl streiko. O dėl kitos grės- 
mės - vakar po pietų apie valandą telefonu kalbėjausi su savo 
naujuoju advokatu. Papasakojau jam viską, pradedant ta diena, 
kai rado Denio lavoną. Jis patarė man nesijaudinti. Policija ne- 
turi nieko, kad pripaišytų man nusikaltimą, išskyrus tą sumau- 
tą degtukų dėžutę, kurią galėjo užnešti meškėnas. 

- Aš irgi taip manau. 

Krisas kreivai pažvelgė į jį. 

— Tu esi pesimistas žr nuoboda. Su tavim visai nebelinksma. 
Taigi tas advokatas žada į miltus sumalti Veiną Skotą. Ar nėra 
žinių iš Atlėpausio? 

— Nieko negirdėjau. 

- Advokatas sakė, kad Kaino ir Abelio istorija - beviltiškas 
išsigandusio bėglio veiksmas. 

— Sutinku. 

Krisas nuėjo prie pisuaro, Bekas atsistojo prie kriauklės ir 
pažvelgė į savo atvaizdą veidrodyje. Akys paraudusios nuo ne- 
išmiegotos nakties, veidas apžėlęs, plaukai styro piestu, bet bent 
jau veido bruožai nepakitę, ko nepasakytum apie Klarką Deilį. 
Bekas paklausė, ar Krisas girdėjo apie tą įvykį. 

— Kai vakar grįžau, Hafas dar nemiegojo. Jis man papa- 
sakojo. 

Bekas atsuko čiaupus dušo kabinoje ir nusirengė. 

— Deilį neblogai atkalė. 

Krisas nuleido vandenį pisuare. 

— Mano nuomone,jis gavo tai, ko nusipelnė. Kiek kartų jam 
sumažino atlyginimą už vėlavimus ir pravaikštas, kad ateida- 
vo į darbą neblaivus? Prisimenu dešimtis atvejų. Bet mes visad 
leisdavom jam pasitaisyti. O kuo jis mums atsimokėjo už tai, 
kad neišmetėm iš darbo? Sėdamas neapykantą. Neužjaučiu nė 
vieno, kas parėmė piketuotojus, neišskiriu nė savo sesers. 

Bekas patraukė veidą nuo čiurkšlės, iškišo galvą iš dušo kabi- 
nos ir pažvelgė į Krisą, kuris prie kriauklės plovėsi rankas. 

— O taip! Ji ten, - pasakė Krisas, perskaitęs klausimą parau- 
dusiose Beko akyse. - Dalija kavą ir bandeles. Mes su Hafu at- 
važiuodami matėm. 

— Mėšlas. 

- Einu atsigerti kavos, - išeidamas šūktelėjo Krisas. 

Bekas baigė praustis. Teko skustis išsimuilijus veidą, gerai, 
kad nepamiršo įsidėti bent dantų pastos ir šepetėlio. Jis greit 
apsirengė. Kai grįžo į kabinetą, sukaukė septintos valandos 
sirena. 

Pro savo kabineto langą jis stebėjo cechą. Baigę pamainą 
darbininkai greit paliko darbo vietas, bet po penkių minučių jų 
pakeisti atėjo vos keli žmonės. 

— Prakeikimas, - sumurmėjo jis, suvokdamas, kad tai blogas 
ženklas, ir apsisuko eiti, kai prie atvirų durų pasirodė Krisas, 
nešinas siaubingai traškančiu dvibangiu radijo siųstuvu. 

— Turim bėdų lauke, - pasakė jis. 

— Taip ir maniau. 

— Fredas Dekluetas sako, kad pasibaigus darbui jo pamai- 
nos vyrai stojo į piketo liniją, - paaiškino Krisas jiems bėgant 
koridoriumi į Hafo kabinetą. - Jie gaudo į darbą ateinančius 
žmones. Klarkas Deilis įkvėpė juos naujiems žygiams. 

Bekas norėjo paklausti apie Seirą, bet jie jau pasiekė Hafo 
kabinetą. Išgirdęs, kaip jie įsiveržė, įtūžęs Hafas atsigręžė nuo 
stiklinės sienos į cechą. 

— Po velnių! Kur visi? 

Krisas glaustai apibūdino padėtį. 

— Judu eikit ten, - įsakė Hafas. - Noriu, kad sutvarkytumėt 
šį reikalą. Tučtuojau! Aš skambinu Redui, o paskui pats nusi- 
leisiu žemyn. 

— -Ne, tu liksi čia, - pasipriešino Krisas. - Praėjusią savaitę 
patyrei infarktą. Tau nereikia dar vieno streso. 

- Velniop! Tai mano liejykla ir mano nuosavybė! - sustaugė 
Hafas. - Nesirengiu čia tūnoti kaip pasmirdęs invalidas, kol kiti 
perims vadovavimą. 

- Aš susitvarkysiu, Hafai. 

- Aš pritariu Krisui, - tarė Bekas. - Ne todėl, kad manau, jog 
jūs ligonis, o dėl to, kad nuėjęs ten parodytute, jog esat susi- 
rūpinęs. Laikykitės atokiau, ir padėtis pasirodys ne tokia reikš- 
minga. 

Hafo išraiška liko nuožmi, bet jis atlyžo. 

— Velnias, logiškai mąstai, Bekai. Gerai. Liksiu ir vadovausiu 
paradui iš čia. Judu eikit. Bet pranešinėkit apie viską. 

Jie paskubomis išėjo ir nelaukdami lifto ėmė leistis laiptais. 

— Gerai, kad jis tavęs klauso, Bekai, - sunkiai alsuodamas tarė 
Krisas, nes paskutinį laiptų maršą jie įveikė bėgte. 

Bekas pažvelgė į jį per petį. 

- Turėjau ką nors pasakyti, kad jį sulaikyčiau. 

Plieninės lauko durys buvo įkaitusios kaip keptuvė. Bekas 
užsigulė visu svoriu ir jas pastūmė. Lyg prožektoriumi jį nu- 
švietė kylanti saulė. Vos akys priprato prie šviesos, jis pastebėjo 
atskriejantį butelį. 


Trisdešimt pirmas skyrius 


S eira stovėjo ant išsinuomoto automobilio antvožo. Iš ste- 
bėjimo posto ji matė lauko duris, jose pasirodė Bekas, o jam ant 
kulnų lipo Krisas. 

Matyt, kiti jų laukė, nes vos išėjo pro duris, jų pusėn nulėkė 
alaus butelis. Bekas jį pamatė ir atmušė. Abu užsiglaudė už di- 
delio konteinerio, kur Fredas Dekluetas kalbėjo į garsiakalbį. 

— Mes norim, kad jūs tuoj pat pasitrauktumėt. Bet kuris Hoi- 
lų bendrovės darbininkas, iki pusės aštuonių nepasirodęs dar- 
bo vietoje, neteks visos pamainos užmokesčio. 

Jo kalbą anapus tvoros palydėjo pašiepiantys Nilsono atsiųs- 
tų piketuotojų, miestiečių ir prisidėjusių darbininkų šūksniai. 
Dauguma Hoilų darbininkų, baigę pamainą arba ką tik atvykę 
į gamyklą, būriavosi tarp dviejų stovyklų, svarstydami, į kurią 
pusę stoti. 

Vienas iš Nilsono samdytų agitatorių taip pat kalbėjo pro 
garsiakalbį, ragindamas Hoilų darbuotojus negrįžti į darbą, kol 
nebus patenkinti jų reikalavimai ir darbo vietos pertvarkytos 
pagal Darbo saugos ir sveikatos administracijos standartus. 

— Ar per daug prašome, reikalaudami saugumo priemonių? 

Jį supantys Žmonės suriko: 

— Ne! 

— Hoilų bendrovė suremontavo... 

Tačiau Fredo žodžius nustelbė protesto šūksniai. 

Vienas vyrų sugriebė mikrofoną ir suriko: 

— Paklausk Bilio Poliko apie savo sumautą remontą. 

Tai paskatino dar garsesnį triukšmą ir kandžias pastabas. Kai 
riksmai nutilo, Krisas perėmė Fredo garsiakalbį. 

- Klausykit, vyrai, mes atlyginsime Polikų šeimai. 

— Kruvinais pinigais! 

Nepaisydamas sarkazmo pliūpsnių Krisas kalbėjo toliau: 

— Mes norim viską išsiaiškinti, išklausykit... 

— Kaip išsiaiškinot su Klarku Deiliu? - suriko vienas pike- 
tuotojų. - Ačiū, nereikia! 

— Tai, kas vakar atsitiko Deiliui, visai nesusiję su mumis, - 
riktelėjo Krisas. 

— Prakeiktas melagis, Hoilai. Kaip ir tavo senis. 

Seira stebėjo, kaip agitatorius su mikrofonu pasisuko, atidarė 
automobilio dureles ir ištiesė ranką keleiviui. Iš automobilio 
išlipo Liusė Deili. 

— O Viešpatie, - sumurmėjo Seira. 

Kol kas smurto kvapas dar tik tvyrojo ore, švystelėtas tik vie- 
nas butelis į Krisą ir Beką. Bet Liusės Deili pasirodymas ir kalba 
galėjo įskelti kibirkštį, skatinančią pralieti kraują. 

Seira nulipo nuo antvožo ir pradėjo brautis pro spaudos at- 
stovus, tikėdamasi pasiekti Klarko žmoną ir perkalbėti nedaly- 
vauti pikete. 

Nelaimei, ji pamatė, kaip Liusė paėmė jai atkištą mikrofoną. 
Tai buvo nebrangi garso sistema, tikriausiai iš vaikiško žaidi- 
mo ar karaokės aparatūros, bet moters balsas nuskambėjo pro 
gergždžiančius garsiakalbius. 

— Aš atėjau čia atstovauti savo vyrui, kuris negali šiandien 
kalbėti, nes jo burna pilna tamponų. Bet jis užrašė kelias pa- 
vardes, kad jas jums perskaityčiau. 

Ji pradėjo skaityti sąrašą ir jau išgirdusi antrą pavardę minia 
piktai suošė. Žmogus šalia Seiros sudėjo rankas prie burnos ir 
garsiai sušvilpė. 

— Kas jie? - išrėkė Seira, kad ją išgirstų pro triukšmą. 

— Hafo Hoilo skalikai, - suriko jis. 

Klarkas išvardijo jį sumušusius žmones, kurie tikriausiai sto- 
vėjo už konteinerio su Beku, Krisu ir Fredu. Vienas iš jų pagrie- 
bė iš Kriso garsiakalbį ir suriko: 

— Ta kalė meluoja! 

Seira toliau skverbėsi pro minią prie Liusės Deili, kuri dar 
kartą skaitė sąrašą, ir iki šiol neapsisprendę darbininkai ėmė 
dėtis prie piketuotojų. 

Minia tapo judančia mase, turinčia savo valią, ir Seira turėjo 
skverbtis jėga, kad įstengtų praeiti. Ją iš visų pusių spaudė įnir- 
šę Žmonės. 

Ir staiga ji išgirdo, kaip kažkas netoliese suriko: 

- Ir tu savo atsiimsi, Merčantai. 

Pasistiebusi Seira pamatė Beką, einantį prie grandinių tvo- 
ros, kuri buvo skiriamoji linija tarp priešiškų grupių. 

Jis ėjo Liusės link, o ji ir toliau monotoniškai kartojo tas pa- 
čias pavardes. | 

Pasiekęs piketuotojų liniją Bekas atsistojo ir pažvelgė gyvai 
žmonių barikadai į akis. Staiga riksmus pakeitė įtempta tyla, ji 
spaudė ausų būgnelius taip stipriai kaip ir kaitra. 

Bekas buvo nusiteikęs ryžtingai. Pamažu Žmonės ėmė trauk- 
tis. Kai kurie nenorėjo užleisti pozicijų, bet pagaliau ir jie pa- 
darė jam taką. Vos jam praėjus, minia vėl susispaudė. Taip jis ir 
skverbėsi per minią tolyn. 

Kai jis priėjo prie Liusės Deili, ši nuleido mikrofoną ir prie- 
Šiškai į jį pažvelgė. 

— Aš suprantu jūsų įniršį, - Bekas kalbėjo tyliai, bet minia 
taip pat tylėjo, todėl Beko balsas sklido per tirštą, drėgną orą. - 
Jei Klarkas atpažino, kad šitie žmonės jį užpuolė, jie turės už tai 
atsakyti pagal įstatymus. 

— Kodėl turėčiau tavim tikėti? - paklausė ji. 

— Duodu jums savo žodį. 

— Tavo žodis šūdo nevertas! - riktelėjo kažkas iš minios. 

Įsidrąsinęs kitas pritarė: 

— Tu - Hafo Hoilo kekšė! 

— Taip! Jis tau liepia pasilenkti, o tu klausi, ar žemai! 

Kiti balsai pažėrė dar kitokių epitetų. Tačiau esmė buvo aiš- 
ki: Beką niekino dar labiau negu priešą, kuriam jis atstovavo. 

Jis nusigręžė nuo Liusės, norėdamas kreiptis į minią, bet ne- 
spėjus nė žodžio ištarti jam į veidą trinktelėjo akmuo. O pa- 
skui iš už nugaros iššoko vyras ir užlaužė rankas. Kitas smogė 
į pilvą. 

Žinodama, kad gali sulaukti pagalbos tik iš vienos vietos, Sei- 
ra pažvelgė į konteinerį ir pamatė, kad Krisas ir su juo buvę 
vyrai išėjo iš už priedangos. 

— Krisai! - bergždžios pastangos, kad jis išgirs per tą triukš- 
mą, bet Seira nesiliaudama rėkė jo vardą ir mojavo rankomis 
virš galvos. 

Paskui ji pamatė, kaip Fredas Dekluetas žvilgtelėjo į priekį, 
pasiruošęs bėgti ginti Beko. Bet brolio ranka greit sugriebė Fre- 
dui už krūtinės ir sulaikė. Krisas purtė galvą ir kažką kalbėjo. 
Fredas susirūpinęs žvelgė į tą vietą, kur pikti vyrai apsupo Beką, 
ir nenoriai liko šalia Kriso. 

Siųsdama broliui prakeiksmus Seira puolė pirmyn, stumda- 
ma visus, pasipainiojusius jos kelyje. Drąsinančių žiūrovų žie- 
das susidarė aplink vyrus, kurie iš eilės spardė ant žemės gulin- 
tį Beką. 

— Eikit šalin! — Seira sugriebė arčiausiai buvusį vyrą už marš- - 
kinių ir pastūmė. Vyras atsigręžė, suspaudęs kumščius, bet pa- 
matęs ją sustingo. 

Seira vėl brovėsi tolyn, kol prie Beko liko tik du vyrai. 

— Liaukitės! - suriko ji, kai vienas švystelėjo atgal koja, ruoš- 
damasis spirti. 

Vyras sutriko. Naudodamasi jo nuostaba, ji nustūmė jį šalin 
ir atsiklaupė prie Beko. 

Beko veidas buvo prakaituotas ir kruvinas, tačiau sąmonės 
jis nebuvo praradęs. 

Seira pažvelgė į Liusę Deili. 

— Liepkit jiems liautis. Tai nieko neišspręs. 

- Aš pasijutau geriau. 

Seira pašoko ir iš arti pažvelgė moteriai į veidą. 

— Ar Klarkui taip pat nuo to bus geriau? - Pamačiusi abejo- 
nės blyksnį Liusės akyse ji pasakė: - Juk tai Bekas vakar nuvežė 
Klarką į ligoninę. 

- Jis vis tiek vienas iš jų. 

— Bet aš nesu, - pasakė Seira 

— Velnio tu nesi! - paniekinamai tarė Liusė. 

— Tik gimusi jų šeimoje, Liuse, ir dėl to aš nekalta. Bet dabar 
aš ne su jais, ir nemanau, jog tu tiki, kad aš - viena jų. - Liu- 
sė nesiginčijo, tad Seira kalbėjo toliau: - Žinau, kad jūs manęs 
nemėgstat, net suprantu jus. Bet prisiekiu, nesu jūsų varžovė: 
Klarkas - jūsų vyras. Jis myli jus ir žinau, kad jūs mylit jį. Pa- 
sinaudokit jo užpuolimu, Liuse. Paverskit tai didesniu dalyku, 
negu primityviu kerštu už tai, kas įvyko prieš daugelį metų, kai 
Klarkas jūsų net nepažino. 

Moterys atlaikė viena kitos žvilgsnį, ir Seira suprato iš Liusės 
akių, jog ši traukiasi. Galiausiai Liusė pasakė: 

— Ar galiu pasikliauti Merčanto žodžiu, kad Klarką primušę 
žmonės bus nubausti? 

— Jums nereikia pasikliauti jo žodžiu, aš duodu jums savąjį. 

Liusė dar akimirką žvelgė į Seirą, o paskui atsigręžė į vyrą, 
davusį jai mikrofoną, ir linktelėjo. Šis mostelėjo ranka, ir gulin- 
tijį apsupę vyrai atsitraukė. 

Seira pasilenkė ir pakišo rankas po Beko nugara. 

— Arjūs galit atsikelti? 

— Taip, tik pamažu. 


Seira prarado viltį įtikinti Beką, kad važiuotų į ligoninę. 

- Pastaruoju metu jau tiek kartų buvau jos priimamajame, 
kad ir nesuskaičiuoju, - jis susiraukė, nes buvo sunku kalbėti. 

— Jums tikriausiai lūžo šonkauliai. 

— Ne, žinau, kaip tai atrodo. Buvo du lūžę, žaidžiant futbolą. 
Dabar ne taip blogai. Tik nuvežkit mane namo. 

Kai Seira išsuko iš pagrindinio kelio į jo namų keliuką, Bekas 
sugriežė dantimis ir susiėmė ranka už šono. 

- Išvažiuodama užrakinkit vartelius, - pasakė jis. - Žinia- 
sklaida. 

Ji nepagalvojo apie žiniasklaidą, bet, žinoma, iš ryto įvykių jie 
padarys sensaciją. Jie viską išspaus iš kurio nors Hoilų bendro- 
vės darbuotojo ir, be abejo, iš Nilsono. 

Seira nesustojo priešais namą, bet apvažiavo jį iš kitos pusės. 

— Ką jūs darot? 

- Čia niekas nematys mano automobilio. 

— Išleiskit mane prie durų, Seira. Nereikia manęs vesti 
į vidų. 

— Ne, bet gal reikės įnešti, - tyliai sumurmėjo ji, eidama prie 
keleivio durelių. 

Ji padėjo Bekui išlipti ir jie kartu užklibikščiavo užpakali- 
niais laipteliais. 

— Seira, kadangi jūs vis tiek atėjot, ar negalėtumėt prieš iš- 
eidama pašerti Frito? 

- Žinoma. 

Šuo pasitiko juos taip džiaugsmingai, kad Seira turėjo jį ra- 
minti. 

— Elkis gražiai, - griežtai subarė ji, prisiminusi, kaip Bekas 
privertė šunį klausyti užkandinėje. 

Šuo pakluso, bet atrodė labai nusiminęs. 

- Atleisk, berniuk, pažaisiu su tavim vėliau. 

— Aš jam viską paaiškinsiu, kai pasirūpinsiu jumis, - pasakė 
Seira, lydėdama Beką į miegamąjį. 

- Jūs neprivalot to daryti. 

- Privalau. Tai įvyko dėl mano kaltės. 

- Juk ne jūs metėt tą akmenį į mane, - jis pasuko galvą ir pa- 
klausė: - O gal jūs? 

— Ne, bet stovėjau toje pačioje pusėje, kaip ir tą padaręs žmo- 
gus. Jūs mane įspėjot, kad piketas taps smurtinis ir bus sužeis- 
tųjų. Aš neklausiau. 

- Pastebėjau, kad jūs nieko neklausot. Blogas įprotis. 

— Bekai, ar jums tikrai nelūžo šonkauliai? 

- Ne. 

— Aš galėčiau pasikeisti... 

Bekas sudejavo iš skausmo. 

— Prašau, nejuokinkit manęs. 

Kai jie įėjo į miegamąjį, Seira atrėmė Beką į lovūgalį, greit 
nutraukė lovatiesę, o paskui padėjo jam atsisėsti ant čiužinio 
krašto. 

- Ar pajėgsit pasėdėti, kol patepsiu skruostą antiseptiku. 

Akivaizdu, Bekui labai skaudėjo, jis visas išprakaitavo, veidas 
aplink lūpas pabalo. 

— Vaistinėlė vonios kambaryje. 

Ji apieškojo stalčius ir spinteles, pagaliau rado pleistro, vatos 
tamponų, peroksido ir ibuprofeno tablečių. Grįžusi į miega- 
mąjį pamatė Fritą, tupintį prie Beko kojų ir gailiai inkščiantį. 
Bekas glostė jam galvą. 

— Jaudinasi dėl manęs. 

- Jis protingesnis už jus. Ar, išskyrus tą akmenį, negavot dau- 
giau smūgių į galvą? 

- Ne. 

— Nebuvot praradęs sąmonės? Ar nesvaigsta galva? Ką valgėt 
pusryčių? 

— Aš nevalgiau pusryčių. 

— O vakarienę? 

— Seira, man nesutrenkė smegenų. 

— Iš kur Žinot? 

— Nes ir tai yra buvę. 

- Irgi per futbolą? 

— Per beisbolą. Atmušiau galva kamuolį. 

— Ar dėl to ji tokia kieta? 

— Klausykit, man nesvaigsta galva, nepykina, nebuvau pra- 
radęs sąmonės... - jis giliai įkvėpė, kai Seira pridėjo peroksidu 
suvilgytą tamponą prie skruosto. 

— Gal reikėtų susiūti. 

— Nereikia. 

Ji nušluostė kraują ir pamatė, kad žaizda ilga, bet negili. 

— Ašvis tiek siūlau susiūti. 

- Išgyvensiu. Tiesiog reikia šiek tiek pagulėti. 

Bekas atsisagstė marškinius, bet pradėjęs vilktis aiktelėjo. 

— Leiskit, padėsiu, - Seira nusmaukė marškinius nuo jo pe- 
čių, lėtais, atsargiais judesiais padėjo ištraukti rankas iš ranko- 
vių ir atsitraukė, kad įvertintų žaizdas. | 

Spyrių vietose oda jau keitė spalvą. Nugara atrodė siaubingai. 

— Oi Bekai, - sušnabždėjo ji. - Jus tikrai reikia peršviesti. 

— Kodėl? - sudejavęs jis atsigulė ir padėjo galvą ant pagal- 
vės. - Nieko rimto. 

— Leiskit man iškviesti greitąją pagalbą. Jus nuveš į ligoninę 
per penkiolika minučių. 

— Aš užmigčiau per penkiolika sekundžių, jei jūs užsičiaup- 
tumėt ir išeitumėt. Bet iš pradžių paduokit man tas tabletes. 

Seira atkimšo buteliuką, iškratė į ranką tris tabletes, paskui 
palaikė Beko galvą, kol jis nurijo užgėręs vandeniu, kurį ji at- 
nešė iš vonios kambario. 

Bekas vėl padėjo galvą ant pagalvės ir užsimerkė. 

— Prieš išeidama nukelkit telefono ragelį. 

— Gerai. | 

— Įpilkit sauso maisto Fritui į dubenėlį ir duokit jam van- 
dens. Išleiskit truputį pasilakstyti. 

— Dėl nieko nesirūpinkit, 

— Varteliai... 

— Aš atsimenu. 

Seira nuleido žaliuzes, kad kambaryje būtų prieblanda, įjun- 
gė ventiliatorių palubėje. Paskui palaukė, kol jis užmigo ir krū- 
tinė ėmė ritmiškai kilnotis. Tada nuėjo prie durų ir mostu pa- 
kvietė Fritą. 

Tačiau šuo atsigulė ant grindų lovūgalyje ir pažvelgė į Seirą 
liūdnomis akimis. Seira tyliai išėjo iš kambario. 


Bekas pabudo popietei įpusėjus. Paskutinį pusvalandį jis mie- 
gojo neramiai. Nesusivokdamas jis pažvelgė į Seirą. 

— Seira“ 

— Jūs vaitojot. Tikriausiai ibuprofenas nebeveikia. 

Bekas pažvelgė į laikrodį ant naktinio staliuko. 

— Kodėl jūs čia? 

— Išgerkit dar tris tabletes, - ji įdėjo vaistus į burną ir prikišo 
stiklinę vandens. 

Bekas nurijo tabletes ir paklausė: 

- Žiniasklaidos nėra? 

— Apie pirmą valandą prie vartų atvažiavo žinių tarnybos 
iš Naujojo Orleano furgonas, išlipo du žmonės, paspoksojo į 
namą, grįžo į mašiną ir nuvažiavo. 

Bekas vėl užsimerkė ir linktelėjo. 

— Per vidurdienio žinias tik trumpai užsiminė apie neramu- 
mus ir pažadėjo pateikti daugiau faktų vakare. Nilsono biuras 
atsiuntė pareiškimą. Jis apgailestauja dėl smurto ir teigia, kad 
jus užpuolė ne jo, o Hafo žmonės. 

- Jis teisus, aš juos pažinau. 

- Jūsų mobilusis skambėjo kelis kartus. Aš neskaičiau žinučių, 
bet iš numerio supratau, kad abu skambučiai iš Nilsono biuro. 
— Jei nesunku, paskambinkit jiems, paklauskit, ko norėjo. 

— Nesunku. Aš žinojau, kad Hafas jaudinsis dėl jūsų, todėl 
paskambinau jam. Pasakiau, kad jums viskas gerai, kad ilsitės, 
taip pat pasakiau, kad jei kas nors, neišskiriant jo paties, pasi- 
rodys prie jūsų namų, aš šausiu. 

Bekas nusišypsojo. 

— Tikiu, kad taip ir padarytute. Ar iš Kriso jokių žinių? 

- Aš jums pasakysiu apie Krisą. Jis jums ne draugas. 

Bekas atsimerkė. 

Seira lėtai papurtė galvą ir tyliai tarė: 

— Tikrai ne. 


v-- oo) 


užmigo. 


Seira vėl paskambino Hafui penkiolika po šešių. Išgirdusi jo 
griausmingą „klausau ,ji pasakė: 

— Čia Seira, aš ką tik žiūrėjau šeštos valandos žinias. 

Hafas garsiai alsavo. Ji įsivaizdavo, kaip stipriai jis spaudžia 
telefono ragelį, veikiausiai net krumpliai pabalo. Tikriausiai jis 
įniršęs rūko cigaretę, akys lyg juodi pykčio plyšiai. 

— Ar skambini norėdama pasidžiaugti? 

- Skambinu dėl Beko. Pabudęs jis norės žinoti, kaip tu rea- 
gavai. 

Iš pradžių Seira nepatikėjo tuo, ką pasakė televizijos prane- 
šėja, ir niekada nebūtų patikėjusi, jei jie nebūtų parodę reporta- 
žo. Darbo saugos ir sveikatos administracija šiandien po pietų 
atvyko į Hoilų bendrovę ir sustabdė visus darbus - nuo metalo 
laužo lydymo iki naujų vamzdžių išvežimo. 

- Liūdna diena, kai saujelė biurokratų, užsidirbantys gyveni- 
mui stumdydami pieštukus ir niekad neišlieję nė lašo prakaito, 
gali atimti iš žmogaus verslą, - išrėkė Hafas. - Ar tu juos už- 
siundei? 

— Ne, tu! Pats juos užsitraukei ant savo galvos, Hafai. Tave ne 
kartą įspėjo. Jei būtum vykdęs jų nurodymus... 

— Turi galvoje, jei būčiau pabrukęs uodegą. 

Ginčytis su Hafu - tuščiai eikvoti laiką ir energiją. Jis nie- 
kad nepripažins savo kaltės. Hoilų bendrovei uždrausta dirbti, 
kol komisija nuodugniai patikrins bendrovės veiklą. Agentūra 
reikalauja, kad po patikrinimo bendrovė viską sutvarkytų pagal 
komisijos rekomendacijas ir sumokėtų baudas už pažeidimus, 
kurių tikimasi rasti daug. 

— Ką ketini daryti? - paklausė Seira. 

— Ketinu nepasiduoti tiems šunsnukiams. Jei jie mano, kad 
leisiu jiems perprojektuoti mano gamyklą, labai klysta. 

Pasak Darbo saugos ir sveikatos administracijos atstovo 
spaudai, Hafo Žodžiai „perprojektuoti gamyklą“ reiškia: prie 
visų mechanizmų įrengti avarinius jungiklius, apsauginius tu- 
rėklus, tinklus krintančioms atliekoms sulaikyti ir ventiliacijos 
sistemą oro kokybei pagerinti. 

— Ką pasakyti Bekui, kai jis pabus? 

Hafas pasakė, ką perduoti, ir paleido dar vieną tiradą, nu- 
keiptą prieš federalinę agentūrą. 

- Šitie jankiai iš sostinės nesuvokia, su kuo turi reikalą! 

— O, esu tikra, kad suvokia. Todėl ir nesigaili tavęs. 

— Tu tuo mėgaujiesi, ar ne? Džiaugiesi atkeršijusi. 

— Ne tokio keršto aš norėjau, Hafai. 

— Tu dalyvavai pikete prieš savo tikrą tėvą. Jei tai ne kerštas, 
tai kas? 

— Aš tavęs nelaikau tėvu. 

Seira padėjo ragelį Hafui nespėjus atsakyti. 


— Klausau. 

Krisas nusišypsojo į telefono ragelį. 

— Na, bent jau priverčiau tave kalbėti su manim, - pasakė jis 
Lailai Robson. 

— Labas, Krisai, - jos balse pasigirdo toks pat šaltis kaip ir 
tada, kai ji spruko iš jų ne itin idiliškos iškylos. 

- Pasiilgai? - Laila per ilgai laukė, kad atsakymas būtų „ne“. - 
Taip ir maniau, - tyliai nusijuokė Krisas. - Ar jau išsikrovė vib- 
ratoriaus baterijos? Gal man užeiti ir mes jas patikrinsime? 

— Nenoriu tavęs matyti, kol neišaiškės tas dalykas dėl tavo 
brolio. Supranti? Aš nenoriu su tuo turėti nieko bendro. Sakau 
rimtai, Krisai. Jei pasakysi dėdei Redui, kad tą popietę buvai su 
manim... 

— Mes atleisim Džordžą. 

Jis išgirdo, kaip ji įtraukė oro ir nurijo seiles. 

— Ką? 

— Darbo saugos ir sveikatos administracija ieško kaltų. Jie 
pirmiausia pagalvos apie darbo saugos direktorių, ar ne? Jei 
Džordžas būtų tinkamai atlikęs savo darbą, būtų žinojęs, kad 
reikia atkreipti dėmesį į tą konvejerį. Jis būtų jį sustabdęs, kol 
kvalifikuoti meistrai pataisys juostą. Bilis Polikas nebūtų nete- 
kęs rankos, Nilsonas nepiketuotų mūsų kieme ir gamykla veik- 
tų, užuot stovėjusi. 

— Tu negali kaltinti Džordžo, - suriko ji. - Niekad nenorėjai, 
kad jis sustabdytų tą mašiną. Jis vykdo tavo ir Hafo nurodymus. 

— Tu pati teigi, kad jis ten nieko nereiškia. Mes nepasigesim, 
kai jo nebus. 

— Krisai, prašau. 

Išgirdęs virpantį Lailos balsą Krisas nusišypsojo ir mintyse 
kilstelėjo nykštį, puikią taktiką sugalvojo. 

- Atleisti Džordžą - paskutinė mano priemonė, Laila. Iš tie- 
sų tai užstočiau, jei tie inspektoriai imtų jį tarkuoti. Aš noriu, 
kad jis liktų savo poste, ir tai priklauso nuo tavęs, Laila. 

— Kodėl? 

— Noriu, kad tu pirmadienio rytą ateitum į šerifo kabinetą 
ir pasakytum savo dėdei Redui, kad tą sekmadienio popietę, 
kai Denį nužudė, aš buvau su tavimi. Taip nušausi du zuikius 
vienu šūviu, Laila, - atliksi pareigą kaip sąžininga pilietė, pa- 
sakydama tiesą įstatymo sergėtojui, ir išgelbėsi nekaltą žmogų 
nuo tolesnio tampymo. Be to, išsaugosi savo vyrui darbą. Ma- 
tai, aš galvoju apie naują advokatą ir kaip brangu bus išvengti 
oficialaus kaltinimo. Paklausiau savęs, kodėl turiu eikvoti tiek 
laiko ir pinigų, nors užtektų pateikti alibi, kad nutraukčiau šią 
nesąmonę, - Krisas patylėjo. - Neklausiu, ar tai padarysi, nes 
žinau, kad padarysi. Ir, beje, kol man nenusibosi, vos aš tau pa- 
skambinsiu, atskubėsi pasipuošusi ir nekantraudama su manim 
sugulti. Supratai? - nukirto jis mėgdžiodamas jos ankstesnę in- 
tonaciją. - Tai aš užbaigsiu mūsų romaną, 0 ne tu! 


Džordžas stebėjo, kaip Laila išjungė nešiojamąjį telefoną, numetė jį 
ant virtuvės spintelės ir labai nusiminusi užsidengė burną ranka. 

— Laila? 

Laila atsisuko, akys iš baimės buvo išsiplėtusios. Ji griebėsi 
už krūtinės. 

— Negirdėjau, kada tu įėjai. Maniau, dar ilgai būsi gamykloje. 
Kas ten nauja? 

- Tu man papasakok. 

— Ką? 

Jis linktelėjo galva į telefoną. 

— Kalbėjai su Krisu, ar ne? 

Laila prasižiojo, norėdama kalbėti, bet nieko nepasakiusi su- 
sičiaupė, paskui nuleido galvą, veidas persikreipė ir ji pravirko. 

— O Džordžai, aš taip viską sujaukiau! 

Džordžas greitai, kiek leido jo trumpos kojos, perbėgo kam- 
barį ir apkabino žmoną. 

— Na na, mažyte, papasakok, kas atsitiko. 

Laila jam išklojo viską, nuo pat pirmo karto, kai mylėjosi 
su Krisu. 

— Tai įvyko moterų rūbinės dušo kabinoje, užmiesčio klube. 
Tikriausiai mane užvaldė baimė, kad mus užklups. Supranti, aš 
lyg netekau proto. 

Jis puikiai suprato, nes pats prarasdavo protą, kiekvieną kar- 
tą į ją pažvelgęs. 

Laila nieko neslėpė. Kartais Džordžui buvo taip skaudu klau- 
sytis, kad net vaitojo, tačiau jis skatino ją pasakoti ir sužinojo 
viską iki pokalbio telefonu, kurį pusiau nugirdo. 

- Jei nedarysiu taip, kaip liepia, tu neteksi darbo. O aš gir- 
dėjau per žinias, kad kai kuriems vadovams bus pareikšti kalti- 
nimai. Ir tai būsi tu, Džordžai, ypač jei Hoilai suvers tau kaltę. 
Tu sėsi į kalėjimą, - ašaros vėl pasipylė iš Lailos akių. - Atleisk, 
Džordžai, tai aš kalta. Atleisk man. Ar tu dar myli mane? 

Arjis ją myli? Jis dievina Lailą. Ji - Džordžo saulė, mėnulis ir 
oras, kuriuo kvėpuoja. 

— Aš nekaltinu tavęs, mieloji, - kartojo jis glausdamas ją, bu- 
čiuodamas lūpas, šlapias nuo ašarų akis ir skruostus. 

Laila neis į policijos nuovadą pirmadienio rytą. Džordžas 
nenori, kad visi mieste sužinotų, jog Krisas Hoilas dulkino jo 
žmoną. Jis nepajėgtų ištverti pažeminimo, juk visi apie tai Žino, 
žmonės jau ir taip iš jo šaiposi. Jis nekaltina Lailos, kad ji buvo 
neištikima. Juk ji turi gyventi su juo, o gyvybingai, jaunai, gra- 
Žiai moteriai tai nėra toks jaudinamas dalykas. Krisas suteikė 
jai malonumą, kurio nepajėgė duoti Džordžas. 

Tačiau Džordžas kaltino Krisą. Ir Krisas turi būti nubaustas. 


Trisdešimt antras skyrius 


I kaiės vandens garsas, sklindantis iš Beko vonios kam- 
bario, pažadino Seirą iš negilaus miego. Ketindama pailsėti, ji 
buvo prigulusi ant svetainės sofos, bet, matyt, užsnūdo. Suvo- 
kusi, kad Bekas atsikėlė, ji atsistojo ir per tamsų kambarį ap- 
graibomis nuėjo į virtuvę. 

Kai nešina padėklu ji pasirodė miegamajame, Bekas kaip tik 
išėjo iš vonios šlapiais plaukais, apsisukęs klubus rankšluosčiu. 

- Jūs maudėtės? - nustebusi paklausė ji. 

— Pabudau prakaito klane. 

Ji pažvelgė į besisukantį ventiliatorių palubėje. 

- Reikėjo dar labiau sumažinti termostato temperatūrą. 

- Tai ne dėl to. Aš sapnavau. 

Seira padėjo padėklą ant žemos sofutės prieš dvivietį krėslą 
kambario kampe. 

— Ką sapnavot? 

Kai Bekas neatsakė; Seira pažvelgė į jį per petį. 

— Neatsimenu. 

- Jūs stovit tiesiai. O kaip jaučiatės? 

- Karštas dušas sumažino skausmą. Kodėl nedega šviesa? 

- Aš nuleidau žaliuzes ir uždegiau žvakę. Nuo plento atrodo, 
kad namie nieko nėra. 

— Gerai sugalvota, - Bekas išjungė šviesą vonios kambaryje. 

Seira degtuku užžiebė žvakę, kurią atsinešė ant padėklo. 

— Paruošiau jums vakarienę - pomidorų sriubos, dar radau 
sūrio ir krekerių. 

— Jūs neturėtumėte man patarnauti, bet aš per daug alkanas 
bartis. 

Seira mostelėjo į krėslą, Bekas atsisėdo, droviai pasitaisė 
rankšluostį ant klubų ir pasidėjo padėklą ant kelių. Seira atsi- 
sėdo ant sofutės. Bekas paėmė šaukštą ir panardino į sriubą. 
O paskui prisiminė geras manieras. 

- Arjūs ką nors valgėt? 

— Anksčiau. 

Bekas paragavo sriubos, atsikando šveicariško sūrio. 

— Kaip laikosi Fritas? 

- Papuotavo - gavo kiaušinienės su šonine - ir dabar mie- 
godamas virškina. 

- Su šonine? Labai jums dėkingas! Dabar jam niekada neuž- 
teks vien kiaušinių. 

- Manau, verta jį palepinti. Jis beveik visą popietę budėjo 
prie jūsų. 

Bekas nustojo valgęs ir pažvelgė į Seirą. 

— Matyt, ir jūs. 

Staiga kambarys pasirodė per tamsus, per tylus, o Bekas per 
daug nuogas. Seira greit atsistojo ir nepaisydama Beko priešta- 
ravimo nutraukusi nuo lovos drėgnas paklodes perklojo šva- 
rias. Kai ji baigė, Bekas iš stiklinės gėrė pieną. 

Seira nunešė padėklą į virtuvę ir atnešė kelis šokoladinius 
saldainius. 

— Pamaniau, gal norėsit ko nors saldaus. 

- Ačiū, - Bekas nuvyniojo foliją ir įsikišo saldainį į burną. 

- Ką turėjot galvoje, sakydama, kad Krisas nėra mano drau- 
gas? O gal man prisisapnavo? 

Seira vėl atsisėdo ant sofutės. 

- Ne, aš taip sakiau. Kol jus mušė, jis stovėjo ir nieko 
nedarė. 

— Jis ne ką ir galėjo padaryti, Seira. 

— Netikiu! - karštai pasipriešino Seira. - Net jei pats nenorė- 
jo muštis, jis sulaikė Fredą Dekluetą, kuris bandė skubėti jums 
į pagalbą. Aš mačiau. 

— Aš pats pasisiūliau eiti pasikalbėti su Liuse Deili. Krisas pa- 
tarė palaukti, kol atvyks Redas su pastiprinimu. Manau, gavau 
tai, ko norėjau. Mėginau vaizduoti didvyrį. 

Beko paaiškinimas nepakeitė Seiros nuomonės. Jis logiškas, 
tačiau Seira matė Kriso veido išraišką. Tai nebuvo susirūpini- 
mas, stebint, kaip minia taršo tavo draugą. 

— Jei Krisas būtų buvęs jūsų vietoj, tikriausiai net laukiniai 
arkliai nebūtų jūsų sulaikę, - pasakė Seira. - Argi nebūtumėt 
šokęs jo ginti? 

- Nežinau. 

— Puikiai žinot. Jūs padėjot Krisui ir Deniui kautis „Skustuvo 
ašmenyse“ prieš trejus metus. 

- Pažvelgus atgal, tai buvo labai neatsargu, nors mes kovo- 
jom ne prieš minią, o tik prieš Atlėpausį Votkinsą. 

Išgirdus šį vardą Seiros rankų oda pašiurpo, ji patrynė ją 
delnais. 

- Atleiskit, - atsiprašė Bekas - Nereikėjo apie jį priminti. 

— Nesvarbu. 

- Tikriausiai jo nesuėmė, kol aš visą dieną miegojau. 

— Bent jau aš negirdėjau, - Seira pastebėjo, kaip Bekas subti- 
liai nukreipė pokalbį nuo Kriso, bet nesipriešino. - Manau, po- 
licijos nuovadai pakanka rūpesčių ir dėl padėties gamykloje. 

— Ar skambinot Nilsonui? 

— Kalbėjau su jo sekretore. Ji padėkojo, kad aš perskambi- 
nau. Jie girdėjo, kas jums atsitiko šįryt, ir labai dėl to apgailes- 
tauja. Ji sakė, kad smurtas - ne Nilsono stilius. Klausė, kaip jūs 
laikotės. 

- Gal dabar jis pasigailės manęs ir ateis į kitą susitikimą. 

— Gal. Tačiau... 

— Aha! Dar yra ir tačiau? 

Seira sušiugždeno saldainį. 

- Nilsonas jau nebesvarbu, Bekai. 

— Nuo kada? 

Nežinodama, kaip Bekas priims šią žinią, Seira kiek įmano- 
ma atsargiau pranešė naujienas. 

- Darbo saugos ir sveikatos administracija šiandien uždarė 
bendrovę, - ir Seira papasakojo, ką girdėjo per žinias ir vėliau 
iš Hafo. - Jų spaudos atstovas užsiminė, - ji giliai įkvėpė, - kad 
baudos tikrai sudarys kelis milijonus dolerių, be to, Teisingu- 
mo departamentas atlieka savo tyrimą. Hoilams gali būti pa- 
teikti kriminaliniai kaltinimai. 

— Man reikia būti ten. 

Bekas mėgino atsistoti, bet Seira uždėjo ranką jam ant peties 
ir spustelėjusi privertė vėl sėstis į dvivietį krėslą. 

- Hafas nenori, kad ten eitumėt. 

— Nenori, kad ateičiau? 

- Išklausiusi Žinias aš jam paskambinau. Jis buvo toks įtūžęs, 
kad vos įstengė aiškiai kalbėti. Bet labai pabrėžė vieną dalyką, 
tiesą sakant, du: jis nori, kad jūs nesirodytumėt, kol neišsisklai- 
dys dūmai. 

— Kodėl? 

Seira žvelgė į savo rankas, voliojančias į rutuliuką saldainio 
foliją. 

- Jis sakė, kad padarysit daugiau žalos negu naudos, nes per 
daug žinot... ir kad būtų geriausia, jei dėl patirtų sumušimų 
šiandien neateitumėt ir nereikėtų atsakinėti „į tų landžių kalės 
vaikų klausimus“. Čia citata. 

Bekas kiek pagalvojo ir tarė: 

— Jis teisus, Seira. Aš atsidurčiau nepavydėtinoje padėtyje: 
turėčiau arba kaltinti savo darbdavį, arba tiems federalams šne- 
kėti dviprasmybes ir galiausiai prisiimti kaltę sau. 

Seira neatsakė, bet nusivylė išgirdusi, kad jis pripažįsta sa- 
vo kaltę. 

— O koks antras dalykas, kurį Hafas aiškiai išdėstė? 

— Kad turėčiau gėdytis piketavusi prieš savo kūną ir kraują ir 
kad aš, be abejo, džiūgauju, jog uždarė gamyklą. 

Bekas išsivyniojo dar vieną saldainį ir įsidėjo į burną. 

— Arjūs džiūgaujat? 

— Ne. Bet malonu, kad Hafą privertė ištaisyti trūkumus. Ne- 
svarbu, kas jį prispaudė - vyriausybė, Nilsonas, profsąjungos ar 
aš, bet taip turėjo atsitikti, Bekai. Pokyčiai būtini. - Seira liūd- 
nai nusišypsojo. - Aš tik norėjau, kad nieko nesužeistų. Tai aš 
kalta, kad užpuolė Klarką, taip pat netiesiogiai kalta dėl jūsų. Aš 
neklausiau jūsų įspėjimo ir dėl to jūs abu nukentėjot. 

— Nemanau, kad didesni pokyčiai įmanomi be konflikto, Sei- 
ra. Pažanga reikalauja aukų. Galbūt ne fizinių žaizdų, bet ne- 
santaikos tai jau tikrai. 

- Bet jūs nukentėjot fiziškai. Ar dar labai skauda? 

Tiesiai po Beko širdimi ant šonkaulių lanko buvo Seiros del- 
no dydžio mėlynė, matoma net mirksinčioje žvakės šviesoje. 
Seira ištiesė ranką ir palietė ją pirštų galiukais. 

Ji norėjo tik trumpai apžiūrėti, tačiau nepajėgė atsiplėšti nuo 
šiltos Beko odos. Toje vietoje oda buvo lygi, nors kitur krūtinė 
ir pilvo dalis buvo apžėlusi rusvais plaukais. 

Seiros pirštų galiukai vos liesdami odą perbėgo Beko pilvu ir 
sustojo prie panašios mėlynės kitame šone, keliais centimetrais 
žemiau, ties Beko dubens kaulu, buvo dar viena. Ją slėpė ant 
liemens užrištas rankšluostis. Seira atsargiai palietė mėlynę ir 
vėl grįžo prie pirmosios, po kaire Beko krūtimi. Ji neatitraukė 
rankos ir stebėjo savo pirštus, lėtai glostančius tamsią dėmę. 
O paskui nevalingai ji pasilenkė per Beko kelius, priglaudė prie 
odos lūpas ir apibėrė mėlynę lengvais it pūkas bučiniais. Pa- 
lenkusi galvą, vos liesdama lūpomis jo odą pabučiavo mėlynę 
kitame šonkaulių lanko krašte, lūpomis nuslinko prie dubens 
kaulo, pabučiavo mėlynę ant jo, paskui pasmaukė rankšluostį 
žemyn ir pabučiavo antrą kartą. 

Bekas kimiai suvaitojo, suėmė rankomis Seiros galvą, pa- 
kėlė ją ir įdėmiai pažvelgė jai į veidą, akimis glamonėdamas 
kiekvieną bruožą. Jis perbraukė pirštais Seiros plaukus, suėmė 
juos ant pakaušio, vėl paleido ir trūkčiojamai atsidusęs ištarė 
jos vardą. 

Po akimirkos jo lūpos jau lietė jos lūpas. Atsargiai, kad ne- 
užgautų žaizdos ant Beko skruosto, Seira suėmė delnais Beko 
veidą ir atsidavė bučiniui. 

Aistra buvo tokia staigi ir abipusė, kad jie kone varžėsi vienas 
su kitu. Jų burnos visiškai susiliejo ir kuo ilgiau jie vienas kitą 
ragavo, tuo labiau vienas kito geidė. 

Bekas prisitraukė Seirą taip, kad ji apžergė jo kelius ir jis atsi- 
dūrė tarp jos klubų. Jo erekcija buvo netikėta ir reikalaujanti. 
Seira atsiplėšė nuo Beko ir apstulbusi į jį pažvelgė. 

— Mano sapne... - sunkiai kvėpuodamas tarė jis, - dėl ku- 
rio išprakaitavau... Aš mylėjausi su tavim. O dabar jau ne- 
sapnuoju. 

— Tau skaudės... 

— Man jau skauda. 

Jis vėl susirado jos lūpas ir pabučiavo dar karščiau, jei tai iš 
viso įmanoma. Jie atsitraukė vienas nuo kito ir Bekas numovė 
per galvą Seiros palaidinukę. Paskui jis ištiesė ranką už jos nu- 
garos, atsegė liemenėlę, nutraukė ją ir priglaudė galvą prie jos 
krūtų, kad atgautų kvapą. 

Seira apglėbė Beko galvą ir priglaudė skruostą prie jo dar 
drėgnų po dušo plaukų. Ji svaigo nuo jo odos, muilo ir ką tik 
valgyto šokolado kvapo. Seira klubais pasislinko dar arčiau ir 
pasitrynė į Beką. 

— O Viešpatie! Dar kartą, - sudejavo jis, ir Seira išpildė prašymą. 

Kai Beko liežuvis palietė jos spenelį, Seira pamanė, kad su- 
tirps iš malonumo. Padrąsintas nevalingo murmėjimo Bekas 
švelniai pabučiavo spenelį, paskui apžiojo ir liežuviu prispaudė 
prie savo gomurio. Jis atsegė Seirai kelnes, apglėbė rankomis 
sėdmenis ir ėmė juos tai švelniau, tai stipriau gniaužyti, vers- 
damas ją virpėti iki pat moteriškumo gelmių ir skausmingai 
trokšti, kad į ją įsiskverbtų. 

— Bekai, leisk man... 

Seira nuslinko nuo jo kelių ir pati nusirengė. Likusi vien su 
nėrinių kelnaitėmis ji susidrovėjusi sudvejojo. 

Bekas pažvelgė maldaudamas: 

— Tu mane žudai. 

Ji nusimovė kelnaites, jis nusviedė rankšluostį nuo liemens. 
Beko vyriškumas buvo įspūdingai pakilęs ir Seira instinktyviai 
panoro pajusti jį giliai savyje. 

Bekas perbraukė pirštais rusvas plaukų garbanėles tarp Sei- 
ros klubų, uždėjo rankas abipus jos liemens ir prisitraukė ar- 
čiau, Seira keliais apglėbė jo klubus. Bekas prispaudė veidą prie 
kviečiančio, švelnaus Seiros pilvo, pabučiavo jį, lūpos slinko 
žemiau ir žemiau, kol pajuto Seiros skonį, o ji svaigo nuo jo 
lūpų ir liežuvio, virpėdama iš nekantrumo kuo greičiau pajusti 
jį savyje. Ir ji jam tai pasakė. 

Dėl Beko žaizdų jų sueitis nebuvo labai veržli, tačiau dėl to 
dar labiau jaudino. Seira leidosi ant Beko pamažu, nes kiekvie- 
nas pojūtis jai buvo naujas, jaudinamas ir per daug nuostabus, 
kad iki soties juo nepasidžiaugtų. Jei Bekas nekantravo, jis to 
neparodė ir leido jai mėgautis neskubant. 

Kai Seirai atrodė, kad labiau susijungti nebeįmanoma, Bekas 
savo stipriomis rankomis suspaudė jai klubus ir sulaikė, o pats 
pasislinko dar aukščiau, priversdamas ją tyliai aiktelėti iš nuo- 
stabos ir malonumo. 

Jųdviejų judesiai buvo atsargūs ir lėti, bet tokie stiprūs, kad 
jie sulaikydavo kvapą ir įkvėpdavo tik prisiminę, kad privalo 
tai padaryti. Bučiuojantis jų burnos visiškai susiliedavo į vieną. 
Beko pirštai giliai įsispaudė Seirai į sėdmenis, glausdami ją prie 
savęs, jos rankos slankiojo Beko pečiais, rankomis, pakaušiu, 
sprandu, krūtine. Ji išlenkė nugarą, atmetė rankas atgal, per- 
bėgo pirštais jo klubais, paglamonėjo tarp šlaunų, ir Bekas su- 
vaitojo apimtas ekstazės. 

Pasiekęs orgazmą Bekas apglėbė Seirą rankomis ir priglaudė 
karštą skruostą prie jos krūtinės. Jo lūpos sukrutėjo prie jos 
stangraus spenelio. Seira nesuprato žodžių, bet intonacija buvo 
tokia seksuali, kupina tokio beviltiško noro išsilieti, kad dar la- 
biau padidino Seiros orgazmą. 


Vėliau jie gulėjo lovoje veidu vienas į kitą. 

— Ką tu sakei? - paklausė ji. 

— Kada? 

Ji pažvelgė į jį ir reikšmingai kilstelėjo antakius. 

— A, turbūt virtinę nešvankių žodžių. 

— Labai erotiška, - sumurmėjo Seira, glostydama keliu jo vy- 
riškumą. 

— Tada kitą kartą ištarsiu juos garsiai. 

Paliestas Seiros piršto galiuko Beko spenelis sustandėjo, ji 
apžiojo jį ir palietė liežuviu, sukeldama jam nepaprastą malo- 
numą. Neatitraukdama lūpų ji sukuždėjo: 

- Tu žinojai, kad aš visą laiką to troškau, ar ne? 

Bekas lėtai atgavo balsą, bet galiausiai ištarė: 

— Galvojau, kad norėtum. 

- Žinojai iš pat pradžių? 

— Nuo tada, kai sėdėjom ant suoliuko prie rojalio. 

Seira pažvelgė į jį. 

- Ant to suoliuko aš galvojau, kad tu esi vienas arogantiš- 
kiausių niekšų, kuriuos man, savo nelaimei, teko sutikti, - ji 
perbraukė pirštu jo smakrą iš apačios į viršų. - Bet ir vienas 
patraukliausių. 

— Tada aš svarsčiau, kaip susivaldyti, kad nepradėčiau tavęs 
grabinėti, norėdamas įsitikinti, ar tu tikra. Tu esi seksualiausia 
mano kada nors sutikta moteris. Bet ir labiausiai pasipūtusi. 

Seira tyliai nusijuokė. 

— Aš labai troškau tavęs nekęsti, - paskui jos išraiška pasi- 
keitė ir surimtėjo. - Aš ir dabar noriu tavęs nekęsti. 

- Nori manęs nekęsti už visą purviną darbą, kurį atlieku 
Hafui? 

— Taip. 

- Žaviuosi tavo sąžiningumu. 

— Ar tikrai, Bekai? 

— Taip. Bet ar galėtume šiek tiek pamiršti tavo sąžiningumą 
ir mano nesąžiningumą, - sukuždėjo jis. - Bent jau iki ryto. 

— Nori, kad likčiau? 


Jis dar arčiau ją priglaudė. 

— Tik pamėgink išeiti. 

Jie bučiavosi ilgai, tingiai, Beko ranka nuslinko nuo Seiros 
krūties į minkštas, drėgnas jos moteriškumo paslaptis, paskui 
grįžo prie krūties ir standaus spenelio. Nuo to laiko, kai Bekas 
pamatė Seirą, jis tūkstančius kartų įsivaizduodavo ją nuogą, gu- 
linčią su juo. Tačiau realybė pranoko net drąsiausias svajones. 
Dabar, kai tai įvyko, jam niekaip neužteko vien ją liesti. 

Kai jie atsitraukė, jis nužvelgė jos kūną. 

- Tu graži, Seira. 

- Ačiū. 

— Nė mažiausio trūkumo. 

Šie žodžiai pamažu užgesino jos šypseną. Bekas pajuto, kad 
jos mintys nuklydo. Seira atsisėdo, prisitraukė kelius prie krū- 
tinės ir parėmė ant jų smakrą. 

— Aš turiu daug trūkumų, Bekai. Verčiau tu niekada nebū- 
tum manęs sutikęs. 

- Netiesa. 

- Tiesa. Aš palieku griuvėsius savo kelyje. Mes, Hoilai, tuo 
garsėjam. Tai būdingas mūsų bruožas. Mes paliekam žmones 
sulaužytus ir nepataisomai sugadintus. 

Bekas uždėjo ranką jai ant nugaros. Seiros oda buvo nejtiki- 
mai lygi ir balta, palyginti su jo. Jos sėdmenys buvo grakščiai 
atsikišę. Kiekvienoje sėdmenų pusėje buvo negili duobutė ir šis 
moteriškas bruožas vertė jį skausmingai ir švelniai jos geisti, to 
jis dar niekada nebuvo patyręs. Bekas nepajėgė suskaičiuoti, 
kiek kartų gyvenime jautė aistrą, geidulį - net gėdingai dažnai. 
Bet niekada nepatyrė troškimo, kad moters kūnas taptų savas, 
pažinti tą moterį ir turėti ją visą. 

— Ką tu sugriovei, Seira? 

— Ištekėjau už dviejų vyrų, kurių nemylėjau. Leidau jų pini- 
gus, miegojau jų lovose, o dabar vos prisimenu, kaip jie atrodė. 

Ji atsigręžė, norėdama pamatyti Beko reakciją. Bet jo išraiš- 
ka liko rami. Jis norėjo, kad Seira daugiau papasakotų apie tą 
gyvenimo laikotarpį, norėjo sužinoti visas bjaurias jo smulk- 
menas. 

Ji vėl nusigręžė ir ėmė kalbėti, lėtai spausdama žodžius. 

— Aš sugrioviau jiems gyvenimą. Tyčia ir savanaudiškai. Aš 
neturėjau nieko asmeniška prieš juos, bet negailestingai iš- 
naudojau. Mėginau nubausti Hafą už tai, kad atėmė iš manęs 
Klarką ir kūdikį. Man nerūpėjo mano gyvenimas, terūpėjo vie- 
na - kaip įskaudinti Hafą. Kai jis liepė tekėti, ištekėjau, ketin- 
dama sukelti sąmyšį, kuris galiausiai paveiktų ir jį. Tie du vyrai 
buvo liūdnai pagarsėjusių Hoilų ir jų talento griauti žmonėms 
gyvenimą aukos. 

— Man nė kiek negaila tų tavo vyrų, - karčiai pasakė Bekas. — 
Jie vedė tave žinodami, kad tu jų nemyli. Patys prašėsi būti iš- 
naudojami, o kaip atpildą už tai turėjo tave savo lovose. Kiek 
tau buvo metų? 

— Kai tekėjau pirmą kartą - devyniolika, o antrą - dvidešimt 
vieneri. 

— O jiems? 

- Jie buvo vyresni. Daug vyresni, veikiau Hafo amžiaus negu 
mano. 

Du Hafo pažįstami, pamatę gerą daiktą, iš karto jo užsimanė 
ir griebė Seirą net žinodami, kad tos vedybos - tik laikinas su- 
sitarimas. 

- Jie galėdavo kiekvieną naktį būti su gražia, jauna moterimi. 
Nebent tu jiems neleisdavai. 

— Ne. Norėčiau tau pasakyti, kad neleisdavau, - Seira pasakė 
taip tyliai, kad Bekas vos išgirdo. - Bet turėti mane buvo viena 
iš sandėrio sąlygų. 

— Vadinasi, ir tave išnaudojo? 

Seira atrėmė kaktą į kelius. 

— Nelabai graži praeitis, ar ne? 

Nors skausmas pervėrė šonkaulių lanką, Bekas atsisėdo, ap- 
kabino Seirą ir vėl nuvirto su ja ant pagalvių. Jis nubraukė jos 
plaukus nuo veido ir privertė pažiūrėti į jį. 

— Kas galėtų kaltinti tave, kai tave taip įskaudino? 

- Vakar tu girdėjai, kai mes su Hafu kalbėjomės. Ar viską? 

— Pakankamai, kad suprasčiau, kodėl tu jo šitaip nekenti. 

Seira įsikniaubė Bekui į kaklą. 

— Tai, ką jie man padarė, buvo griežta paslaptis. Nežinojo net 
mano broliai ir Selma. Niekas. Neturėjau su kuo apie tai pasi- 
kalbėti, neturėjau kam išlieti sielvarto. 

— O su Klarku? 

- Jis nežinojo, kad aš buvau nėščia. Padariau klaidą, pirmiau- 
sia pasakiusi Hafui. O po aborto kokia prasmė sakyti? Vaisių 
nužudė. Žinodamas tai, jis būtų buvęs toks pat nelaimingas 
kaip ir aš. 

— Tu per daug jį mylėjai, kad pasakytum. 

— Atrodo. Man jis iki šiol brangus. Mūsų santykiai visada 
išliks kaip mielas pirmosios meilės prisiminimas. Bet sielvar- 
tas... —- ji akimirką nutilo: - Aš liūdžiu savo kūdikio. Tai buvo 
vienintelis nekaltas dalykas mano gyvenime ir visoje Hoilų ka- 
ralystėje. Švarus ir tyras. O Hafas jį sunaikino. 

Bekas suėmė Seiros smakrą ir atsuko jos veidą į save. Pama- 
tęs smilkiniais riedančias ašaras, nusausino jas bučiniais. 

- Negalėčiau ištverti tavo gailesčio, - kimiai pasakė Seira. 

— Gerai. Tada tu manęs gailėkis. 

Jis paėmė jos ranką ir uždėjo ant savo varpos. Aistringai bu- 
čiuodamas Seirą Bekas nepaleido jos rankos ir vedžiojo ją tol, 
kol Seira pasidavė. Ji vėl išbučiavo visas mėlynes ant jo krūti- 
nės, ant pilvo ir žemiau. 

— Tu taip įsivaizdavai, Bekai? Tą dieną liejykloje, kai sakei, 
jog nenori, kad vyras atkreiptų dėmesį į mano plaukus ir... 

— Įsivaizduotų, kaip jie krinta ant jų pilvo. Aš išsidaviau. 

— Tu išsidavei daug anksčiau, - sukuždėjo Seira ir pasilenkė 
prie jo. Jos burna buvo tai drovi, tai provokuojanti ir įžūli, bet 
drėgna ir labai karšta. 

Bekas ištarė jos vardą, patraukė ją į viršų ir pabučiavo, jaus- 
damas bučinyje savo skonį, jų abiejų skonį. Nepaleisdamas Sei- 
ros jis praskėtė jos šlaunis, atsigulė tarp jų ir išsitiesė virš jos. 

- Ar tau skauda? 

— Velniškai. 


— Ar ne geriau būtų... 

— Ne, štai kas būtų geriau, - ir jis įėjo į ją. 

— Taip, - sudejavo ji. - Taip. 

Seira visiškai pasidavė. Jos rankos buvo sulenktos per alkū- 
nes, delnais į viršų abipus galvos. Bekas uždėjo ant jų savo del- 
nus ir tvirtai sunėrė pirštais. Kai jis ėmė judėti jos viduje, jie 
žvelgė vienas kitam į akis. 

- Tu nenori gailesčio, Seira, tai pasakyk, ką nori išgirsti, ir aš 
pasakysiu. 

— Nereikia nieko sakyti, tik... 

— Ką? 

— Įeik giliai. 

— Aš esu giliai. Taip giliai tavyje, kad net pasiklydau. Ką dar? 

— Prašau... 

Jai atėmė amą. Seira prikando apatinę lūpą, ir Bekas pajuto, 
kaip jos kūnas gniaužiasi aplink jį kaip kumštis. Jis matė, kaip 
orgazmo raudonis užlieja jos krūtis, standėja speneliai, jautė jos 
greitą alsavimą ir kai žinojo, jog orgazmas čia pat, ėmė sukti 
dubenį nedideliais ritmiškais ratais. 

— Ko prašei, Seira? 

— O Dieve. 

— Ko? 

— Užklok mane, - bejėgiškai suriko ji. 

Jis tai padarė, leido jai pajusti savo svorį, ir jie prigludo vienas 
prie kito, jų kūnai krūpčiojo kartu, o širdys plakė vienu ritmu. 

Vėliau Seira užmigo Beko rankos linkyje, patikliai uždėjusi 
savo ranką jam ant krūtinės, šiltas kvėpavimas kuteno Bekui 

Jis norėjo iššluoti iš jos visą skausmą - Hafą, abortą, Klarką 
Deilį ir kitus, ištrinti visa tai, kad ji nusiramintų, pajustų pa- 
sitenkinimą ir net džiaugsmą, troško suteikti jai bent vieną 
akinamą gyvenimo akimirką - be pykčio ir apgailestavimo. Ir 
galbūt per tas nuostabias, širdį gniaužiančias seksualinio užsi- 
miršimo sekundes jam pavyko. | 

Tačiau netrukus, stebėdamas judančias ventiliatoriaus mentes, 
jis paklausė savęs: kažin kuris kuriam suteikė tas akimirkas? 


Trisdešimt trečias skyrius 


H afas sėdėjo verandoje ir gėrė kavą, kai Redas Harperis 
privažiavo tarnybiniu automobiliu. Jis išlipo, pasikišo po pa- 
žastimi kažkokį paketą ir sunkiu žingsniu artėjo prie namo. 

- Anksti išsiruošei sekmadienio rytą, - pasakė Hafas. 

Atrodė, kad lipimas laiptais reikalauja didelių Redo pastan- 
gų. Jo veidas buvo pilkas po uniformine skrybėle, kurią jis nu- 
siėmė vos užlipęs į galeriją. 

— Nuvarytas kuinas nepailsi, Hafai. 

- Šūktelėk Selmai, kad atneštų tau kavos. 

— Ačiū, nereikia. Negaliu užtrukti. Tik atnešiau tau žinių. 

— Tikiuosi, kad įvairumo dėlei atnešei gerų naujienų. 

— Nerandu žodžių apsakyti, kaip gailiuosi dėl to, kas vyksta 
gamykloje. 

— Tiksliau tariant, nieko nevyksta, ačiū tiems kalės vaikams 
iš vyriausybės. 

Hafas buvo suirzęs. Jis užmigo prieš aušrą, o paskui dažnai 
pabusdavo, įsisupęs į šlapias nuo prakaito paklodes. Kai vakar 
situacija vis blogėjo, jis stengėsi neišsiduoti. Jei būtų bent men- 
kiausiu ženklu išsidavęs, kad įsikišus Darbo saugos ir sveikatos 
administracijai susvyravo jo pasitikėjimas savimi ar susilpnėjo 
valia, tai būtų buvus Hoilų bendrovės katastrofa, todėl Hafas 
atrodė nepalaužiamas optimistas ir toks turėjo išlikti. 

Tačiau vaidinti darėsi vis sunkiau, nes giliai viduje jau tvink- 
čiojo baimė. Hafą kankino netikrumas, kurio nejautė nuo to 
vakaro, kai jo akivaizdoje mirtinai užtrankė tėtį. Nuo tos die- 
nos baimė buvo jo priešas. Ištisus dešimtmečius Hafas įtikinė- 
jo Žmoną esąs atsparus baimei. Tačiau stebėdamas, kaip Redas 
Harperis sunkiai sėdasi į supamąją kėdę, Hafas svarstė, ar jis tik 
nekvailina savęs, tikėdamas, kad jo baimė nepastebima. Gal ji 
tokia pat akivaizdi kaip Redo vėžio simptomai? Ar tik visi slap- 
ta nelaiko jo senu, nukaršusiu, net pribaigtu. Dar visai neseniai 
tik vienas jo Žodis, vienas reikšmingas žvilgsnis priversdavo 
drebėti ir pačius drąsiausius. Netekęs sugebėjimo bauginti Ha- 
fas taps tokiu pat seniu kaip ir kiti - be galios ir orumo. 

Hafas pažvelgė į horizontą, kur paprastai iš jo degančių kros- 
nių kildavo dūmai. Tuos dūmų stulpus jis visad laikė savo pa- 
rašu danguje virš miesto. 

Šiandien dūmų nėra ir Hafas galvojo, ar jis pats neišnyks taip 
pat greitai ir suvisam. Ši mintis vos nesukėlė panikos, kurią jis 
pamėgino nuslėpti irzlumu. 

— Tai kokios naujienos, Redai? 

Šerifas susiraukė, lyg jam skaudėtų, tikriausiai taip ir buvo. 

— Naujienos ir geros, ir nelabai. 

— Nekankink. Kas tame maiše? 

- Įkalčiai. Negaliu parodyti, kad nesugadintume, bet jie pa- 
kankamai aiškiai nurodo Denio žudiką. 

— Kas jis? 

- Atlėpausis Votkinsas. 

- Tikrai geros naujienos! - Hafas pasilenkė ir garsiai pliaukš- 
telėjo delnais. - Puikios naujienos! Visą laiką žinojau, kad čia to 
pelkių žiurkės darbas, - Hafas mostelėjo į maišą. - Ką radot? 

- Šįryt prieš aušrą paskambino vienas jo draugužis baikeris. 
Jis leido Votkinsui šį savaitgalį apsistoti pas jį, kol pats bus išvy- 
kęs į baikerių ralį Arkanzase. Sugrįžęs vėlų vakarą jis neberado 
Votkinso, buvo likęs tik šis batas. Pamatęs ant jo kraujo dėmių, 
baikeris paskambino man. 

— Denio kraujo dėmių? 

— Dar nesu tikras, bet spėju, kad taip. Išsiųsiu ištirti į Orleano 
apygardos kriminalinę laboratoriją. Tas baikeris ketino suteik- 
ti Votkinsui prieglobstį, kol jį kvietė tik apklausai. Bet radęs 
šitą, - šerifas kilstelėjo maišą, - nenorėjo būti apkaltintas ben- 
drininkavęs su žmogžudžiu. Jis sutiko padėti. Mes skersai iš- 
ilgai apieškojom visą namą, bet radom vienintelį Votkinsui pri- 
klausantį daiktą. Atrodo, sprukdamas jis netyčia pametė batą. 
Bet iš čia kyla ir blogoji žinia. Mes vis dar neradom Votkinso. 
Jis puikiai suvokia, kad šaukštai po pietų ir kad jau nieko ne- 
praras, atėmęs gyvybę dar vienam Hoilui. 

- Jis galėjo nužudyti Krisą tą naktį ant kelio. 

— Ne-e. Jis pirmiausia norėjo jį paerzinti. Tai panašu į Vot- 
kinsus. Jo netikras brolis ištisus mėnesius persekiojo buvusią 
draugę, grasindamas ją nužudyti, kol galiausiai taip ir padarė. 
Be to, Atlėpausis nebūtų elgęsis taip drąsiai prie Beko. O dėl 
apsilankymo Seiros kambaryje... Tarkim, aš tikrai džiaugiuosi, 
kad mes radom tą įkaltį po jo viešnagės, o ne prieš, nes jis tikrai 
galėjo ją sužeisti. Atlėpausiui bus paskirta mirties bausmė už 
Denį. Taigi supratęs, jog jam du kartus nesuleis mirtinos in- 
jekcijos, gali sugalvoti pasilinksminti. Trumpai tariant, ar nori, 
kad atsiųsčiau policininką tavęs saugoti? 

— Aš pats pasirūpinsiu savimi. 

— Bijojau, kad taip pasakysi. 

— Aš net norėčiau, kad Votkinsas ateitų čia. Vožtelėčiau jam 
kaip pridera. 

— Bijojau, kad ir tą pasakysi. Ir tai pagrindinė priežastis, ko- 
dėl norėjau atsiųsti policininką - norėčiau apsaugoti ne tik 
tave, bet ir Votkinsą. Būk atsargus, Hafai. Atlėpausis - ne iš- 
dykėlis vaikiščias. Jis buvo bjaurus ir žiaurus dar prieš Angolą, 
o ten tapo dar baisesnis. Tačiau jis ne per daug protingas. Ne- 
galiu suprasti, kodėl nesunaikino drabužių, kuriais vilkėjo tą 
sekmadienį. 

— Nė vienas iš mano pažinotų Votkinsų nebuvo per daug 
protingas. 

— Kvailumas jį pražudys. Manau, mes jam duotume pakan- 
kamai virvės, kad pasikartų, - tarė šerifas ir pridūrė: - Tikrai 
apgailestauju dėl liejyklos, Hafai. 

Tai, kaip greitai Redas nuo vienos minties peršoko prie kitos, 
liovėsi šnekėjęs apie Votkinsą ir nusuko kalbą apie jį, privertė 
Hafą sunerimti. Negi ir šis ligotas senas žmogus prarado pasi- 
tikėjimą juo? 

— Viskas susitvarkys, ir liejykla tuoj vėl veiks, - pasakė Ha- 
fas. - Manęs niekas nesulaikys, Redai. Turėtum tai Žinoti. 

Redas žvelgė į veją. 

— Džiaugiuosi, kad radom šį įkaltį prieš Votkinsą, - po ilgos 
tylos tarė jis. - Jei tas kraujas Denio, tai užbaigsim jo bylos tyri- 
mą. Galiu tau pasakyti, Hafai, aš šiek tiek jaudinausi, kad galbūt 
Krisas... Taigi... 

Vyrai ilgai žvelgė vienas į kitą. Galiausiai šerifas tyliai pasakė: 

— Ir dar šis tas, - jis ištraukė iš viršutinės marškinių kišenės 
voką ir padėjo ant staliuko tarp dviejų supamųjų kėdžių. 

— Kas Čia? 

- Informacija, kurios prašei apie Čarlzą Nilsoną. 

— Ką sužinojai? 

- Viskas voke. 

- Ar naudinga medžiaga? Kiek ji man kainuos? 

Redas neatsakė į jo šypseną. 

— Nieko, Hafai. Aš vaišinu. 

- Pirmą kartą. 

- Tiesą sakant, paskutinį, - Redas pasirėmė į ranktūrius ir pa- 
kilo. - Mes gerai bendradarbiavom, ilgą laiką užtikrinom, kad 
viskas būtų taip, kaip tu nori. Bet atėjo pabaiga. Aš pasitraukiu 
ir nusiplaunu rankas. Ar supranti? Aš niekada tavęs neišduosiu, 
bet daugiau nepadėsiu, - jis parodė voką. - Toliau veiksi vienas. 

Atrodė, kad Redui neužteks jėgų nueiti iki automobilio, juo 
labiau vykdyti savo tiesiogines pareigas ar padaryti paslaugą 
Hafui. Bent jau pripažįsta savo silpnumą ir turi gerą pretekstą 
atsikratyti atsakomybės. Fizinės ligos ir moralinių abejonių pa- 
veiktas žmogus Hafui Hoilui visiškai nenaudingas. 

— Laikykis, Redai. 

- Per vėlu, - tarė Redas ir nukreipė smakrą į namą. - Įspėk 
Krisą, kad Votkinsas dar laisvėje ir tikriausiai dar labiau įtūžęs. 
Ir Seirai pasakyk. Tegul pasisaugo. 

- Žinoma. 

Redas užsidėjo skrybėlę ir nuklibikščiavo laiptais žemyn. Jis 
neatsigręžė ir nuvažiuodamas nepamojavo. 

Hafas pasiėmė šerifo paliktą voką ir nuėjo į namą, garsiai 
šaukdamas Selmą. 

Ji išėjo iš virtuvės, šluostydamasi rankas į prijuostę. 

— Norit dar kavos? 

- Pats įsipilsiu, - Hafas atplėšė voką. - Nueik į viršų ir paža- 
dink Krisą. Pasakyk, kad man reikia su juo pasikalbėti. 

—.Jo nėra. 

Hafas sustojo, suvokęs, kad Kriso automobilio nėra prie namo. 

— Kurjis išvažiavo taip anksti? 

- Jis nenakvojo namie. Paskambino vėlai vakare, liepė ne- 
trukdyti jūsų, tik prašė pasakyti, kad liks nakčiai žvejybos na- 
melyje. Aš pamiršau jums užsiminti... 

Hafas paliko Selmą, atsiprašinėjančią už tai, kad nepranešė 
anksčiau, ir nuėjo prie artimiausio telefono kabinete. Jis surin- 
ko Kriso nešiojamojo telefono numerį. Supypsėjo keturis kar- 
tus ir įsijungė balso paštas. 

— Nagi, sūnau, atsiliepk! 

Hafo pirštai sustingo, krūtinės raumenys susigniaužė - širdis 
pašėlusiai daužėsi, lyg Hafas tikrai neseniai būtų patyręs infark- 
tą. Jis vėl surinko numerį, tačiau Krisas neatsiliepė. 

Negaišdamas Hafas metė telefoną ir atsidarė ginklų spintą. 


Kažkuriuo metu naktį senasis oro kondicionierius išsijungė ir 
nebeįsijungė. Krisas gulėjo ant kietos siauros lovos tarp sulam- 
dytų ir atsiduodančių pelėsiais nuskalbtų paklodžių. Jis mūvėjo 
tik šortais, bet alinančioje kaitroje net tiek drabužių atrodė per 
daug. Šįryt karšta beveik taip pat, kaip tą sekmadienį prieš dvi 
savaites, kai šiame kambaryje nušovė Denį. 

Ar tik prieš dvi savaites? Atrodo, praėjo dešimt metų. Se- 
nos medinės grindys lyg kempinė sugėrė Denio kraują. Krisas 
abejojo, ar dėmė kada nors išnyks, kad ir kiek chemikalų su- 
naudotum. 

Jis atvažiavo čia, norėdamas nusikratyti vakarykštės dienos 
įtampos. Nors atsitiko ir vienas geras dalykas: jis susitarė su 
Laila. Kai tik ji pašnekės su Redu, jis atsikratys visų įtarimų, 
kad yra kaltas dėl Denio mirties. Ji tai padarys, norėdama, kad 
Džordžas neprarastų darbo. 

Tačiau gamykloje buvo tylu, o Hafas niršo kaip beprotis. 

Nepajėgdamas ištverti Hafo šėlimo ir nuolat skambinančių 
žurnalistų, prašančių pakomentuoti įvykius, Krisas pabėgo į 
žvejybos stovyklavietę; čia tikrai niekas jo neieškos, čia jis visada 
rasdavo trokštamą vienatvę, nors dabar ši vieta neteko žavesio. 
Krisas čia praleido daug malonių valandų su draugais. Jie gerda- 
vo, žvejodavo, lošdavo, pokerio maratonai trukdavo ištisus sa- 
vaitgalius. Vaikinams patiko, kad stovyklavietė tokia paprasta. 

Bet paseno ir poilsiavietė, ir jis pats - Krisas subrendo, na- 
melis apgriuvo. Galbūt laikas jį parduoti. Nei Krisui, nei Hafui 
nebus malonu matyti šias kraujo dėmes ant grindų. Reikėtų 
nusipirkti laivą arba paplūdimio namelį. Galbūt ant polių. 
Nors Hafas tik dėl jam vienam žinomų priežasčių nekentė Mi- 
sisipės. Jis... 

Krisas užuodė jį anksčiau, negu išgirdo, nuo svorio sugirgž- 
dėjo grindų lentos, o po kelių sekundžių jis įsiveržė pro duris. 

Krisas staigiai atsisėdo. 

- Nejudėk, Hoilai, nenorėčiau tavęs pribaigti iš karto. Prieš 
perskrosdamas tave nuo gerklės iki kiaušų, turiu tau kai ką pa- 
sakyti. 

Vienoje rankoje Atlėpausis laikė peilį, kitoje - drabužius, ku- 
riuos sviedė į Krisą. Jie nukrito jam ant kelių. Krisas pažvelgė į 
juos, o paskui atšoko ir įniršęs numetė šalin. 

Votkinsas nusijuokė. 

- Teisingai. Tai ištiško iš tavo mažojo broliuko galvos. Ji su- 
knežo kaip moliūgas, iškritęs iš sunkvežimio ant plento. 

Krisas nusvilino jį žvilgsniu. 

— Kas atsitiko, Hoilai? Ar esi per daug jautrus klausytis šiur- 
pių smulkmenų? Blogai, nes vis tiek ketinu tau papasakoti. - Jis 
užkėlė vieną koją ant lovos galo, lyg jie būtų seni draugai, susi- 
tikę paplepėti. - Denis sakė man, kad laukia tavęs. Įspėjo, jog tu 
gali pasirodyti bet kurią akimirką, todėl liepė man pasiimti ką 
noriu ir dingti, kol neatėjai ir neiškvietei farų. Ar ne smagu? Jis 
manė, kad atėjau apiplėšti namo, - Votkinsas paniekinamai ap- 
žvelgė kambarį. - Lyg man ko reikėtų. Palyginti su šiuo namu, 
kalėjimo kamera atrodo it rūmai. 

Krisas pasislinko prie lovos krašto. 

— Nė nemėgink! - įspėjo Atlėpausis. - Sėdėsi čia ir klausysi, o 
jei mirktelsi, aš išdursiu tau akį peilio galu, kad daugiau neklap- 
sėtum. - Votkinsas trumpam nutilo, leisdamas Krisui suvokti 
grasinimą, norėjo įsitikinti, kad šis pakluso. - Kur aš sustojau? 
Aha, brolis Denis. Kai nuėmiau nuo lentynos šautuvą, jis ėmė 
melstis. Malda vis garsėjo, kol užtaisiau ginklą. Turiu tau pasa- 
kyti, kad man labai palengvėjo, kai įkišau vamzdį jam į burną, - 
jis patylėjo, paskui palinko į priekį ir sukuždėjo: - Pokšt, - jis 
vėl nusijuokė. - Nors kraujo daug, bet buvo lengva. Denis net 
nekovojo. Na, šiek tiek simboliškai priešinosi, bet kai padrąsi- 
nau, liovėsi, ir viskas greit baigėsi. 

— Tu išsigimėlis, kad pasilikai šiuos drabužius. Kodėl jų ne- 
sudeginai? 

— Norėjau, kad tu pamatytum Hoilo kraują ir smegenis. 
Staigmena! Jie niekuo nesiskiria nuo kitų žmonių. 

— Kodėl įsilaužei pas Seirą? 

— Maniau, kad tai truktelės visą grandinę, - Votkinsas mirk- 
telėjo ir pačepsėjo lūpomis. - Žinoma, norėčiau, kad ji man 
pati šį tą truktelėtų. Ar supranti, ką turiu galvoje? 

— Labai gudru - biblinė istorija. 

- Ir aš maniau. Pats sugalvojau, - Atlėpausis susiraukė. - Bet 
tu privertei apie tai kalbėti norėdamas atitraukti mane nuo 


svarbiausio darbo. To nebus. Ne, pone, - gašliai šypsodamasis 

jis pasilenkė arčiau ir pasakė: - O dabar pribaigsiu dar vieną 
Hoilą. Štai kaip man sekasi! 


Bekas stovėjo prie užpakalinių durų ir stebėjo, kaip Fritas įvijo 
į medį voveraitę. Tuo metu į virtuvę įėjo Seira. Bekas mūvėjo 
tik šortais. Jo nugara atrodė lyg skiautinio gabalas, susiūtas iš 
mėlynių. Seira priėjo iš nugaros, apkabino per liemenį ir pa- 
bučiavo bjaurią violetinę dėmę ant peties. 

— Labas rytas. 

— Geras rytas, ir vis gerėja, - Bekas atsigręžė, prisitraukė Seirą 
ir švelniai pabučiavo į lūpas. Kai jie atsitraukė vienas nuo kito, 
jis nužvelgė jos aprangą ir nusišypsojo: Seira vilkėjo Beko spor- 
tinius marškinėlius, tiek kartų skalbtus, kad Luizianos valstybi- 
nio universiteto ženklo beveik nebuvo matyti. - Ši apranga tau 
labai tinka, - tarė jis. 

— Taip manai“ 

- Chm, - Bekas patrynė krumplius į jos kelnaičių apačią. 

Seira ištiesė ranką ir ėmė sagstyti Beko šortus. Jie surėmė 
kaktas ir nusijuokė iš savo geismo, kurio nepajėgė numalšinti 
net visą naktį mylėdamiesi. 

Tačiau Fritui tai nepatiko. Jie vienu metu išgirdo, kaip jis 
drasko tinklines duris ir inkščia nelaimingas, kad jo neįleidžia. 

Bekas pažvelgė į Seirą ir kilstelėjo antakius. 

— Ką manai“ 

— Mane užgrauš sąžinė. 

- Po velnių, ir mane, - Bekas paleido Seirą ir atvėrė tinklines 
duris, šuo įsiveržė vidun, sugriebė savo purviną teniso kamuo- 
liuką ir atnešė jiems. | 

Kamuoliukas nusileido ant basos Seiros kojos. Ji susiraukė, 
bet paglostė šuniui galvą ir padėkojo už dovaną. 

Bekas įpylė kavos ir jie susėdo prie virtuvinio stalo. Seira įsi- 
taisė ant kėdės priešais jį ir ėmė tingiai kasyti Fritui paausius. 

- Jis tave įsimylėjęs, - tarė Bekas. 

— Arjis tau sakė? 

— Nereikia nė sakyti. Tik pažvelk į jo snukį. Jis dėl tavęs pa- 
kvaišęs. 

Šuo iš tikrųjų žvelgė į ją su neslepiamu susižavėjimu. Seira 
siurbtelėjo kavos, lėtai padėjo puodelį ant stalo ir tarė: 

— Vėliau aš savęs nekęsiu už tai. 

— Dėl šios nakties? 

— Ne, aš nesigailiu dėl šios nakties. 

- Man tik graudu, kad ji buvo nepakankamai ilga, - tarė Be- 
kas. - Ir aš visą valandą praradau miegodamas. 

— Mažiau nei valandą. 

— Vis tiek per ilgai. 

- Bet net per tą valandą tu... 

- Taip, - kimiai tarė jis. - Tu buvai tokia... jauki. 

Jie ilgai intymiai žvelgė vienas į kitą, o paskui jis paklausė, už 
ką ji ketina savęs nekęsti. 

— Už tai, kad ketinu užduoti „kito ryto“ klausimą... 

- Klausimą: „Ką mes darysim toliau *? 

— Vadinasi, tavęs jau to klausė anksčiau? 

- Taip, bet aš niekada neatsakydavau. 

— Aš dar niekada neklausiau. 

Bekas padvejojo, paskui atsistojo ir vėl nuėjo prie durų. Fri- 
tas įsikando teniso kamuoliuką ir parideno Bekui, tikėdama- 
sis, kad šis su juo žais. Bet Bekas nepajudėjo, tik Žiūrėjo pro 
tinklą. 

— Jei tu taip ilgai galvoji, manau, jau atsakei man, - Seira at- 
stūmė kėdę ir atsistojo. 

Bekas staiga atsisuko. 

- Seira. 

- Tu neprivalai man nieko aiškinti, Bekai. Žinoma, nereikia 
nieko žadėti. Nesu kvaila mergiotė žėrinčiomis akimis. Naktį 
mes norėjom sumažinti emocinę įtampą, be to, abu jautėm fi- 
zinę trauką - elgėmės taip, kaip tuo metu norėjom, ir tamsoje 
buvo puiku. Bet dabar jau diena ir... 

— Ar gali nors akimirką suabejoti, kad norėčiau tave gyvą 
suvalgyti? - Beko intonacija taip balansavo ties pykčio riba, 

kad Seira apstulbo ir nebepajėgė nieko atsakyti. - Seira, aš 
tavęs norėjau nuo pat tos minutės, kai pamačiau. Geidžiau 
kiekvieną kartą, kai mes susitikdavom. Ir vakar, ir dabar, ir 
šią akimirką. Norėsiu tavęs ir rytoj, ir kiekvieną tolesnę die- 
ną. Bet... 

— Bet būdamas tarp Hafo ir manęs tu renkiesi Hafą. 

- Viskas ne taip paprasta. 

— Tikrai? 

— Taip. 

— Manau, kad paprasta. 

- Yra dalykų, apie kuriuos tu nieko nežinai ir apie kuriuos aš 
tau negaliu pasakoti. Aš privalau užbaigti ką pradėjęs. 

— Ar tu kada nors liausiesi gynęs Hafą ir Krisą? Kiek toli nu- 
eisi dėl jų, Bekai? Vakar dėl jų tave sumušė. Dėl jų tau spjovė į 
veidą. Ir tu dėl jų nesipriešindamas tai priimi. Negi tau nenu- 
sibodo? 

Jo akys gręžė kiaurai. 

— Tu nė neįsivaizduoji. 

— Tada palik juos. 

— Negaliu. 

— Kas tave laiko? 

— Aš įsipareigojau. Mano gyvenimas neatsiejamas nuo jų. Aš 
to nenoriu, ypač po praleistos su tavimi nakties. Bet taip yra. 
Tai mano gyvenimo faktas. 

Beko lūpos ir žandikauliai buvo ryžtingai suspausti. Tamsiai 
žalios akys, kurios vos prieš kelias minutes buvo padūmavusios 
nuo geismo, dabar žvelgė budriai ir šaltai. 

— Taip, tu teisus, - sukuždėjo ji. - Tepadeda tau Dievas. 

Juos pertraukė čaižiai suskambęs telefonas. Seira išlaikė Beko 
žvilgsnį, kol jis suskambo antrą kartą, o paskui Bekas tyliai nu- 
sikeikė ir atsiliepė. 

Klausantis jo veido išraiška keitėsi lyg vaizdai gyvsidabrio 
kaleidoskope. 

- Kada? Kur? - sukrėstas to, ką išgirdo, jis perbraukė ranka 
veidą. - O Dieve! Mirtinai? Jis negyvas? 


Trisdešimt ketvirtas skyrius 


K ai Bekas ir Seira nuvažiavo į Žvejybos stovyklavietę, Be- 
kui teko įsprausti automobilį tarp patrulinių ir kitų skubių 
tarnybų automobilių. Teisėsaugos pareigūnai, medikai, vietos 
laikraščio fotografas, būriuodamiesi „Upelio giraitės“ kieme ir 
ant upės kranto, kalbėjosi tarpusavyje. 

Eidamas atbulas, kad nufotografuotų namelį, fotografas už- 
lipo ant aligatoriaus iškamšos ir išsigandęs pašoko, trumpam 
prajuokindamas aplinkinius. | 

Niūresnė nuotaika buvo namelyje, iš kurio apygardos teis- 
mo medicinos ekspertas jau leido išvežti Atlėpausio Votkinso 
kūną. 

Bekas ir Seira pasitraukė, kai vežimėlis su juodu plastiko 
maišu buvo nustumtas prie greitosios pagalbos automobilio. 
Kai jo durys užsidarė, jie prisidėjo prie grupės, apspitusios prie- 
bučio laiptelius. 

Redas Harperis, Veinas Skotas ir Hafas stovėjo prie Kriso, 
sėdinčio ant pakopų. Krisas mūvėjo tik kelnes, buvo iki pusės 
nuogas, basomis kojomis, visas kruvinas. Jis laikė smilkstančią 
cigaretę. 

Krisas pažvelgė į Seirą ir šyptelėjo Bekui. 

- Ačiū, kad taip greit atsiradot. 

— Kaip tu jauties? 

- Sukrėstas, - jis kilstelėjo cigaretę laikančią ranką. Ji virpėjo. 

— Kas atsitiko? 

Bekas kreipėsi į visą grupę, bet pirmas atsakė Skotas: 

— Pasak pono Hoilo, Votkinsas įsilaužė į vidų, metė ant jo 
drabužius, kuriais vilkėdamas tame pačiame kambaryje nužu- 
dė Denį, ir grasino pribaigsiąs ir jį. 

Krisas kreipėsi į Beką: 

— Tą naktį ant kelio, gal todėl, kad tu buvai su manim, aš jo 
nebijojau. Jis tik vaidino. Bet šįryt jis elgėsi... aš nežinau... kaip 
psichopatas. Jis ketino mane nužudyti, ir jei man nebūtų pasi- 
sekę, taip būtų ir padaręs. 

Hafas staigiu judesiu sugriebė Krisui už peties. Bekas pagal- 
vojo, kažin ar tik jis pastebėjo pistoletą už Hafo diržo. 

- Votkinsas turėjo drabužius, kuriais vilkėdamas nušovė 
Denį? - paklausė Seira. - Jis juos atsinešė? 

Šerifas Harperis parodė rudą popierinį maišą, kurį Bekas at- 
pažino - tai buvo įkalčių maišas, kad geriau išsilaikytų DNR. 

— Rytą mes radom jo batą, - ir šerifas papasakojo aplinky- 
bes. - Aš įspėjau Hafą, kad suvokęs, jog mes turim šį įkaltį, 
Votkinsas taps dar pavojingesnis. Patariau būti atsargiam. Mes 
negalėjome laiku įspėti Kriso. 

— Aš buvau išjungęs mobilųjį telefoną, - paaiškino Krisas. — 
Įkyrėjo visi tie žurnalistai, reikalaujantys pakomentuoti, kodėl 
gamyklą uždarė. Atvažiavęs čia vakare, išjungiau telefoną. Ne- 
žinojau, kad Votkinsas manęs ieško. 

- Iš kur Votkinsas žinojo, kad tu čia? - paklausė Bekas. 

— Matyt, sekė. Atsimeni, kaip pravažiavo pro tavo namus, 
sutiko mus ant plento, įsilaužė į Seiros kambarį motelyje. Jei 
jis stebėjo ir šią vietą, tai negalėjo nematyti mano automobi- 
lio, - jis linktelėjo į poršė. - Gal jis atėjo, kad paliktų tuos dra- 
bužius, kad pasityčiotų iš mūsų. Jie apdrabstyti... - Krisas pa- 
žvelgė į Hafą ir nukando mintį. - Kas žino, kodėl jis vienaip ar 
kitaip elgėsi? Nemanau, kad buvo normalus. Šįryt atrodė kaip 
maniakas. 

— Kaip tu apsigynei? 

— Senovišku būdu. Jis vaidino šaunuolį, užkėlė vieną koją ant 
lovos ir rodė savo tarpkojį. Kai atsidengė, iš visų jėgų spyriau 
jam į kiaušus, tačiau tikriausiai nepataikiau į skaudžiausią vie- 
tą, nes jis nenuvirto, tik atsilošė, ir peilį išlaikė. Kai mėginau jį 
atimti, jis smogė man, nepataikė, vėl mėgino, bet aš sugriebiau 
jį už riešo. Mes kovojom dėl peilio. Jis pralaimėjo ir užvirto 
ant ašmenų. Manau, prasidūrė kelias dideles pilvo arterijas, nes 
pasipylė kraujas. Mėginau jį stabdyti, bet po kelių minučių jis 
buvo negyvas. 

Bekas pažvelgė į pavaduotoją Skotą. 

— Tai akivaizdi savigyna. 

- Žinoma, atrodo šitaip, - Skotas ištiesė Krisui ranką. - Atsi- 
prašau, ponas Hoilai, už visus nepatogumus ir nesmagumus, 
kuriuos jums sukėliau. O labiausiai atsiprašau už tai, kad jus 
įtariau. 

Krisas paspaudė jam ranką. 

- Jūs dirbote savo darbą. Mums, Hoilams, reikia tokio žmo- 
gaus, kad saugotų mūsų miestą. Ar ne tiesa, Hafai? 

- Taip. 

Paraudęs nuo pagyrų, pavaduotojas paėmė maišą su įkalčiais. 

— Nuvešiu į nuovadą ir padėsiu, - pasakė jis Redui. - Jei no- 
rit, galiu nugabenti į Naująjį Orleaną. 

— Ačiū. Grįžęs į nuovadą aš atspausdinsiu pareiškimą, kurį 
Krisas turės pasirašyti. 

Pavaduotojas palietė skrybėlės kraštą ir linktelėjo Seirai. 

— Sudie, ponia. 

Krisas dar kartą patraukė cigaretę ir užgesino ją į laiptelį. 

— Su džiaugsmu visa tai nusimesiu. Kai esi įtariamas Žmog- 
žudyste, visai nelinksma. Tai mane atitraukė nuo gamyklos ir 
visų neramumų joje, - jis niūriai pažvelgė į Seirą, bet nieko ne- 
sakė dėl jos dalyvavimo pikete, nepriekaištavo, kad dėl visų tų 
įvykių sustabdė gamyklą. 

Greitosios pagalbos automobilis išvežė lavoną. Vienas po 
kito išriedėjo ir kiti. 

- Šerifas atrodo blogiau už Atlėpausį, - pastebėjo Krisas. 

— Jam vėžys. 

Visi sukrėsti atsigręžė į Hafą. 

- Ar labai blogai? - paklausė Krisas. 

- Tarkim, gerai tai, kad Veinas Skotas jau žaidžia mūsų ko- 
mandoje. 

- Jis dar nepasirašė ketinimų protokolo, - pasakė Krisas. 

— Atgaila daro žmogų sukalbamą. Manau, dabar idealus lai- 
kas pasiųsti jam padėkos laišką ir įteikti nedidelę dovanėlę. 

Krisas kaip konspiratorius nusišypsojo Hafui. 

— Rytoj iš pat ryto. 

— Aš einu prie vandens, - šaltai pasakė Seira. - Bekai, pa- 
kviesk mane, kai būsi pasiruošęs važiuoti. 

Krisas šaipydamasis palydėjo ją akimis. 

— Manau, mes įžeidėm Seirą. Ar ji siunta, kad taip suklydo 
dėl manęs? 

Bekas nežinojo, ką atsakyti, o Hafas beveik nesiklausė. Jis 
žvelgė į aptriušusį namelio fasadą. 

— Reikės jį parduoti. 

— Ir aš apie tai galvojau rytą prieš Atlėpausiui pasirodant. - 
Nė vienas iš mūsų nebenorės čia važiuoti. 

— Pasirūpink dėl pardavimo, Bekai, gerai? - tarė Hafas. - Ne- 
benoriu turėti nieko bendro su šia vieta. 

— Aš tuo pasirūpinsiu, - pažadėjo Bekas ir mostelėjo į pisto- 
letą. - Ką ketinot su juo daryti? 

— Neprisiskambinau Krisui, kad įspėčiau apie Votkinsą. Ma- 
nau, šiek tiek išsigandau; kai atvažiavęs čia pamačiau tas susi- 
grūdusias patrulių mašinas, turėjau iškęsti kelias tikro pragaro 
minutes, maniau, kad atvykau per vėlai. - Hafas vėl suspaudė 
Krisui petį. - Kai pagalvoju, kas galėjo įvykti... 

— Na na, Hafai, - priekaištingai tarė Krisas. - Nepraskysk. 

- Ir padėkit pistoletą, kol dar nieko nenušovėt ir nenupūtėt 
savo vyriško pasididžiavimo. 

— Taip ir padarysiu, Bekai, - nusijuokė Hafas ir mostelėjo į 
plentą už namelio. - Aš turėjau pasistatyti mašiną toli nuo čia. 

Dabar važiuoju į gamyklą. Reikia aptarti, kaip sutvarkysim tuos 
Darbo saugos ir sveikatos administracijos inspektorius. 

— Sutvarkysim? - paklausė Bekas. 

Hafas mirktelėjo. 

— Gal jie bus malonesni, jei pamėtėsim kaulą tokia forma, 
kurią jie galės išleisti savo reikmėms. 

— Aš tave aplenkiau, Hafai, - tarė Krisas ir papasakojo jiems 
apie sandėrį su Laila. - Pasirodo, mums jos nebereikia, nes aš ir 
taip išsikapsčiau. Tačiau nereiškia, kad Džordžas nebereikalin- 
gas kaip atpirkimo ožys. 

— Vadinasi, laikysimės tokio plano, - pasakė Hafas. - Ar jūs 
važiuojat? 

Krisas pažvelgė į kraują ant savo krūtinės ir pasibjaurėjęs su- 
siraukė. 

— Atvažiuosiu, kai tik nusiprausiu. 

- Aš pabūsiu su Krisu, kol jis pasiruoš, - pasisiūlė Bekas. 

Hafas kilstelėjo ranką, pamojavo jiems ir dingo už namelio. 

Įėjęs vidun Krisas pasiėmė marškinius ir batus. 

- Vakar nusirengęs pakabinau drabužius į spintą, - pasakė 
jis Bekui. - Protingai padariau. Viduje vaizdas kaip skerdyklo- 
je, o kvapas - kaip mėsinėje. 

Bekas nusekė Krisą iki prieplaukos galo, kur buvo čiaupas ir 
keli metrai guminės žarnos, kuria jie plaudavo išskrostas žuvis. 
Ten dar stovėjo keraminė praustuvė ir keli gabaliukai muilo. 

Išgirdusi jų žingsnių taukšėjimą į tiltelį Seira atsigręžė. 

— Jei nenori žiūrėti, kaip atrodo tikras vyras, verčiau nusi- 
gręžk, nes ketinu nusirengti nuogas, - pasakė Krisas. 

— Kaip žmogus, ką tik nudūręs peiliu kitą žmogų, esi labai 
linksmas. 

— Ar tau labiau patiktų, kad jis būtų nudūręs mane? Ne, ne- 
atsakyk. Man gali būti skaudu. 

- Kaip gali būti toks abejingas, Krisai? Negi tavęs niekas ne- 
veikia? 

Jis akimirką pagalvojo ir abejingai gūžtelėjo pečiais. 

„- Mažai kas... 

Ji pasibjaurėjusi pažvelgė į jį. 

- Tu šunsnukis, Krisai. Visada toks buvai. 

— Ne, aš esu Hafo Hoilo mylimiausias pirmagimis sūnus. Ir 
toks liksiu. O tai tau visada stovėjo skersai gerklės. 

— Esu tikra, kad taip manydamas patenkini savo milžinišką 
savimeilę, bet tu labai klysti. 

Matydamas, kad šis tuščias ginčas niekur nenuves, Bekas su- 
vaidino diplomatą ir įsikišo. 

— Paimk mano sunkvežimiuką, - pasiūlė jis Seirai. - Aš va- 
žiuoju su Krisu į gamyklą pas Hafą, bet tave vėliau susirasiu. 
Kur tu būsi? 

Kai Seira pažvelgė į jį, Bekas suprato, kad nors Kriso skam- 
butis pertraukė jų pokalbį apie ateitį, tas pokalbis jau baigtas. 
Seiros akyse jis pamatė prarastas iliuzijas, galbūt nusivylimą ir 
tikrai - panieką. 

— Aš būsiu San Franciske. 

Ji praėjo pro jį ir greit nukaukšėjo tilteliu. Bekas žiūrėjo, kaip 
ji lipa į jo mašiną, apsigręžia ir nuvažiuoja net neatsisukusi. 
Stovėti ir žiūrėti į nuvažiuojančią Seirą buvo sunkiausias daly- 
kas gyvenime. Jis norėjo bėgti iš paskos, bet net jei ji sustotų, o 
jis buvo tikras, kad taip nebus, ką jis jai pasakytų, ko dar nėra 
sakęs? 

— Na, tai buvo, žinoma... širdį gniaužianti scena, - tarė Kri- 
sas pliaukštelėjęs liežuviu. - Jei tau reikia laiko susitvardyti... 

— Užsičiaupk, Krisai. 

Užgniaužęs juoką Krisas nusimovė kelnes. Jo sportinės 
trumpikės taip pat buvo kruvinos. Nusimovęs ir jas Krisas at- 
suko čiaupą ir visas energingai išsimuilino, net plaukus. Baigęs 
nubraukė vandens lašus nuo odos, papurtė galvą ir apsirengė, 
neužsimovęs trumpikių. Vyrai kartu nuėjo į jo automobilį ir 
leidosi liejyklos link. Jau buvo beveik prie jos, kai Krisas paste- 
bėjo, jog Bekas atsargiai liečia žaizdą ties skruostikauliu. 

— Galėjo būti ir blogiau, - įvertino Krisas. - Prisimink Klar- 
ką Deilį. 

— Prisimenu, - niūriai atsakė Bekas. 

Įėję į tylią ir tuščią sargų saugomą gamyklą, Bekas ir Krisas 
pasijuto nejaukiai. Jie nuėjo prie vadovų kabinetų - visi tušti, 
net Hafo. 

— Tikriausiai jis pakeliui kur nors sustojo, - pasakė Krisas. - 
Bet palaukim jo čia. Man reikia išgerti. Ar tu nori? 

— Dar tik dešimta valanda ryto. 

- Bet kokio ryto! 

Kol Krisas pylėsi viskį, Bekas nuėjo prie lango ir pažvelgė 
į cechą. Darbo saugos ir sveikatos administracija pirmadienį 
pradės patikrinimą. O dabar čia visiškai tuščia, tamsu, nešvaru 
ir, nors krosnys išjungtos, vis tiek karšta. 

Ką veikia Seira? Kraunasi daiktus motelyje, tariasi dėl kelio- 
nės į Kaliforniją? Ar jis kada nors dar ją pamatys? 

į lubas ir užsimerkė. 

— Na ir karštos buvo tos dvi savaitės, ar ne? 

- Taip, tikrai. Ir kraupiai įrėmintos - prasidėjo ir baigėsi sek- 
madienį žvejybos namelyje. 

- Gal Votkinsas taip ir norėjo? 

— Nemanau, kad jis norėjo gauti peiliu į pilvą. 

— Ne, bet ketino įsmeigti į manąjį, - Krisas patylėjo ir pa- 
klausė. - Ar Seira praleido naktį pas tave? 

— Taip. 

— Nereikėjo kontraceptinių priemonių... 

Bekas atsigręžė ir rūsčiai pažvelgė į Krisą. 

— Hafas man sakė, kad Seira turėjo moteriškų bėdų, dėl kurių 
tapo bergždžia. Taip žlugo jo planas, kad tu ją vestum ir pra- 
dėtum palikuonį. 

- Ji vis tiek nebūtų sutikusi, - Bekas perėjo kambarį ir atsirė- 
mė į Hafo stalo kraštą, jautėsi per daug įsitempęs, kad sėstųsi. 

— Blogai, kad nepasisekė. Būtų labai patogu šeimoje turėti 
teisininką. Antra vertus, aš džiaugiuosi, kad Hafo planas žlugo. 
Ar nori išpažinties, Bekai? - Krisas išmaukė viskį ir pastatė ant 
stalo tuščią stiklinę. - Pastaruoju metu aš pradėjau tau pavydė- 
ti. Tikrai, - patvirtino jis, pajutęs Beko nuostabą. - Kai Hafas 


BALTASIS KARŠTIS 409 


nieko nepaisydavo, jis klausydavo tavęs. Suteikė tau tokią val- 
džią, kurios neturėjo niekas, išskyrus šeimos narius. O jei dar ir 
mano seserį būtum apvaisinęs, padovanojęs jam pirmą vaikaitį, 
man tai būtų labai nepatikę. 

Kerinti Kriso šypsena niekur nedingo, bet Bekas prisimi- 
nė Seiros įspėjimą. Aš tau pasakysiu apie Krisą. Jis - nėra tavo 
draugas. 

— Niekas nenugalės Hafo meilės tau, Krisai. Bent jau aš nė 
nenorėčiau. 

— Malonu tai girdėti, Bekai. Malonu girdėti, - Krisas atsidu- 
so, atsilošė ir sunėrė rankas ant viršugalvio. - Bet tu žinai, ką 
tai reiškia, ar ne? Dabar vėl tik aš atsakingas už Hafo įpėdinį. 
Aš turiu pradėti vaiką, kuris pratęs Hafų dinastiją. Tiesą sakant, 
kitaip aš nepakęsčiau. Tik taip turi būti. Seira apleido šeimą. 
Būtų neteisinga, jei ji vos atsiradusi pradėtų Hafo taip trokš- 
tamą vaikaitį. Denis nepajėgė nustoti meldęsis tiek, kad būtų 
apvaisinęs tą bukagalvę, kurią ketino vesti. Taigi lieku aš. Hafas 
spaus mane... 

— Ką? - Atrodė, kad Beko širdis tuoj iššoks. Jis vos atgavo 
kvapą. - Ką tu pasakei? 

Krisas nesuvokdamas pažvelgė į jį. 

— Ką pasakiau? 

— Apie Denį ir tą moterį, kurią jis ketino vesti. 

Kriso išraiška akimirką liko nepakitusi, paskui jis pamažu 
ėmė šypsotis ir galiausiai nusikvatojo. 

— Na ir kalės vaikas! Aš dažnai vos nepaslysdavau, bet iki šiol 
vis susilaikydavau. 

- Tu žinojai, kad Denis buvo susižadėjęs? 

Krisas pašaipiai pažvelgė į Beką. 

- Kad ir kaip Denis stengėsi, kad niekas nepastebėtų, kaip 
jis išsmunka su ja susitikti, turėjo suvokti, kad Hafas vis tiek 
sužinos. 

— Ir Hafas žinojo? 

— Regis, ir tu žinojai. Kada Denis tau pasakė? 

— Ne Denis. Seira. 

— O iš kurji sužinojo? - nustebo Krisas. 

- Susitiko Denio sužadėtinę prie jo kapo. 

— Arji giedojo? 

— Giedojo? 

— Ji tą daro - gieda toje bažnyčioje. Tai ji paskatino Denį 
stoti į jų bendruomenę, atsiversti, atlikti išpažintį, pasikrikštyti, 
na, ir visa kita. Mes su Hafu kurį laiką nesikišom, manydami, 
kad tas susižavėjimas greit praeis. Bet kai suvokėm, kad darosi 
rimta - sužadėtuvių žiedas ir panašiai, mes jį prispaudėm. Pa- 
sakėm, jog džiaugiamės, kad jis pagaliau parodė susidomėjimą 
meile, net santuoka, bet nepritariam jo pasirinkimui. Hafas lie- 
pė jam nutraukti sužadėtuves, nebesusitikinėti su ta moterimi, 
nebesilankyti jos bažnyčioje. 

— Sužadėtinė manė, kad jūs su Hafu nežinot apie jų sužadė- 
tuves. 

— Tikriausiai Denis nenorėjo jai sakyti, tikėjosi, kad galiau- 
siai mes pritarsim. Bekai, tam vaikinui buvo visai išplautos 
smegenys. Jis pradėjo melstis už mus. Ar gali tuo patikėti? Jis 
krito ant kelių tiesiai prieš Hafo krėslą ir ėmė garsiai melstis 
už mūsų išganymą. Jis dešimt minučių kliedėjo, kad mums 
reikia nuplauti savo nuodėmes ir blogį. Maniau, Hafą ištiks 
insultas. 

Beko širdis ėmė plakti smarkiau. 

- Denis norėjo nusivalyti nuodėmę dėl Aiversono, ar ne? 

— Atsiprašau? 

— Tai buvo kliūtis, jo emocinio sąmyšio priežastis. Denis ne- 
galėjo vesti mylimos moters, neapsivalęs sąžinės ir neišpažinęs 
savo nuodėmės dėl Džinio Aiversono. Bet jis negalėjo padaryti 
to, nenurodęs pirštu į tave ir Hafą. Denis žinojo, kad Hafas nu- 
žudė Aiversoną ir... 

— Hafas to nepadarė, - Krisas atsistojo ir vėl įsipylė viskio. - 
Jei nesiliausiu, tai iki pusiaudienio būsiu girtas. Tačiau tai ne- 
svarbu, - jis mostelėjo ranka į langus. - Ne darbo diena. 

Krisas vėl atsisėdo ir įsistebeilijo į Beką, kuris taip pat nenu- 
leido nuo jo akių. Galiausiai Krisas nusišypsojo. 

— Tau tiesiog niežti sužinoti, ar ne? Gerai, pasakysiu. Tai buvo 
ne-lai-mingas atsitikimas, - pabrėžė jis skiemenuodamas. 

- Tuė 

Krisas atsainiai mostelėjo ranka. 

— Tą vakarą po susirinkimo nusekiau Aiversoną ir mašinų 
aikštelėje užkalbinau. Aš pasiėmiau kūjį, kad solidžiau nuskam- 
bėtų mano įspėjimas laikyti liežuvį už dantų dėl profsąjungų ir 
liautis kėlus riaušes. Tas kvailys puolė mane kaip bulius, pri- 
versdamas kautis. Aš tik gyniausi. Neatsimenu, kad būčiau 
smogęs taip stipriai, bet kitą akimirką pamačiau, kad stoviu 
laikydamas rankoje kraujuotą kūjį, o jo galvoje - pusės dolerio 
dydžio skylė. Mėšlas, pamaniau. Mėšlas. Puoliau į paniką, nu- 
bėgau į gamyklą ir susiradau Hafą. Bijojau, kad kas nors atėjęs 
pamatys Aiversoną. Tačiau pamainos dar nesikeitė ir aikštelėje 
nieko nebuvo. Hafas ramiai įvertino padėtį. Jis patikėjo ma- 
nimi, kad tai buvo savigyna. „Kas gali norėti tardymo?“ - pa- 
klausė jis. Jo nuomone, greičiausias problemos sprendimas - 
jei kūnas dings. Tai buvo protingas sprendimas. Jei apygardos 
prokuroras būtų pamatęs tą skylę Aiversono galvoje, gal būtų 
man parengęs įtikinamesnį kaltinimą. Taigi Hafas pasakė, kur 
ir kaip paslėpti lavoną, ir liepė Deniui man padėti. Tuo metu 
jie su Redu Harperiu pašalino pėdsakus aikštelėje ir pasirūpino 
Aiversono automobiliu. Žinai, dabar pagalvojau, kad taip ir ne- 
paklausiau, kur jie padėjo tą mašiną. Chm... 

— Kur tu jį užkasei? 

Krisas nusikvatojo. 

— Tu esi mano advokatas, Bekai. Negali skleisti nieko, ką aš 
tau pasakiau. Bet yra tokių dalykų, apie kuriuos man nepato- 
gu kalbėti. - Jis pažvelgė į Beką pusiau šaipydamasis, pusiau 
apmaudžiai. - Liaukis šitaip žiūrėjęs. Aš neketinau jo žudyti. 
Bet jis buvo negyvas, ir nieko nepakeisi. Turėjau gyventi toliau. 
Žinoma, teko išgyventi teismą. Tai buvo skausminga, bet viskas 
baigėsi gerai. 

— Tu niekad nebijojai pasekmių, Krisai, nes matei, kaip Hafas 
išsisuko nužudęs Sonį Holserį. 

— Holserį? - Krisas susiraukė, lyg mėgindamas susieti pavar- 
dę su asmeniu. - Aš buvau dar vaikas. Beveik neprisimenu. 

- Meluoji, Krisai. Tu ten buvai. Matei, kas atsitiko, ir tai tau 
padarė neišdildomą įspūdį. 

Krisas atsilošė ir ištiesė rankas ant sofos atkaltės viršaus, lyg 
kviesdamas Beką kalbėti. 

Bekas atsistojo ir ėmė vaikščioti po kambarį. 

— Tada darbininkai dirbdavo dviem pamainomis po dešimt 
valandų, o tarp pamainų buvo keturių valandų pertrauka re- 
montui ir panašiai. Hafas ketino tai pakeisti - padaryti tris 
pamainas po aštuonias valandas ir atsisakyti to svarbaus lai- 
ko, skirto apžiūrai ir remontui. Dėl to jie susiginčijo su Soniu 
Holseriu. 

- Darbininkai išrinko jį savo atstovu, - pasakė Krisas. - Jis 
buvo šaunus vaikinas, visiems patiko, net Hafui. Bet bėda ta, 
kad per daug rimtai žiūrėjo į darbininkų atstovo pareigas. Jis 
beveik pasidarė profsąjungų šalininkas. Tikriausiai jau seniai 
šnipinėjo profsąjungoms. 

— Hafas apsisprendė pakeisti pamainų darbą, ir niekas ne- 
galėjo jo perkalbėti, - garsiai samprotavo Bekas. - Ceche nieko 
nebuvo, išskyrus Holserį, kuris dirbo prie tos mašinos virš smė- 
lio krūvos. Hafas priėjo prie jo, jie susiginčijo. Hafas pastūmė 
Holserį ant mašinos ir ją įjungė. O tu matei. Tą žmogų sumai- 
tojo, kone pusiau perpjovė. Tu tai matei, Krisai, ar ne? 

— Kaip galėjau matyti, jei manęs ten nebuvo. 

— Hafas sakė, kad buvai. 

Krisas nustėro. 

— Tikrai? Na, net jei ir buvau, tai nieko nemačiau, - jis įdė- 
miai pažiūrėjo į Beką. - Kodėl mes apie tai kalbam? Ir kodėl tu 
atrodai nusiminęs? 

— Kiekvienas advokatas nori, kad jo klientas būtų nekaltas. 

— O, aš tuo abejoju. Jei visi būtų nekalti, tu neturėtum darbo. 
Tiesą sakant, man net lengviau, kad tu galiausiai sužinojai apie 
Aiversoną. Mes neturim nieko slėpti vienas nuo kito. Kitaip 
negalėtume vienas kitu pasitikėti, ar ne? 

— Bet tu man nepasakei apie slaptas Denio sužadėtuves. 

— Taip. Man nemalonu, kad išsidaviau. 

— Nes tavo ir Hafo bėda buvo ne tos moters pamaldumas, o 
Denio pasiryžimas atlikti išpažintį. 

Krisas tyliai nusikeikė. 

— Jis ketino Jėzui ir visam pasauliui atskleisti, kas atsitiko Ai- 
versonui. 

— Ar suvoki, ką tai reiškia tavo bylai? 

— Bylai? Kokiai bylai? Nebėra jokios bylos, Bekai. Atmink, 
kaip nuolankiai Veinas Skotas atsiprašinėjo, kad įtarė mane? 
Jei būčiau mūvėjęs žiedą, būtų jį pabučiavęs. 

— Turėjai stiprų motyvą nužudyti brolį. 

Krisas papurtė galvą ir tyliai nusijuokė. 

- Tu manai, kad aš nužudžiau Denį? 

— Ar nužudei? 

— Aš turėjau alibi. Mieląją Lailą. Atsimeni? 

— Ar tu jį nužudei? - suriko Bekas. 

— Ne, Bekai, nenužudžiau. 

Krisas šypsojosi, kai suskambėjo mobilusis telefonas. 

Kai atsiliepė, šypsena virto grimasa. 

- Kas atsitiko, Džordžai? Dabar? Kiek laiko užtruksim? Ge- 
rai, - nenoriai tarė jis. - Tuoj nusileisiu. - Krisas išjungė te- 
lefoną. - Jis nervinasi dėl pirmadienio patikrinimo, nori, kad 
pažiūrėčiau tą konvejerį, kai jis įjungtas, ir nuspręsčiau, ar jis 
atlaikys patikrinimą. Džordžui dega užpakalis, nes pasirašė, 
kad nereikia taisyti. Dabar bijo, kad paliksim jį vieną. Ir jis tei- 
sus. Bet kol neatleidom, verčiau eisiu jo nuraminti. Aš vienin- 
telis turiu paleidimo raktą, taigi tik aš galiu įjungti konvejerį. 
Žinojau, kad bus bėdos dėl tos paleidimo sistemos, tikra ne- 
sąmonė. 

- Mes kalbėjomės apie tavo motyvą nužudyti, - pasakė 
Bekas. 

- Ne, tai tu kalbėjai. Kaltininkas - Atlėpausis Votkinsas. Ši 
tema baigta. Nusiramink, Bekai. 

Ir, Beko nusivylimui, Krisas išėjo. 


Trisdešimt penktas skyrius 


Ą afas sustojo prie Pieno centro, nusipirko ledų su riešutų 
kremo saldainiais ir pašaipiai nusijuokė iš savęs; ištraukęs iš 
už diržo 357 kalibro pistoletą jis atsargiai padėjo jį ant kelei- 
vio sėdynės. Tikriausiai atėjęs ginkluotas pasirodė juokingai, 
bet jis nedvejodamas būtų šovęs Atlėpausiui Votkinsui tiesiai į 
tarpuakį. Hafas jau seniai nusprendė, kad jis turi mirti. 

Dabar, kai Votkinsas lavoninėje, šis rūpestis nusirito nuo šir- 
„dies visiems laikams. | 

Hafas pagalvojo, kad derėtų aplankyti Denio kapą - juk ne- 
buvo kapinėse nuo laidotuvių. Taip, šiandien nueis ir nuneš 
gėlių. Turbūt greit reikės dalyvauti Redo laidotuvėse, liūdnai 
pagalvojo Hafas. Jam trūks... Ir staiga jis prisiminė rytą Redo 
paliktą voką, kurį įsigrūdo į kelnių kišenę, kai Selma pasakė, 
kad Krisas nakvojo žvejybos namelyje. Skubėdamas įspėti Kri- 
są ir įsitraukęs į visus tolesnius įvykius, Hafas buvo jį visai pa- 
miršęs. 

Kai nebereikia bijoti Atlėpausio Votkinso, kai niekas negre- 
sia Krisui, Hafas galės visą energiją skirti Hoilų bendruomenės 
reikalams. Darbo saugos ir sveikatos administracijos patikrini- 
mas nustūmė į šoną rūpestį dėl Čarlzo Nilsono. Bet Nilsonas 
kaltas dėl to, kad gamyklą uždarė, todėl, Dievas mato, jis už 

tai sumokės. Hafas išsitraukė iš kišenės voką. Jame buvo tik 
vienas popieriaus lapas, sulankstytas kaip verslo laiškas. Šįryt, 
kai Hafas paklausė Redo, ką sužinojo apie Nilsoną, tas atsa- 
kė: „Viskas voke“. Bet jei tai visa informacija, kurią Redas ir jo 
žmonės įstengė gauti Naujajame Orleane, jos labai mažai. Hafo 
nusivylimui, lape buvo tik kelios spausdintos eilutės. 

— Prakeikimas! Redas paseno, serga ir dirba aplaidžiai. 

Hafas tikėjosi gauti daugiau informacijos apie Nilsono trū- 
kumus, blogus įpročius, sužinoti, kur jis pažeidžiamas, ir smogti 
į tą vietą. Gal jis lošėjas, nemoka mokesčių, vartoja narkotikus, 
užsiima vaikų pornografija, gal daug kartų vairavo išgėręs? Ha- 
fas norėjo iškapstyti kokių nors faktų, kuriuos paskelbęs su- 
žlugdytų Nilsono reputaciją. Jis užsidėjo akinius, kuriais nau- 
dojosi tik tada, kai niekas nematė, ir perskaitė, ką Redas Har- 
peris sužinojo apie jo priešą. Po kelių akimirkų jo furgonas vos 
nenulėkė nuo kelio šovęs į priekį ir lėkdamas iš Pieno centro 
aikštelės. Hafas numetė savo popierinę stiklinaitę su ledais ant 
grindų. Ji nuriedėjo dideliu greičiu skriejančio automobilio ki- 
limėliais, išterliodama juos aptirpusia ledų mase. Kai Hafas pa- 
siekė Hoilų bendrovę, masė virto baltu skysčiu. Hafas nekreipė 
į tai dėmesio, bet neužmiršo pagriebti pistoleto nuo keleivio 
sėdynės. 


Seira rakino savo kelioninį krepšį, kai kažkas pasibeldė į duris. 
Ji atitraukė naktinę užuolaidą ir pažvelgė į lauką. 

— Redai? - ji sunerimusi atidarė duris. - Na, kas dar at- 
sitiko? 

— Nenorėjau tavęs gąsdinti, Seira. Dar nieko neatsitiko, bent 
jau kiek aš Žinau, - jis nusiėmė skrybėlę. - Ar galiu užeiti? 

Seira mostu pakvietė jį vidun ir parodė krepšį. 

— Dar kiek, ir būtumėt manęs neradęs. Užsisakiau bilietą iš 
Naujojo Orleano šiandien po pietų 

- Grįžti į San Franciską? 

— Mano vieta ten. 

— Maniau, gal tu ir Bekas... 

- Ne. 

Šįryt ji nubrėžė liniją ant smėlio. Jis liko kitoje pusėje su Kri- 
su ir Hafu. Kraudamasi daiktus Seira svarstė: išmesti jo dova- 
notus Užgavėnių karnavalo karolius į artimiausią šiukšliadėžę 
ar pasiimti. Galiausiai suvyniojo juos į marškinėlius ir įgrūdo į 
krepšį. Ji gali sau leisti pasilikti vieną prisiminimą. 

— Aš nebesusitiksiu su Beku prieš kelionę. 

— Taigi, - Hafas apžvelgė kambarį lyg nežinodamas, ką sakyti 
toliau. 

Kai jų akys pagaliau susitiko, Seira pastebėjo jų kampučiuose 
slepiamą skausmą. 

— Ar šįryt kalbėjaisi su Hafu? - paklausė Redas. 

Kadangi jis nepaaiškino ko atėjęs, šis klausimas dar labiau 
suglumino Seirą. 

- Tik Žvejybos poilsiavietėje. 

Redas vėl nutilo. Praėjo dar kelios sekundės. Galiausiai Seira 
pasakė: 

— Redai, turiu mažai laiko. Dėl ko norėjot mane pamatyti? Ar 
tai susiję su Deniu? O gal su Votkinsu? 

— Ne, šis reikalas daugmaž baigtas. 

- Todėl ir galiu važiuoti namo. Aš pažadėjau likti Destinyje, 
kol sužinosiu, kas atsitiko Deniui, o dabar galiu grįžti į savo 
gyvenimą. 

Redas išsiblaškęs linktelėjo, lyg būtų nesiklausęs, kokie jos 
planai, ir jam jie visai nerūpėtų. Pagaliau atsikrenkštęs jis 
prabilo: 

— Seira, aš visiškai atsakau už savo veiksmus ir nenusimesiu 
kaltės prie kito žmogaus durų slenksčio. Aš niekada neapgau- 
dinėsiu Hafo. Noriu, kad tai suprastum. 

Seira patikino, kad supranta, nors iš tiesų visiškai nesuvokė, 
apie ką jis kalba. 

- Mes kartu padarėm daug dalykų, kuriais aš nesididžiuoju. 
Iš pradžių atrodė, jog niekam nepakenksim, apėję kai kurias 
taisykles, o paskui nežinau... Aš vis labiau įsipainiojau... Kaip 
į tinklą... Nesugebėjau rasti išeities, - Redas bejėgiškai kilste- 

lėjo rankas, lyg maldaudamas, kad Seira jį suprastų ir išteisin- 
tų. - Bet kas padaryta - padaryta. Negaliu grįžti ir visko ištaisy- 
ti. Tačiau ateitis - tai kitas dalykas, - toliau kalbėjo jis. - Sakau 
tau tai, nes noriu, kad dar kas nors žinotų... Na, jei atsitiktų kas 
nors bloga, o manęs čia nebūtų ir negalėčiau pasakyti tiesos. 

— Tiesos? Apie ką? Ką jūs man norit pasakyti? 

- Bekas Merčantas - Čarlzas Nilsonas. 

Kambarys susvyravo. 

— Ką? 

- Hafo pageidavimu paprašiau pažįstamų vaikinų Naujaja- 
me Orleane, na, privačių detektyvų, pasidomėti Čarlzu Nilsonu. 
Faktas tas, kad jokio Čarlzo Nilsono nėra. Bekas jį išgalvojo. 

Seira sudribo ant artimiausios kėdės. 

— Aš nežinau, kodėl Bekas sukūrė tokią įmantrią šaradą, - pa- 
sakė Redas. - Net nenoriu žinoti. Bet mano paskutinė oficiali 
pareiga Hafui buvo šį rytą tą informaciją jam atiduoti. 

— O Dieve! 

- Ten, žvejybos poilsiavietėje, Hafas elgėsi taip, lyg dar nežino- 
tų. Bet dabar bet kurią minutę jis gali atplėšti mano paliktą voką 
ir perskaityti laišką. Aš nežinau, kaip jis reaguos perskaitęs. 

Seira pašoko iš vietos. 

- Velnio tu nežinai! Tu - senas baily! 

Atstūmusi jį Seira išbėgo pro duris. Kabrioleto padangos net 
parūko, kai ji išlėkė į greitkelį. Ji paspaudė garso signalą, kad 
sutiktas vairuotojas nesimaišytų jos kelyje, kai lėkė į namus, 
manydama, kad palikę stovyklavietę Krisas su Beku tikriausiai 
patraukė ten. 

Seira nesvarstė, kodėl Bekas ir nepagaunamasis Nilsonas 
juos visus apgaudinėjo. Vienintelė mintis buvo įspėti Beką, kol 
tiesos dar nesužinojo Hafas. 

Seira iškratė rankinės turinį ant keleivio sėdynės, ieškodama 
telefono, ir prisiminė, kad paskambinusi į biurą ir pranešusi 

Seira dar stipriau paspaudė greičio pedalą ir beveik apsisuko 
ant žvyro, per greitai įveikusi posūkį. Ji vos nesuvažinėjo būrio 

grifų, lesinėjančių oposumo griaučius ant plento, ir sukandusi 
dantis geležinkelio bėgius pralėkė aštuoniasdešimt penkių my- 
lių per valandą greičiu. 

Ir vis tiek atrodė, kad kelionė truko amžinybę. Nuvažia- 
vusi namo ji sudejavo, aplinkui nematyti jokio automobilio. 
Seira sustabdė taip staiga, kad pajuto degančios gumos kva- 
pą. Ji puolė iš automobilio neišjungusi variklio, net durelių 
neuždarė. 

Skubant į namą batelio nosis užsikabino už pakopos, Sei- 
ra suklupo, atsirėmė rankomis į laiptus ir skausmingai nusi- 
brozdino delnus. Įveikusi paskutines pakopas ji nubėgo per 
verandą. Tinklinės durys buvo neužstumtos, o priekinės - ne- 
užrakintos. Seira įsiveržė į vidų. Selma leidosi žemyn, nešina 
skalbinių krepšiu. 

— Ar matei Beką? Kur Hafas? 

- Pastarąjį kartą mačiau Hafą, kai jis važiavo į žvejybos po- 
ilsiavietę. Beko visai nemačiau. Kas atsitiko? 

— Kaip manai, ar jie gamykloje? 

- Aš... 

— Paskambink Bekui į mobilųjį, - per petį riktelėjo Seira, vėl 
bėgdama prie durų. - Pasakyk jam, kad Hafas žino apie Čarlzą 
Nilsoną. 

— Supratau, bet... 

- Pasakyk jam, Selma. 

Seira visu greičiu nulėkė miegančių kaminų link. 


Bėgdamas laiptais žemyn į cechą Bekas nekreipė dėmesio į 
skambantį mobilųjį telefoną. 

Jis užtruko tik kelias sekundes, dėliodamas visus gabaliukus į 
visumą. Kai sudėliojo, pamatė stulbinamai aiškų vaizdą. Krisas 
sakė tiesą, tikindamas, kad jis nežudė brolio. Taip, jis neužtaisė 
šautuvo, neįkišo Deniui į burną ir nepaspaudė gaiduko. Tačiau 
tai nereiškia, kad jis nekaltas. 

Kai Bekas priėjo prie konvejerio, Džordžas Robsonas stovė- 
jo šalia Kriso, pasilenkusio virš konvejerio ir apžiūrinėjančio 

judančią sugedusią juostą. Jie buvo be šalmų ir saugos akinių. 
Nė vienas nieko nepasimokė iš nelaimingo atsitikimo. Krisas 
tikėjo esąs nepažeidžiamas. Ir pagrįstai. Bekas turėjo rėkti, kad 
jį išgirstų. 

— Krisai! 

Džordžas šoktelėjo lyg pašautas. Jo rožiniai skruostai su- 
bliūško iš išgąsčio. Atrodė, lyg būtų pamatęs šmėklą. 

Beką, bet kalbėjo Džordžui: 

— Mes visada galim apkaltinti meistrą, kad blogai pataisė 
konvejerį. Kita vertus, vis tiek šiandien nieko nepadarysim. Eik 
namo, Džordžai. 

Džordžas traukė orą, lyg išmesta ant kranto žuvis, gausiai 
prakaitavo ir trynė putnias rankas. Netaręs nė žodžio jis greit 
nusigręžė ir paliko juos vienus. Bekas stebėjo, kaip jis kopia 
metaliniais laiptais į viršų ir dingsta už durų. 

- Vargšas Džordžas, - Krisas paspaudė jungiklį ir konvejeris 
sustojo. - Nervinasi kaip niekad. Jam jau vaidenasi. 

- Tu pasamdei Atlėpausį Votkinsą, kad nužudytų Denį, - be 
įžangų rėžė Bekas. - Kol buvai su Laila ir kūreisi alibi, Votkin- 
sas nuvažiavo į žvejybos poilsiavietę, kur, pasak tavęs, jis turėjo 
rasti Denį, ir jį nužudė. Tu nemelavai teigdamas, kad to nepa- 
darei. Bet tu pasamdei kitą. 


Hafas pirmiausia nuėjo į Beko kabinetą. 

Visad susirūpinęs Bekas, visad dirbantis viršvalandžius Be- 
kas, visad ginantis Hoilų bendrovės interesus Bekas. 

Prakeiktas Bekas! Melagis Bekas! Apgavikas Bekas! 

Beko kabinetas buvo tuščias. Kriso taip pat. Išgirdęs mecha- 
nizmo triukšmą tylioje gamykloje Hafas priėjo prie stiklinės 
sienos virš cecho. Pažvelgęs žemyn pamatė juos besikalban- 
čius - savo sūnų ir juos išdavusį Judą. Ironiška, kad jis pavarto- 
jo evangelijos metaforą, bet apie tai Hafas negalvojo. Vienintelė 
mintis buvo sunaikinti žmogų, taip velniškai sumaniai mėginu- 
sį sunaikinti jį. 

Spausdamas pistoletą Hafas išėjo iš kabineto ir pasuko užpa- 
kalinių laiptų link. Tačiau leisdamasis į cechą jis tramdė save, 
kad neprarastų galvos ir neįsiveržtų šaudydamas. 

Bekui prieš savaitę jis sakė, Nilsonas - prastas strategas. Ge- 
riausias puolimas - netikėtas. 


Krisas tyliai nusijuokė. 

- Atlėpausis pyko ant Denio, kad tas nepriėmė jo į darbą. Pa- 
siskundė man vieną vakarą aikštelėje prie „Skustuvo ašmenų“. 

- O tujam pasakei, kad turi darbą. 

Krisas abejingai linktelėjo. 

— Pasakei Atlėpausiui, kad tai turi atrodyti kaip savižudybė. 
Ir visi būtų patikėję, bet Votkinsas pamiršo numauti Deniui 
batą. Ta klaida privertė pavaduotoją Skotą suabejoti, ar Denis 
nusižudė. Niekada nemanei, kad gali apkaltinti tave, todėl be- 
viltiškai stengeisi ką nors daryti ir pats iškėlei mintį, jog kaltas 
Atlėpausis Votkinsas, kad jis mėgina tave pakišti. 

Beko mintys šokinėjo per dviejų pastarųjų savaičių įvykius 
lyg akmenukas, sviestas vandens paviršiumi. 

— Aš tik negaliu suprasti, kodėl, vos atlikęs darbą, Votkinsas 
nespruko iš miesto. Ko jis slampinėjo aplink? Kodėl išprovoka- 
vo tą susitikimą ant plento ir tą vakarą užkandinėje... 

Jis pažiūrėjo į Krisą lyg norėdamas, kad šis užpildytų tuščius 
tarpus, tačiau Kriso akys buvo neįžvelgiamos. 

— Pala! - šūktelėjo Bekas. - Kai ką prisiminiau. Kai Votkin- 
sas įėjo į užkandinę, apstulbo mus pamatęs. Bet jį nustebinau 
tik aš, ar ne? Sakė užsukęs su reikalais... A! - staiga suvokė Be- 
kas. - Atlyginimas! Jis atėjo atsiimti iš tavęs pinigų. Tą naktį Bi- 
lis susižeidė. Aš buvau ką tik grįžęs iš ligoninės. Mūsų netikėtas 
susitikimas užkandinėje sutrukdė tau užbaigti sandėrį su Vot- 
kinsu. Nenuostabu, kad jis buvo taip įniršęs tą naktį ant kelio. 
Jis vis dar nebuvo gavęs pinigų. Ir pradėjo nekantrauti. Įtari- 
mas nuo tavęs slinko ant jo. Apimtas nevilties įsibrovė pas Seirą 
ir nukreipė Skotą brolžudystės linkme. Tai paspartino įvykius, 
ir tu susitarei susitikti su Votkinsu šįryt žvejybos namelyje. 

Krisas pašaipiai nusišypsojo. 

— Galiu lažintis, kad buvai Teisės fakulteto žvaigždė. Esi labai 
įžvalgus, Bekai. Bet vienintelis dalykas, kurį aš pasakysiu, davęs 
priesaiką, kad Atlėpausis Votkinsas mojuodamas peiliu įsiveržė 
pro namelio duris ir džiugiai pranešė man atvykęs nužudyti 
dar vieno Hoilo. 

— Neabejoju, kad taip ir buvo, Krisai. Tik jis atėjo anksčiau, 
negu tu tikėjaisi. Jis norėjo netikėtai tave užklupti, nes tavimi 
nepasitikėjo. Ir ne veltui. Net Votkinsas suvokė, kad tu neati- 
duosi pinigų ir po jūsų paskutinio susitikimo neleisi jam pa- 
sprukti. Jis pasirašė sau mirties nuosprendį tą minutę, kai su- 
tiko nužudyti Denį. 

— Maldauju, Bekai, nepradėkim sielvartauti dėl Atlėpausio. 
Jis iš pat pradžių žaidė dvigubą žaidimą. Kaip manai, kodėl jis 
paliko namelyje tą degtukų dėžutę? 

Bekas mintyse svarstė, ką rinktis. Jis dar gali pasitraukti. 
Tiesiog apsigręžti ir išeiti. Važiuoti pas Seirą. Toliau gyventi 
mylėdamas ją, pasiuntęs velniop Krisą ir Hafą, jų išdavystes 
ir korupciją, jų dvokiančią liejyklą, luošinančią Žmonėms gy- 
venimą. 

Jis jau taip pavargo kovoti ir apsimetinėti, troško nusimesti 
atsakomybės mantiją, pamiršti, kad iš viso pažinojo Hoilus, ir te- 
gul juos velnias neša - jei tik nori. Štai ką Bekas trokšta daryti. 

Arba jis gali pasilikti ir baigti tai, ką seniai įsipareigojo. Kad 
ir koks patrauklus būtų pirmasis variantas, vis dėlto jam lemta 
rinktis antrąjį. 

— Ne Votkinsas padėjo degtukų dėžutę namelyje, Krisai, — 
Bekas atlaikė nustebusį Kriso žvilgsnį. - Tai padariau aš. 


Džordžo Robsono akis graužė nevyriškos ašaros. Jis norėjo 
verkti iš nusivylimo ir baimės. Kai išėjo iš pastato, užgriuvusi 
kaitra vertė jį pasijusti esant dar silpnesnį ir dar labiau apsvai- 
gusį. Sukrėstas iki sielos gelmių jis atsirėmė į sieną ir išsivėmė 
tulžimi ant išdžiūvusių piktžolių. Jį purtė spazmai, o saulė svi- 
lino prakaituotą nugarą. 

Suvokęs, kaip arti mirtinos nuodėmės ką tik buvo ir kaip nu- 
sivylė, kad nepavyko, Džordžas vėl ėmė žiaukčioti. Galiausiai 
skrandis ištuštėjo ir spazmai nurimo. Džordžas išsitraukė iš 
užpakalinės kelnių kišenės drėgną servetėlę, nusišluostė lūpas, 
nusivalė prakaituojančius delnus ir kaklą. 

Jis ketino nužudyti Krisą, net apmąstė, kaip padaryti, kad tai 
atrodytų kaip nelaimingas atsitikimas: atleido diržą taip, kad 
vos įjungus konvejerį jis nutrūktų, skristų į šoną ir užmuštų 
žmogų, apžiūrinėjantį veikiantį mechanizmą. Bet diržas nenu- 
trūko... Džordžas dėkojo Dievui, kad juosta nenulėkė, kad jis 
net to nesugebėjo padaryti. 

Jei būtų pavykę, Džordžą būtų suėmę ir nuteisę myriop. Jis 
vis tiek būtų praradęs Lailą. O dabar gavo dar vieną galimybę 
padaryti ją laimingą. Jis praleis su ja daugiau laiko. Jei po mė- 
nesio ar po metų Laila paliks jį dėl Kriso ar kito patrauklaus 
vyriškio, tai bent jau iki tol ji priklausys Džordžui. 

Taip, jis dėkingas Dievui, kad ištraukė jį iš bėdos. 

— Pone Robsonai? 

Džordžas atsitraukė nuo sienos, į kurią rėmėsi, ir mirksėda- 
mas pažvelgė į uždususią bei sunerimusią Seirą Hoil. 

— Ar matėt Beką Merčantą? 

— Aha. Taip. Jis... jis čia. 

— Kabinete? 

— Ceche su Krisu. 

Net nepadėkojusi Seira atidarė duris ir pranyko už jų. 

Džordžas nuskubėjo į savo automobilį. Jis norėjo kuo grei- 
čiau atsidurti namie, kur jo laukė Laila. 


— Aš palikau dėžutę namelyje, - pakartojo Bekas. 

Krisas pažvelgė į jį, lyg laukdamas anekdoto pabaigos. Kai 
nesulaukė, jo išraiška pasikeitė, bruožai sukietėjo nelyginant 
apipilti betonu. 

— Oho)! Tai jau tikra bomba! Kodėl tu taip pasielgei, Bekai? 

— Nes žinojau, kad tu kaltas. 

— Nekaltas. 

— Liaukis išsisukinėjęs. Jei ne tu, Denis būtų gyvas. Aš bijo- 
jau, kad jei neparodysiu šerifui krypties, tu išsisuksi. Tą minutę, 
kai pavaduotojas Skotas paklausė, kaip Denis nuspaudė gaidu- 
ką, aš devyniasdešimt devyniais procentais buvau tikras, kad tu 
jį nužudei. Dar pusę procento pridėjau, kai ėmei teigti, jog tave 
pakišo, ir paminėjai Atlėpausį Votkinsą. Vienintelis neaiškus 
klausimas buvo tavo motyvas. Neatrodė, kad tu nekentei De- 
nio, veikiau buvai jam abejingas. O dėl Hafo meilės - niekam 
nekilo nė mažiausios abejonės, kuris yra mylimiausias sūnus ir 
kas paveldės liejyklą po Hafo mirties. Tai kokią grėsmę tau kėlė 
Denis? Kodėl jis turėjo mirti? Aš neradau atsakymo, kol nesu- 
žinojau, kad Denis buvo susižadėjęs. Jo sužadėtinė minėjo Sei- 
rai, jog Denį slėgė moralinė atsakomybė. Ir tada supratau: tavo 
motyvas - Aiversono byla. Denis žinojo, kur užkastas kūnas, ir 
ketino prisipažinti. 

Krisas giliai įkvėpė ir lėtai iškvėpė. 

— Tai buvo vienintelis kartas gyvenime, kai Denis nepaklu- 
so. Jis reikalavo, kad mes viešai prisipažintume. Negalėjom su 
Hafu leisti, kad tai įvyktų. Hafas liepė man tuo pasirūpinti. 

- Taigi tu ir pasirūpinai. 

Krisas skėstelėjo rankomis, lyg Beko teiginys būtų viską api- 
bendrinęs. 

— Jei būtų atradę Aiversono kūną, būtų pradėję įkyriai klau- 
sinėti ir vėl iškėlę man bylą, kaltinę, kad trukdau tyrimą. Kai 
pagalvoji, bjaurus dalykas. 

— Šįkart tu neišvengsi teisingumo. 

— Bet suprask, Bekai, aš jau išvengiau, - maloniai šypsoda- 
masis pareiškė Krisas. 

— Dar ne. 

— Tu žadi mane įskųsti? Kodėl? Dėl Aiversono? 

— Oi, Krisai, čia ir yra visa esmė, - nusijuokė Bekas. - Jūs, 
Hoilai, tokie arogantiški, kad tapot labai patiklūs. Tu niekad 
nesuabejojai, kodėl aš pasirodžiau čia tą vakarą, kai tavo byla 
buvo nutraukta, nes prisiekusiųjų nuomonės išsiskyrė. Jūs pri- 
ėmėt mane, pasiūlėt puikias pareigas bendrovėje, padarėt šei- 

mos nariu. Būtent to aš ir norėjau - jaukiai įsitaisyti jūsų šei- 
moje, tapti patikimu sąjungininku ir patikėtiniu. 

Krisas primerkė akis - liko tik siauri plyšeliai - ir tyliai pa- 
klausė: 

— Kas tu? 

- Tu žinai, kas aš. Pažinojai mane dar iš universiteto lai- 
kų, - Bekas šyptelėjo. - Tai nebuvo sutapimas. Aš įstojau 
į Luizianos valstijos universitetą, nes tu ten mokeisi. Tapau 
brolijos nariu, nes tai buvo tavo brolija. Pasistengiau, kad 
mūsų keliai susikirstų, atkreipiau į save tavo dėmesį tam, kad 
atėjus laikui padėtum įsidarbinti Hoilų bendrovėje, kad aš čia 
būčiau laukiamas. Ir man pavyko. Net geriau, negu planavau. 
Tu iš karto manim pasitikėjai ir nė nemirktelėjęs priėmei. Ha- 
fas taip pat. 

- Tu iš profsąjungų? 

- Ne. 

— Valstybės prokuroras? FTB agentas? 

— Ne, aš ne iš tokių aukštų struktūrų. 

— Tai kas tu, po velnių... 

— Aš - Bekas Merčantas. Bet Merčantas - mano patėvio pa- 
vardė. Jis mane įsūnijo, kai vedė mano našlę motiną. Aš pri- 
ėmiau jo pavardę, nes būdamas vos dešimties ar dvylikos metų 
jau kūriau planus jus sužlugdyti ir žinojau, kad tikroji pavardė 
man trukdytų. 

— Mirštu iš nekantrumo, - sarkastiškai nusišaipė Krisas. - Ir 
kokia gi tikroji tavo pavardė? 

— Holseris. 

Krisas krūptelėjo, o paskui linktelėjo, lyg girdamas Beką už 
išradingumą. 

— Tai, Žinoma, viską paaiškina. 

— Sonis Holseris buvo mano tėvas. 

- Tai tu nori atkeršyti Hafui, o ne man. 

- Tai daugiau negu kerštas, Krisai. Aš trokštu sunaikinti jus 
ir visa, ką jūs įkūnijat. 

Krisas papurtė galvą ir apgailestaujamu tonu pareiškė: 

— To niekada nebus. 

- Jau prasidėjo. Hoilų bendrovė uždaryta. 

- Ar tu veiki kartu su Čarlzu Nilsonu? 

- Aš esu Čarlzas Nilsonas. Tiksliau tariant, nėra jokio Čarlzo 
Nilsono. Jis tik pavardė ant firminio blanko bei dviejų straips- 
nių, kuriuos aš parašiau ir paskleidžiau, tai slapyvardis. Jo pa- 
vardė - mano tėvo vardo anagrama* ir pirmoji jo antrojo var- 
do raidė Č. 

- Protingas vaikis. 

- Daug metų laukiau šios dienos, Krisai. Mano tėvo gyve- 
nimas sutrumpėjo keliais dešimtmečiais. Ir kodėl? Tėvas pa- 
sipriešino Hafui, todėl šis jį pašalino. Visi tai žinojo, bet Hafas 
išsisuko. Kaip ir tu išsisukai dėl Aiversono. Ir žinai, Krisai, - 
grėsmingai sukuždėjo Bekas, - viskas baigta! 

- Ir ką tu ketini daryti, Bekai? Apskųsti mane? Tu mūsų ad- 
vokatas. Negali skleisti nieko, ką aš tau sakiau, nes prarastum 
licenciją. 

— Protingas atsakymas, bet man tai visai nerūpi. Aš nenorė- 
jau būti teisininkas, dariau tai vien todėl, kad prisiartinčiau prie 
jūsų ir jūsų purvinų paslapčių. Nors žmonės blogai kalbės apie 
mane, vadins išdaviku ir dar baisiau, aš ištversiu. Atstovauda- 
mas tau ir Hafui jau įpratau, kad žmonės mane laiko mėšlo 
gabalu. Man tai bus įprasta. 

— Taigi atskleidei visas kortas. 

— Taip. 

— Ar aš turėčiau nualpti? 

Bekas pakankamai gerai pažinojo Krisą, kad suprastų, jog šis 
blefuoja, apsimesdamas esąs nerūpestingas. Jis prakaitavo - ir 
ne vien perkeltine prasme. | 

— Hafas sumokės už mano tėvą. O tu amoralumo mokeisi iš 
savojo, kuris tau gerai vadovavo, jį net pranokai - nužudei tikrą 
brolį. Ir už tai tu žlugsi, Krisai. 


* Raidžių sukeitimas kitam žodžiui sudaryti. Angl. Sonnie - Nielson, Char- 
les - Hallser (vert. past.). 

Krisas pažvelgė per Beko petį. 

- Laikas tau prisidėti prie mūsų, Hafai. 

Bekas lėtai atsigręžė ir atsidūrė prieš žmogų, kuris, kiek jis 
atsimena, visada buvo jo priešas. Jei per tuos metus Beko ryžtas 
susilpnėdavo, jam tereikėdavo prisiminti, kad jis nė neatsisvei- 
kino su tėvu. Nei jis, nei motina nematė tėvo karste. Laidojimo 
namų direktorius pasakė, kad vaizdas pernelyg šiurpus. Dėl 
šio žmogaus godumo jo motina tapo našle. Žvelgdamas į Hafą 
Bekas juto, kaip jame kunkuliuoja neapykanta, aštri ir mirtina 
kaip skustuvo ašmenys. 

— Mes su Beku čia labai įdomiai šnekučiuojamės, - pasakė 
Krisas. 

— Aš girdėjau. 

Matyt, Hafas tikrai girdėjo: jo veidas buvo išraudęs, akys degė 
lyg žarijos, ranka prie šono spaudė pistoletą. Jo balsas sudžerž- 
gė lyg peilis į galąstuvą: 

- Aš girdėjau, - pakartojo jis, pakėlė pistoletą ir nusitaikė. 

Bekas pasiduodamas iškėlė rankas. 

— Hafai, nereikia! 

Bet Hafas vis tiek paspaudė gaiduką. Tuščioje gamykloje 
357 kalibro pistoletas nugriaudėjo kaip patranka. Šūvis aidėjo 
kelias sekundes, tačiau Bekas suvokė, kad prisidėjo dar vienas 
garsas - siaubingas įsijungusio konvejerio tarškėjimas. 

Hafas paleido pistoletą, jis iškrito iš rankos ir barkštelėjo į 
betonines grindis. Staiga Hafas nustūmė Beką ir sustaugęs lyg 
žvėris puolė pro jį. Bekas atsigręžė ir pamatė, kaip Krisas su- 
smuko ant grindų prie konvejerio. Jo kakle styrojo metalo nuo- 
lauža. Iš Žaizdos švirkštė kraujas. 

Hafas puolė ant kelių prieš Krisą ir prispaudė rankas prie 
žaizdos. Kriso veidas -sparčiai balo. Visiškai apstulbęs Krisas 
spoksojo į Hafą. 

Bekas išsinėrė iš marškinių, suvyniojo juos į kamuolį ir 
bergždžiai mėgino užspausti kraujo fontaną. 

Staiga prieš jį išniro Seira. 

— O Viešpatie! 

- Skambink devyni vienas vienas, - įsakė Bekas ir pajuto, 
kaip ji nuplėšė nuo jo diržo telefoną. 

Hafas suspaudė rankomis Krisui galvą ir stipriai ją papurtė. 

— Kodėl taip padarei, sūnau? Tu liepei nužudyti Denį. Kodėl 
sūnau? Kodėl? 

- Tu į mane šovei? - iš Kriso gerklės išsiveržė siaubingas 
gargaliuojantis garsas ir kraujo fontanas pliūptelėjo tėvui į vei- 
dą. - Tu sakei, kad reikia sustabdyti Denį, Hafai. Tu sakei: pa- 
sirūpink tuo. 

Hafas atlošė galvą ir sustaugė kaip sužeistas žvėris. Jis pri- 
glaudė prie krūtinės Kriso galvą ir stipriai lyg gindamas ap- 
glėbė jį rankomis. 

— Denis buvo tavo brolis! Tavo brolis! - jis raudojo, vaitojo, 
lingavo į priekį ir atgal. Kriso rankos nudribo ant grindų kaip 
skudurinės lėlės. - Kaip galėjai tai padaryti, sūnau? Kaip? 

Krisas sušvokštė: 

— Tu liepei tuo pasirūpinti, - nors žodžiai buvo vos girdimi, 
tik garsų nuotrupos, jos vis tiek rodė, kad Krisas visiškai sutri- 
kęs ir negali patikėti, jog Hafas jį kaltina. 

Hafas palenkė galvą ir priglaudė lūpas prie Kriso smilkinio. 
Sūnaus kraujas susimaišė su tėvo ašaromis. 

— Aš tave mylėjau labiausiai. Tu tikrai Žinai. Bet ir Denis 
buvo mano sūnus, - Hafas sielvartingai suvaitojo. - Jis buvo 
mano kūnas ir kraujas. O tu jį nužudei. Kodėl, Krisai, kodėl? 

Bekas pažvelgė į Seirą, kuri, iškvietusi greitąją pagalbą, sto- 
vėjo šalia tokia pat bejėgė kaip ir jis. Kai jų akys susitiko, Bekas 
pamatė, kad joje atsispindi jo paties mintys: Krisas tai padarė 
pasimokęs iš Hafo pavyzdžio. 

Bekui atrodė, kad Hafo dejonės drasko širdį jau visą amži- 
nybę. Kraujas tekėjo iš Kriso kūno ir telkėsi į balą aplink juos. 
Hafas glaudė prie krūtinės savo mylimiausią sūnų, sūpavo jį lyg 
kūdikį, glostė plaukus ir bučiavo skruostus, nepastebėdamas 
kraujo, susimaišiusio su ašaromis ir gleivėmis ant sustingusio 


Kriso veido. Jis nesiliovė šnekėjęs, kad myli jį labiau už gyvybę, 

ir tūkstančius kartų kartojo lyg priedainį: „Bet, sūnau, kaip tu 
galėjai nužudyti savo brolį?“ 

Pagaliau atvažiavo greitoji. Kai medikai mėgino atitraukti 
Hafą nuo Kriso, jis priešinosi lyg beprotis. Visas kruvinas ir ap- 
sipylęs savo kančios prakaitu jis iki užkimimo rėkė, kad niekas 
neatims jo pirmagimio sūnaus... nors šis jau seniai nieko ne- 


girdėjo. 


Epilogas 


- Aoda labai pavargęs. 

— Vadinasi, išvaizda neapgauna, - atsakė Bekas, lipdamas 
laiptais į verandą, kurioje jo laukė Seira ir Fritas. - Tos šešios 
valandos mane tikrai išsekino. 

Tiek laiko praėjo nuo tada, kai apygardos ligoninė paskelbė, 
kad Krisas žuvo per nelaimingą atsitikimą, o Hafas buvo nu- 
vežtas į areštinę. Jį sulaikė už netyčinį nužudymą, nes iššovęs iš 
pistoleto į Krisą jis sukėlė avariją. 

Hafas nepajėgė mąstyti, todėl veikdamas jo vardu Bekas iš 
karto paskambino tam pačiam Kriso pasamdytam garsiam 
advokatui. Šis sutiko atstovauti Hafui ir atvyko į Destinį taip 
greit, kaip jo prašmatnusis leksusas įstengė jį atvežti. 

Veinas Skotas pakvietė apygardos prokuroro pavaduotoją 
apklausti Seiros ir Beko. Jie kelis kartus pakartojo savo pasako- 
jimą, Bekas kalbėjo itin išsamiai. Jis nieko nepraleido, smulkiai 
paaiškino, kaip atsitiktinai nugirstas pokalbis tapo Kriso mir- 
ties priežastimi. 

— Neabejoju, kad Hafas atėjo nušauti manęs už tai, kad jį 
apgaudinėjau, - pasakė Bekas apygardos prokuroro pavaduo- 
tojui. - Žinojau, kad norėdamas juos nugalėti, turėjau galvoti 
kaip jie, veikti kaip jie, tapti vienu iš jų. 

Seira klausėsi Beko su vis didėjančiu liūdesiu. Įkvėptas mei- 
lės ir pareigos savo tėvui Bekas tapo visų nekenčiamu Hoilų 
gynėju. 

— Tačiau, išgirdęs, kaip Krisas pripažino organizavęs Denio 
nužudymą, - toliau kalbėjo Bekas, - Hafas pamiršo ko atėjęs ir 
pagautas įniršio iššovė. Nors jis nepataikė, bet apstulbęs Krisas 
skėstelėjo rankomis ir užkliudė konvejerio paleidimo jungiklį. 
Sugedęs varomasis diržas trūko ir į visas puses kaip šrapnelius 
pažėrė metalo skeveldras. Viena jų ir kliudė Krisą. 

Galiausiai Seirai leido eiti, bet paprašė, kad Bekas liktų ir dar 
kartą viską papasakotų. Jam priminė, kad jis pažeidžia advo- 
kato ir kliento slaptumo įsipareigojimą ir kokias pasekmes tai 
turės jo teisinei karjerai. Tačiau Bekas vis tiek sutiko liudyti. 

Išėjusi iš apklausos kabinėto Seira nežinojo, ką veikti. Ji ne- 
norėjo grįžti į namus, kurie nebebuvo jos namai, ar į nejau- 
kų motelį, todėl instinktyviai nuėjo į Beko namus ir laukė, kol 
jis grįš. 

Bekas sėdėjo sūpuoklėse ir kasė laimingam Fritui paausius. 

- Kad mums duotų jo gyvenimą, - pasakė Bekas. - Jam kiek- 
viena diena nauja, pamiršta viską, kas vyko vakar, ir nesijaudina 
dėl rytojaus. 

— O kas bus rytoj? 

— Hafui pareikš kaltinimą. Mes prisieksim ir mus apklaus 
dar kartą - kaip liudytojus Hafo byloje. 

— Aš tą supratau. 

— Nebent jis prisipažins esąs kaltas. 

— Manai, kad prisipažins? 

— Nenustebčiau. Jis jau pasakė, kur reikia ieškoti Aiversono 
palaikų. Redas Harperis prisipažino bendrininkavęs. Jis taip 
pat turės už daug ką atsakyti... Jei iki tol išgyvens. 

Bekas pasilenkė į priekį, pasirėmė alkūnėmis į kelius ir pa- 
vargęs ėmė trinti pirštais akis. 

— Hafas visiškai palaužtas, Seira. Prieš išeidamas nuėjau į ka- 
merą pažiūrėti, kaip jis laikosi. 

— Kaip jis reagavo tave pamatęs? 

— Niekaip. Tūnojo ant gulto susirietęs į kamuolį ir raudojo. 
Hafas Hoilas tokioje padėtyje, - tyliai ir liūdnai pasakė Bekas. - 
Manau, jis būtų atleidęs Krisui viską, išskyrus tai, kad nužudė jo 
sūnų, savo brolį. Jei Krisas būtų nušovęs prezidentą, Hafas būtų 
jį dengęs, saugojęs iki savo paskutinio atodūsio. Bet nužudyti 
brolį? To Hafas negali atleisti. Jis to nesuvokia, tai žeidžia jo 
stiprų šeimos jausmą. 

— Įdomu, kas jam išugdė tą jausmą, - tarė Seira. - Neatrodo, 
kad būtų užaugęs apsuptas giminių. Jis niekad neužsimindavo 
apie savo tėvus, tik sakė, kad abu mirė, kai jis buvo mažas. 

Bekas šiek tiek pagalvojo apie tai, ką ji pasakė, ir tarė: 

— Kartą vėlų vakarą, kai Kriso nebuvo namie, mes sėdėjom 
vieni ir Hafas išgėrė nemažai burbono. Jis kalbėjo nerišliai, bet 
užsiminė apie savo tėčio mirtį. Hafas niekada nevadino jo tėvu, 
tik „tėčiu“. „Tie šunsnukiai netiksliai užrašė jo pavardę“, - kal- 
bėjo jis tada. 

- Kąjis turėjo galvoje? 

- Jis nepaaiškino, tik tiek tepasakė. Tai galėjo būti atsitiktinis, 
beprasmis sakinys. Arba labai prasmingas. 

Seira pažvelgė į veją ir atsiduso. 

— Kai pagalvoju, kiek jam kainavo paspausti gaiduką... Hafas 
ketino sunaikinti tą, kurį labiausiai mylėjo. 

— Krisas buvo paskutinė Hafo viltis susilaukti vaikaičio, kuris 
pratęstų jo giminę. Bet man jo negaila, Seira. Jis pats padarė 
Krisą tokį, koks jis buvo. Hafas jį nulipdė. 

- Ir nužudė mano kūdikį. Manau, tada jis negalvojo naikinąs 
savo giminės narį. 

Bekas suėmė jai ranką ir stipriai suspaudė. 

— Ar nori valgyti? - paklausė ji. 

Jie įėjo į vidų. Pakeliui Seira buvo nupirkusi keptą viščiuką. 
Jie kartu ėmė serviruoti stalą, išsisukinėdami nuo Frito, kuris se- 
kiojo jiems iš paskos, lyg bijodamas, kad jo vėl nepaliktų vieno. 

— Aš kalbėjausi su Liuse Deili, - pasakė Seira. - Klarką išleis 
iš ligoninės ryt arba poryt. Jo bendradarbiai prašė atstovauti 
jiems susitikimuose su Darbo saugos ir sveikatos administraci- 

jos inspektoriais. Kol visiškai pasveiks, jis negalės daug dirbti, 
bet toks draugų pasitikėjimas padės jam greičiau atgauti jėgas. 
Klarko nuotaika labai pagerėjo, kai sužinojo, kad jo užpuolikai 
jau kalėjime. Liusė dėkoja tau, kad ištesėjai savo pažadą. 

— Aš tik pranešiau apie juos Veinui Skotui. 

— Dar paskambinau Džesikai Deblank ir papasakojau jai, kas 
šiandien atsitiko. Pralenkiau žinių tarnybas tik pusvalandžiu ir 
Džesika dėkojo, kad pranešiau jai anksčiau, negu būtų išgirdusi 
per žinias. Ji labai maloni, Bekai. Kai prisipažinau, kad Denis 
man skambino, ji liepė liautis sielotis. Jos nuomone, Denis ne- 
norėtų, kad aš jausčiausi kalta. Džesika pridūrė, kad meldžiasi 
už mus visus, netgi už Krisą. Džiaugiuosi, kad Denis nors trum- 
pai patyrė tokią atleidžiančią meilę. 

- Ir aš. 

— Manau, tau būtų malonu susipažinti su Džesika. 

— Bet jai gali būti nemalonu, - suabejojo Bekas. - Daugumai 
žmonių aš vis dar esu priešas. 

- Galėtum prisipažinti, kad tu - Čarlzas Nilsonas. 

- Ne,jis išnyks taip, kaip ir pasirodė. Žmonių dėmesys greit 
atslūgs. Po kelių mėnesių niekas jo nė neprisimins. 

— O kaip tie žmonės, kurie piketavo? Ir Polikai? 

— Nilsonas nukreips juos pas kitą darbo teisės žinovą, geresnį 
nei jis. 

— O ką tu veiksi? 

— Turi galvoje, kokia mano ateitis? Kol kas ji priklauso nuo 
tavęs, Seira. Dėl susidariusios padėties dabar Hoilų bendrovė 
priklauso tau. Aš - tavo darbuotojas. Ką nori, kad daryčiau? 

— Ar gali duoti man įgaliojimą? 

- Kai Hafas tokios būklės, manau, tai nebus sunku. 

- Kai aš turėsiu įgaliojimą ir galėsiu priimti sprendimus, pra- 
šysiu, kad paskelbtum, jog Hoilų bendrovė parduodama. Man jos 
nereikia, bet negaliu uždaryti gamyklos ir palikti miesto be pra- 
monės. Kai bus įvykdyti Darbo saugos ir sveikatos administracijos 
reikalavimai, parduok bendrovę tokiai firmai, kuri laikosi darbo 
saugos ir darbo santykių reikalavimų. Jei nesilaiko - neparduok. 

— Suprantu ir sutinku. Turiu tinkamų kandidatų - kelios fir- 
mos jau kreipėsi į mane. Aš visada tikinau, kad Hafas nepar- 
duos. Jos apsidžiaugs, kad jis persigalvojo. 

— Kol gamykla bus uždaryta tikrinti, noriu, kad darbininkai 
gautų visą atlyginimą. 

— Gerai, - pasakė Bekas. - Aš pasiliksiu bendrovėje, kol vis- 
kas bus sutvarkyta. 

— O paskui? 

— Galbūt pradėsiu konsultuoti. Galėčiau būti kompetentin- 
gas tarpininkas tarp darbininkų ir vadovybės tokiose didelėse 
bendrovėse kaip Hoilų. Dievas liudininkas, aš tikrai įgijau di- 
delę patirtį ir gerai pažįstu abi monetos puses. 

Bekas ir Seira manė esą išalkę, bet pradėję valgyti suvokė, kad 
visai neturi apetito. Seira knebinėjo sviestu apteptą bandelę. 

— Sakei, kad tavo mama gyva. Tai tiesa? 

— Taip, gyva. 

— Norėčiau su ja susipažinti. 

- Jau susipažinai. Čarlzo Nilsono biure. 

— Brenda! - šūktelėjo Seira. 

— Kai įėjęs į kabinetą pamačiau tave, aš visiškai sutrikau, ta- 
čiau mama nė nemirktelėjo. 

— Ne, ji neišsidavė. Niekad nebūčiau įspėjusi. 

- Ji mano, kad tu puiki - labai elegantiška, protinga. Pa- 
lauk... Ne, neprisimenu visų epitetų, kuriais ji apibūdino tave, 
bet tikrai susižavėjo. Atsimeni, kai išėjai iš pastato, aš atseit ieš- 
kojau Nilsono Deitone? 

— Cincinatyje. 

— Iš tiesų aš kalbėjausi su mama, ir ji man išūžė ausis prie- 
kaištaudama, kaip nemandagiai aš su tavim elgiausi. 

- Tikriausiai ji labai išsigando vakar, sužinojusi, kad tave su- 
mušė. Nenuostabu, kad ji skambino man, norėdama pasitei- 
rauti Nilsono vardu. 

- Kalbėjausi su ja važiuodamas namo. Mes du dešimtmečius 
mėginom prigriebti Hoilus. Ji laiminga, kad pagaliau viskas 
baigėsi. Bet dar labiau džiaugiasi, kad aš likau gyvas. Ji visad 

labai bijojo, kad Krisas ar Hafas sužinos, kas aš esu, ir kad ding- 
siu kaip Džinis Aiversonas. Ar žūsiu per nelaimingą atsitikimą, 
kaip mano tėvas. 

— O kur ponas Merčantas? 

- Jis mirė prieš kelerius metus. Jis buvo padorus žmogus, be- 
vaikis našlys. Labai mylėjo mano motiną ir augino mane kaip 
savo sūnų. Man pasisekė, kad turėjau du gerus tėvus. 

Seira atsistojo ir ėmė kraustyti stalą. 

— Taip, tau pasisekė. O aš neturėjau nė vieno. - Ji sudėjo in- 
dus į kriauklę ir grįžo prie stalo paimti kitų. 

Bekas suėmė ją už liemens ir prisitraukė prie savo kelių. 

— Kai baigsiu reikalus ir atsistatydinsiu, man reikės kur nors 
persikraustyti, įkurti konsultacinę firmą. 

—-Ar jau galvojai kur? 

— Tikėjausi, gal tu ką pasiūlysi, - Bekas reikšmingai pažvelgė 
jai į akis. 

— Aš žinau vieną puikų miestą, - pasakė Seira. - Ten nuo- 
stabūs parkai, skaniai gamina. Tiesa, oras permainingas, bet gal 
Fritas neprieštaraus, kad ten būna rūkų? 

- Manau, jam patiks. Žinau, kad man tikrai patiks, jei tik 
galėsiu kartais atvažiuoti čia ir suvalgyti dubenėlį ar du gumbo 
sriubos. 

— Nori, kad pasakyčiau paslaptį? Man ją atsiunčia šaldytą. 

— Meluoji! 

— Nemeluoju, - ji perbraukė pirštais Bekui plaukus, bet stai- 
ga jos meili šypsena išblėso. - Bekai, mes pažįstam vienas kitą 
tik dvi savaites. Ir tai buvo pakankamai audringos savaitės. 

- Švelniai pasakyta. 

— Taip. Todėl ar ne per anksti kuriam ateities planus? 

— Gal, - pritarė jis. = Kad pasielgtume sąžiningai, prieš įsi- 
pareigodami vienas kitam turėtume palaukti ir pažiūrėti, kaip 
viskas klostysis. 

- Sutinku. 

— Kiek laiko tau reikia? 


Seira pažvelgė į laikrodį. 

— Kol minutinė rodyklė atsidurs ant šešių? 

Bekas nusišypsojo ir tyliai nusijuokė. 

— Man ir tiek nereikės, - jis apglėbė Seirą per liemenį, įsi- 
kniaubė jai į krūtinę ir sunkiai atsiduso. - Troškimas sužlug- 
dyti Hoilus buvo mano varomoji jėga, nugalėjusi visa kita. Nuo 
tada, kai nužudė mano tėvą, visi mano sprendimai buvo nu- 
kreipti tik į tą valandą, kai tai įvyks. Bet kai tai įvyko... Aš labai 
nuo visko pavargau, Seira. 

— Aš užaugau nuolat jausdama pyktį. Bet dabar nelabai 
džiaugiuosi, kad Hafas sužlugo. Tiesa, esu patenkinta, kad jis 
pagaliau sumokės už savo nusikaltimus, bet jis - tragiška asme- 
nybė. Dėl to visai nedžiugu, ar ne? | 

— Taip, nedžiugu, tik galbūt ramu. 

— Galbūt. 

Bekas uždėjo ranką Seirai ant pilvo ir švelniai paglostė. 

— Labiausiai nekenčiu Hafo už tai, ką jis padarė tau. 

Seira apglėbė Beko ranką ir sulaikė. 

- Aš esu Hoilų giminės, Bekai. Mes ne visada sakom tiesą. 
Kartais manipuliuodami žmonėmis sugebam būti žiaurūs. 

Bekas pakėlė galvą ir pažvelgė į ją. 

— Aš pamelavau Hafui. Žinoma, pripažįstu, kad tai pigus 
triukas, bet buvau per daug įtūžusi ir norėjau smeigti jam į šir- 
dį. - Ji pasakė beveik pašnibždomis: - Daktaras Kerou nepa- 
darė jokios nepataisomos žalos. 

Beko žvilgsnis nusileido ties Seiros pilvu ir vėl įsmigo jai 
į akis. | 

— Tu gali turėti vaikų? 

- Nėra jokių fizinių priežasčių, dėl kurių negalėčiau jų turėti. 
"Ir dabar svarstau, kad galbūt... Galbūt apie tai aš pasakysiu 
Hafui. 

Bekas lėtai atsistojo ir prisitraukė Seirą. 

- Štai kas skiria tave nuo jų, Seira. Jie nesugebėjo pasigailėti. 
O tu sugebi. Aš pastebėjau tai tavyje ir todėl tave pamilau. 

- Ne, Bekai, - pasakė Seira ir prisiglaudė skruostu prie jo 
krūtinės. - Tai aš pamačiau tavyje. 

